
Cuvînt înainte 


Istoria românilor din cele mai vechi timpuri pînă la moartea regelui Ferdinand 

de Constantin C. Giurescu a apărut în Editura Cugetarea —Georgescu Delafras, 

Ia începutul lunii aprilie 1943. Era în plin război, după bătăliile de la Cotul 

* 

Donului, Stalingrad şi din Caucaz. Intre 15 noiembrie 1942 şi 15 martie 1943, 
pierderile armatei române se ridicaseră, după estimări, la 15 556 morţi, 67 183 
răniţi şi 98 692 dispăruţi, în total 181 441 (cifrele nu sînt definitive nici astăzi). 

Viitorul devenea tot mai nesigur, confruntarea din răsărit evolua în favoarea 
Sovietelor, lumea se întreba ce va urma şi cînd. 

Frontul era departe la acel început de primăvară 1943. Viaţa în România 
continua normal, cu îngrădirile inerente războiului. Cenzura funcţiona, desigur, 
mai ales pentru evenimentele militare, de politică externă şi internă. Totuşi, cînd 
citeşti editorialele principalelor ziare — Curentul, de exemplu (dar nu numai) —, 
îţi dai seama că opinia publică afla din mass-media o sumă de ştiri nuanţate. Plus 
emisiunile BBC în limba tvmână, ascultate fără oprelişti. Învăţămîntulfuncţiona 
cu regularitate, trimestru după trimestru, cu vacanţe de Crăciun, Paşte şi de 
vara. Viaţa culturală cunoştea o relativă libertate de exprimare. Scrierea is¬ 
toriei naţionale nu avea, în genere, restricţii, cu excepţia perioadei '20-’40 şi 
a temelor privind pe minoritari care, de regulă, nu erau abordate. 

Cum vremurile erau în mare cumpănă, interesul opiniei publice pentru is¬ 
torie era o realitate. Cu cît prezentul şi viitorul deveneau mai nesigure, cu atît creş¬ 
tea nevoia unor repere, a unor puncte de reazem care, din trecut, să fie îndemn şi 

a 

credinţă pentru prezent şi pentru ce va urma. In atare împrejurări. Constantin 
C. Giurescu, profesor la Universitatea din Bucureşti, a scris volumul de faţă, 
retipărit acum din iniţiativa şi prin grija Editurii Ilumanitas. 

„Nu orişicine — scrie autorul în prefaţa sa din 1943 — are timp şi mijloace 
să urmărească dezvoltarea poporului său într-o operă întinsă în mai multe volu¬ 
me: sînt însă foarte mulţi aceia care ar dori să se poată informa repede şi pre¬ 
cis asupra problemelor esenţiale ale trecutului românesc, asupra cronologiei lui, 
asupra monumentelor cate ne-au rămas de la strămoşi. Pentru această numeroasă 
categorie de intelectuali am alcătuit lucrarea de faţă." 

Autorul a intuit atunci exact cerinţele cititorilor. 

Urmarea: două ediţii, în 1943, 1944; a treia, după ocuparea ţării de către 
Armata Roşie. Aceasta din urmă se oprea la finele domniei lui CarolI, întrucît 

nu se mai putea scrie despre războiul de întregire din 1916-1918 şi nici despre 
unirea Basarabiei şi a Bucovinei cu România. 

Foarte curînd de altfel (toamna 1947) scrierea şi cunoaşterea istoriei după 
regtdile ştiute ale meseriei au încetat. Regimul impus la 6 martie 1945 a înlătu¬ 
rat manualele şcolare, cursurile universitare şi marile sinteze datorate lui Ale¬ 
xandru D. Xenopol, Nicolae Iotga şi Constantin C. Giurescu. Regimul a venit cu 
interpretarea sa,,marxist-leninistă însumată în Istoria RPR. Manual unic pen¬ 
tru şcolile medii. Cel puţin douăsprezece serii de absolvenţi ai liceului, cit şi 
profesorii lor, au învăţat o istorie rescrisă după criteriipolitico-ideologice sovie¬ 
tice. 

Cronologic, volumul de faţă se opreşte în 1927, ,, la moartea regelui Ferdi- 
nand cel Leal, întregitorul de (ară** De ce nu a mers mai departe în anii '30, 
eventual pînă în 1941? 

„Pentru o sumă dintre evenimentele care au urmat de la 1927 încoace — pre¬ 
cizează profesorul Constantin C. Giurescu —, cred că nu există încă perspecti¬ 
va istorică necesară; le-am lăsat deci pe mai tîrziu. 

In 1943, trecuseră doar şaisprezece ani de la moartea regelui Ferdinand 1. 
Cîrmuirea lui Carol II se încheiase dramatic în 1940, după ce ţara fusese re¬ 
dusă cu 33,79% din teritoriu şi cu 34,02% din populaţie. Iar războiul din ră¬ 
sărit era în plină desfăşurare, cu perspective tot mai nesigure. 

Experienţa ultimelor decenii arată cit sînt de necesare perspectiva şi docu¬ 
mentarea temeinică. 

După 1945, istoria — mai ales aceea a secolului XX — a fost rescrisă de 
mai multe ori potrivit directivelor succesive ale regimului comunist: omisiuni 
numeroase, jumătăţi de adevăruri, interpretări forţate, chiar şi fapte inventate. 
Abia acum, în ultimii ani, istoria anilor *30 şi '40 (pînă în 1947) se desluşeşte 
în adevăratele ei cuprinderi, iar pentru regimul comunist, dintre 1948 şi 1989, 
cercetările se află încă la început de drum. 

Cînd a redactat volumul apărut la Cugetarea — Georgescu Delafras, pro¬ 
fesorul Constantin C. Giurescu avea solide şi cuprinzătoare temeiuri. Publicase 
între 1935 şi 1942patru volume ale sintezei sale Istoria românilor, 4 ////, 2, III/l, 
din preistorie şi pînă la 1821. Li se adăugau manualele pentru clasele a IV-a 
şi a VIII-a de liceu (respectiv a VlII-a şi a XJI-a), şi astăzi prezente în memo¬ 
ria elevilor de atunci. 

La 56 de ani de la apariţie, volumul păstrează cîteva trăsături definitorii, care 
au trecut examenul timpului, anume: 

1. Informaţie cuprinzătoare, adusă atunci la zi, din care a fost selectat 
esenţialul. 

2. Arhitectonica expunerii: trecutul se proiectează în etapele sale defini¬ 
torii şi cu personalităţile sale de prim rang. Capitolele sînt împărţite în mai 
multe componente, ca subtitlurile respective . 

3. Locul acordat, cu îndreptăţire, realităţilor sociale, economice şi culturale. 

4. Cuprinderea întregului neam românesc, inclusiv aromânii, indiferent de 
hotarele politice . 

5. Capitole speciale pentru slavi, bulgari şi unguri, dat fiind impactul şi 
rolul acestor popoare în istoria românilor. 

6. Exprimare directă şi clară, ce îndemna la citit. Completarea ei cu extrase 
din documente care se adresează sugestiv cititorilor 

7 Bibliografia principală pe capitole, grupată pe subdiviziunile textului res¬ 
pectiv; cine doreşte adîncirea unei teme are la dispoziţie trimiterile bibliografice 
în ordinea lor cronologică. 

8. Şaptesprezece hărţi, însoţite de comentarii . „ O lucrare de sinteză istorică 
nici nu se mai poate concepe, de altfel, azi fără materialul cartografic respec¬ 
tiv. Realizarea grafică a hărţilor — potrivit cuprinsului fixat de autor — se 
datoresc lui Parnjil Polonic, unul din cei mai talentaţi cartografi ai României. 

DINU C. GIURESCU 




Prefaţă 


Lucrarea de faţă este un rezumat a! Istoriei românilor apărute în Editura 
Fundaţiei Regale pentru Literatură şi Artă. Ea cuprinde rezultatele ultime ale 
cercetărilor ştiinţifice, expuse într-o formă cît mai puţin tehnică, accesibilă deci 
şi ncspeciaiiştilor. Nu orişicine arc timp şi mijloace să urmărească dezvoltarea 
poporului său într-o operă întinsă în mai multe volume; sînt însă foarte mulţi 
aceia care ar dori să se poată informa repede şi precis asupra problemelor 
esenţiale ale trecutului românesc, asupra cronologiei lui, asupra monumentelor 
ce nc-au rămas de la strămoşi. Pentru această numeroasă categorie de intelec¬ 
tuali am alcătuit lucrarea de faţă. Ea cuprinde istoria noastră, începînd cu cele 
mai vechi timpuri şi mergînd pînă la moartea regelui Ferdinand cel Leal, în¬ 
tregitorul de ţară. Pentru o sumă dintre evenimentele care au urmat de la 1927 
încoace, cred că nu există încă perspectiva istorică necesară; le-am lăsat deci 
pc mai tîrziu. 

Listele cronologice de la urmă cuprind începutul şi sjîrşitul stăpînirii domni¬ 
lor din Principate, a voievozilor şi principilor din Transilvania, precum şi fili¬ 
aţia lor. Aceste liste au încă unele lacune, în special în ce priveşte Transilvania; 
noile cercetări şi materialul documentar ce se va descoperi vor îngădui comple¬ 
tarea lacunelor şi o precizare din ce în ce mai mare a datelor existente. Pot însă 
afirma că listele reprezintă totuşi, aşa cum se înfăţişează, un însemnat progres 
faţă de ceea ce aveam pînă acum. 

Lucrarea are un număr însemnat de hărţi. O lucrare de sinteză istorică nici nu 
se mai poate concepe, de altfel, azi fără materialul cartografic respectiv. 

Am aşezat la începutul fiecărui capitol un moto — luat, de cîte ori s-a pu¬ 
tut, din textele contemporane — care să rezume sau să caracterizeze epoca sau 
personajul respectiv. 

Urmărind desfăşurarea zbuciumatei dar frumoasei noastre istorii, sînt sigur 
că cititorii vor avea un sentiment de justificată mîndrie: ei vor vedea ca sîntem 
unul din cele mai vechi popoare ale Europei şi cel mai vechi din sud-estul eum- 
pean. Strămoşii noştri, dacii sau geţii, locuiau acest pămînt cu optsprezece vea¬ 
curi înainte de Hristos. Istoria nu le cunoaşte altă patrie decît aceea în care trăiesc 
şi astăzi urmaşii lor. iy Noi sîntem de aici'\ în timp ce toţi vecinii noştri au venit 
mai tîrziu în ţările pe care Ie ocupă acuma. Dar nu-i numai vechimea. Dacii 

sau geţii au fost şi un popor de elită al Antichităţii , pomenit cu laude chiar de 
la început de către „părintele istoriei", Herodot. Religia dacă a fost întotdeauna 
un prilej de admiraţie pentru scriitorii lumii greco-romane, vitejia şi dispreţul 
de moarte al dacilor, de asemenea. Sin tem apoi cel mai vechi popor creştin din 
sud-estul european. Toţi vecinii noştri, dar absolut toţi, au fost creştinaţi mult 
în urma noastră. Sîntem, în sfîrşit, singurul popor în această parte a Europei 
care a izbutit să aibă o viaţă politică fără întrerupere , de la întemeierea statu¬ 
lui pînă astăzi. Bulgarii, sîrbii, ungurii, chiar şi polonii, au discontinuităţi în 
viaţa lor de stat, unele de o jumătate de mileniu, noi însă nu. 

Faţă de aceste fapte şi de o sumă altele care se vor vedea mai departe, 
sentimentul de mîndrie naţională şi de absolută încredere în viitorul poporului 
şi statului nostru e cu totul natural. Doresc cititorilor mei ca, pătrunşi dc acest 
sentiment, să închine munca, disciplina şi credinţa lor, întăririi şi propăşirii patriei. 


CONSTANTIN C. GIURESCU 

INTRODUCERE 


ÎNSEMNĂTATEA ŞI ÎMPĂRŢIREA ISTORIEI ROMÂNILOR 


Definiţia istoriei. întocmai după cum fiecare om se interesează de părinţii 
şi strămoşii săi, tot aşa şi naţiunile se interesează de trecutul lor. Ele vor să ştie 
cum a fost acest trecut, cum au trăit înaintaşii, ce fapte de seamă au făcut, ce 
momente de înălţare şi de durere au avut. Căci ceea ce sîntem astăzi, fiecare 
în parte, şi cu toţii laolaltă, datorim, într-o măsură însemnată, celor de dinain¬ 
tea noastră. Sîntem o verigă sau un inel dintr-un lanţ nesfîrşit, inel legat de cel 
dinainte şi dc care se leagă, la rîndu-i, cel următor. Cei morţi ne poruncesc ade¬ 
seori şi, fără s-o bănuim, nc arată drumul. A cerceta trecutul e nu numai un act 
dc curiozitate, dar şi unul de pietate şi de întărire sufletească. 

S-au dat istoriei multe definiţii; ele au variat cu timpul, după cum a variat 
şi concepţia pe care a avut-o omenirea despre scopul, metoda şi utilitatea stu¬ 
diului trecutului. Şi astăzi încă definiţiile nu sînt identice, ele au o parte comună 
însă, din cc în ce mai mare. O definiţie scurtă şi cuprinzătoare în acelaşi timp 
ar fi următoarea: Istoria e disciplina care cercetează metodic, expune obiectiv 
şi lămureşte cauzal dezvoltarea întregii omeniri. 

Din pricină că faptele istorice nu se repetă niciodată întocmai, istoria nu 
poate ajunge la legi , aşa cum se întîmplă în ştiinţele fizice, matematice etc. Ea 
arc însă un scop comun cu acestea: aflarea adevărului , care trebuie să fîe pre¬ 
ocuparea dc căpetenie a istoricului. Fiindcă numai adevărul durează, ca unul 
ce intră în ordinea naturală şi permanentă a lucrurilor. în istoriografie, adică 
în scrierea istoriei, eroarea e aproape inevitabilă: din lipsa materialului documen¬ 
tar, din prezentarea imperfectă a celui cunoscut, din greutatea găsirii tuturor 
izvoarelor şi studiilor şi, mai ales, a tuturor cauzelor, deseori nebănuite, care 
stau la baza acţiunilor omeneşti. Dar tocmai fiindcă adevărul este atît de greu 
de aflat în toată întregimea Iui, se impune istoricului cea mai riguroasă nepărtb 
nire. El trebuie să judece după vechea şi veşnica formulă a lui Tacit, „fără ură 
şi fără părtinire 11 („s ine ira et studio"). 

împărţirea istoriei universale. Viaţa omenirii se schimbă necontenit: po¬ 
poare, graiuri, legi, obiceiuri apar şi dispar sau se transformă: după un timp 
oarecare, înfăţişarea omenirii e alta: răsună alte limbi, se deschid alte căi de 
negoţ, ideile conducătoare sînt altele. Plecînd de la aceste deosebiri, istoricii 
au împărţit dezvoltarea omenirii în mai multe părţi, şi anume: 

Preistoria , adică perioada foarte îndelungată din care nu avem nici o urma 
scrisă şi pe care o cunoaştem numai după obiectele, uneltele, armele, podoabe¬ 
le etc. rămase de la locuitorii acelor vremuri. Preistoria nu se termină la aceeaşi 
dată, ci variază după continente, iar înlâuntrul aceluiaşi continent, după ţări; 
astfel, în Africa (Egipt), primele ştiri scrise (hieroglifele) apar înaintea celor 
din Asia (cuneiformele), iar acestea mult înaintea celor din Europa. 

Istoria veche sau istoria antică ţine de la primele ştiri scrise, acelea ale egipte- 
nilor, şi pînă la căderea imperiului roman de apus (476 după Hristos). In această 
vreme constatăm, sub raportul politic, formarea unor mari imperii, întinzîndu-sc 
pe suprafeţe imense şi cuprinzînd multe neamuri; astfel, de pildă, imperiul lui 
Alexandru Macedon merge de la Dunăre pînă la Indus şi de la Marea Caspic\ 
pînă la cataractele Nilului, Ia Syene (Assuan); imperiul roman cuprinde mai toată 
lumea veche cunoscută, de la Atlantic pînă Ia Babilon şi din nordul Angliei pînă 
în sudul Egiptului. Sub raportul religios, e vremea zeilor păgîni, a politeismu- 
lui; în ultima parte a acestei epoci apare însă creştinismul , monoteist, care se 
răspîndeşte cu repeziciune; sub raportul culturii şi civilizaţiei, preponderenţa 
o au grecii şi romanii, cei dintîi dînd mai ales valorile spirituale, iar ultimii pe 
cele materiale. 

Istoria medie sau istoria evului mediu ţine de la 476 pînă la 1453, cînd Con- 
stantinopolul, capitala imperiului bizantin, e cucerit de turci şi cînd apar primele 
tipărituri. în această perioadă au loc năvălirile; din amestecul năvălitorilor cu 
populaţia imperiului roman se formează popoare noi. Sub raportul religios, 
creştinismul, triumfător, se întinde necontenit; sub raportul social, e epoca feu¬ 
dalismului; civilizaţia şi cultura sînt, în general, în scădere. 

Istoria modernă \\ne de la 1453 pînă la 1789, cînd începe Revoluţia Franceză, 
în această perioadă se formează statele unitare naţionale din apusul Europei; 
se măreşte considerabil puterea regalităţii, ajungîndu-se la monarhia absolută şi 
descreşte, în schimb, puterea nobililor; are loc o Renaştere în cultură, ajutată, 
între altele, de minunata invenţie a tiparului , sortită unui viitor strălucit, şi o Re¬ 
formă în biserică, reformă care e, în parte, o adaptare a ideii creştine, universa¬ 
liste, la realităţile naţionale. Ştiinţa face progrese, civilizaţia creşte, orizontul 
geografic e considerabil sporit, prin marile descoperiri (America, 1492, de Cris- 
tofor Columb; ocolul pămîntului, 1521, de Magellan). 

Istoria contemporană ţine de la 1789 pînă în zilele noastre, avînd două pe¬ 
rioade: una, pînă la primul război mondial (1914); cealaltă, de atunci încoace, 
în acest răstimp, şi anume în prima perioadă, asistăm la triumful ideii naţionale, 
statele de acest fel generalizîndu-se şi întarindu-se; asistăm, de asemenea, la 
răspîndirea ideilor democratice, liberale, în perioada întîi, a ideii de autoritate 
totalitară în perioada a doua. Industria, graţie descoperirilor ştiinţei, ia o dezvol¬ 
tare uriaşă; comerţul atinge un volum şi un grad de prosperitate nebănuit. Cul¬ 
tura şi civilizaţia, adică suma valorilor spirituale şi materiale, sînt în continuă 
creştere; interdependenţa între diferitele părţi ale globului devine din ce în ce 
mai strînsă; o dată cu războiul din 1914-1918, se poate spune că păşim de la 
faza continentală la faza mondială sau planetară a istoriei omenirii. 

împărţirea istoriei românilor. Istoria poporului nostru e în legătură cu isto¬ 
ria popoarelor de primprejur şi în genere cu istoria europeană şi a omenirii. 
Faptele noastre au influenţat pe alţii, şi faptele altora ne-au influenţat pe noi: 
această dependenţă creşte cu cît ne apropiem de perioada contemporană. E nor¬ 
mal deci ca marile împărţiri ale istoriei universale să se regăsească şi în istoria 
românilor; limitele acestor împărţiri însă nu coincid , nu sînt aceleaşi, din cauza 
unor împrejurări proprii locurilor noastre. 

Preistoria acestor locuri începe cu primele urme omeneşti găsite aci, din 
epoca palcolitică, şi ţine pînâ la anul 514 înainte de Hristos, an la care se referă 
primele .ştiri scrise (Hcrodot) privind pe strămoşii noştri cei mai îndepărtaţi: c 
vorba de daci sau geţi, care se opun atunci numeroasei armate a regelui Darius. 

Istoria veche ţine de la 514 înainte de Hristos pînă la 527 după Hristos (în¬ 
ceputul domniei lui Iustinian), adică ceva mai mult de un mileniu. Am ales 
această dală şi nu cea obişnuită pînă acum, 271 (de fapt 275: părăsirea Daciei 
Traianc), deoarece abia în primele decenii ale secolului al Vl-lea încep năvăliri¬ 
le slavilor, care vor avea pentru noi aceeaşi importanţă pe care o au pentru nea¬ 
murile romanice din apusul Europei germanii. Pînă la năvălirea slavilor, 
populaţia romanică din răsăritul Europei nu e dislocată de către barbari; dimpo¬ 
trivă, ea continuă să asimileze pe nou-veniţi; năvălirea slavilor schimbă însă 
această stare de lucruri. Pe de altă parte, creştinarea popoailui român, începută, 
ca un fenomen de mase, în veacul al IV-lea, nu se desăvîrşeşte decît în veacul 
al V-lea la părăsirea Daciei Traiane, creştinismul nici nu fusese măcar recunos¬ 
cut ca religie în imperiu; aceasta se face abia prin edictul din Milano (313). 
Pentru aceste două argumente, socotim data de 527 mai potrivită ca sfîrşit al 
istoriei vechi în ţinuturile noastre decît aceea de 275; ea e de altminteri şi mai 
apropiată de data 476 care se admite în genere pentru sfîrşitul istoriei vechi. 

Istoria evului mediu ţine iarăşi un mileniu, de la 527 pînă la 1541, cînd, prin 
recunoaşterea suzeranităţii turceşti de către ardeleni , în urma ocupării Budei 
de către turci şi a transformării Ungariei în paşalîc, ţările noastre ajung într-o 

a 

dependenţă strînsă, politică şi economică, de înalta Poartă. De la 1541 înainte, 
domnii nu mai au iniţiative politice externe decît în mod excepţional, tributul 
creşte necontenit, comerţul e dominat de piaţa turcească: o fază nouă începe în 
dezvoltarea statelor noastre. La începutul acestui mileniu medieval, au loc nă¬ 
vălirile slavilor; urmează apoi năvălirile celorlalţi barbari. După ultimul val 
barbar, al tătarilor, se întemeiază statele româneşti care ajung, în scurtă vreme, 
sub cîrmuirea unor personalităţi excepţionale, la un prestigiu deosebit. La sfîr¬ 
şitul acestei epoci, se introduce la noi tiparul (1508). 

Istoria modernă ţine de la 1541 pînă la 1821, cînd prin mişcarea naţională 
şi socială a lui Tudor Vladimirescu, începe perioada renaşterii noastre. în acest 
răstimp are loc o înflorire a spiritului românesc, care atinge culmea la sfîrşitul 
veacului al XVII-lea şi începutul celui de al XVIII-lea. Sub raportul politic , în 
schimb, sîntem în scădere, afara de rari momente, dintre care acela, strălucit, 
al lui Mihai Viteazul. 

Istoria contemporană , de la 1821 înainte, comportă, ca şi perioada respecti¬ 
vă din istoria universală, două faze: una pînă la războiul pentru întregirea nea¬ 
mului (1916-1919), cealaltă, de atunci încoace. Este, în prima fază, epoca integrării 
statului naţional ; începută prin jertfa lui Tudor, ea e terminată, după un secol, 
prin o altă jertfă, de sute de mii de vieţi. 

„în calea răutăţilor“ 
(Grigore Ureche) 

Influenţa mediului geografic. Viaţa unui popor e strîns legată de pămîn- 
tul pc carc-l locuieşte. Aşezarea acestui pămînt, înfăţişarea şi bogăţia lui, în- 
rîurcsc firea poporului şi-i hotărăsc îndeletnicirile de căpetenie, determină, 
deci, în parte, istoria lui. Intr-adevăr, nu e totuna să fii la loc aparat sau în calea 
tuturor năvălitorilor, după cum nu e totuna dacă ţara pe care o locuieşti are o 
anumită înfăţişare şi bogăţie sau alta. Un pămînt mănos, cu şesuri întinse şi 
bogate, îndeamnă la agricultură şi creşterea vitelor, cursurile largi de apă şi ţăr¬ 
murile de mare cu golfuri adinei fac din locuitorii aşezaţi în preajma lor pescari 
şi corăbicri destoinici, iar bogăţiile minerale, în special fierul şi cărbunele, în¬ 
dreaptă spre viaţa industrială. Mai ales în vremea veche, influenţa pămîntului 
asupra omului a fost mare. Pe măsură ce sporeşte civilizaţia, pe măsură ce se 
înmulţesc mijloacele tehnice cu ajutorul cărora se poate supune sau modifica 
mediul fizic, însemnătatea acestuia scade. Ea nu va dispărea însă niciodată. 
De aceea, înainte de a începe povestirea vieţii unui popor, trebuie să cunoaştem 
locurile pe care a trăit cl. 

Istoria neamului nostru s-a desfăşurat pe o suprafaţă foarte întinsă, care între¬ 
cea cu mult ţara de astăzi. Strămoşii daci sau geţi, în vremea lor de răspîndire 
maximă, ajunseseră, la miazănoapte, pînă în mijlocul Poloniei, la miazăzi tre¬ 
cuseră de Balcani, la răsărit atinseseră Bugul iar la apus sc întinseseră pînă prin 
părţile Budapestei. în evul mediu, de asemenea, întîlneai păstori şi plugari 
români din Munţii Pindului pînă în Galiţia şi de pe ţărmurile Adriaticei pînă 
în Podolia. Astăzi chiar, poporul nostru locuieşte şi dincolo de hotarele statu¬ 
lui nostru, şi anume dc-a lungul ţărmului drept al Dunării, în valea Timocului, 
în Macedonia, în cîmpia Tisei şi dincolo de Nistru. (înţeleg hotarele de dinainte 
de 30 august 1940 — sentinţa de la Viena —, deoarece hotarele de azi, nedrepte 
şi silnice, sînt provizorii.) 

Românii de dincolo de hotare. Astfel, dincolo de Nistru şi, în unele locuri, 
răsfiraţi chiar pînă spre Nipru şi Don, sînt vreo 800 000 de moldoveni. O parte 
a lor alcătuia, înlăuntrul statului sovietic, republica moldovenească , avînd şi 
şcoli şi ziare scrise în limba română, cu litere chirilice însă. 

în Ungaria trăiesc, în condiţii grele, vreo 70 000 de români, dintre care 20 000 
în Maramureş (fost al Cehoslovaciei), iar 50 000 în cîmpia Tisei. Prin sentinţa 

dc la Viena, aproape 1 400 000 (un milion patru sute de mii) de români au ajuns 

* 

din nou sub jugul unguresc. In Banatul fost sîrbcsc sînt vreo 80 000. 

Tot grea e şi situaţia românilor de la miazăzi de Dunăre. în valea Timocului 
sînt vreo 400 000 de români, fără şcoli în limba lor; la fel e şi în satele româneşti 
de pe lîngă Dunăre, în Bulgaria, unde trăiesc alţi 100 000 dc fraţi de ai noştri. 

Românii din Macedonia sau aromânii , în număr de circa 400 000, sînt răs- 
pîndiţi în Grecia, Iugoslavia, Albania şi mai puţini în Bulgaria. Păstori vestiţi, 
pricepuţi la negoţ, întreprinzători, economi şi avînd sentimentul naţional dez¬ 
voltat, ei reprezintă una din ramurile cele mai înzestrate ale poporului româ¬ 
nesc. Pe cînd turcii stăpîneau Macedonia, trăiau cu înlesnire; azi însă sînt foarte 
strîmtoraţi şi-i ameninţă deznaţionalizarea. E neapărat necesar să-i aducem în 
ţară şi sa-i colonizăm de-a lungul hotarelor ca şi în oraşe, mai ales în Moldova 
şi în Ardeal. 

Şi cele cîteva mii de nimeri sau istroromâni (români din Istria) sînt de ase¬ 
menea ameninţaţi cu deznaţionalizarea; ei vor dispărea în mijlocul croaţilor 
conlocuitori. Aceşti istroromâni sînt ultimele rămăşiţe ale unei populaţii ro¬ 
mâneşti care a locuit în cursul Evului Mediu partea de apus a Peninsulei Bal¬ 
canice şi coasta Adriaticei, de la Fiume pînă la Cattaro. 

Pămîntul românesc. Pe întinsa suprafaţă pe care s-a desfăşurat istoria 
noastră, există un ţinut de care noi am fost legaţi în permanenţă , unde noi am 
locuit întotdeauna, în mare număr şi unde a stat temeiul puterii noastre politice: 
ţinutul mărginit de Tisa, Dunăre, Nistru şi Marea Neagră. Acesta e pămîntul 
românesc de baştină, moştenire de la strămoşi', aci au stâpînit Burebista şi Dc- 
cebal, aci a fost Dacia Traiană, aci s-au întemeiat Muntenia şi Moldova, aci s-a 
făcut prima unire, sub Mihai Viteazul, şi aceea din 1918. De acest pămînt tre¬ 
buie deci să ne ocupăm; să vedem care e aşezarea lui pe continentul european, 
înfăţişarea şi bogăţia lui. 

Aşezarea pămîntului românesc este la marginea de răsărit a Europei. Con¬ 
tinentul nostru nu se termină la Urali, aşa cum s-a crezut multă vreme, ci la Nistru 
şi Ia Vistula, aşa cum au dovedit cercetările ştiinţifice din ultimul timp. Ce este 
Ia răsărit de linia care ar uni aceste două fluvii, linie numită şi istmul ponto-bal- 
tic, aparţine, în toate privinţele, mai degrabă Asiei decît Europei. Nistrul nu des¬ 
parte numai două ţări, ci două continente şi mai ales două lumi, două feluri 
de a simţi şi a gîndi. 

Această aşezare a pămîntului românesc la marginea de răsărit a Europei a 
avut urmări foarte însemnate asupra istoriei noastre. Am fost tot timpul în ca¬ 
lea năvălitorilor asiatici, „în calea răutăţilor“, cum spune atît de expresiv croni¬ 
carul moldovean Grigore Ureche. în timp ce alte popoare, la adăpost sau, în 
orice caz, mai ferite, clădeau catedrale minunate şi palate impunătoare, noi ridi¬ 
cam din bîme sau din pămînt, pe locul celor arse sau dârîmate, alte biserici 
modeste şi alte bordeie. Era zadarnic să construim în stil marc sau pe termen 
lung: a doua zi putea să vie iarăşi prăpădul. Am fost şi sîntem un popor de mar- 

gine, aşezat la o poartă de trecere din Asia spre Europa, de aceea sîntem învăţaţi 
cu lupta. 

Pe de altă parte, pămîntul românesc cuprinde sfîrşitul uneia din cele mai 
mari căi de comunicaţie a lumii. Dunărea. Pe acest „drum fără pulbere" au călăto¬ 
rit necontenit oamenii, în sus şi în jos; pentru stăpînirea lui s-au purtat lupte 
îndelungate. Istoria neamului nostru a fost şi va fi cu siguranţă, şi în viitor, 
înrîurită de faptul câ aci, la noi, se află gurile Dunării. Mai cu seamă că, în 
scurtă vreme, prin canalele Rin-Dunăre şi Oder-Dunăre vapoarele vor putea 
tăia Europa în două, mcrgînd de la Marea Neagră la Marea Nordului şi Marea 
Baltică. 

înfăţişarea pâmîntului românesc c de o rară simetrie şi unitate, aşa cum pu¬ 
ţine se mai găsesc în lume. De formă aproape rotundă, ca o medalie, în mijlocul 
lui sc ridică podişul Ardealului, nu prea înalt, de vreo 500 de metri, tocmai 
bun dc locuit, pri urmare; el e înconjurat din toate părţile de munţii care-i alcă¬ 
tuiesc ca o uriaşă cunună. Imaginea („ corona montium “) aparţine scriitorilor 
antichităţii, care au fost impresionaţi de această fericită dispoziţie. Munţii, de o 
âlţime potrivită (Moldoveanul: 2 550 m. Ceahlăul: l 908 m, Vlădeasa: 1 847 m), 
îngăduind aşadar traiul omenesc pînă aproape de vîrfuri, se continuă prin dea¬ 
luri care, în unele părţi, ocupă o zonă mai largă, de pildă, în Oltenia, în altele 
mai strîmtă, ca în răsăritul Munteniei sau în Ţara Crişurilor. Dealurile se ispră¬ 
vesc, la rîndul lor, prin cîmpii întinse, la marginea cărora sînt cele trei cursuri 

_ 

dc apă: Dunărea, Tisa şi Nistrul. In ele se varsă multele rîuri care străbat ra¬ 
dia! pâinîntul românesc, izvorînd din Ardeal sau din munţii care-l înconjoară. 
Pămîntul nostru se poate asemăna cu o cetate : Ardealul şi cununa lui de munţi 
închipuie fortăreaţa proprîu-zisă, dealurile de primprejur, întăriturile înaintate, 
iar Dunărea, Tisa şi Nistrul, şanţurile de apă care înconjoară cetatea. Asemănarea 
e aşa de izbitoare, îneît învăţaţii străini care s-au ocupat de pămîntul nostru au 
şi întrebuinţat pentru Ardeal termenul de citadelă sau bastion. 

înfăţişarea pâmîntului românesc, aşa de unitară, a avut o urmare foarte în¬ 
semnată sub raportul etnic; poporul care a locuit acest pămînt a fost de aseme¬ 
nea un popor unitar. Cine locuieşte mijlocul pămîntului românesc, podişul 
Ardealului, acela în chip firesc va locui şi ţinuturile mai joase dimprejurul po¬ 
dişului. Dc aceea, la noi nu există deosebiri de dialect, cum se constată în Franţa, 
dc pildă, sau în Germania. Un maramureşean se înţelege numaidecît cu un dobro¬ 
gean, şi un orheian cu un bănăţean. 

Carpaţii, în privinţa aceasta, n-au fost o piedică. Mai întîi, nu sînt prea greu 
de trecut. în multe locuri, se află păsuri sau chiar văi prin care-şi fac loc apele 
de pe un versant pe celălalt. Astfel e valea Jiului, a Oltului, a Buzăului, a Tro- 
tuşului, a Bistriţei. Iar în Munţii Apuseni, valea Mureşului, a Someşului. Apoi, 
ei oferă, în multe locuri, în cuprinsul lor, aşa-zisele depresiuni intracarpatice 
şi subcarpatice, cum sînt, de pildă, Loviştea, Vrancea, Cîmpulungul Moldo¬ 
venesc, adevărate centre de populaţie deasă care fac legătura între cele două 
versante ale muntelui. 

Se poate spune, pe drept cuvînt, ca istoria noastră e strîns legată de Carpaţi. 
Din timpul dacilor şi pînă astăzi, ei au format axa neamului. Scriitorii cei vechi 
spun despre daci că se ţin lipiţi de munţi („Daci inhaerent montibus "). In cursul 
Evului Mediu, pădurile, văile şi depresiunile Carpaţilor au oferit un minunat 
loc de adăpost. întemeierea statelor româneşti e în legătură cu muntele; numele 
chiar al uneia din ţări e Muntenia , iar acela al locuitorilor ei, munteni. Multe 
lupte însemnate, dintre care aceea, hotărîtoare, de la Posada (1330), precum 
şi luptele pentru întregirea neamului s-au dat în munţi. Carpalii au fost elemen¬ 
tul polarizator al românilor. 

Trebuie să relevăm însă şi un aspect negativ al lor. Tot Carpaţii sînt una din 
pricinile pentru care neamul nostru a stat atîta vreme despărţit în trei organiza¬ 
ţii politice deosebite: Muntenia, Moldova, Ardealul. Să presupunem că munţii, 
în loc să străbată pâmîntul românesc, i-arfi dat ocol, pe la apus sau pe la răsărit, 
cuprinzînd înlăuntrul lor întreg neamul: evident, alta ar fi fost istoria noastră 
politică. Aşa cum sînt aşezaţi însă, cu forma şi direcţia pe care o au, ci au contri¬ 
buit în chip esenţial la despărţirea noastră politică. Un stat s-a format dc-a lun¬ 
gul Carpaţilor meridionali: Muntenia; un altul dc-a lungul celor orientali: Moldova; 
în sfîrşit, a treia organizaţie politică s-a închegat înlăuntrul arcului carpatic: Ar¬ 
dealul. 

Un rol însemnat a avut şi pădurea . O mare parte din trecutul nostru, mai 
ales în epoca întunecată a năvălirilor barbare, s-a desfăşurat la adăpostul pă¬ 
durii. Vorba cunoscută: „Codru-i frate cu românul" exprimă, din punct de ve¬ 
dere istoric, o puternică realitate. Muntele, ca loc de adăpost, a fost important 
mai ales prin pădurile sale. De altfel, aceste păduri se întindeau pe suprafeţe enor¬ 
me şi în regiunea dealurilor şi a cîmpiei. Vlaşca, al cărei nume, dat de slavi, în¬ 
seamnă „ţara vlahilor 1 *, adică a românilor, era acoperită de codri uriaşi. Şi 
numele altor judeţe de cîmpie şi de deal arată prezenţa pădurilor întinse: Teleorman 
(„pădure nebună“ sau „mare", în limba cumană), Ilfov („ariniş", în limba slavă), 
Dîmboviţa (de la dîmb - „stejar", tot în limba slavă). Codrul Wăsiei înseamnă 
„codrul românilor": numele are aceeaşi rădăcină ca şi Vlaşca. 

A 

Bogăţia. In afară de unitate şi simetrie, o altă caracteristică a pămîntului ro¬ 
mânesc este bogăţia. Rare sînt locurile, nu numai în Europa, dar pe întreg pămîn- 
tul, care să cuprindă atîtea bogăţii. Cea mai mare este, fără îndoială, pămîntul negru, 
minunat pentru agricultură, dînd recolte îmbelşugate. Fîneţele din luncile nurilor, 
de pe dealuri şi de la munte nutresc turme bogate de oi şi vite mari. Bălţile 
Dunării, Delta, lacurile de lîngă ţărmul mării şi rîurile cele mari pot să dea atîta 
peşte îneît să se hrănească nu numai lumea de la noi, dar să trimitem şi peste 
hotare. Pe dealuri, acuma în urmă şi la şes în multe locuri, livezile de pomi, mai 
ales pruni, şi viile se ţin lanţ. Pădurile de fag, brad şi stejar acoperă încă o bună 
parte a ţârii. Iar în adîncul pămîntului e tot aşa de multă bogăţie ca şi în faţa lui. 
Sarea pardoseşte o mare parte din regiunea deluroasă şi pe alocuri formează 
munţi întregi. Cărbunele — de tot soiul, de la turbă pînă la antracit — se află şi 
el în mari cantităţi. Aurul şi argintul se scot de mai bine de două mii de ani din 

Munţii Apuseni; fierul se găseşte şi el în unele locuri în Banat şi Ardeal, Să 
adăugăm apoi păcura sau ţiţeiul, a cărui exploatare intensă datează, e adevărat, 
de curînd, dar care era cunoscut încă din vremea romanilor („păcură" vine din 
picula ), izvoarele minerale şi termale, precum şi gazul metan şi ne vom da seama 
de ncsfîrşita bogăţie a pămîntului nostru, care cuprinde tot ce e trebuincios vieţii 
omeneşti. 

Urmarea acestui fapt a fost că pămîntul românesc n-a rămas niciodată ne¬ 
locuit, din cele dintîi timpuri ale preistoriei, adică din paleolitic , şi pînă astăzi. 
Un asemenea pămînt, carc-ţi dă, cu puţină muncă, hrană îmbelşugată şi variată, 
care cuprinde în adîncurile lui sare şi aur , spre a nu mai aminti celelalte bogăţii, 
un asemenea pămînt nu se părăseşte. De aceea sînt naivi sau de rea-credinţă aceia 
carc-şi închipuie că atunci cînd împăratul Aurelian a retras legiunile şi pe 
funcţionari din Dacia Traiană, ţăranii daco-romani şi-au părăsit şi ei ogoarele, 
cascic şi tot rostul lor ca să se ducă peste Dunăre, în sărăcia pietroasă a Moesiei. 
Aveau acasă tot ce le trebuia: au rămas deci pe loc şi au plătit birurile altui 
stăpîn: năvălitorului german, slav sau asiatic. Bogăţia pămîntului românesc este 
o chezăşie a continuităţii strămoşilor noştri în Dacia Traiană. 

Pămîntul românesc în epoca istorică. Mărturii scrise despre pămîntul pe 
carc-1 locuim azi n-avem dccît de vreo 2 500 de ani. în acest răstimp, înfăţişarea 

A. 

lui nu s-a schimbat în liniile sale generale. In ce priveşte munţii şi marile cursuri 
de apă cum sînt Dunărea, Nistru, Tisa, au rămas tot aşa cum erau şi în vremea 
lui Hcrodot. Părerea care a fost exprimată într-o operă de sinteză asupra isto¬ 
riei românilor, cum că Dunărea s-ar fi vărsat în mare, altădată, prin valea Cara- 
su (Ccmavoda-Medgidia-Constanţa) este o greşeală, după cum au dovedit-o 
cercetările ştiinţifice. Trebuie pomenită, în schimb, mărirea Deltei, care creşte as¬ 
tăzi, în dreptul vărsării braţului Chiliei, cu vreo 70 de metri pe an. Vîlcovui era 
odinioară chiar lîngă marc; azi e la o distanţă de 13 kilometri. 

De asemenea, s-a schimbat înfăţişarea coastei dobrogene în regiunea mari¬ 
lor lacuri de la miazăzi de Deltă. Unde sînt azi Razelmul şi Sinoe, odinioară 
băteau valurile mării. Cetatea greco-romană Histria era zidită pe o insulă 
aproape de ţărm. Aluviunile aduse de Dunăre s-au depus însă treptat de-a lun¬ 
gul coastei şi, de la o vreme, au închis o parte a mării care s-a transformat apoi 
în lacurile sau limanurile de azi. S-au schimbat, de asemenea, cursurile unor 
nuri mai mici. Aşa, bunăoară, Bîrladul se vărsa, pe vremea lui Ştefan cel Mare, 
de-a dreptul în Dunăre — se cunoaşte şi azi vechiul său curs şi avem şi docu¬ 
mente care arată acest fapt —, pe cînd acum ei se varsă în Şiret. însuşi cursul 
Şiretului a fost modificat, în partea sa inferioară (judeţele Putna şi Rîmnic), prin 
fenomene naturale, dar şi prin lucrările poruncite de Ştefan cei Mare. Schim¬ 
bări de acestea de albii se petrec de altfel şi sub ochii noştri. Jiul şi Oltul şi-au 
mutat gurile în acelaşi sens, cel dintîi cu 12 kilometri, cel de al doilea cu 3 ki¬ 
lometri, spre Vest. Nu va mai trece mult şi Putna, în loc să se verse în Şiret la 
miazăzi de satul Călieni, unde e azi confluenţa ei, se va vărsa la miazănoapte, 

cu vreo 5 kilometri mai sus. în acest din urmă punct, distanţa dintre cclc două 
rîuri a ajuns numai de vreo 80 de metri şi e mereu micşorată, prin dărîmarca 
malurilor, cînd vin apele mari. 

Unele schimbări s-au produs şi în ce priveşte flora şi fauna. Sub raportul 
vegetaţiei, înfăţişarea de azi a pămîntului se deosebeşte de cea existentă acum 
o mie de ani şi chiar de aceea din vremea fanarioţilor. Mai ales în ultimul secol, 
prefacerile au fost mari. 

în primul rînd, pădurile s-au tăiat pe un cap. Acolo unde odinioară erau codrii 
vestiţi, azi e loc de arătură. Ştie toată lumea, din auzite, dintr-o vorbă de tristă 
reputaţie, de codrul Vlăsiei. El se întindea pe o suprafaţă considerabilă, între 
Ploieşti şi Bucureşti. Azi au rămas numai petice de pădure, şi, ici şi colo, în 
mijlocul cîmpului, cîte un stejar singuratic, martor al vestitului codru dc odini¬ 
oară. Tot aşa s-au tăiat uriaşele păduri ale Teleormanului; şi tot aşa pretutin¬ 
deni, pe tot întinsul pămîntului românesc, pădurile au fost lăzuite spre a face 
locuri de arătură. Mai ales în partea cîmpului şi a podgoriei s-a petrecut această 
prefacere. Nici muntele însă nu a scăpat cu totul, fiind dezbrăcat — şi în multe 
locuri sălbatic — de minunata lui podoabă. 

Tăierea pădurilor a avut însă urmări atît în ce priveşte clima cît şi asupra 
regimului apelor. Umiditatea a scăzut, uscăciunea acrului a devenit mai pronun¬ 
ţată. Pe de altă parte, rîuri le au căpătat un caracter torenţial tot mai accentuat. 
Nemaifîind pădurea care s-o oprească, apa de ploaie sc scurge repede pe coas¬ 
tele dealurilor şi munţilor, cărînd totodată şi pămîntul vegetal cu ea. Rezultatul: 
sălbăticirea unei părţi însemnate din regiunile străbătute dc rîuri, o pagubă imen¬ 
să pentru agricultură şi, în genere, pentru economia ţării. Pădurea, tăiată fără 
socoteală, se răzbună. 

Fîneţele s-au împuţinat şi ele. Odinioară, suprafeţe enorme erau lăsate pen¬ 
tru păşunat şi fîneaţă, unele păzite cu străşnicie chiar, cum erau braniştile 
domneşti şi mănăstireşti. Nenumărate turme de oi, cirezi de vite albe şi herghe¬ 
lii îşi găseau aci hrana. O dată cu întinderea locurilor de arătură — rezultînd 
şi dintr-un proces natural de înmulţire a populaţiei, dar şi din dorinţa de cîştig 
mai mare —, fîneţele s-au împuţinat şi ele. Pe la sfîrşitul veacului al XIX-1 ca, 
erau multe sate — mai sînt şi astăzi — care n-aveau un petic de izlaz măcar. 
Se încearcă să se remedieze acum, în unele locuri, această stare de lucruri prin 
cultivarea plantelor furajere, în special a lucernei şi, din ce în ce mai mult în 
timpul din urmă, a ierbii-de-Sudan , care e pe cale să adauge o notă nouă în¬ 
făţişării Bărăganului. 

Dar dacă pădurile şi fîneţele s-au împuţinat, au crescut în schimb foarte mult 
locurile de arătură. în afară de ce se cîştiga prin lazuire şi prin spargerea fîneţei, 
regiuni întregi de stepă, ca Bugeacul, Bărăganul şi Bumazul au fost prefăcute, 
în cursul veacului al XlX-lea, în lanuri imense, cu recolte foarte bogate, în anii 
cu ploaie suficientă. 

Tot sub raportul vegetaţiei, trebuie să însemnăm introducerea — acum vreo trei 
sute de ani — a unei cereale care a prins grozav şi care astăzi constituie o notă 

caracteristică a peisajului agricol românesc. E vorba de porumb sau păpuşoi. 
Din vremea dacilor şi romanilor şi pînă pe la începutul veacului al XVII-lea, 
strămoşii noştri au cunoscut, pc lîngă pîine, mămăliga de mei. De atunci încoace, 
locul meiului l-a luat porumbul, care astăzi întrece — în ce priveşte suprafaţa 
cultivată — însuşi griul. 

Vom adăuga un cuvînt şi despre viţa de vie. Preţuită după cuviinţă, şi uneori 
chiar mai mult, de către înaintaşi, ea ajunsese, în timpul celor două milenii de 
cînd ştim sigur că se cultivă pe dealurile noastre, la o selecţie naturală. Podgoriile 
vestite aveau fiecare soiul lor de poamă anume: Cotnarii aveau grasa , Nicoreştii 
crăcana sau băbeasca , Odobcştii , galbena, Drăgăşanii, crîmpoşia. Ajunsesem la 
o specializare a vinurilor şi, ca o consecinţă a acestui fapt, la un export însemnat. 
După filoxeră, rcplantarca s-a făcut fără socoteală, aşa că astăzi, deşi sporite can¬ 
titativ. vinurile româneşti nu mai au vechile caracteristici. Soiurile s-au ames¬ 
tecat. Va trebui, treptat-treptat, să revenim la vechea selecţie, pc regiuni. 

în ce priveşte fauna, trebuie să însemnăm dispariţia unor soiuri de animale 
sălbatice , fapt în legătură cu împuţinarea pădurilor şi fîneţelor. Printre animalele 
dispărute, pomenim în locul întîi bourul şi zimbrul. Aceste podoabe ale pădurilor 
Moldovei s-au stins: primul, în veacul al XVI-lea, cel de al doilea de vreo sută 
cincizeci de ani. Pe vremea lui Dimitrie Cantemir, zimbrul se mai întîlnea încă, 
în fundul codrilor. Cît au preţuit strămoşii acest vînat domnesc se vede şi din 
aceea că au pus drept stemă a Moldovei capul de bour, alcătuind şi o întreagă 
poveste în legătură cu descălecatul lui Dragoş. 

Castorul sau brebul a dispărut şi el. I-a rămas însă numele legat de unele 
locuri şi aşezări, ca de pilda satele Brebu din Buzău, Prahova, Dîmboviţa, Ca- 
raş-Scverin, Maramureş, acesta din urmă amintit pe timpul lui Bogdan Des¬ 
călecătorul, apoi Valea Brebului, Brebii pomeniţi în Moldova: unul în Vaslui, 
pc timpul lui Alexandru cel Bun, altul, în Neamţ, pe timpul lui Ştefan cel Ma¬ 
rc, satul Brebi, în Sălaj ctc. Nici măgarul sălbatic sau colunul nu mai există azi 
în pădurile noastre. Doar cîteva numiri precum Colunul, poiană în judeţul Dolj, 
Coluni, loc în judeţul Buzău, Colun, sat în Făgăraş, Coioneaţa în Iaşi şi Vaslui 
şi Coiuniţa în Buzău, îi mai păstrează amintirea. Alte soiuri de animale sălba¬ 
tice, cum sînt capra neagră şi cerbul , şi un soi de peşte, lostriţa , s-au rărit cu 
totul, şi de nu se vor lua măsuri drastice de cruţare, vor dispărea şi ele. 

împărţirile epocii preistorice. Istoria începe cu prima ştire scrisă. Tot ce 
este înainte de aceasta formează domeniul preistoriei. Faţă de epoca istorică, 
numărînd numai vreo 7 000 de ani, preistoria cuprinde aşadar un interval de 
timp mult mai marc. Cît de mare anume, nu se poate spune exact. Se crede Insă 
că peste o sută dc mii de ani. Acest lung interval se împarte în patru epoci, une¬ 
le din ele avînd, la rîndu-lc, mai multe subdiviziuni. Prima epocă şi cea mai 
lungă se numeşte paleoliticul sau epoca pietrei cioplite. E vremea cînd omul 
începe să facă arme şi unelte de piatră cioplită. Partea ultima a acestei epoci, 
facînd trecerea spre epoca următoare, se numeşte mezolitic sau epoca de mijloc 
a pietrei. Urmează a doua epocă preistorică, anume neoliticul sau epoca pietrei 
lustruite. Ea ţine pînă pe la anul 1800 (după alţii 1900 sau chiar 2000) înainte de 
Hristos, cînd începe epoca a treia, sau a bronzului, numită aşa fiindcă acum omul 
descoperă meşteşugul de a turna bronzul şi de a face arme şi unelte din el. în ulti¬ 
ma mie de ani a epocii neolitice — 3000-2000 înainte de Hristos — el cunoş¬ 
tea deja întrebuinţarea aramei , e perioada numită eneoliticuL Epoca bronzului 
are patru perioade sau subdiviziuni şi ţine pînă la anul 1000 înainte de Hristos. 
Ultima epocă preistorică este aceea a fierului , cînd oamenii descoperă meşteşugul 
dc a topi Fierul şi de a-l lucra. Această epocă ţine pînă la începutul erei creştine 
şi se împarte în două perioade: Hallstatl şi La Tene y numite astfel după localită¬ 
ţile în care s-au făcut descoperirile caracterizînd fiecare din cele două perioade. 

Diviziunile de mai sus se referă la continentul european în genere. Pentru 
Dacia, intervin unele modificări, în ce priveşte ultimele perioade. Astfel, epoca 
bronzului începe la noi pe la 1800, durează însă pînă pe la 700 înainte de Hris¬ 
tos. Aşadar, ţine ceva mai mult ca în alte părţi. De asemenea, epoca fierului se 
socoteşte pînă pe la anul 50 al erei noastre, cu cîteva decenii înainte de domnia 
lui Decebal. 

Preistoria Daciei. Ce ştim noi astăzi despre preistoria Daciei? Mijloacele 
noastre de informaţie sînt urmele pe care le-a lăsat traiul omenesc aci, adică 
armele, uneltele, obiectele de podoabă, de cult, funerare etc. Cea mai mare parte 
a acestor urme zac îngropate în pămînt, acoperite de praful şi nisipul care s-au 
aşezat peste ele timp de mii de ani, uneori şi de cenuşa incendiilor sau de darî- 
mâturile aşezărilor pustiite. Prin săpături arheologice, învăţaţii le dau ia iveală, 
le reconstituie cînd ele s-au păstrat numai în cioburi sau fragmente, le comentează 

şi lămuresc viaţa oamenilor de pe aceste locuri. Concluziile sînt, evident, dc ca¬ 
racter general; detalii şi precizări, de cele mai multe ori, nu se pot da, fiindcă 
lipseşte temeiul. 

Astfel dc săpături arheologice privind preistoria Daciei s-au făcut şi înainte 
de războiul pentru întregirea neamului; s-au făcut însă mai ales după război, cînd 
ele au luat un avînt deosebit, în urma impulsului dat dc Vasilc Pârvan. Sintern, 
totuşi, abia la început: numărul staţiunilor săpate este redus faţă dc ceea ce răinîne 
de făcut pe viitor. Va mai trece vreme pînă să se poată ridica o harfă nu completă, 
dar cuprinzînd măcar esenţialul, a aşezărilor preistorice dc pc pămîntul românesc. 

Dintre toate provinciile, cea mai intens cercetată, sub raportul preistoriei, este 
Transilvania; iar cea mai puţin, Moldova dintre Prut şi Nistru (vezi harta 1) 

în urma săpăturilor făcute pînă acum, s-a ajuns la o serie de concluzii. Pri¬ 
ma dintre aceste concluzii este că pămîntul românesc a fost locuit încă din paleo¬ 
litic. S-a crezut Ia început că n-ar exista urme omeneşti di acea vreme în Dacia. 
Descoperiri făcute în ultimele decenii în nordul Moldovei, în Ardeal, în Oltenia, 
în Muntenia şi în Dobrogea au arătat însă contrariul. Dc altfel, se putea presu¬ 
pune acest lucru din capul locului, date fiind posibilităţile optime dc trai pc 
care le oferă pămîntul nostru. 

Pentru neolitic, descoperirile preistorice arată o civilizaţie remarcabilă pe tot 
întinsul pămîntului românesc. Aspectele mai importante ale acestei civilizaţii 
poartă numele localităţilor în care s-au făcut descoperirile caracteristice. Se cunosc 
astfel, în momentul de faţă, opt aspecte sau tipuri ale civilizaţiei neolitice, dintre 
care mai însemnate sînt: 1) Tipul Cucuteni (jud. Iaşi) şi Ariu.şd (jud. Trei Scau¬ 
ne) sau, cum i se mai spune, „civilizaţia ceramicei pictate 4 *, numită astfel după 
admirabilele exemplare de ceramică pictată descoperite în localităţile amintite. 
2) Tipul BoianA , caracterizat adică prin descoperirile făcute în cel mai vechi strat 
de civilizaţie din localitate, situată în judeţul Ialomiţa. Exemplare admirabile dc 
ceramică din faza BoianA s-au descoperit şi la Vidra (jud. Ilfov). Aria acestui tip 
în ţara noastră este cîmpia munteană. 3) Tipul Vădastra (jud. Romanaţi) cu cerami¬ 
ca sa specifică, avînd desene excizate şi vopsite în alb şi roşu. 4) Tipul sau aspec¬ 
tul Gumelnifa (jud. Ilfov), unul din cele mai bine cunoscute şi studiate. 

Caracteristică pentru civilizaţia neolitică de pc pămîntul nostru este cerami¬ 
ca pictată de eneolitic, adică vasele de pămînt ars — de forme şi mărimi varia¬ 
bile — împodobite cu desene colorate, de o deosebită frumuseţe. Vasele mari, 
înalte de aproape un metru, care s-au găsit la Fedeletcni (jud. Roman), consti¬ 
tuie un strălucit specimen al acestei ceramice pictate. Ele sînt împodobite cu 
desene lineare alcătuind meandre şi spirale. Vasele eneolitice se pot împărţi în 
două categorii: unele mai vechi, în trei culori, cum sînt acelea de la Ariuşd, de 
la Ruginoasa (jud. Baia), de Ia Cucuteni (grupa A), de la Fedeleşeni; altele, mai 
noi, numai în două culori, de pildă cele de la Cucuteni (grupa B) şi de la Pc- 
treni (jud. Soroca). în ultimul timp, s-au descoperit exemplare remarcabile de 
ceramică pictată cu grafit la Gumelniţa, lîngă Olteniţa, la Vidra, lîngă Bucureşti 
şi la Cernavodă şi Atmageaua Tătărească, în Dobrogea. Această ceramică grafi- 
tată este contemporană cu cea pictată din Moldova. 



DACIA PREISTORICĂ 



diony: 
;<cr 



28 EPOCA PREISTORICĂ 


Ceea ce trebuie subliniat este unitatea civilizaţiei eneolitice în tot sud-cstul 
european, pe o arie care, cuprinzînd în întregime pămîntul românesc, se întinde 
din pusta ungară pînă în Ucraina, în regiunea Kievului, şi din Carpaţii Nordici 
pînă la Marea Egee. Această unitate se vădeşte, pe de o parte, în ornamentarea 
geometrică a ceramicii — motivele esenţiale fiind spirala şi meandrul —, pe 
de altă parte, în bogăţia şi felul de tratare a plasticii antropomorfe , adică a statue¬ 
telor sau figurinelor — de lut cele mai multe, uneori şi de os — reprezentînd, 
după toate probabilităţile, marea divinitate feminină, creatoarea lumii. 

Cărui neam aparţin creatorii acestei civilizaţii eneolitice? Un răspuns sigur 
e greu de dat, în stadiul actual al cercetărilor; nu pare însă lipsită dc temei ipoteza 
care atribuie această civilizaţie tracilor, înţelegîndu-se denumirea de traci în sens 
larg, adică înglobînd şi ramura nordică — dacii sau geţii — şi pe cea sudică — 

a 

tracii propriu-zişi. învăţatul german Cari Schuchardt caracterizează civilizaţia 
eneolitică a ceramicii pictate drept „superioară" (Jiochstehend"') şi o atribuie 
hotărît tracilor, considerînd-o ca o epocă strălucită a neamului acestuia, epocă 
de care grecii homerici îşi mai aduceau aminte numai din legendă şi cu mirare. 
Pe de altă parte, învăţatul antropolog francez, Eug. Pittard, afirmă, într-un studiu 
recent, că „nimic nu ne împiedică să presupunem că locuitorii care au înălţat coli¬ 
bele funerare ale Moldovei în epoca pietrei lustruite sînt aceia care mai tîrziu au 

A 

primit de la istoricii vechi numele de daci sau geţi" In sfirşit, dintre învăţaţii 
noştri, dl Andrieşescu împărtăşeşte aceeaşi părere. Prin urmare, potrivit aces¬ 
tor trei învăţaţi, creatorii remarcabilei civilizaţii eneolitice de pe pămîntul româ¬ 
nesc ar fi chiar strămoşii noştri, dacii. Faţă de această opinie există însă o alta, 
susţinută şi ea de învăţaţi care cred, dimpotrivă, că locuitorii care au dat naştere 
remarcabilei civilizaţii eneolitice sînt alţii decît creatorii civilizaţiei bronzului. 
Potrivit acestei ultime opinii, ar fi avut loc, în regiunile noastre, suprapuneri dc 
popoare, în urma unor lupte catastrofale, nou-veniţii distrugînd civilizaţia pre¬ 
decesorilor. Aşa s-ar fi întîmplat cu oamenii bronzului, care au distrus civilizaţia 
anterioară, eneolitică; aşa au păţit apoi aceştia, la rîndul lor, din partea oameni¬ 
lor epocii de fier, care au venit, unii din regiunea Alpilor, coborînd spre sud-est 
şi sud, alţii din estul asiatic spre Rusia de miazăzi. Dacii ar fi, în concepţia aces¬ 
tor învăţaţi, tocmai populaţia peste care au năvălit oamenii epocii de fier. în 
orice caz, chiar şi în această ultimă ipoteză, tot se admite că dacii sau geţii au 
locuit in ţinuturile noastre de pe la anul 1800 înainte de Hristos. Pentru împre¬ 
jurările de mai tîrziu, din epoca istorică, care începe, repetăm, în anul 514 înainte 
de Hristos, aceasta înseamnă ca şi cum ar fi fost autohtoni. Lor li se datoreşte, în 
orice caz, remarcabila civilizaţie a bronzului din regiunile noastre sau, cum li se 
mai spune, din regiunile carpato-danubiene. Lucrarea acestui metal ajunge la for¬ 
me de o deosebită fineţe. S-au descoperit securi, arme, unelte şi podoabe, foarte 
bine păstrate, care impresionează prin eleganţa şi desăvîrşirea execuţiei. în ce 
priveşte ceramica din epoca de bronz, trebuie s-o relevăm pe aceea de tipul Bucu¬ 
reşti, găsită mai ales la Lacul Tei şi la Bucureştii Noi. 

Tracii şi ilirii. Dacii sau geţii fac parte din marele grup etnic al tracilor şi 
constituie, după părerea noastră, cea mai însemnată ramură a lui, avînd o civi¬ 
lizaţie, o cultură şi o istoric politică pe care n-a egalat-o nici o altă ramură. Se 
poate spune că dacii sau geţii reprezintă elita numerosului neam al tracilor. Cu 
privire la mulţimea acestor traci, Herodot ne dă o mărturie de cea mai mare 
importanţă: „Neamul tracic — spune el în cartea a patra — este, după acela al 
indienilor, cel mai mare dintre toate. Dacă ar avea un singur domnitor şi ar fi 
uniţi între dînşii, ar fi de neînvins şi, după cum cred eu, cu mult mai puternici 
dccît toate popoarele... Obiceiuri au aceleaşi toţi, afară de geţi şi de travsi şi 
de cei care locuiesc mai sus de Crestonei.“ 


înlr-adevăr, tracii se întindeau pe o suprafaţă enormă, de la Marea Egee şi 
din vestul Asiei Mici pînă în mlaştinile Pripetului, şi de Ia cadrilaterul Boemiei 
pînă spre Bug. Iar dacă socotim şi pe cimmeriem tot ca traci, după cum pare 
probabil, atunci limita estică a lor trebuie întinsă pînă dincolo de Marea de Azov, 
suprafaţa locuită dc traci înglobînd, în cazul acesta, şi tot ţărmul de miazănoapte 
al Mării Negre. 

Ei erau împărţiţi însă într-o sumedenie de neamuri sau triburi care se duş¬ 
măneau între ele. Din cauza aceasta nici nu se puteau apăra cum trebuie şi au 
fost supuşi dc diferiţi cuceritori. 

Printre neamurile mai însemnate ale tracilor trebuie să cităm pe odrizi , lo¬ 
cuind la sud de Balcani, în regiunea cuprinsă între ţărmul Mării Negre şi flu¬ 
viul Hebrus (azi Marica). Ei au ajuns la un moment dat, în secolul al V-lea, sub 
regele lor Sitalkes, să întemeieze un stat puternic, cu o armată numeroasă, ajutînd 
chiar pe atenieni în războaiele lor. Un alt neam însemnat tracic au fost bessii , 
care locuiau bazinul superior al fluviului Hebrus, cuprins între munţii Balcani 
şi Rodopi şi aveau ca centru mai important Bessapara . O parte dintre aceşti bessi 
au locuit mai tîrziu Dobrogea. îi întîlnim aci, în satele din jurul cetăţii Histria şi 
a castrului de Ia Ulmetum, în unele inscripţii din veacul al H-lea. Tot în Dobrogea, 
în partea de miazăzi a ei, între Cailatis (Mangalia) şi Odessos (Vama), au lo¬ 
cuit şi crobyzii , un alt neam tracic. Moesii erau aşezaţi între Dunăre şi munţii 
Balcani, mai ales înjumătăţea vestică a acestei regiuni. De la ei şi-a luat nu¬ 
mele şi ţinutul care a fost numit, pînă tîrziu, Moesia. 

Cei mai însemnaţi însă dintre toate neamurile tracice au fost dacii sau geţii. 
împărţiţi într-un mare număr de triburi, ei locuiau ţinutul cuprins între Tisa, 

Dunăre, Marea Neagră şi Nistru, trecînd în unele părţi şi peste aceste hotare. 
Astfel, la sudul Dunării, ci se întindeau pînă la munţii Balcani, mai ales în partea 
de est, dinspre mare. Spre răsărit, treceau Nistrul, înaintînd pînă spre Bug, iar 
spre apus, ajunseseră pînă la Dunărea panonică. 

Tracii sc învecinau cu următoarele popoare: spre răsărit, dincolo dc cimeri- 
eni adică, sciţii ; aceştia erau de neam iranian, avîndu-şi deci originea în podişul 
Iranului (Persia de altădată); spre miazănoapte, germanii , în partea dc nord-est, 
slavii ; spre apus, germanii şi cehii, iar Ia sud de Dunăre, iiirii. Aceştia din urmă 
prezentau unele asemănări cu tracii, formau totuşi, aşa cum s-a arătat în ultimul 
timp, un popor deosebit, vorbind şi o limbă deosebită. Ei ocupau jumătatea dc 
apus a Peninsulei Balcanice, de la rîul Margus, a fluent al Dunării (azi Morava), 
spre Adriatică. Erau păstori; cunoşteau însă şi agricultura, iar cci dc pe lîngă 
mare se îndeletniceau adesea cu pirateria. înspre miazăzi, veci 1 erau grecii. 

Nu trebuie să ne închipuim însă o linie de demarcaţie precisă între traci şi 
aceste diferite popoare. Nici astăzi nu există asemenea limite etnice hotărîte, 
regiunile de graniţă prezentînd peste tot interferenţe dc populaţie. Cu atît mai 
mult în vremea aceea. Unele neamuri gennanicc sau ilirice, dc pildă, intrau în 
masa tracică, după cum, de asemenea, unele neamuri tracice formau adevărate 
insule sau prelungiri în mijlocul populaţiilor vecine. 

Sciţii. Venind în contact cu atîtea popoare, era firesc ca dacii să sufere une¬ 
le influenţe din partea lor. Prima influenţă a fost a sciţilor , care au năvălit înccpînd 
din veacul al IX-lea înainte de Hristos şi s-au aşezat în cîteva locuri, mai ales 
în Dobrogea. De neam scitic se crede că au fost agalîrşii din regiunea Tîmavelor 
şi a Munţilor Apuseni, de asemenea sargaţii şi palei i, pe cursul mijlociu şi inferi¬ 
or al Şiretului, sacii pe lîngă Alba-Iulia şi napeii în Bărăgan. 

Toate aceste neamuri au dispărut însă în scurtă vreme în mijlocul populaţiei 
dacice, care le era mult superioară numericeşte. Numele localităţii Sacidava , 
spre sud-est de Apulum, nume a cărui primă parte e scitică, iar cca de a doua 
specific dacă, constituie un elocvent exemplu de asimilare. Sacidava este ora¬ 
şul sacilor iranieni dacizaţi. 

Numai în ţinutul dintre Dunăre şi Mare, în Dobrogea de azi, se pare că sciţii 
au avut aşezări mai durabile, lăsînd urme în toponimie şi formînd chiar unele mici 
stătuleţe cu cîte un „rege“ în frunte. Astfel era, în secolul al III-lea, statul din 
regiunea oraşului grec Callatis (Mangalia de azi). Cunoaştem şi numele a şase 
regişori de aceştia, anume Kanites, Sariakes, Tanusa, Aelis, Acrosas şi Charaspes; 
ni s-au păstrat şi monede de ale lor, de bronz şi de argint. Nici aici însă sciţii 
n-au putut disloca populaţia getică, ci, dimpotrivă, au sfîrşit prin a se topi în 
mijlocul ei. La începutul veacului întîi după Hristos, Ovidiu, vorbind de locul 
exilului său, spune: „Iatâ-n a geţilor ţară-s. Ei bine, să mor printre dînşii!“ Iar în 
altă parte: „Coasta aceasta măcar că-ntre geţi şi-ntre greci e-mpărţită, însă de 
geţii rebeli pare că ţine mai mult!“ Amintirea sciţilor o păstrează, în ţara dintre 
Dunăre şi Mare, doar cîteva numiri topice, ca (A)sampeus şi Calabeus , două 

pîrîiaşe, lîngă Histria, apoi Zalclapa , aşezare iîngă Durostorum, precum şi nu¬ 
mele generic de Scythia Minor , pe care începe să-l poarte, tîrziu de tot, în tim¬ 
pul imperiului roman, Dobrogea. Cu mult mai multă dreptate i s-ar fi putut spune, 
sub raportul etnic, Dacici Pontică. 

Aşezările greceşti pe ţărmul de apus al Mării Negre. Influenţa lor asu¬ 
pra dacilor. în secolul al VI Nea înainte de Hristos, grecii de pe coastele Asiei 
Miei şi din Grecia propriu-zisă încep o mare acţiune de emigrare. Fie că nu 
mai aveau loc la ci acasă, din pricina înmulţirii populaţiei, fie din dorinţa de 
eîştig mai mare, grupuri întregi de populaţie vin şi se aşaza pe ţărmurile Mării 
Negre, întemeind o serie de oraşe care erau şi cetăţi şi antrepozite în acelaşi timp. 
Pe coasta dc apus a Mării Negre, ele se ţin lanţ. La vărsarea Bugului (pe atunci 
Mipanis), ionicnii ridică oraşul Olbia ; la gura Nistrului, pe ţărmul dinspre apus 
al limanului, ci înalţă cetatea Tyras. Pc o insulă a mării aproape de ţărm, acolo 
unde astăzi e malul apusean al lacului Sinoe, se întemeiază, în anul 656 înainte 
dc Hristos, Histria. 

Mai spre miazăzi, pc locul actualei Constanţa, aceiaşi ionieni fundează Torni. 
Doricnilor li sc datoreşte oraşul Callatis , „cel cu ziduri puternice 44 , întemeiat, 
parc-sc, în secolul al VNca înainte de Hristos. Astăzi, pc ruinele Calatidei se 
înalţă Mangalia. Mai spre miazăzi, dincolo de capul Caliacra, care în greceşte 
înseamnă „capul sau stînca cea bună 44 , deoarece golful dindărătul lui oferă un 
admirabil adăpost corăbiilor, oricît de grozav ar bate crivăţul, în acest loc ferit 
s-au întemeiat două oraşe greceşti: Bizone (actualul port al Cavamei), care pe 
urmă a fost distins, însă, dc un cutremur, şi G unoi, numit mai tîrziu Dionysopolis 
(Balcic). Urmau apoi Gemea (Ecrene), Odessos (Vama), şi alte cîteva oraşe încă, 
pînâ la Bizanţ , care este tot o colonie greacă, întemeiată în secolul al VH-lea 
înainte de Hristos. De la o vreme, coloniştii-negustori greci au pătruns chiar şi 
înlăuntrul pămîntului getic, şi anume, pe calea aşa de lesnicioasă a Dunării. 
Urcînd cu corăbiile lor fluviul, ci au întemeiat astfel o staţiune sau un antrepo¬ 
zit la Bărboşi, o alta la Axiopolis (numele e pur grecesc), lîngă Cernavoda. 

In toate aceste colonii, grecii au continuat viaţa în aceleaşi forme de civili¬ 
zaţie ca şi în metropolele din care plecaseră. Ocupaţia lor esenţială era comer¬ 
ţul cu populaţia din hinterlandul oraşelor respective. Cumpărau de la geţi, de pildă, 
grîu, miere şi ceară, piei şi blănuri, peşte şi sclavi. Histria, fiind mai aproape de 
gurile Dunării, unde morunul, nisetrul şi celelalte soiuri de ganoizi se prind în 
cantităţi aşa de mari, îşi făcuseră o specialitate din negoţul de peşte. în ce priveşte 
griul, Herodot ne spune chiar că sciţii plugari îl cultivă, nu pentru hrana lor, 
ci spre a-1 vinde. La Atena, sclavii vînduţi de geţi sau daci — unii din ei apar- 
ţinînd chiar acestui neam — erau aşa de numeroşi, îneît numele de daos , adică 
dacul , ajunsese nume specific. în piesele sale, Menandru numeşte pe sclavi mai 
întotdeauna Daos sau Geta. în general, aşadar, grecii cumpărau de la autohtoni 
materii prime, cu alte cuvinte marfa multa cu bani puţini. Vindeau, în schimb, 
produse fabricate ca, de pildă, obiecte de podoabă, ceramică, untdelemn şi vin 



34 DACII SAU GEŢII 


grecesc, ţesături fine, într-un cuvînt produse şi marfa de lux. Ocupau loc puţin, 
costau însă bani mulţi. Cam ceea ce se întîmplă şi în zilele noastre, cu impor¬ 
tul şi exportul României. S-au găsit în plin teritoriu dacic, la Crasa ni. la Poiana 
şi chiar în munţii Făgăraşului, la Stoieneşti, amfore mari greceşti din Thassos, 
din Rhodos şi din Cnidos, care serviseră probabil la transportul vinului şi al unt¬ 
delemnului. S-au găsit, de asemenea, cioburi sau fragmente de ceramică fină, 
resturi din vasele frumoase, cu desenuri negre pe fond roşu, care au făcut ves¬ 
tită această artă greacă pretutindeni. 

Cîteodată, coloniile de pe ţărmul Mării Negre, în loc să facă negoţ, trebuiau 
să facă război. în cele mai multe cazuri, trebuiau să se apere împotriva aceloraşi 
populaţii din hinterland şi a conducătorilor lor, care voiau să pună mîna pe bo¬ 
găţiile dinlăuntru! zidurilor. Spre a fi feriţi de asemenea atacuri, oraşele înche¬ 
iaţi adesea o înţelegere cu regele dac sau scit care, în schimbul unei anumite 
sume, le garanta liniştea. 

Prin negoţul pe care-I făceau, aceste oraşe greceşti au ajuns la o deosebită 
bogăţie şi înflorire. Ne-o dovedesc monumentele, inscripţiile şi celelalte urme 
ale vieţii lor de odinioară. Marea Neagră fusese propice celor dintîi colonişti, 
de aceea au şi botezat-o Pontul Euxin , adică „primitoare de străini"; sciţii îi spu¬ 
seseră axshaena, ceea ce înseamnă „albastru închis" 

Relaţiile acestea economice şi politice dintre grecii aşezărilor maritime şi 
dunărene şi locuitorii pămîntului nostru, relaţii care au durat sute de ani, cre¬ 
dem că n-au putut rămîne fără nici o urmare asupra celor din urmă. în ce priveşte 
pe sciţi, influenţa grecească e evidentă: ea se manifestă în artă, în podoabele şi 
vasele de metal pe care le-au făcut aceştia. In jurul coloniilor de pe ţărmul nordic 
al Mării Negre, Herodot ne spune că sciţii ajunseseră un fel de jumătate greci 
(mixhelenes ). Nu se putea deci ca strămoşii noştri să nu fi luat şi ei unele cle¬ 
mente de civilizaţie de la aceşti reprezentanţi ai lumii mediteraneene. Cît dc 
multe anume, se va putea preciza, însă, numai după ce vor face săpături şi cer¬ 
cetări mai amănunţite. Deocamdată, influenţa greacă se vădeşte în imitarea bani- 
lor macedoneni (staterii Iui Filip şi drahmele lui Alexandru cel Mare), şi a celor 
din Thassos ( tetradrahmele ), precum şi în ceramică. 

Celţii. A treia influenţă a fost aceea a celţilor, care au năvălit în ţinuturile 
noastre după anul 300 înainte de Hristos. Ei au venit dinspre apus , pe două 
drumuri: unul de-a lungul Dunării, celălalt de-a lungul Carpaţilor. Ei cuprind 
Dacia din două părţi, aşadar, şi se aşază în preajma hotarelor ei, ba unele nea¬ 
muri, cum sînt anarţii şi britolagii , pătrund chiar şi în interiorul Daciei. O parte 
a celţilor îşi urmează drumul mai departe, întemeiază un regat, de scurtă durată, 
la sud de Balcani, ba unii trec chiar şi în Asia Mică, unde provincia Galatia 
Ie-a păstrat numele. Alţii se stabilesc însă în ţinutul carpato-dunărean şi înte¬ 
meiază oraşe care sînt notate de geograful Ptolemeu pe harta sa. în sud-vestul 
Daciei, dincolo de Dunăre, în ţinutul Drinei, Savei şi Moravei de jos, se aşază 
scordisciiy avînd ca centru mai important oraşul Singidunum (Belgradul de azi). 

Terminaţia -dwuun este caracteristic celtică; ea s-a păstrat în unele nume de 

* 

oraşe franceze precum Verdun , Châteaudun etc. In nordul Moldovei şi în Ga- 
liţia se aşază tcuriscii şi întemeiează oraşele Carrodunum , Mcielonium , Vibanta- 
variurn şi Eractum. în Bugcac întîlnim pe britolagi (sau britogali), cu centrele 
mai importante Aliobrix şi, dincolo de Dunăre, pe malul dobrogean al ei, No- 
viodunum (Isaccca de azi). în interiorul Daciei s-au mai stabilit şi anarţii , între 
Tisa şi Someş şi, în cazul cînd caracterul lor celtic este o realitate — ceea ce 
nu e demonstrat încă —, şi cotensii , în răsăritul Munteniei, la hotarele cu Mol¬ 
dova. 

în mi graţia lor, ce Iţii au dus cu ei şi alte neamuri, cum sînt bastamii germa¬ 
nici care se vor aşeza în Galiţia şi în Podolia, la nord de Nistru, dînd mult de 
lucru apoi dacilor. 


Istoria politică a dacilor pînă la Decebal. Istoria veche a dacilor sau ge¬ 
ţilor nu ne e bine cunoscută. Ştim însă o faptă deosebită a lor din anul 514 înainte 
de Hristos. în acel an, Darius , regele perşilor, a trecut cu o armată uriaşă prin 
părţile noastre, prin Dobrogea, împotriva sciţilor de la nordul Mării Negre, care-i 
tulburau împărăţia. Neamurile tracice din drumul armatei lui Darius, înspăimîn- 
latc, s-au închinat de îndată, fără luptă. Singuri geţii n-au vrut, „hotărîndu-se — 
cum spune Hcrodot — la o rezistenţă îndărătnica" Disproporţia de forţe era 
însă pica marc, aşa îneît au fost supuşi. Mai tîrziu, în anul 335 înainte de Hristos, 
Alexandru cel Mare a făcut o incursiune de douăzeci şi patru de ore pe ţărmul 
stîng al Dunării, cucerind un oraş al lor. Geţii strînseseră, spre a-i opune, o armată 
de patru mii de călăreţi şi zece mii de pedestraşi. 

Trecerea falangei şi a cavaleriei macedonene a avut loc noaptea, cu bărci 
de ale localnicilor făcute din trunchiuri de copac scobite (monoxile). „Căci era 
foarte mare belşug de astfel de bărci — ne spune scriitorul antic Arrian —, 
întrucît riveranii Istrului se foloseau de ele pentru pescuitul în fluviu, precum 
şi cînd merg unii la alţii în sus pe Dunăre şi, nu mai puţin, foarte adesea, pen¬ 
tru prădăciuni" Pe malul getic erau lanuri înalte de gnu. „La ziua — continuă 
Arrian —, Alexandru a luat-o prin semănături, poruncind pedestrimii să înainte¬ 
ze către ţinuturile nelucrate, culcînd grîul cu suliţele aplecate; iar călăreţii ur¬ 
mau îndată prin partea de lanuri pe unde înaintase falanga." 

Cel dintîi rege însemnat al geţilor pe care-1 cunoaşte istoria este Dromihetes\ 
el a trăit cu vreo trei veacuri înainte de Hristos. A trebuit sa lupte în mai multe 


rînduri cu macedonenii, care voiau să-şi întindă stăpînirea şi în stînga Dunării, 
într-unul din războaie, a prins chiar pe regele acestora, Lisimah, cu întreaga 


lui armată (anul 292 înainte de Hristos). 


Un scriitor antic povesteşte că Dromihetes ar fi tratat foarte bine pe prizonierul 
Lisimah, în cinstea căruia a dat un ospăţ în oraşul Helis. La acest ospăţ, macedo¬ 
nenilor li s-au servit mîncări alese, în vase de argint, pe o masă tot de argint, jos 
fiind aşternut covorul regal, luat ca prada; geţii, în schimb, stăteau la mese de 
lemn şi mîncau, din vase obişnuite, mîncări simple — puţine legume şi came. Ar 
fi întrebat Dromihetes pe Lisimah, în toiul ospăţului: ce masă i se pare mai regească, 

a macedonenilor sau a geţilor? A macedonenilor, fireşte, răspunde Lisimah. Dacă 
e aşa, de ce ţi-ai lăsat toate ale tale, atît de strălucite, ca să vii în sărăcia noastră? 
A recunoscut atunci Lisimah greşeala făcută, a făgăduit că pe viitor va fi prieten 
şi aliat şi că nu va uita binele de acuma al lui Dromilietes. Iar acesta a primit cu 
dragoste fagăduiala macedoneanului, şi-a luat îndărăt cetăţile pe care i le răpiseră 
oamenii lui Lisimah şi l-a eliberat pe regele Macedoniei cu cinste. 

După Dromihetes, a urmat o epocă de scădere şi de tulburare. Este epoca 
năvălirii celţilor. Puterea acestora a durat vreo două veacuri, în care răstimp 
se aminteşte numele regelui get Remaxos , în preajma anului 200 înainte de Hris- 
tos. Acesta îşi întindea autoritatea lui şi asupra Dobrogei, protejînd cetăţile gre¬ 
ceşti de la mare. 

Buerebista. Cel mai însemnat rege al dacilor sau geţilor a fost însă Bitere- 
bista , care a trăit în secolul întîi înainte de Hristos: unii istorici dau ca început 
al cuceririlor sale anul 82; moartea sa urmează curînd după aceea a lui Cezar 
(anul 44). El a unit toate triburile gete, le-a disciplinat şi, în cîţiva ani, învingînd 
neamurile celtice de Ia hotare şi pe ceilalţi duşmani, a întemeiat o marc îm¬ 
părăţie, întrecînd cu mult ţara noastră de astăzi. Stăpînirea lui sc întindea la 
apus pînă în Boemia, la miazăzi pînă la munţii Balcani; ţărmul mării era al lui, 
începînd de \aApollonia , la sud de Balcani, pînă Ia Olbia , la vărsarea Bugului. 
Grecii din oraşele de pe acest ţărm ascultau de el şi îl numeau „cel dintîi şi cel 
mai mare dintre regii din Tracia şi stăpînitor al tuturor ţinuturilor dc dincolo 
şi de dincoace de Dunăre" (inscripţia cetăţeanului Acomion din Dionysopolis). 
Armata lui putea să atingă 200 000 de oameni, o cifră enormă pentru vremea 
aceea. Romanii începuseră să se teama de puterea lui; Cezar voia să întreprindă 
chiar o expediţie pentru a-1 supune; nu ajunse s-o facă însă, deoarece căzu sub 
pumnalele conspiratorilor. Scurtă vreme după aceea, pieri de o moarte asemănă¬ 
toare şi Buerebista. După el, statul geţilor decăzu, urmaşii împărţindu-şi ţara 
ca pe o moşie. Pe vremea lui August, erau cinci regate dacice, în locul celui uni¬ 
tar din vremea Iui Buerebista. Iar în Dobrogea, cam în aceeaşi vreme, mai erau 
alte trei. Bineînţeles că şi puterea militară a dacilor, în asemenea împrejurări, 
scăzuse mult. Strabo ne spune că nu mai puteau ridica acuma o armată mai 
mare de 40 000 de oameni. 

Primele lupte cu romanii. Dapyx. Supunerea Daciei Pontice. Dintre 
urmaşii lui Buerebista, în genere stăpînitori slabi, pot fi amintiţi Cotiso şi Di- 
comes 7 contemporani cu Octavian August, precum şi Comosicus , pe care scrii¬ 
torul antic Iordanes îl prezintă ca descendent direct al marelui rege. 

Cei trei stăpînitori geţi din Dobrogea se numeau Roles y Dapyx şi Zyraxes. 
Cel dintîi, prieten al romanilor, avea partea de miazăzi (regiunea Durosto- 
rum-Abrittus-Axiopolis); cel de al doilea domina centrul (regiunea Capi- 
dava-Carsium-UImetum-Histria); cel de al treilea, nordul Dobrogei. 

Roles este atacat, în anul 28 înainte de Hristos, de către vecinul său, regele 
Dapyx. EI cere atunci ajutor prietenilor şi aliaţilor săi romanii. Aceştia trimit 

pe generalul Crassus, care se afla în apropiere, deoarece începuse cu un an înainte 
lupta împotriva bastarnilor şi continua acum operaţiile. Dapyx este asediat în 
cetatea lui; un trădător însă dă putinţa lui Crassus să intre în cetate; atunci Dapyx 
şi cu fruntaşii geţi din juail lui, anticipînd gestul eroic de la Sarmizegetusa, se 
ucid singuri, spre a nu cădea în mîinile duşmanului. Poporul din cetate, luînd ce 
avea mai de preţ şi turmele, se refugiază într-o mare peşteră (probabil una din 
cele care se pot vedea şi astăzi la locul numit Gura Dobrogei , între Ulmetum 
şi Histria). Romanii zidesc atunci intrarea pentru a sili pe cei dinăuntru să se 
predea sau să piară de foame. 

După ce isprăveşte cu Dapyx, Crassus atacă şi pe vecinul acestuia dinspre 
miazănoapte, pe Zyraxes, deşi nu avusese nimic de suferit din partea lui. Mo¬ 
tivul, nc spune Cassius Dio, era dorinţa lui Crassus de a relua steagurile pe care 
le pierduse într-o bătălie cu bastamii şi cu geţii, lîngă Histria, un general roman, 
cu vreo trei decenii mai înainte, steaguri despre care auzise că se aflau acum 
în puternica cetate getă de pe malul Dunării, Genucla. Crassus înconjură aceas¬ 
tă cetate pe uscat şi pe apă şi o luă după un timp relativ scurt, fără însă ca să poată 
prinde pe Zyraxes, care fugise, luînd cu el tezaurul, peste Dunăre. 

Cucerirea „regatelor 44 dacice din Dobrogea nu însemna însă şi supunerea 
dacilor, mult mai numeroşi, din cîmpia Dunării, din Ardeal şi din Banat. Aceştia 
năvăleau mereu peste Dunăre, fie singuri, fie întovărăşind pe alţii. E nevoie 
de o scrie de expediţii din partea romanilor şi de strămutări întregi de popu¬ 
laţie dacă pe ţărmul drept, pentru ca lucrurile să se mai potolească. O astfel de 
expediţie a fost aceea a lui Tiberius Claudius Nero, viitorul împărat, împotriva 
dacilor din sud-vest (regatul lui Cotiso), din anii 12-10 înainte de Hristos. O a 
doua, cu efecte considerabile, a fost expediţia lui Sextus Aelius Cato, consulul, 
din anul 4 după Hristos, care a învins pe daci şi a izbutit să strămute 50 000 
dintre ci peste Dunăre, în Moesia. Şi mai importantă e acţiunea pe care o între¬ 
prinde, în anii 52-53 guvernatorul Moesiei: Tiberius Plautius Silvanus Aelianus. 
O inscripţie romană ne spune că acesta „a mutat mai mult de 100 000 de transda- 
nuviani, cu femeile, copiii, principii ori regii lor, dincoace de fluviu, spre a plăti 
tribut; a adus regi pînâ atunci necunoscuţi ori duşmani poporului roman, pe 
malul Dunării, pe care îl păzea, spre a-i pune să se închine steagurilor romane; 
a trimis înapoi regilor bastarnilor şi roxolanilor pe fiii lor prinşi ori luaţi înapoi 
de la duşmanii lor, iar regilor dacilor pe fraţii lor, de la unii dintre dînşii a luat 
în schimb ostatici. Astfel a statornicit el pacea provinciei şi a lărgit hotarele ei. 
Cel dintîi, ca guvernator al Moesiei, a uşurat lipsa de pîine a poporului roman, 
trimiţînd mari cantităţi de grîu din această provincie/* 

în curînd, sub Decebal , dacii, ţinuţi în ftîu de aproape un secol de către ro¬ 
mani, îşi vor găsi conducătorul care să readucă vremurile lui Buerebista. 

înfăţişarea lor. îmbrăcămintea. îndeletnicirile. Dacii erau blonzi-roşco- 
vani, dc statură potrivită; purtau cu toţii plete şi barbă. Nobilii aveau, ca semn 
deosebitor, un fel dc căciulă sau bonetă de pîslă (de aceea romanii le spuneau 
pileaţi ); ceilalţi umblau cu capul gol {comaţi). Se îmbrăcau cu o cămaşă care le 
venea pînă la genunchi, strînsă la mijloc cu o curea; pantalonii erau legaţi jos, 
la gleznă. Peste cămaşă aveau o manta, prinsă la umăr într-o copcă; iama pur¬ 
tau cojoace. în picioare purtau opinci. Femeile aveau o cămaşă cu mîneci scurte 

fS. 

şi fusta; o broboadă înnodată la spate, sub coc, le acoperea părul. îmbrăcămintea 
era tăcută clin lînă şi eînepă, pc care ştiau s-o toarcă aşa de subţire şi de frumos 
că nu se putea deosebi dc in. (Dacii au învăţat şi pc germani să cultive şi să lucreze 
cînepa: numele german al acestei plante, Ilanf, vine din dacicul *kanabiz). 

îndeletnicirea dc căpetenie a dacilor sau geţilor a fost agricultura. Strămoşii 
noştri erau, înainte dc toate, un popor de plugari. Cînd Alexandru cel Mare a 
trecut în stînga Dunării, soldaţii lui au mers prin holde în care griul crescuse 
atîl de înalt, îneît au trebuit să-l dea la o parte cu suliţele, spre a nu le împiedi¬ 
ca înaintarea. Iar Dcccbal, în timpul luptelor cu romanii, hotărîse ca o parte din 
nobili să poarte războiul, apârînd cetăţile, iar altă parte să aibă grijă de bunul 
mers al agriculturii. Din acest fapt, putem vedea cît preţ puneau strămoşii noştri 
pc cultivarea pămîntului. Preţuiau mult şi vinul, dc aceea viile erau foarte nu¬ 
meroase. Ba, dc la o vreme, ajunseseră atît de numeroase, îneît regele Buerebista 
a trebuit să ia măsuri, hotărînd reducerea suprafeţelor plantate, ceea ce s-a şi exe¬ 
cutat. Pe lîngă agricultură şi cultivarea viţei dc vie, dacii sau geţii se mai înde¬ 
letniceau şi cu creşterea vitelor . 

Rasa cailor getici era, pe drept cuvînt, vestită, iar turmele de oi şi cirezile 
de boi şi vaci constituiau o bogăţie de căpetenie. Strămoşii noştri beau mult 
lapte: faptul a fost remarcat de scriitorii antichităţii. Apicultura era şi ea dezvol¬ 
tată; Herodot povesteşte, exagerind, evident, cu mult lucrurile, ca spre miază¬ 
noapte de lstru sînt atît de multe albine, îneît împiedică oamenii sa treacă 
fluviul. Nu-i mai puţin adevărat că trebuie să Fi fost multe prisăci prin poieni¬ 
le pădurilor şi în mijlocul fîncţclor aşa de întinse în vremea aceea. Dacii se 
pricepeau şi la exploatarea metalelor— aur, argint, fier — ajungînd sa bată şi 
monede care se asemănau cu cele greceşti şi macedonene. în medicină erau 
foarte meşteri: învăţaţii greci au rămas uimiţi de ştiinţa lor, de felul cum vinde¬ 
cau bolile. în special i-a impresionat faptul că dacii puneau în legătură sănă- 

tatea trupului cu aceea a sufletului. Platon, celebrul filosof, citează acest prin¬ 
cipiu de medicină dacic în felul următor: „Zalmoxis... spune că, precum nu 
trebuie să încercăm a vindeca ochii fără să vindecăm întîi capul, ori capul fără 
trup, tot aşa nu se poate să încercam a vindeca trupul, fără să îngrijim şi de 
suflet , şi că tocmai de aceea sînt multe boli la care nu sc pricep medicii greci, 
fiindcă nu cunosc întregul de care ar trebui să se ocupe. Căci dacă acesta mer¬ 
ge rău, este cu neputinţă ca partea să meargă bine“ 

Organizarea socială. Dacii sau geţii erau împărţiţi într-o seric de neamuri 
sau triburi, avînd flecare cîte un nume deosebit şi locuind un anumit teritoriu. 
Geograful Ptolemeu, descriind Dacia, îndată după cucerirea ci de romani, în¬ 
şiră aceste triburi şi arată totdeodată şi oraşele mai însemnate ale ci. în urma 
cercetărilor făcute, s-a ajuns la concluzia că, din triburile înşirate de geogra¬ 
ful amintit, existau, numai în cuprinsul Daciei Traiane, următoarele douăsprezece 
sigur dacice: 1. predavensii, 2. hiefii, 3. albocensii , 4. saldensii , situate cîtcşipa- 
tiu în partea de apus, anume prin Crişana şi Banat. Apoi, 5. ratacensii sau racalen- 
sii , 6. buridavensii , 7. potulatensii şi 8. keiagisii, aşezate în partea centrală a Dacici, 
începînd din nordul Ardealului, în ţinutul Tîmavelor, în Oltenia şi Muntenia 
de vest, pînă Ia Dunăre. Un punct sigur de reper îl formează localitatea Buridava, 
aşezată pe Olt, Ia sud de Rîmnicu-Vîlcea, de unde şi-au luat numele buridaven¬ 
sii. Aceştia par a fl fost una cu burii , neamul dacic despre care Cassius Dio po¬ 
vesteşte că ar fl trimis lui Traian, la începutul primului război, un mesaj scris în 
latineşte pe o ciupercă uriaşă, prin care-1 sfătuia să se întoarcă şi să nu strice pacea. 
Ultimele patru triburi dacice erau: 9. costobocii , 10. caucoensii , 11. s(i)ensii şi 
\2.pieflgii, situate în partea de răsărit a Daciei, adică în Moldova şi în Muntenia 
de est. Costobocii locuiau în partea dinspre miazănoapte, deci în Moldova 
nordică şi în sudul Galiţiei. Iar dacă ţinutul unde s-au retras goţii lui Atanaric, 
fugind dinainte hunilor, anume Caucalandensis locus , se admite a fi în răsări¬ 
tul Munteniei, şi anume, luîndu-ne după descoperirile de la Pietroasa şi de la 
Chiojdul Mic, în părţile Buzăului, atunci caucoensii , al căror nume nu poate 
fi despărţit de acela al locului care a adăpostit pe goţi, au locuit şi ci în aceeaşi 
regiune. Nu prezentăm această localizare ca o certitudine, ci numai ca o ipoteză 
probabilă. De altfel şi localizările celorlalte triburi de mai sus, localizări care 
variază după cercetător, trebuie luate tot aşa, cu titlu de ipoteză; siguranţă pre¬ 
zintă numai aşezarea pe grupe de cîte patru, în vestul, în centrul şi în răsăritul 
Daciei. Unde anume, însă, în fiecare din aceste mari regiuni, era aşezat fiecare 
trib, aceasta, cu excepţia buridavensilor, nu se poate arăta în mod sigur, în sta¬ 
diul de azi al cercetărilor. 

în afară de triburile arătate de Ptolemeu, mai erau şi altele pe care le con¬ 
statăm documentar, cu ajutorul inscripţiilor sau al altor mărturii. Astfel erau 
carpii , în Moldova, de la care vine numele munţilor Carpaţi; appulii (cf. numele 
oraşului Apulum), pe care ni-i atestă un izvor literar anterior lui Ptolemeu; apoi 
ansamensii, pe Someş (Samus), constataţi printr-o inscripţie latină; succii , la 

gura Oltului, cu localitatea Sucidava, şi ty rage fii sau geţii de pe lîngă Tyras 
(Nistru). E probabil că însuşi numele generic al dacilor {Daci, Dai) să fi fost la 
origine purtat de un trib al lor din partea de nord-vest, în apropiere de germani, 
unde i-au cunoscut romanii, cu prilejul luptelor date împotriva acestora din urmă. 
Acelaşi fenomen s-a întîmplat şi cu grecii, pe care romanii i-au numit de ase¬ 
menea după numele unui trib epirotic, graii (sau graecii). 

Din mărturia lui Ptolemeu şi din ştirile pe care ni le dau celelalte izvoare, 
o concluzie se desprinde precisă: mărimea numerică a dacilor, mulţimea lor, 

A 

din moment ce au atîtca triburi. înainte de cucerirea lui Traian ca şi în vremea 
lui Buercbista, a Iui Dromihetcs şi a sciţilor, dacii au fost un popor foarte nu¬ 
meros. Aceasta c una din cauzele care explică continuitatea lor în ţinutul central 
carpato-danubian şi expansiunea lor pe o arie atît de întinsă în jurul acestui ţinut. 

în ce priveşte oraşele, Ptolemeu indică un număr considerabil. Trebuie să 
spunem că multe din oraşele pe care le vom întîlni în Dacia Traiană existau 
de mai înainte. Astfel erau: Porolissum, Apulum, Potaissa, Germisara, Azizis, 
Bcrzovia, Acidava, Napoca, Drobcta, Diema, Sucidava, Amutrium şi altele. 
Romanii n-au (acut, în cele mai multe cazuri, decît să dezvolte centrele existen¬ 
te. Dar în afară de categoria de mai sus, a oraşelor care sînt constatate documen¬ 
tar, prin inscripţii sau alte mărturii, şi în epoca romană, Ptolemeu înşira o serie 
întreagă dc oraşe dacice, de a căror soartă ulterioară, sub stăpînirea cea nouă, 
nu sîniem — cu excepţia Piroboridavei — informaţi. Iată-le în ordinea şi cu 
localizarea pe care le-o dă el: 1. Dokidava (Aoki5<x\xx) (poate Dacidava), în 
partea de nord a Crişanei; 2. Arcobadara (AptcopdSapa), situat de Ptolemeu 
spre răsărit dc Porolissum, deci prin ţinutul Rodnei sau al Bistriţei; 3. Trifulon 
(Tpi<po\Aov); 4. Patridava (noexpiSaua) şi 5. Carsidava (KapaiSaua), aşezate 
tustrele în ţinutul costobocilor, în nordul Moldovei; 6. Petrodava (netpo6aua), 
după Ptolemeu, în Moldova centrală, la vest de Şiret; 7. Sangidava (ZavyiSaua), 
pe valea de sus a Mureşului, cam prin părţile Topliţei; 8. Utidava (OtmSaixx), în 
Moldova, spre sud de Petrodava; 9. Marcodava (MapKoSoua), prin mijlocul 
Ardealului, spre nord-est de Apulum; 10. Ziridava (Zipl5ooxx), în extremitatea 
dc vest a Dacici, spre Tisa mijlocie, poate la Cenad, pe Mureş, unde sînt urme 
romane; 11. Singidava (ZiYyiSaua), la sud de Munţii Apuseni, poate pe Mureş, 
în regiunea Devei; 12. Comidava (KopiSouxx), în partea sud-estică a Ardealului, 
cam prin ţinutul Trei-Scaune; 13. Ramidava (Pajj.i5onxx), prin Moldova sud-es¬ 
tică; 14. Zusidava (Zo\xrl5caxx), prin estul Munteniei; 15. Zurobara (Zoopofkxpa), 
pus de Ptolemeu în nord-vestul Banatului; 16. Netindava (NeTiv6a\xx), în estul 
Munteniei, pe lîngă Ialomiţa; 17. Tiason (Tlaaov), în Muntenia centrală, spre 
vest de Netindava; 18. Arcina (’Apidvva), prin Oltenia de mijloc sau de nord; 
19. Somon (Zopvov), aşezat în sudul Munteniei, prin Vlaşca. Spre răsărit dc 
Şiret şi în apropierea lui, Ptolemeu indică trei localităţi cu nume specific dac: 
19. Zargidava (ZoepYl8a\xx); 20. Tamasidava (TapacnSooxx) şi 21. Piroboridava 
(FIipoPopl8a\xx). Prima e mai spre miazănoapte, prin judeţele Vaslui sau Roman; 
cea de a doua ar veni aproape de vărsarea Bistriţei; pentru cea de a treia s-a 

propus, şi nu fără temei, identificarea cu staţiunea de la Poiana, dc pe malul 
sting al Şiretului, în judeţul Tecuci (vezi harta 1). 

Dar, ca şi la triburi, şi aci, la oraşe, aceeaşi observaţie se impune: locali¬ 
zările nu sînt sigure. Longitudinile şi latitudinile indicate de Ptolcmcu trebuie 
luate numai ca o orientare generală, iar nu ca date matematice. Aşa încît, fi¬ 
xarea precisă, pe teren , a numeroaselor oraşe dacice, înşirate mai sus, rămînc 
încă în sarcina viitorului. 

Cea mai marc parte însă din populaţia dacică locuia în sate, aşezate, ca şi 
mai tîrziu, pe cursurile de apă şi în locuri mai adăpostite. Casele se făceau, în 
regiunea de şes, din nuiele lipite cu pămînt. Multe aveau formă dc bordeie, adică 
erau băgate pe jumătate în pămînt, după cum ne arată săpăturile. La munte şi 
Ia deal, materialul întrebuinţat era mai ales lemnul, casele se făceau din bîme 
încheiate. Acoperişul era tot de lemn. Columna lui Traian ne înfăţişează în mai 
multe rînduri asemenea case de lemn. De formă pătrată, nu rotundă, ele au două 
camere şi sînt înconjurate flecare de un gard de seînduri, tăiate ascuţit la vîrf. 

Societatea se împărţea în două mari clase: nobilii , cărora în limba dacă li se 
spunea tarabostes , adică, pe româneşte: „domnii dc neam“, şi oamenii de nud. 

* _ a 

In fruntea statului era regele. El guverna ţara ajutat de un sfat dc nobili. In îm¬ 
prejurările grele, cerea şi povaţa marelui preot, Succesiunea la tron se făcea — 
după cîtse pare — pe baza principiului ereditar-electiv. Inscripţia lui Acomion 
din Dionysopolis ne spune, într-adevăr, că, înainte dc Bucrcbista, a fost rege al 
dacilor tatăl acestuia, aşadar principiul succesiunii. Cassius Dio, pe de altă parte, 
ne povesteşte că regele Duras, văzînd greutăţile şi primejdiile care ameninţau 
statul, a dat domnia, de bunăvoie, lui Decebal, aşadar principiul elecţiunii. Iar un 
alt izvor istoric, Dio Chrysostom, ne arată lămurit că dacii aleg, atît pe regi cît şi 
pe preoţi ( reges et sacerdotes), dintre cei numiţi tarabostes , adică dintre nobili. 
Aceste mărturii credem a dovedi că la daci, întocmai ca şi la români, mai tîr¬ 
ziu, succesiunea la tron s-a făcut pe temeiul îndoit al eredităţii şi al elecţiunii. 
N-a existat, din nefericire, dreptul de primogenitură. Aceasta a fost şi una din 
pricinile dezbinărilor şi luptelor interne, care au slăbit statul dac, după cum 
vor slăbi mai tîrziu şi Principatele române. 

Religia dacilor. Vitejia lor. Ceea ce a impresionat în gradul cel mai înalt 
pe scriitorii lumii vechi a fost religia dacilor sau geţilor. Aceştia se socoteau 
nemuritori — aşa le şi spune Herodot: „Geţii care se cred nemuritori 14 — şi erau 
convinşi că după ce-şi sfîrşesc viaţa aci pe pămînt, încep alta, veşnică, alături 
de zeul lor Zalmoxis (unele triburi îl numeau şi Gebeleizis). Acest zeu şi-l în¬ 
chipuiau sub forma cerului senin, luminos. Tot ce tulbură frumuseţea cerului, 
aşadar furtuna, norii, grindina, trebuie combătut. Dc aceea dacii trag cu săgeţile 
în văzduh, spre nori, ca să-i gonească şi să ajute astfel pe zeu. în ce priveşte 
cultul, el consta din slujbe, ceremonii şi incantaţii pe care le făceau, de obi¬ 
cei, pe munţii înalţi, preoţii; aceştia erau şi prezicători şi medici în acelaşi timp. 
Prin felul lor de viaţă, prin moravurile lor austere, prin hrana lor, preoţii con- 

st i tu iau dc fapt un adevărat ordin călugăresc. Ei nu se căsătoreau, nu mîncau 
carne şi ici un fel de vietate, ci numai lapte, brînză şi miere. Duceau o viaţă 
dc asceţi; poporul îi înconjura de un mare respect şi îi numea „preacuvioşi“ şi 
„călători prin nori“ „0£oaepeî<; te x«i xarcvoP&xai" Numele lor propriu era 
însă altul. Grecii îl traduc, în dreapta Dunării, prin cuvîntul x'riaxai iar în stîn- 
ga prin TtoA-iaxai. Ambele cuprind noţiunea de fundator şi înseamnă, în 
româneşte, „întemeietorii 11 

în fruntea preoţilor era marele preot. El cunoştea semnele cerului şi facea 
preziceri. îşi avea locuinţa, după cum am spus, într-o peşteră de pe muntele Co- 
g,licorni! ; aci venea, în împrejurări grele, regele dac spre a-i cere sfatul. Pentru 
popor, marele preot era aproape un zeu; de aceea şi poruncile sale găseau în¬ 
totdeauna ascultare. Dintre marii preoţi, trebuie pomenit în primul rînd Deceneit , 
contemporanul lui Buercbista şi colaboratorul acestuia în opera de înălţare a 
poporului şi a statului dac. Un alt mare preot a fost Comosicus , care avea în 
acelaşi timp şi demnitatea de rege. 

în afară însă dc slujbe, ceremonii şi incantaţii, mai aveau dacii, în ce priveşte 
cultul, un obicei caracteristic care trebuie pomenit. Din cinci în cinci ani, ei 
trimiteau lui Zalmoxis cîtc un sol ca să-i spuie durerile şi nevoile lor. Trimiterea 
se făcea în felul următor: se trăgea la sorţi unul dintre daci, i se înşirau toate 
cîtc arc să transmită zeului, şi apoi era azvîrlit în sus spre a cădea în trei lănci 
fixate cu vîrfurilc în sus. Dacă solul murea străpuns, ci credeau atunci că Zal¬ 
moxis le c favorabil şi că a primit cererile lor; dacă nu murea însă, atunci ei 
dădeau vi a pe sol, spunînd că c om rău şi trimiteau pe altul în locul lui. 
Obiceiul acesta exista şi la alte popoare, ca celţii şi scandinavii, însă cu o de¬ 
osebire fundamentală: pe cînd la aceste popoare se aleg spre a fi jertfiţi oameni 
pătaţi, criminali, hoţi sau prinşi dc război, la daci alegerea se făcea numai din¬ 
tre oamenii liberi şi fără pată. Iar faptul că solul nu murea străpuns de lănci era 
socotit ca o mare ruşine pentru el. 

Nesocotind moartea ca un sfîrşit, ci dimpotrivă, ca începutul vieţii celei noi, 
lîngâ Zalmoxis, dacii nu se temeau de ca, luptau deci în război cu un curaj extra¬ 
ordinar, cu o vitejie nebună. Armele lor erau: o sabie încovoiată, caracteristi¬ 
că, suliţa şi arcul, iar pentru apărare aveau paloşe. Drept steag, purtau înfipt 
într-o prăjină un fel dc balaur, cu trupul de pînză sau piele şi cu capul de 
aramă. Cînd bătea vîntul, trupul balaurului flutura, iar din gură ieşea un sunet 
prelung şi ascuţit. înainte de-a pleca la război, dacii se duceau să bea apă din 
Dunăre — un fel de împărtăşanie — căci pentru ei bătrînul fluviu era sfînt, cum 
este pentru indieni Gangele. Cînd lupta era pierdută, nu pregetau să-şi ia viaţa: 
vezi cazul lui Dapyx şi ai lui Decebal. 

A 

In ce priveşte fortificaţiile, ele erau de două feluri, după natura locului. La 
şes, apărarea se facea prin valuri de pâmînt, prin palisade dc lemn şi prin şan¬ 
ţuri. în regiunea muntoasă însă, fortificaţiile erau de piatră şi aveau proporţii 
impunătoare. Se pot vedea şi astăzi ruinele unor asemenea întărituri la Grădiştea 
Muncelului şi la Costcşti, în judeţul Hunedoara. Ziduri puternice, din blocuri 

mari de piatră, platforme de observare succesive, turnuri de apărare acoperă 
cîte un munte întreg şi ne arată în mod elocvent nivelul la care ajunsese arta 
militară a dacilor. 

Popor aşezat din timpuri imemoriale pe pămîntul unde-l constată mărturii¬ 
le istorice, legat de el prin agricultură în toate formele ei, prin creşterea vitelor, 
prin scoaterea metalelor şi a celorlalte bogăţii miniere, ştiind să-l apere cu ero¬ 
ism şi cu pricepere, întemeind cel mai puternic stat dc la nordul Dunării, cu 
regi care pot sta cu cinste alături de cele mai frumoase figuri politice ale anti¬ 
chităţii, avînd, în sfîrşit, o religie superioară, de un înalt idealism, dacii sau 
geţii au fost, sub toate raporturile, unul din popoarele însemnate ale lumii 
vechi. 

Rolul dacilor în formarea poporului român. Una din problemele cele mai 
grele şi mai delicate în acelaşi timp este să stabileşti contribuţia diferitelor cle¬ 
mente etnice la constituirea unui popor, să arăţi ce a dat fiecare din aceste ele¬ 
mente sub raportul rasei, al limbii, al organizării de stat, al civilizaţiei şi culturii. 
Problemă grea, deoarece de multe ori nu sîntem bine informaţi asupra carac¬ 
teristicilor înseşi ale elementelor componente; nu cunoaştem îndestul, uneori nu 
cunoaştem deloc, aspecte esenţiale cum e, de pildă, limba. Problemă delicată în 
acelaşi timp, deoarece însuşirile şi scăderile unui popor nu derivă numai din 
însuşirile şi scăderile elementelor componente: combinaţia acestora din urmă — 
chimia etnică a lor — poate să dea naştere Ia aspecte noi, diferite dc cele ante¬ 
rioare. Iar legile după care se face această chimie etnică nu nc sînt cunoscute 
aşa cum cunoaştem, bunăoară, legile chimiei organice sau anorganice. Se adau¬ 
gă apoi influenţa evoluţiei şi mediului istoric , precum şi aceea a personalităţi¬ 
lor dominante , care pot, prin directivele ce imprimă, să creeze forme noi dc viaţă 
spirituală sau materială. 

A preciza, aşadar, care a fost rolul dacilor în formarea poporului român, cc 
datorăm noi acestor strămoşi, este una din problemele cele mai grele ale istori¬ 
ei naţionale. Totuşi ea trebuie pusă, şi un răspuns, chiar foarte imperfect, tre- 
* 

buie încercat. II vor preciza şi completa cercetătorii viitori, pe baza descoperirilor 
ce se vor face de aci înainte. 

Un lucru, credem noi, este sigur: dacii alcătuiesc baza etnică a poporului 
nostru. Dacă experienţele serologice, de determinare a sîngelui, ar putea da rezul¬ 
tate precise, sîntem încredinţaţi că ele ar arăta o proporţie însemnată de sînge 
dac, superioară şi celui roman şi celui slav. Această credinţă o întemeiem pe 
următoarea argumentare: grosul populaţiei din Dacia Traiană l-au format 
dacii. Cu toate pierderile suferite în cele două războaie, cu tot numărul înseninat 
al coloniştilor de limbă latină, ei au păstrat, totuşi, preponderenţa. Fiindcă dacii 
erau locuitorii satelor , şi oricît dc numeroase au fost oraşele din noua provin¬ 
cie, totuşi satele Ie întreceau cu mult. Cam aşa cum este şi astăzi. Dacă româ¬ 
nismul a prins rădăcini atît de puternice şi atît de durabile în stînga Dunării, 
e fiindcă a cîştigat pe aceşti daci, pe băştinaşi . 

în ce priveşte limba, nu ştim cît datorăm dacilor. Fiindcă nu cunoaştem decît 
foarte puţin din limba lor. Cele cîteva nume de plante medicinale, de persoane, 
de localităţi şi de rîuri care ni s-au păstrat sînt cu totul insuficiente pentru a 
putea preciza moştenirea dacă în limba română. 

l otuşi trebuie să admitem o atare moştenire, pentru un motiv pe care-l indică 
bunul-simţ: e cu putinţa oare ca un mare popor, cu o civilizaţie şi o cultură aşa 
de dezvoltate, cum erau dacii, să se fi asimilat completamente, să fi învăţat limba 
cuceritorilor, fără a mai păstra nimic din a sa, nici măcar sub raportul lexicului? 
Un asemenea fenomen ni se pare imposibil; în orice caz, istoria nu cunoaşte 
nicăieri un caz de acest fel. Aşadar, este sigur că avem, sub raportul lingvistic, 
şi o moştenire dacă. Ultimele cercetări filologice admit cîteva zeci de cuvinte 
ea provenind de la aceşti îndepărtaţi strămoşi. Unele privesc trupul omenesc 
( buză , ceafa , grumaz ), altele păstoritul ( strungă , ţarc, zară, mînz ), o a treia cate¬ 
goric sînt nume de plante şi animale (brad, mazăre , şopîrlă, viezure ), altele, 
în sfîrşil, se referă la pămînt sau la locuinţă (baltă, mal, măgură, gard). Numărul, 
acestor cuvinte va creşte cu siguranţă. Tot dacice sînt şi sufixele, atît de frec¬ 
vente şi de caracteristic româneşti: -esc, -este (omenesc, crăiesc, bărbâteşte, tru¬ 
peşte ctc.). 

Ni s-au păstrat de la daci cîteva nume de ape: în primul rînd Dunărea, care 
derivă, după toate probabilităţile, dintr-un *Dunaris dacic; apoi, Argeşul din *Ar- 
gessos (la Herodot, diformat: Ordessos); Bărzava, al cărei nume se regăseşte 
în oraşul dac Berzobiz. Someşul: o inscripţie latină din ţinuturile udate de acest 
rîu vorbeşte de „Samus"; este sigur că romanii au păstrat vechiul nume, autohton. 
Acelaşi lucru cu Oltul, A Iuta în izvoarele latine, şi cu Tisa, pentru care s-a pro- 
pus chiar, ca formă originară, „dacicul" 6 Tigcjcx;. In izvoarele mai tîrzii, apare 
sub forma Pathissus şi Tisia. Mureşul are foarte probabil o legătură cu vechiul 
Maris, pomenit de Herodot. Ampoiul redă un vechi nume autohton, printr-o 
formă intermediară latină; Motrul este sigur dacic, numele lui revine sub forma 
* Apootptov la Ptolemeu şi Amutria în Tabula Peutingeriana. Tot de la daci poate 
să vie şi Cerna , dacă numele ei este identic cu acela al oraşului dac Tsierna . Bu- 
zăul pare a fi iarăşi dacic: un izvor grec, din veacul al IV-iea, ne-a păstrat numele 
lui sub forma Mouaeoţ care poate fi foarte bine o transcriere greşită a lui 
Mrcouaâoţ (pn în greceşte se pronunţă b\). 

In ce priveşte numele de localităţi, siguranţă n-avem pînă acum decît pentru 
Abrud. Acesta derivă din Abruttus : compară cu Abrittus din Dacia Pontică, po¬ 
menit în inscripţiile latine. Poate că şi Tapae , unde s-au dat cele doua lupte 
dintre Decebal şi romani, să se fi păstrat în numele satului bănăţean de astăzi 
Tăpia , după cum în Hîrşova s-ar putea sa regăsim pe vechiul Carsium ; certitu¬ 
dine însă nu este. încolo, cît despre capitală, Sarmizegetusa, oraşele mari: Apu- 
lum. Napoca, Porolissum, Malva, Drobeta, sau măcar celelalte centre urbane, 
nu s-a păstrat nici un nume. Lipsa de continuitate, sub acest raport, nu trebuie 
să ne mire; aşezările urbane au fost doar acelea asupra cărora s-au năpustit barba¬ 
rii în primul rînd: ele au şi dispărut cele dintîi. Dar, disparînd viaţa municipală 

din Dacia, era natural să dispară şi numele oraşelor respective. Cît despre sate, 
rămîne ca material nou documentar, în genul, de pildă, al celui descoperit în 
tabulcle cerate, să ne dea putinţa unei comparaţii, din care să rezulte concluzii 
precise. 

O parte din credinţele populare, din descîntece, din leacurile băbeşti, tre¬ 
buie să aibă o străveche origine dacă. Să fie „priveghiul 44 nostru, în forma ar¬ 
haică în care apare el încă în unele colţuri retrase ale ţării, ca în Vrancea, formă 
care arată mai degrabă bucurie decît întristare, cu măşti, cu jocuri, cu glume, 
o moştenire a acelei vremi? Să amintească el ceea ce ne spune Hcrodot despre 
neamul travsilor, că jeleau pe nou-născut şi că se veseleau şi glumeau eînd murea 
cineva, fcricindu-1 că a scăpat de relele vieţii? Greu de afirmat categoric. în 
acest domeniu, ca şi în acela, foarte fin, al însuşirilor sufleteşti, sîntem reduşi la 
simple ipoteze. De aceea, nici nu vom insista mai mult, lăsînd viitorului sarci¬ 
na să lămurească lucrurile. 

CUCERIREA DACIEI DE CĂTRE ROMANI. 
TRAIAN ŞI DECEBAL 


în timpul lui Troian, „ împăratul cel mai bun “ 
(,, op timus princeps“), imperiul roman are 
întinderea maximă. 

Cucerirea romană în sudul Dunării. în timpul celui de al doilea război 
punic, în anul 217 înainte de Hristos, legiunile romane trec în Peninsula Bal¬ 
canică şi încep supunerea ci. Această supunere a durat însă vreme îndelungată, 
deoarece tracii şi illyrii pc de o parte, macedonenii pe de alta s-au luptat cu 

A 

îndîrjirc spre a-şi păstra independenţa. In cele din urmă, însă, au fost învinşi. 
Regatul macedonean, după lupta de la Pydna (anul 169 înainte de Hristos), fuse¬ 
se împărţit în patru părţi puse sub privegherea Romei; în anul 146 înainte de 
Hristos, el este desfiinţat cu totul şi transformat în provincie romană. Oraşele 
greceşti de pe ţărmul dobrogean şi basarabean al Marii Negre primesc şi ele stă- 
pînirca Romei, deoarece ea le asigura liniştea; ni s-a păstrat astfel tratatul pe care-l 
încheie oraşul Callatis cu generalul roman Marcus Varro Lucullus la anul 72-71 
înainte de Hristos. Micii stăpînitori geţi din Dobrogea sînt supuşi peste cîteva 
decenii (vezi mai sus, pp. 36-37). 

în anul 46 după Hristos, pe vremea împăratului Claudiu, legionarii făceau 
paza la Dunăre pe toată întinderea ei, de la izvoare pînă la vărsare. Dacii erau, 
aşadar, acum vecini nemijlociţi cu romanii; pe malul drept se întindea provin¬ 
cia Mocsia, care va fi împărţită, sub împăratul Domiţian, în două: Moesia 
Superior , adică de sus, ocupînd Serbia veche şi partea de apus a Bulgariei, pînă 
aproape de vărsarea rîului Lom (Almus), şi Moesia Inferior , care cuprindea 
restul Bulgariei dintre Dunăre şi Balcani şi Dobrogea întreagă. Dacii vedeau 
aşezările înfloritoare ale ţărmului drept, pline de bogăţie, şi adeseori le atacau, 
întorcîndu-se cu pradă. Din cauza acestor atacuri, au avut loc mai multe lupte 
între daci şi romani în veacul întîi după Hristos (vezi mai sus, p. 37). Cele mai 
însemnate s-au dat spre sfîrşitul veacului, în timpul lui Decebal , cel de al trei¬ 
lea marc rege al dacilor şi ultimul lor rege de altfel. 

Decebal — i se spunea şi Diupaneus sau Diuipaneus — şi-a început dom¬ 
nia, se pare, în jurul anului 80. Era un stăpînitor cu mari însuşiri, care a izbutit 
să refacă unitatea poporului său, reînviind, pentru cîtva timp, vremurile lui 
Buerebista. Un istoric antic, Cassius Dio, ne spune despre el câ „era ager în pla¬ 
nurile de război, ca şi în împlinirea lor, ştia să-şi aleagă timpul cînd sa năvălească 
asupra duşmanului, ca şi acela cînd să bată în retragere, era dibaci în a întinde 
curse, viteaz la luptă, ştiind să se folosească înţelept de biruinţă şi să iasă bine 
dintr-o înfrîngere" 

Conflictul cu romanii, în timpul lui Deccbal, începe printr-un atac al dacilor 
peste Dunăre, la sfîrşitul anului 85, după Hristos. Armata guvernatorului Moc- 
siei, Oppius Sabin tis, e sfarîmată, el însuşi ucis, iar capul lui, tăiat, c luat ca 
trofeu. Ştirea acestei înfringeri face pe împăratul Domiţian să trimită o nouă 
armată împotriva lui Decebal. Şi de data aceasta, însă, dacii sînt biruitori: noua 
armată e distrusă, iar comandantul ei, Cornelius Fuscus , general îndrăzneţ, dar 
neprevăzător, are soarta lui Oppius Sabinus; o sumă de prizonieri, dc arme de 
război şi însuşi steagul armatei cad în mîinile învingătorilor. Urmează o altă ex¬ 
pediţie, în anul 89; de data aceasta e trimis un general priceput. Tei lins hdianus, 
care, trecînd peste Dunăre în Banat, izbuteşte să bată pe daci la Tapat* 

Totuşi pacea care se încheie nu c o pace rea pentru Deccbal. Acesta c re¬ 
cunoscut oficial de către romani ca rege al dacilor, i se dă o sumă de bani anual 
şi i se trimit, ca unui aliat, arme şi maşini de război şi meşteri pentru construcţiile 
militare pe care urma să le ridice. Domiţian celebrează — c adevărat — la Roma 
un triumf asupra dacilor; nu împinge însă îndrăzneala aşa dc departe îneît să 
ia titlul de Dacicus. Gurile rele din capitala imperiului afirmau chiar că obiectele 
de preţ care împodobeau ca pradă triumful lui Domiţian fuseseră luate, în reali¬ 
tate, din tezaurul imperial. Situaţia aceasta, umilitoare în fond pentru romani, 
rămîne neschimbată pînă ajunge împărat Trai n. 

Traian. Primul război dacic. Născut în Spania, în oraşul Italica, Traian a 
fost unul dintre cei mai mari stăpînitori ai lumii. Viteaz pe cîmpul dc luptă, 
ţinînd la soldaţii săi alături de care împărtăşea toate nevoile şi greutăţile războiu¬ 
lui, apoi bun gospodar, cinstit şi drept, el ajunge să fie dat de model tuturor 
urmaşilor Ia tron. Cînd unul dintre aceştia era încoronat ca împărat, i se ura: 
„Să fii mai fericit decît August şi mai bun decît Traian“. Acest marc stăpînitor, 
care poate fi socotit ca un părinte al neamului nostru, n-a voit să mai admită 
pacea încheiată pe timpul lui Domiţian. Socotea, desigur, clauzele ci incompa¬ 
tibile cu prestigiul şi mîndria romană; pe de altă parte, dorea, se vede, să cîştigc 
pentru imperiu o ţară aşa de bogată ca Dacia, cu cîmpiile ei mănoase şi cu minele 
de aur din Munţii Apuseni. Va fi fost apoi şi un considerent de ordin militar, 
acela de a face cu putinţă, prin cucerirea Daciei, o supraveghere mai eficace a 
triburilor germane, care tulburau mereu hotarele, şi eventual, un atac asupra lor 
dinspre părţile acestea, sud-estice. 

Ideea cuceririi Daciei ajunsese sa-1 preocupe atît de mult îneît, asemenea Iui 
Cato cenzorul, care-şi termina discursurile cerînd invariabil distrugerea Car- 
taginei, Traian adăuga, la sfîrşitul deciziilor sale, „aşa precum voi preface eu 
Dacia în provincie romană". 

Războiul începe în anul 101. Armata romană trece Dunărea pe un pod de 
vase, pe Ia Viminacium, cum făcuse şi Tettius Iulianus, şi pătrunde în Banat. 
Lupta hotărîtoare are loc Ia Tapae, şi, şi de data aceasta, romanii înving. A căzut 
atunci lume multă dintre daci, dar şi legiunile au avut pierderi grele. Se spune 
că erau atît de mulţi răniţi că, nemaiajungînd feşele, Traian şi-a rupt veşmintele 

spre a lega cu ele rănile soldaţilor. După biruinţa de la Tapae, armata romană 
apucă pe valea Bistrci în sus, vale care răspundea chiar la Sarmizegetusa. In 
timpul iernii, ostilităţile încetară aci; avură loc însă în părţile Dobrogei, unde da¬ 
cii şi aliaţii lor, semnaţii , care luptau îmbrăcaţi în zale de fier, trecuseră Dunărea 

A 

şi atacaseră cetăţile şi oraşele romane. In primăvară, se reluă înaintarea către capi¬ 
tala lui Dcccbal. După cîteva lupte victorioase, romanii ajung în faţa ei. Atunci 
regele dac, care încercase mai înainte, în două rînduri, prin soli, să obţină pa¬ 
cea, dar fără rezultat, vine, de data aceasta, el însuşi în faţa lui Traian şi o soliei- 

A 

tă. împăratul i-o acordă, în următoarele condiţii; „să înapoieze toate armele, 
maşinile şi meşterii primiţi de la romani, să predea dezertorii, să dărîme toate 
cetăţile, să părăsească toate cuceririle făcute în afară de propria sa ţară, să re¬ 
cunoască — după formula tradiţională — de prieteni şi duşmani, pe prietenii şi 
duşmanii poporului roman şi — în sfîrşit — să nu mai primească nici un roman, 

A 

civil sau militar, în slujba sa“ (toamna anului 102). In schimb, însă, sa primească 

A 

garnizoane de legionari în unele din oraşele sale. In afară de acestea, Oltenia, 
dacă nu în întregime, dar măcar pînă la al doilea val („brazda lui Novac") şi 
Banatul sînt anexate imperiului. Dccebal, neavînd încotro, e nevoit să accepte 
totul, şi Traian sc întoarce triumfător la Roma, luînd titlul de Dacicus. 

A! doilea război dacic. Nu trecuseră însă nici doi ani şi sosi vestea că regele 
dac nu sc ţine de cele făgăduite, ca unelteşte împotriva imperiului, reîntăreşte 
cetăţile, primeşte iarăşi dezertorii şi că încheie alianţe cu popoarele vecine, atră- 
gîndu-lc de partea sa. Atunci Traian se hotărî să isprăvească cu Decebal şi să 
transforme Dacia în provincie romană. în primele zile ale lui iunie, anul 105, 
începu cel de al doilea război. încă după sfîrşitul celui dintîi, împăratul întărise 
linia Dunării şi pusese pe un arhitect vestit, Apollodor din Damasc, să facă un 
pod de piatră peste fluviu, în dreptul oraşului Drobeta (astăzi Tumu-Severin). 

Lucrarea s-a executat repede: în primăvara anului 105 era gata. Stîlpii care 
susţineau suprastructura podului, în număr de 20, au fost făcuţi din piatră legată cu 
ciment roman şi din cărămidă. Ei se aflau la distanţă de 170 de picioare unul de ce¬ 
lălalt, adică vreo 50 de metri. Partea de deasupra a podului era — se pare — de 
lemn. în luna ianuarie 1858, scăzînd în mod neobişnuit nivelul apelor Dunării, s-au 
putut examina de aproape stîlpii podului şi s-a constatat că în zidărie erau găuri în 
care fuseseră aşezate bîme de stejar, găsindu-se chiar şi cîteva bucăţi de lemn. Că¬ 
rămizile care acopereau stîlpii — cărămizi care au de fapt consistenţa şi soliditatea 
pietrei, fiind făcute, întocmai ca şi cimentul roman, după o reţetă pe care astăzi n-o 
mai cunoşteam — poartă mărcile a diferite cohorte din Legiunea a XlU-a Gemina, 
precum şi a altor cohorte independente; aşadar, la această mare construcţie tehnică 
au lucrat, cum era de altfel obiceiul la romani, soldaţii. 

Pe podul de la Drobeta trecu armata principală, în frunte cu Traian, după ce 
mai întîi se făcuseră sacrificiile de rigoare. O a doua trecu pe la gura Oltului şi o 
luă pe rîu în sus. Ambele armate reunindu-se, străbătură Carpaţii pe la Tumu-Roşu 
şi se îndreptară spre Sarmizegetusa, venind deci dinspre răsărit, pe cînd în primul 

război veniseră dinspre apus. Au loc mai multe lupte în care romanii înving. 
Bătălia hotărîtoare se dă chiar în faţa porţilor Sannizegctusei. Dacii luptă cu 
disperare, ştiind că dacă pierd şi această luptă, pierd totul. Ei izbutesc să respin¬ 
gă un prim asalt; la al doilea însă, după ce legionarii construiseră un „aggcr“, 
adică o fortificaţie paralelă cu aceea a cetăţii, sînt înfrînţi, şi romanii izbutesc să 
pătrundă înăuntru. Văzînd pe duşmani în însăşi inima ţării lor, căpeteniile dace 
se sinucid, după ce dăduseră mai întîi foc oraşului. Dcccbal, cu o ceată de credin¬ 
cioşi, îşi mai încearcă încă o dată norocul în munţi; fiind învins şi de data aceas¬ 
ta, îşi pune capăt zilelor, străpungîndu-se cu sabia, aşa cum făcuse, cu aproape 
un secol şi jumătate mai înainte, regele Dapyx în Dobrogca. Capul lui este adus, 
pentru credinţă, în faţa Iui Traian; acesta-! trimite la Roma, ca să vadă senatul 
şi tot poporul pieirea celui mai vajnic duşman din cîţi avusese imperiul în 
ultimul secol (anul 106, sfîrşitul verii). 

Prada de război pe care o iau romanii, după cucerirea Sarmizegetusci, este 
enormă: numai aurul şi argintul se ridicau la peste şase sute dc milioane lei 
aur. Cifra nu trebuie să surprindă. Se ştie doar că minele din Munţii Apuseni 
erau exploatate încă din vremea agatîrşilor. Cantitatea dc mai sus nu reprezin¬ 
tă decît producţia pe treizeci de ani a minelor din vremea aceea. Şi c foarte 
natural să admitem că tezaurul regilor daci trebuia să cuprindă cantităţi impor¬ 
tante de metal preţios. S-au mai luat apoi „un număr dc vase şi cupe cai c des¬ 
fide orice evaluare 44 , ca să întrebuinţăm înseşi cuvintele scriitorului antic loan 
Lydus, turme de vite, arme şi cincizeci dc mii de prizonieri. Cît dc î semnată 
a fost prada luată de romani din Dacia se vede din următorul fapt: înainte dc 
războaiele lui Traian, imperiul trecea printr-o gravă criză financiară. Se numise 
chiar o comisie care să propună reduceri şi economii în cheltuielile publice. 
După război, dimpotrivă, se constată o situaţie financiară înfloritoare; nu mai 
e vorba de reduceri; mai mult, se fac construcţii însemnate, teatre, apeducte, 
fortificaţii în diferite părţi ale imperiului, şi, ceea ce e într-adevăr extraordi¬ 
nar, se suprimă impozitele pe anul 106, contribuabilii primind, dimpotrivă, ci 
de Ia împărat, cîte 650 de dinari fiecare. Această schimbare totală nu poale avea 
decît o explicaţie: cantitatea enormă de aur şi dc argint pe care cucerirea Daciei 
a adus-o în tezaurul roman. Nu degeaba a fost calificată această ţară dc către 
învăţaţii vremii noastre: „California lumii vechi 44 

Patru luni de zile au durat la Roma serbările, de bucurie; zece mii de gladi¬ 
atori şi unsprezece mii de fiare sălbatice apărură în marele amfiteatru spre a 
desfăta mulţimea. Pentru comemorarea victoriei se ridică, în mijlocul frumosu¬ 
lui for construit dc împărat la Roma, Columna lui Traian . Este o coloană de mar¬ 
mură alba, de 39 de metri, cu un diametru de aproape 4 metri, împodobită de la 
bază pînă la vîrf cu sculpturi înfăţişînd scene din cele două războaie. în vîrful 
columnei era însăşi statuia împăratului, din marmură; spre sfîrşitul veacului al 
XVT-lea, ea a fost înlocuită însă cu o statuie a sfîntului Petru. în amintirea luptelor 
care au avut loc în părţile Dobrogei şi a vitejilor care căzuseră acolo, a mai 
ridicat Traian încă un monument, ale cărui ruine, de formă circulară (diametrul 

bazei: 38,62 m), se văd şi astăzi la satul Tropaeum (mai înainte Adam-Clissi, 
adică, pe româneşte, „biserica omului 14 , nume dat de turci tocmai din cauza mo¬ 
numentului). Cea mai mare parte a sculpturilor care împodobeau „Trofeul 44 se 
află astăzi ta Muzeul Militar din Bucureşti. 

După cum Cezar povestise cucerirea Galiei într-o carte numită De bello galii - 
co, tot aşa şi Traian a povestit războaiele cu dacii într-o carte numită De bello 
dacico. Din nefericire, însă, această carte s-a pierdut; noi nu mai cunoaştem azi 
decît o singură propoziţie privitoare la drumul armatei prin Banat, în primul război 
dacic: înde Bcvzobim, deitule Aixini processimus („De aici am mers la Berzobis, 
apoi la Aixis‘ l ). Dacă s-ar găsi cumva cartea pierdută a lui Traian, ar fi un mare 
eîştig pentru istoria noastră veche: am şti în amănunte şi cum s-au petrecut 
războaiele cu Deccbal şi felul de viaţă al dacilor. 

DACIA TRAIANĂ 


„ Dacia felix " 
(Inscripţie de pc monedele romane) 

Hotarele şl întinderea. Geograful antic Ptolemeu, care a scris opera sa cu 
vreo patru decenii după expediţiile lui Traian, fixează ca hotare ale Daciei, spre 
apus Tisa, spi c miazănoapte munţii Carpaţi, spre miazăzi Dunărea, iar spre răsărit 
rîul Hierasos care a fost identificat de unii cu Şiretul, de alţii cu Prutul. Eutropiu, 
un scriitor tîrziu şi care nu inspiră mare încredere, spune că lungimea graniţelor 
era de un milion de paşi („decies centena millia passuum u ), aşadar circa l 478 
de kilometri. Istoricii din vremea noastră diferă în concluzii în ce priveşte în¬ 
tinderea Dacici romane. După ultimele cercetări, ea cuprindea Transilvania, 
Crişana, Banatul, Oltenia şi, ceva mai tîrziu, Muntenia şi Moldova pîna la Prut. 
Dobrogca ţinea de provincia Mocsia, iar în Basarabia, romanii nu stăpîneau 
decît partea de miazăzi, pînă la valul dintre Leova, pe Prut, şi Copanca, pe Nistru, 
în concluzie deci, Dacia Traiană era ceva mai mică decît ţara noastră, în ho¬ 
tarele ei de dinainte de iunie 1940. 

Populaţia. O parte dintre bărbaţii daci murise în timpul numeroaselor lupte, 
o altă pane apucase calea pribegiei, mai rămăsese totuşi un număr însemnat. 
Căci înainte de a se isprăvi ccl de al doilea război, unele dintre triburi se dă¬ 
duseră de partea lui Traian; erau apoi femeile, copiii şi bătrînii. Rămăseseră 
aşadar în Dacia Traiană mulţi dintre băştinaşi; din rîndurile lor se vor recruta 
apoi corpuri de trupă care vor fi trimise să lupte în diferite părţi ale imperiului 
roman. Astfel în Noricum (fosta Austrie), se afla o „ ala J Dacorurrt\ adică un 

a, 

corp de cavalerie. In Panonia sau Ungaria de astăzi era „ cohors IîAugusta Da - 
conun veterana milliaria equiiata u adică o cohortă sau un detaşament de infan¬ 
terie, avînd şi cavalerie. O altă cohortă de daci, şi anume „ cohors III Daconm l \ 
a cărei garnizoană era în Macedonia, ia parte la o expediţie în Mesopotamia. în 
aceeaşi extremitate răsăriteană a imperiului, lîngă Tigru şi Eufrat, se afla o „ve- 
xillatio Dacorum parlhica adică o trupă de cavalerie care păzea hotarul spre 
părţi. In altă extremitate a imperiului, în Britania, întîlnim o cohortă de daci; 
unul dintre ei poartă numele caracteristic de Decibalus. 

Cît a fost de numeroasa populaţia băştinaşă în Dacia, la sfîrşitul războaielor 
dintre Traian şi Decebal, adică în momentul cînd ţara e prefăcută în provincie 
romană şi se începe colonizarea, nu putem şti cu siguranţă. Putem însă bănui. 
Cu toate pierderile suferite în lupte, cu toată emigrarea unor triburi care, ne¬ 
voind să se supună imperiului, s-au retras în munţii de la miazănoapte, noi ere- 

dem că populaţia rămasă a fost în număr însemnat, constituind majoritatea lo¬ 
cuitorilor noii provincii. Popor dc agricultori în primul rind, dacii au continu¬ 
at să locuiască mai ales satele ţării lor, coloniştii romani stabilindu-sc în primul 
rind în oraşe sau în jurul lagărelor militare. Şi fiindcă au locuit dc preferinţă 
satele, de aceea nici nu avem un număr prea mare de inscripţii pomenind popu¬ 
laţia băştinaşă. Ea nu obişnuia să-şi puie inscripţii funerare, în timp cc orăşenii 
romani sau greci ţineau mult Ia aceasta. Nu rezultă însă deloc dc aici că aceşti 
orăşeni ar fi format majoritatea populaţiei, aşa cum au fost înclinaţi unii filo¬ 
logi s-o creadă, facînd numărătoarea inscripţiilor din Dacia. Este ca şi cum 
peste cîteva sute sau mii dc ani, cineva ar judeca structura cinică a României 
de azi, luîndu-se după inscripţiile funerare din cimitirele oraşelor actuale. După 
socoteala de mai sus, ar fi în drept să conchidă că în Romă ia au locuit foarte 
mulţi străini, şi, în orice caz, mai mulţi orăşeni decît ţărani, deoarece aceştia 
din urmă n-au inscripţii care să-i pomenească. Aşa s-a întîmplat şi în Dacia, acum 
o mie opt sute de ani. 

Peste băştinaşi, Traian a adus în Dacia o sumă de colonişti , din toate părţile: 
în primul rind din împrejurimi, de la miazăzi de Dunăre, şi anume din Tracia şi 
Iliria, apoi din Panonia; au venit şi din Gal ia, din Asia Mică, ba chiar şi din Africa 
şi din Siria. Din Italia au venit mai puţini, deoarece, în vremea aceea, ca nu 
mai avea populaţie deasă ca să poată trimite şi peste hotare. Se întreceau colo¬ 
niştii să se aşeze în Dacia, deoarece îi mersese faima — mai ales din cauza 

A. 

aurului — de ţară bogată. In scurtă vreme, a fost o înflorire dc oraşe şi o bogă¬ 
ţie foarte mare. S-a repetat în Dacia, adică, acum o mic opt sute de ani, ceea 
ce s-a petrecut în veacul trecut în America, atunci cînd s-a descoperit aur în 
California. 

Organizarea administrativă şi militară. Fiind aşezată la o margine a im¬ 
periului, Dacia era provincie imperială , adică sub privegherea împăratului, nu 
a senatului. în fruntea ei se afla un „trimis al împăratului 41 , avînd, la început, rang 
de pretor , deci dispunînd dc o legiune, mai tîrziu însă, rang dc consul , cu două 
legiuni. I se spunea în latineşte: Jegatus Augustipro praetore 44 (sau „pro con- 
sule“); reşedinţa lui era în Sarmizegetusa (cu numele întreg: Ulpia Traiana Au¬ 
gusta Dacica Sarmizegetusa). La început, Dacia a format o singură provincie. 
Mai tîrziu, pe vremea împăratului Hadrian, şi anume prin anii 119-120, ea s-a 
împărţit în două: Dacia Superior , cuprinzînd partea dinspre miazănoapte, şi 
Dacia Inferior , cea dinspre miazăzi. Şi mai tîrziu, sporind mult populaţia, s-a 
făcut o nouă împărţire, sub Antoninus Pius (în anii 158-159), de data aceasta 
în trei: Dacia Porolissensis, Dacia Apulensis şi Dacia Malvensis. Cea dintîi 
cuprindea jumătatea dinspre miazănoapte a Ardealului, cu ţara Crişurilor, inclu¬ 
siv Munţii Apuseni, şi avea capitala la Porolissum (astăzi Moigrad). Dacia Apu¬ 
lensis, numită astfel după oraşul de reşedinţă Apulum (Alba-Iulia), cuprindea 
restul Ardealului şi Banatului, iar Dacia Malvensis, Oltenia, Muntenia şi partea 
din Moldova aflată sub stăpînirea romană. Nu se ştie sigur unde venea oraşul 

Mal va, de la caic şi-a luat numele provincia. In fruntea fiecăreia din aceste trei 
împărţiri sc afla un procurator care avea grijă de strîngerea dărilor (azi i-am 
spune „administrator financiar"); el era ajutat de o sumă de funcţionari. Pentru 
a sc hotărî asupra treburilor şi nevoilor întregii ţări, se strîngea la Sarmizegetusa 
un sfat sau un fel de parlament, numit „Concilium Provinciarum Daciarwn 
Trium “ care, împreună cu „trimisul" împăratului, luau măsurile necesare. Tot la 
Sarmizegetusa sc afla şi marele preot al celor trei Dacii; el avea în grija sa cul¬ 
tul împăratului , considerat ca zeitate, şi al provinciei. 

La început, a fost în Dacia numai o singură legiune, a XII Pa Gemi na, cu 
reşedinţa în Apuium. Mai tîrziu, cînd barbarii au început să devină ameninţă¬ 
tori, s-a mai adus încă o legiune, a V-a Macedonica , şi s-a aşezat la Potaissa (as¬ 
tăzi Turda). Pe lî gă acestea, mai erau însă şi diverse detaşamente sau corpuri 
de trupă separate: unele de infanterie, numite cohorte , altele de cavalerie, nu¬ 
mite ale . Soldaţii unei legiuni nu stăteau cu toţii într-un singur loc: numai o 
parte rămînca în oraşul de reşedinţă; restul era trimis în diferite puncte ale ţării 
unde locuia în tabere sau „castre", ale căror urme se mai văd şi astăzi. 

Aceste castre se făceau uneori, mai ales cînd era grabă, în timp de campanie, 
din pâmînt şi se întăreau cu palisade; de obicei, însă, ele erau lucrate temeinic, avînd 
ziduri puternice de piatră cioplită şi cu turnuri, tot de piatră, la porţi. Castrele aveau 
o formă dreptunghiulară, uneori apropiindu-se de pătrat; suprafaţa lor varia. Astfel 
castrul tic la Vârădia (Banat) are 2 hectare şi 6 488 de metri pătraţi, dimensiunile 
fund de 171 metri pe 154. Cel de la Pantelimonul de Sus (în vechime: Ulmctutn), 
în Dobrogea. are 2,2040 ha, cu dimensiunile de 140 (latura cealaltă 135,5) metri 
pe 160. Două drumuri, perpendiculare unul pe celălalt, străbateau castrul, împărţin- 
du-I în patru părţi egale; la extremităţile acestor drumuri erau tăiate în zidul înconju¬ 
rător cele patru porţi prin care se putea pătrunde înăuntru. De jur-împrejunil zidului 
era un şanţ adine — la Vărădia, de pildă, de 2,50 m — care ajuta la apărare. 

Toată valea Oltului, de la vărsare pînă la Boiţa, dincolo de Tumu-Roşu, era 
întărită cu astfel de castre, alcătuind aşa-numitul „limes alutanus ", adică, pe ro¬ 
mâneşte: linia fortificată olteană. Ele se mai întîlnesc şi în Banat, în nordul Ar¬ 
dealului, dc-a lungul Someşului, apoi în răsăritul lui, de-a lungul Carpaţilor 
vulcanici, în partea de miazăzi a Moldovei, de-a lungul Şiretului, în Muntenia 
unde formează un nou limes , plecînd de la Dunăre, în dreptul satului Flămînda 
(jud. Teleorman) şi răspunzînd, prin pasul Bran, la Braşov; în sfîrşit, în diferite 
puncte în interiorul ţării, ca de pildă, Drajna de Sus şi Mălăieşti (jud. Prahova), 
Dichiseai (jud. Ialomiţa), Frumoasa (jud. Teleorman), Bumbeşti (jud. Gorj) etc. 
In jurul acestor castre sau tabere militare, veneau de a se aşezau negustorii, cu 
dughenele lor; soldaţii însuraţi sau cei care se căsătoreau în acel loc — servi¬ 
ciul militar dura, pe acea vreme, douăzeci şi cinci de ani —, îşi clădeau şi ei 
case în apropiere pentru familiile lor şi, încetul cu încetul, se ridica un adevă¬ 
rat oraş. O parte dintre oraşele Daciei Traiane, de altfel ca şi ale celorlalte pro¬ 
vincii, s-au alcătuit în acest fel. 

a 

In afară de castre, apărarea se mai facea şi prin „valuri". Un val (vallum) se 
alcătuia dintr-un şanţ destul de lat şi de adînc, al cărui pămînt era aşezat lîngă 

şanţ şi paralel cu el, astfel încît să formeze, pentru cel ce venea din afară, un 
dublu obstacol: întîi o adîncitură, apoi o ridicâtură. Din distanţă în distanţă, valul 
era prevăzut cu posturi de observaţie, avînd garnizoane permanente. Asemenea 
valuri au existat în partea de nord-vest a Ardealului, în Banat, pornind de ia 
Dunăre şi râspunzînd la Mureş, în susul Moldovei, de la Adj ud la limanul 
Conduc şi de la Leova la Copanca, şi în Dobrogea, între Cernavoda şi Constanţa 
(vezi harta 1). 

în acest din urmă loc, erau două valuri paralele. Unul din ele, de pâmînt, avea 
52 de castele sau posturi de observaţie şi a fost ridicat, după cît se pare, de Traian; 
celălalt, de piatră, avea 27 de castele şi se datoreşte lui Constantin cel Mare, 
împăratul care a restaurat şi oraşul Tropaeum. 

Drumuri, oraşe, sate. Dar armata romană nu sc mulţumea numai să apere 
ţara în timp de război; în timp de pace, ea făcea diferite lucrări şi construcţii, 
în primul rînd, drumurile. Ele nu erau largi: două care abia puteau trcec unul 
pe lîngă altul; erau însă foarte trainice, lucrate din lespezi mari de piatrf, aşe¬ 
zate pe un strat gros de bolovani, legat cu un ciment extrem de tare (formula 
lui nu se mai cunoaşte astăzi). Unele porţiuni dc drumuri romane, de exem¬ 
plu în Italia, servesc şi astăzi, după aproape două mii dc ani. Strămoşii noştri 
au fost aşa de impresionaţi de trăinicia acestor drumuri şi, în general, a con¬ 
strucţiilor romane, se vede foarte numeroase în Dacia, încît au dat euvîntului 
pavimentum , care înseamnă, în limba latină, „arie făcută din pietriş şi mortar 
bătut", „podea de cameră", „pavaj de stradă", „stradă pavată cu piatră sau că¬ 
rămidă", un înţeles pe care nu-I mai are în nici o altă limbă romanică, anume acela 
de pămînt. Deşi cunoşteau, evident, şi cuvîntul terra, care a dat în româneşte 
„ţară", pavimentum e unul din termenii a căror istorie aruncă lumină asupra unei 
epoci întregi din trecutul nostru. 

Pe lîngă şoselele acestea pe care Ie putem numi imperiale, mai erau, evident, 
şi altfel de drumuri, mai puţin îngrijite. Unele aveau numai un strat de prundiş; 
altele erau simple şleauri. Desigur că n-au lipsit în Dacia Traianâ, în multe locuri, 
drumurile de pămînt de care se folosiseră mai înainte dacii şi pe care le vor folosi 
după aceea, în tot cursul istoriei lor, urmaşii daco-romanilor. 

* . 

Jn Dacia, era o şosea principala care străbătea provincia dintr-un capăt la 
altul. Ea pleca de la oraşul Lederata , pe Dunăre, în Banat, trecea prin Tibiscum 
(astăzi Jupa, lîngă Caransebeş), Sarmizegetusa, Aquae (Călan), Apulum, Po- 
taissa, Napoca (astăzi Cluj) şi ajungea la Porolissum. Din această şosea princi¬ 
pală se desfăceau apoi ramificaţii în diferite direcţii. O altă şosea pornea de la 
Tibiscum , trecea prin Admediam (Mehadia), Dierna (Orşova), Drobeta (Tumu- 
Severin) şi străbătea Oltenia spre răsărit, unindu-se, probabil, la Romula (Reşca), 
cu şoseaua care mergea de-a lungul Oltului şi, prin pasul Tumu-Roşu, ajungea 
la Apulum. Din acest oraş, pornea o şosea de-a lungul Tîmavei Mari, apoi, prin 
pasul Oituzului, trecea în Moldova, unde scobora pe Trotuş şi Şiret, ajungînd 
Ia Dunăre, şi apei, mai departe, prin sudul Basarabiei, la Tyras (Cetatea Albă). 

în Dobrogea erau trei şosele: una dc-a lungul mării, trecînd prin oraşele înteme¬ 
iate de greci cu mult înainte (vezi mai sus, p. 33-34); a doua de-a lungul Dunării, 
trecînd prin Transmarisca (Turtucaia), Durostorum (Silistra), Axiopolis (la sud 
de Cernavodă), Carsium (Hîrşova), Troesmis (Igliţa: aci a stat legiunea a V-a 
Maccdonica, înainte de a fi mutată la Potaissa!), Novioclunum (Isaccea) şi Ae- 
gyssus (Tulcca); a treia, prin mijlocul Dobrogci, unind Abrittus (astăzi Abtat- 
calcsi Jud. Caliacra) cu Aegyssus şi trecînd prin Tropaeum Traiani şi Ulmetum 
(Pantclimonul de Sus). 

Oraşele din Dacia, ca şi din întreg imperiul, erau de două feluri: municipii 
cu mai puţine drepturi, şi colonii , bucurîndu-se de toate drepturile. Ele aveau 
(ample, închinate zeităţilor, amfiteatre, unde se dădeau reprezentaţiile (cel din 
Sarmizegclusa putea cuprinde 12 000 de spectatori), băi frumoase, împodobite 
cu marmură şi mozaic şi avînd calorifere cu aer cald, străzi pavate cu piatră 
şi tot felul dc prăvălii. Meseriaşii erau grupaţi pe colegii , după felul meseriei; 
fiecare colegiu îşi avea un local al său, un fel de club, unde se ţineau adunările. 
Erau şi colegii care grupau persoanele avînd aceeaşi origine etnică (de pildă 
colegiul asianilor, la Apulum, sau acela al galaţilor — înseamnă originari din 
Galatia, în Asia Mică — la Napoca şi la Germisara) sau aceeaşi religie (dc 
pildă colegiul închinătorilor zeiţei Isis, la Potaissa). Membrii colegiilor plăteau 
cotizaţii, în scop dc ajutor reciproc Ia nevoie, şi organizau mese sau ospeţe în 
comun, la anumite sărbători. 

Ni s-a păstrat socoteala unui astfel de ospăţ, dat în ziua de 1 mai. Sumele s-au 
strîns în cursul lunii aprilie, iar în ajunul banchetului s-au făcut cumpărături: 5 miei 
care costă 18 dinari (iată cît e de vechi obiceiul mielului mîncat pe iarbă verde, de 
1 mai!), un purcel („, porcellum “) 5 dinari, pâine albă fpanem candidum“) 2 dinari; 
tămîie din cea mai bună, desigur pentru slujba care preceda masa, 2 dinari; mirode¬ 
nii, salată, oţet şi ceapă cu sare, de cîte un dinar fiecare; vin obişnuit, 95 dinari; vin 
vechi, 2 dinari; un alt articol, probabil tot băutură fiindcă e trecut la un loc cu aceas¬ 
ta. 20 dinari. 

Satele se numeau viei sau pagi; ele erau foarte numeroase; numai în judeţul 
Romanaţi s-au găsit pînă acum urmele a treizeci şi cinci de sate. 

Iată cîteva din numeroasele sate ale Dobrogei: Vicus Amlaidina , spre vest de 
lacul Techirghiol, Ficus Clementianus , situat în partea centrală a Dobrogei, pe dru¬ 
mul ce duce de la Torni la Capidava; spre nord-est de acesta, Vicus Scenopesis, în 
împrejurimile Capidavei; Vicus Casianum sau Casianus, aproape de care se găsea 
şi o peşteră mare. El făcea parte din „teritoriul* 1 cetăţii Histria, în jurul căreia era 
un grup întreg de sate: Ficus Quintionis sau satul lui Quintio, întemeietorul roman. 
Ficus Celeris , al cărui nume poartă iarăşi amintirea întemeietorului, Ficus Secund ini, 
acelaşi caz, Buteridava cu terminaţia specific dacă, apoi două sate ale căror nume nu 
ni s-au păstrat întregi, inscripţiile fiind farîmate: Ficus Parsal şi Vicus C...coss ... . 
Acelaşi e cazul cu numele satelor din jurul oraşelor Torni şi Callatis. în jurul celui 
dintîi era un Vicus Muca... şi un Ficus Sc...ia, iar înjurai celui de al doilea un Wcus 
Val... şi un Ficus C... Spre nord de Callatis erau, pare-se. Ficus Sardes şi Ficus As- 
bolodeina. în teritoriul oraşului Torni găsim un Ficus Narcisianus ; apoi, lîngă 



58 DACIA TRAIANA 


Hîrşova, Vîcus Verobriuiamts; la Babadag, un Vicus Novus, adică Satul Nou; în 
apropiere, un Vîcus Petra sau Pe ir ac. Ia Camena de astăzi, iar în partea de miază¬ 
noapte. pe lîngă Isaccea, un Vîcus Siribuendu... In afară de Sucidava. Capidava 
şi Buteridava , mai erau în Dobrogea, cu nume tot aşa specific dacice, următoarele 
aşezări: Sa ga da va. Zisnudava şi Muridava. 


încetul cu încetul, populaţia dacă din sate şi din oraşe a început să sc ames¬ 
tece cu coloniştii romani şi să deprindă limba latină dc caic avea nevoie spre 
a face comerţ sau spre a sc înţelege cu autorităţile. Mulţi dintre soldaţii elibe¬ 
raţi (li se spuneau veterani : de aici a ieşit cuvîntul românesc ,,bătrîn“), erau căsă¬ 
toriţi cu dace; ei sc aşezau pc bucata de pămînt ce li sc dădea cînd isprăveau 
serviciul militar; copiii lor vorbeau latineşte şi puteau ajunge la cele mai mari 
demnităţi sau slujbe. în cîtcva generaţii, populaţia dacă s-a romanizat; pe la 
jumătatea veacului al lll-lca, toată lumea vorbea latineşte; băştinaşii fuseseră 
asimilaţi complet. 


Procesul de asimilare se poate observa şi în schimbarea nu mc lor Astfel, o 
inscripţie latină din Dacia ne arată această schimbare în timp dc trei generalii; pe 
bunic îl cheamă Comozous, nume specific dac; tatăl poartă iarăşi un nume carac¬ 
teristic băştinaş: Daizus; nepoţii însă ai zice că sînt romani autentici: Justus şi Va- 
lens. O altă inscripţie pomeneşte de asemenea trei generaţii: bunicul se numeşte 
Mucaporus, tatăl Scoris şi are ca soţie pe Aurelia Eftepir, copiii, adică nepoţii lui 
Mucaporus, poartă numele curat romane de Aurelius. Sabina. Valens şi Sahinianus. 
Dacă bunicul şi tatăl îşi păstrează numele dacice, mama copiilor are prenumele ro¬ 
man, Aurelia, iar copiii poartă cu toţii nume romane. Procesul de romanizare se 
poate uşor urmări. 


Părăsirea Daciei. în timpul celor aproape o sută şaptezeci dc ani, cît a stat 
sub stăpînirea romană, Dacia n-a avut parte totdeauna numai dc linişte Aceasta 
din cauza aşezării ei la marginea imperiului, lîngă neamurile năvălitoare, ger¬ 
manice şi sarmatc, lîngă triburile de daci din miazănoapte, care rămăseseră libere. 
(Un reg ePieporus, al costobocilor, e pomenit într-o inscripţie latină din Roma.) 
Pe timpul împăratului Marcus Aurelius (161-180), Dacia are mult de suferit 
din cauza barbarilor, însăşi capitala, Sarmizcgetusa, e ameninţată. Septimiu Sever 
a dat o atenţie deosebită provinciei, ocupîndu-se în special de oraşele ei; pe 
vremea lui, capitala Daciei Porolisense se mută mai spre miazăzi, la Napoca. 
Năvălirile dese încep însă de pe la anul 230 înainte. Barbarii, mai ales goţii, 
vin acum Ia intervale scurte, jefuind şi luînd robi. O bună bucată de vreme, le¬ 
giunile s-au putut împotrivi, şi unii împăraţi romani, ca Dedus , au cîştigat chiar 
victorii strălucite împotriva goţilor. în cele din urmă, însă, sub Aurelian , n-a 
mai fost chip de apărare, şi legiunile, retrase mai întîi în Banat şi în Oltenia 
(anii 271-272), au trebuit să treacă peste Dunăre, care devine de aici înainte 
graniţa de miazănoapte a imperiului (anul 275). Pentru a se acoperi oarecum, 
în faţa lumii, părăsirea Daciei, se înfîinţă pe malul drept, între cele două Moesii, 
o nouă provincie numită Dada Aureliană care se împărţi în curînd în doua: 

Dacia Ripensis , spic Dunăre, avînd drept capitală Raiiaria (azi Arcear) şi Da¬ 
cia Mediierranea, spre Balcani, cu capitala Serdica (azi Sofia). 

O dată cu legiunile, au plecat din Dacia Traiană şi funcţionarii, precum şi 
bogătaşii care, cu averea lor, puteau trăi oriunde. Marea mulţime însă, meşte¬ 
şugarii, micii negustori şi mai ales plugarii şi păstorii au rămas pe loc. N-aveau 
de ce să treacă dincolo de Dunăre, unde nu-i aştepta o soartă mai bună. De 
muncit lot trebuiau să muncească, oriunde s-ar fi dus; biruri tot trebuiau să plă¬ 
tească şi într-o parte şi într-alta, ba chiar noilor stăpîni, goţii, le dădeau ceva 
mai puţin dccît dăduseră mai înainte perceptorului roman. Pe de altă parte, Iuînd 
în slăpînirc ţara, goţii n-au mai avut de ce s-o prade, aşa îneît lucrurile s-au li- 
iştil, şi populaţia, vorbind acum limba latină, şi-a putut duce viaţa mai departe. 

A 

La scriitorul antic Salvianus găsim următorul pasaj caracteristic: „Intr-un glas 
se roagă ţăranii romani să-i lase a trăi cu barbarii... Si-apoi să ne mirăm că nu pot 
fî învinşi goţii, cînd sătenii sînt mai bucuroşi să fie cu ei, decît cu noi.“ De altfel, 
chiar armata, care trebuia să-i apere de barbari, implica asemenea sarcini şi aseme¬ 
nea obligaţii pentru locuitorii provinciilor ameninţate, îneît aceşti locuitori preferau 
„o năvălire a barbarilor, unei staţionări in mijlocul lor a armatei imperiale “ Ne-o 
spune lămurit scriitorul Ioan Lydus, referindu-se la epoca mai tîrzie a lui Iustinian. 
Dar dacă toate acestea sînt adevărate — şi adăugăm că n-avem nici un motiv să 
punem Ia îndoială afirmaţiile scriitorilor amintiţi mai sus—, atunci pentru ce ar fi 
plecat provincialii în secolul al IlI-lea din Dacia care fusese dată goţilor în calita¬ 
te de „federali**, adică de „aliaţi**? 

S-a făcut marc caz dc către adversarii continuităţii în Dacia Traiană de fap¬ 
tul că nu ni s-au păstrat numiri topice , adică privind oraşe, sate, munţi şi nuri, 

A 

dc la romani. Răspunsul c foarte uşor dc dat. In marea majoritate a cazurilor, 
romanii n-au dat nume noi, de ale lor, locurilor din Dacia, ci le-au păstrat pe 

A 

cele vechi: încă o dovadă că populaţia autohtonă a fost în număr mare. In ge¬ 
neral, rîurilc, satele, chiar şi o parte din oraşe au continuat să se numească întoc¬ 
mai ca pe vremea Iui Bucrcbista şi Decebal. Sarmizegetusa, Apulum, Porolissum, 
Napoca, Drobeta, Patavissa, Diema, Malva, spre a nu pomeni decît pe cele mai 
însemnate dintre oraşe, nu şi-au schimbat numele. După cum nu şi le-au schim¬ 
bat nici marile ape: Dunaris, Aluta, Maris, Argessos, Tisa. Toponimie romana 
cunoscută pînă acum în Dacia e aşadar puţină: ea priveşte aproape exclusiv 
oraşele şi staţiunile militare, adică tocmai aşezările care au avut de suferit mai 
mult din pricina barbarilor şi care au dispărut cu vremea. De aceea nici nu ni 
s-au păstrat. S-a afirmat că Meedia de astăzi (numele popular, local, al Mehadiei\ 
ar păstra vechea denumire romană Ad Mediani: faptul nu e sigur. în Oltina , din 
Dobrogea, regăsim xomznvXAltinwn. Din numirile celelalte, dacice, menţinute 
de romani, am văzut însă mai înainte (p. 45), că unele s-au păstrat, mai ales 
acelea ale nurilor mari,.de-a lungul cărora a continuat să trăiască populaţia 
Daciei. De altfel, trebuie să adăugăm că cercetările ştiinţifice de toponimie ro¬ 
mânească sînt abia Ia început, aşa îneît nu e deloc exclusă posibilitatea de a 
se găsi şi alte numiri din epoca daco-romana, pe lîngă cele cunoscute astăzi. 

în sfîrşit. c necesar să se mai ţină seama de faptul că uncie din aceste numiri 
au fost traduse în limba lor de barbarii năvălitori, în special de slavi. Acesta e 
cazul satului numit azi Camena , în judeţul Tulcea. O inscripţie descoperită de 
curînd pe teritoriul acestui sat ne arată că el se numea, în vremea romană, Petra 
sau Petrae , iar locuitorii lui vicarii Petrenses adică „sătenii Petreni tl Slavii au 
tradus vechiul nume în limba lor, deoarece Camena are exact acelaşi înţeles 
ca latinul Petra. Tot astfel au tradus vechiul Lykostoma , prin Vâlcov , rădăcina 
acestui ultim termen, vile, înscmnînd exact acelaşi lucru ca şi grecul Xvyoc, adic<“ 
„lup“. în felul acesta vor fi fost multe cazuri în Dacia Trai ană şi Dacia Pontică. 

Rolul romanilor în formarea poporului român. Dacă în ce priveşte pe 

daci, stabilirea aportului lor în formarea poporului român prezinlf, în multe 
privinţe, atîtea greutăţi, problema e ceva mai simplă pentru romani. 

E sigur că avem în vinele noastre o parte apreciabilă de sînge de ai coloniştilor 
aduşi de imperiu în Dacia. Nu zicem sînge „roman‘\ fiindcă dacă e să luăm 
cuvintele în înţelesul lor propriu, romani adevăraţi, adică locuitori ai Italici, 
au fost, după cum am văzut, prea puţini. Au venit, în schimb, traci, iliri, panoni, 
răsăriteni, vorbind limba latina , ceea ce c cu totul altceva, din punctul de ve¬ 
dere al rasei. Au mai venit, de asemenea, dar într-o măsură mult mai mică, greci, 
precum şi locuitori de alt neam, dar vorbind limba greacă. Toţi aceşti colonişti 
la un loc n-au întrecut însă, ca număr, pe autohtoni, pe daci. Aşadar, în ce priveşte 
sîngelc, coloniştii de limbă latină ocupă al doilea loc. 

Ei ocupă însă primul în ce priveşte limba poporului care a rezultat din 
amestecul lor cu autohtonii. Limba română e o limbă romanică: structura ei, 
morfologia, sintaxa ei şi elementele fundamentale ale lexicului, acelea de între¬ 
buinţare permanentă, de circulaţie intensăsînt latine. Pentru toate categoriile 
esenţiale ale vieţii omeneşti întrebuinţăm termeni latini. Ceea ce au adăugat 
pe urmă slavii, în mai mare măsură, popoarele turceşti, în mai mică, n-a putut 
modifica acest caracter iniţial al limbii noastre. Tot romanii au dat şi numele 
poporului nostru. Rumân (forma român este mai nouă, din timpurile mo¬ 
deme), derivă direct din numele foştilor stăpînitori ai Dacici. El este numele 
cel mai vechi al poporului nostru. Străinii — slavii şi germanii şi după ei şi 
turcii — ne-au zis vlahi (vlasi, ulaghi, olahi); noi înşine ne-am numit unii pe 
alţii — luîndu-ne după unităţile geografice — şi munteni, moldoveni, arde¬ 
leni, bănăţeni. Numele îns & generic al neamului nostru, acela care cuprinde pe 
toţi cei de o limbă şi de o lege, a fost şi rămîne numele vechi de rumân sau 
român. Poate că tot de la romani avem şi spiritul politic. Acel spirit politic care 
ne-a îngăduit să păstrăm necontenit, de la întemeiere pînă astăzi, fiinţa statu¬ 
lui nostru, în timp ce alte popoare din jur: sîrbii, bulgarii, grecii, unele chiar mai 
numeroase sau mai puternice, ca polonii şi ungurii, n-au reuşit s-o facă; spiritul 
politic care explică dezvoltarea rapidă din intervalul 1821-1920, precum şi 
putinţa noastră de adaptare, chiar şi în împrejurările cele mai grele. 

CREŞTINAREA DACO-ROMANILOR 


Toate popoarele vecine, bulgarii, sîrbii, ungurii, 
slovacii, polonii, nişii — au fost creştinate mult 
în unna noastr' 

Creştinarea daco-romanilor. Creştinismul n-a fost îngăduit în imperiul 
roman decît din vremea împăratului Constantin cel Mare, şi anume de la anul 
313 înainte, cînd s-a dat vestitul Edict din Milano. Mai înainte de Constantin, 
creştinii duceau o viaţă foarte grea, fiind adesea urmăriţi şi prigoniţi de împăraţii 
romani, cum a fost, de pildă, sub Nero şi Diocleţian. Aceasta înseamnă, însă, 
că atîta vreme cît Dacia Traiană a făcut parte din imperiu, deci pînă la 275, 
creştinismul nu s-a putut răspîndi aci pe faţă. Iar atunci cînd el a fost îngăduit, 
ţinuturile noastre erau sub stăpînirea neamurilor năvălitoare. Astfel stînd lu¬ 
crurile, se pune în mod firesc întrebarea: cînd au fost creştinaţi strămoşii noştri 
şi în ce chip? 

Este sigur că au existat creştini în Dacia şi înainte de părăsirea ci. Creştinis¬ 
mul avea, în momentul cînd au plecat legiunile de la noi, o vechime dc aproape 
două secole şi jumătate; el pătrunsese în toate centrele mai importante ale 
imperiului roman, între altele, şi în Peninsula Balcanică. Aşadar, nu este deloc 
exclus ca printre coloniştii aduşi de Traian să fi fost şi creştini. Dc asemenea, 
ei puteau fi şi în rindurile trupelor care stătuseră mai înainte în Răsărit, cum 
era legiunea a V-a Macedonica, şi care-şi aveau acum garnizoana în Dacia. Avem 
şi mărturii de ale scriitorilor vechi — Terţul ian şi Ori gene — care ne arată că 
pătrunsese cuvîntul Domnului la noi înainte de anul 275. 

Marea majoritate a populaţiei era însă tot pâgînă. însuşi cuvîntul păgîn, 
derivînd din latinul ,paga nas care înseamnă „locuitor al satului 44 , al unui ,pa- 
ne arată că populaţia rurala, deci mulţimea, s-a convertit mai lîrziu, că 
ea a continuat să se închine vechilor divinităţi, în timp ce orăşenii îmbrăţişau 
noua credinţă. 

Creştinarea în masă a plugarilor şi păstorilor daco-romani s-a făcut însă în 
cursul veacului al IV-lea şi la începutul celui de-al V-lea. Ea este, în bună parte, 
opera misionarilor , adică a propovăduitorilor care au venit Ia noi din dreapta 
Dunării. Intr-adevăr, în cele două Moesii, în Dacia Aureliană şi în Dacia Pontică 
erau o sumă de oraşe în care se găseau numeroşi creştini. Unele din aceste oraşe, 
ca Torni, Durostomm, Ratiaria (azi Arcear, lîngă Vidin), Naissus (Niş), Serdica 
(Sofia) aveau şi episcopi care căutau să râspîndcască noua credinţă cît mai mult, 
nu numai în ţinutul supus păstoriei lor, dar şi dincoace de Dunăre, în locurile 
unde odinioară fusese Dacia Traiană. Ei veneau la noi sau trimiteau misionari 
care împărtăşeau, atît vechii populaţii daco-romane, cît şi barbarilor nou-veniţi, 

creştinismul. Uneori, aceşti misionari îşi găseau moartea în mijlocul barbari¬ 
lor păgîni, cum a fost, de pildă, sfîntul Sava Goticul , înecat în rîul Buzău, în 
anul 372, din ordinul regelui Atanaric al vizigoţilor. 

Dintre episcopii din dreapta Dunării, cel care s-a străduit mai mult şi cu 
mai mult succes să creştineze pe locuitorii vechii Dacii Trai ane este Niceta din 
oraşul Remesiana (în Dacia Mediterranee). A trăit în secolul al IV-lea şi la înce¬ 
putul celui de al V-lea. La 367 îl întîlnim ca episcop în oraşul amintit; la 414 era 
încă în viată. Om învăţat, autor al mai multor scrieri religioase, bun prieten cu 
sfîntul Paulinus din Nola (Italia), care îl numeşte „învăţător şi tată al său“ 
(„magister el pater “), misionar încercat şi pasionat, Niceta din Remesiana a 
convertit la creştinism pe daco-romanii de pe ambele maluri ale Dunării, pe 
goţi şi pe bessi. El predică şi scrie în limba latină timp de aproape o jumătate 
de veac şi poate fi, pe drept cuvînt, socotit ca apostolul nostru naţional. Cu atît 
mai mult cu cît şi prin naştere el era daco-roman. 

Existenţa, în însăşi inima Daciei, în Transilvania, şi în veacul al IV-lea a unei 
populaţii creştine vorbind latineşte, ne este dovedită în chip categoric prin 
inscripţia de la Biertan (la sud de Dumbrăveni, judeţul Tîmava Mare). Această 
inscripţie, deşi găsită acum 165 de ani, a stat, nebăgată în seamă şi neutilizată, 
în dulapurile Muzeului Bruckenthal din Sibiu, pîna în anul 1941, cînd profe¬ 
sorul sas K. Horcdt a redescoperit-o, ca să zicem aşa, şi i-a consacrat un studiu, 
arătînd marca ci însemnătate. Inscripţia e în latineşte şi are următorul cuprins: 
„Ego Zenovius votam postit* („Eu Zenovie am pus (această) ofrandă 4 * sau da¬ 
nie!) şi se referă la un monogram creştin de bronz dăruit de autorul inscripţiei. 
Felul inscripţiei, cu litere ajurate, stilizarea inscripţiei, forma literelor şi forma mo¬ 
nogramului indică secolul al IV-lea, deci epoca de după retragerea legiunilor 
din Dacia. Inscripţia c de cea mai mare însemnătate şi penTu chestiunea conti¬ 
nuităţii populaţiei romanice în Transilvania (vezi şi mai sus, p. 59). 

Cuvintele din limba română privind noţiunile fundamentale ale credinţei sînt, 
cele mai multe, de origine latină. Astfel, biserică vine din basilica, Dumnezeu 
din Domine Deus , cruce din crucem (acuzativul de la crux, cruciş), a cumineca 
de la communicare , a boteza de la baptizare , creştin de la christianus , rugăciu¬ 
ne de la rogationem etc. O dată cu acestea, noi am împrumutat şi unele numiri 
de sărbători latine. Mai întîi însuşi termenul generic de sărbătoare , de origine 
păgînă; el vine de la (dies) servatoria (prescurtare din conservator ia), însem- 
nînd ziua închinată zeilor care apără sau păstrează trupeşte şi sufleteşte pe om. 
Rusaliile derivă din Rosalia, sărbătoarea pomenirii morţilor, în timpul primăverii, 
cînd înfloresc trandafirii (roşa), iar Floriile din Floralia sau Florilia , sărbătoa¬ 
rea florilor, tot primăvara. Crăciunul vine de la cuvîntul calatio care înseamnă 
convocare , întrunire , sau de Ia creatio , creare; Paştele din Paschae. Cuvîntul sanc- 
tus (santus) a dat în româneşte sînt (nu sfînt care e de origine slava!) şi s-a păs¬ 
trat numai în unele nume de sărbători: Sînvăsii (Sf. Vasile), Sîntioan (Sîntion), 
Sîngiorgiu, Sînziene, Sîntilie, Sîntamaria, Sîmedru sau Sumedru (Sf. Dumitru), 
Sînnicoară (Sf. Nicolae). Creştinismul nostru, ca şi graiul nostru, este de carac- 

ter latin. Sîntem, în această parte a Europei, cei mai vechi creştini. Toate popoa¬ 
rele vecine, bulgarii, sîrbii, ungurii, slovacii, polonii, ruşii au fost creştinate 
mult în urma noastră. 

Legăturile noastre cu ţărmul drept al Dunării, sub raportul bisericesc, au 
căpătat şi o consacrare oficială, de ordin administrativ. împăratul Iustinian 
(527-565) a creat arhiepiscopia Iustinianei Prime care cuprindea Dardania, Dacia 
Mediterranea, Dacia Ripensis, Moesia Prima, Praevalitana, Macedonia, o mică 
porţiune din Panonia în care se găsea „c ivi tas Bacensis“ şi — fapt foarte impor¬ 
tant pentru noi — o fîşie de pămînt în st în ga Dunării, în Banat , cu localităţile 
Literata şi Recidiva. Credem că se pot adăuga la acestea şi părţile dinspre Du¬ 
năre ale Olteniei, cu Drobeta, unde s-au găsit resturi arhitectonice creştine din 
secolele IV—VI. De arhiepiscopul Iustinianei Prime, cu reşedinţa în Scrdica 
(Sofia), aveau să asculte aşadar toate aceste ţinuturi. 

în Dobrogea, în Scythia Minor, cum i se spunea în vremea aceea, era un 
episcopat cu reşedinţa în Torni. Cunoaştem o serie de episcopi de aici, de la 
Evangelicus , pe timpul lui Diocleţian, pînă la Valentinianus , care păstoreşte 
pe la jumătatea veacului al şaselea. Ni s-au păstrat şi numele a doi martiri din 
Halmyris (lîngă Histria), anume Epictet şi Astion. 

EPOCA NĂVĂLIRILOR. NEAMURILE GERMANICE. 
SARMAŢII, HUNII ŞI AVARII 


„Regiunea de la graniţă, expusă temerităţii goţilor " 

(Inscripţie din Dacia Ponlică, anul 340) 

Neamurile germanice în Dacia. După retragerea legiunilor şi a adminis¬ 
traţiei romane. Dacia rămîne în stăpînirea neamurilor germanice. în partea de 
apus a ci, prin Banat şi Crişana, locuiau vandalii ; în centrul şi răsăritul ei goţii , 
şi anume o ramură a lor, vizigoţii sau thervingii; în partea de nord, prin Carpaţii 
Maramureşului şi ai Slovaciei, locuiau gepizii . în afara de aceştia, mai erau în 
Dacia încă două neamuri germanice, de mai puţină însemnătate: victoalii şi 
tai/al ii\ se pare că taifalii îşi aveau aşezările pe lîngă Prut şi Şiret, în partea de 
mijloc şi miazăzi a Moldovei. 

Cîtăva vreme, mai bine de o jumătate de secol, a fost linişte din partea goţilor; 
mulţumiţi, se vede, cu Dacia, ei nu mai atacă imperiul. Sub Constantin cel Mare, 
luptele însă reîncep. In anul 332, acest împărat trimite, sub comanda fiului sau, 
o armată însemnată împotriva lor. Ea trece Dunărea la Celei, pe im pod de pia¬ 
tră şi lemn, a cărui construcţie se isprăvise cu patru ani mai înainte, înaintează 
pc ţărmul stîng şi atacă pe goţi. Aceştia, după spusa unui cronicar, erau „foarte 
puternici şi foarte numeroşi" Romanii ies, totuşi, învingători. în urma acestei 
biruinţe, ţărmul stîng al Dunării a fost iarăşi cîtăva vreme sub directa stăpînire 
romană. O dovadă în sensul acesta sînt întăriturile sau „castelele" care se con¬ 
struiesc de armata imperială pe ţărmul stîng al Dunării, şi dintre care e amintit 
mai tîrziu, pe vremea lui Valens, acela de la Daphne, undeva la răsărit de Olteniţa. 
Tot Constantin cel Mare a refăcut şi oraşul Tropaeum, de lîngă monumentul ridi¬ 
cat de Traian, oraş care fusese distrus de năvălitorii barbari; ni s-a păstrat inscripţia 
de mulţumire pe care locuitorii, recunoscători, i-au dedicat-o. 

Mai tîrziu, în anii 367 şi 369, împăratul Valens a făcut şi el două expediţii 
împotriva goţilor, trecînd Dunărea, o data pe la Daphne, cînd aceştia s-au retras 
în munţii Carpaţi, a doua oară pe la Noviodunum (Isaccea). 

De la neamurile germanice ne-au rămas cîteva cuvinte în limbă, puţine la 
număr, şi cîteva tezaure, dintre care cel mai cunoscut şi mai de preţ este tezau¬ 
rul de la Pietroasa (jud. Buzău). EI se compune din 12 piese de aur împodobite, 
unele, cu pietre scumpe. Mai importante sînt: o tavă circulară de aur, cîntarind 
peste şapte kilograme şi care a fost spartă în patru bucăţi de către sătenii ce 
descoperiseră tezaurul, spre a fi împărţită între ei, un vas octogon, un altul de- 
cagon, o pateră, adică un vas de formă circulară, cu diferite figuri de zeităţi, un 
vas de turnat vin şi un inel, purtînd, în vechea limbă germană, următoarea inscrip¬ 
ţie: „ Guthâni Ocwi Hailag*\ care pe româneşte ar însemna: „lui Odin, patrie 

sfinţită 44 , Odin fiind zeul cel mare al germanilor. înainte dc războiul pentru între* 
girea neamului, acest tezaur se afla la Muzeul Naţional de Antichităţi din Bucu¬ 
reşti; astăzi e la Moscova. 

Tezaure şi obiecte considerate drept germanice de către arheologi s-au mai 
găsit în următoarele localităţi: Şimieul Silvaniei şi Valea lui Mihai (Sălaj), Apa (Săt- 
mar). Oradea Mare, Pecica (Arad), Timişoara şi Periam (Timiş-Torontal), Apahi - 
da (Cluj), Turda, Alba-Iulia, Coşovenii de Jos (Dolj), Chiopd (Buzău), Carol I 
(Roman), Mînzăleşti (Bălţi). 

Sarmaţii. Cu prilejul expediţiei lui Constantin împotriva goţilor, sc dă ţinu¬ 
tului din stînga Dunării — fără vreo altă precizare — numele dc „regiunea sar- 
maţilor 44 . Scriitorul antic Orosius spune că fiul împăratului, după cc a trecut pe 
podul de la Celei, a bătut pe goţi „în însuşi sînul pămîntului barbar, adică în re¬ 
giunea sarmaţilor 44 („i/i ipso barbariei soli sinu, hoc est in Sar mata rum regione“). 

Primele menţiuni istorice despre sarmaţi ni-i arată, în secolul al V-lca înainte 
de Hristos, la răsărit de Don. Intr-a doua jumătate a secolului al IlI-lca, tot înainte 
de Hristos, ei ocupă ţinutul dintre acest fluviu şi Nipru. înaintarea către apus, 

A 

spre Dacia, are loc abia către sfîrşitul primului secol înainte de Hristos. In seco¬ 
lul întîi după Hristos găsim pe iazigi y un neam sarmat, ocupînd pusta ungară şi 
avînd relaţii cu dacii. în aceeaşi vreme, un alt neam sarmat, roxolanii, se afla la 
răsăritul Daciei, între Prut şi Nistru, unele triburi întinzîndu-se probabil şi prin 
cîmpia munteană. Pe la anul 69 după Hristos, roxolanii trec Dunărea în imperiul 
roman, dar sînt respinşi. în timpul războaielor dintre Traian şi Decebal, sarma¬ 
ţii sînt de partea acestuia din urmă. Ei luptă călări, fără scuturi, îmbrăcaţi însă 
în zale de fier din cap pînă în picioare şi cu nişte spade uriaşe, pe care le mînu- 
iesc cu amîndouă braţele. 

După cucerirea Daciei de către Traian, cele doua neamuri sarmate mai im¬ 
portante, iazigii şi roxolanii, şi-au păstrat locuinţele lor, uneori facînd şi incursi¬ 
uni în noua provincie romană, ca de pildă pe vremea lui Hadrian. După părăsirea 
Daciei, ei continuă să domine în aceleaşi părţi, adică la răsărit, în Moldova din¬ 
tre Prut şi Nistru, iar Ia apus, în pusta ungară. Se pare că şi cîmpia munteană, 
mai ales în partea de răsărit a ei, a fost sub aceeaşi dominaţie. Aşa ne putem 
explica denumirea de „regiunea sarmaţilor 44 , care i se dă de către scriitorul Oro¬ 
sius, în timpul lui Constantin cel Mare. 

Sarmaţii erau iranieni , adică de aceeaşi origine ca şi sciţii şi — mai tîrziu — 
alanii. Ei reprezintă, la marginile Daciei şi în cîmpia munteană, un element politic 
dominator, aşa cum fuseseră, cu secole mai înainte, rudele lor, sciţii. Nu se poate 
vorbi de o aşezare a lor în număr mare în ţinuturile noastre, nici de o vechime 
considerabilă. Păreri ca acelea care văd în numele capitalei dacice Sarmizegetusa 
o amintire a sarmaţilor, n-au nici un temei istoric. 

a 

Hunii. Regele Atila. In anul 375, are Ioc năvălirea hunilor, vuia din cele mai 
însemnate pe care le cunoaşte istoria; ea provoacă o perturbare generală prin- 

tre neamurile germanice din ţinuturile noastre, silindu-i pe unii sa părăsească 
aşezările de mai înainte, pe alţii să plece pentru totdeauna de aici. 

Hunii aparţineau popoarelor altaice, numite astfel fiindcă se întindeau — 
rămăşiţe de ale lor sînt şi astăzi — în jurul munţilor Altai, din nordul Chinei, 
învăţaţii au împărţit aceste neamuri altaice în trei mari ramuri, după limba pe 
care o vorbesc: ramura turcă, ramura mongolă şi ramura tunguza. Nu se ştie si¬ 
gur căreia din aceste ramuri aparţineau hunii. înfăţişarea lor se asemăna însă cu 
aceea a mongolilor: pomeţii obrajilor ieşiţi în afară, ochii oblici, pielea de culoare 
gălbuie, iar nu albă. îndeletnicirea lor esenţială era păstoritul şi creşterea vite¬ 
lor; de aceea, ei preferau, pentru aşezările lor, cîmpia sau stepa, unde turmele 
numeroase găsesc mai uşor hrana. Nu este o întîmplare deci că aceşti năvălitori 
au ales, spre a se stabili, cîmpia Dunării şi a Tisei, numită şi pusta panonică. 

în înaintarea lor spre ţinuturile noastre, hunii au găsit, la răsărit de Nistru, 
o ramură a goţilor, anume ostrogoţii sau greuthungii, care nu pot rezista. Aceeaşi 
soartă au şi vizigoţii, care locuiau dincoace de Nistru; ei trebuie să se retragă spre 
miazăzi, înlr-o regiune muntoasă şi păduroasă numită Caucaland : se crede a fi 
ţinutul Buzăului; o altă parte a lor trece peste Dunăre, în imperiu. Mai tîrziu, vizigoţii 
ajung în sudul Galici, şi apoi în Spania, unde întemeiază un regat, iar ostrogo¬ 
ţii ocupă Italia (anul 493), căpătînd, sub regele lorTeodoric, o însemnătate deo¬ 
sebită. 

După înfrîngcrea neamurilor germanice, hunii cuprind tot ţinutul din stînga 
Dunării, inclusiv pusta panonică, în care îşi aşază capitala, în timpul regelui Rona 
sau Rugi las. Acesta moare în anul 433 sau 434, şi după el urmează nepoţii săi 
Atila şi Blcda. Cel de al doilea e asasinat, după cîtăva vreme, de cel dintîi, care 
rămînc astfel singur stăpîn. Un scriitor antic ne spune despre Atila că era spă¬ 
tos, avea capul mare, nasul turtit, faţa arămie aproape şi purta pe cap o coroană 
de fier ruginit. Contemporanii, îngroziţi de puterea lui şi de jafurile şi omorurile 

armatelor hunice, i-au atribuit celebra frază că iarba se usucă pe unde calcă pi- 

* 

ciorul calului său. In realitate, Atila n-a fost aşa de cumplit cum îl arată faima. 
El era un cunoscător al civilizaţiei romanice şi aprecia unele bunuri ale ei: dovadă 
că în capitala hunilor, din pusta panonică, erau băi construite din piatra; avea o 
cancelarie cu scribi latini care-i alcătuiau corespondenţa; ştia felul de luptă al 
romanilor, le cunoştea însuşirile şi scăderile. A fost un remarcabil cap politic 
şi un marc general: imperiul sau s-a întins pe o suprafaţă enormă, din nordul 
Chinei pînâ Ia Viena. 

Atila a făcut o serie de expediţii. A atacat mai întîi imperiul roman de răsărit, 
o dată prin Caucaz, pătninzînd în Asia Mică, de două ori prin Peninsula Balcanică. 

A t 

In anul 443, el ajunge pînă aproape de Constantinopol: împăratul trebuie să-i 
plătească o despăgubire de 6 000 de monede de aur şi un tribut anual de 2 100 

a 

de monede de acelaşi fel. In 451 are loc marea expediţie spre apus; Atila ajunge 
pînă în Gal ia, dar aci, la Mauriacus, lînga oraşul Troyes de astăzi, e oprit de ves¬ 
titul general roman Aetius, care era de fel din părţile noastre, din cetatea Durostorum. 
Italia e şi ea prădată; Roma scapă, însă, în urma intervenţiei papei Leon I, care, 

prin daruri şi rugăminţi, convinge pe temutul rege barbar să se retragă. întors 
în Panonia, Atila moare pe neaşteptate, în anul 453. O dată cu el dispare şi statul 
hun. într-adevăr, numeroşii săi copii încep îndată certurile pentru tron; în acelaşi 
timp, gepizii şi ceilalţi germani aflaţi sub dominaţia hunică se răscoală. Are 
loc, în anul 454, o luptă crîncenă la nul Netao (pare-se, un afluent nordic al Sa- 
vei), în care Elac , fiul cel mare al lui Atila, e înfrint şi ucis. în urma acestei lup¬ 
te, hunii se împrăştie în diferite părţi, iar stăpîni asupra Dacici rămîn gepizii. 


Gepizii şi avarii. Gepizii sînt arătaţi ca un popor liniştit („ quiela gens ") 
care se îndeletnicea cu agricultura, cu creşterea vitelor, ba ştiau chiar să culti¬ 
ve şi viţa de vie. Stăpînirea lor durează mai bine de o sută dc ani, pînă la 566, 
cînd sînt sfarîmaţi, Ia rîndul lor, de longobarzi — neam gcnnanie — uniţi cu 
avarii asiatici. Longobarzii plecînd, îndată după aceea, în Italia, unde s-au şi 
aşezat în Lombardia (numită astfel de la ei), avarii le iau locul. Se parc că ei 
n-au stăpînit efectiv Dacia, unde, în vremea aceasta, se aşază slavii. Dc altfel, 
reşedinţa lor, întocmai ca şi a hunilor, nu era în ţinuturile noastre, ci în pusta un¬ 
gară, între Tisa şi Dunăre. De aci întreprind ei năvăliri în toate părţile, în Peninsu¬ 
la Balcanică, în Italia, în Germania, pînă cînd sînt bătuţi, în anul 796, dc 
împăratul Carol cel Mare, care le desfiinţează şi statul, cucerind „ringul 41 sau 
capitala hunilor avari. 


Torna, tor na, fratre. în legătură cu una din năvălirile avarilor peste Dunăre, 
se pomenesc, în cronicile bizantine, cîteva cuvinte romanice care au dat naştere 
la o întreagă discuţie. E vorba de celebra expresie „tonici, torna, fratre “ în care 
mai mulţi istorici şi filologi văd cea dintîi menţiune a limbii româneşti. 

în anul 587 avarii năvăliseră în Peninsula Balcanică, ajungînd pînă în Tracia. 
La un moment dat, o parte din armata lor se împrăştie după pradă, haganul ră- 
mînînd numai cu puţini împrejurul sau. Atunci generalul bizantin Commentiolus, 
•care comanda armata imperială, se hotărăşte să dea atacul. îşi pune deci ostaşii 
în ordine de bătaie şi ordonă înaintarea. Pe drum — se făcuse noapte—, cade, 
de pe spatele animalului care-1 purta, bagajul unul soldat din primele rinduri. 
Camarazii săi, vrînd să-i atragă atenţia asupra celor întîmplatc, îi strigă „în limba 
părintească": „torna, torna, fratre"; (altă cronică are: „în limba ţării" şi „ retor - 
na"). Soldatul n-a auzit; au auzit în schimb alţii, care au crezut că e vorba de o 
comandă de retragere, fiind atacaţi de avari, şi au început să fugă. S-a produs 
în felul acesta panică, şi armata bizantină a trebuit să se retragă. în acelaşi timp, 
fugeau şi avarii în direcţia opusă, crezînd că sînt atacaţi ei. 

Cuvintele „torna, torna, fratre u au fost considerate multă vreme ca fiind 
româneşti. După aceea, a venit un istoric străin, Jirecek, şi a spus că ele repre¬ 
zintă, în realitate, o comandă militară romană — în vremea aceea în armata 
bizantină comenzile se dădeau încă în latineşte — şi că în loc de „fratre" cum 
au unele manuscrise, trebuie citit „frater", aşa cum se găseşte în alte manu¬ 


scrise şi cum va fi fost în textul dintîi al autorului cronicii. Cîţiva din istoricii 

noştri au adoptat această explicaţie. Numai ca, în ultima vreme, s-a băgat de 
seamă că nu se poate comandă militară însoţită de vorba „frate**, fiindcă în ar¬ 
mată nu sc comandă astfel şi apoi că din „fraier 11 , aşa cum credea Jirecek că 
era în primul manuscris, nu se poate face ,fratre'\ pe cînd, dacă era forma ultimă, 
vreun copist putea bănui că e în faţa unei greşeli şi s-o îndrepte în „frater**. Se 
pare deci că tot părerea dintîi c cea adevărată şi că „(orna, torna, fratre“ con¬ 
stituie prima menţiune de limbă românească. 

în timpul stăpînirii goţilor, hunilor şi gepizilor, strămoşii noştri şi-au dus 
mai departe viaţa în Dacia Traiană, lucrînd pămîntul şi dînd barbarilor dijmă, 
adică o parte din produsele cîmpului şi din vitele lor. Legăturile între malul 
stîng şi ccl drept al Dunării n-au fost întrerupte; romanii aveau, după cum am 
văzul, chiar unele cetăţi pe malul nostru. Negustorii romani pătrundeau pînă adînc 
în Transilvania cu mărfurile lor: dovadă sînt tezaurele monetare din această 
vreme care s-au găsit în diferite părţi, pe pămîntul nostru. 

Dintre toţi năvălitorii barbari, slavii sînl cei 
care ne-au influenţat mai mult. 

însemnătatea lor în istoria românilor. Dintre toate neamurile cîte s-au 
aşezat în Dacia, după retragerea legiunilor romane, nici unul nu are atîta însem¬ 
nătate pentru istoria poporului nostru ca slavii. Ei joacă, în ţinuturile dunărene, 
rolul pe caic l-au jucat în apus neamurile germanice. Se ştie, într-adevăr, că 
popoarele romanice dc astăzi au rezultat din amestecul locuitorilor de limbă 
latină din imperiu cu barbarii care s-au aşezat în ţările respective. Francezii 
provin din amestecul galo-romanilor cu francii, neam germanic pe care l-au 
asimilat. Italienii au în vinele lor sînge longobard, tot germanic. în Spania s-au 
aşezat vizigoţii. La noi, slavii. Sîntem un popor romanic de coloratură slavă, 
după cum francezii, italienii, spaniolii sînt popoare romanice de coloratură ger¬ 
manică. Reprezentăm tocmai prin aceasta o nuanţa aparte, caracteristică, şi o 
posibilitate dc civilizaţie şi cultura unică în mijlocul marii familii romanice. 

Slavii nc-au influenţat sub raportul rasei, al limbii , al organizării sociale şi 
de stal , sub raportul cultural şi bisericesc. Nici un alt popor năvălitor nu a avut 
o înrîurirc aşa de puternică asupra noastră. De aceea s-a şi spus chiar, de către 
slavistul Ion Bogdan, că nu poate fi vorba de poporul român decît după ames¬ 
tecul cu slavii. Această afirmaţie trebuie înţeleasă — credem noi — în sensul 
că poporul român şi-a căpătat alcătuirea sa deplină, caracteristicile sale etnice 
complete, numai după ce elementului esenţial , daco-romanic, constituind temeiul , 
i s-a adăugat elementul slav. Cu alte cuvinte, ca nu avem de-a face cu părţi ega¬ 
le, nici cantitativ, nici calitativ, şi că punctul de greutate trebuie să cadă tot asu¬ 
pra primelor elemente. Dacă ar fi să seriem elementele etnice componente ale 
poporului român după importanţa lor, am avea deci: întîi, clementul autohton, 
dacic , apoi, în al doilea rînd, elementul roman , iar în al treilea rînd, la urmă, 
cel slavic. Chiar şi aşa, însă, nu-i mai puţin adevărat că influenţa lui a fost consi¬ 
derabilă şi că el rămîne element component al poporului nostru. Sub raportul 
limbii, de exemplu, unul din cei mai buni cunoscători, romanistul Ovid Den- 
suşianu, spune că influenţa slavă „a fost mult mai intensă şi mai variată decît 
aceea germanică asupra limbii italiene sau franceze". E necesar, prin urmare, 
să insistăm asupra slavilor, asupra felului lor de viaţă şi a organizării lor, spre 
a ne putea da bine seama de influenţa pe care au exercitat-o asupra noastră. 

Cultura şi civilizaţia slavilor. Patria primitivă a slavilor a fost ţinutul cu¬ 
prins între Vistula spre apus. Niprul mijlociu spre răsărit, lacurile Mazuriene 

şi acelea dintre afluenţii Narewului şi ai Pripetului spre miazănoapte şi Carpaţii 
galiţieni spre miazăzi. Corespunde aşadar aproximativ cu fosta Polonic, plus 
regiunea de vest a Ucrainei: un ţinut de şes, străbătut de cursuri de apă şi cu 
multe lacuri, bălţi şi păduri. Grupuri răzleţe se poate să se Fi aşezat în cuprin¬ 
sul Daciei şi înainte de secolul al Vl-lea. în număr mare, luînd în stăpînirc ţinu¬ 
tul locuit de noi astăzi, ei nu vin însă decît începînd din acest secol. Neajungîndu-le 
Dacia, slavii trec şi în Peninsula Balcanică, pînă spre miazăzi, în Grecia, şi pînă 
la ţărmul Adriaticei, şi se aşază peste populaţia romanică din aceste părţi. 

Slavii erau oameni înalţi, blonzi-roşcovani, cu ochi albaştri, cu părul mai mult 
bălai; semănau deci la înfăţişare cu germanii. Se ocupau în special cu creşterea 
vitelor, cu vînatul şi cu pescuitul; făceau însă şi agricultură, cultivînd mai ales meiul 
şi ovăzul. Aveau prisăci: miedul — făcut din miere Fiartă cu apă şi lăsată să fer¬ 
menteze era băutura lor preferată. Lucrau inul şi eînepa. precum şi lîna. Ca 
îmbrăcăminte, se foloseau de blănuri; pe cap purtau căciuli, în picioare opinci: 
cuvîntul însuşi este luat de noi de la slavi. Trăiau în familii mari, care cuprindeau 
pe toţi cei de un sînge, de Ia străbunic pînă la strănepot. Mai multe familii alcă¬ 
tuiau un clan , iar mai multe clanuri un trib. Existau trei categorii sociale: robii, 
oamenii liberi şi fruntaşii sau nobilii. 

Proprietatea solului a fost, la început, colectivă; nu exista proprietate individu¬ 
ală. Muncile se făceau în comun: ieşeau toţi la arat, la semănat, la prăşit, la sece¬ 
rat şi recolta se împărţea proporţional cu numărul sufletelor. Proprietate individuală 
a existat în primele timpuri numai pentru mobile, pentru lucrurile care erau în ime¬ 
diată legătură cu individul; mai tîrziu, ea s-a extins şi asupra locurilor de arătură şi 
a fîneţelor, pădurile şi păşunile continuînd să rămînă în devălmăşie. înţelegem mai 
bine de ce comunismul s-a putut introduce în Rusia şi de ce rezistă el de peste două 
decenii, cînd ţinem seama de acest comunism agrar ancestral al slavilor. 

Slavii erau păgîni; se închinau la mai mulţi zei, dintre care Perun era zeul 
suprem, închipuind cerul furtunos, cu tunete şi fulgere, Dajbog era zeul care 
face să se coacă grînele şi fructele, iar Voios era zeul turmelor. Credeau şi în 
duhuri care pot face bine sau rău oamenilor şi care trebuie îmblînzitc prin mici 
daruri şi sacriFicii. Multă vreme s-a susţinut că slavii erau mai blînzi dccît ceilalţi 
barbari; de fapt, au făcut şi ei nenumărate năvăliri, jefuind, arzînd, ucigînd şi 
luînd ca robi o mulţime de locuitori din imperiul roman de răsărit, pe carc-i 
aduceau apoi în ţinuturile noastre, peste Dunăre. Marea mulţime a slavilor s-a 
diferenţiat în mai multe popoare, aşezate în locuri deosebite. Astfel, ruşii s-au 
întins peste marele şes de la răsărit de Nistru. Polonii au rămas pc lînga flu¬ 
viile Vistula şi Niemen şi în ţinutul mlăştinos al Pripetului, iar cehii şi slovacii 
s-au coborît spre Carpaţi şi patrulaterul Boemiei. Sîrbii, croaţii şi slovenii s-au 
aşezat în partea de apus a Peninsulei Balcanice, iar sclavinii şi anţii, în răsări¬ 
tul ei, ocupînd totdeodată şi Dacia. 

Luptele bizantinilor cu slavii. împotriva năvălitorilor slavi, împăraţii 
bizantini au făcut mai multe expediţii, dintre care unele chiar în stînga Dunării. 

în vara anului 591, generalul Priscus trece cu trupele lui în Muntenia, pe Ia 
Durostorum, bate pe căpetenia slavilor Radogost şi ia prizonier pe un alt şef 
slav, anume Musokios , vecin cu Radogost. A doua zi, un ofiţer al lui Priscus 
trece peste nul llivachia — pare-sc Ialomiţa de astăzi — şi urmăreşte pe slavi 
pînă la pădurile şi mlaştinile în care se ascunseseră. în anul următor, un alt gene¬ 
ral, Pctrus, fratele împăratului — domnea pe atunci viteazul Mauricius —, se 
luptă cu neamurile slave în regiunea rîului Asemus (azi Osma). în această cam¬ 
panie a căzut principele slav Pirogost. Pentru că înaintarea în stînga Dunării era 
grea, prin ţinuturi pline de păduri, generalul bizantin a fost nevoit, de la o vreme, 
să se întoarcă, întrerupînd expediţia. Se pare că de data aceasta avem de a face cu 
regiunea Teleormanului: ea vine în faţa riului Asemus, pe unde se zice că au tre¬ 
cut trupele bizantine Dunărea. O a treia expediţie, fericită, are loc în anul 600, 
în regiunea apuseană a Daciei, din faţa oraşului Viminacium. Toate aceste ex¬ 
pediţii, însă, precum şi altele, care au urmat, n-au putut împiedica înaintarea 
slavilor, ocuparea de către ci a Peninsulei Balcanice şi consecinţele însemnate 
pe care le-a avut acest act asupra romanităţii dunărene. 

într-adevăr, populaţia romanică de la sud de Dunăre, care izbutise pînă 
acum să se menţină, a primit, prin năvălirea slavilor, o grea lovitură. Ea a fost 
dislocată de valurile repetate şi puternice ale acestor noi stăpînitori; o parte a 
ci a fugit spre ţinuturile mai ferite dinspre miazăzi şi spre coasta Dalmaţiei, o 

A 

altă parte a fost ucisă sau luată în robie. In sfîrşit, o ultimă parte, rămasă pe loc 
şi în inferioritate numerică prea accentuată faţă de slavi, cărora le era totuşi 
superioară prin cultură, a sfîrşit prin a dispărea în mijlocul acestora. Din întin¬ 
sa masă romanică de odinioară, n-au mai rămas decît unele fragmente: românii 
din Macedonia sau aromânii şi istroromânii. Pînă în veacul al XVII-lea mai 
trăiau prin Dalmaţia şi mor lac ii sau maurovlahii , altă rămăşiţă a populaţiei ro¬ 
manice din Balcani; azi, însă, ci au dispărut cu dcsăvîrşire, fiind asimilaţi de 
către sîrbi şi croaţi. 

La nord de Dunăre, procesul etnic s-a desfăşurat în sens invers: slavii au 
fost cei care au dispărut, topindu-se treptat-treptat în masa daco-romană. Acest 
fapt e o strălucită dovadă a vitalităţii strămoşilor noştri. Nu numai că au putut 
să reziste, sute de ani. Ia adăpostul întinselor păduri, năvălirilor duşmane, dar 
au fost în stare să asimileze ei pe cei mai numeroşi dintre barbari, pe slavi. 

A ^ A 

In schimb, şi slavii ne-au lăsat o bogată moştenire. In vinele noastre curge, 
după cum am văzut, şi sînge slav. Toponimia ţării noastre a suferit, de aseme¬ 
nea, o însemnată influenţă slavă. Dintre nuri, Bistriţa („rîul repede“). Dîmboviţa 
(„rîul stejarilor"), Ialomiţa (în vechime Ialovniţa, adică „rîul ţinutului pustiu", 
nelucrat: Bărăganul), Tîrnava („rîul spionilor"), Crasna („rîul frumos"), Putna, 
Milcovul, Teleajenul, Neajlovul şi o sumă altele poartă nume slave. Dintre munţi, 
numai în şirul Făgăraşului găsim peste zece vîrfuri cu nume slav, între care şi 
Negoiul. Ca nume de oraşe, cităm Craiova („reşedinţa craiului"), Rîmnic („rîul 
cu peşte" sau „iaz cu peşte"), Tîrgovişte („locul tîrgului"), Slatina („apă sărată"), 
ZI al na („locul aurului"); ca nume de sate, cele terminate în - iţa , de exemplu: 

Topliţa, Topolniţa, Verb iţa, în -ov sau -ova, ca Dranov, Nanov, Roznov, Snagov, 
Dadilov , apoi Cucova, Rahova etc. 

Două nume date de slavi, şi anume Vlaşca şi Vlâsia , merită o deosebită atenţie. 
Cel dinţii înseamnă „ţara vlahilor", adică a românilor şi a fost dat regiunii de 
cîmpie unde şi astăzi sc află judeţul cu acelaşi nume, deoarece aci, în această 
regiune, acoperită cu păduri întinse şi străbătută de o sumă de rîuri, au găsit 
năvălitorii slavi pe strămoşii noştri. Cel de al doilea are acelaşi înţeles şi a fost 
dat codrului uriaş care se întindea la miazăzi de Ploieşti, acoperind ţi utul udat 
de Prahova, Ialomiţa, Dîmboviţa şi de afluenţii lui şi avînd în mijlocul său şi 
minunatul lac al Snagovului. Aceste două numiri arată prezenţa strămoşilor 
noştri, în momentul năvălirii slavilor, în cîmpie, ceea ce c foarte natural, deoarece 
aci, în pădurile dc la şes, mai ales cînd ele au numeroase poieni şi sînt udate 
de rîuri şi lacuri, traiul e mai lesnicios decît la munte. 

Şi onomastica arată o puternică influenţă slavă. Astfel Radu („veselul", „bu¬ 
curosul"), Dan („dăruit"), Vlad („stăpînitorul"), Pîrvu („ccl dmtîi"), Dobre 

A 

(„bunul"), apoi Dragomir, Tihomir (tatăl lui Basarab întemeietorul), Dobromir, 
Vladislav, Dragoslav etc. 

Dacă cercetăm limba noastră şi facem o numărătoare a cuvintelor, atunci 
băgăm de seamă că aproximativ o şesime din ele (exact 16,41%) sînt de origi¬ 
ne slavă. Trebuie să observăm, însă, că, multe din aceste cuvinte slave sc între¬ 
buinţează foarte rar şi că ele n-au format familii de cuvinte , pe cînd acelea de 
origine latină revin tot mereu, sînt necontenit întrebuinţate, în graiul zilnic, şi 
au familii foarte bogate. Apoi, morfologia şi sintaxa noastră sînt latine, ceea 
ce face ca limba noastră să fie în mod evident o limbă dc origine laţi ă. Nu e 
mai puţin adevărat că întîlnim cuvinte slave în toate domeniile activităţii şi sim- 

A 

ţirii omeneşti. In agricultură şi în creşterea vitelor ele sînt mai puţin numeroase; 
numai o singură cereală are nume slav: ovăzul , iar dintre animalele domestice: 
bivolul, cocoşul, gîsca. în schimb, însă, în ce priveşte animalele sălbatice şi 
mai ales, soiurile dc peşti, numirile slave sînt numeroase. O sumă dintre cuvin¬ 
tele care arată însuşirile şi defectele fizice sau morale ale omului au aceeaşi origi¬ 
ne. De pildă, pentru cele dintîi: blajin, destoinic, drag, dîrz, sfînt, vrednic, zdravăn; 
pentru cele de al doilea: cîrn, gîngav, gîrbov, lacom, nătîng, năuc, netrebnic, prost, 
ştirb, vinovat. 

A 

In ce priveşte societatea, adică clasele sociale şi organizarea de stat, sînt de 
origine slavă următorii termeni: boier , care înseamnă „cel de frunte", „nobilul", 
stăpîn , cu acelaşi înţeles ca în româneşte, jupîn care la slavi însemna condu¬ 
cătorul unei, jupe", adică al unei organizaţiuni teritoriale cuprinzînd mai multe 
familii, şi rob adică „sclav". Apoi cneaz , care la vechii slavi avea înţeles de „prin¬ 
cipe", şi voievod care însemna „conducător de armată"; Ia noi, acest titlu s-a 
dat capului statului. 

în domeniul religios, am împrumutat o scrie de cuvinte privind atît credin¬ 
ţa însăşi, cît şi cultul şi organizarea ierarhică. Astfel sînt cuvintele: rai, iad, utre¬ 
nie, vecernie, maslu, a blagoslovi, vlădică, stareţ. 

în organizarea militară, am luat de la slavi numele cetei , al pilcului şi al 
gloatei. Tot cuvintele lor au biruit şi în ce priveşte sabia, suliţa, praştia, toporul, 
steagul şi straja. Soldatul slav — voinicul (de la voi „război 41 ) — a căpătat la 
noi, cu vremea, înţelesul de „om puternic 44 , „zdravăn 44 , pe care-1 are astăzi. 

în sfîrşit, de origine slavă sînt şi numele a o sumă de dregătorii domneşti, 
precum vornic, postelnic, stolnic, ceaşnic, ispravnic. 

Această mulţime de cuvinte slave n-a intrat deodată, în aceeaşi epocă, în 
limba română, ci pe rînd, înccpînd din veacul al Vl-lea. O parte însemnată, 
cea mai însemnată, a intrat pe timpul conlocuirii noastre cu slavii în Dacia, pî- 
nă ce i-am asimilat, adică în secolele VI-XI. Căci asimilarea completă a slavi¬ 
lor de către strămoşii noştri a durat cîteva veacuri, s-a făcut pe încetul; cînd au 
năvălit ungurii, procesul era încă în curs. O altă parte, în legătură cu Biserica, 
am primit-o după creştinarea slavilor, mai precis a bulgarilor, aşadar de la sfîr- 
şitul secolului al IX-lea înainte. O a treia serie de cuvinte, în legătură cu organi¬ 
zarea de stat, cu drcgătoriilc, a intrat o dată cu întemeierea primelor alcătuiri 
politice româneşti mai însemnate, prin urmare începînd cu secolul al XlII-lea. 
în sfîrşit, sînt o scrie de cuvinte slave pe care le-am împrumutat şi mai tîrziu, 
în epoca modernă, de la poloni, de la ruteni şi de la ruşi. 

BULGARII 


Bulgarii, veniţi din regiunile centrale ale Asiei, 
se aşază la miazăzi de Dunăre spre sfîrşitul veacu¬ 
lui al şaptelea. Ei se creştinează in anul 864, 
aşadar cu o jumătate de mileniu după noi. 

Bulgarii fac parte din marea familie a neamurilor de limba turcă, şi anume 
din grupa occidentală a lor. Ei au locuit, la început, în regiunile centrale ale Asiei. 
De acolo au venit, pe la jumătatea secolului al II-lea după Hristos, şi s-au aşezat 
între Volga şi Don; pînă tîrziu, un ţinut de pe Iîngă Volga s-a numit Bulgaria 
Mare. în cursul veacului al V-lea, îi găsim la nordul Mării Negre şi în Crimeea. 
Supuşi de avari, ei rămîn în această stare pînă în vremea hanului lor Kuhrat 
(585-643), care izbuteşte să scuture jugul străin şi să devină independent. 
După moartea lui Kubrat, un fiu al său, anume Asparuh sau Isperih trece — sub 
presiunea unor noi năvălitori, cazarii , popor de origine turcă şi de religie mo¬ 
zaică—, cu o parte din triburile bulgare, în Bugeac, iar dc aci peste Dunăre. După 
un scurt popas în regiunea Peuce, care poate să fie chiar delta Dunării, el îşi 
aşază reşedinţa între Şumla şi Vama, pe locul unde este astăzi satul Aboba, con¬ 
struind aci un mare lagăr întărit, în suprafaţă de circa 23 de kilometri pătraţi. (Bi¬ 
zantinii au numit această reşedinţă Plisca.) Treptat-treptat, bulgarii cuprind apoi 
întreg ţinutul dintre Dunăre şi Balcani, întemeind un stat şi supunînd pe slavii 
care locuiau aici. Cum însă aceşti slavi erau mult mai numeroşi, bulgarii au dis¬ 
părut în mijlocul lor, adică au fost asimilaţi. Poporul bulgar de azi poartă doar 
numele vechilor cuceritori bulgari; el este însă de neam slav, ca şi sîrbii, şi vor¬ 
beşte o limbă slavă , cu cîteva cuvinte numai din limba dc odinioară. 

Avem cîteva ştiri asupra organizării vechiului stat bulgar. Şeful lui se numea 
han sau hagan , întocmai ca la avari şi la celelalte neamuri de aceeaşi origine. 
Dregătorului celui mai însemnat, care ajuta pe han în administrarea statului, i 
se spunea kafican. Alt demnitar purta numele de tarkan. Administratori ai ţi¬ 
nuturilor erau knezii. Nobilii se împărţeau în două categorii: mari, numiţi bo- 
liari , de unde vine, prin intermediul slavilor, şi denumirea românească de boier, 
şi mici, numiţi bagaini. Cei care se distingeau căpătau diferite titluri precum 
bogotur, kolovrat şi altele. 

Puterea statului bulgar creşte considerabil sub Krum (802-814); acesta cu¬ 
cereşte, în urma unei lupte sîngeroase, Sofia. împăratul bizantin Nicefor I între¬ 
prinde o expediţie împotriva lui şi ajunge chiar pînă la reşedinţă, la Plisca, unde 
pune mina pe un bogat tezaur şi dă foc castelului. La întoarcere, însă, armata 
bizantină fu surprinsă de soldaţii lui Krum într-o trecătoare îngustă şi distrusă 
aproape în întregime. împăratul Nicefor însuşi căzu pe cîmpul de lupta. Krum 
porunci să se pună capul celui căzut într-o suliţă şi apoi, nemulţumit cu atît, 

dădu să i se facă din craniu un pahar argintat pe dinăuntru, în care i se turna 
vin la ospeţe. 

Creştinarea bulgarilor. Boris. Simeon. Bulgarii, în primele două veacuri 
ale aşezării lor la sudul Dunării, erau păgîni; au fost creştinaţi de-abia în vea¬ 
cul al IX-lea (anul 864), sub ţarul Boris , care, botezîndu-se, şi-a zis Mihail, după 
numele naşului său, împăratul Bizanţului. Nobilii bulgari, la început, n-au vrut 
să se creştineze, şi numai după ce Boris a dat pe mîna călăului pe cincizeci şi 
doi dintre ci, împreună cu familiile lor, restul au consimţit să se boteze. 

S-a crezul multă vreme că bulgarii ar fi fost creştinaţi cu ajutorul celor doi 
predicatori şi misionari Metodiu şi Chirii. Realitatea este că aceştia au fost apos¬ 
tolii moravilor , poporul slav care întemeiază, în secolul al IX-lea, un stat puter¬ 
nic în regiunea Slovaciei de azi. Discipoli ai lui Metodiu şi Chirii — printre 
care trebuie să pomenim pe Climent de Ohrida — au predicat însă în Bulgaria 
şi au contribuit la întărirea noii credinţe. Tot ei au introdus şi cele două alfabe¬ 
te, glagolitic şi chirilic , în care s-au scris textele religioase în ţările slave. Alfa¬ 
betul glagolilic a fost numit aşa din cauza cuvîntului slav glagola: „el spunea", 
care revine foarte des în textul slav al Sfintei Evanghelii. Latinii, auzind repetîn- 
du-se mereu acest cuvînt, le-au spus celor care citeau evanghelia glagoliţi, iar 
alfabetului întrebuinţat la scriere, glagolitic. Acest alfabet e mai vechi; el pro¬ 
vine din litera greacă minusculă, căreia i s-au adăugat, pentru sunetele slave 
ce nu existau în greceşte, caractere luate din alfabetul ebraic-samaritean. N-a 
avut o răspîndire prea largă, fiind întrebuinţat mai mult în Croaţia, unde a că¬ 
pătat o înfăţişare specială, colţuroasă, din care cauză a şi fost numit glagolitic 
unghiular . Alfabetul chirilic — numit impropriu astfel fiindcă nu se datoreşte lui 
Chirii, apostolul slav — e ceva mai nou; se crede că a fost alcătuit pe vremea lui 
Simeon şi a avut o răspîndire mult mai largă. Provine din litera uncială greacă, 
stilizată, căreia i s-au adăugat, pentru sunetele care nu existau în greceşte, 
semne luate din alfabetul glagolitic. Acest alfabet chirilic a fost adoptat de bul¬ 
gari, de sîrbi, de ruşi şi de noi, de români, care am scris cu el pînă tîrziu de 
tot, pînă în 1863, cînd s-a decretat înlocuirea lui. Polonii şi cehii nu l-au între¬ 
buinţat, ei scriind cu alfabetul latin, care e mult mai simplu şi mai uşor de citit. 

Statul bulgar ajunge în culmea puterii sale sub Simeon , fiul lui Boris (893-927). 
Acesta era un om de cultură, fusese crescut şi educat la Constantinopol: avea 
relaţii cu cercurile intelectuale bizantine, de aceea i se şi spunea că e Jumăta¬ 
te grec". A avut ambiţia să ajungă împărat la Bizanţ, de aceea a purtat o serie 
de lupte sîngeroase, fără însă să-şi poată împlini visul. 

După moartea lui Simeon, statul bulgar decade. Bizantinii, pentru a-l dis¬ 
truge, cheamă împotrivă-i pe ruşii de Ia Kiev, care într-adevar vin, cu craiul 
lor Sviatoslav, şi cuceresc jumătatea de răsărit a Bulgariei. Sviatoslav, după 
izbîndă, nu mai vrea să plece, însă, îndărăt; îi plăceau mai mult ţinuturile du¬ 
nărene decît şesul Iui întins din Rusia. Bizantinii sînt nevoiţi deci să pornească 
împotriva lui şi, după multe lupte, izbutesc să-l scoată din Silistra (anul 972). 

O dată cu această izbîndă, Bulgaria de răsărit cade în mîna bizantinilor, ţarii 
bulgari fiind nevoiţi să se adăpostească în partea dinspre apus, în Macedonia. 
Dar, după puţină vreme şi acest rest al stapînirii bulgare dispare, sub loviturile 
împăratului bizantin Vasile al II-lea, zis Bulgaroctonul , adică ,,ucigătorul de 
bulgari 44 (anul 1018). 

Legăturile noastre cu bulgarii. Legăturile noastre bisericeşti cu ţărmul drept 
al Dunării, care fuseseră întărite, după cum am arătat mai înainte, de către Ius- 
tinian, au continuat şi după venirea bulgarilor şi creştinarea lor. Preoţii noştri 
au continuat să fie sfinţiţi de episcopii de pe malul drept, textele bisericeşti să 
fie aduse de aici. Cum însă acum aceşti episcopi erau bulgari, slujba bisericeas¬ 
că se facea în bulgăreşte, adică în limba veche slavă şi era scrisă cu alfabetul 
chirilic, noi a trebuit să introducem, pentru slujba din bisericile noastre, atît 
limba slavă cît şi noul alfabet. Această schimbare se explică şi prin faptul că, 
în vremea aceea, mai erau în ţinuturile noastre o parte dintre năvălitorii slavi 
care mai vorbeau limba lor, care nu fuseseră încă asimilaţi de strămoşii noştri. 
Mai tîrziu, cînd s-au întemeiat Principatele, limba slavă din biserică a devenit 
şi limba oficială a statului: toate actele interne, adică hrisoavele de moşie şi porun¬ 
cile, precum şi multe din actele externe, din scrisorile trimise în ţările vecine, 
s-au scris în limba slavă. Bineînţeles, poporul, în acest timp, a vorbit româneşte. 
Tot aşa s-a întîmplat şi în multe alte ţări din Apus, limba statului întrebuinţată 

A 

în biserică şi în cancelarie era una, limba poporului era alta. In Germania, de 
pildă, limba statului şi a bisericii a fost timp îndelungat cea latinei , în timp ce 
poporul vorbea limba lui, germana. Tot aşa, în Anglia, după cucerirea normandă, 
limba oficială, a cancelariei şi a curţii a fost, multă vreme, cea franceză, pe 
cînd poporul vorbea vechea limbă anglo-saxonă. Această întrebuinţare a două 
limbi deosebite în acelaşi stat, una de către biserică şi cancelarie, alta de către 
popor, este un fapt caracteristic Evului Mediu în toată Europa. Nu trebuie deci 
să ne mire că şi la noi a fost aşa, că în biserică şi în cancelarie se folosea limba 
slavă , în timp ce poporul vorbea româneşte. 


BIBLIOGRAFIE 

Bulgarii: W. N. Slatarski, Geschichte der Bulgaren, voi. I, Leipzig, 1918, X + 182 p. 
in 6°; B. Conev, Ezikovni vzaimnosti mejdu Bâlgari i Rumâni , Sofia, 1921, 158 p. in 8°; 
St. Mladenov, Vesti şes de la langue des Protobulgares touraniens d’Aspamch en Bulgare 
moderne în Rev. d. El SI., I (1921), pp. 38-53; Theodor Capidan, Raporturile lingvistice sla - 
vo-mmâne. I. Influenţa română asupra limbii bulgare , în Dacorom ., III (1923), pp. 129-238; 
Kr. Mijatev, Epigraflceskie materialii izPreslava , în Byzantinoslavica, III (1931), pp. 383-403; 
A. Vaillant şi M. Lascaris, La date de la conversion des Bulgares , în Rev. d. Et. SI., t. XIII 
(1933), pp. 5-15; Fr. Dvomik, Les legendes de Constantin et de Methode vttes de Byzance , 
Praha, 1933, X+ 443 p. in 8°. 



UNGURII 


După ce s-au aşezat în pustă, în anul 896, ungu¬ 
rii au ajlat de „bunătatea Ţării Transilvane 
unde domnea Gelu românul “ 

(Cronica notarului anonim al regelui Bela) 

Istoria lor pînă la aşezarea în pustă. Ungurii sînt un popor fino-ugrian; 
limba lor sc înrudeşte, prin urmare, cu aceea a finlandezilor, a estonilor şi a 
laponilor. Numele lor naţional este acela de maghiari , după numele tribului 
din care-şi alegeau conducătorul, şi înseamnă, pare-se, „oamenii (sau odraslele) 
pâmîntului‘\ Alţi învăţaţi îl traduc prin „puternici, stăpâni 44 , considerîndu-l tot 
una cu turcescul ha jar. Ungurii — aşa le-au spus germanii, romanicii şi bizanti¬ 
nii — aveau, la năvălirea lor în Europa, înfăţişarea obişnuită a fmo-ugrienilor: 
mici de statură, cu pomeţii obrajilor ieşiţi în afară, ochii puţin oblici, pielea de 
culoare inai închisă, nu albă, şi părul împletit în cozi care le cădeau pe spate. 
Sc ocupau în special cu creşterea vitelor. Abatele Regino, care a trăit în vea¬ 
cul al X-lca, puţină vreme deci după aşezarea lor în Panonia, şi care avusese 
prilejul să-i observe în incursiunile lor din Germania, ni-i descrie în felul urmă¬ 
tor: „Ungurii rătăcesc în pustietăţile panonilor şi avarilor şi îşi caută hrana zil¬ 
nică din vînat şi pescuit. Ei luptă mai ales cu săgeţi, pe care ştiu să le arunce 
cu marc dibăcie din arcurile lor de lemn. Nu se pricep a lupta într-o ordine de 
bătaie sau a asedia cetăţi; adeseori se prefac a fugi, pentru a înşela pe duşman. 
Nu ţin mult la luptă; altfel, dacă stăruinţa lor în bătaie ar egala furia primelor 
ciocniri, ar fi de neînvins. Se hrănesc aproape în chipul fiarelor sălbatice, cu 
came crudă şi cu sînge; inima duşmanilor morţi o taie în bucăţi şi o înghit în 
chip de doctorie. Nu ştiu ce este mila şi cu atît mai puţin cunosc simţămintele 
dictate de frica de Dumnezeu sau de datoria către rudenii. 44 Se poate să fie şi 
o parte de exagerare în această descriere. Că erau însă cruzi şi sălbatici o do¬ 
vedesc şi alte mărturii contemporane, cum este aceea, foarte categorică, a epis¬ 
copului de Freising. Acesta spune că „ungurii sînt oameni urîţi, cu ochii în fundul 
capului, mici de statură, barbari şi sălbatici în năravuri şi în limbă; un fel de 
monştri omeneşti 44 . 

Originari erau din mijlocul Asiei, din regiunea care se întinde la apus de 
ultimele ramificaţii ale munţilor Altai, în apropiere de nordul Persiei. De aci 
pleacă ei, în secolul întîi după Hristos, spre apus. Cîtăva vreme au zăbovit în 
ţinuturile de stepă care se întind între cursul mijlociu al Volgăi şi Munţii Urali, 
Mai tîrziu, pe la 830, îi găsim între Don şi Nipru, în ţinutul cunoscut în izvoarele 
bizantine sub numele de Lebedia. Atacul pecenegilor îi sileşte să părăsească însă 
şi acest ţinut. O parte se întorc îndărăt, în Asia, restul se îndreaptă spre apus şi 
ajung, pe Ia 889, în Ateikuz (în maghiara de azi Etelkoz), adică în „ţara din- 

tre nuri". E regiunea cuprinsă între cursul inferior al Prutului şi al Nistrului 
sau Bugeacul. Aci diferitele triburi ale ungurilor se unesc şi aleg drept condu¬ 
cător pe Arpad. 

Nici în Atelkuz ungurii n-au putut rămîne multă vreme. în anul 894, izbuc¬ 
nind un război între ţarul Simeon al bulgarilor şi bizantini, aceştia din urmă, 
potrivit unei vechi tactici de a combate pe barbari ridicînd pc unii împotriva 
altora, se adresează ungurilor, cerîndu-le ajutor. Şi într-adevăr, ungurii atacă, 
la 895, pe bulgari şi-i biruie în trei bătălii, ceea ce face pe Simeon să încheie 
pace cu bizantinii. O dată asigurat din partea aceasta, el hotărăşte să se răzbune 
împotriva celor care nu numai ca îl învinseseră, dar îi prădaseră şi o parte din 
ţară. încheie deci o alianţă cu pecenegii, duşmanii ungurilor, şi împreună cu 
ei atacă lagărul din Atelkuz. O parte din armata ungurească tocmai lipsea, 
fiind dusă într-o expediţie spre miazănoapte, Simeon împreună cu pecenegii 
au putut deci să biruie uşor pe cei rămaşi şi să devasteze cumplit lagărul. Cînd 
au văzut ungurii dezastrul — pieriseră mulţi dintre ai lor, alţii fuseseră luaţi 
prizonieri, o mare parte din turme erau pierdute —, s-au hotărît să plece din 
Atelkuz şi să-şi caute o nouă aşezare. Au pornit deci spre miazănoapte, de-a 
lungul Caipaţilor moldoveni şi galiţieni, pînă în dreptul oraşului Munkăcs, unde 
au trecut peste munţi, scoborîndu-se în cîmpia Tisei (896). O dată stabiliţi aci, 
ungurii au început să prade în toate părţile. Se întorsese parcă vremea hunilor. 
Năvălirile lor erau aşa de cumplite, îneît, în ţările de primprejur, se spunea în 
biserică, la slujbă: „Fereşte-ne, Doamne, de unguri‘\ Ei s-au inai potolit numai 
după ce împăratul german Otto cel Mare i-a bătut bine într-o luptă la rîul Lech , 
în anul 955. 

Ocuparea Transilvaniei şi a ţinuturilor din stînga Tisei. în partea de răsărit 
a cîmpiei, de o parte şi de alta a Tisei, ungurii au dat peste strămoşii noştri, care 
se îndeletniceau, pe lîngă agricultură, şi cu creşterea vitelor. De aceea, ei şi sînt 
numiţi, în cronicile ungureşti, „păstori ai romanilor" („pastores Romanorum 
Alături de români, pe cale însă de asimilare, trăiau şi unele neamuri de slavi, 
avînd, şi unii şi alţii, mici organizaţii politice numite cnezate şi voievodate. O 
cronică veche ungurească, scrisă de un notar al regelui Bela, şi anume al regelui 
Bela al II-Iea (1131-1141), spune că la venirea ungurilor existau, în stînga Tisei, 
următoarele voievodate: unul, al lui Memimorut , între Someş şi Mureş, deci 
ţara Crişurilor, un al doilea, al lui Glad, în Banat, şi un al treilea, în Ardealul 
propriu-zis: aci domnea „Gelu românul de bunătatea ţării iui se dusese faima. 
Ungurii au purtat lupte cu toţi aceşti voievozi şi — spune cronica — i-ar fi în¬ 
vins. Ocuparea temeinică a Ardealului va începe însă abia de Ia anul 1000 înainte 
şi va dura două secole, pînă pe vremea aducerii cavalerilor teutoni (1211). 

Continuitatea românilor în Dacia Traiană. Istoricii unguri nu vor să ţină 
seamă de indicaţiile cronicii notarului anonim al regelui Bela; ei susţin ca la 
venirea strămoşilor lor în Ardeal, românii nu erau acolo, ci Ia sud de Dunăre, 

de unde s-au întors abia pe la finele secolului al XH-lea şi începutul secolului 
al XlII-lea, de cînd datează primele menţiuni documentare. Aşadar — susţin 
acei istorici —, românii nu pot invoca argumentul istoric al vechimii lor în această 
ţară, deoarece ei s-au aşezat aci în urma ungurilor , fiind toleraţi de aceştia. In 
sprijinul acestei teorii, care ne contestă continuitatea în Dacia Traiană, aduc is¬ 
toricii amintiţi două argumente: mai întîi, mărturia unui istoric vechi, Flavius 
Vopiscus, biograful oficial al lui Aurelian, care spune că acest împărat a retras 
din Dacia „armata şi pe provinciali 44 , aşezîndu-i în Moesia, în al doilea rînd, 
lipsa de ştiri istorice despre români la nord de Dunăre, în veacurile VI-XII. 
Aceste două argumente însă sînt lipsite de valoare. Flavius Vopiscus, ca biograf 
oficial şi lucrînd după izvoare oficiale, evident nu putea să spună că Aurelian a 
lăsat în Dacia alîta lume: era o chestiune de prestigiu pentru împăratul a cărui 
viaţă o scria. Am arătat mai înainte (vezi p. 59), motivele pentru care marea masă 
a populaţiei, plugarii, păstorii, micii meşteşugari n-au trecut peste Dunăre, ci au 
rămas să-şi continue viaţa sub stăpînirea barbarilor. Am văzut că n-aveau interes 
să-şi părăsească ogoarele şi locuinţele. Dar să admitem — prin absurd — că ar 
fi facut-o; cum se explică atunci că deplasarea unei asemenea mase uriaşe dc 
oameni — socotind numai 5 locuitori pe kilometrul pătrat şi tot trebuiau să fie 
cel puţin un milion de suflete — n-a lăsat nici o urmă, dar absolut nici una , în 
monumentele şi inscripţiile din Moesia? Că nu găsim nici o inscripţie de la vreun 
cetăţean de aceştia mutaţi? Că nu-şi exprimă nimeni recunoştinţa faţă de împărat 
prin dedicaţii săpate în piatră, aşa cum am întîlnit atîtea în Dacia Traiană? Foarte 
curioasă această tăcere unanimă, dacă am admite strămutarea întregii popu¬ 
laţii. Foarte naturală, dimpotrivă, dacă n-au trecut dincolo de Dunăre — şi aces¬ 
ta a fost cazul — decît trupele, funcţionarii şi bogătaşii. 

în ce priveşte argumentul cel de al doilea, cercetările nepărtinitoare dovedesc 
că nici el nu-i întemeiat. Sînt izvoare istorice care amintesc pe români la nord 
de Dunăre în intervalul pomenit. E, astfel, cronica rusă , zisă a Iui Nestor, care 
povesteşte că ungurii, cînd au venit să se aşeze în pustă, după ce au trecut nişte 
munţi înalţi (Carpa fiii) „se apucară la lupte cu valahii şi slavii care locuiau 
aceste fărt\ E apoi cronica bizantină a lui Nicetas Choniates care ne arată că în 
anul 1164, Andronic Comnen, vărul împăratului Manuil Comnen, scăpînd din în¬ 
chisoare şi fugind spre miazănoapte, „a fost prins la hotarele Galîţiei de către 
vlahi" Tot la românii din părţile Moldovei, în orice caz Ia cei din stînga Dunării, 
se referă şi denumirea de iy Blacumen“, pe care inscripţia cu rune (litere vechi 
germane!) de la Sjonhem, în Gotland, o dă poporului ce a ucis pe un tînăr nordic, 
în drumul său de la Vistula-Bug spre Constantinopol (finele secolului XI - se¬ 
colul al Xll-Iea). 

Pe de altă parte, toponimia Ardealului dovedeşte că populaţia româno-slavă 
era acolo, atunci cînd au venit ungurii. Dovada este faptul că aceştia au împru¬ 
mutat o serie de numiri de la vechii locuitori, ca Maros (de la Moreş, Mureş), 
Szamos (de la Someş), Koros (de la Criş), apoi Brasso (din Braşov), Roznyo 

(din Rîşnov), Taplocza (dinTopliţa). însuşi numele celui mai mare dregător din 
Transilvania, voievod, e de origine româno-slavă. 

Teoria de care se servesc, cu o rea-credinţă remarcabilă, istoricii şi oamenii 
politici ai Ungariei, spre a explica mulţimea elementului românesc în Transil¬ 
vania, anume aceea a unei infiltrări lente dinspre miazăzi , înccpînd dc la finele 
secolului al Xll-lea, infiltrare care s-ar fi accentuat apoi în epoca modernă, în 
timpul dominaţiei turceşti şi mai ales sub fanarioţi, este total falsă şi lipsită de 
bază documentară . Fenomenul a fost invers: Transilvania, pămîntul dc baştină 
al românismului, aşa cum au dovedit în chip evident şi ultimele cercetări ştiinţi¬ 
fice — menţionăm, de pildă, acelea ale profesorului Emst Gamillschcg —, a 
constituit întotdeauna rezervorul din care s-au alimentat, sub raportul etnic, Prin¬ 
cipatele. în sprijinul acestei afirmaţii se pot cita numeroase documente şi măr¬ 
turii, atît oficiale cît şi private, începînd din secolul al XI V-lca — întemeierea 
Moldovei, de către maramureşeni — şi pînă în al XlX-lca — colonizarea cu 
mocani a Dobrogei şi a anumitor regiuni din Muntenia. Cercetarea cît dc su¬ 
mară a toponimiei din Principate dovedeşte un curent viu dc trecere a popu¬ 
laţiei ardelene peste munţi. Fenomenul nu se mărgineşte numai la români; el 
cuprinde, în secolele XIII-XIV, şi pe saşi chiar, iar în secolele XIII-XVI şi pe 
secui. Un judeţ întreg din Muntenia a purtat, pînă în 1845, numele dc Săcuieni 
(sau Saac), iar localităţile avînd adaosul de ungureni (de cx. Mâneciu-Ungurcni, 
Valea Vii-Ungureni, Popeşti-Ungureni, Poseşti-Ungurcni ctc., sau numite chiar 
simplu Ungureni , termen ce înseamnă, în mod obişnuit, în vechiul regat, „ro¬ 
mâni din Ardeal", sînt foarte numeroase atît în Muntenia cît şi în Moldova. 

Creştinarea ungurilor. Venind în contact cu populaţia româno-slavă, un¬ 
gurii au început a deprinde felul de viaţă, mai aşezat, al acesteia. Ba chiar unii 
dintre conducătorii ungurilor s-au şi botezat, intrînd în legături cu patriarhia de 
Constantinopol. Dar cel care a creştinat poporul unguresc a fost regele Ştefan , 
numit apoi „cel Sfînt“. După îndemnul papei de Ia Roma, a făcut el pe unguri 
să primească botezul, pe unii cu sila, întocmai cum făcuse şi Boris cu bulgarii. 
Drept mulţumită, papa i-a trimis lui Ştefan coroana de rege (anul 1001) şi l-a 
îndemnat să lupte contra necredincioşilor şi schismaticilor. Profitînd de acest 
îndemn, Ştefan a căutat să-şi întindă stăpînirca cît mai departe şi a pătruns în 
Transilvania. în partea de sud-est a ei, stăpînea un voievod Kean\ acesta a fost învins. 
Totuşi, încă multă vreme după aceea — mai bine de două sute de ani —, se con¬ 
stată ca strămoşii noştri şi-au avut aci, în partea de miazăzi a Transilvaniei, o 
„ţară" a lor, (Jerra Blacorum“ , 1222) prin care, dacă treceau mărfuri străine, 
plăteau vamă deosebită de vama ungurească. 

Colonizarea secuilor şi a saşilor. Cavalerii teutoni. Pentru apărarea Tran¬ 
silvaniei contra atacurilor dinspre răsărit, au adus regii unguri — se pare, pe 
la finele secolului al Xl-lea — pe secui, care vorbeau şi ei tot ungureşte, şi 
i-au aşezat de-a lungul Carpaţilor, la hotarul cu Moldova. O parte dintre românii 

în mijlocul cărora fură aşezaţi secuii, îşi pierdură graiul, învăţînd limba 
ungurească. în schimb, şi secuii împrumutară de la ei multe obiceiuri, portul, 
felul de a-şi face casele şi altele. De la o vreme, unii dintre secui trecură şi 
peste munţi, în Moldova, unde se aşezară în părţile Bacăului şi Romanului: 
sînt ciangâii de astăzi. 

în afară de secui, regii unguri mai aduseră şi colonişti germani, spre a da 
un nou avînt exploatării bogăţiilor miniere, meşteşugurilor şi comerţului. Aceşti 
colonişti veniră din părţile Flandrei, ale Rinului de mijloc şi ale Saxoniei 
(Sachscn, în româneşte sasi, saşi); primele aşezări sînt pe vremea regelui Geza 
al II-ica (1141-1162). Ei primiră proprietăţi întinse, multe luate de la băştinaşii 
români, apoi dreptul de a plăti numai o suma de bani — relativ redusă — ca 
dare pe Fiecare an şi alte privilegii. 

între altele li se dă, în 1224, „Pădurea românilor şi a pecenegilor 14 (,jylva Bla- 
corum el Bisscnonun '). cu apele care o străbat, spre a se folosi de ea în comun cu 
zişii roma i şi pecenegi. 

Bucurîndu-sc de astfel de foloase, şi fiind oameni vrednici şi economi, nu 
c dc mirare că saşii au izbutit, în scurtă vreme, să aibă oraşe înfloritoare (Sibiul, 
căruia ei i-au zis Hcrmannstadt, Braşovul, numit Kronstadt, adică Oraşul 
coroanei, Bistriţa, Sighişoara, Mediaşul şi altele) şi să facă un negoţ întins, nu 
numai în Transilvania, dar chiar şi dincoace de munţi, în Ţara Românească şi 
în Moldova. Ba unii dintre dînşii, întocmai ca secuii, s-au şi aşezat la răsărit 
de Carpaţi, în oraşele Baia şi Suceava, şi ia miazăzi, în Rîmnicu Vîlcea şi 
Cîmpulung, unde însă, cu vremea, s-au topit în mijlocul alor noştri. 

La începutul veacului al XlII-lea, regii unguri au adus, tot pentru paza 
Transilvaniei împotriva atacurilor dinspre răsărit, pe cavalerii teutoni , un ordin 
dc călugări-ostaşi, care fuseseră mai înainte la locurile sfinte. Aceştia au pri¬ 
mit Ţara Bârsei (anul 1211), dar au început să se întindă şi peste munţi, prin 
părţile Muscelului, Dîmboviţei, Prahovei şi Buzăului. Văzînd că se întăresc 
prea mult şi temîndu-se să nu ajungă cu vremea o primejdie, regii unguri i-au 
silit sa plece după puţină vreme (1225). 

ROMÂNII DIN PENINSULA BALCANICĂ. 
STATUL ASANEŞTILOR 


„ Prea scumpul fiu al nostru întru Hristos, Ioni- 
ţă, ilustrul rege al bulgarilor şi românilor. “ 

(Scrisoarea din 1204 a papei Inoccnţiu al IlI-lca) 

Efectele aşezării slavilor Ia sud de Dunăre. în momentul cînd au început 
marile năvăliri ale slavilor peste Dunăre, adică la începutul veacului al Vl-lea, 
exista în răsăritul Europei, din Ardeal pînă în Macedonia şi de la Marea Neagră 
la cea Adriatieă, o foarte puternică populaţie romanica; cea din Dacia era în 
legătură nemijlocită cu cea din Peninsula Balcanică. în special, era bine romani¬ 
zată partea dinspre apus şi miazănoapte a peninsulei, aşadar tocmai partea 
care se învecina sau era mai aproape de ţinuturile noastre. Aşezarea slavilor 
la sud de Dunăre a avut un efect considerabil asupra populaţiei romanice din 
răsăritul Europei. In afară de faptul că a împuţinat-o prin uciderile, adeseori în 
masă, care însoţeau repetatele lor expediţii, dar, cu timpul, a şi dislocat-o, a îm¬ 
părţit-o in doua mari grupe: una spre miazănoapte, cuprinzînd pe dacoromâni , 
cealaltă, spre miazăzi, cuprinzînd pe macedoromâni. Din grupa dacoromânilor 
s-a despărţit apoi o parte, aceea dinspre vest, ai căror urmaşi sînt istroromânii de 
astăzi. Iar din grupa macedoromânilor, s-au despărţit meglenoromânii. în afara 
de cele două grupe, dinspre miazănoapte şi miazăzi, au rămas şi altele, mai puţin 
însemnate şi numeroase, dar care şi-au continuat existenţa pînă spre sfîrşitul 
Evului Mediu, contopindu-se apoi cu populaţia slavă înconjurătoare. La sud de 
Dunăre, procesul etnic s-a desfăşurat aşadar în defavoarea noastră, invers de 
cum s-a întîmplat la nord. Şi ce a mai rămas din neamul nostru, macedoromânii 
şi istroromânii, dacă vor continua să locuiască tot acolo, vor dispărea cu siguranţă. 
Mai întîi istroromânii, care-s mai puţini şi asupra cărora influenţa croaţilor este 
foarte accentuată, apoi macedoromânii şi meglenoromânii, care se vor slaviza sau 
greciza. Singura scăpare e să-i colonizăm înăuntrul hotarelor statului nostru. Am 
putea, mulţumită lor, să schimbăm aspectul etnic al multor oraşe şi tîrguri ro¬ 
mâneşti şi al unor regiuni de graniţă, cu deosebire ameninţate sub raportul 
demografic. 

Raspîndirea românilor în Peninsula Balcanică. Constatăm populaţie ro¬ 
mânească, în cursul Evului Mediu, în numeroase regiuni ale Peninsulei Balcanice. 
Un grup compact de vlahi locuiau munţii Pindului şi ţinuturile de primprejur. 
Din cauza numărului lor însemnat, ei făcuseră chiar ca aceste ţinuturi să fie 
cunoscute sub numele de Vlah ia. Erau aci de fapt trei Vlahii: Vlahia Mare în 
Tesalia, Vlahia Mică în Etolia şi Acamania şi Vlahia de Sus în Epir. Cîteşitrele 
sînt pomenite în izvoarele bizantine. 

Macedonia propriu-zisă şi în special partea de Ia apus de rîul Vardar, cu ţinu¬ 
tul Moglenei, numit şi Karadzova, şi cu localităţile Bitolia, Ohrida, Veria, 
Vlahoklisura, Moscopole, era plină de populaţie „vlahă“ La începutul veacu¬ 
lui al XII-lea, în 1105, găsim vlahi şi în Peninsula Cal ciclică, în apropierea mun¬ 
telui Athos. în partea de apus a Traciei, pe lîngă fluviul Marica, locuia o altă 
grupa de români. Foarte numeroşi erau ei apoi în munţii Haemits, adică în Bal¬ 
canii de astăzi, unde se întindeau pe ambele versante. Pînă în ziua de astăzi s-au 
păstrat aci o sumă de numiri de localităţi care arată prezenţa — odinioară — 
a unei populaţii româneşti. Astfel, în ţinutul din jurul Sofiei, deci pe versan¬ 
tul sudic, în locurile unde a fost pe vremuri Dacia Mcditerranca, găsim numiri¬ 
le Vlasi, Vlahinia, Vlaşco bardo , apoi Gurguiiat, Banişor, Cirnul, Cercel, Păsârel, 
Vacărel etc. în regiunea Kustendil, aşadar, tot la sud de Balcani, găsim numiri¬ 
le: Cărnol, Creţul , iar la Teteven, pe versantul nordic. Picior, Musai, Iar ba (ta). 
Tot la nord de Balcani mai întîlnim următoarele numiri de origine românească: 
Bucur , munte lîngă Orhania, Bucurovo , lîngă Sevlicvo, în districtul Tîmovo, 
RuguleU în aceeaşi regiune, Strimţi , lîngă Dreanovo, tot în districtul Tîmovo. 
De altfel. Ia nord de Balcani, vlahii se întindeau, sub formă de insule etnice, 
adică de grupuri mici, pînă la Dunăre, facînd astfel legătura cu cei din Dacia. 
Alţi români locuiau în părţile Nişului, în marea pădure de aici, prin care mergeai 
zile întregi (vezi codrul Vlăsiei, în Muntenia!); un număr apreciabil era în re¬ 
giunea Scutari — Ipek — Prisrend — Uskiub (Skoplje) — Kumanovo. Pe teri¬ 
toriul vechii Serbii, la apus de Morava, unde găsim numirile topice caracteristice: 
Vlaşca (sat), Vlaşic pianina (şir de munţi), Blaci şi Zavlaka (sate); pe terito¬ 
riul fostului stat al Muntenegrului, cu munţii Visitor, Durmitor şi Vlasulja ; în 
Bosnia şi Herţegovina erau, de asemenea, grupuri însemnate de români. In Sla¬ 
vonia, exista un ţinut numit Vlahia Mică , avînd ca aşezare mai însemnată Cra- 
iova Velika , adică Craiova Mare (o nouă Craiovă românească deci!). în Croaţia 
exista iară o ţară vlahă; în Stiria sînt pomenite cete militare de vlahi, cu un vo¬ 
ievod al lor; am amintit, în sfîrşit, mai înainte, de românii din Istria. 

Ştiri istorice despre românii din Balcani. Prima amintire sigură despre 
românii din Balcani datează din anul 976 şi se datoreşte cronicarului bizantin 
Cedren. Acesta ne spune că, la data amintită, David, unul din fraţii ţarului bul¬ 
gar Samuil, a fost ucis, între Castoria şi Prespa, la locul numit „Stejarii fru- 
moşi“, de nişte „vlahi chervanagii", adică vlahi cărăuşi; cărăuşia a fost 
întotdeauna o îndeletnicire a strămoşilor noştri din sudul Dunării. în primul rînd, 
ei erau însă păstori ; brînza valahă era vestită în întreaga Peninsulă Balcanică. 
Bineînţeles, făceau şi agricultură; e caracteristic ca aromânii au păstrat vechiul 
cuvînt latin pentru plug, anume aratu. 

A doua oară sînt amintiţi românii în anul 980: un cronicar anonim bizan¬ 
tin arată că la această data împăratul Vasile al II-lea, numit mai tîrziu şi Bulga- 
roctonul, a dat lui Niculiţă stăpînirea peste „valahii din Elada“. Prin Elada se 
înţelegea, în secolul al X-lea, „tema“ sau împărţirea administrativă cuprinzînd 

Grecia de miazănoapte, cu Tesalia şi Eubeea, dar fără Etolia şi Acamania. După 
nume, şi cel care avea cîrmuirea vlahilor din Elada, Niculiţa, parc să fi fost tot 
român. După desfiinţarea statului bulgar, şi anume în anul 1020, acelaşi împărat 
bizantin, Vasilc al 11-lea, dă un edict prin care hotărăşte ca „vlahii din întrea¬ 
ga Bulgarie", să fie, în cc priveşte cele bisericeşti, sub ascultarea arhiepiscopului 
de Ohrida. Mai tîrziu, vom găsi, în dieceza de Ohrida, chiar un episcopat al 
vlahilor. 

în anul 1066 are loc o mişcare a românilor din Tesalia; ei se ridică împotriva 
împăratului bizantin, care pusese dări prea mari, şi-l silesc, în cele din urmă, să 
suprime acclc dări. Conducător al mişcării a fost chiar guvernatorul de acolo, 
românul Niculiţa (un urmaş al celui din 980). 

Răscoala românilor şi a bulgarilor. Petru şi Asan. Mult mai însemnată 
este mişcarea din munţii Balcani, petrecută în anul 1185; ea constituie chiar 

a 

cea mai însemnată faptă a românilor de la miazăzi de Dunăre. In anul amintit, 
împăratul bizantin, Isac al II-lea Anghelos, voind să celebreze cu fast căsăto¬ 
ria sa cu fiica regelui ungar şi avînd, prin urmare, nevoie de sume mari de bani, 
pune o nouă dare, care lovea în primul rînd pe cei care aveau turme de oi şi 
cirezi de vite. Era tocmai cazul vlahilor, pentru care păstoritul însemna îndelet¬ 
nicirea principală. Aceştia trimit pe doi „celnici" sau conducători de ai lor, Petru 
şi Asan, ca să reclame. La curte, însă, plîngerile lor nu sînt luate în seamă, ba, 
mai mult, Asan c şi pălmuit, „pentru necuviinţă", din ordinul unui înalt dregă¬ 
tor bizantin. Mîniaţi din cauza insuccesului şi a ofensei suferite, cei doi fraţi se 
întorc acasă, în munţii Balcani, şi se hotărăsc să ridice poporul împotriva stâ- 
pînîrii. Răscoala izbucneşte. La început, păstorii români, cărora li se adăugaseră 
şi o sumă dintre bulgari, sînt învinşi. Venind apoi, însă, cu ajutor din stînga 
Dunării, adică de Ia românii şi cumanii de acolo, ei izbutesc să bată în mai 
multe rînduri pe bizantini şi să întemeieze un stat nou, care e cunoscut în isto¬ 
rie sub numele de statul Asaneştilor sau imperiul româno-bulgar. Capitala lui era 
la Tîrnovo, cetate înconjurată cu ziduri puternice, situată pe o înălţime de pe ver¬ 
santul nordic al Balcanilor. 

Primul conducător al noului stat a fost Asan; el a murit în 1196, ucis de unul 
din boierii săi; aceeaşi soartă are, un an după aceea, şi fratele său Petru. 

Ioniţă, regele bulgarilor şi al românilor (1197-1207). Ioan Asan al II-lea. 

Urmaş la tron e fratele lor Ioniţă , numit de greci şi Caloioan\ el a stăpînit zece 
ani de zile şi a avut remarcabile însuşiri de militar şi om politic. A întins hota¬ 
rele statului, a obţinut nu numai recunoaşterea oficială a lui, atît din partea 
bizantinilor cît şi a papei, dar şi titlul de rege pentru sine, de primat pentru arhi¬ 
episcopul bisericii Bulgariei şi Valahiei. Ioniţă este figura cea mai însemnată 
pe care au dat-o românii din Balcani. 

A 

In prima parte a domniei (1197-1200), ei n-a atacat direct pe bizantini, ci 
s-a mulţumit numai să ajute unor conducători locali care se revoltaseră împotri- 

va împăratului de Constantinopol. în 1201, ostilităţile reîncepură însă pe faţă. 
Ioniţă cucereşte Constanţa , cetate vestită în părţile Rodopilor , şi Vama, care 
era de asemeni puternic întărită. în urma acestor izbînzi, se încheie pace cu bi¬ 
zantinii, care sînt nevoiţi să recunoască independenţa statului Asancştilor. îndată 
după aceasta, Ioniţă se adresează papei Inocenţiu al II Mea, ccrîndu-i coroana 
de ţar şi sceptrul, precum şi demnitatea de patriarh pentru arhiepiscopul bise¬ 
ricii bulgare şi valahe. Papa, la rîndu-i, îi cere supunere faţă de Roma în cele 
bisericeşti. După o serie de tratative, trimisul papei, cardinalul Leo, unge, la 
7 noiembrie 1204, pe arhiepiscopul Vasile ca primat al bulgarilor şi vlahilor; a 
doua zi, la 8 noiembrie, acelaşi cardinal încoronează, la Tîrnovo, pe Ioniţă ca 
„rege al bulgarilor şi al vlahilor“ („rex Bulgarorum et Blachonun ‘), nu ca ţar 
(Jmperator“) y cum se aştepta el, şi-i dă diadema, sceptrul şi bula sau hrisovul 
de recunoaştere, trimise toate de papă. Totdeodată, îi conferă şi dreptul de a 
bate monedă. Ioniţă, la rîndul Iui, dă cardinalului, spre a-l transmite papei, actul 
prin care el, împreună cu boierii şi întregul cler, făgăduiesc a sc supune bise¬ 
ricii romane şi a urma legile şi ritualul ei. Această făgăduinţă n-a avut urmări 
însă. 

în timpul domniei lui Ioniţă, nobilii plecaţi din Apus în cruciada a patra cu¬ 
ceresc Constantinopolul şi întemeiază Imperiul de răsărit (1204), punînd ca 
împărat pe contele Balduin de Flandra. E drept că scopul cruciaţilor nu fusese 
acesta: ei porniseră să scoată Sfîntul Mormînt din mîinile necredincioşilor; certu¬ 
rile dintre bizantini îi fac însă să cuprindă capitala şi să întemeieze imperiul 
amintit. Balduin de Flandra n-a vrut să recunoască pe Ioniţă şi statul lui; de 
aceea, s-a ajuns la război, care s-a isprăvit în chip nenorocit pentru stăpînito- 
rul din Constantinopol: acesta a fost prins şi aruncat în închisoare, la Tîrnovo, 
unde şi-a isprăvit şi zilele. 

Ioniţă a avut acelaşi sfîrşit ca şi fraţii săi: a pierit de o mînă ucigaşâ, pe cînd 
asedia cetatea Salonicului. în locul lui a venit Ia tron Asan Surul (1207-1218), 
iar după acesta, nepotul Iui Ioniţă, Ioan Asan al II-lea. în vremea Iui, statul 
Asaneştilor e în culmea puterii şi ajunge Ia cea mai mare întindere: de la Marea 
Neagră la Marea Adriatică şi de Ia Dunăre pînă la Adrianopol şi la Ohrida; cea 
mai mare parte a Peninsulei asculta de stăpînitorul de Ia Tîrnovo. Urmaşii săi 
n-au păstrat însă toate aceste cuceriri. în 1258, cu Căliman al II-lea, se stinge 
dinastia Asaneştilor în linie bărbătească. 

Pentru noi, românii, statul Asaneştilor este însemnat prin faptul că înte¬ 
meietorii Iui, Petru şi Asan, şi urmaşii lor imediaţi, au fost din neamul nostru. 
Elementul românesc a jucat un mare rol la început. Chiar însă din timpul Iui 
Ioan Asan al II-lea, întîietatea o capătă elementul bulgar, statul devine bulgar. 
Faptul e explicabil: din punctul de vedere numeric, românii erau 6 minoritate, 
apoi tradiţia politică, de stat, era bulgară. Puterea statului întemeiat de Asaneşti 
va merge scăzînd; Ia sfîrşitul veacului al XlV-lea, el va cădea sub turci, care-1 
vor ţine sub stăpînirea lor aproape cinci sute de ani. Transformarea statului Asa¬ 
neştilor în stat bulgar a pecetluit şi soarta elementului românesc din Haemus: 

treptat-trcptat, el a dispărut In mijlocul populaţiei slave înconjurătoare; astăzi, 
numai documentele şi toponimia ne mai arata că au existat acum şapte secole 
numeroşi fraţi de ai noştri în Balcani. 

ULTIMELE NĂVĂLIRI BARBARE: PECENEGII, CUMANII 
ŞI TĂTARII. PRIMELE FORMAŢIUNI POLITICE 
ROMÂNEŞTI CUNOSCUTE 


„ Ţara lui Sene si au, voievodul românilor. " 

(Diploma ioamţilor, 1247) 

Pecenegii şi cumanii. Am văzut mai înainte că ungurii au fost nevoiţi sâ 
plece din Bugeac din cauza pecenegilor care-i atacaseră în unire cu bulgarii. 
Pecenegii făceau parte din marea familie a neamurilor de limbă turcă. Cronicarul 
bizantin Cedren îi descrie ca fiind numeroşi şi puternici; un alt izvor ni-i arată 
ca avînd turme bogate şi „multe vase de aur şi de argint 41 Erau împărţiţi în 13 tri¬ 
buri; cel mai însemnat era tribul uzilor. Aceştia, străbătînd ţările noastre, trec 
peste Dunăre în anul 1065, în imperiul bizantin; urmaşi de ai lor s-au păstrat, 
sub numele de găgăuzi , în Dobrogea de miazăzi, de unde au trecut apoi, în 
veacul al XlX-Iea, şi în Basarabia. Un alt trib al pecenegilor erau ber iudeii, 
de la care ne-a rămas, probabil, numele de persoană Berindci. 

Fiind păstori şi crescători de vite, pecenegii, ca şi înaintaşii lor, hunii, avarii 
şi ungurii, preferau cîmpiile întinse, unde turmele puteau găsi mai uşor hrana 
necesară. Au locuit deci prin Bugeac, în Bărăgan, în Bumaz şi prin părţile Teleor¬ 
manului. îi întîinim, totuşi, şi în Ardeal, unde, în 1224, privilegiul dat saşilor amin¬ 
teşte, în partea de miazăzi, „pădurea românilor şi a pecenegilor 44 (,+Silva Blacorum 
et Bissenorutn *). Ceea ce înseamnă că erau acolo de o bună bucată de vreme. 

Pecenegii au făcut mai multe năvăliri în Peninsula Balcanică şi au purtat 
lupte cu bizantinii. In anul 993 ei ajung, prădînd şi pustiind, pînă în Atica. Pe 
la jumătatea veacului al Xl-lea, fiind bătuţi de cumani şi siliţi să-şi părăsească 
locuinţele, ei trec în mare număr peste Dunăre. împăratul Alexie Comnenul 
poartă un lung război cu dînşii şi colonizează o parte a lor în regiunea Moglcnei. 
Restul, continuînd prădaciunile, e distrus cu totul de împăratul Ioan Comnenul 
într-o luptă care a şi păstrat, în cronicile bizantine, numele de „sfîrşitul pece¬ 
negilor** (1123). 

Locul pecenegilor l-a luat neamul înrudit al cumanilor , care vorbeau, de 
altfel, „aceeaşi limbă* 1 . Ei apar în ţinuturile noastre pe la jumătatea veacului 
al Xl-lea; stăpînirea lor durează pînă Ia năvălirea tătarilor (1241), deci aproape 
două sute de ani. în acest răstimp, s-au stabilit legături între cumani şi strămo¬ 
şii noştri; ştim, de pildă, că soţia lui Ioniţâ, „regele românilor şi al bulgarilor* 4 , 
era o cumană. Spre sfîrşitul stăpînirii lor, cumanii încep chiar să se creştineze; 
se înfiinţează şi un episcopat al cumanilor, în anii 1227-1228. 

Creştinismul incipient al acestui neam nu-1 împiedică însă să păstreze şi unele 
străvechi şi crude obiceiuri, a căror urmă o găsim de altfel şi la sciţii iranieni. Este 
vorba, anume, de felul cum se înmoimîntau căpeteniile. Descrierea o datorăm cele- 

binlui cronicar Joinville, care o ştia de Ia un senior francez, martor ocular: „Ne-a 
mai povestit acest senior — spune Joinville — o mare minunăţie întîmplată pe tim¬ 
pul cînd se afla el în armata cumanilor. Un bogat cavaler de al lor fiind mort, ei 
săparâ o groapă mare în care l-au aşezat cu multă pompă şi scump îmbrăcat, pe un 
scaun, şi au pus, împreună cu el, de vii, pe cel mai bun cal ce avea şi pe cel mai 
bun ostaş al său. înainte de a se băga acest ostaş în groapă..., fiind de faţă regele 
cumanilor şi alţi seniori puternici, aceştia şi-au luat rămas-bun de la el, punîndu-i 
în chimir mulţime de bani de aur şi de argint şi zicîndu-i flecare: Cînd voi veni eu 
în ceea lume, îmi vei întoarce ceea ce-ţi împrumut. Iar el răspundea: Aşa voi face, 
negreşit. Marele rege al cumanilor i-a dat apoi nişte scrisori adresate predece¬ 
sorului său, fostului rege, unde atestă că (zisul ostaş) trăise foarte bine şi că-i sluji¬ 
se toi aşa, pentru care ruga să-l răsplătească. Apoi ostaşul a fost băgat în groapă 
de viu împreună cu stăpînul său şi cu calul, groapa s-a astupat cu seînduri bine ţintui¬ 
te şi toată oastea s-a apucat să arunce deasupră-i pamînt şi pietre, astfel că, înainte 
de a se înnopta, în memoria celor îngropaţi, s-a înălţat deasupra lor o mare movilă, 41 
Unele din movilele cîmpiei muntene şi ale Dobrogei pot fi deci şi monumente funera¬ 
re ale acestor năvălitori. 

Dc Ia pecenegi şi dc la cumani ne-au rămas unele urme în toponimie şi în 
limbă. Astfel sînt numele Bărăganului şi al Burnazului, cele două stepe muntene, 
numele judeţului Teleorman , al oraşului Caracal (oara kale = cetate neagră!), al 
muntelui Caraiman. Tot lor li sc datoresc, se pare, numele topice terminate în -«/, 

A 

ca, de pildă, Covurlui, Vaslui, Călmăţui, Dăsnăiui ctc. In onomastică, ne-au dat 
numele dc Comaţi (de aci Comana, Comăniţa, Comăneşti etc.) şi, se pare, cele termi¬ 
nate în -abă, cum sînl Hncabă (de aci satul Tîncăbeşti!), Toxabă (de aci satul 
Toxobcni!), Carabă şi însuşi Basarabâ , care ar însemna, în vechea turcă: „părinte 
cuceritor 44 sau „părinte stăpînitor 44 Faptul că întemeietorul Ţării Româneşti ar 

a 

purta un nume cuman n-arc nimic extraordinar. In acest domeniu, al numelor 
dc persoane, constatăm, în toate timpurile şi în toate ţările, influenţe străine 
foarte puternice. Relaţiile cu stăpînitorii (şi doar pecenegii şi cumanii au stat 
la noi vreo trei sute cincizeci de ani) apoi moda , care n-a lipsit nici atunci, pot 
foarte bine explica alegerea unui asemenea nume străin. Ceea ce nu scade în¬ 
tru nimic românismul lui Basarabă, nici însemnătatea faptelor lui. 

Tătarii. Năvălirea tătarilor, în 1241, şi după aceea, dominaţia lor este una din 
faptele hotărîtoare ale istoriei universale; ea a avut consecinţe importante şi de 
lungă durată asupra întregului răsărit european, prin urmare şi asupra noastră. 

Tătarii erau mongoli; patria lor a fost Mongolia, ţara din nordul Chinei. Aci 
au trăit ei multă vreme, împărţiţi într-o sumă de triburi care-şi mînau dintr-un loc 
într-altul turmele dc vite, averea lor principală. Puterea lor a început o dată cu Te- 
mugin , un conducător genial, cunoscut în istorie mai ales sub numele de Gen - 
gis-han. Acesta, după o tinereţe foarte grea, plină de lupte, e recunoscut drept 
kagan , adică împărat, dc unul din triburile mongolice. Treptat-treptat, izbuteşte 
el apoi să le supună pe celelalte şi îşi organizează o armată puternica, împărţită 
în cete de cîte o mie de oameni. Cu ajutorul acestei armate, cucereşte el China , 

apoi imperiul charezminan , care cuprindea Persia, Turkestanul şi regiunea 
Sirdariei şi Amudariei. în 1223, în lupta de Ia Kalga , sînt zdrobiţi cumanii ali¬ 
aţi cu ruşii. 

Trei ani după aceea, moare Gengis-han, iar în locul lui vine Ogodai , avînd 
ca reprezentant, în partea apuseană a imensului său imperiu, pe Batu-han. Sub 
aceştia, are loc marea invazie din 1241. Armata mongolilor număra, după cîte 
se pare, 150 000 de oameni, o cifră uriaşă pentru vremurile acelea. Mai întîi 
fu atacată Rusia, împărţită pe atunci într-o serie de cnezate şi mari cnezate. 
Aceste formaţiuni politice căzură una cîte una; oraşe înfloritoare, între altele 
Moscova şi Kievul, cel cu multe biserici, fură prefăcute în cenuşă. După aceea, 
veni rîndul polonilor. în cîteva întîlniri, armatele lor fură bătute şi multe oraşe 
avură aceeaşi soartă ca acele ruseşti. în Polonia, armata tătarilor se împărţi în 
două: o parte se îndreptă spre Silezia şi Germania, cuceri Brcslau şi bătu arma¬ 
ta germana la Liegnitz; partea cealaltă, sub conducerea directă a lui Batu-han, 
pomi asupra Ungariei şi ţinuturilor noastre. Ea se împărţi, la rîndu-i, în mai 
multe corpuri. Cel principal trecu Carpaţii prin pasul Vereczkc (Poarta Rusiei) 
şi sfarîmă armata regelui Bela al IV-lea în luptă la rîul Sajo (un a fluent de pe 
dreapta Tisei, spre nord-est de Buda). Regele însuşi de-abia scăpă cu fuga şi 
nu se opri decît pe o insulă din Marea Adriatică. Tătarii, după ocuparea capita¬ 
lei, înaintară pînă la coasta Dalmaţiei, dînd foc oraşelor şi ucigînd sau facînd robi 
pe locuitori. 

A 

In timp ce corpul principal opera în felul acesta, altele străbăteau Ardealul, 
Moldova şi Ţara Românească. Cadan şi Buri , doi dintre principalii comandanţi 
tătari, trecură la 31 martie Carpaţii, pe la Vatra Domei, şi se îndreptară spre 
Rodna. Oraşul, vestit prin minele lui, a fost ocupat chiar în ziua de Paşte; rînd 
pe rînd căzură apoi Bistriţa, Dejul, Clujul, Zalăul şi Oradea Marc. 

Un alt comandant al tătarilor, Bochetor , a trecut Şiretul, a ocupat sudul Mol¬ 
dovei, şi apoi, prin pasul Oituzului, a pătruns în Ardeal, cuprinzînd succesiv Bra¬ 
şovul cu Ţara Bîrsei, Cetatea de Baltă, Sibiul şi Sebeşul. în sfîrşit, un al patrulea 
comandant tătar, Budjek , a străbătut Muntenia, a bătut armata românilor de aci, 
care ieşise Ia luptă, şi a pătruns Ia rîndul ei în Ardeal, pe valea Oltului sau pe 
Ia Severin. 

Năvălirea din 1241 se poate asemăna unui uragan: cumplită, dar scurtă. Chiar 
în acelaşi an, în luna decembrie, murea marele han Ogodai. Bătu, care avea 
interes să fie de faţă acolo unde urma sa se aleagă noul stăpînitor al imensu¬ 
lui imperiu, dădu ordin de retragere generală. Aşa îneît, în 1242, armata lui în¬ 
cepu să se scurgă din Ungaria, luînd cu ea o pradă uriaşă şi mulţi robi. Ţinuturile 
de la răsărit de Carpaţi, aşadar Moldova şi o bună parte a Munteniei, rămaseră 
însă mai departe sub dominaţia tătarilor. Ea a durat pînă la întemeierea Prin¬ 
cipatelor. Le plăteam dijmă din vite şi din grîne, şi uneori îi însoţeam în expedi¬ 
ţiile pe care le făceau în ţările înconjurătoare. De aşezat, în ţinuturile noastre, 
se pare că nu s-au aşezat decît în Bugeac: aci erau „părţile tătăreşti 4 * de care 
pomenesc documentele muntene din vremea lui Mircea cel Batrîn. Din aceşti 

tătari rămaşi apoi sub stăpînirea românească, atunci cînd Moldova a cuprins 
ţărmul mării, ajungînd pînă la Cetatea Albă, provin robii tătari , „sălaşele 44 de 
tătari pe care Alexandru cel Bun le dăruia mănăstirilor şi care existau şi pe vre¬ 
mea lui Ştefan cel Mare. 

Nu se ştie exact ce cuvinte ne-au rămas de la tătari în limba noastră. Se poate 
ca unele pe care le considerăm turceşti sau cumane să provină în realitate de la 
aceştia. Constatăm însă cîteva în organizarea vamală şi fiscală a Moldovei. Fis¬ 
calitatea a fost întotdeauna o specialitate a mongolilor; tătarii n-au făcut ex¬ 
cepţie. De la ei au rămas termenii tarkan care înseamnă, în documentele slave 
ale secolului al XV-lea, produse scutite de vamă, apoi iliş, dijma din grînc, şi, 
probabil, sulgiu , darea ce se plătea pe carnea vitelor tăiate. In toponimic , găsim 
de asemenea cîteva urme de ale lor. 

Dar faptul cel mai însemnat în legătură cu istoria noastră pc cai c l-au să- 
vîrşit tătarii, este că au oprit înaintarea ungurească spic răsărit. Prin lovitura 
puternică pe care au dat-o „regatului apostolic 44 şi prin întinderea stâpînirii lor 
pînă la Carpaţi, aceşti ultimi năvălitori au pus o stavilă expansiunii statului ma¬ 
ghiar. într-adevăr, ungurii întemeiaseră cu un deceniu mai înainte, Banalul de 
Severi/i, care cuprindea partea de răsărit a Banatului dc astăzi şi partea de apus 
a Olteniei; cam în aceeaşi vreme, şi anume în anii 1227-1228, în urma stăruin¬ 
ţelor lor pe lîngă papă, se înfiinţase, în răsăritul Munteniei şi în sudul Moldovei, 
episcopatul cumanilor. Totodată, are loc, în această primă jumătate a veacu¬ 
lui al XlII-lea, începutul unei mişcări de colonizare a clementelor ardeleneşti 
dincoace, peste munţi. Maiîntîi sub protecţia cavalerilor teutoni (1211-1225), 
apoi fără această protecţie, o sumă de saşi şi de secui şi, evident, pc lîngă ci, 
şi de români, vin şi se stabilesc pc versantul de miazăzi al Carpaţi lor, în părţile 
Cîmpulungului, Rîmnicului Vîlcii şi între Buzău şi Prahova, unde mai tîrziu 
va fi judeţul Săcuienilor. Alţii trec în Moldova, în părţile Putnei, Trotuşului, 
Bacăului, precum şi mai spre miazănoapte, în Neamţ şi Suceava, întemeind 
aşezări care se vor dezvolta repede. Prin organizarea politică-militară a Banatului 
de Severin, prin aceea, religioasă, a episcopatului cumanilor şi prin colonizarea 
de elemente ardeleneşti, statul maghiar se pregătea să-şi întindă stăpînirea din¬ 
coace de Carpaţi, pînă la Dunăre. Năvălirea tătarilor opri această înaintare. 

Primele formaţiuni politice româneşti. în acelaşi timp, ca nu împiedică 
însă dezvoltarea formaţiunilor politice româneşti care existau de multă vreme 
în Muntenia şi în Moldova. Din cauza vitregiei vremurilor, fiind mereu în ca¬ 
lea năvălitorilor, „în calea răutăţilor 4 *, cum spune atît de sugestiv Grigore Ure¬ 
che, strămoşii noştri nu putuseră întemeia un stat mai mare, mai puternic. Aveam 
însă mici alcătuiri numite cnezate sau voievodate , după cum erau conduse de 
un cneaz sau un voicvod.'Cneazul avea ca îndatorire mai însemnată să împartă 
dreptatea între ai săi; stăpînirea Iui se întindea peste un ţinut mai mic, de obi¬ 
cei peste o vale de rîu. Voievodul stăpînea un ţinut mai mare, în care puteau 
intra mai multe cnezate. El ducea pe oamenii săi în război, de aceea i s-a zis 

voievod (în limba slavă, acest cuvînt înseamnă: conducător de oaste). Aşezămân¬ 
tul voievodatului este aşa de vechi şi de însemnat la noi, încît şi după ce se în- 
temeicază ţările mult mai întinse şi mai puternice ale Munteniei şi Moldovei, 
domnii lor continuă să-şi zică şi voievozi sau mari voievozi. Chiar şi în Ardeal, 
deşi era stăpînirc străină, ungurească, totuşi conducătorul ţarii se numea voievod, 
păstrînd vechiul titlu românesc. 

Spre sfîrşitul veacului al Xl-lca, se constată la Dunărea de jos, prin părţile 
Dobrogci, de la Silistra pînă dincolo de Vicina, o serie de formaţiuni politice, 
conduse dc nişte căpetenii numite Tatos, Sestlciv şi Saţa sau Sacea, S-a afir¬ 
mat că c vorba de căpetenii româneşti; dovezi însă nu s-au putut aduce. 

Cele dintîi cnezate şi voievodate sigur româneşti pe care Ie cunoaştem sînt 
acelea pomenite în diploma ioaniţilor, din 1247. Prin aceasta diplomă, regele 
Bela al IV-lca al Ungariei acordă cavalerilor ioaniţi sau ospitalieri, pe care-i 
chemase spic a apăra hotarele împotriva tătarilor, mai multe posesiuni şi privi¬ 
legii; cu acest prilej, aflăm că exista în dreapta Oltului, aşadar în Oltenia, un 
voievodat ai lui Litovoi , care se întindea, după cît se pare, pe valea Jiului, tre- 
cînd şi dincolo, în Ardeal, în Ţara Haţegului. Alături de acest voievodat, mai 
erau două cnezate, ale lui Farcaş şi Ioan, situate, se pare, cel dintîi în judeţul 
Vîlcea. celălalt în Romanaţi. în stînga Oltului, prin munţii şi colinele Argeşului, 
Muscelului şi Dîmboviţei, poate şi în partea de şes corespunzătoare, se întindea 
„ţara lui Seneslcnt , voievodul românilor". Toate aceste formaţiuni stăteau sub su¬ 
zeranitatea coroanei ungare; situaţia lui Seneslau, ca şi a lui Litovoi, era însă 
mai bună din acest punct de vedere decît situaţia lui Ioan şi Farcaş. Tot din di¬ 
ploma ioaniţilor aflăm dc existenţa unei clase sociale superioare, alcătuite din 
boieri („tnajores terme ", în textul latin), de existenţa unei organizări militare 
româneşti şi dc viaţa economică a regiunii dintre Carpaţi şi Dunăre, cu motile, 
păşunile, fîneţele şi heleşieiele sale. 

In Moldova au existat, desigur, cnezate şi voievodate asemănătoare acelo¬ 
ra din Muntenia. Nu avem informaţii precise asupra lor, nu ştim cîte au fost şi 
unde erau situate; izvoarele vorbesc numai de două populaţii, brodnici (înseam¬ 
nă, în limba slavă: „locuitori de la vaduri"), în partea de miazăzi, şi bolohoveni , 
în partea de miazănoapte, care par a designa pe înaintaşii noştri din aceste părţi. 
E probabil însă ca să fi existat un cnezat în Vrancea , regiune foarte veche şi 
bine apărată, un altul în părţile Cîmpulungului , un al treilea mai spre miazănoapte 
în „ţara SepeniţuluF , Şipinţii de astăzi. 

Aceste formaţiuni româneşti de Ia miazăzi şi răsărit de Carpaţi n-au fost 
împiedicate, după cum am spus, în dezvoltarea lor de către tătari; aceştia s-au 
mulţumit să-şi ia dijmele din grîne şi vite şi vămile de la negoţul care începe 
să se poarte tot mai viu prin cuprinsul cnezatelor şi voievodatelor noastre. în- 
tr-adevăr, în această vreme, negustori tot mai numeroşi, din oraşele săseşti ale 
Ardealului şi din oraşele germane ale Galiţiei, încep sa coboare cu mărfurile lor 
spre Dunăre şi Mare spre a lua în schimb produsele noastre şi cele venite din 
răsărit. Se desemnează astfel două curente comerciale: unul al braşovenilor şi 

sibicnilor spre schelele de la Dunăre: Brăila, Giurgiu, Turnu, Calafat şi Severin, 
celălalt al liovenilor (locuitorii oraşului L’vov) şi al celorlalţi negustori gali- 
ţieni spre mare, la Cetatea Albă şi la Chilia. De-a lungul drumurilor străbătu¬ 
te, atît într-o parte cît şi în cealaltă, cresc aşezările omeneşti, multe sate se 
transformă în tîrguri, bogăţia sporeşte. Cnezii şi voievozii noştri devin mai puter¬ 
nici şi mai avuţi. Se apropie vremea cînd ei vor încerca să înlăture suzerani¬ 
tatea ungurească şi să devină independenţi şi stăpîni peste o ţară mai mare. 

„Marele Basarab Voievod ", întemeietor de ţară 
şi de dinastie şi biruitor asupra ungurilor. 

Multă vreme s-a crezut că Ţara Românească s-a întemeiat printr-o descăle¬ 
care din Făgăraş. De acolo ar fi venit Negru Vodă y pe la sfîrşitul veacului al 
XlII-lca, şi ar fi ocupat ţinutul dintre Carpaţi şi Dunăre, întemeind oraşe, facînd 
curţi domneşti şi ridicînd biserici. Aşa povesteşte tradiţia literară păstrată în 
cronica cca mai veche a Ţării Româneşti, aşa au crezut, mai înainte, şi istoricii, 
influenţaţi, cu siguranţă, şi de întemeierea statului moldovean, care s-a făcut, 
într-adevăr, printr-o descălecare. Astăzi ştim, însă, că faptele s-au petrecut alt¬ 
fel. întemeierea Munteniei nu se datoreşte unor descălecători veniţi din Făgăraş, 
ci reunirii, sub o singură stăpînire românească, a diferitelor formaţiuni politice, 
cnezate şi voievodate, din dreapta şi din stînga Oltului. Ea nu s-a făcut dintr-o 
dată, într-un singur an, ci a cerut mai multe decenii. A fost precedată de încerca¬ 
rea neizbutită a lui Litovoi şi a fost încoronată de strălucita biruinţă din 1330 

A 

a lui Basarab cel Marc, întemeietorul. 

încercarea lui Litovoi. După moartea regelui Ştefan al V-lea al Ungariei 
(1272) şi pe timpul cînd urmaşul său Ladislau al 1 V-lea era încă minor, voievo¬ 
dul Litovoi — foarte probabil una şi aceeaşi persoană cu Litovoi din 1247 — 
ocupă, împreună cu fraţii săi, o parte din posesiunile pe care le avea coroana 
ungară dincoace de munţi şi refuză să mai plătească tribut. Nu ştim exact unde 
erau ţinuturile ocupate de Litovoi; pare-se înspre Olt, sau chiar la răsărit de acest 
rîu. Văzînd că somaţiile lor de restituire nu au nici un rezultat, ungurii întreprind 
o expediţie împotriva voievodului rebel. Ea a avut loc între 1272 şi 1276, mai 
probabil în 1273. Soarta armelor n-a favorizat pe Litovoi; el îşi pierde viaţa 
pe cîmpul de luptă, iar fratele său Barbat este prins, adus la curtea regelui ungar 
şi silit să se răscumpere cu o sumă însemnată de bani. Prima încercare deci de 
a mări ţara şi a o face independentă a dat greş. Războiul cu ungurii ne arată, 
totuşi, că voievodatul lui Litovoi ajunsese la o dezvoltare însemnată, de vreme 
ce dispunea de forţa militară necesară unei lupte ca aceea care avusese loc şi 
de suma importantă de bani reclamată pentru eliberarea lui Barbat. 

întemeierea Ţării Româneşti. Dar ceea ce nu izbutise voievodul din dreap¬ 
ta Oltului, va face cel din stînga Iui. După Seneslau urmase aci, în scaun 
Tohomer sau Tihomir , iar după acesta, fiul său Basarab . Cum s-au desfăşurat 
evenimentele care au dus la formarea statului Ţării Româneşti, nu ştim exact; 

constatăm însă că în 1324 acest stat exista şi avea ca domn stăpînitor pe Ba- 
sarab. E foarte probabil că Banatul şi cetatea Severinului au fost ocupate cu 
sabia. Cert este că între 1291 şi 1324 nu se mai găsesc în documentele ungare 
menţionaţi „banii de Severin", ceea ce înseamnă că această posesiune nu se 
mai afla în stăpînirea coroanei ungare. Voievodatul lui Litovoi precum şi cne¬ 
zatele unde stăpîniseră, în 1247, Ioan şi Farcaş se poate să fi fost şi ele ocu¬ 
pate, tot cu sabia. Se poate, de asemenea, ca relaţii de familie — o înrudire prin 
căsătorie, de pildă — să fi permis reunirea unora dintre aceste formaţiuni. Cert 
este că în 1324, voievodul de la Argeş şi Cîmpulung, Basarab întemeietorul, 
stăpînea un ţinut întins, între Carpaţi şi Dunăre, înccpînd de la Porţile de Fier 
şi mergînd pînă în marginea Bărăganului. Ţara Românească sau Muntenia se 
întemeiase. 

La realizarea acestui act fundamental al trecutului nostru a contribuit şi o 
conjunctură politică externă favorabilă. Ungaria, vecinul cel mai puternic şi 
direct interesat, trece, Ia începutul secolului al XlV-lea, printr-o lungă criză 
internă, printr-o perioadă de anarhie provocată de lupta pentru tron. in 1301 
moare regele Andrei al III-lea, şi o dată cu el se stinge, în linie bărbătească, di¬ 
nastia arpadiană. De războiul care începe acum între pretendenţii la tron, război 
terminat prin biruinţa, în octombrie 1307, a lui Carol Robcrt de Anjou, ştie să 
se folosească voievodul de la Argeş spre a-şi rotunji hotarele: o intervenţie a 
ungurilor, ocupaţi la ei acasă, nu se putea produce. Pe de altă parte, cealaltă 
putere, dinspre răsărit, anume imperiul tătăresc, era şi ea în scădere; de altfel, 
raporturile noastre cu tătarii se constată a fi bune în acest timp; dovadă că 
Basarab va fi ajutat de ei în războiul din 1330. 

Războiul din 1330: Ţara Românească independentă. în 1324, noul rege 
al Ungariei, Carol Robert, recunoscînd situaţia creată, e în raporturi bune cu 
domnul muntean; ele se menţin şi în 1327; curînd însă după aceea, în 1330, 
se ajunge la un conflict armai , a cărui urmare va fi independenţa Ţării Româ¬ 
neşti. Cauzele conflictului nu sînt bine cunoscute; se pare însă că vinovaţi au 
fost doi sfetnici ai regelui ungar care doreau să aibă pentru ei ţara lui Basarab, 
sau măcar Banatul de Severin. Somat să restituie această ultimă posesiune şi 
să plătească tributul, Basarab refuza. Atunci Carol Robert strînge o armată însem¬ 
nată şi, în septembrie 1330, porneşte împotriva Iui. Cetatea Severinului cade; 
văzînd aceasta, domnul muntean e dispus să încheie pace, oferind, prin soli 
„demni de toată cinstea" — cum spune cronica ungurească —, să plătească 
tributul cerut, să dea o despăgubire de război şi să trimită chiar pe fiul său la 
curtea ungară. Aceste propuneri foarte avantajoase sînt însă respinse de înfumu¬ 
ratul angevin, care îndrăzneşte chiar să spună solilor că Basarab e „păstorul oilor 
sale" şi „că-I va scoate de barbă din ascunzişurile sale". Armata ungară pomi 
mai departe. Voievodul muntean făcuse însă, după obiceiul de totdeauna al ţi¬ 
nuturilor noastre, pustiu în faţa duşmanului. Carol Robert ajunge, în sfîrşit, în 
faţa cetăţii de la Argeş; ostaşii săi nu găseau însă nimic de-ale mîncării, aşa 

că, în curînd, începură a suferi de „foamea cea mare", după însăşi expresia cro¬ 
nicii ungureşti; în cele din urma, trebui sa se dea poruncă de întoarcere. Aci, 
în drum spre casă, îi ajunse pe unguri pedeapsa. Pe cînd armata lor se angaja¬ 
se într-o vale lungă şi strimtă, ostaşii lui Basarab, care ocupaseră înălţimile şi 
închiseseră cu şanţuri şi cu valuri de pămînt ieşirea, începură să prăvălească 
asupra ci bolovani şi copaci tăiaţi şi să tragă cu săgeţile în grămadă. Prăpădul 
a ţinut patru zile (9-12 noiembrie 1330). A căzut atunci mulţime nenumărată 
de unguri; s-a pierdut pecetea regatului; regele însuşi, ca să scape, şi-a schim¬ 
bat hainele cu unul din credincioşii săi şi abia a putut ieşi aşa, neobservat, din 
vălmăşagul acela. O pradă foarte bogată căzu în mîinile ostaşilor noştri. 

lată cum povesteşte Cronicon pictum, un izvor contemporan, numit astfel din 
cauza miniaturilor ce-i împodobesc textul, înfrîngerea ungurilor: „Mulţimea ne¬ 
numărată a românilor, sus pe rîpi, alergînd din toate părţile, arunca săgeţi asupra 
oastei ungureşti care era în fundul văii, pe un drum care însă nici nu ar fi trebuit 
numit drum, ci mai curînd un fel de corabie, strimtă, unde, din pricina înghesuielii, 
cei mai sprinteni cai şi ostaşi cădeau în luptă, pentru că din pricina urcuşului pră¬ 
păstios... nu se puteau sui împotriva românilor pe nici una din rîpile de pe cele 
două laturi ale drumului, nici nu puteau merge înainte, nici nu aveau loc de fugă, 
fund şanţurile săpate acolo, ci ostaşii regelui erau cu totul prinşi, ca nişte peşti în 
vîrşă sau în mreajă. Au căzui tineri şi batnni, principi şi nobili, fără nici o deose¬ 
bire. Căci această tnstă întîmplare a ţinut mult, din ziua a şasea a săptămînii pînă în 
ziua a doua a săptămînii viitoare (adică de sîmbâtă pînă marţi!), în care zile ostaşii 
aleşi aşa se izbeau unii de alţii precum în leagăn se leagănă şi se scutură pruncii, sau 
ca nişte trestii bătute de vînt. Uciderea cea mai cumplită — căci a căzut mulţime 
de ostaşi, principi şi nobili şi numărul lor nu se poate socoti — a fost în ziua a şa¬ 
sea, în preseara Sfîntului Martin şi după aceea, în ziua următoare (adică în zilele 
de 9 şi 10 noiembrie; Sfîntul Martin e la 11 noiembrie!). Acolo au murit şi trei prepo- 
ziţi (administratori bisericeşti!) anume: magistrul Andrei, prepozitul bisericii 
albense, bărbat foarte venerabil, vicecancelarul Majestăţii sale regale; fiind el acolo, 
a pierit cu sigiliul regelui ; mai departe, Mihail, prepozitul din Poszega, şi Nicolae, 
prepozitul din Alba transilvană; după aceea Andrei, plebanul din Sarus, şi monahul 
Petre din Ordinul Predicatorilor, bărbat onest, acolo a primit paharul morţii crîncene, 
pentru că, în creierii capului... le-au bătut cuie de lemn. Şi unii preoţi, care erau 
capelanii regelui, fură ucişi. A căzut, în sfîrşit, şi o mulţime nenumărată de cumani. 
Trupurile tuturor, atît ale feţelor bisericeşti cît şi ale nobililor laici, acolo, pe locul 
luptei, aşteaptă timpul învierii de apoi. Nici cei mai de aproape ai lor nu putură să 
găsească pe iubiţii lor ca să-i îngroape, din cauza năvălirii duşmanilor. Şi românii 
au dus mulţi prinşi cu sine, atît răniţi cît şi nevătămaţi, şi au luat foarte multe arme 
şi hainele preţioase ale tuturor celor căzuţi; şi bani în aur şi în argint şi vase pre¬ 
ţioase şi cingători de sabie şi multe pungi cu groşiţe late (cu bani!) şi mulţi cai cu 
şei şi ffîie, ce toate le-au luat şi le-au dus lui Basarab voievod. Iar regele şi-a schim¬ 
bat insemnele armelor sale, cu care a îmbrăcat pe Desev,fiul lui D ioni sie, pe care, 
crezîndu-1 a fi însuşi regele, românii cu cruzime l-au omorît. Şi regele abia a scă¬ 
pat cu cîţiva inşi. Căci au stat împrejurul Iui ca nişte ziduri de piatră, Danciul cu 
fiul său Ladislav şi alţi ostaşi, care erau în serviciul personal al regelui, şi magistrul 
Martin, fiul lui Berend; aceştia toate loviturile de săbii şi de săgeţi le-au primit asupra 
lor, ca nişte stropi de ploaie torenţiala, ca să scape viaţa regelui de lovitura morţii.“ 

Nu se ştie sigur unde s-a dat această memorabilă luptă. Unii istorici cred că 
ca a avut loc între Cîmpulung şi Bran, Ia punctul numit Posada. Dar de la „cetatea 
Argeşului 44 (,jub castro Argias“) unde ajunsese armata ungară, drumul cel mai 
scurt de întoarcere nu e prin Cîmpulung, Bran şi Braşov, ci prin Loviştea şi apoi 
valea Oltului, spre Sibiu. E mai probabil deci ca lupta să fi avut loc pe aici, 
aşadar între Curtea de Argeş şi Sibiu, poate prin Loviştea. 

Documentele contemporane ne spun că, la acest război, Basarab a avut şi 
ajutorul „paginilor vecini 44 , deci al tătarilor; tot ele ne mai arată că, în toiul luptei, 
Carol Robert a căzut de pe cal; ele amintesc, în sfîrşit, şi pe „fiii lui Basarab 44 
care desigur au luptat alături de părintele lor împotriva năvălitorilor. 

Victoria strălucită din 1330 a dovedit puterea noului stat românesc şi, în ace¬ 
laşi timp, i-a asigurat o dezvoltare liberă. Cît a trăit, pînă în 1342, Carol Ro¬ 
bert n-a mai îndrăznit să atace pe Basarab sau să-i ceară tribut. Reluarea relaţiilor 
cu ungurii s-a făcut tîrziu, la începutul domniei regelui Ludovic (1342-1382); 
ele n-au mai avut însă caracter de suzeranitate, de vasalitate, ci de egalitate, 
între 1330 şi 1352, cînd îşi sfîrşeşte însemnata sa domnie, Basarab întemeie¬ 
torul a fost neatîmat, „singur stăpînitor 44 , cum se va spune în documentele pri¬ 
vind pe fiul său Nicolae Alexandru. 

în această de a doua parte a domniei sale, întemeietorul statului muntean 
şi-a întins stăpînirea şi asupra ţinuturilor dinspre răsărit; el a ocupat şesul Bră¬ 
ilei şi al lalomiţei trecînd şi dincolo de Prut, în regiunea de la miazănoapte de 
gurile Dunării, care de atunci a căpătat numele de Basarabia. Fiindcă, la înce¬ 
put, în veacul al XI V-lea şi al XV-lea, Basarabia n-a însemnat dccît această par¬ 
te de miazăzi a ţinutului dintre Prut şi Nistru; abia la 1812 şi în chip samavolnic 
ruşii au extins denumirea asupra întregii (ari dintre Prut şi Nistru, pînă la Hotin. 

încărcat de ani, după ce întemeiase o ţară nouă , o făcuse nealiniată şi-i dă¬ 
duse o dinastie , închise Basarab ochii în 1352 şi fu îngropat în biserica ridicată 
de el la Cîmpulung. O inscripţie descoperită după război, pe peretele Bisericii 
Domneşti din Curtea de Argeş, ne spune, în puţine cuvinte, acest lucru: „In anul 
6860 (1352), la Cîmpulung, a murit marele Basarab voievod 44 Mare, într-ade- 
văr, rămîne el în istoria neamului nostru; atît de mari i-au fost faptele, îneît ur¬ 
maşii lui s-au numit cu toţii Basarabi. Un nume de botez — căci acesta e 
Basarab (Basarabă), întocmai ca Ştefan, Mi hai sau Petru — a devenit numele 
familiei întregi, după cum numele lui Cezar şi cel al lui Augustus s-au dat apoi 
tuturor împăraţilor romani. 

URMAŞII LUI BASARAB 
PÎNĂ LA MIRCEA CEL BĂTRÎN 


„ Vladislav, cu mila lui Dumnezeu voievod trans¬ 
alpin ban de Severin, duce de Fâgăraş. “ 

(Pecetea în limba latină a lui Vlaicu Vodă) 

Ţara Românească a avut parte în veacul al XI V-Iea dc un şir întreg de dom¬ 
nitori care au lucrat pentru mărirea şi întărirea ei. După Basarab ccl Marc, înte¬ 
meietorul statului independent şi al dinastici, a urmat Nieolae Alexandru, 
organizatorul Bisericii, apoi Vladislav, care-şi întinde stăpînirca peste munţi, 
în Ardeal. Fratele acestuia, Radu, întemeiază marile mănăstiri, iar Dan poartă 
războaie pentru a cuprinde ţinuturi pe malul drept al Dunării, li o succesiune 
de eforturi care-şi va găsi încununarea în strălucita domnie a lui Mircca ce! 
Bătrîn. 

Nieolae Alexandru (1352-1364), fiul lui Basarab, a fost asociat la dom¬ 
nie de către tatăl său, încă de pe la 1340. El a stăpînit în linişte, fiind în legă¬ 
turi strînsc cu vecinii de la miazăzi (sîrbii şi bulgarii) şi avînd, faţă dc unguri, 

A 

o atitudine demnă. însemnătatea lui stă mai ales în faptul că a întemeiat mitropo¬ 
lia Ţării Româneşti. Pînă la el, românii din stînga Dunării nu aveau un cap bi¬ 
sericesc, recunoscut oficial de patriarhia din Consiantinopol. Nieolae Alexandru, 
vâzînd aceasta, ceru patriarhiei să-i numească unul, şi indică şi persoana anume: 
pe Iachint, mitropolitul din Vicina — oraş pe malul dobrogean al Dunării, în 
părţile Deltei, azi dispărut —, pe care-l chemase, de altfel, la curtea sa mai 
dinainte. Patriarhia îşi dădu aprobarea, şi astfel Iachint deveni mitropolit „a 
toată Ungrovlahia“ (1359). 

Tot Nieolae Alexandru fu şi cel dintîi voievod român ctitor la Sfîntul Munte; 
el ajută „nu cu puţin* 4 — cum spune un document contemporan — mănăstirea 
Cutlumuz de acolo. 

Căsătorit de două ori, a doua oară cu o catolică, doamna Clara , Nieolae Ale¬ 
xandru a avut doi fii, pe Vladislav şi pe Radu, viitori domni, şi trei fiice, pe 
Ana , soţia ţarului bulgar Sradmir, pe Anca, soţia ţarului sîrb Ştefan Uroş, şi 
pe Elisabeta , al cărei soţ a fost palatinul Ladislau de Oppeln , cel mai înalt dregă¬ 
tor al Ungariei. Din aceste legături de familie poate judeca oricine situaţia Ba- 
sarabilor în sud-estul european şi prestigiul statului întemeiat numai cu o 
jumătate de secol în urmă. 

Nieolae Alexandru a murit în anul 1364 şi a fost îngropat în biserica din 
Cîmpulung, unde odihnea şi tatăl său. Pe piatra lui de mormînt, cea mai veche 
din cîte avem de la domnii noştri, se citeşte următoarea inscripţie, în limba slavă: 
„în luna noiembrie 16 zile, a răposat marele şi singur stăpînitorul domn Io 

Nicolae Alexandru voievod, fiul marelui Basarab, în anul 6873 (1364)... Veş¬ 
nica lui pomenire/ 4 

Vlaclislav I sau Vlaicu Vodă arc o domnie mult mai puţin liniştită ca a tatălui 
său. El stăpîneştc, încă din primii ani, Amlaşul , un ţinut la sud-vest de Sibiu, şi 
Ţara Făgăraşului. Ambele îi fuseseră date ca feude de către regele Ungariei; 
de aceea Vladislav recunoaşte suzeranitatea acestuia. 

Pe la începutul domniei lui Vlaicu, şi anume în 1368, ţarul bulgar de laTîr- 
novo, Şişman, care se închinase turcilor, veni, cu ajutorul lor, să cucerească Vi- 
(linul , unde stăpîncau, în acel moment, ungurii, dar care mai înainte fusese al 
fratelui său Sracimir , cumnatul domnului muntean. Pentru a împiedica pe turci 
să cuprindă însemnata cetate a Vidinului, Vlaicu, în unire cu ungurii, trimite 
împotriva lor o armată care îi bate. E prima ciocnire pe care o au românii din 
nordul Dunării cu turcii. Puţin după aceea şi folosindu-se de o răscoală a bulga¬ 
rilor localnici, care nu voiau să primească pe misionarii catolici, veniţi împreu¬ 
nă cu oastea ungară, Vlaicu a ocupat Vidinul. Acest lucru a mîniat însă grozav 
pe regele Ungariei, care voia să oprească cetatea pe seama sa, şi l-a hotărît să 
pornească războiul împotriva domnului muntean. Ţara Românească a fost ata¬ 
cată de două armate: una a trecut Dunărea, prin ploaia de săgeţi a arcaşilor noştri, 
şi a cuprins cetatea Scverinului; cealaltă, sub conducerea voievodului Ardealului, 
a scoborît munţii, cu gîndul să atace pe Vlaicu de la spate. împotriva ei, dom¬ 
nul a trimis pc pîrcălabul cetăţii de Dîmboviţa, Dragomir, care a surprins pe un¬ 
guri în nişte locuri înguste şi i-a sfarîmat cu totul (1369, înainte de 7 iunie). 
Această bătălie sc aseamănă cu cea din 1330; ungurii au avut şi de data aceas¬ 
ta pierderi foarte mari, însuşi voievodul şi vicevoievodul Ardealului au căzut 
pe cîmpul de luptă. 

Cronica ungurească a lui loan de Kukullo povesteşte că armata a doua, alcă¬ 
tuită din „nobili", din secui şi din mulţi ostaşi dintre „cei mai de seamă", avusese 
o primă ciocnire, victorioasă, cu armata munteană, comandată de „corniţele 
Dragomir". „Dar după aceea — continuă cronica —, înaintînd fără grija mai departe 
prin... păduri, cînd se înfundase pe nişte poteci foarte înguste", Nicolae, voievo¬ 
dul Transilvaniei, „a fost atacat de mulţimea românilor din păduri şi din munţi şi 
a rămas mort, împreună cu vrednicul bărbat Petru, vicevoievodul său, cu Deseu 
zis Vas, cu Petru Ruffus, castelanul de la Cetatea de Baltă, cu secuii Petru şi Ladis - 
Iau, bărbaţi viteji, şi cu alţi numeroşi ostaşi şi nobili de seamă . Şi după ce ungurii, 
părăsind oastea, dădură dosul şi o rupseră la fugă, ajungînd prin locuri noroioase şi 
mlăştinoase, mulţi dintre ei fură ucişi de români; numai cîţiva au scăpat cu mare 
primejdie pentru persoana lor şi cu pagube în avut. Iar trupul voievodului Nicolae, 
scoţîndu-1 cu luptă grea din mîinile românilor, l-au adus în Ungaria, sa-1 înmor- 
mînteze la Strigoni, în mînăstirea Fecioara Maria." 

a 

In urma înfringerii, regele ungar a încheiat pace, lăsînd Vidinul pe seama 
lui Sracimir şi îngăduind lui Vlaicu sa-şi păstreze feudele de peste munţi. 

In afară de luptele glorioase şi de mărirea ţării, Vlaicu mai e însemnat şi prin 
grija ce a purtat de cele bisericeşti. în vremea lui, în 1370, s-a întemeiat o nouă 

eparhie — o episcopie — pentru ţinuturile oltene, cu reşedinţa, după toate pro¬ 
babilităţile, la Severin. Tot sub el, călugărul Nicodim, venit din Serbia, a zidit 
cea dinţii minăstire munteanâ, Vodifa, spre apus de Tumu-Scvcrin. Domnul a în¬ 
zestrat acest lăcaş dumnezeiesc cu sate, moşii, robi, veşminte şi odoare biseri¬ 
ceşti şi cu o sumă de bani pe fiecare an. Ni s-a păstrat actul dc danie, care c cel 
dinţii document intern cunoscut din Ţara Românească. 

în acelaşi timp, Vlaicu orînduia şi negoţul pe carc-1 făceau braşovenii la 
noi. El le-a dat un tratat dc comerţ, în 1368, prin care a hotârît ca negustorii 
din Braşov să plătească pentru mărfurile lor 3% ca vamă şi să fie scutiţi dc va¬ 
ma domnească din Slatina. Se adăuga că pentru mărfurile care se vor exporta 
prin Brăila să nu se plătească nici o vamă. Tot în timpul lui Vlaicu s-au bătut şi 
cei dintîi bani româneşti. Ei sînt de argint, de mărimea unei piese dc cinci lei de 
astăzi şi au, pe o parte, un scut şi numele voievodului, iar pc partea cealaltă, un 
coif cu un vultur şi numele ţării. 

Date fiind toate aceste fapte, se înţelege de ce Vlaicu este socotit ca unul 
din domnii cei mai însemnaţi pe care i-a avut Ţara Românească. Nu ştim sigur 
cînd şi-a încheiat domnia; în 1374 era încă în viaţă, în 1377 domnea, se parc, 
fratele său Radu; nu ştim sigur, de asemenea, nici unde a fost îngropat. 

Radu I. Radu, urmaşul la tron al lui Vlaicu, era fratele acestuia; anii lui de 
domnie nu sînt precizaţi: în 1374 trăia încă Vlaicu, în 1385 găsim ca domn pe 
Dan; între aceste două date cade aşadar domnia lui Radu. EI este însemnat prin 
grija pe care a purtat-o celor bisericeşti. în vremea lui, se ridică marile mănăstiri 
Cozia şi Tismana, apoi mănăstirea Cotmeana, precum şi unele lăcaşuri mai mici, 
ca schitul Brădetul din judeţul Argeş. Radu, fiind pus în fruntea pomclnicilor din 
aceste mănăstiri, a şi fost confundat mai pe urmă dc către călugări şi, după 
aceştia, şi de către cronicari, cu primul domn al ţării, cu legendarul Negru Vodă. 

Aşa s-a creat numele hibrid de Radu-Negru. în realitate, un voievod cu acest 
nume n-a existat niciodată . Confuzia e veche: ea se produsese deja în a doua jumă¬ 
tate a veacului al XVI-lea. în 1576, Alexandru al II-lea, întărind mănăstirii Tismana 
„satul ce se cheamă Comanii", spune că el i-a fost „moştenire şi întărire încă din 
zilele răposatului Negru voievod“. Mai mult, pentru a nu exista nici o îndoială, 
adaugă chiar: „încă am citit domnia mea şi cartea răposatului Negru voievod de 
întărire' 1 . Ştim insă precis că satul Cumanii (mai înainte Vadul Cumanilor ) a fost 
dăruit mănăstirii Tismana de către Radu Basarab ; ne-o spune limpede documen¬ 
tul din 1385, al fiului său Dan. Prin urmare „Negru voievod" al hrisovului din 1576 
este în realitate Radu Basarab, ctitorul marilor mănăstiri şi al bisericii din Curtea 
de Argeş. Din mediul bisericesc şi din cancelarie, confuzia a trecut apoi şi în isto¬ 
riografie: aşa se face că în cronicile muntene din veacul al XVII-lea, întemeierea 
Ţării Româneşti este atribuită lui „Radu Negru". De aci numele s-a tot transmis, 
timp de peste două sute de ani, şi abia în vremea noastră s-a lămurit confuzia. 

Radu n-a mai stăpînit Făgăraşul şi Amlaşul, deoarece nu era în raporturi 
bune cu ungurii: în prima parte a domniei, se pare că a purtat chiar şi un război 
cu ei. A păstrat, însă, după toate probabilităţile, cetatea Severinului. 

Radu a fost îngropat în Biserica Domnească din Curtea de Argeş. Mormîntul 
lui, printr-un fericit noroc, s-a păstrat neatins pînă după războiul pentru întregi¬ 
rea neamului, în 1920, cînd a fost descoperit, sub lespezile de piatră ale pardose¬ 
lii. Voievodul, îmbrăcat în costum de cavaler, odihnea într-un sarcofag de 
piatră. Tunica era dc purpură, cu nasturi de aur şi împodobită cu mărgăritare. 
Mijlocul era slrîns într-o cingătoare de piele care sc închidea printr-o splen- 

fS 

didă pafta de aur, înfaţişînd un castel medieval. In degete avea inele de aur 
împodobite cu pietre scumpe şi cu inscripţii latineşti şi slave; pe cap purta o 
diademă dc fir şi mărgăritare. Costumul şi podoabele aşa de frumoase ale voievo¬ 
dului ne arată bogăţia şi strălucirea curţii muntene din veacul al XlV-lea. 

Dan I, fiul lui Radu, arc o domnie scurtă (cca 1384-cca 1386). El desăvîrşeşte 
lăcaşurile bisericeşti începute de tatăl său şi le înzestrează cu sate, moşii şi diferite 
privilegii. Poartă şi lupte: a atacat mai întîi pe unguri, în Banat, în regiunea 
cetăţii de la Mchadia; s-a războit apoi cu Şişman, ţarul bulgar; aci şi-a găsit el 
moartea căzînd, probabil, pe cîmpul de luptă. 

Lui Dan i sc datoreşte ridicarea „din temelie** a unei biserici în Rîmnicu- 
Vîlcea, devenită mai tîrziu biserică episcopală. 

ÎNTEMEIEREA MOLDOVEI 


„în anul 6867 (1359) de la facerea lumii, cu voia 
lui Dumnezeu, s-au început Ţara Moldovei " 

(Letopiseţul zis de la Putna) 

a 

Caracterul şi data întemeierii statului moldovean. Intre întemeierea 
Munteniei şi accca a Moldovei este o mare deosebire; cea dintîi se datoreşte 
reunirii diferitelor formaţiuni politice dintre Dunăre şi Carpaţi sub un conducător 
local, anume voievodul de la Cîmpulung şi Argeş; este, prin urmare, un pro¬ 
ces intern. Cea de a doua este rezultatul unei cuceriri din afară , a unei ocupări 
a teritoriului dintre Carpaţi, Nistru şi Mare de către un conducător venit de peste 
munţi. în Moldova a fost într-adevăr o descălecare . întîi a lui Dragoş, apoi a 
lui Bogdan, coboriţi amîndoi din Maramureş, în timp ce în Muntenia, întemeierea 
a plecat din însuşi cuprinsul viitorului stat. Descălecarea priveşte, evident, nu¬ 
mai pe stâpînitori, pătura conducătoare ; restul populaţiei, deci marea majori¬ 
tate a ei , n-a venit din Maramureş, ci a fost găsită de descălecători pe teritoriul 
amintit mai sus. 

Deosebirea între cele două ţâri se păstrează şi în ce priveşte data înteme¬ 
ierii: Moldova a luat fiinţă cu aproximativ o jumătate de secol mai tîrziu decît 
Ţara Românească. Data pe care o dau cronicile — toate cronicile noastre — 
este 1359. în acest an, spune letopiseţul zis de la Putna, „cu voia lui Dumnezeu, 
s-au început Ţara Moldovei" 

A 

Cronicile pun întemeierea în legătură cu o vînătoare. In 1359 ar fi ieşit Dragoş 
vodă din Maramureş Ia vînat. Şi întîlnind un bour, l-a gonit cu cîinii pînă pe ma¬ 
lurile Moldovei, unde l-a ucis, sub o răchita. A făcut acolo Dragoş ospăţ cu boierii 
săi şi, plăcîndu-i ţara şi locurile „desfătate", s-a hotărit să se aşeze aci. Şi aşa s-a 
întemeiat Moldova, Dragoş stînd primul ei domn. în amintirea vînatorii, a hotărit 
el ca pecetea noului stat să fie un cap de bour; locul unde a căzut fiara s-a numit 
de atunci Boureni, iar apa pe malurile căreia s-a întîmplat această faptă a căpătat 
numele de Moldova după Molda, căţeaua cea iute care gonise fiara pînă aci şi murise 
apoi de oboseală. Aceasta-i legenda. Ha cuprinde, totuşi, un fond de adevăr: venirea 
Iui Dragoş din Maramureş. Că întemeierea s-a făcut însă în urma unei vînători, că 
numele Moldovei — de origine slavă — s-ar trage din acela al legendarei Molda, 
precum şi explicarea pecetei statului, acesta nu le putem primi. Ele sînt explicaţii mai 
tîrzii ale unor fapte şi nume existente, au deci caracterul unor mituri etiologice . 

Alungarea tătarilor. Dragoş vodă şi Sas vodă. După năvălirea tătarilor, în 
1241, ţinutul dintre Carpaţi şi Nistru a rămas sub ascultarea lor. Deseori, aceşti 
barbari treceau însă şi peste munţi, în Ardeal şi în Ungaria, prădînd, arzînd şi 
luînd robi. De aceea, regii ungari au trebuit să poarte mai multe războaie cu 

ci; unul a fost în 1343 cînd regele Ludovic a trimis o armată puternică, din care 
faceau parte şi românii maramureşeni, sub comanda voievodului lor Dragoş. 
Tătarii au fost bătuţi cu totul şi siliţi să se retragă peste Nistru, în cîmpiile din 
nordul Mării Negre şi în Crimeea. Dar pentru ca să nu se întoarcă iar şi pentru 
ca Ardealul să fie mai bine păzit, regele Ludovic hotărî — sc parc în 1352 sau 
1353 —- să întemeieze, la răsărit de Carpaţi, o provincie nouă, Moldova, numită 
astfel de la nul Moldova (în limba slavă, acest nume înseamnă: sinuos, cu 
cotituri" 4 !); în fruntea ei fu aşezat Dragoş, voievodul maramureşean. El trebuia 
să apere trecători le prin care tătarii obişnuiau să pătrundă peste munţi; era su¬ 
pus regelui Ungariei, şi-şi avea reşedinţa în oraşul Baia , centru cu o importan¬ 
tă colonie săsească, venită din părţile Rodnei şi Bistriţei. Dragoş a domnit 
puţin: vreo doi ani de zile, dacă indicaţiile cronicilor sînt exacte: după el a urmat 
fiul său Sas , cu o domnie iarăşi scurtă, de patru ani. 

Românii în Moldova, înainte de întemeierea statului. Ar fi o greşeală 
să-şi închipuie cineva că după retragerea tătarilor, maramureşenii victorioşi ai 
lui Dragoş ar fi ocupat o ţară pustie, că n-ar fi existat aci, la răsărit de Carpaţi, 
aşezări omeneşti. Aproape tot ţinutul cuprins dc viitorul stat al Moldovei, şi 
în special bazinul Şiretului, a fost bine populat. In partea dc miazăzi a lui exista, 
în vremea aceea, la apus de Şiret, străvechiul ţinut, foarte bine închis, ca o cetate 
naturală, al Vrancei. Vechi numiri slave ca Năruja, Nereju, Putna, Coza, Zăbala; 
numiri ungureşti, pecenege sau cumane precum Tichiriş, Hîga, Vizăuţ, Chili- 
metea; numiri româneşti ca Vidra, Colacul, Valca-Sării, Paltin, Spulber, unele 
arătînd pe descendenţii unui moş comun: Bârseşti, Bodcşti, Ncgrileşti, Spineşti, 
sînt toate dovada unei perfecte continuităţi a populaţiei dc aici, din veacul al Vl-lea 
pînă după descălecat. Mai spre miazănoapte, tot pe partea dreaptă a Şiretului, 
găsim aşezările de laTrotuş, Sascut — în ungureşte: fîntîna Sasului — şi Adjud, 
de asemenea anterioare întemeierii, cea dintîi nefiind însă mai veche decît a 
doua jumătate a veacului al XlII-lea. Regiunea Neamţului, cu vechea ei cetate 
şi cu valea Bistriţei, a fost cu siguranţă locuită în vremea lui Dragoş; şi aci ames¬ 
tecul de numiri slave, ungureşti — Cuejd, Bicaz — şi româneşti, arată conti¬ 
nuitatea populaţiei din epoca slavă pîna în veacul al XlV-lea. Mai departe, pentru 
ţinutul Băii, avem şi dovezi documentare despre prezenţa aci, Ia 1300, a unei 
populaţii însemnate orăşeneşti', ni s-a păstrat pecetea, din veacul al XlV-lea şi 
cu inscripţie latină, a cetăţii sau oraşului moldovenesc („c ivi tas Moldavia “) Baia, 
în care se aşezaseră colonişti germani şi unguri, alături de băştinaşii români. Despre 
Cîmpulung şi ţinutul înconjurător, Dimitrie Cantemir ne spune, ca şi despre 
Vrancea, că el forma un fel de republică, cu anumite drepturi şi avantaje păstra¬ 
te din moşi strămoşi. Descălecătorii Moldovei au găsit aci — se pare — o veche 
formă de organizare, probabil vreun cnezat, şi au lăsat băştinaşilor, în schim¬ 
bul supunerii, o parte din drepturile lor. în extremitatea nordică, în sfîrşit, a te¬ 
ritoriului pe care se va întinde statul moldovenesc, exista, pe la jumătatea veacului 
al XlV-lea, o „ţară 44 —probabil un voievodat—a Sepeniţului. Cronicarul polon 

Dlugosz nc dă şi numele voievodului, Ştefan, şi arată pe larg lupta, în 1359, 
pentru moştenire, dintre cei doi copii ai acestuia, unul din ei. Petru, fiind aju¬ 
tat de unguri, iar celălalt, Ştefan, de poloni. Siguranţă deplină n-avem, nici cu 
privire la nume, nici la restul povestirii Iui DIugosz; nu e mai puţin adevărat 
câ a existat o „ţară* 1 a Scpcniţului şi că erau aci, pe vremea descălecatului, aşezări 
omeneşti, unele puternic întărite, ca Ţeiina , spre miazănoapte de Cernăuţi, şi 
Ho/in , pe malul Nistrului. 

în partea stîngă a Şiretului, pe dealurile acoperite de codrii seculari, credem 
de asemenea că a existat o străveche populaţie românească. în ţinutul cu nume 
slav al Dorohoiului , în care cursurile de apă şi numeroasele lacuri favorizează 
atît de mult aşezările omeneşti, ca şi în părţile Vasluiului , cel cu nume cuman, 
descălecătorii n-au găsit „pustiul* 1 de care vor da peste Prut, în Bugeac. Pe valea 
Bârladului , a Crăsuci şi mai cu seamă a Prutului au fost iarăşi vechi aşezări 
româneşti. Codrul Chigheciului a adăpostit, ca pretutindeni, pe strămoşii noştri, 
tot aşa şi codrii O rh ei ului şi Lăpuşnei. Pînâ în marginea stepei, s-au întins, prin 
poienile pădurilor şi pe văile apelor, „odăile**, prisăcile, cătunele şi satele plu¬ 
garilor şi păstorilor români sau „vlahi**, cum le spuneau vecinii slavi şi turci 
(în limba tătară „ulag\ în cea maghiară „ olalC ). Dacă n-ar fi existat această 
desime de populaţie românească, întemeierea Moldovei — cu luptele repetate 
şi victorioase ale lui Bogdan împotriva unei armate puternice cum era cea un¬ 
gară — şi mai ales rapida ci expansiune, în trei decenii, pînă la Nistru şi la ţăr¬ 
mul Mării, nu s-ar putea explica. 

întemeierea Moldovei independente. Bogdan descălecătorul. în aceeaşi 
vreme cu Dragoş şi Sas, trăia în Maramureş un voievod cu numele de Bogdan 
care era, încă în 1343, în duşmănie cu regele Ungariei. El stăpînca o moşie 

A. 

întinsă, Cuhnea , de care ţineau mai multe sate, cu munţi, păduri şi ape. In 1359, 
ncmaiputînd sta în Maramureş, din cauza duşmăniei amintite, Bogdan se ho¬ 
tărăşte să treacă în Moldova; aci tocmai murise Sas, lăsînd mai mulţi fii, din¬ 
tre care Bale sau Baliţă trebuia să-i urmeze în scaun. însoţit de fiii săi, de rudele 
şi tovarăşii care vroiau să-l urmeze, trecu Bogdan munţii şi sili prin luptă pe 
fiii Iui Sas să-i lase locul. O sumă dintre locuitorii Moldovei i se alăturară de 
la început şi, astfel, el putu să respingă mai multe atacuri ale regelui Ungariei 
care voia să restabilească pe Bale. în 1365, printr-un document oficial, acesta 
din urmă primea — redusă compensaţie pentru ţara pe care o pierduse —, mo¬ 
şia Cuhnea din Maramureş a Iui Bogdan. Moldova era acum independentă , întoc¬ 
mai ca şi Ţara Românească, după războiul din 1330; exista deci acum un al 
doilea stat românesc. 

Interesant e textul documentului din 1365: „Noi — spune regele, referindu-se 
la fiii lui Sas, dar în special la Bale —, avînd în vedere serviciile sale strălucite, 
mai ales în ţara noastră moldovenească pe care le-a făcut nu fără vărsarea pro¬ 
priului său singe şi fără răni şi cu moartea fraţilor săi, a celor apropiaţi şi a sluji¬ 
torilor săi , îi dăm o moşie numită Cuhnea, în ţara noastră a Maramureşului, cu satele 

leud, Bascov, amîndoua Vişăiele, Moiseni, Borşa şi amîndouă Seliştele... cu toate 
pertinenţele sale... pe care moşie am luat-o de la Bogdan voievod şi de la Jiii lui, 
infidelii noştri notorii. Căci Bogdan şi fiii lui, prin lucrarea diavolului, duşmanul 
neamului omenesc, depărtîndu-se de la credinţa ce ne datora, au trecut pe ascuns 
din regatul nostru ungar în ţara noastră amintită a Moldovei şi s-au silit s-o păstreze 
spre ofensa Maiestăţii noastre. 44 Nu numai s-au silit — adăugăm noi — dar au şi 
izbutit; o recunosc de altminteri înseşi cronicile ungureşti contemporane. 

Bogdan a închis ochii în 1365: şase ani de zile după descălecat. Scurta 
domnie, cînd ne gîndim la aceea a Iui Basarab, dar asemănătoare în multe privin¬ 
ţe cu ea. întocmai ca şi întemeietorul statului muntean, şi Bogdan a asigurat 
independenţa ţării sale şi i-a dat prima dinastie. A fost, dc asemenea, şi ctitor 
de lăcaşuri sfinte. Lui i se datoreşte, după toate probabilităţile, o biserică de 
lemn Ia Volovăţ şi biserica de la Rădăuţi unde a fost înmonnîntat. Deasupra 
mormîntului. Ştefan cel Mare a pus o piatră frumos lucrată şi cu o inscripţie 
în limba slavă, pomenind pe străbunul său „bătrînul Bogdan voievod 44 

URMAŞII LUI BOGDAN PÎNĂ LA 
ALEXANDRU CEL BUN. MUŞATINII 


„ Marele singur stăpînitorul domn Io Roman 
voievod al Ţării Moldovei de la munţi pînă la 
ţărmul mării. “ 

(Hrisovul din 30 martie 1392) 

Laţco voievod. După Bogdan, urmează Ia tronul Moldovei fiul său Laţco. 
A fost un sprijinitor al catolicismului, a înfiinţat un episcopat catolic în oraşul 
Şiret şi a trecut ci însuşi la catolicism. Se pare însă că această trecere n-a fost 
sinceră, ci determinată de un calcul politic, de necesitatea de a face, în această 
epocă de ofensivă a catolicismului, concesiuni celor două puteri vecine, Ungaria 
şi Polonia, reunite sub aceeaşi conducere, a regelui Ludovic (1372); fapt este 
că soţia sa a rămas ortodoxă şi că el însuşi a fost îngropat în biserica ortodoxă 
de la Rădăuţi, alături dc tatăl său, iar nu la Şiret, în cea catolică. 

în acelaşi an în care se instituia episcopatul de Şiret, papa numea un nou titu¬ 
lar, pe Nicolae de Buda, pentru episcopatul din extremitatea sudică a Moldovei, al 
Milcoviei , care continua pe acela al cumanilor, distrus de năvălirea tătărească. în 
scrisoarea de numire se vorbeşte de „clerul şi poporul cetăţii şi diocezei de Milcov", 
de unde rezultă că exista, în vremea aceea, o aşezare mai însemnată cu acest nume. 
Noi bănuim câ ea se afla pe teritoriul actualei comune Reghiu, de pe apa Milcovului, 
în judeţul Putna, unde s-a descoperit în anii trecuţi o cruce mare de piatră. Săpături 
sistematice ar permite să se verifice această ipoteză. încercarea papei de a reînvia 
vechiul episcopat al cumanilor n-a dat rezultate apreciabile. Titularul episcopiei 
Milcoviei nici nu stătea de altfel în „cetatea" cu acelaşi nume, în orice caz nu stă¬ 
tea în mod permanent. în 1375 îl găsim la Sibiu, unde adevereşte că un cetăţean a 
constiuit în acest oraş o capelă în onoarea Preacuratei Fecioare. înaintea lui Nicolae 
de Buda, fuseseră numiţi, ca episcopi de Milcov, Toma de Nympti — în 1347, Ber- 
nard — la 12 februarie 1353 şi apoi Albert de Usk — la 29 mai 1364. Ultimii doi 
aparţineau Ordinului Dominicanilor. Nici aceştia însă n-au rezidat în eparhia lor, 
în „cetatea" Milcov. 

Muşatinii. Petru voievod. Evenimentele care au urmat morţii lui Laţco sînt 
printre cele mai obscure din toată istoria Moldovei. Nu există certitudine nici 
măcar în ce priveşte persoana urmaşului său. 

Cîtăva vreme, învăţaţii noştri, pe temeiul unui act intern din 1374 şi a unei men¬ 
ţiuni dintr-o cronică străină, puneau ca succesor al lui Laţco pe Iurg Koriatovici t un 
principe lilvan. Acesta, ortodox, ar fi fost adus de către boierimea moldoveană ca 
o reacţie împotriva curentului catolic şi ar fi domnit vreo doi ani, pierind după aceea 
într-un complot al aceleiaşi boierimi nemulţumite. Cercetările din ultimul timp au 
arătat însă că actul intern din 1374 este un act falsificat, că ştirea cronicii străine 
e mult posterioară evenimentului pe care-1 povesteşte şi nu merită crezare, că, în 
sfirşit, Iurg Koriatovici era catolic, nu ortodox. Ar fi fost de altfel şi de mirare un 

asemenea stăpînitor pe care să nu-1 pomenească nici cronicile noastre vechi, 
pomelnicele, nici hrisoavele urmaşilor. 

Atunci cine a urmat la tronul Moldovei? Laţco n-a avut nici un fiu, aşa îneît 
cu el s-a stins dinastia lui Bogdan, în linie bărbătească. A continuat, însă, în 
linie femeiască, prin Margareta sau Muşata care era fiica sau a lui Laţco sau 
a lui Bogdan — nu se ştie bine. Muşata a fost căsătorită cu un Coste a, care se 
pare că a ocupat tronul Moldovei pentru puţin timp, îndată după Laţco. Po¬ 
melnicul de la Bistriţa pomeneşte pe Costea printre „binecredincioşii domnii 
ţării** Moldovei. Urmaşii Muşatei şi ai lui Costea au purtat numele generic de 
Muşatini , după cum în Ţara Românească, urmaşii lui Basarab au purtat pe acela 
de Basarabi. 

Durata domniei lui Costea nu se arată în cronici, putem însă încerca s-o sta¬ 
bilim prin deducţie. Se admite că Laţco şi-a încheiat stăpînirea în 1373; pe de altă 
parte, lui Petru, letopiseţele noastre vechi îi dau toate 16 ani de domnie. Luînd ca 
sfîrşit al acesteia din urmă anul 1391 (în 1392 se constată Roman ca domn al Mol¬ 
dovei) rezultă că Petru a început cîrmuirea sa în 1375. Prin unita re. Costea a dom¬ 
nit între 1373 şi 1375; domnia lui a fost scurtă: vreo doi. trei ani de zile. Ce s-a 
petrecut în acest răstimp, nu se ştie: n-avem absolut nici o informaţie pînă acum. 

în 1375 ajunge Ia tronul Moldovei Petru voievod , fiul Muşatei şi al lui Cos¬ 
tea; el domneşte, potrivit cronicilor, 16 ani, deci pînă în 1391. A fost în bune 
legături cu regele Poloniei, Vladislav Iagello, a cărui suzeranitate a recunoscut-o 
în 1387, printr-un act omagial dat în oraşul LVov (Liov, cum îi spuneau ai noştri). 

A 

In anul următor, 1388, el împrumută chiar pe Vladislav cu 3 000 de ruble de 
argint, o sumă însemnată pentru vremea aceea. Drept garanţie era Pocu(ia, o 
provincie de aproape opt mii de kilometri pătraţi, situată la hotarul de miază¬ 
noapte al Moldovei, dincolo de Ceremuş, pe care Petru avea dreptul s-o ocupe 
dacă banii nu vor fi înapoiaţi la termen. De fapt, suma împrumutată lui Vladislav 
Iagello n-a fost restituită în întregime; de aceea, domnii Moldovei au ridicat 
mereu — timp de peste o sută cincizeci de ani — pretenţii asupra Pocuţiei, pe 
care au şi stâpînit-o în cîteva rînduri. 

Sub Petru al Muşatei, s-a zidit mănăstirea Neamţului , de către nişte uce¬ 
nici — spune tradiţia — de ai lui Nicodim, ctitorul Vodiţei din Ţara Românească. 

Un document posterior, din 1407, de la Alexandru cel Bun, aminteşte de două 
sate, două mori şi o vie pe care le-a dăruit mănăstirii „sfînt răposatul domn Io Petru 
voievod". 

Tot timpul domniei Iui, s-au bătut şi cei dintîi bani moldoveneşti. Ei sînt de 
argint, ceva mai mici decît o moneda de cinci lei de astăzi. Pe o parte au un scut 
cu flori de crin şi bare transversale, pe cealaltă, capul de bour, stema Moldovei. 

Roman voievod, fratele Iui Petru, a domnit vreo trei ani de zile, pînă în 
1394. Sub el, Moldova atinge hotarul firesc spre miazăzi, ţărmul mării : o ştim 
din titlul aşa de frumos pe care-1 poarta Roman în hrisoavele sale: „Marele sin- 

gur stăpînitorul domn Io Roman voievod al Ţării Moldovei de la munţi pînă 
la ţărmul marii" Şi cl a fost în bune legături cu regele Poloniei, recunoscîn- 
du-i, ca şi fratele său, suzeranitatea. 

A 

In timpul Iui izbucneşte un conflict între biserica moldoveana şi patriarhia 
din Constantinopol. Petru ceruse să fie recunoscut mitropolit al ţării, losif, epis¬ 
copul de Cetatea Albă şi iudă a sa, care fusese sfinţit de către mitropolitul de 
Halici, în Polonia. Patriarhul, supărat de faptul că se trecuse peste el, n-a vrut 
să recunoască pe losif, ci a trimis pc un grec, Icremia, să fie mitropolit în Mol¬ 
dova. Ţara şi domnul nu l-au primit însă pe acesta. Atunci patriarhul a aruncat 
anatema asupra locuitorilor, episcopilor — în afară de losif, mai era încă un 
episcop. Melciii\ la Rădăuţi sau la Suceava — şi asupra domnului. Mai tîrziu 
a ridicat-o dc deasupra ţârii, lăsînd-o numai asupra voievodului şi episcopilor. 
Conflictul a ţinut pînă la începutul domniei lui Alexandru cel Bun, cînd patri¬ 
arhia a recunoscut, în sfîrşit, pe losif ca mitropolit al Moldovei. 

Roman a întemeiat oraşul care-i poarta numele şi a făcut acolo şi o cetate 
de apărare. Sfîrşitul domniei lui e în legătură cu amestecul într-un război pur¬ 
tat dincolo dc Nistru, la oraşul Camenîţa. Pentru acest oraş se certau Vitold, 
ducele Lituaniei, şi Teodor Koriatovici, un principe tot de origine lituană, dar 
care sc stabilise în nordul Ungariei, unde avea mai multe posesiuni. Roman ia 
partea celui de-al doilea; armatele lor sînt însă învinse, iar domnul Moldovei 
c prins şi dus în Polonia, unde a stat mai mulţi ani, sub pază, într-o cetate. 
Mormîntul său sc află la Rădăuţi, lingă acela al lui Bogdan şi al lui Laţco. 

Ştefan voievod (1394-1399). După Roman, a urmat ca domn Ştefan, care-i 
era frate sau nepot dc soră — nu se ştie bine. El a ajuns la tron cu ajutorul 
regelui Poloniei, al cărui vasal supus a fost, obligîndu-se să-i dea ajutor împotri¬ 
va oricărui duşman, la orice distanţă. Această alipire completă faţă de poloni 
a supărat însă pe regele Ungariei, Sigismund, care şi el avea pretenţii de su¬ 
zeranitate asupra Moldovei. De aceea, el întreprinde o expediţie împotriva lui 
Ştefan, trecînd munţii şi asediind cetatea Neamţului. Cetatea n-a putut fi luată, 
iar în timpul retragerii, oastea ungară a fost sfarîmată de către Ştefan „la Hin- 
dău\ azi satul Ghindăoani (jud. Neamţ). Această izbîndă a avut loc în februa¬ 
rie 1395. 

Ca şi al lui Roman, sfîrşitul domniei lui Ştefan e în legătură cu un război pur¬ 
tat în afară de hotarele Moldovei: ajutînd pe poloni împotriva tătarilor, în lupta 
nenorocită de la Worskla (12 august 1399), Ştefan şi-a pierdut—se pare—viaţa. 
Pe piatra sa de mormînt, de la Rădăuţi, pusă prin îngrijirea strănepotului său 
Ştefan cel Mare, se aminteşte de biruinţa de la Ghindăoani. 

După Ştefan, a urmat la tronul Moldovei Iuga voievod, căruia letopiseţul zis 
de la Putna îi spune Ologul Nu se ştie sigur al cui fiu era. A avut o domnie 
foarte scurtă, cîteva luni, şi tulburată de diferiţi pretendenţi la tron. Cel mai vred¬ 
nic dintre aceşti pretendenţi, Alexandru cel Bun , fiul lui Roman, a şi izbutit, 
ajutat de Mircea cel Bătrîn, să-l îndepărteze pe luga şi i-a luat locul. 

MIRCEA CEL BĂTRlN 


„Principe intre creştini cel mai 
viteaz şi cel mai ager ." 

(Lcunclavius, cronicar al turcilor) 

Hotarele ţării. Mircea cel Bătrîn a fost unul dintre cei mai străluciţi voievozi 
pe care i-a avut Ţara Românească. Viteaz în război, iscusit diplomat în timp 
de pace, bun organizator şi cîrmuitor de ţară, evlavios creştin, puţini dintre dom¬ 
nii noştri îi pot sta alături. Duşmanii înşişi l-au lăudat; astfel, un cronicar al 
turcilor, Lcunclavius, îl socoteşte drept „cel mai viteaz şi cel mai ager 44 dintre 
principii creştini. Pc vremea lui Mircea, Ţara Românească a atins cea mai 
marc întindere din toate timpurile; hotarele ei se vad lămurit din impunătorul 
titlu pe care-l poartă domnul: „Eu, cel întru Hristos Dumnezeu binecredinciosul 
şi binccinstitorul şi dc Hristos iubitorul şi singur stăpînitorul Io Mircea, mare 
voievod şi domn, cu mila lui Dumnezeu şi cu darul lui Dumnezeu stăpînind 
şi domnind toată Ţara Ungrovlahiei şi părţile de peste munţi, încă şi spre păr¬ 
ţile tătăreşti şi Amlaşului şi Făgăraşului herţeg şi Banatului de Severin domn 
şi de amîndouă părţile de peste toată Dunărea şi pînă la Marea cea mare şi cetăţii 
Dîrstorului stăpînilor 44 Toate ţinuturile înşirate in acest strălucit titlu au fost 
intr-adevăr în stăpînirea lui Mircea. Ţara Românească se întindea aşadar şi pes¬ 
te munţi, unde domnul avea ca feude Amlaşul şi Făgăraşul, cuprindea şi malul 
drept al Dunării, începînd cam din dreptul Turtucăii. Mai înainte, Dobrogea 
fusese a unui despot cu numele Dobrotici, care o primise, împreună cu oraşele 
de pe ţărmul mării, pînă Ia Mesemvria, la sud de Vama, de la împăratul bizantin. 
O mare parte din moştenirea iui Dobrotici a trecut asupra iui Mircea; acesta, în 
două documente latine, din 1390 şi 1391, se intitulează chiar astfel: Jerrarum 
Dobrodicii despotus 44 Dîrstorul — Silistra de azi — va fi şi el cîştigat, dar, 
după cît se pare, în alte împrejurări: de aceea şi apare în titlul domnesc ca o 
entitate deosebită, separată de restul posesiunii transdanubiene. „Părţile tătăreşti 4 * 
însemnau ţinuturile de dincolo de Prut, la nord de gurile Dunării, ţinuturi pe 
care odinioară Basarab le cucerise de la tătari şi care cuprindeau şi cetatea Chiliei, 
înspre Moldova, hotarul era la Milcov; cetatea Crăciuna, pe malul sting ai aces¬ 
tui rîu, aparţinea însă tot Ţării Româneşti. 

Luptele cu turcii. Politica externă a lui Mircea a fost dominată de un fapt 
capital: primejdia turcească. Combaterea acestei primejdii — direct sau indi¬ 
rect — constituie preocuparea de căpetenie a marelui domn. Ea străbate, ca un 
fir roşu, întreaga activitate militară şi diplomatică a lui. Toate războaiele lui Mircea 
se fac cu turcii, nici unul cu ungurii, cu moldovenii, şi cu atît mai puţin, prin 

urmare, cu polonii. Raportul dintre forţe era însă inegal. Turcii, în plină expan¬ 
siune cuceritoare, aveau mult mai multe mijloace decît domnul muntean. De 
aceea, la urmă, Mircea a şi trebuit să recunoască această superioritate şi să ajungă 
la o înţelegere cu noii stăpîni ai Răsăritului. Dar rezistenţa lui îndelungată — 
provocînd admiraţia adversarilor înşişi — a avut un rezultat dc cea mai mare 
însemnătate: a păstrat fiinţa statului muntean. în timp cc Bulgaria cădea sub 
loviturile lui Baiazid şi era prefăcută în paşalîc turcesc — stare în care a rămas 
aproape cinci sute de ani —, în timp ce Serbia avea, la scurt interval, aceeaşi 
soarta, Ţara Românească a putut rezista şi a asigurat astfel continuitatea vieţii 
sale politice. Fapt capital, deoarece fără această viaţă politică, cele mai multe 
din manifestările noastre ulterioare, pînă în veacul al XlX-lca, ar fi fost altele. 

începutul conflictului cu turcii a avut loc în 1389, cînd Mircea a trimis un 
corp de oaste să ajute lui Lazăr , cneazul sîrbilor, în războiul pc care acesta îl 
declarase sultanului Murad. Lupta s-a dat pe locul numit Ci/npia Mierlelor 
(Kossovopolje, în sîrbeşte). La început, se părea că biruinţa va fi a creştinilor, 
mai ales după cc un sîrb fanatic, Miloş Obilici, pătrunsese pînă la locul unde 
se afla sultanul Murad şi-l ucisese cu lovituri de pumnal. Fiul lui Murad, Baiazid, 
supranumit şi Ildîrîm (Fulgerul) din cauza repeziciunii hotărîrilor şi mişcărilor 
sale, luă însă imediat comanda armatei turceşti şi schimbă retragerea iniţială 
într-o strălucită victorie. Creştinii fură zdrobiţi; cneazul Lazăr însuşi îşi pier¬ 
du viata. 

* 

Mircea trebuia să se aştepte acum ca turcii să se răzbune. Dc aceea, el forti¬ 
fică linia Dunării, facînd din piatră o cetate puternică la Giurgiu şi întărind pe 
aceea de la Tumu. Atacul lui Baiazid se produse în 1394; lupta a avut loc Ia 
Rovine, în ziua de 10 octombrie. Ea a fost crîncenă; cronica românească a lui 
Moxa, traducînd o cronică sîrbească, povesteşte: „fu război marc cît se întuneca, 
de nu se vedea văzduhul de mulţimea săgeatelor... se vărsă sînge mult, cît era 
văile crunte 44 . Ostaşii lui Mircea se luptară cu vitejie şi cîştigară biruinţa; dar, 
aşa cum se va întîmpla două sute de ani mai tîrziu, la Câlugâreni, ca nu avu 
un rezultat hotărîtor: turcii erau prea mulţi, spre a fi urmăriţi şi goniţi peste 
Dunăre; pe de altă parte, se găsi între boieri o coadă de topor, un anume Vlad , 
care se închină turcilor şi fu pus domn de ei. Mircea, după o noua luptă, defa¬ 
vorabilă, în regiunea Curţii de Argeş, trecu peste munţi, Ia Braşov. Aci se în¬ 
cheie, în martie 1395, în condiţii de perfectă egalitate, un tratat de alianţă cu 
regele Sigismund al Ungariei, prevăzînd ajutor reciproc împotriva duşmanu¬ 
lui. îndată după aceea, în aprilie, oşti le celor doi monarhi atacară pe turci, care 
trebuiră să părăsească Ţara Românească; cetatea Tumu, care căzuse în mîna 
lor înainte de lupta de la Rovine, fu cîştigată. 

Lupta de la Nicopole. Prin supunerea completă a Bulgariei, petrecută în 
1393, cînd această ţară deveni paşalîc, prin faptul că sîrbii erau vasali, prin expe¬ 
diţia din Muntenia în 1394, cu toate urmările ei, ungurii se vedeau acum direct 
ameninţaţi de către puterea, în plină ofensivă, a turcilor. De aceea, regele Sigismund 

hotărî să întreprindă expediţia creştină care se pregătea de mai multă vreme şi 
care avea de scop îndepărtarea necredincioşilor de la Dunăre şi, eventual, chiar 
gonirea lor din Europa. în luna mai a anului 1396, începură să sosească la Buda 
cavalerii francezi şi burgunzi. Veniră apoi cavalerii germani, sub conducerea 
burggrafului de Niimberg, strămoşul actualului nostru rege, şi cavalerii englezi. 
Veneţia dădea ajutor cu flota ei, Bizanţul intra şi el în coaliţie. în toiul verii, 
această strălucită armată, de vreo 100 000 de oameni, pomi spre ţinuturile noas¬ 
tre. Vidinul se supuse, Rahova fu cucerită, şi aliaţii ajunseră astfel în faţa ce¬ 
tăţii Nicopolc , care fu asediată. Sultanul Baiazid, care era la Tîmovo, veni repede, 
cu toate puterile sale, la Dunăre. Lupta avu Ioc în ziua de 28 septembrie. Mir- 
cea, care cunoştea felul de luptă al turcilor, se oferise să atace el cel dintîi; ducele 
de Burgundia, i îndru şi falindu-se cu cei şase mii de cavaleri pe care-i aduse¬ 
se, nu vm însă şi pomi el atacul. Dar, înaintînd prea departe, fu înconjurat de 
duşmani şi făcut prizonier împreună cu o mare parte din oastea sa. Un atac al 
regelui Sigismund era să aducă victoria, un contraatac al turcilor şi al despo¬ 
tului sîrb, vasalul lor, hotărî însă soarta luptei. Creştinii fură înfrînţi; mulţi căzură 
prizonieri; foarte mulţi pieriră; regele scăpă pe o corabie şi, coborînd pe Dunăre, 
ajunse, prin Marca Neagră, la Constantinopol şi de aci, înconjurînd Grecia, în 
Dalmaţia. Expediţia creştină, pornită aşa de frumos, se isprăvise printr-un 
dezastru. 

Noi lupte ale lui Mircea cu turcii. Participarea lui Mircea la lupta de la 
Nicopolc făcu pe Baiazid să întreprindă, în anul 1397, o expediţie de răzbunare 
în Ţara Românească. Oştile turceşti fură însă învinse: ne-o spune în chip cate¬ 
goric un cronicar bizantin. Ceea ce nu putuseră face aşadar mîndrii cavaleri ai 
Apusului, făcea, cu mult mai puţine mijloace, dar cu o ştiinţă militară supe¬ 
rioară, domnul muntean. Nu se ştie sigur unde a fost lupta; poate pe Ialomiţa. 

O altă victorie împotriva turcilor a repurtat Mircea în 1400. O armată a lor, 
de cîtcva zeci de mii de oameni, făcuse o expediţie de pradă în Ungaria. La în¬ 
toarcere, au fost atacaţi de domn, care avea şi un contingent ungar, şi bătuţi în 
aşa fel îneît puţini au mai scăpat peste Dunăre. 

După aceasta, urmă pentru Mircea o perioadă de timp ceva mai liniştită. în 
1402, avu loc, la Ankara, o luptă între Baiazid şi Timur-Lenk (adică Timur cel 
Şchiop), hanul mongolilor. Sultanul turcilor fii învins şi făcut prizonier; închis 
într-o cuşcă şi purtat prin Asia în urma învingătorului, el muri curînd după aceea, 
în urma lui, rămaseră mai mulţi fii care începură îndată (anul 1403) o luptă 
aprigă pentru moştenirea părintească. Mircea se amestecă în această luptă in¬ 
ternă şi sprijini cu armele pe unul din fii, pe Musa. Acesta şi ajunse să fie încoro¬ 
nat ca sultan Ia începutul anului 1411. în schimbul ajutorului acordat, dădu el 
domnului muntean mai multe posesiuni pe malul drept al Dunării. într-o scrisoare 
din această vreme, Mircea adaugă Ia titlurile sale şi pe acela de „stăpînitor al 
mai multor cetăţi turceşti" El era acum în culmea puterii: ţara avea cea mai mare 
întindere, iar sultan la turci era protejatul său. Din nefericire însă, această situ- 

aţie nu dură mult. Musa fu învins de un alt frate, Mohamed , care rămase sin¬ 
gur stăpînitor al imperiului (1413). încercările unui nou pretendent, Musiafa , 
ajutat şi acesta de Mircca, în anii 1414-1416, nu avură succes: ele provocară 
însă o expediţie de răzbunare a lui Mohamed în Ţara Românească, în 1417; 
cu acest prilej luară turcii cetatea Giurgiu; tot atunci se pare că a căzut şi Tumul. 
Pe de altă parte, Dobrogea e ocupată în întregime, Isaccea şi Enisala sînt în¬ 
tărite; Ţara Românească era ameninţată aşadar şi dinspre Răsărit. Mircea, după 
treizeci de ani de lupte şi atîtea victorii, fu silit să recunoască superioritatea 
turcilor; el se angajă să le plătească o sumă de bani anual, un ha raci, cum se 
spunea atunci; era un mijloc de a avea linişte, ţara rămînînd altfel cu vechile ei 
rosturi; turcii nu se amestecau în organizarea ei internă, care sc păstra neatinsă. 

Activitatea internă. Ctitoriile. în afară de luptele sale străluci te, Mircea 
mai e însemnat şi prin felul cum a ştiut să gospodărească ţara, facînd să se dez¬ 
volte comerţul şi industria şi prin grija ce a avut-o de cele bisericeşti. El a acor¬ 
dat braşovenilor un nou tratat de comerţ, în 1413, specificînd vama pe care 
aceştia trebuiau s-o plătească; se aduceau mărfuri atît din Răsărit, „de peste 
mare“, cît şi din Apus, tocmai din extremitatea cealaltă a Europei. Astfel erau 
postavurile şi catifeaua de Ypres, d cLouvain (în Belgia de astăzi!) şi de Colonia 
(pe malul Rinului, în Germania!); altele veneau din Cehia, foarte multe pro¬ 
duse se aduceau din Ardeal (manufactură săsească!) Noi, în schimb, exportam 
vite, piei şi blănuri, sare, miere şi ceară, peşte, brînză şi grîne. Lîngă Baia de 
Aramă, la satul Bratilovo, începe, în vremea aceasta, exploatarea minelor de 
aramă. 

a ( 

In pnvinţa lăcaşurilor dumnezeieşti, Mircea a ridicat o nouă biserică, de 
piatră, la Cozia şi a făcut daruri bogate mănăstirii de aci şi celei de la Tismana, 
precum şi multora din celelalte mănăstiri care se constată a exista în vremea 
sa, anume Snagovul, Glavaciocul, Dealul, Slrugalea (nu se ştie sigur unde venea 
această mănăstire!), Govora, Bolintinul (în jud. Ilfov, în „pădurea cea mare“!) 
şi Vişina (în jud. Gorj, lîngă Bumbeşti!). A făcut daruri şi la Muntele Athos, 
mănăstirii Cutlumuz , ctitoria înaintaşilor săi Nicolae Alexandru şi Vlaicu Vodă. 

Mircea a murit la 31 ianuarie 1418 şi a fost îngropat în ctitoria sa de la Cozia, 
într-un sarcofag de piatră cioplit ca în Apus. Chipul marelui voievod se vede 
şi astăzi pe peretele ctitorilor, iar amintirea lui, a faptelor lui strălucite, va fl 
veşnică în istoria patriei noastre. 

ALEXANDRU CEL BUN 


Alexandrii cel Bun este figura dominantă 
a primului secol de istorie moldoveana. 

Caracterul domniei. întinderea ţării. Dintre toţi cei cmc, în junii anului 
1400, rîvneau tronul Moldovei, a biruit, spre norocul poporului nostru, cel mai 
destoinic, anume Alexandru, fiul lui Roman, fostul domn. Am spus spre norocul 
poporului nostru, deoarece într-adevăr fericită a fost domnia lui. A durat mult , 
condiţie esenţială pentru propăşirea instituţiilor, a întins hotarele ţării , a mărit 
deci temelia însăşi a statului, l-a aparat , cînd a trebuit, a organizat temeinic 
viaţa bisericească şi economică, a căutat să păstreze pace şi linişte , lucru rar 
într-o epocă de necontenite războaie şi năvăliri. A fost o domnie cum puţine 
au mai urmat în zbuciumata istorie a Moldovei. Poporul, cu simţul lui de 
dreaptă preţuire, i-a spus lui Alexandru „cel Bun“ Şi aşa va râmînc el, cu acest 
calificativ, în istoria neamului. 

împrejurările în care a ocupat tronul Alexandru cel Bun nu ne sînt bine cunos¬ 
cute. Un lucru însă este sigur, după cele ce ne spune letopiseţul zis de la Bis¬ 
triţa, anume că l-a ajutat Mircea cel Bătrîn. în felul acesta trebuie înţeleasă ştirea 
letopiseţului că pe Iuga „l-a luat“ domnul muntean. Nici data suirii pe tron nu 
se poate stabili cu precizie. Primul act asupra căruia nu există nici o bănuială e 
din 29 iunie 1400: prin urmare, la această dată, Alexandru domnea. 

întinderea progresivă a Moldovei sub raportul teritorial atinge punctul cul¬ 
minant în timpul lui Alexandru cel Bun. El a stăpînit de la Ccremuş la lima¬ 
nul Nistrului, şi de la Milcov pînă la Hotin. La începutul domniei, el are Cetatea 
Albă; după moartea lui Mircea cel Bătrîn, constatăm că stăpîneşte şi celălalt 
mare port şi mare antrepozit comercial, Chilia. înspre Ţara Românească hotarul 
era chiar la Milcov; numai cetatea Crăciuna, pe malul stîng, rîpos, mai rămăse¬ 
se încă muntenilor. Părerea care a dăinuit multă vreme în istoriografia noas¬ 
tră, că Vrancea şi chiar ţinutul dinspre nord, pînă la Trotuş, ar fi aparţinut, pe 
vremea lui Alexandru, Ţării Româneşti, nu se poate susţine. Există documente 
categorice, cum este, de pildă, acela pentru satul Bătineşti, dintre Putna şi Mil¬ 
cov, din care reiese limpede stăpînirea lui Alexandru asupra acestei regiuni. 
Tratatul ulterior, din 1475, al lui Ştefan cel Mare cu Mateiaş Corvin, ne arată 
că au existat şi acte încheiate între Mircea cel Bătrîn şi Alexandru cel Bun cu 
privire la hotarul dintre cele două ţari. Din nefericire, nu cunoaştem aceste acte, 
nici n-avem vreo ştire despre cuprinsul lor. în sfîrşit, din anul 1413 înainte, ho¬ 
tarul spre miazănoapte e împins dincolo de Ceremuş, el înglobînd şi Pocuţia. 
Suprafaţa Moldovei era, prin urmare, considerabilă. Domnia lui Alexandru 

înseamnă, sub acest raport, după cum am spus, punctul cel mai înalt de la înte¬ 
meiere încoace. El va fi întrecut numai pe vremea lui Ştefan, cînd ţara va avea 
şi cetatea Crăciuna spre miazăzi şi posesiunile din Ardeal, Ciceiul şi Cetatea 
de Baltă. 

Relaţiile cu vecinii. Ca şi înaintaşii săi, Alexandru cel Bun a păstrat bune 
raporturi cu polonii. In anul 1402, deci puţină vreme după ce se suise pe tron, 
el încheie un tratat cu Vladislav lagello, recunoscîndu-i suzeranitatea. Acest tratat 
e reînnoit în mai multe rînduri în cursul domniei, ultima dată în 1411. Din ve¬ 
chea datorie dc 3 000 de ruble de argint, contractată în timpul lui Petru al Mu- 
şatei, mai rămăsese o mie; Vladislav recunoaşte faptul şi-i dă lui Alexandru 
un înscris la mînă, tot în anul 1411. Dacă acest rest de datorie nu va fi plătit în 
doi ani, domnul Moldovei va avea dreptul sa ocupe Pocuţia şi s-o păstreze pîna 
ce i se vor întoarce banii. Ceea cc s-a întîmplat în 1413. 

Ca urmare a tratatului încheiat în 1402, ajută Alexandru cel Bun pe regele 
Poloniei cu oaste împotriva duşmanilor în mai multe rînduri. Astfel, în 1422, 
în timpul războiului cu cavalerii teutoni care, după ce fuseseră izgoniţi de la 
noi, se stabiliseră în Prusia Orientală, el îi trimite o oaste de călăreţi sub coman¬ 
da spătarului Coman; aceştia sînt atacaţi, în faţa cetăţii Marienburg, de o armată 
mult mai numeroasă. Moldovenii se retrag atunci în ordine într-o pădure din 
apropiere, unde dcscalccă şi se dau fiecare în dosul unui copac, aşteptînd, cu 
arcurile pregătite, atacul teutonilor. Cînd aceştia, siguri de victorie, se năpustesc 
asupra pădurii, sînt primiţi de o ploaie deasă de săgeţi. Mulţi dintre teutoni cad 
ucişi sau răniţi, ceilalţi se retrag în dezordine, urmăriţi de moldovenii care iau, 
cu acest prilej, şi o pradă bogată. „Astfel -— povesteşte cronicarul polon Dhigosz 
—, într-un chip minunat, moldovenii, cu o ceată de puţini oameni, au bătut o 
oaste marc a duşmanului şi s-au întors... învingători şi încărcaţi cu o pradă 
uriaşă.“ 

Nu tot aşa dc leal s-a purtat însă regele Poloniei faţă de Alexandru cel Bun. 
Intr-adevăr, în timp ce acesta din urmă era credincios cuvîntului dat şi gata să-şi 
ajute suzeranul la vreme de nevoie, Vladislav lagello, sub influenţa regelui 
Ungariei, a admis să încheie cu acesta, în 1412, un tratat la Lubiin , prin care 
se prevedea, într-un articol secret, că dacă Alexandru nu va ajuta pe unguri îm¬ 
potriva turcilor, atunci el să fie detronat, iar Moldova să se împartă în două: 
polonii să ia partea dinspre miazănoapte şi răsărit, cu oraşele Iaşi şi Cetatea 
Albă, iar ungurii partea dinspre apus şi miazăzi, cu oraşul Bîrlad şi cu Cetatea 
Chiliei. Acest articol nu va fi cunoscut de Alexandru cel Bun decît tîrziu, spre 
sfîrşitul domniei, şi atunci el va determina, pe bună dreptate, ruperea legăturilor 
cu polonii. Acest fapt se va întîmpla în 1431: domnul Moldovei se aliază cu li- 
tuanii, care erau şi ei nemulţumiţi de Vladislav lagello; războiul începe în vară, 
şi Alexandru înaintează pîna la Liov, luînd o pradă bogată. E adevărat că, pînă 
la urmă, polonii au biruit, învingînd pe lituani. Domnul Moldovei nu a mai văzut 
însă acest sfîrşit, deoarece el şi-a încheiat viaţa mai înainte (1 ianuarie 1432). 

Cu ungurii, relaţiile lui Alexandru cel Bun au fost rezervate; n-a ajuns însă 
niciodată cu ei la vreun conflict; spre sfîrşitul domniei, atunci cînd se produsese 
ruptura cu polonii, constatăm chiar o apropiere. Cu Mircea cel Bătrîn, rapor¬ 
turile au fost din cclc mai bune; cu ajutorul acestuia, ocupă doar Alexandru 
tronul; aceleaşi raporturi le-a avut şi cu fiii lui Mircea, aşadar cu Mihail /, cu 
Radu zis Praznaglava (Chelul) şi cu Alexandru-Aldea. Numai cu Dan al II-lea, 
duşmanul fiilor lui Mircea, nu s-a putut împăca Alexandru cel Bun; cu acesta a 
purtat chiar şi două războaie victorioase, în 1429 şi 1430. Tot Dan al II-lea pro¬ 
voacă şi atacul — nereuşit, de altfel — al turcilor împotriva Cetăţii Albe, în 1420. 
Este prima luptă pe care o au moldovenii cu turcii. 

Cu tătarii n-a avut conflicte. Cronicile noastre, ca şi mărturiile străinilor, nu arată 
nici o luptă între Alexandru cel Bun şi aceşti stăpînitori ai stepei din nordul Mării 
Negre. Dimpotrivă, ei î-au dat ajutor în expediţia pe care a întreprins-o în vara anu¬ 
lui 143 1 împotriva polonilor, ajungînd pînă la Liov. 

în genere, se poate afirma că politica externa a lui Alexandru cel Bun n-a fost 
o politică ofensivă, ci una defensivă. Este adevărat că el a ocupat Chilia, care 
aparţinea mai înainte muntenilor, şi Pocuţia, pe care o stăpîneau polonii. Aceste 
fapte sc justifică însă pe de o parte prin necesitatea economică şi militară a 
Moldovei de a slăpîni cetatea — antrepozit de la gurile Dunării — hotarulfiresc 
spre miazăzi —, pc de altă parte, printr-un titlu de drept pe care-1 aveau domnii 
Moldovei asupra pămîntului de dincolo de Ceremuş. Odată realizate drepturile 
sale legitime , Alexandru n-a făcut altceva decîtsa se apere împotriva duşmanilor. 
Este politica pc care o vor urma cci mai mulţi dintre domnii noştri, este politi¬ 
ca, am putea spune, tradiţională a poporului nostru, care nu are tendinţe de impe¬ 
rialism, ci doreşte numai să poată trăi în cuprinsul hotarelor sale etnice. 

Alexandru cel Bun şi Biserica. Un merit deosebit şi-a cîştigat Alexandru 
cel Bun în domeniul bisericesc. EI pune capăt mai întîi conflictului cu patriar¬ 
hia de Constantinopol, conflict care începuse, după cum am văzut, în timpul 
tatălui său Roman. Chiar la începutul domniei, în 1401, anatema este ridicată, 
Iosif este recunoscut ca mitropolit al Moldovei şi astfel ţara îşi statorniceşte 
organizarea ei ierarhică bisericeasca. Această organizare se desavîrşeşte apoi 
prin înfiinţarea, de către Alexandru, a două episcopii: una Ia Rădăuţi , pentru 
partea de miazănoapte a ţării, alta Ia Roman , pentru partea de miazăzi. 

Tot Alexandru este şi ctitorul a două mari şi vechi mănăstiri moldovene: Bis¬ 
triţa şi Moldovă a ; el le-a înălţat din temelie şi le-a înzestrat cu numeroase odoare 
bisericeşti, cu sate, venituri şi robi. în cea dintîi au fost îngropate rămăşiţele pă- 
mînteşti ale voievodului; piatra sa de mormînt nu ni s-a păstrat însă. Numeroase 
danii au primit şi celelalte mănăstiri ale Moldovei şi anume: Neamţul , apoi mă¬ 
năstirea sfîntului Nicolae din Poiana Şiretului, numită mai tîrziu şi Pobrata (azi 
Probota), după aceea mănăstirile dintre Prut şi Nistru, anume cea de la Vîşnevăţ 
şi aceea „ a lui Vărzar\ în sfîrşit mănăstirile Humor , întemeiată de un dregător 
al lui Alexandru, şi Horodnic , care era mănăstire de călugăriţe. Şi Muntele Athos 

a cunoscut milostenia cucernicului domn al Moldovei: mănăstirea Zogrctfos de 
acolo are un act de danie din anul 1429. 

Tot în latura aceasta, a vieţii bisericeşti, trebuie pomenită şi aducerea moaş¬ 
telor Sfîntului loan cel Nou. Pe la 1300, a fost martirizat, la Cetatea Alba, de 
către tătari, un neguţător grec cu numele loan, fiindcă nu voia să treacă la maho¬ 
medanism. După moarte, trupul mucenicului n-a putrezit însă, ci s-a păstrat 
ca sfinte moaşte făcătoare de minuni. Faima lor ajungînd la Suceava, Alexandru 
se gîndi să le aducă în cetatea sa de scaun. Cu mare şi strălucit alai s-a făcut 
aceasta, şi sfintele moaşte au fost aşezate într-o raclă de argint, frumos îm¬ 
podobită, în biserica mitropolitană din Suceava. Şi astăzi încă, la hramul bise¬ 
ricii, mii şi mii de oameni vin din toate părţile spre a-şi atinge o clipă buzele 
şi fruntea de sfîntul trup al mucenicului, cel ce vindecă bolile şi apără pămîn- 
tul Moldovei. Viaţa Sfîntului loan cel Nou a fost scrisă chiar în vremea lui Ale¬ 
xandru cel Bun de către un călugăr învăţat, Grigore Ţamblac. Acesta era de fel 
din Tîmovo, în Bulgaria; fusese trimis în Moldova, în 1401, de către patriar¬ 
hul de Constantinopol spre a pune capăt conflictului bisericesc, şi, isprăvindu-şi 
cu bine misiunea, rămăsese aci. Domnul îi dădu stăreţia mănăstirii Neamţului 


şi-l numi totdeodată „prezviter al marii biserici a Moldovlahici 41 La Suceava, 
Ţamblac a ţinut în slavoneşte — limba oficială a ţării — o scrie de predici, 21 
de toate, al căror cuprins ne este cunoscut, deoarece copii de pe ele s-au păs¬ 
trat atît în Rusia, cît şi în sudul Dunării. După cîtăva vreme, acest învăţat călugăr 
a trecut în Lituania şi a fost ales mitropolit al Kievului. 

Dar nu numai faţă de biserica ţării a arătat Alexandru grijă, ci şi faţă de cele¬ 
lalte confesiuni creştine. Pentru episcopul catolicilor a zidit o biserică frumoa¬ 
să, de piatră, în Baia , iar armenilor le-a dat un hrisov, recunoscîndu-le un episcop, 
cu reşedinţa Ia Suceava. Cîţi dintre conducătorii contemporani ai Europei pot 
arăta o aşa de largă înţelegere, un spirit aşa de tolerant, aşa dc creştin? 


Viaţa economică. Şi în domeniul acesta, Alexandru cel Bun s-a arătat un 
cîrmuitor destoinic. El a dat negustorilor din Liov şi din ţinuturile polone înve¬ 
cinate cu Moldova un privilegiu comercial, în anul 1408, hotărîndu-le ce anume 
vămi au să plătească. Aceste vămi se luau la hotare, sau în oraşele cele mai 
apropiate de hotare, precum şi în unele din oraşele şi tîrgurile din interior. 
Astfel, de pildă, postavul care se aducea din Polonia şi era destinat Ardealului, 
plătea o vamă Ia Suceava, cea mai mare, apoi o a doua la Baia şi o a treia Ia 
Moldoviţa. Dar, deşi existau mai multe vămi, totalul lor nu era prea ridicat. 

Cuantumul vămii varia, pentru mărfurile de export, în raport cu ţara de desti¬ 
naţie. Astfel, se plătea la Suceava, pentru o vită comută, dacă se exporta la tătari, 
patru groşi (moneta curentă pe atunci în Moldova!); dacă se exporta la Liov, numai 
un groş; pentru o sută de oi, şaizeci de groşi, dacă erau destinate tătarilor; numai 
zece groşi, dacă mergeau la Liov. Existau, aşadar, şi atunci tarife preferenţiale. 

Un alt privilegiu comercial a dat Alexandru cel Bun negustorilor din Braşov; 
cei din Bistriţa ştiau şi ei, în mod precis, cît au de plătit pentru mărfurile pe 

care le importau din sau le exportau în Moldova. O activitate comercială foarte 
vie domnea pe vremea aceea în întreaga ţară. Şiruri lungi de care cu marfa străină 
sau localnică, străbateau drumurile; veniturile visteriei erau mari. 

Alexandru cel Bun şi-a sfîrşit domnia, dupăcît se pare, la 1 ianuarie 1432; 
în urma lui au rămas mai mulţi fii care s-au luptat ani de-a rîndul, între ei, pen¬ 
tru a ocupa tronul; în vederea acestui scop, nu s-au dat îndărăt nici de la cele 
mai grozave crime. Ţara, care înflorise mult sub lunga domnie a lui Alexandru, 
va decădea în timpul nevrednicilor săi fii. 

„Atletul cel mai puternic al lui lins tos .“ 
(Scrisoarea din 1456 a papei Calixl al IU-lca) 

Românii din Ardeal. Starea lor socială şi economică. Românii din Ardeal 
n-au avut parte de o dezvoltare liberă, în forme proprii, naţionale, ca dincoace 
de Carpaţi. Statul în cuprinsul căruia au trăit a fost un stat străin, cu o biserică 
dominantă străină, cu o pătură conducătoare străină. Cine voia să ia parte la viaţa 
de stat, să intre în pătura conducătoare, fatal trebuia să se asimileze ei, era adică 
pierdut pentru neamul nostru. în aceasta a stat tragedia elementului românesc 
de peste munţi. 

La începutul veacului al XV-lea, românii din Ardeal erau împărţiţi în trei 
mari categorii: şerbii sau iobagii , alcătuind categoria cea mai numeroasă şi trăind 
pe moşiile regelui, bisericii şi nobililor, cărora erau obligaţi să le plătească dijme, 
dări şi să le muncească; apoi cnejii şi voievozii , avînd o situaţie mai bună, în 
calitatea lor de administratori şi de reprezentanţi ai şerbilor faţă dc proprietarii 
respectivi; în sfîrşit, nobilii , bucurîndu-se dc toate drepturile şi privilegiile re¬ 
zervate prin legi, decrete şi obiceiuri. Starea şerbilor era grea: nu se puteau 
muta de pe o moşie pe alta, decît dacă Ie dădea voie proprietarul, ceea ce, bine¬ 
înţeles, nu se întîmpla; trebuiau apoi să plătească numeroase dări şi dijme, nu 
numai proprietarilor, dar şi bisericii catolice; trebuiau să lucreze gratis un număr 
de zile pe an. Nevoile şi asuprelile tot înmulţindu-se, iobagii ardeleni — români 
şi unguri — au făcut o mişcare în anul 1437. 

Mişcarea din 1437. Unio trium nationum. Mişcarea din 1437 a avut ca punct 
de plecare un abuz al episcopului Transilvaniei Gheorghe Lepeş. Acesta nu 
strînsese timp de trei ani dijmele care i se cuveneau; la urmă le cern în bloc pe 
toate, şi anume, nu în moneda obişnuită pînă atunci, ci în moneda cea nouă, 
care valora mai mult decît cea anterioară. Abuzul era deci îndoit. Ţăranii ro¬ 
mâni şi unguri din nordul Ardealului, sătui de continuele vexaţiuni suferite, se 
ridicară cu toţii şi cerură să li se facă dreptate. Avu Ioc o consfătuire a răscula¬ 
ţilor pe dealul Bobîlna (teritoriul comunei Olpret) şi se formă o delegaţie care 
ceru nobililor să revină la vechile libertăţi. Aceştia, însă, avînd de partea lor 
şi pe voievodul Transilvaniei, pe Ladislau Csâky, în loc să dea ascultare plînge- 
rilor, schingiuiră şi uciseră pe trimişii ţăranilor. Izbucni atunci o răscoală în¬ 
fricoşătoare; mulţi căzură de o parte şi de alta, pînă cînd nobilii, dîndu-şi seama 
de gravitatea situaţiei, făcură o legătură cu saşii, care avuseseră şi ei de suferit 
de pe urma mişcării, şi cu secuii. Actul, încheiat la Căpîlna , în ziua de 16 sep- 

tembrie 1437, prevedea o „uniune frăţească", fiecare parte obligîndu-sc sâ 
ajute, fără înlîrzicrc, pe celelalte, împotriva duşmanilor; fiindcă erau trei părţi, 
i s-a mai zis şi „ Unio imun natiomun “ 

Rezultatele uniunii nu întîrziară. Ţăranii fură înfrînţi în luptele care avură 
loc, iar conducătorii lor executaţi; condiţiile de trai deveniră şi mai grele. Sub 
raport politic, „ Unio triuni nat ion um" avu, de asemenea, consecinţe însemnate: 
ca servi dc temei teoriei de mai tîrziu care prezenta ca naţiuni politice ale 
Ardealului numai pe unguri, saşi şi secui, cu excepţia românilor. De fapt, după 
cum am văzut, înţelegerea din 1437 vorbea de nobili , dc saşi şi de secui, şi în 
rîndurilc celor clintii erau şi români. Din nefericire, însă, aceşti români, spre 
a-şi păstra moşiile şi dregătorii le, îşi schimbară credinţa (regii unguri perse¬ 
cutau pe ortodocşi) şi limba, fură pierduţi deci pentru neamul nostru. 

Ian eu dc Hunedoara Din rîndurilc românilor ardeleni au ieşit multe familii 
dc scamă care au dat statului maghiar bărbaţi vestiţi în toate domeniile de ac¬ 
tivitate (armată, administraţie, biserică ctc.). Astfel au fost familiile BanJJi (al 
cărei nume vine din românescul Ban şi înseamnă: fiul lui Ban!), Dragffi (din Drag!), 
Kendeffi (din Cîndca!), Mqjlalh. Csăki, Bekesc tc. Dar cea mai vestită familie, în 
privinţa aceasta, a fost familia Corvineştilor care a dat statului maghiar pe cel 
mai marc general al lui, iancu de Hunedoara , pe unul dintre cei mai străluciţi 
regi, Maleiaş Corvinul şi pe un ilustru arhiepiscop şi diplomat, Nicolae Olaliul. 

Corvincşlii sînt dc origine din ţinutul Hunedoarei. Tatăl lui Iancu se numea 
Voicu, iar bunicul lui, Şerb. în 1409, regele Sigismund dăruia lui Voicu, pentru 
„strălucitele sale merite** dovedite în diferite împrejurări ca „oştean al curţii* 4 
{„anale nnles “), domeniul Hunedoarei cu toate locurile sale de arătură, fîncţele, 
pădurile şi apele sale. Cu acest prilej e pomenit şi fiul lui Voicu, Ioan , care nu 
c altul dccîl vestitul Iancu de Hunedoara. Acesta s-a născut, după toate proba¬ 
bilităţile, în 1386, în anul cînd începea Mircea cel Bătrîn să domnească. A învăţat, 
ca şi tatăl său, meşteşugul armelor; a fost, în acest scop, şi în Italia, în slujba 
ducelui dc Milano. Reîntors în ţară, el slujeşte, cu o trupă a sa, regelui Sigismund, 
care îi dă în schimb o moşie în Banat. Cariera lui Iancu se desfăşoară apoi în 
felul următor: în 1438 e ban de Sever in, în 1441 îl găsim ca voievod al Transil¬ 
vaniei, iar în 1446, în urma morţii regelui Vladislav, ucis la Vama, guvernator 
al Ungariei. în această înaltă funcţie rămîne el pînă în 1452, cînd îşi dă demisia 
din cauza intrigilor nobililor unguri. 

Iancu de Hunedoara e vestit în istorie din pricina luptei necurmate pe care a 
dus-o, timp de zeci dc ani, cu turcii, şi din pricina victoriilor răsunătoare pe care 
le-a cîştigat asupra acestora. Cele mai însemnate din aceste victorii au fost în 
1442, cînd a sfârîmat două armate turceşti, una la Poarta de Fier, pe unde treci 
din Ardeal în Banat, şi alta pe Ialomiţa, în Muntenia, apoi în 1443, cînd a ajuns 
cu armata sa pînă în inima Balcanilor, dincolo de Sofia, şi mai ales în 1456, 
cînd a apărat cu eroism Belgradul împotriva atacurilor lui Mohamed al Il-lea, 
cuceritorul Constantinopolului, silindu-l să se retragă. 

Date fiind însuşirile deosebite ale lui Iancu de Hunedoara, vitejia şi pres¬ 
tigiul său, apoi slujbele mari pe care le-a avut, nu e de mirare că el a exercitat 
o influenţă puternică şi asupra ţărilor de dincoace de Carpaţi. Timp de aproape 
cincisprezece ani (1442-1456), atît Muntenia cît şi Moldova au stat sub direc¬ 
ta lui înrîurire. El a făcut domni sau i-a dat jos din scaun, după voie; unii din¬ 
tre aceşti domni îl considerau drept „părintele 4 * lor; adeseori a trecut cu armată 
peste munţi, în luptele împotriva turcilor. 

Urmaşii lui Mircea cel Bătrîn, pînă la Vlad Ţepcş. După moartea lui 
Mircea cel Bătrîn, urmează o epocă de scădere în istoria Ţării Româneşti. Este 
epoca luptelor pentru tron, cu tot şiragul nenorocirilor şi umilinţelor care se 
leagă de o asemenea ispravă; este epoca dezbinării în partide potrivnice care 
adeseori recurg la ajutorul, ce trebuie apoi plătit aşa de scump, al străinilor. In 
această vreme, se luptă fiii lui Mircea, numiţi şi Drăculeşti (de la unul din ei, 
Vlad Dracul!), cu fiii şi urmaşii lui Dan I, aşa-zişii Dâneşti. Dar cîteodată se 
luptă şi membrii aceleiaşi ramuri între ei. Astfel stînd lucrurile, turcii nu mai 
găsesc în faţa lor rezistenţa îndîrjită din vremea lui Mircea; domnii Ţării Ro¬ 
mâneşti li se închină, plătesc haraci şi-i însoţesc în expediţii. 

Mihaii î (1418-1420 ), fiul şi urmaşul lui Mircea la tron, piere după doi ani 
de domnie, în luptă cu Dan al Jl-lea, fiul lui Dan I. învingătorul, la rîndul lui, 
este nevoit să lupte cu un alt fiu al Iui Mircea, Radu zis Praznaglava , adică, 
pe româneşte, Chelul. Acesta izbuteşte să domnească şi el, cîtc puţin în mai 
multe rînduri. Dan îşi încheie stăpînirea în 1431, fiind nevoit să se retragă în 
faţa lui Alexandru A Idea, un al treilea fiu al Iui Mircea, care vine din Moldova, 
ajutat cu oaste de către Alexandru cel Bun. Domnia lui Alexandru Aldea ţine 
pînă la finele anului 1436 sau începutul lui 1437; acest voievod ar fi vrut să 
se împotrivească turcilor, însă nu izbuteşte şi e nevoit nu numai să li se închine, 
dar să dea şi un număr de vreo 20 de fii de boieri ca ostatici. 

Cel mai însemnat dintre toţi urmaşii la tron ai lui Mircea a fost fiul său Vlad 
Dracul (sfîrşitul lui 1436 sau începutul lui 1437-1446). A luat domnia cu ajuto¬ 
rul regelui Sigismund al Ungariei; din cauza vecinătăţii imediate a turcilor, care 
Stăpîneau, pe malul stîng al Dunării, cetăţile Giurgiu şi Turnul , a trebuit, însă, 
îndată după aceea, să li se închine lor. El însoţeşte, în 1438, armata sultanu¬ 
lui, în expediţia făcută în Ardeal; a fost prădată şi arsă atunci valea Mureşului 
şi oraşele Mediaş, Sighişoara, Sebeş, precum şi suburbiile Braşovului. Văzînd, 
însă, apoi, izbînzile repurtate în 1442 de către Iancu de Hunedoara asupra tur¬ 
cilor, Vlad Dracul trece de partea acestuia şi-l însoţeşte în expediţiile următoare. 
Astfel a participat la marea expediţie din 1443, cînd armata creştină a trecut 
de Sofia, apoi la cea din 1444, care urmărea să gonească pe turci din Constan- 
tinopol, dar care s-a isprăvit, întocmai ca şi cea din 1396, printr-un dezastru, de 
data aceasta Ia Vama. A pierit în luptă însuşi regele Vladislav al Ungariei, care 
n-a vrut sa asculte de sfatul lui Iancu şi s-a aventurat departe, în mijlocul duşma¬ 
nilor, aşa cum făcuseră cavalerii francezi la Nicopole. în anul următor, 1445, 

Vlad Dracul a luat parte la expediţia pe Dunăre» întreprinsă de o flotă burgundă; 
cu acest prilej au fost cucerite cetăţile Turtucaia şi Giurgiu. După această ex¬ 
pediţie, relaţiile dintre domnul muntean şi Iancu se strică; urmarea este o expe¬ 
diţie a acestuia din urmă în Ţara Românească, în care Vlad Dracul este prins 
şi decapitat (decembrie 1446). In locul lui este numit Dan al III~lea , fiul Iui 
Dan al lî-lca, care nu domneşte însă decît vreun an şi ceva, lăsînd locul lui 
Vladisktv al IIdea a cărui stăpînire a ţinut mai mult, din 1447 pînă în 1456. 
Şi acesta ajunge în conflict cu Iancu de Hunedoara, care-i ia cele două posesi¬ 
uni de peste munţi, Amlaşul şi Făgăraşul şi, în cele din urmă, îl face să-şi piardă 
şi tronul, punînd în locul iui pe Vlad Ţepeş. 

Vladislav a zidit, în 1453, o biserică la mănăstirea Snagov; uşa de lemn, 

admirabil sculptată, a acestei biserici, s-a păstrat pînă în zilele noastre. 

Urmaşii lui Alexandru cel Bun, plnă la Ştefan cel Mare. în Moldova, 
după moartea lui Alexandru cel Bun, constatăm aceeaşi stare nenorocită ca şi 
în Ţara Românească după Mircca cel Bătrîn. Fiii, legitimi şi nelegitimi, se luptă 
pentru moştenirea părintească; în dorinţa lor de a ocupa scaunul domnesc, fac 
apel la străini şi li sc închină, cîteodată chiar la mai mulţi în acelaşi timp. 
Luptele interne strică ţara, împiedică negoţul; sărăcia se adaugă umilinţei. Cei 
douăzeci şi cinci dc ani care despart sfîrşitul lui Alexandru de începutul dom¬ 
niei lui Ştefan, sînt, fără îndoială, printre cei mai răi din întreaga istorie a Mol¬ 
dovei. I-am 11 putut evita, ca şi anii corespunzători din Muntenia, numai dacă 
am fi avut şi noi, cum au avut alte popoare, un sistem precis şi riguros de succe¬ 
siune la tron, dacă am fi recunoscut, de pildă, dreptul la domnie al primului 
născut, din tată în Fiu. Din nefericire, însă, nu numai că n-am avut un aseme¬ 
nea sistem, dar n-am mărginit dreptul de succesiune nici măcar la fiii celui care 
domnea. Fraţii, nepoţii, verii acestuia puteau şi ei să aspire la domnie, din mo¬ 
ment ce erau „sămînţă dc domn“. Mai mult chiar, se recunoşteau aceleaşi drep¬ 
turi şi fiilor nelegitimi care-şi puteau dovedi înalta lor origine. Lesne de înţeles 
ce a urmat dintr-un astfel de sistem: s-a deschis drum tuturor ambiţiilor şi 
tuturor compromisurilor. O mare parte din forţele vii ale neamului nostru s-au 
irosit în luptele nenorocite pentru domnie; aceste lupte ne-au făcut mai mult 
rău decît toţi duşmanii externi laolaltă. De aceea nu se va putea niciodată pre¬ 
ţui îndeajuns sistemul actual , care prevede o modalitate precisă şi riguroasă 
în ce priveşte succesiunea la tron. 

După Alexandru cel Bun a urmat fiul său Iliaş. Acesta, ajutat de poloni, a 
trebuit să dea, însă, mai multe lupte cu fratele său Ştefan pînă cînd, în cele din 
urmă, ei se înţeleg să domnească fiecare peste cîte o jumătate de ţară (1435); Iliaş 
ia partea de miazănoapte — „Ţara de Sus“ cum se va spune mai tîrziu —, iar 
Ştefan partea de miazăzi — „Ţara de Jos“ —, cu Chilia şi Cetatea Albă, 
Moldova se împărţi deci în două, ca şi o moşie oarecare; fiecare domn avu can¬ 
celaria lui, dregătorii lui, veniturile lui. Această stare dură pînă la sfîrşitul anu¬ 
lui 1442, cînd Ştefan, vrînd să nu mai împartă puterea cu fratele sau, îl prinde 
şi îl orbeşte. Crima aceasta, oribilă, nu rămîne însă nerăzbunată; în 1447, fiul 

lui iliaş, Roman , venind cu ajutor polon, prinde, la rîndul lui, pe Ştefan şi-i 
taie capul. Moldova se împarte din nou, pentru foarte scurt timp Insă, între doi 
stăpînitori: Roman şi Petru , un alt fiu al lui Alexandru ccl Bun. Acesta e aju¬ 
tat de lancu de Hunedoara, pe a cărui soră o luase în căsătorie. După Petru, 
care, la urmă, rămăsese singur stâpîn, vine Alexandrei, fratele mai mic al lui 
Roman; el nu se poate menţine însă decît vreun an şi jumătate, trebuind să se 
retragă în faţa lui Bogdan al II-lea (1449-1451), un al patrulea fiu al lui Ale¬ 
xandru cel Bun, venit cu ajutor tot de la lancu de Hunedoara. Bogdan al II-lea, 
tatăl lui Ştefan cel Mare, este ccl mai însemnat dintre domnii acestei epoci; el 
biruie, în bătălia din codrul Crasnei — aşa cum va face, mai tîrziu, fiul său la 
codrul Cozminului —, pe polonii care vroiau să aducă din nou în scaun pe 
Alexandrei (6 septembrie 1450). 

„Deci cînd au fost la mijlocul pădurii — povesteşte cronica , lăcut-au năvală 
oastea lui Bogdan vodă la carele leşilor, ci apărîndu-se leş ii, abia au scăpat cu multă 
pagubă şi peire. Deci vrînd să intre şi ceilaltă oaste leşească, atuncea s-au ivit toată 
oastea lui Bogdan vodă, cu multe steaguri şi buciume şi fără călări ine, multă pe- 
destrime. Văzînd acestea, leşii s-au tocmit de război şi au băgat în mijloc pe Ale¬ 
xandru vodă... Şi s-au bătut mai înainte de apusul soarelui pînă au înoptat, perind 
de amîndotiă părţile, pînă au năvălit şi gloatele de pedestri, carii au făcut la strîm- 
toare mare moarte în Ieşi, tăind cu coasele vinele cailor; unde hatmanii leşeşti, viind 
să îmbărbăteze pre ai săi, şi-au pus şi ci capetele, ales Piotru Odrivoz şi Nicolac 
Porava şi Buciaţskii.“ 

Bogdan are un sfîrşit tragic: el este surprins, pe cînd petrecea la un boier, în 
satul Răuseni , de un frate al său, Petru Aron , şi decapitat (1451, octombrie). Sub 
domnia acestuia din urmă care, pentru a cîştiga tronul, recursese deci la o crimă, 

A 

Moldova plăteşte, pentru întîia oara, haraci turcilor. In acelaşi timp, domnul era 
supus şi polonilor; ţara lui Alexandru cel Bun ajunsese într-o marc stare de umi¬ 
linţă, din care o va scoate însă Ştefan cel Mare. 

„Se speriaseră întru otita mulţimile (turcilor) 
încîl se socotea fericit cel ce putea trece dinco¬ 
lo, în A na toii 

(Mărturie contemporană) 

Căderea Constantinopolului şi urmările ei. După Mohamcd I, contempo¬ 
ranul lui Mircea cel Bătrîn, urmă ca sultan al turcilor Mur cui al II-lea, un stă- 
pînitor cu însuşiri deosebite, mare constructor şi iubitor de cultură. Domnia lui 
ţinu pînăîn 1451, cînd un atac de apoplexie îi puse capăt vieţii. Fiul şi urmaşul 
său, Mohamed al II-lea , avea atunci 21 de ani; moştenise înclinarea spre cele 
spirituale ale tatălui său; cunoştea mai multe limbi şi era stâpînit de o ambiţie 
uriaşă: îşi propusese — ne spune o mărturie contemporană — să imite pe 
Alexandru Macedon şi pe Cezar. îndată ce se sui pe tron, începu pregătirile 
pentru cucerirea Constantinopolului: construi o cetate pe ţărmul european al 
Bosforului, primi pe inginerul Orban —, român ardelean, după cîtc se pare —, 
care părăsise, nefiind plătit, pe bizantini, şi-l puse să-i toarne lunuri de asediu, 
între altele unul uriaş, de 700 de tone, îşi organiză o flotă, în sfîrşit, stabili în 
amănunţimi planul atacului. în aprilie 1453, asediul începu: armata lui Mahomed 
al II-lea număra, după un izvor turc, 80 000 de soldaţi buni, în afară de tru¬ 
pele neregulate; flota sa avea 420 de vase, mari şi mici. în faţa acestor forţe 
însemnate, împăratul bizantin Constantin Dragasses abia putu strînge 8-9 000 
de oameni şi vreo 30 de corăbii. Populaţia Constantinopolului, învrăjbită de 
nesfîrşitele discuţii religioase şi urînd pe catolici care fuseseră chemaţi în aju¬ 
tor, nu înţelese gravitatea momentului şi nu sprijini cum trebuia eforturile îm¬ 
păratului sau. Asaltul decisiv avu loc în ziua de 29 mai: cinci coloane puternice 
atacară porţile oraşului. După o luptă înverşunată, în cursul căreia Constantin 
Dragasses căzu eroic, turcii pătrunseră înăuntru. Mulţi dintre locuitori fură fă¬ 
cuţi robi, averile lor prădate, iar majoritatea bisericilor, începînd cu minunata 
Sjînla Sofie a lui Iustinian, prefăcute în moschei. După ce trecu însă furia pri¬ 
melor zile, Mahomed luă măsuri de organizare; fixă populaţiei rămase locuinţe; 
numi un nou patriarh, încheie un tratat cu negustorii genovezi din Galata (un 
cartier al Constantinopolului). Viaţa îşi reluă cursul; populaţia oraşului crescu 
în scurtă vreme în chip considerabil, iar grecii se grupară în jurul patriarhiei, în 
cartierul Fanarului; unii dintre ei ajunseră, cu timpul, la situaţii importante; un 
călugăr grec, Critobul, din insula Imbros, scrise chiar o cronică foarte favora¬ 
bilă lui Mohamed al II-lea. 

Cucerirea Constantinopolului avu un răsunet extraordinar în întreaga creştină¬ 
tate; avu, de asemenea, urmări însemnate. Unii dintre învăţaţii şi artiştii greci 
se stabiliră în Italia şi în alte ţări, contribuind la deşteptarea interesului pentru 

limba şi literatura greacă. Dar mai ales în domeniul politic şi economic urmările 
fură mari. Avînd Bosforul şi Dardanelele, turcii deveniră de fapt stăpînii Mării 
Negre. Comerţul cetăţilor genoveze din Crimeea, în fruntea cărora sta Caffa , 
comerţul Chiliei şi Cetăţii Albe fu controlat de ei; în cele din urmă, înseşi aces¬ 
te cetăţi căzură în mîna lor: Marea Neagră deveni o mare turcească. 

Prin cucerirea Constantinopolului, turcii ajunseseră stăpîni nu numai ai 
centrului vital al Peninsulei Balcanice, dar ai unui centru mondial, sub toate ra¬ 
porturile. însemnătatea statului otoman şi a conducătorilor lui crescu prin 
aceasta considerabil; prestigiul lui de asemenea. Stăpîn pe strălucita cetate a 
lui Constantin, pe „oraşul împăratului** (Ţarigrad) cum spuneau slavii, turcii 
devin o mare putere a lumii şi cea mai mare din sud-estul european şi din ves¬ 
tul asiatic. 

La marginea dc miazănoapte a Peninsulei Balcanice, pe linia Dunării, mai 
rămăseseră însă două cetăţi însemnate, necucerite încă: Belgradul şi Chilia. 
Ele împiedicau înaintarea turcească spre miazănoapte: erau, în acelaşi timp, şi 
excelente baze de operaţiuni pentru eventuale campanii creştine în Balcani. 
Mohamed al Il-lca înţelese numaidecît însemnătatea acestor puncte strategice; 
el spunea chiar — ni s-au păstrat înseşi cuvintele lui —: „cîtă vreme românii 
stăpîncsc Chilia şi Cetatea Albă, iar ungurii Belgradul sîrbesc, nu vom putea 
birui pe creştini 41 Dc aceea, la puţină vreme după cucerirea Constantinopolului, 
Mohamed îşi conccntră eforturile asupra celor două cetăţi de pe linia Dunării. 
Întîi fu asediat Belgradul (1456); apărarea vitejească a lui Iancu de Hunedoara 
sili însă pe sultan să se retragă, cu pierderi considerabile. Apoi trimise o flotă 
împotriva Chiliei (1462); nici această încercare nu reuşi. De fapt, era numai o 
amînare: peste cîteva decenii ambele cetăţi vor fi în mîna turcilor 1 , şi drumul 
spre Ungaria şi Polonia le va fi deschis. 

Vlad Ţepeş. Chiar în anul în care, după strălucita biruinţă de la Belgrad, 
Iancu dc Hunedoara închidea ochii, plîns de întreaga creştinătate (1456), se 
suia pe tronul Ţării Româneşti Vlad Ţepeş , fiul lui Vlad Dracul. Porecla de 
Ţepeş îi venea de la pedeapsa lui preferată: tragerea în ţeapă, pe care o aplica 
atît făcătorilor de rele, cît şi celor care tulburau liniştea ţării. S-a exagerat cruzi¬ 
mea acestui voievod care e prezentat de unii istorici ca un bolnav, un degenerat, 
un sadic; de fapt, schingiuirile şi execuţiile pe care le-a ordonat el nu erau por¬ 
nite dintr-un capriciu maladiv, ci aveau întotdeauna o raţiune şi anume, foarte 
adesea, o raţiune de stat. Ele serveau ca exemplu şi asigurau ordinea; de alt¬ 
fel, nu erau mai numeroase sau mai crude ca acelea ale atîtor alţi stăpînitori 
contemporani din Europa: aşa erau vremurile. Vlad Ţepeş ocupă tronul cu 
ajutorul lui Iancu de Hunedoara; la început, el are sa respingă încercările unor 
pretendenţi: aceştia erau sprijiniţi de către saşi: aşa se explică sîngeroasele 
represalii ale lui Ţepeş, care trase în ţeapă sau arse de vii pe o sumă de negus- 


1 Chilia în 1484, Belgradul în 1521. 

tori braşoveni şi prăda ţinutul Sibiului şi Ţara Bîrsci (1459). Unul din aceşti 
pretendenţi. Dan , care venise cu oaste să-şi încerce norocul, fu bătut şi prins. 
Ţepeş dădu poruncă să i se sape groapa, îi făcu de viu slujba înmormîntării şi 
apoi îi tăie capul: pildă şi pentru ceilalţi care rîvncau tronul. Iar fiindcă Dan 
venise şi cu sprijinul românilor din Făgăraş şi Amlaş, trimise împotriva acestor 
ţinuturi o oaste care Ie jefui şi le arse cumplit. Unele sate, ca de pildă, Şcrcaia 
şi Mica, fură nimicite în întregime îneît, doi ani după aceea, trebuiau să fie co¬ 
lonizate din nou. Amlaşul fu luat la 24 august 1460; sătenii, în frunte cu popa, 
suferiră pedeapsa pe care o aplica obişnuit voievodul: tragerea în ţeapă. 

Luptele cu turcii. După ce îşi consolidă în felul acesta slăpînirca, decapitînd 
pe unul din pretendenţi şi îngrozind pe ceilalţi şi eventualii lor susţinători, Ţepeş 
păşi împotriva turcilor. Tributul în bani nu-1 mai plătise de trei ani de zile, cu 
atît mai puţin se gîndise să dea copiii care i se cercau pentru corpul de ieniceri. 
Sultanul Mohamed al 11-lea, cunoscînd, se vede, ce putea domnul muntean, vru 
mai întîi să-I înlăture printr-un vicleşug, nu prin forţa armelor. îi trimise deci 
vorbă printr-un grec, Catavolinos , să vină la Giurgiu, pentru ca, de comun acord 
cu demnitarii turci, să reguleze o chestie de hotar. Ţepeş veni, aducînd, spre a 
amăgi. Ia rîndu-i, pe duşman, tributul şi chiar un număr de cincizeci de copii; 
avea însă, în acelaşi timp, pregătită şi o oaste care, la semnul voievodului, încon¬ 
jură pe neaşteptate detaşamentul otoman, luînd prizonier şi pe comandantul 
lui, pe Hamza, begul de Nicopole, împreuna cu grecul Catavolinos. Prinşii fură 
duşi la Tîrgovişte şi acolo, în marginea oraşului, se ridică pentru flecare sol¬ 
dat turc cîte o ţeapă, aceea a lui Hamza şi cealaltă, a grecului, fund mai înalte. 
Giurgiu căzu în mîna lui Ţepeş, malul drept al Dunării, de la guri şi pînă la 
Zimnicea, fu ars şi prădat; un alt comandant turc, Mehmct-paşa, scăpă cu fuga. 
Intr-o scrisoare pe care o trimite, în ianuarie 1462, lui Mateiaş regele Ungariei, 
Ţepeş, povestind această campanie, arată că au fost ucişi 23 809 oameni — pre¬ 
cizia cifrei se explică prin aceea că se strîngeau cu grijă capetele tăiate — „afară 
de 884 care au fost arşi în casele lor şi ale căror capete n-au putut fi înfăţişate" 
In total deci 24 693 de duşmani. Cît erau de îngroziţi turcii, se vede şi din împre¬ 
jurarea că înşişi locuitorii Constantinopolului se pregăteau să părăsească oraşul, 
temîndu-se că Ţepeş ar putea ajunge pînă acolo. „Se speriaseră întru atîta mul¬ 
ţimile (turcilor) — spune o mărturie contemporană —, îneît se socotea fericit 
cel ce putea trece dincolo, în Anatolia." 

Campania din 1462. Evident, o asemenea îndrăzneaţă provocare nu putea 
rămîne fără răspuns din partea lui Mohamed al II-Iea. în primăvara anului 1462, 
o armată însemnată — cronicarul grec Halcocondil dă cifra, mult exagerată însă, 
de 250 000 — pomi spre Dunăre. Faţă de puhoiul turcesc, Ţepeş nu avea decît 
oastea de ţară, călăreţi în cea mai mare parte, vreo zece mii de oameni în totul. 
O luptă pe cîmp deschis nu era deci cu putinţă. Trecerea pe ţărmul stîng s-a făcut 
în dreptul Nicopolei, ai noştri neputînd-o împiedica. Urmară apoi o serie de 

ciocniri, în locuri alese de Ţepeş, unde mulţimea turcilor n-avea cum să se 
desfăşoare — tactica clasică a domnilor noştri — şi unde repeziciunea de miş¬ 
cări, îndrăzneala şi vitejia voievodului pricinuiră duşmanului pagube însemnate, 
într-o noapte, Ţepeş atacă însăşi tabăra turcească, vrînd să pătrundă pînâ la cor¬ 
tul sultanului spre a-1 ucide. Ajutaţi de întuneric şi de zăpăceala produsă de o 
asemenea extraordinară tentativă, ai noştri măcelăriră un număr considerabil de 
turci şi se retraseră fără mari pierderi. O hotărîre pe calea armelor era vădit că 
nu se va putea obţine. Mai ales că oastea sultanului ducea lipsă de alimente — 
se făcuse pustiu în faţa năvălitorilor, după metoda străveche —, şi, pe deasupra, 
se ivise şi ciuma. Pe de altă parte, nici flota trimisă să cucerească cetatea 
Chiliei — unde era garnizoană pusă de Iancu de Hunedoara — nu putuse isprăvi 
nimic şi fusese nevoită să se retragă. Aşa îneît, campania s-ar fi terminat lamentabil, 
dacă sultanul n-ar fi găsit în persoana lui Radu cel Frumos omul care-i trebuia. 
Acest frate bun al lui Vlad Ţepeş se grăbi să tăgăduiască supunere şi tribut: 
el izbuti să atragă de partea lui o sumă dintre boieri, mai ales după cc pusese 
mîna pe locul — parc-sc mănăstirea Snagov — unde aceştia îşi adăpostiseră 
familiile şi averea. Mohamcd îl învesti deci ca domn al Ţării Româneşti şi trecu 
îndărăt Dunărea. Vlad trebui să se retragă peste munţi, în Ardeal, aşteptînd acolo 
sprijinul lui Matciaş (august 1462). Acesta pomi, într-adevăr, o armată spre a-1 
restabili pe tron; o intrigă însă a duşmanilor lui Ţepeş, probabil a saşilor din Braşov, 
care nu puteau uita represaliile din 1459, zădărnici totul. I se prezentară lui 
Matciaş trei scrisori, ca din partea voievodului, dintre care una adresată lui Mo¬ 
hamcd al 11-lea, prin care el se ruga de iertare şi făgăduia să-i înlesnească sul¬ 
tanului cucerirea Ardealului, după care ar putea uşor urma supunerea întregii 
Ungarii. Aceste scrisori erau un fals, asemenea falsului care se va produce mai 
tîrziu, spre a se justifica asasinarea lui Mihai Viteazul. Mateiaş le-a dat însă crezare, 
a întrerupt expediţia şi a pus pe Vlad la închisoare, în Buda, unde a stat mai bine 
de 10 ani. Abia în 1476 îşi putu reocupa el tronul; cea de a doua domnie dură, 
însă, foarte puţin, deoarece Ţepeş fu surprins de rivalul său Basarab Laiotă, venit 
cu o oaste turcească, şi căzu în lupta care avu loc. 

Nu cunoaştem mormîntul acestui viteaz voievod; ni s-a păstrat în schimb 
un frumos portret al Iui, aflător actualmente Ia castelul din Ambras (Tirol). Alte 
patru portrete, dintre care două mai puţin reuşite, se află în broşurile nemţeşti 
tipărite în acea vreme, care cuprind povestirea „cruzimilor" lui Ţepeş. S-a al¬ 
cătuit o asemenea povestire şi în limba rusă, răspîndită în multe manuscrise. 

Urmînd tradiţia înaintaşilor săi, Vlad Ţepeş a fost şi ctitor de lăcaşuri sfinte: 
el a zidit mănăstirea Comana şi a înzestrat-o cu moşia Câlugăreni; a zidit apoi 
o biserică în Tîrgşor; a făcut, în sfîrşit, danii Ia Muntele Athos. 

„ Bărbat glorios şi victorios, care ai biruit pe toţi regii ve¬ 
cini ... Om fericit, cânt ia soarta i-a hărăzit cu multă dărni¬ 
cie toate darurile. Căci pe cînd altora le-a dat numai unele 
însuşiri şi anume prudenţă împreunată cu şiretenie, altora 
virtuţi eroice şi spirit de dreptate, altora biruinţă contra duş¬ 
manului, numai ţie ţi le-a hărăzit la un loc pe toate. Tu eşti 
drept, prevăzător, isteţ, biruitor contra tuturor duşmanilor. 
Nu în zadar eşti socotit printre eroii secolului nostru ." 

(Cronicarul polon Miechowski) 

Domnia lui Ştefan cel Mare — de aproape o jumătate de veac — este cel 
mai frumos timp din istoria Moldovei. Niciodată ţara n-a fost mai întinsă, mai 
bogată şi mai respectată; niciodată faima domnului ei n-a străbătut atît de 
departe, deopotrivă în apusul creştin ca şi în răsăritul necredincios, provocînd 
admiraţia prietenilor şi respectul duşmanilor; niciodată nu s-au ridicat spre 
slava Celui de Sus atît de multe lăcaşuri şi într-o formă atît de desăvîrşită. întoc¬ 
mai cum grecii cei vechi au avut epoca lui Pericle — acel maximum de strălu¬ 
cire politică şi artistică noi am avut epoca lui Ştefan cel Mare. Depăşind 
hotarele Moldovei, ca a fost şi va rămîne reprezentativă pentru întreg neamul 
nostru, care şi-a găsit în acest credincios, glorios şi gospodar voievod cea mai 
înaltă întrupare a sa. 

Evident, n-a fost numai lumină în cei patruzeci şi şapte de ani de domnie, 
începutul a cerut unele concesii, a impus unele renunţări. Pînă să-şi asigure 
tronul, cel atît de rîvnit de atîţia, Ştefan a trebuit să accepte unele situaţii care 
nu se potriveau mîndriei sale. Şi chiar mai tîrziu, n-au lipsit ceasuri de amără¬ 
ciune şi de durere. Făcînd însă suma, privind rezultatele, nu se poate să nu rămîi 
adînc impresionat de frumuseţea şi puterea acestei strălucite domnii. 

La începutul lui aprilie 1457, intra în Moldova, pe valea Şiretului, Ştefan, 
feciorul lui Bogdan cel ucis la Răuseni. Avea cu el o oaste de vreo 6 000 de 
oameni, parte munteni, parte moldoveni din Ţara de Jos, de unde, după tradiţie, 
ar fi fost de fel însuşi neamul lui Ştefan. Petru Aron n-avu timp să se pregătească; 
cu oastea pe care o putu strînge în pripă, încercă el deci în zadar să oprească 
înaintarea tînărului care venea să ia moştenirea părintelui său şi să-i răzbune 
moartea; în lupta de la Doljeşli , pe Şiret, şi în cea următoare de la Orbie , în 
ţinutul Neamţului (12 şi 14 aprilie), armata lui Ştefan învinse, iar Petru Aron 
fu silit să ia calea pribegiei, în Polonia. La locul ce se cheamă Direptate , ţara 
aclamă pe biruitor ca domn al Moldovei, iar mitropolitul Teoctist îl unse cu 
mirul sfinţit. Suceava primi cu bucurie pe fiul lui Bogdan. 

Consolidarea domniei. Lupta de la Baia. Tronul cîştigat cu sabia trebuia 
însă întărit. într-adevăr, Petru Aron se putea oricînd întoarce îndărăt, cu ajutor 
de la poloni. Pentru a împiedica o asemenea eventualitate, Ştefan încheie cu regele 
polon Cazimir o înţelegere care avu drept urmare că Petru Aron trebui să plece 
din Polonia şi se refugie în Ardeal, în ţinutul secuilor. Rezultatul fu un atac al 

lui Ştefan asupra acestui ţinut, care avu mult de suferit, moldovenii întoreîn- 
du-sc cu o pradă bogată (1461); Petru Aron nu putu fi însă prins. El se duse la 
curtea lui Mateiaş, regele Ungariei, spre a stărui să fie înlăturat Ştefan. Răspunsul 
domnului Moldovei nu întîrzie nici de data aceasta: el fu un atac asupra cetăţii 
Chilia, care era în mîna ungurilor de vreo cincisprezece ani, luată de Iancu de 
Hunedoara drept plată pentru ajutorul pe carc-1 dăduse lui Petru al 11-lea (vezi 
mai sus, p. 132). Atacul dat în vara lui 1462 nu izbuti însă; rănit la gleznă, Şte¬ 
fan trebui să se retragă. Dar ceea ce nu se putuse face acum, se va face peste 
trei ani, adică în 1465. In toiul iernii, oastea moldoveana sosi pc neaşteptate 
în faţa cetăţii şi, cu ajutorul chiar al unora dintre locuitorii ci, care erau bucuroşi 
să fie sub ascultarea lui Ştefan, pătrunse înăuntru (25 ianuarie). 

Cucerirea Chiliei supără însă pe regele Ungariei, Matei aş Corvinul; aces¬ 
ta nu uitase nici atacul împotriva ţinutului secuiesc din 1461; se mai adăugase 
şi faptul că domnul Moldovei, tot ca răspuns pentru adăpostul dat lui Petru Aron, 
se amestecase şi în răscoala care izbucnise în Ardeal împotriva lui Matei aş, în 
1467; toate acestea făcură pe regele Ungariei să întreprindă o expediţie spre a 
scoate pe Ştefan din domnie. Armata ungurească trecu munţii, cu luptă, pe la 
Oituz; rînd pe rind fură ocupate tîrgurile Trotuş, Bacău, Roman şi Baia. în acest 
din urma loc, Ştefan se hotărî să izbească pe duşman. în scara zilei de 15 decem¬ 
brie 1467, cei 12 000 de ostaşi mol¬ 
doveni atacară tîrgul, după ce mai 
întîi îi dăduseră foc din toate părţile. 
Lupta a fost foarte îndîrjită şi a ţinut 
toata noaptea. Pe la orele 5 diminea¬ 
ţa, ungurii, răzbiţi, au început să fu¬ 
gă. Regele Matei aş, rănit în spate 
Iîngă şira spinării, de o săgeată cu 
trei vîrfuri, a trebuit să fie purtat pe 
targă îndărăt şi de-abia a putut trece, 
pe poteci, peste munţi, în Ardeal, cu 
sfarîmăturile oastei sale. Prada luată 
de moldoveni a fost foarte mare: au 
căzut în mîinile lor carele, corturile 
şi diferitele tunuri, mari şi mici, ale 
ungurilor. Cronicarul polon Dfugosz 
califică înfrîngerea de la Baia drept 
„uriaş dezastru". 

Ştefan a socotit însă că atîta nu 
era de-ajuns. Şi de aceea a trecut în 
anul următor, 1468, ca o furtună în 

Drumul urmat de Mateiaş Corvinul în cam¬ 
pania din Moldova şi lupta de la Baia. 
(R.R.) 





ÎNCEPUTUL CONFLICTULUI CU TURCII 141 


Ardeal, a făcut mari prădăciuni şi s-a întors nesupărat îndărăt. Iar curînd după 
aceea, în 1469, a izbutit să se scape de Petru Aron. Acesta a fost chemat, prin 
scrisori, de nişte boieri care se prefăceau că-s nemulţumiţi de domnia lui Ştefan; 
la locul întîlnirii a găsit însă oastea moldovenească şi pe călău, care i-a tăiat 
capul. Crima de la Răuscni fu astfel răzbunată, iar tronul asigurat. Scăpat de 
această grijă, Ştefan putu, în sfîrşit, după doisprezece ani de domnie, să păşească 
1a îndeplinirea gîndului celui mare al vieţii lui, lupta împotriva necredincioşilor, 
scoaterea Moldovei din situaţia de tributară a turcilor. 

începutul conflictului cu turcii. Luptele cu muntenii. Pentru realizarea 
acestui gînd, sc impunea ca în ţara vecină, a Munteniei, să fie un domn devotat 
lui Ştefan. Radu ccl Frumos era supus prea plecat turcilor; la un semn al lor, 
ar fi atacai numaidccîl pe Milcov; ar fi împiedicat, prin urmare, concentrarea 
tuturor puterilor moldovene. Radu cel Frumos trebuia deci scos din scaun şi 
înlocuit printr-un prieten al Moldovei. Este ceea ce va face Ştefan şi va conti¬ 
nua cu domnii munteni următori timp de zece ani de zile, din 1473 pînă în 
1482. 

Conflictul începe prin prădarea şi arderea Brăilei, cel mai însemnat port mun¬ 
tean, a Cetăţii dc Floci si a Ialomiţci de către annatele moldovene (27 februa¬ 
rie 1470 şi zilele următoare). Radu n-a putut replica direct în acelaşi an, dar a 
determinat, sc parc, prin plîngcrile sale la turci, năvălirea tătarilor care, spre 
sfîrşitul verii, trec Nistrul şi încep sa prade. Ştefan, prevenit, îşi pregătise oas¬ 
tea şi a putut răspunde după cum sc cuvenea. La 20 august. Ia dumbrava dc la 
Li pinii, aproape dc Nistru, năvălitorii au suferit o înffîngere totală. Mulţi dintre 
tătari au fost ucişi în luptă, alţii s-au înecat în Nistru, o mare parte, împreună 
cu însuşi fiul hanului, au căzut prizonieri. 

Dtugosz, cronicarul polon, povesteşte că hanul ar fi trimis la Ştefan o solie de 
100 de tătari să ceară îndărăt, cu ameninţări, pe fiul său. Domnul Moldovei, „băr¬ 
bat cu suflet mare 11 , cum îl numeşte cronicarul amintit, nu numai că nu s-a speriat, 
dar a poruncit ca, în faţa solilor chiar, să fie tăiat în patru bucăţi acel fiu al hanului; 
apoi a tras în ţeapă nouăzeci şi nouă dintre soli, iar pe al o sutălea l-a trimis îndărăt, 
cu nasul tăiat. Ia stăpînul său, să-i spună ceea ce a văzut. Procedeul lui Ştefan era 
singurul indicat faţă de aceşti năvălitori, pe care numai asemenea acte îi puteau 
impresiona. 

A 

In anul următor, 1471, Radu cel Faimos, cu o puternică armată, gîndi să se 
răzbune pentru prădăciunea ce suferise. Năvăli deci în Ţara de Jos, dar nu putu 
înainta mult, deoarece la Soci , în judeţul Bacău, fu întîmpinat de Ştefan. Lupta 
se isprăvi printr-o înfrîngere desăvîrşită a domnului muntean, care pierdu şi 
toate steagurile. Doi ani mai tîrziu, în urma unei alte înfrîngeri, la Cursul Apei, 
în judeţul Rîmnicului-Sărat (18-20 noiembrie 1473), Radu îşi pierdu nu numai 
domnia, dar şi familia; soţia şi fiica sa căzură, la Bucureşti, în manile învingăto- 
nilui. Domn al Ţării Româneşti fu pus Laiotă Basarab; acesta, însă, după cîte- 
va luni, de teama turcilor care, din Giurgiu, puteau fi în cîteva ceasuri la Bucureşti, 

trecu dc partea lor. Ştefan trebui să facă o noua expediţie în Muntenia, în toam¬ 
na anului 1474; cu acest prilej, fu cucerită şi arsă cetatea Teleajcnului; Laiotă, 
deşi bătut, nu-şi pierdu însă tronul, deoarece tocmai atunci turcii sosiră cu 
oaste puternică Ia Dunăre, spre a supune pe Ştefan. 

Lupta de Ia Vaslui. Domnul Moldovei, după consolidarea domniei, refuzase 
să mai plătească haraciul; pe de altă parte, se amestecase în treburile Munteniei; 
cucerise, în sfîrşit. Chilia, pe care încercaseră s-o ia, zadarnic, în 1462, şi tur¬ 
cii. Toate acestea erau motive suficiente pentru a face pe Moh am cd al II-lea 
să hotărască îndepărtarea îndrăzneţului domn moldovean. O armată puternică, 
numărînd 120 000 de oameni, sub comanda paşei Sol iman, la care se alătură 
îndată Laiotă, fu trimisă deci, în toamna anului 1474, împotriva lui Ştefan. Acesta 
avea numai vreo 40 000 de soldaţi dintre care 5 000 de secui. îşi alesese însă 
un loc bun unde să dea bătălia, în faţa oraşului Vaslui, la confluenţa Racovei 

A 

cu nul Bîrlad. In ziua de 10 ianuarie 1475, într-o marţi, se lăsase o negură deasă 
care favoriza în gradul cel mai înalt atacul pentru cei care ştiau locurile şi, dim¬ 
potrivă, încurca pe străinii necunoscători. Profitînd de acest fapt, Ştefan a început 
lupta. Un detaşament al său a atacat frontul armatei turceşti, în timp ce un al doilea 
a atacat prin flanc. In momentul hotărîtor, cînd, în urma pierderilor suferite de 
primul detaşament, ai noştri erau în primejdie, Ştefan s-a aruncat el însuşi în 
mijlocul bătăliei — cum va face fa Călugăreni Mihai Viteazul —, determinînd 
retragerea turcilor. Totdeodată, s-a produs, printr-un al treilea detaşament, şi 
un atac din spate, care a transformat retragerea lui Soliman în panică. Urmărirea 
a durat aproape patru zile, „de marţi pînă vineri noaptea“, „pe un marc noroi“ 
Unii dintre fugari s-au înecat în apa Şiretului, alţii în Dunăre; pe mulţi i-au luat 
prizonieri. Rareori s-a văzut o înfringere mai completă. O recunosc înşişi croni¬ 
carii turci. Astfel, unul dintre ei spune: „A fost un grozav măcel, şi puţin a lip¬ 
sit ca să nu fie cu toţii tăiaţi în bucăţi; numai cu mare greutate Soliman-paşa 
şi-a scăpat viaţa prin fugă“. Iar o rudă a sultanului afirmă: „Niciodată armatele 
turceşti n-au suferit un dezastru atît de mare“. Cronicarul polon DIugosz nu e 
mai puţin categoric: „Foarte puţini turci şi-au putut găsi mîntuirea prin fugă — 
spune el —, căci chiar şi aceia care au fugit şi au ajuns pînă la Dunăre, au fost 
sau ucişi acolo de moldoveni, care aveau cai mai iuţi, sau au fost înecaţi de va¬ 
luri. Aproape pe toţi prizonierii turci, afară de cei mai de frunte, i-a tras în ţeapă. 
Cadavrele celor ucişi le-a ars, iar cîteva grămezi cu oasele lor se văd pînă astăzi 
şi sînt mărturia eternă a unei victorii atît de însemnate... Toată oastea lui s-a 
îmbogăţit foarte tare din prada luată de la turci: aur, argint, purpură, cai şi alte 
obiecte preţioase/* Impresionante sînt apoi accentele pe care le găseşte Dhigosz 
pentru a lăuda pe Ştefan: „O, bărbat demn de admirat — exclamă el —, întru 
nimic inferior ducilor eroici, pe care atît îi admirăm, care cel dintîi dintre prin¬ 
cipii lumii a repurtat în zilele noastre o victorie atît de strălucita în contra tur¬ 
cilor. După părerea mea, el este cel mai vrednic sa i se încredinţeze conducerea 
şi stapînirea lumii şi mai ales funcţia de comandant şi conducător contra tur- 

ci lor, cu sfatul comun, înţelegerea şi hotarîrea creştinilor, pe cînd ceilalţi regi 
şi principi creştini trîndăvesc în lene, în desfătări şi lupte civile. 41 

După biruinţă, Ştefan trimise monarhilor europeni o scrisoare admirabilă; 
iată cuprinsul ci: „Prea luminaţilor, prea puternicilor şi aleşilor domni a toată 
creştinătatea.. Noi. Ştefan voievod, din mila lui Dumnezeu, domn al Ţării Mol¬ 
dovei, mă închin cu prietenie vouă tuturora cărora vă scriu şi vă doresc tot binele 
şi vă spun domnii lor-voastre că necredinciosul împărat al turcilor a fost de multă 
vreme şi este încă pierzătorul întregii creştinătăţi... De aceea, facem cunoscut 
domnii lor-voastre că pe la Bobotează trecută, mai sus-numitul turc a trimis în 
ţara noastră şi împotriva noastră o mare oştire în număr de 120 000 de oameni, 
al cărei căpitan de frunte era Soliman-paşa beglerbegul; împreună cu acesta 
se aflau toţi curtenii sus-numitului turc şi toate popoarele din Romania 1 , şi 
domnul Ţării Româneşti cu toată puterea lui, şi Assan-beg, şi Ali-beg, şi 
Schender-bcg, şi Grana-bcg, şi Oşu-beg, şi Valtival-beg, şi Serefaga-beg, dom¬ 
nul din Solia, şi Cuscnra-bcg şi Piri-beg, fiul lui Isac-paşa, cu toată puterea 
lui de ieniceri. Aceşti mai sus-numiţi erau toţi căpitanii cei mari, cu oştile lor. 
Auzind şi văzînd noi acestea, am luat sabia în mîna şi, cu ajutorul Domnului 
Dumnezeului nostru atotputernic, am mers împotriva duşmanilor creştinătăţii, 
i-am biruit şi i-am călcat în picioare, şi pe toţi i-am trecut sub ascuţişul săbiei 
noastre; pentru care lucru lăudat să fie Domnul Dumnezeul nostru. Auzind despre 
acestea, păgînul împărat al turcilor îşi puse în gînd să-şi răzbune şi să vie, în 
luna mai, cu capul său şi cu toată puterea sa împotriva noastră şi sa supună ţara 
noastră care c poarta creştinătăţii... Dar dacă aceasta poartă va fi pierdută — 
Dumnezeu să ne ferească de aşa ceva —, atunci toată creştinătatea va fi în mare 
primejdie. De aceea, ne rugăm de domniile voastre să ne trimiteţi pe căpitanii 
voştri într-ajutor împotriva duşmanilor creştinătăţii, pînâ mai este vreme... Iar 
noi, din partea noastră, făgăduim, pe credinţa noastră creştinească şi cu jurămîn- 
tul domniei noastre, că vom sta în picioare şi ne vom lupta pînâ la moarte pen¬ 
tru legea creştinească, noi cu capul nostru. Aşa trebuie să faceţi şi voi, pe mare 
şi pe uscat, după ce, cu ajutorul lui Dumnezeu cel atotputernic, noi i-am tăiat 
mîna dreaptă. Deci, fiţi gata fără întîrziere. Dată în Suceava... luna ianuarie 25, 
anul Domnului 1475.“ 


Ca răspuns din partea monarhilor creştini, Ştefan a primit laude; papa l-a 
felicitat în chip călduros; bani sau ostaşi nu i-au sosit însă de nicăieri; în cea¬ 
sul primejdiei, viteazul domn al Moldovei a fost singur. 


Lupta de la Războieni. în anul următor, 1476, sultanul pomi el însuşi ca 
să pedepsească pe cutezătorul care îndrăznise să-i sfărîme o armată. In Muntenia, 
se adăugă oastea Iui Laiotă; de peste Nistru năvăliră tătarii şi începură să prade. 
Ştefan trebui să îngăduie răzeşilor să se ducă să-şi apere gospodăriile, aşa 
îneît, în faţa armatei uriaşe a lui Mohamed al II-lea, el rămase numai cu boierii 


1 Partea europeană a fostului imperiu bizantin. 

şi curtenii sâi. Turcii înaintară printr-o ţară pustie; totul: gospodării, grîne, nu¬ 
treţ, fusese ars din ordinul lui Ştefan; ci ajunseră, în cclc din urmă, în ţinutul 
Neamţului. Aci avu loc lupta, pe un platou împădurit, spre răsărit de Valea Albă; 
ca fu foarte crînccnă, ai noştri luptîndu-se cu deznădejde; în cele din urmă stri¬ 
viţi, literalmente, de mulţimea duşmanilor, trebuiră să dea îndărăt. Mohamcd 
ajunse Ia Suceava; oraşul fu ars, dar cetatea, apărată de boierul Şcndrca, cumna¬ 
tul lui Ştefan, rezistă cu succes. Nici Hotinul, nici Neamţul n-au pulul fi luate. 
Pe de altă parte, în armata turcească, slăbită dc ncmîncare, izbucnise ciuma. Aşa 
îneît sultanul, fără să fi realizat nici unul din scopurile sale, adică îndepărtarea 
domnului, supunerea ţării şi anexarea Chiliei şi Cetăţii Albe. fu nevoit să dea 
semnalul de retragere. Ştefan rămase domn mai departe, iar lan uimise întreagă, 
dc la Hotin pînă Ia Dunăre şi la ţărmul mării. 


Noi lupte cu muntenii şi cu turcii. Pierderea Chiliei şi Cetăţii Albe. 

După retragerea armatei turceşti, Ştefan, pe dc o parte, armata ungară, pc dc alta, 
intrară în Muntenia şi izgoniră pc Laiotă, punînd în locul lui pe / 'Iad Ţepcş (no¬ 
iembrie 1476). Dar această nouă stare de lucruri nu dură. Peste o lună numai, 
Laiotă se întoarse cu ajutor turcesc, surprinse pc Ţepcş fără oaste slrînsă şi-l 
ucise. O nouă încercare a lui Ştefan, în 1477, dc a pune pc tronul Ţării Româneşti 
un domn devotat, în persoana lui Basarah cel Tinăr zis şi Ţcpcluş (îi plăcea şi 
lui să tragă în ţeapă!) nu dă rezultatul dorit: Ţcpcluş trece sici, după puţin timp, 
de partea turcilor. Mai mult chiar, însoţeşte pc aceştia înlr-o expediţie împotri¬ 
va Moldovei, expediţie terminată catastrofal, deoarece năvălitorii fură zdro¬ 
biţi, pe cînd se retrăgeau, la Rîmnic (8 iulie 1481). 

„Şi au biruit iarăşi Ştefan voievod — povesteşte letopiseţul zis de la Bistriţa — 
şi mare şi nenumărată mulţime de oameni fu bătută cu toiul şi toate steagurile lor 
fură luate şi nici unul nu le rămase şi toţi vitejii şi boierii căzură atunci. Şi-şi vor 
aduce aminte de acea luptă şi de aceea moarte pînă la sfirşitul lumii/* 

Ştefan a mai făcut o încercare dc a avea dc partea sa Muntenia, instalînd ca 
domn al ei pe Vlad Călugărul , fiu al lui Vlad Dracul (1482). Dar şi acesta fu 
nevoit sâ se plece turcilor şi aşa rămase pînă la sfirşitul domniei. Era clar, prin 
urmare: orice încercare s-ar fi făcut de a se aduce Tara Românească în sfera 

T 

de influenţă a Moldovei, ea era sortită, mai curînd sau mai tîrziu, insuccesu¬ 
lui, din pricina ameninţării continue pe care o reprezenta pentru domnul din 
Bucureşti garnizoana turcească din Giurgiu şi din celelalte cetăţi dunărene. Zece 
ani încercase Ştefan, cu o admirabilă tenacitate, să-şi impună voinţa; împre¬ 
jurările însă erau mai puternice; dc aceea, după experienţa cu Vlad Călugărul, 
el n-a mai perseverat. S-a mulţumit cu întărirea graniţei sale spre Muntenia, prin 
ocuparea cetăţii Crăciuna, fapt care a avut loc la sfirşitul domniei Iui Ţcpeluş 
(10 martie 1482) şi a renunţat să mai intervină în treburile de peste Milcov. 

De altfel, situaţia generală nu era de natură să încurajeze pe Ştefan a conti¬ 
nua lupta împotriva turcilor. Regele Cazimir al Poloniei încheiase, încă din pri¬ 
măvara anului 1476 — cu puţin înainte de Războieni —, o înţelegere cu 

sultanul; vcncţicnii fac pace în 1479; Ungaria, la rîndul ei, prinsă de lupta cu 
împăratul Frcderic al Austriei, încheie cu Baiazid, succesorul lui Mohamed al 
II-Ica, un tratat de neagresiune în 1483, pe timp de cinci ani. Prin urmare, în faţa 
uriaşei puteri turceşti, în plină expansiune, Moldova rămînea singură. Era de 
prevăzut că sultanul se va folosi de această conjunctură spre a încerca realizarea 
vechiului plan: cucerirea celor două cetăţi, Chilia şi Cetatea Albă. Intr-adevăr, 
aşa s-a înlîmplat. în vara anului 1484, Baiazid, în fruntea unei puternice armate, 
porni spic Moldova. După trecerea Dunării, pe la Isaccea, se adăugară şi forţele 
lui VJad Călugărul şi ale tătarilor, şi, toate împreună, începură, în ziua de 6 iu¬ 
lie, asediul Chiliei. După o rezistenţă de opt zile, puternica cetate — „cheie şi 
poartă pentru toată ţara Moldovei şi Ungariei şi a ţării de la Dunăre“ cum o 
numeşte însuşi sultanul — capitulă. Ştefan n-avusese nici timpul material să-şi 
strîngă oastea şi să sosească la Dunăre. După căderea Chiliei, fu asediată Ce¬ 
tatea Albă; aci rezistenţa a durat şi mai puţin: numai două zile, deşi, după măr¬ 
turia turcilor, fortificaţiile ar fi putut susţine, prin importanţa lor, şi un asediu 
dc treizeci de ani. Explicarea acestei repezi capitulări — ştim cît rezistaseră 
cetăţile Moldovei în 1476 — nu se poate găsi decît în descurajarea ce va fi 
cuprins pe locuitori şi garnizoana, văzînd mulţimea nenumărată a asediatorilor; 
se poate să iî fost şi un act dc trădare. 

Pierderea acestor două cetăţi a însemnat o mare lovitură dată Moldovei. Lo¬ 
vitură politică şi militară, în primul rînd: garnizoanele turceşti din Chilia şi Ce¬ 
tatea Albă aveau să fie o veşnică ameninţare, putînd oricînd să prade ţara şi să 
stingherească mişcările lui Ştefan; lovitură economică, în al doilea rînd, deoarece 
negoţul dc import şi export prin aceste două mari porturi urma, de asemenea, 
să fie îngreuiat. Dc aceea, Ştefan a căutat prin toate mijloacele să redobîndească 
cetăţile pierdute. Un atac, prin surprindere, n-a izbutit; a cerut atunci ajutor po¬ 
lonilor şi, în acest scop, a trebuit să primească a presta personal omagiu regelui 
Cazi mir. Actul a avut loc la Kolomea, un oraş în apropierea graniţei, şi s-a făcut 
în mod public, în văzul tuturor: era o umilinţă pentru Ştefan, de care acesta îşi 
va aduce aminte mai tîrziu. Şi nici măcar rezultatul nu fu obţinut: polonii nu-i 
dădură ajutorul necesar pentru a relua cetăţile, ci numai un corp de trei mii de că¬ 
lăreţi care participară la victoria de la Cătlâbuga asupra turcilor (noiembrie 1485). 
Aceştia, în timp cît Ştefan era dus la Kolomea, năvăliseră în ţară, prădînd şi 
arzînd pînă Ia Suceava inclusiv. 

In primăvara următoare, sultanul trimise o nouă oaste, împreună cu preten¬ 
dentul Petre Hronot sau Hruet. Ştefan Ie ieşi înainte la Scheia, în judeţul Ro¬ 
man, şi după o luptă aprigă în care domnul era să piardă nu numai biruinţa, dar 
şi viaţa — căzuse de pe cal şi a fost scăpat de boierul Purice—, izbuti să-i res¬ 
pingă, prinzînd şi pe Hronot, care plăti cu capul îndrăzneala sa (martie 1486). 
Aceste atacuri repetate, deşi neîncununate de succes, dovedeau însă un lucru: 
că Moldova, dacă nu se înţelegea cu turcii, nu avea să mai aibă linişte. Ştefan 
îşi dădu scama de această tristă necesitate, mai ales că polonii, uitînd cele fă¬ 
găduite la Kolomea, se grăbiseră să încheie un tratat de pace cu sultanul, în 

1489. îndată după ei, făcu şi Ştefan acelaşi lucru. Se adevereau deci cuvintele 
trimise de el veneţienilor, printr-un sol, cu mult înainte: „Şi dacă Dumnezeu va 
vrea ca eu să nu Fiu ajutat, se vorîntîmpla doua lucruri: ori sc va pierde această 
ţară, ori voiJi silit de necesitate să mă supun paginilor ‘ în 1492, Moldova plătea 
haraci sultanului. 

Supărat de atitudinea polonilor, Ştefan se întoarse spre Matei aş, regele Un¬ 
gariei; acesta se grăbi să-i ofere, ca o slabă compensaţie pentru pierderea 
Chiliei şi Cetăţii Albe, două cetăţi în Ardeal: Ciceiul , cu şaizeci dc sate împre¬ 
jur, în ţinutul Someşului, şi Cetatea de Baltă , pe Tîmava Mică. în urma aces¬ 
tui fapt, Ştefan păstră, pînă la sfîrşitul vieţii, bune legături cu Ungaria. 

Războiul cu polonii. Chestia Pocuţiei. în schimb, sc stricară acelea cu 
polonii. Jignit de tratamentul de la Kolomca, ncputînd uita că regele Cazimir 
nu-i dăduse ajutorul făgăduit pentru redobîndirca cetăţilor pierdute, Ştefan nu 
aştepta decît prilejul ca să poată răspunde cum se cuvine. Acest prilej se ivi în 
1497, cînd urmaşul lui Cazimir, fiul său Ioan Albcrt, făcu marca greşeală să 
pornească împotriva Moldovei, cu gîndul de a pune ca domn în ea pe fratele 
său Sigismund. Pretextul campaniei era lupta contra turcilor, eliberarea Chiliei 
şi Cetăţii Albe; în realitate, însă, armata polonă sc îndrepta spre Suceava. 
Ştefan, care simţise vicleşugul craiului, îşi luă măsurile dc apărare: lăsă o gar¬ 
nizoană puternică în cetatea sa de scaun, îşi concentră armata la Roman şi tri¬ 
mise după ajutor la unguri şi la turci. Polonii asediarâ cetatea, dar fără rezultat, 
deoarece stricăciunile pricinuite de tunuri ziua erau reparate noaptea. In acest 
timp, Ştefan porunci să se ascundă sau să se ardă proviziile şi furajul şi, în acelaşi 
timp, închise şi drumurile spre miazănoapte, astfel că alimente nu mai puteau 
sosi nici din Polonia. în curînd, oastea lui Ioan Albert începu să sufere de 
foame. Aşa îneît craiul fu bucuros să primească mijlocirea voievodului Ardea¬ 
lului — care sosise, între timp, cu 12 000 de oameni, în ajutorul lui Ştefan — 
spre a face pace. Ea se încheie, dar cu condiţia lămurită ca polonii să se retragă 
tot pe unde veniseră, iar nu prin altă parte, ca să nu facă stricăciuni. Pe unde 
veniseră, nu mai era însă nimic de mîncat, astfel că ei trebuiră să ia un alt drum, 
prin oraşele Şiret şi Cernăuţi, drum care trecea prin codrul Cozminului. Cînd 
oastea polonă fu în mijlocul pădurii, moldovenii prăvăliră asupra ei copacii 
înţinaţi — asta înseamnă că se ţineau numai într-o margine, restul fusese tăiat 
— şi-i atacară cu putere. Neavînd unde să fugă, neputîndu-se desfăşura din pri¬ 
cina locului strimt, leşii fură zdrobiţi, ca odinioară ungurii lui Carol Robert. 
Regele putu, cu mare greutate, sa-şi facă drum pînă la Cernăuţi unde avu loc 
o nouă luptă; înfrînţi şi de data aceasta, puţini dintre soldaţii lui Ioan Albert 
îşi mai văzură ţara. O altă oaste polona, de călăreţi mazuri, era zdrobită, în aceeaşi 
vreme, de către vornicul Boldur X&Lenţeşti. Campania din 1497 se isprăvi deci 
printr-un adevărat dezastru. Prada luată de moldoveni fu enormă. 

Expediţia de pedeapsă a lui Ştefan cel Mare în Polonia. Linia neagră cu săgeţi arată drumul 
Au fost cucerite şi arse atunci cetăţile Trembowla, Buczacz şi Podhajec, au fost luaţi spum 


pe care Ştefan i-a aşezat apoi în judeţele de miazănoapte ale Moldovei 


'48 ŞTEFAN CEL MARE 


în ce priveşte pe prizonieri, tradiţia, consemnata dc Ncculcc în O samă de cuvinte, 
spune că Ştefan ar fi poruncit să fie puşi sa arc mai multe locuri întinse pe care lc*a 
semănat apoi cu ghindă şi aşa au crescut „dumbrăvi pentru pomenire ca să nu se mai 
acoliscască (să se lege!) de Moldova: Dumbrava Roşie la Botoşani, şi Dumbrava Roşie 
la Cotnar şi Dumbrava Roşie mai gios de Roman*' Unii sc îndoiesc dc veracitatea aces¬ 
tei tradiţii; noi socotim, însă, că nimic nu ne împiedică s-o admitem. Detaliile pe care ni 
le dă Neculce asupra tratamentului la care erau supuşi acei prizonieri nu par deloc a fi 
inventate. 

Ca urmare a biruinţei. Ştefan năvăli în Polonia, în vara anului următor, cu¬ 
ceri şi arse o sumă de cetăţi şi ajunse pînă aproape dc Cracovia , luînd un 
foarte mare număr de robi. Curînd după aceea formulă pretenţii — care erau 
de altfel îndreptăţite, deoarece vechea datorie tot nu fusese plătită — asupra Po - 
cutiei. Polonii nevenind la judecată — o comisie mixtă, moldoveni, poloni şi 
unguri, trebuia să hotărască —, Ştefan ocupă această provincie şi îşi aşeză în 
ea pîrcălabii şi vameşii săi (1502). 

Sfîrşitul lui Ştefan. întors acasă, marele voievod simţi agravîndu-sc boala 
de care suferea: podagra sau, cum i se spune astăzi, guta. îl supăra şi rana dc 
la picior căpătată cu mulţi ani înainte, la primul asediu al Chiliei, şi care nu sc 
închisese niciodată deplin. în 1502, venise la Suceava, să-l îngrijească, un me¬ 
dic veneţian. în 1504, se făcu un consult cu mai mulţi medici şi sc hotărî ca 
plăgile produse de boală să fie arse cu fierul roşu. Dar totul fu în zadar; în ziua 
de 2 iulie, într-o marţi, Ştefan îşi dădu sufletul, după ce mai întîi hotărîse ca 
urmaş la tron pe fiul său, Bogdan-Vlad. însoţit de boieri, dc toată curtea şi dc 
mare mulţime de norod care simţea că a pierdut pe ccl mai bun apărător al ei, 
trupul eroului a fost purtat spre mănăstirea Put na unde şi astăzi odihneşte. 

Fostu-au acest Ştefan vodă — povesteşte cronicarul Grigore Ureche — om nu 
mare de stat, mînios şi de grab a vărsa sînge nevinovat; de multe ori la ospeţe omora 
fără judeţ. Amintrelea, era om întreg la fire, neleneş şi lucrul său îl ştia a-l acoperi, 
şi unde nu gîndeai, acolo îl aflai. La lucruri de războaie meşter, unde era nevoie, 
însuşi se vîra, ca văzîndu-1 ai săi, să nu îndărăpteze, şi pentru aceea rar războiu de 
nu biruia, şi unde-1 biruia alţii, nu pierdea nădejdea, că, ştiindu-se căzut jos, se ridi¬ 
ca deasupra biruitorilor. 

Ctitoriile. Domnia lui Ştefan cel Mare — cea mai lungă domnie din cîte a 
cunoscut Moldova: peste patruzeci şi şapte de ani — e însemnată nu numai prin 
faptele vitejeşti săvîrşite, prin strălucitele biruinţe cîştigate asupra tuturor 
duşmanilor, dar şi prin felul înţelept în care a fost gospodărită ţara, sporită bogăţia 
ei. E însemnată iarăşi prin grija pe care a purtat-o domnul bisericii, prin nu¬ 
meroasele lăcaşuri dumnezeieşti pe care le-a ridicat în întreaga ţară şi chiar în 
afara hotarelor ei, în Ardeal, în Ţara Românească şi la muntele Athos. Mănăstirea 
Putna a fost făcută din temelie de dînsul; la mănăstirile Neamţul, Bistriţa, Vo- 
roneţul, Tazlăul, Dobrovăţul a zidit biserici noi. Alte biserici a ridicat în oraşele 
Suceava, Iaşi, Vaslui, Dorohoi, Piatra, Hîrlău, Baia, Chilia etc., precum şi în 

satele Borzeşli, dc unde, după tradiţie, ar fi fost neamul lui Ştefan, Râzboieni , 
unde s-a dat lupta eu turcii, Răuseni , unde a pierit tatăl sau, Bogdan. în Mun¬ 
tenia, a înălţat o biserică la Rîmnicu Sărat ; la muntele Athos a adus diferite îm¬ 
bunătăţiri mănăstirii Zografu şi i-a făcut danii însemnate; în Ardeal, el este, 
după toate probabilităţile, ctitorul marii biserici de piatră a mănăstirii de la Vad, 
pe Someş, în apropierea cetăţii Cicciul. Nici un alt voievod de-ai noştri n-a zi¬ 
dit atîtea lăcaşuri dumnezeieşti şi nu le-a înzestrat atît de bogat. Credinţa lui Şte¬ 
fan era puternică; ca l-a ajutat în toate împrejurările; cu ajutorul lui Dumnezeu 
a putut ci străbate prin toate încercările şi greutăţile. 

Viteaz, înţelept, credincios, bun cîrmuitor şi cu dragoste de popor, marele 
voievod al Moldovei a fost lăudat şi preţuit nu numai de ai săi, dar şi de stră¬ 
ini şi de duşmani. Am pus în fruntea acestui capitol cuvintele cronicarului po¬ 
lon Micchowski; ele exprimă adevărul curat. Gloria lui Ştefan cel Mare va 
străluci veşnic în istoria patriei noastre. 


BIBLIOGRAFIE 

Ştefan ccl Mare: N. (orga, Istoria lui Ştefan cel Mare, Bucureşti, 1904, 374 p. in 8°; 
V. Pârvan, Relaţiile lui Ştefan cel Mare cu Ungaria , Bucureşti, 1905, 142 p. in 8°; Andrei 
Râdulcscu, Luptele Im Ştefan cel Mare cu turcii în anii 1475 şi 1476 , Bucureşti, 1908,90 p. 
in 8°; Al. Lapcdatu, O biserică a lui Ştefan cel Mare în Ţara Românească , în Bul. Com. 
Mon. Ist., 111 (1910), pp. 107 -109; General Radu Rosetti, încercări critice asupra războaielor 
din anii 1475 şi 1476 dintre Ştefan cel Mare şi turci , Bucureşti, 1914, 44 p. in 8°; Gh. I. 
Brătianu, Lupta de la Baia (după izvoare ungureşti), în Rev. Ist,, V (1919), pp. 216-224; 
I. Ursu, Ştefan ce I Mare domn al Moldovei de la 12 aprilie 1457 pînâ la 2 iulie 1504, 
Bucureşti, 1925, 463 p. in 8°; G. Balş, Bisericile lui Ştefan cel Mare, Bucureşti, 1926,331 p. 
in f° (Bul. Mon. Ist XVIII, 1925); P. Henry, Le regne et Ies construclions d’Etienne- 
le-Grand, prince de Moldavie (1457-1504), în Melanges Diehl, II, Paris, 1930, pp. 43-58; 
Virginie Vasiliu, Les Tatars et la Moldavie au temps d’Etienne-le-Grand, în Rev. Hist. 
Sud-Est., VIII (1931), pp. 188-191; P. P. Panaitescu, Contribuţii Ia istoria lui Ştefan cel 
Mare , în Meni. Secf. Ist. Acad. Rom., t. XV (1934), pp. 61-80; General Radu Rosetti, Gra¬ 
niţele Moldovei pe vremea lui Ştefan cel Mare, în Mem. Secf. Ist. Acad. Rom., t. XV (1934), 
pp. 81-91; General Radu Rosetti, Despre unele precizări recente ale locurilor bătăliilor 
de la Doljeşti, Vaslui şi Scheia, în Mem. Secf. Ist. Acad. Rom., t. XV (1934), pp. 107-115; 
General Radu Rosetti, O mică întregire la istoria lui Ştefan cel Mare, în Mem. Secţ. Ist. 
Acad. Rom., t. XVI (1934-1935), pp. 45-58; I. Minea, Un popas al regelui Mateiaş în 
Moldova, în Cercel. Ist., X-XII (1934-1936), 2, pp. 89-94; D. Urzică, Bătălia din dum¬ 
brava de la Lipinţi, Iaşi, 1937, 36 p. in 8°. 



VECHEA ORGANIZARE A ŢĂRILOR ROMÂNE. 
VECHEA NOASTRĂ CULTURĂ 


Studiul vechilor noastre forme de organizare, 
adică a vechilor noastre „ instituţiuni ", are tot 
atîta însemnătate ca studiul istoriei politice. 

Este o mare asemănare între Ţara Românească şi Moldova în ce priveşte 
vechea noastră organizare: domnia, funcţiunile, dările, amenzile, apoi clasele 
sociale, justiţia şi armata sînt aproape la fel. Lucru e natural deoarece, mai întîi, 
şi de o parte şi de alta a Milcovului, locuia acelaşi popor , cu aceeaşi limbă şi 
aceleaşi obiceiuri; în al doilea rînd, statul moldovean, întemeindu-se ceva mai 
tîrziu, a împrumutat din statul vecin al Ţării Româneşti o sumă de forme de or¬ 
ganizare. Dacă Ardealul ar fi putut să se dezvolte liber, atunci aceste forme de 
organizare le-am fi găsit şi aici; din cauza stăpînirii ungureşti însă, s-au făcut 
prefaceri şi s-au introdus forme noi; totuşi, a rămas şi o parte din cele vechi. 

Numele poporului şi al ţarii. Numele nostru generic şi străvechi, acela pe 
care-1 întrebuinţează poporul, este numele de rumân. Forma român pare a fi 
mai nouă — o găsim în veacul al XVI-Iea în Palia de la Orăşlic (vezi mai jos, 
p. 176) — şi se datoreşte influenţei literare. Rumân este însă vechiul nume al 
romanilor , modificat după legile dezvoltării limbii noastre. Suntem singurul 
popor romanic care am păstrat numele vechilor stăpînitori : fragmentul etnic al 
„rumanşilor“ sau retoromanilor din Alpi (sudul Elveţiei şi nordul Italiei) e prea 
puţin numeros — cîteva zeci de mii — spre a fi pus alături. Pe lîngă acest nume 
generic şi străvechi, noi am avut şi alte nume, locale, după formaţiile politice 
sau individualităţile geografice în care locuiam. Ni s-a spus şi ne-am spus ast¬ 
fel: olteni, munteni, moldoveni, ardeleni, bănăţeni şi maramureşeni , Chiar în 
cuprinsul regiunilor care au determinat aceste numiri, s-au format apoi alte de¬ 
numiri, corespunzînd unor împărţiri şi mai mici, unor ţinuturi caracteristice. Astfel, 
s-au deosebit, în Ardeal, bârsanii (în Ţara Bîrsei), mărginenii (în regiunea Si¬ 
biului) şi moţii ; în Moldova, vrîncenii. O diferenţiere a avut loc şi în legătură 
cu opoziţia dintre munte şi cîmpie. Locuitorii celui dintîi, specializaţi în păs¬ 
torie, s-au numit şi mocani , în timp ce aceia care stăteau la şes, îndeletnicin- 
du-se mai mult cu agricultura, au purtat numele de cojani. 

Ca şi pentru popor, noi am avut şi pentru ţară un nume străvechi şi generic: 
acela de Ţara Românească . Este numele care s-a păstrat şi după întemeierea 
statului, pentru ţinutul dintre Carpaţi şi Dunăre — aci e Vlaşca slavilor năvăli¬ 
tori —, cît şi pentru o regiune întreagă din Ardeal, pomenită în veacul al XlII-lea 
sub numele de „ Terra Blacorum“. Năvălirea ungurilor şi formarea celor două 

state româneşti a dus la crearea unor noi numiri, oficiale, în legătură fie cu aşe¬ 
zarea geografică, fie cu întemeietorul statului şi al dinastiei. 

Numele oficial al Ţârii Româneşti, întrebuinţat de cancelaria domnească, 
este, în documentele slave şi greceşti, Ungrovlahia , în cele latineşti, Transalpina . 
Şi unul şi celălalt au un înţeles geografic : cel dintîi, de origine greacă, înseam¬ 
nă „Vlahia de lîngă Ungaria 41 , spre a o deosebi de cealaltă Vlahie, din Peninsula 
Balcanică; cel dc al doilea are înţelesul de „ţara de dincolo de munţi* 4 (Alpi e 
luat aci în înţelesul generic dc munte!). Uneori, i se mai spune ţării Basarabia , 
după întemeietorul dinastici; se întrebuinţează, de asemenea, numirea ât Mun¬ 
tenia. 

Moldova poartă, în documentele cancelariei domneşti, de obicei acest nu¬ 
me care c numele rîului (vezi mai sus, p. 110); cîteodată i se spune şi Moldo- 
vlahia. în actele greceşti i se spune uneori şi Rusovlahia (adică Vlahia de lîngă 
Rusia) şi Maurovlahia (Vlahia neagră). Turcii o numesc, după întemeietor, Bog- 
dan-ili (ţara Iui Bogdan) sau Kara-Bogdan (Bogdania neagră). 

Transilvania (mai rar UI traşii vani a) e un termen de origine cultă, datorit 
cancelariei latine a regilor unguri. înseamnă: „ţara de dincolo de păduri**: aşa 
se înfăţişa ca pentru ungurii din pustă. Poporul nostru a întrebuinţat şi întrebuin¬ 
ţează însă un alt termen, acela dc Ardeal, care vine din ungureşte („ţara pădurii**) 
şi care a fost adoptat dc strămoşii noştri băştinaşi peste munţi, prin acelaşi pro¬ 
ces care explică de ce băştinaşii Italiei au adoptat numele de Lombardia, sau 
aceia ai Galici numele de Franţa (de la năvălitorii longobarzi şi franci!). 

Domnul. în fruntea ţărilor noastre, atît în Muntenia cît şi în Moldova, era 
domnul. EI cînnuia, el era judecătorul cel mai înalt şi comandantul suprem al 
armatei; în conducerea ţării era ajutat de dregători , adică de slujbaşi; în 
împărţirea dreptăţii, trebuia să ţină seama de obiceiulpamîntului , adică de o 
sumă de legi nescrise, transmise din generaţie în generaţie, prin viu grai. Nu 
avea deci, aşa cum s-a crezut mai înainte, o „putere absoluta**; de proprietatea 
particulară, boierească, nu se putea atinge, decît în următoarele trei cazuri: 1) 
în caz de înaltă trădare sau „ viclenie “; 2) în caz de desherenţă, adică dacă pro¬ 
prietarul murea fără să aibă vreo rudă care să-l moştenească; 3) pentru neplata 
dărilor. în schimb, aparţineau domnului: locurile pustii, adică neocupate de alţi 
proprietari (frecvente mai ales în Moldova), braniştile , adică terenurile rezervate 
pentru fin, pentru vînat şi pescuit, precum şi hotarele tîrgurilor şi oraşelor, adică 
moşiile pe care erau aşezate acestea. Bineînţeles, domnul mai avea, ca orişicare 
boier, proprietăţile sale personale , moştenite de la părinţi sau cumpărate. 

Succesiunea la tron nu se făcea pe temeiul unei reguli fixe, cum e astăzi, 
ci boierii puteau să aleagă pe oricare dintre urmaşii legitimi şi nelegitimi ai 
domnului răposat, sau pe vreuna din rudele lui. Din această cauză au avut loc 
la noi multe lupte pentru domnie; ele au fost o adevărată nenorocire. 

în Ardeal n-a existat un domn, ca în ţările de dincoace de Carpaţi, deoarece 
el făcea parte din regatul Ungariei. A existat însă un „voievod al Transilvaniei**, 

reprezentant al regelui şi conducător al provinciei. Titlul lui e o moştenire de 
la vechii voievozi româno-slavi din Ardeal, foştii stăpîni ai ţării. 

Dregătorii (din latinul dirigo ~ a conduce), care ajutau pe domn în cînnuirea 
ţării, se împărţeau în mai multe categorii. Erau întîi dregătorii mari , corespun- 
zînd miniştrilor de astăzi; fiecare avea mai mulţi subalterni şi se bucura de veni¬ 
turi însemnate. Erau apoi cîrmuitorii de judeţe numiţi pârcălabi. Erau, în sfîrşit, 
dregătorii mici, cu diverse atribuţii, judecătoreşti, administrative, fiscale şi mi¬ 
litare, atît Ia curtea domnului, cît şi în oraşele şi satele ţării. 

Dregătorii mari erau următorii: banul , cîrmuitorul Olteniei, cel dintîi dintre 
dregătorii munteni; vornicul , adică judecătorul curţii şi al întregii ţări, afară de 
Oltenia; în Moldova, unde, mai tîrziu, vor fi doi vornici: unui de Ţara de Sus 
şi altul de Ţara de Jos, acest dregător are şi comanda armatei, în lipsa domnu¬ 
lui; logofătul sau şeful cancelariei domneşti: el arc grijă de corespondenţa ofi¬ 
cială, el eliberează hrisoavele de moşie, el arc în păstrarea sa sigiliul sau 
pecetea cea mare a statului; vistierul sau ministrul de finanţe: el strîngc dările 
şi face plăţile unde e nevoie; spătarul sau purtătorul spatei domneşti; mai tîr¬ 
ziu, în Muntenia, el comandă şi oastea călare; paharnicul , adică cel ce arc grijă 
de băutura domnului; el toarnă acestuia în pahar, după ce mai întîi a luat „cre¬ 
dinţa", adică a gustat spre a vedea dacă vinul nu e cumva otrăvii; stolnicul sau 
purtătorul de grijă al mesei domnului; şi el gustă înainte bucatele, spre a nu fi 
otrăvite sau coclite; comisul sau îngrijitorul grajdurilor domneşti; în seama Iui 
sînt caii; stratornicul sau postelnicul , cel ce are grijă de patul şi de odaia de 
culcare a domnului; el introduce, de asemenea, Ia domn pe cei care doresc să-i 
vorbească. Toţi aceştia aveau cîte un subaltern de rangul al doilea, unul de ran¬ 
gul al treilea şi mai mulţi subalterni mărunţi. (Aşa de exemplu: vistierul avea 
un viori vistiernic , un treti vistiernic şi mai mulţi visliernicei , paharnicul un viori 
paharnic , un treti paharnic şi mai mulţi păhărnicei etc.) 

După marii dregători veneau, la curtea domnească, mulţi alţii, de rang mai 
mic, avînd diferite rosturi. Astfel era: cămăraşul , purtînd grija monetăriei; ur¬ 
maşul, care aducea la îndeplinire execuţiile capitale şi pedepsele corporale ho- 
tărîte de domn; clucerul , în seama căruia erau cămările cu provizii; sulgerul , care 
aproviziona curtea cu came; şetrarul, mai mare peste corturile domneşti etc. 

în veacul al XVI-lea apare în Moldova hatmanul (din germanul Hauptmann , 
prin filieră polonă!) care avea comanda asupra întregii armate, iar în Ţara 
Românească aga , însărcinat cu paza oraşului de reşedinţă şi a curţii domneşti. 
Numele e împrumutat de la turci (agă) şi înseamnă, în limba acestora, între 
altele, „ofiţer comandant". 

Judeţele erau împărţiri administrative, formate, în Muntenia, mai mult de-a 
lungul nurilor, în Moldova şi în Ardeal (unde purtau, respectiv, numele de ţi¬ 
nuturi şi comitate) mai mult în jurul oraşelor sau cetăţilor. 

O sumă dintre vechile judeţe au dispărut în cursul vremii. Astfel au fost judeţul 
Jaleşului , al Mo irului, al Gilortului (pe lîngă rîurile respective) şi judeţul de Baltă , 
în Oltenia; judeţul Pădureţ (între Argeş şi Muscel) şi al Sâcuienilor (între Prahova 
şi Buzău) în Muntenia; ţinutul Tro tuşului, al Adj udului, al Horincei (în nordul Covur- 
luiului), al Bârladului , al Cârligul urii (între ţinuturile Roman, Vaslui, Iaşi şi Hîrlău), 
al Hiridului (azi al Botoşanilor), al Herţei , al Codrului , al Grecenilor şi al Molanii - 
cenilor (aceste trei din urmă în marginea Bugeacului) în Moldova; comitatul Cras - 
nei (pe lîngă apa cu acelaşi nume), al Solnoculai (spre miazănoapte de cel precedent), 
al Zarandului (în Munţii Apuseni) etc. în Ardeal (vezi şi hărţile). 

In fruntea judeţelor stăteau pârcălabii în Muntenia şi în Moldova, şi comiţii 
în Ardeal. în unele judeţe moldovene, unde erau cetăţi mai însemnate, ca Ia 
Hotin, Cetatea Albă, Chilia, Neamţ, găsim cile doi pîrcălabi ; tot doi pîrcălabi 
erau, parc-sc, şi la Dîrstor, în vremea lui Mircea cel Bătrîn. 

în cîleva judeţe de margine ale Moldovei, şi anume în Putna, Tecuci, Hoţi , 
Neamţ, Cernăuţi, Soroca, pîrcălabii s-au mai numit şi staroşti , după modelul dregă¬ 
torilor asemănători din Polonia. 

Oraşele şi satele. Oraşele erau cîrmuite de un consiliu comunal alcătuit din 
doisprezece pîrgari (în oraşele săseşti, Biirger ; de aci vine chiar cuvîntul româ¬ 
nesc), avînd în frunte, în Muntenia, pe un judeţ , în Moldova pe un şoltuz, iar 
în Ardeal un Burgenneisler. Cele mai vechi oraşe de pe teritoriul românesc de 
astăzi au fost pe ţărmul mării, continuînd pe cele antice şi medievale (Cetatea 
Albă, Constanţa, Mangalia), apoi pe Dunăre (Vicina, azi dispărută, Chilia, 
Brăila, Dîrstor, Giurgiu, Sever in) şi în Ardeal. La început, în unele oraşe ale 
noastre au fost colonii de saşi , veniţi din Ardeal (aşa, de pildă, în Cîmpulungul 
Muscelului, în Rîmnicu-Vîlcea, în Tîrgul Neamţ, în Baia şi în Suceava) sau 
de germani veniţi din Galiţia (în Şiret). Au fost şi colonii ungureşti în cîteva 
tîrguri moldovene, precum şi colonii de armeni , foarte pricepuţi la negoţ. In 
oraşele de la Dunăre şi Marc, erau şi un număr de greci. Cu vremea, însă, mai 
toate aceste elemente etnice străine s-au contopit cu populaţia românească, au 
dispărut în mijlocul ei. 

Satele au constituit întotdeauna forma de aşezare tipică a noastră. Cuvîntul 
e de origine latină, vine din fossalum , adică loc înconjurat cu şanţ (fossa ), deoa¬ 
rece şanţul alcătuia limita sau hotarul satelor, în epoca stăpînirii romane. Din 
fossalum s-a făcut fsal: în această formă găsim cuvîntul în Psaltirea Scheiană ; 
de aci, apoi, s-a ajuns la forma actuală. în secolele al XlV-Iea şi al XV-lea satele 
erau mult mai mici decît cele de astăzi; satele întinse, cu populaţie numeroasă, 
constituiau o excepţie. Se împărţeau în trei categorii: sate domneşti t aşezate 
pe proprietăţile domneşti, sate boiereşti sau mănăstireşti care erau proprietatea 
boierilor şi mănăstirilor, şi satele de moşneni sau răzeşi , formate din coproprie¬ 
tari, descendenţi dintr-un strămoş comun. Satele domneşti, boiereşti şi mănăstireşti 
erau administrate, în Moldova, de cneji, juzi, uriadnici şi vătămani y în Muntenia 
de pîrcălabi (care nu sînt totuna cu cîrmuitorii judeţelor!). Satele de moşneni 
sau răzeşi se administrau singure. 

Organizarea militară. în vremea veche, serviciul militar era obligatoriu 
numai pentru proprietarii dc pămînt; aceştia trebuiau să răspundă la orice che¬ 
mare a domnului şi să meargă Ia război. Cine nu mergea, se facea vinovat de 
„hiclenie“ adică de înaltă trădare şi pierdea, pentru această vină, nu numai moşia, 
dar, de cele mai multe ori, şi capul. Cei care n-aveau pămînt, mergeau la război 
numai în cazuri excepţionale, de mare primejdie, cînd sc poruncea ridicarea 
tuturor gloatelor. în schimb, ci făceau anumite munci şi servicii la cetăţi, cărau 
materialul de construcţie, lucrau la ridicarea zidurilor ctc. 

Armele noastre erau arcul, suliţa sau fuştul, şi sabia , apoi ghioaga ghintuită ; 
mai tîrziu, s-au introdus şi armele de foc, puştile, care pc atunci sc numeau 

** A 

sîneţe y şi înaintea acestora, tunurile care se numeau puşt-i. In 1432-1433, Vlad 
Dracul scria braşovenilor: „Deci vă rog ca pe nişte fraţi ai mei, pregătiţi-mi o 
sută puşti, cu toate cele de trebuinţă , şi cu arcuri, cu săgeţi, cu scuturi, cît veţi 
putea mai multe.“ Iar în octombrie-deccmbric 1445, acelaşi domn sc adresa din 
nou braşovenilor: „Vă rog dar să ne ajutaţi cu arcuri şi cu săgeţi şi cu puşti şi să 
ne daţi salitră ca să ne facem praf “ în Moldova, prima menţiune despre armele 
de foc se află în inscripţia pusă de pîrcălabul Staneiul la Cetatea Albă în 1454, 
în care se spune: „S-a sfîrşit acest zid şi a fost înarmat cu tunuri dc dumnealui 
Stanciul, în anul 6962, luna martie. u Ţăranii se foloseau şi dc topoare, coase, 
securi. Pentru apărare aveau scuturi sau paveze ; boierii purtau şi cămăşi de 
zale , uneori chiar armuri întregi. 

Cetăţile erau atît Ia hotare, cît şi înlăuntrul ţării; mai numeroase şi mai 
însemnate au fost cetăţile moldovene. In Ardeal, oraşele aveau ziduri puter¬ 
nice, cu turnuri de apărare; resturi de ale lor se mai văd şi astăzi la Braşov, la 
Sibiu, la Sighişoara şi în alte părţi. în afară dc cetăţi, au servit, ca loc de apărare 
şi de refugiu, atît de o parte cît şi de alta a Carpaţilor, mănăstirile şi bisericile 
întărite. Unele fac şi acum impresia de cetăţui, cu zidurile lor groase şi cu tur¬ 
nurile de la colţuri şi chiar din mijlocul laturilor: astfel, de pildă, mănăstirile 
Pobrata şi Suceviţa, în Moldova, apoi bisericile de la Cisnădie, Archita sau 
Dealul Frumos, în Ardeal. 

Judecata se facea de către dregători care aveau dreptul să pronunţe amenzi 
şi pedepse corporale; vornicul şi banul puteau condamna şi la moarte. Ea se 
facea însă şi de către jurători, care erau oameni din aceeaşi categorie ca şi îm¬ 
pricinaţii; această procedură se numea „a lua legea**; partea care pierduse putea 
să ceară un număr dublu de judecători — „legea peste lege** — spre a dovedi, 
totuşi, că dreptatea e a ei; se putea merge astfel de la 6 la 12, apoi Ia 24 şi chiar 
la 48 de jurători. 

Jurătorii erau convocaţi printr-un „răvaş“ care cuprindea, în afară de numele 
lor — li se mai spunea şi tocmelnici , adeveritori sau judecători —, pricina pe care 
trebuiau s-o cerceteze, ziua şi locul de adunare, precum şi numele dregătorului însăr¬ 
cinat cu supravegherea întregii operaţiuni. Iată unul din cele mai vechi „răvaşe** 
de acest fel scrise în limba română, vîrstată însă cu unele formule de cancelarie 
slave: „Zde (aici) meghiaşii tocmelnici ai lui Stoian şi ai Borcii ot Săbiceu, poim 

(anume): ot (din) Cliiojd, Stroe i (şi) Dragomir Sersea; ot Săbiceu, Dobrotă Hrănitul, 
i ot Pătîrlage, Stan Brădiţeanul i Patru postelnic, i ot Băşceni, Vlasie, ca să caute 
pentru nişte ocină den Sibiceu, are Stoian parte, au n-are, şi să le cate şi cărţile de 
vor adevăra că are, să ţie; iar de nu va avea, să rabde. însă cum vor afla cu sufletele 
lor. Zioa în Rusalii. I ispravnic... (alb) portar. Pis (a scris) Dumitru Logofăt. Mai 
4 dni (zile). U (în) Tîrgovişte. Văleat (în anul) 7149 (1641). Io Matei voievod mi- 
lostiiu bojiiu gospodar (cu mila lui Dumnezeu, domn). 

Pedepsele cele mai obişnuite erau gloabele , adică amenzile; ele se plăteau, 
de obicei, în vile, şi fiindcă se dădeau vitele cele mai slabe, mai rele, cuvîntul 
gloabă a ajuns să aibă şi acest înţeles. Hoţii, ucigaşii şi „hiclenii" sau vinova¬ 
ţii de înaltă trădare se pedepseau cu moartea sau cu trimiterea la ocnă. Ultima 
instanţă, în materie de judecată, era domnul: el nu putea însă trece peste ho- 
tărîreaj urători lor. 

Clasele sociale. Din documentele veacurilor al XlV-lea şi al XV-lea rezultă 
că au existat în Principate patru mari categorii sociale: boierii, orăşenii, rumânii 
sau vecinii şi robii. 

Boieri erau, în epoca veche, toţi proprietarii de pamînt, indiferent de suprafaţa 
stăpînită. Şi cel care avea zeci de sate, şi acela care trăia în devălmăşie cu rudele 
Iui pe o parte dintr-un sat tot boier se chema. Acest cuvînt înseamnă nobil, de 
frunte ; noi l-am luat de la slavi, iar aceştia, la rîndul lor, de Ia bulgari sau poate 
chiar de la avari. 

A. 

In primele timpuri ale vieţii de stat româneşti, nobilimea a fost reprezen¬ 
tată, prin urmare, de proprietarii pământului. Aceştia smt anteriori întemeierii; 
în Diploma ioaniţilor, din 1247, li se spune „majores terrae Ei ajută pe Lito- 
voi în lupta împotriva ungurilor, ci sînt biruitorii din 1330 asupra lui Carol Ro- 
bert; tot ei ajută lui Bogdan şi tovarăşilor acestuia să respingă oştile trimise 
de regele Ludovic al Ungariei. 

în afară de numirea generică de boieri , proprietarii de pămînt mai poartă, în 
Muntenia, o serie de alte nume: megieşi, cneji, juzi, judeci şi moşneni. Megieşi 
li se spune în calitatea lor de „vecini de moşie"; cneji sînt numiţi în ipostaza lor 
de „oameni liberi“ şi „stăpîni de vecini sau rumîni"; aceste două înţelesuri ale 
termenului cneaz, cuvînt de origine slavă, sînt redate prin acele două numiri 
de origine latină: judeci însemnînd „oameni liberi** şi juzi „stăpîni de rumâni". 
Moşnenii sînt „oameni cu moşie", care au moştenit această moşie de la înain¬ 
taşii lor, de la moşul comun, întemeietor al satului. Ei stăpînesc în devălmăşie 
o parte a acestui sat, întocmai ca şi răzeşii moldoveni. 

Cu vremea, aceste denumiri, megieşi, cneji, juzi, judeci, moşneni, s-au dat 
în special micilor proprietari , pentru cei mari întrebuinţîndu-se, în mod obişnuit, 
titlul de boier. 

In Moldova, moşnenilor li se spune răzeşi, iar juzii şi cnejii nu sînt proprie¬ 
tari de sate, ci, aşa cum am arătat şi mai înainte, administratori ai lor, întocmai 
ca şi cnejii din Ardeal. Probabil înainte de descălecatul din Maramureş, adică 

de procesul de cucerire care stă la baza întemeierii statului moldovean, cnejii 
şi juzii moldoveni să fi fost şi ei, întocmai ca acei din Muntenia, proprietarii 
satelor respective. 

Orăşenii locuiau în oraşe şi tîrguri şi erau alcătuiţi din negustori şi mese¬ 
riaşi, împărţiţi pe bresle şi avînd anumite obligaţii fiscale şi militare. 

Rumânii sau vecinii erau locuitorii satelor domneşti, boiereşti şi mănăstireşti; 
în Ardeal li se spunea iobagi. Caracteristica lor este de a depinde de un stăpîn. 
Rumânul, vecinul sau iobagul ascultă de stăpînul — domn, boier sau mănăs¬ 
tire — pe moşia căruia trăieşte; el este obligat sâ-i lucreze la ce-l va pune, aceas¬ 
ta e obligaţia de căpetenie; să-i dea, apoi, dijma din produsele cîmpului şi să-i 
plătească dări pentru vitele pe care le creşte. Eliberarea de rumân ic nu se poate 
face fără consimţămîntul stăpîmilui\ chiar cînd se răscumpără cu bani, faptul 
e considerat ca o pomană a stăpînului, ca un act de milă sau dc „iertare 44 din 
partea acestuia. Numai în caz de robie, rumânul scapă — c şi natural — dc legă¬ 
tura faţă de stăpînul său. Dacă se întoarce din robie, acesta nu mai arc nici un 
drept asupra lui. Situaţia de om neliber, dc om cu stăpîn, se transmite şi asupra 
urmaşilor în linie bărbătească a rumînului. Şi copiii săi şi nepoţii şi strănepoţii, 
într-un cuvînt toţi descendenţii săi, sînt, de asemenea, rumâni. Femeia nu îm¬ 
părtăşeşte soarta bărbatului: ea nu e rumână; tot aşa şi fetele. 

Robii. Ultima categorie socială o formau, în cîteşitrelc ţările româneşti, ro¬ 
bii. Ei erau cu totul în puterea stăpînilor lor, care puteau face cu dînşii orice vroiau, 
fără să-i omoare însă. Cuvîntul rob c de origine slavă; în latineşte îi corespunde 
sclavus. Robi erau ţiganii; documentar, îi constatăm pentru întîia dată, în Ţara 
Românească, în hrisovul din 30 octombrie 1385, prin care Dan I întăreşte mă¬ 
năstirii Tismana posesiunile ei; între aceste posesiuni sînt trecute şi „40 sălaşe 
de ţigani* 4 , pe care mănăstirea le stăpînea din vremea lui Vlaicu vodă (1364—cea 
1377). Ţiganii sînt mai vechi, însă, la noi în ţară decît această menţiune docu¬ 
mentară. Se pare că au venit o dată cu tătarii, aduşi de aceştia. Sînt originari 
din India; limba lor se aseamănă cu unele dialecte din nordul Indiei. 

a 

In Moldova, pe lingă ţigani, mai erau şi tătari. E vorba dc acei tătari care 
fuseseră prinşi în războaiele purtate de descălecători şi care trăiau în „sălaşe* 4 , 
ca şi ţiganii, în diferite sate şi oraşe. Alexandru cel Bun dăruieşte asemenea 
tătari robi mănăstirilor Moldoviţa şi Pobrata. 

Viaţa economică. Ţările noastre au avut, în genere, o viaţă economică de 
caracter agricol, determinată de cele două îndeletniciri esenţiale ale băştinaşilor: 
agricultura , sub toate formele ei, şi creşterea vitelor. Putem face, totuşi, o dife¬ 
renţiere, împărţind, sub raportul economic, teritoriul românesc în două mari 
arii: de o parte, Moldova şi Muntenia, unde acest caracter a fost aproape exclu¬ 
siv, de partea cealaltă Ardealul, unde, existînd şi o viaţă orăşenească mai dez¬ 
voltată, s-a adăugat şi un început de activitate industrială. 

Principalele produse ale noastre au fost grinele — grîu, orz, ovăz, mei; 
porumbul, adus din America, se va introduce relativ tîrziu, pe la începutul 

veacului al XVIl-lca —, precum şi turmele de oi şi cirezile de vite. Caii noştri 
— în special cci moldoveneşti — erau foarte căutaţi; Dimitrie Cantemir repro¬ 
duce un proverb turcesc care spune că „nimic nu-i mai frumos decît un tînâr 
persan pe un cal moldo vcan“ Albinăritul era foarte dezvoltat; prisăci le erau 
mult mai numeroase ca în vremea noastră şi pe drept cuvînt, deoarece pe atunci 
mierea ţinea locul zahărului, iar luminările de ceară reprezentau ultimul cuvînt 
în ce priveşte tehnica luminatului. Pescuitul luase o dezvoltare remarcabilă la 
Dunăre şi bălţi; peştele constituia un articol obişnuit de export. 

A 

In ce priveşte bogăţiile minerale, locul de frunte îl ocupa sarea; păcura se 
scotea numai pentru unsul roţilor, deci în cantitate foarte mică. Arama se 
exploata, pe vremea lui Mircea, la Bratilovo , în judeţul Mehedinţi; fierul la 
Baia de fier, în judeţul Gorj. Mai însemnată, dintre metale, era producţia auru¬ 
lui, pe carc-l strîngcau, atît în Moldova cît şi în Ţara Românească, ţiganii zlă- 
tari (de la zlat , în limba slavă aur) din nisipul unor anumite rîuri. In Ardeal, 
exploatarea aurului, în Munţii Apuseni, constituia un izvor însemnat de venit. 

Mulţumită privilegiilor comerciale din vremea lui Mircea cel Bătrîn şi 
Alexandru cel Bun, privilegii confirmate de domnii următori, sîntem bine 
informaţi asupra importului şi exportului ţărilor noastre. Se importau, în primul 
rînd, stofe, ţesături: catifea , care era de patru calităţi: de Ypres, de Louvain, 
de Colonia şi de Cehia (vezi şi mai sus, p. 120), apoi ,postav frîncesc “ din 
Flandra, postav de Buda şi de Liov, precum şi „pînză nemţească f“ şi „pînză Iit- 
vancT ‘ Din răsărit se aduceau ţesături de mătase ( camhă, tebencă, hazdee ), de 
bumbac ( bogasii ), de păr de cămilă [cameio t), de purpura (o Iov irul), apoi colo¬ 
niale (piper, şofran, scorţişoară), vin grecesc, dulce, „de Malvazia“, untdelemn 
în burdufe, precum şi unele fructe exotice. Se importau articole de îmbrăcăminte 
şi încălţăminte confecţionate gata, apoi tot felul de obiecte manufacturate 
(cuţite, coase, cuie ctc.) precum şi arme (săbii, arbalete, iar mai tîrziu tunuri, 
puşti, si litră). într-un cuvînt, produse cu volum mic, dar valoare mare. Se 
exportau, în schimb, materii prime, produse agricole, cu volum mare, dar va¬ 
loare mică. în primul rînd veneau vitele: boi t vaci, porci, oi şi cai. Din aceştia 
din urmă nu se puteau exporta însă decît cei obişnuiţi, nu şi „caii buni de ţara“ 
(astfel, în privilegiul lui Alexandru cel Bun!), care erau păstraţi, desigur, pen¬ 
tru nevoile armatei. Veneau apoi pieile, blănurile (de jder, de vulpe, de rîs etc.), 
griul, peştele sărat, mierea şi ceara, sarea , care, transportată la Dunăre pe „dru¬ 
muri ale sării“, trecea în Peninsula Balcanică, şi vinul (Cotnariul ajunsese bine 
cunoscut în Polonia!). Nu existau drumuri pietruite, ci simple şleauri; podurile 
erau rare. Negustorii se întovărăşeau cîte mai mulţi, cînd plecau cu carele cu 
mărfuri; între Prut şi Nistru se pare că erau străji domneşti care însoţeau con¬ 
voaiele. în Moldova, drumurile principale străbăteau ţara de-a lungul, venind 
din Polonia (Liov, Cameniţa) şi răspunzînd la Chilia şi Cetatea Albă. în 
Muntenia erau drumuri care, pornind de la Dunăre, treceau peste munţi, răspun¬ 
zînd în centrele săseşti, Braşovul şi Sibiul. 

Sub raport monetar, în afară de banii noştri, bătuţi în ţară, mai circulau şi 
bani străini, de valoare internaţională. Astfel era, de pildă, florinul, o monedă 
italienească, de aur, asprul, o monedă bizantină şi apoi turcească, de argint, şi 
groşul , o monedă iarăşi de argint, întrebuinţată în toată Europa centrală şi 
răsăriteană. 

Organizarea financiară. Locuitorii ţărilor noastre erau supuşi la o serie 
de îndatoriri fiscale. Ei dădeau dijme din produsele lor, plăteau bir şi facca munci 
sau slujbe. Dijma — cuvîntul e de origine slavă — se lua din: grîne, în care 
caz se numea găleata, cîblărit , sau, în Moldova, iliş; din vin — vin arici, din 
miere şi ceară — albinârit , din oi — oierii, din porci sau rîmători — goşlină , 
din produsele laptelui (brînză de burduf, caş, caşcaval), din peşte, din varză, 
din sămînţă de cînepă, din fin etc. La început, se lua în natură şi reprezenta a 
zecea parte din produse, excepţie facînd oile şi rîmătorii, unde cota era mai 
mică; mai tîrziu, se plătea în bani. Birul era impozitul personal, privind pe con¬ 
tribuabil, iar nu averea acestuia; în Moldova, se numea clare sau clajdie . El a 
mers crescînd, o dată cu creşterea obligaţiilor noastre faţă de turci. Muncile sau 
slujbele constau din cărături sau transporturi de produse destinate domniei, din 
lucru Ia cetăţi, la mori, la poduri, la iazuri, din găzduirea trimişilor domneşti, 
din procurarea de cai curierilor oficiali {cai de olac). Rumânii sau vecinii erau 
supuşi la toate obligaţiile fiscale, spre deosebire de boieri, care nu făceau 
munci sau slujbe, şi, poate, nu dădeau nici unele din dijme. Inegalitatea fis¬ 
cală a fost doar una din caracteristicile Evului Mediu. Tot ce se încasa mergea 
la vistieria domnească; pe atunci, nu exista deosebire între tezaurul particular 
al domnului şi acela al statului; tot domnul lua şi venitul, considerabil, al 
ocnelor şi al vămilor. 

Organizarea bisericească. La scurtă vreme după organizarea statului a 
urmat, după cum am văzut, şi organizarea ierarhiei bisericeşti. în Muntenia, 
ea s-a făcut sub Nicolae Alexandru, cînd ţara căpătă un mitropolit; în timpul 
Iui Vlaicu vodă, s-a instituit o nouă eparhie în partea de apus, cu reşedinţa, 
după toate probabilităţile, Ia Severin. Titularul acesteia, deşi e numit în primele 
documente mitropolit , se pare că era, în realitate, numai episcop. O a doua epis¬ 
copie, cu reşedinţa la Buzău , se va institui mai tîrziu, sub Radu cel Mare, care 
reorganizează biserica munteană cu ajutorul patriarhului Nifon. în Moldova 
au fost, de asemenea, trei eparhii: o mitropolie la Suceava , al cărei titular e 
recunoscut de patriarhia din Constantinopol abia la începutul domniei lui 
Alexandru cel Bun, şi două episcopii, una la Rădăuţi , cealaltă la Roman; mai 
tîrziu, sub Ieremia Moghilă, se va înfiinţa a treia episcopie, a Huşilor. 

Preoţii plăteau o anumită dare episcopului sau mitropolitului din eparhia 
respectivă; erau îndatoraţi, de asemenea, să-i dea plocoane. Mai mari peste pre¬ 
oţi erau protopopii; ei aveau grijă de executarea dispoziţiilor înalţilor ierarhi. 

Mănăstirile , numeroase şi bogate, dispunînd de adevărate latifundii, erau 
obligate să ajute pe domn, la vreme dc nevoie, cu anumite sume de bani; 
această obligaţie se numea împrumută. 

Vechea cultură. Istoriografia. Limba oficială a statului fiind, în vremea 
veche, limba slavă, era natural ca lucrările alcătuite pe atunci să fie în această 
limbă. în domeniul bisericesc, avem de înregistrat cîteva opere originale. în Ţara 
Românească, călugărul Fi lotcii, fost, ca mirean, logofăt al lui Mircea cel Bătrîn, 
scrie un Pol ie (eu, adică un imn de mulţumire care s-a bucurat de o largă 
răspîndirc în toată ortodoxia. în Moldova, călugărul Grigore Ţamblac alcătu¬ 
ieşte, în timpul lui Alexandru cel Bun, Viaţa Sjîntului îoan cel Nou , ale cărui 
moaşte fuseseră aduse dc domn la Suceava; tot de el sînt şi un număr de pre¬ 
dici , 21 de toate, dintre care şase de pe cînd era stareţ la mănăstirea Neamţului. 

O deosebită însemnătate au letopiseţele sau cronicile, care încep a se scrie 
acum, şi anume nu la mănăstiri, cum s-a crezut multa vreme, ci la curtea dom¬ 
nească. Cei mai vechi este Letopiseţul zis de la Bistriţa ; vin apoi Letopiseţul 
zis de la Putna şi Cronica anonimă. Cîteşitrcle relatează pe scurt istoria 
Moldovei, dc la descălecat pînă la începutul veacului al XVI-lea; Cronica 
anonimă are şi o legendă despre originea romană a poporului nostru. Amănunte 
foarte interesante şi noi asupra lui Ştefan cel Mare cuprinde Cronica domniei 
sale, scrisă în limba germană şi descoperită nu demult la Munchen. 

Arta. Una din caracteristicile poporului nostru este simţul artistic. Acest 
simţ se dovedeşte din felul cum îşi alcătuieşte şi îşi împodobeşte, în regiunile 
mai ferite dc influenţe străine, locuinţa şi costumul , din vechea noastră arhi¬ 
tectură religioasă (bisericile de lemn din Ardeal, bisericile lui Ştefan cel Mare, 
Petru Rarcş, Brîncovcanu), din operele de arta ale epocii contemporane. Avem, 
într-un grad deosebit, simţul culorilor , al proporţiilor , al nuanţelor. Contribuţia 
noastră la cultura omenirii a fost, în trecut, mai ales în domeniul artei. 

O însemnătate deosebită a avut la noi arhitectura bisericească. Chiar din 
primele timpuri ale vieţii de stat, s-au clădit lăcaşuri dumnezeieşti remarca¬ 
bile. înfăţişarea acestor lăcaşuri ca şi felul lor de construcţie dovedesc o puter¬ 
nică înrîurire bizantină ; ca pildă poate sluji Biserica Domnească din Curtea 
de Argeş. Zidurile sînt formate din rînduri alternate de cărămidă aparentă şi 
piatră legată cu mortar; împărţirea e aceea clasică în lumea ortodoxă: pronaos, 
naos şi altar; pictura, admirabil păstrată, urmează regulile severe ale erminiei 
sau tipicului bizantin. 

La bisericile moldoveneşti s-a exercitat şi o influenţă gotică: ea se vădeşte 
în aspectul mai zvelt al lăcaşurilor, zidurile fiind mai înalte, în contraforturile 
exterioare , cerute tocmai de această înălţare a zidurilor, în forma ogivală între¬ 
buinţată adesea la uşi şi ferestre, şi în felul de tratare a pietrei cioplite la che¬ 
narele acestor uşi şi ferestre, precum şi la alte elemente ale clădirii. Influenţa 
bizantină rămîne, însă, preponderentă şi în Moldova. Tipice pentru stilul mol - 

dovenesc, rezultat tocmai din îmbinarea celor două influenţe, sînt bisericile lui 
Ştefan cel Mare. 

Veacul al XVI-lea e însemnat în istoria ţărilor 
noastre mai ales prin fapte de ordin cultural. 

A 

In timp cc veacul al XV-lca e însemnat, în istoria ţărilor noastre, mai ales 
prin fapte dc ordin politic , prin luptele şi biruinţele cîştigate împotriva turcilor, 
veacul al XVI-lea se deosebeşte prin fapte de ordin cultural. Acum se fac primele 
traduceri în româneşte, se tipăresc primele cărţi, se scriu cronici mai întinse, se 
clădesc biserici şi mănăstiri vestite. Sub raport politic, veacul al XVI-lea înseamnă 
o scădere, supunerea faţă de turci se măreşte. Ardealul ajunge în aceeaşi si¬ 
tuaţie, se pierd bucăţi din trupul ţărilor: raiaua Brăilei, aceea a Tighinei, Bu- 
geacul. 

Muntenia. în Muntenia, vine la tron, după Vlad Călugărul, un domn înţelept, 
paşnic şi drept: Radu cel Mare (1495-1508). N-a purtat războaie, a dorit pacea 
şi s-a ocupat îndeosebi dc treburile bisericeşti şi culturale. Astfel, el a chemat la 
sine pe Nifon , fost patriarh al Constantinopolului, şi, cu ajutorul lui, a reorgani¬ 
zat biserica munteană, hotărînd ca, pe lîngă mitropolit, cu reşedinţa la Tîrgovişte, 
să fie şi doi cpiscopi: unul la Buzău şi celălalt în Oltenia, la Rîmnicu-Vîlcea. A 
zidit apoi frumoasa biserică a mănăstirii Dealul , de piatra şi cu podoabe de 

A 

marmură. In sfîrşit, a primit la sine pe călugărul Macarie t tipograful, care lu¬ 
crase mai înainte în Peninsula Balcanică, într-o mănăstire, lîngă Cetinie, şi i-a 
comandat cea dintîi carte tipărită la noi, un Liturghier , care a apărut în 1508, 
în limba slavă, bineînţeles. 

Un cronicar al turcilor, Leunclavius, care a scris în veacul al XVI-lea, are 
despre Radu cel Mare următoarea apreciere: „Cu toate că era în cea mai mare slă¬ 
biciune a puterilor sale, s-a purtat cu cea mai mare deşteptăciune şi cu toate că şapte 
ani întregi a fost pus în râdvan şi dus din loc în loc, totuşi a cîrmuit Ţara Românilor 
spre deosebita mulţumire a supuşilor. Aceştia, cu toată firea lor schimbătoare, nes¬ 
tatornică, nu s-au înstrăinat, din cauza slăbiciunii şi a podagrei, de domnul lor bun, 
drept, înţelept şi destul de potrivit pentru cîrmuire prin superioritatea sufletului său.“ 

A 

In vremea aceasta, se ridică în Oltenia o familie boierească puternică, aceea 
a Craioveşiilor. întemeietorul familiei este Neagoe de la Craiova ; fiii lui, Bar- 
bu, Pîrvu, Preda şi Radu ajung să ocupe cele mai înalte dregătorii, în primul rînd 
bănia olteană, şi au o influenţă considerabilă asupra treburilor publice. Ei aju¬ 
tă, în 1508, pe o rudă a lor, Neagoe Basarab , să ocupe tronul. Neagoe a fost, ca 
şi Radu cel Mare, un stăpînitor înţelept şi evlavios. El a făcut numeroase daruri 

şi îmbunătăţiri mănăstirilor din întregul orient creştin; numele lui se pomenea 
în nenumărate lăcaşuri bisericeşti, Ia Ierusalim, la muntele Si nai, la Constanti- 
nopol, în Asia Mică, în Grecia, şi mai ales la muntele Athos. Tot Ncagoe a clădit 
vestita biserică de la Curtea de Argeş, opera meşterului Manolc; lucrată din 
piatră şi marmură, împodobită bogat, ea a stîrnit admiraţia tuturor şi poate fi 
socotită ca una din capodoperele arhitecturii din întreaga lume. In această bise¬ 
rică a fost îngropat Neagoe (1521); restaurată de către regele Carol I, ea a devenit, 
în vremea noastră, locul de veşnică odihnă al suveranilor României. 

Descriind sfinţirea bisericii (17 august 1517), unul dinire participanţi, Gavril 
Pwtul , adică cel dintîi între egumenii de Ia Athos, are despi c noua clădire următoa¬ 
rele cuvinte entuziaste: „Şi aşa vom putea spune cu adevărat că nu este aşa mare 
şi sobomică ca Sionul, carele îl făcuse Solomon, nici ca Sfînla Sofia, care o făcu 
Iustinian împăratul, iar ca frumuseţe este mai pre deasupra decît acelea.” Peste mai 
bine de un veac şi jumătate, un cronicar al Ţării Româneşti repetă judecata înainta¬ 
şului: „în scurte cuvinte, în lume nu să va afla alta ca aceasta; fericit cel ce au facut-o, 
fericiţi cei ce au lucrat-o; vrednici sînt de laudă” 

După Neagoe a urmat o serie dc lupte pentni tron; în cclc din urmă, a izbu¬ 
tit să-l ocupe Radu de la Afumaţi (1522-1529), un domn viteaz care a purtat nu 
mai puţin de douăzeci de războaie şi a bătut în mai multe rinduri pc turci. El a 
stâpînit în Ardeal două posesiuni, Vinţul de Jos şi Vurpârul. Sub Radu Paisie 
(1535-1545), Brăila şi cu ţinutul de primprejur fu transformată de turci în raia 
şi intră în posesia lor. Sub Mircea Ciobanul , care a domnit în două rînduri 
(1545-1554 şi 1557-1559), sînt mişcări de ale boierilor cc nu se împăcau cu 
firea autoritară a domnului; mulţi dintre ei îşi pierd, din această pricină, viaţa. 
Intre cele două domnii ale lui Mircea Ciobanul, a stăpînit Pălraşcu cel Bun , 
o fire blîndă, aşa cum nu fusese predecesorul său. Dintre voievozii următori, 
însemnăm pe Petru Cercel , fratele lui Mihai Viteazul, care a încercat să facă 
unele înnoiri, însă n-a găsit sprijinul necesar în boierime şi a trebuit să părăsească, 
după doi ani, ţara (1583-1585). în genere, aceşti urmaşi nu prezintă însemnă¬ 
tate; nu mai au nici o iniţiativă politică, mulţumindu-se să execute ordinele primi¬ 
te de Ia Poarta. Li se pot aplica mai tuturor cuvintele doamnei Ecaterina, soţia 
voievodului Alexandru al Il-lea, dintr-o scrisoare a ei trimisă Ia Veneţia: „Azi 
sîntem şi mîine nu sîntem, după voia lui Dumnezeu, şi ne aflăm în mîna turcu¬ 
lui, şi nici noi nu ştim unde vom fi pînă Ia capăt“ într-adevăr, pentru a-şi scăpa 
viaţa, chiar fiul ei, Mihnea al II-lea, va trebui să se turcească, iar Petru Cercel, 
amintit mai sus, va sfîrşi sugrumat şi azvîrlit în mare (1590). 

Moldova. Fiul iui Ştefan cel Mare, Bogdan al 111-lea, zis „cel Orb“ (dc fapt, 
îi lipsea un ochi), a domnit între 1504 şi 1517. Moştenise unele din însuşirile 
părintelui său, cum era vitejia; n-a avut însă înţelepciunea şi simţul politic ale 
acestuia. A vrut să ia de soţie pe sora regelui polon, şi, spre a-şi ajunge scopul, 
s-a grăbit să restituie Pocuţia. Pînă la uimă, căsătoria nu se făcu însă, şi el rămase 

de două ori păgubit. Din această pricină, au urmat o serie de lupte cu polonii, 
de prădăciuni reciproce, care făcură mai mult rău părţii de miazănoapte a ţării. 

Cronica povesteşte că într-una din expediţii, în 1509, armata moldovenească „ar- 
zînd şi prădînd ţara. au tras la Liov (Lemberg) de au bătut tîrgul, de puţin nu l-au 
luat. Şi singur Bogdan cu capul său a lovit cu suliţa în poarta Liovului care lucru 
şi astăzi se cunoaşte semnul şi nici leşii nu tăgăduiesc de aceasta, ci încă ei mai tare 
mărturisesc că au fost adevărat aşa. Şi au prădat împrejur pretutindenea — conti¬ 
nuă cronica , şi au ars Rohatinul, oraş mare şi vestit, şi multă avuţie şi bunătate 
dintr-însul au luat. Luat-au din Rohatin şi clopotul cel mare, ce-i la mitropolie în 
Suceava, şi mulţi oameni şi boieri au robit... şi cu mare izbîndă s-au întors la scaunul 
său, la Sucea v* fata de nici o sminteală, şi robilor ce-i adusese din ţara leşească, 
le-au împărţit hotare în ţara sa“ 

După Bogdan, urină fiul său Ştefaniiă (1517-1527), care, nevîrstnic fiind, 
domni la început sub tutela boierului Arbore, portarul de Suceava. Mai tîrziu, 
el luă singur i'rînclc slăpînirii în mînă, şi fiindcă fostul său tutore stăruia să se 
facă o politică dc înţelegere cu polonii, pe care domnul n-o voia, capul lui Arbore 
căzu. Ştefan iţă a moştenit şi el vitejia tatălui şi bunicului său: a bătut, astfel, 
pe turci şi a prădat în două rînduri Muntenia. A murit tînăr şi a fost îngropat 
la mănăstirea Putna. 

Petru Rareş. Mai însemnat decît aceşti doi domni e Petru Rareş, care a dom¬ 
nit în două rînduri (1527-1538 şi 1541-1546). Era fiul nelegitim al lui Ştefan 
cel Marc şi, înainte dc-a ajunge la tron, se îndeletnicise cu negoţul de peşte. In 
vremea aceea, Ungaria ajunsese într-o grea situaţie: în urma luptei de la Mohâcs 
(1526), ca îşi pierduse nu numai regele — înecat într-o mlaştină în timpul re¬ 
tragerii —, dar şi independenţa şi unitatea. Pentru coroana Ungariei se luptau 
doi pretendenţi: Fereli nanei, fratele împăratului Carol Quintul, şi Ioan Zapolya , 
voievodul Ardealului. Ambii erau bucuroşi de sprijinul lui Rareş; acesta i-1 dete 
lui Zapolya, pe care-1 susţinea şi sultanul. Două oşti moldoveneşti pătrunseră 
în Ardeal; cea dinspre miazănoapte ocupă Ciceiul, cea dinspre miazăzi, con¬ 
dusă de vornicul Grozav, întîlni pe partizanii lui Ferdinand la Feldioara, în ţara 
Bîrsei, şi-i bătu cumplit (22 iunie 1529), luîndu-le toate tunurile. Drept mulţumi¬ 
tă, Zapolya dărui lui Rareş oraşele Bistriţa şi Rodna y precum şi cetatea Ungu - 
raşul, întărindu-i totdeodată şi vechile posesiuni ale lui Ştefan cel Mare, Ciceiul 
şi Cetatea de Baltă. Bistriţenii refuzară, la început, să recunoască stăpînirea lui 
Rareş, în cele din urmă, însă, de frică, se supuseră. O bună parte din Ardeal ascul¬ 
ta deci de domnul Moldovei. 

După acest succes, Rareş îşi îndreptă privirile spre miazănoapte, asupra Po- 
cuţiei, pe care o ocupă (1530). Polonii însă trimisera pe un general vestit, pe 
Jan Tamowski, şi în lupta care avu loc Ia Obertyn (1531), ai noştri fură bătuţi, 
deşi, la început, victoria părea sigura. Polonii înşişi, prin cronicarul lor Bielski, 
recunosc că au biruit „ca prin minune" Luptele continuară în anii următori; 
chestia Pocuţiei rămase însă nesoluţionată. 

Rareş a mai intervenit în Ardeal şi în anul 1534, cînd oastea lui ajută la 
prinderea lui Aloisio Gritti, un favorit al sultanului Soliman al II-lea Magnificul, 
pe care acesta îl trimisese cu o misiune; Gritti se parc însă că dorea, în ascuns, 
să ia locul lui Zapolya. să pună în Muntenia pe un fiu al său, iar în Moldova 
pe un prieten. Asediat în cetatea Mediaşului de către ardeleni şi moldoveni, el 
fu nevoit, în cele din urmă, să se predea şi plăti cu capul visurile sale de dom¬ 
nie. Acest act supără însă pe sultan; se adăugară pirite polonilor; cînd, în sfîrşit, 
Rareş refuză să trimită un contingent de 1 000 de călăreţi cerut de Poartă, soar¬ 
ta sa fu pecetluită. Soliman veni cu o armată uriaşă în Moldova; părăsit de boieri, 
Rareş trebui să fugă singur, pe poteci, peste munţi, în Ardeal (1538). 

„Şi intrind în munte într-adînc... — povesteşte cronica . au dai Ia strîmtori ca 
acelea de nu era nici de cal nici de pedestru, ci i-au căutat a lăsa calul. Şi aşa, şase 
zile învăluindu-se — adică rătăcind — prin munte, flâmînd şi trudii, au nemerit la 
un pîriu ce cura spre săcui, şi mergînd pre pîrîu în jos, au dai peste nişte păscari 
carii, dacă i-au luat seama, cu dragoste l-au primit. Iară Petru vodă, înfricoşîndu-se 
de dînşii, s-au speriat, iar ei cu jurămînt s-au jurat înaintea lui, eumu-i vor fi cu drep¬ 
tate şi nimica să nu se teamă; iară el le-au dat lor 70 de galbeni. Şi dacă au văzut 
ei galbenii, cu bucurie l-au primit, şi l-au dus la otacul lor, de l-au ospătat cu pîine 
şi cu peşte fript, ospăţ pescăresc, de ce-au avut şi ci, şi dacă au înserat, l-au îmbră¬ 
cat cu haine proaste de a lor şi cu comanac în cap, şi de aci l-au scos la Ardeal. Şi 
fiind oastea ungurească tocmită de strajă la margine, i-au întrebat pe dînşii: ce oameni 
sînteţi? Ei au zis: sîntem păscari, şi aşa au trecut prin straja ungurească şi nimenea 
nu l-au cunoscut." La 28 septembrie, dimineaţa „în răsărita soarelui", Rareş ajungea 
în cetatea Ciceiului; soţia şi copiii îl precedaseră, încă de la începutul ostilităţilor. 

In locul Iui fu numit Ştefan zis Lăcustă ; Tighina deveni raia turcească, şi 
întreg Bugeacul fii anexat: pierderea teritorială era considerabilă. Rareş rămase 
cîtva timp în Cetatea Ciceiului, apoi se duse la Constantinopol, unde sultanul 
îl iertă şi-i dădu din nou domnia Moldovei. Această a doua domnie fu mai puţin 
însemnată. în anul 1546, Rareş muri şi fu înmormîntat în ctitoria sa, în noul 
lăcaş de la Pobrata. Tot el a ridicat mănăstirea Rîşca şi a reclădit biserica mă¬ 
năstirii Moldoviţa, biserica episcopiei de Roman, biserica mănăstirii Bistriţa. 
Alte lăcaşuri a înălţat Ia Baia, la Suceava, la Hîrlău, la Tîrgul Frumos; danii a 
făcut şi la muntele Athos. Soţia sa, Ecaterina Elena, fiica despotului sîrb Ioan 
Brancovici, o femeie învăţată şi energică, a zidit şi ea două biserici în Botoşani 
şi una în Suceava. 

Alexandru Lăpuşneanu. Fiii lui Rareş n-au semănat părintelui lor: Iliaş, 
după cinci ani de domnie, a părăsit ţara şi s-a turcit, iar Ştefan a pierit ucis de 
boierii nemulţumiţi (1552). în urma lui, a ocupat tronul Alexandru Lăpuşneanu. 
Acesta avu de furcă, întocmai ca şi contemporanul său din Ţara Românească, 
Mircea Ciobanul, cu boierii nestatornici, gata de mişcări, fiind nevoit să taie un 
număr dintr-înşii. Se îngriji, în schimb, de viaţa economică a ţării şi ridică un 
număr însemnat de lăcaşuri bisericeşti, între care Slatina , unde a fost înmormîn- 
tat. Lăpuşneanu a domnit în douărînduri (1552-1561 şi 1564-1568), ca şi Rareş, 

între domniile sale inlcrcalîndu-sc scurta stăpînire a lui Despot vodă. Acesta era 
un aventurier, nu lipsit însă de însuşiri; cu ajutorul unui nobil polon, izbuti el 
să surprindă pe Lăpuşneanu şi să-l gonească. Dar încercările sale de reforme, 
lipsa sa de preţuire a dalinclor ţării îl pierdură, ca şi pe Petru Cercel. Se formă 
un complot al boierimii nemulţumite, în frunte cu hatmanul Tomşa, şi Despot 
plăti cu viaţa greşelile sale (1563). Nici Tomşa nu avu însă o soartă mai bună. 
El încercă în zadar să se opună lui Lăpuşneanu care se întorcea cu ajutor turcesc 
şi trebui să treacă în Polonia. Aci însă fu închis şi apoi decapitat, în piaţa Liovului, 
împreună cu tovarăşii săi de pribegie, boierii Moţoc şi Spanciog (1564). 

Ioan vodă „cel Viteaz**, Dintre urmaşii lui Lăpuşneanu, o figură de seamă 
este Ioan vodă. căruia istoricii i-au zis „cel Cumplit* 4 , dar care merită mai degrabă 
numele de „cel Viteaz" (1572" 1574). A fost un domn cu milă faţă de popor şi 
aspru faţă de boieri Pentru negoţul mărunt al celor de jos, a bătut el, în 1573, 
monedă dc aramă care are, pe o parte, chipul voievodului, iar pe partea cealaltă, 
stema ţării. 

Ioan vodă n-a voii să îndoiască cifra haraciului, aşa cum îi porunciseră turcii, 
şi s-a hotărît să se apere cu armele. Ajutat dc 1 200 de cazaci, el înfrînase cum¬ 
plit, la satul Jdistc. lingă focşani, pe turci şi pe munteni; mai cîştigă apoi une¬ 
le biruinţe la Brăila. în Bugcac, la Tighina. în lupta cea mare de lîngă iezerul 
Cahulului el fu trădat, însă, dc către boieri şi, cu toată admirabila sa vitejie, 
silit, după o ultimă rezistenţă la Rocşani , să se predea. Turcii îi tăiară capul, 
iar trupul, legat dc cozile a două cămile, fu rupt în bucăţi. 

înainte de bătălia de la iezerul Cahulului, cînd moldovenii, îngrijaţi de zvonurile 
ce umblau, întrebară citi sînt de mulţi duşmanii, Ioan vodă le răspunse printr-un 
cuvînt care merită să rămînâ în istoria militară a lumii, alături de alte cuvinte cele¬ 
bre ale marilor căpitani: „îi vom socoti în luptă 44 

a 

In locul lui Ioan vodă Viteazul, fu pus pc tron Petru Şchiopul, un domn slă¬ 
bănog, tulburat mereu de pretendenţi. El stăpîni în două rînduri (1574-1579 şi 
1582-1591), întrerupt dc domnia lui Iancu Sasu , care isprăvi însă, ca şi Tomşa, 
sub securea călăului polon. Ia Liov. Tocmai dimpotrivă de cum făcuse Ioan vodă 
Viteazul, Petru Şchiopul arătă cea mai mare atenţie boierilor, neieşind din sfatul 
lor. I sc ceru şi lui să sporească tributul; nevoind s-o facă, dar neîndrăznind nici 
să imite pe eroicul său predecesor, el preferă să ia calea exilului şi se stabili în 
Tirol, Ia Bolzano. Acolo a şi murit, în 1594. 

Principatul Transilvaniei. Reforma religioasă. După lupta de la Mohâcs, 
voievodul Transilvaniei, Ioan Zapolya, ajutat, după cum am văzut, de Petru 
Rareş şi sprijinit şi de sultanul Soliman al H-lea, izbuteşte, în cele din urma, 
să ia în stăpînire Transilvania şi ţinuturile de la răsărit de Tisa. Partea de mijloc 
a Ungariei, prin urmare cîmpia Dunării, împreună cu oraşul de reşedinţă, Buda , 
devine, din 1541 înainte, paşalîc turcesc , iar partea de apus intră în stăpînirea 
lui Fcrdinand, fratele împăratului Carol Quintul. Ungaria se împarte aşadar în 

trei părţi; c de observat însă că, şi mai înainte, Transilvania avusese, în cuprin¬ 
sul statului ungar, o situaţie deosebită, de cvasiautonomic; cîrmuitorul ci păstra¬ 
se vechiul titlu de voievod , din vremea stăpînirii româneşti. După Ioan Zapolya, 
mort în 1540, a urmat fiul său minor, loan-Sigisnumd, sub tutela mamei sale 
Isabella ; conducerea treburilor publice o avea, în realitate, însă, un călugăr, 
Geoige Martinuzzi , care era omul lor de încredere. Transilvania, numită acum 
principat, plătea haraci turcilor, întocmai ca şi Muntenia şi Moldova. Imperialii 
au căutat să cuprindă şi principatul Transilvaniei şi, între 1551-1556, l-au şi stă- 
pînit. Deoarece guvernarea lor era însă foarte grea, birurile apăsătoare, dieta , adică 
adunarea deputaţilor din vremea aceea, hotărî readucerea familiei Zapolya, ceea 
ce se şi îndeplini, cu ajutorul domnilor noştri, Pătraşcu cel Bun şi Alexandru 
Lâpuşncanu. 

După moartea lui Ioan-Sigismund, în 1571, ajunse la tron familia Bâthory. 
Cel dintîi principe din această familie, Ştefan , a fost un conducător priceput, cu 
însuşiri deosebite; el a ajuns şi rege al Poloniei. A urmat fratele său Christofor , 
iar apoi, fiul acestuia din urmă, Sigismund , o fire ncholărîiâ şi cu visuri mari, 
contemporan cu Mihai Viteazul. 

în prima jumătate a veacului al XVI-lea, Reforma se răspîndeşlc cu repeziciu¬ 
ne în Ardeal. Saşii trec Ia luteranism şi încearcă să convertească şi pe români. 
Ungurii îmbrăţişează calvinisnud ; principii Transilvaniei caută, la rîndul lor, să 
atragă pe fraţii noştri Ia această confesiune. Nici una, nici cealaltă încercare n-au 
izbutit; ele nc-au adus, totuşi, un folos: au favorizat traducerea, tipărirea şi răs- 
pîndirea cărţilor bisericeşti în limba română , deoarece, potrivit noilor confe¬ 
siuni, slujba trebuia făcută, pentru fiecare popor, în limba sa. 

STAREA POLITICĂ, SOCIALĂ, ECONOMICĂ ŞI 
CULTURALĂ A ROMÂNILOR ÎN VEACUL AL XVI-LEA 


„Cu mila iui Dumnezeu, eu diaconul Coresi, 
deaca văzui câ mai (oale limbile au cuvin tul lui 
Dumnezeu in limba lor, numai noi rumânii n-av 
mu şi Hristos zice: cine citeşte să înţeleagă... 
de aceea „ înputu-se-au a se scrie aceste sfente 
Psaltiri ." 

(Epilogul Psaltirii româneşti din 1570) 

Starea politică. Veacul al XVI-lea este vremea în care dependenţa Ţărilor 
Româneşti de turci se accentuează. Domnii încep să fie numiţi direct de Poartă, 
nu mai sînt aleşi întotdeauna de către boieri, în ţară, ca mai înainte. Iniţiativele 
în materie de politică externă devin tot mai rare, voievozii trebuind să urmeze 
indicaţiile primite de la Constantinopol, Dreptul de a bate monedă proprie e 
suprimat; banii mărunţi, de aramă, ai lui Ioan vodă Viteazul, sau aceia, de aur 
şi argint, ai lui Despot vodă, sînt o excepţie. Puterea şi prestigiul domnilor noştri 
scad: aşa se explică şi soarta nenorocită a unora dintre ci, carc-şi sfîrşesc zilele 
sub securea călăului (Tomşa şi Iancu Sasul, la Liov) sugrumaţi şi înecaţi de 
turci (Petru Cercel) sau obligaţi să se turcească (Mihnea). Haraciul se măreşte 
necontenit; pe lîngă haraci, mai trebuie trimise o sumă de daruri ; de aseme¬ 
nea, trebuie vîndute cu precădere şi la anumite preţuri unele produse şi alimen¬ 
te precum oile, griul, mierea, untul etc. Muntenia şi Moldova devin locul de 
aprovizionare al Constantinopolului, „chelerul“, cum se spunea pe atunci, al 
împărăţiei. 

Transilvania ajunge şi ea, începînd din 1541, sub suzeranitatea turcească; 
plăteşte haraci ca şi celelalte ţări româneşti, iar principii ci trebuie confirmaţi 
de către Poartă. Sfarîmarea Ungariei la Mohâcs, în 1526, împărţirea ei în trei 
părţi, dintre care una, cea de la mijloc, devine paşalîc şi trecerea Transilvaniei 
sub suzeranitatea turcească sînt factori care explică dependenţa tot mai accen¬ 
tuată de turci a Munteniei şi Moldovei. într-adevăr, Muntenia se vede încon¬ 
jurată din toate părţile de tributarii sultanului, iar Moldova nu mai poate cere 
ajutor, într-un eventual conflict, decît de la poloni, care însă şi ei caută să 
păstreze raporturi bune cu turcii. Aşa îneît, nemaigăsind puncte de sprijin, de 
alianţe, în afară, domnii noştri ajung în mod fatal la discreţia Porţii. 

Situaţia socială şi economică. Această dependenţă de turci, tot mai strîn- 
să şi mai apăsătoare, a avut urmări însemnate şi asupra dezvoltării interne a 
ţărilor noastre. Din cauza haraciului şi a darurilor necontenit sporite, birurile 
au crescut şi ele necontenit şi s-au înfiinţat altele noi. Cronicile arată în multe 
rînduri această creştere a fiscalităţii. 

Astfel, despre Petru cel Tînăr (1559-1568), care a domnit Ia început sub tutela 
mamei sale, doamna Chiajna y soţia lui Mircea Ciobanul, ni se spune că „adaus-au la 

bir cinci aspri* 1 Alexandrii al ll-lea (1568-1577), succesorul la tron al lui Petru cel 
Tînăr, „au adaus în iară un bir ce i-au zis oaie seacă 44 (se lua asupra oilor sterpe, 
celelalte fiind supuse oieriiului !), Mihnea al II-lea Turcitul „au adaus în ţară gălea¬ 
ta 44 , iar Petru Cercel „au pus birul curţii foarte mare şi au scos în ţară goştină de oi“. 
în a doua domnie, Mihnea Turcitul „au adaus în ţară un bir ce i-au zis năpaste (numele 
însuşi e elocvent!), şi pe megiaşi găleata de pîine şi dijmă din cinci stupi un stup“. 
în sfîrşit, despre A i on Tiranul, în Moldova, ni se spune că „prăda 44 ţara, ca agenţii 
care strîngeau „dabilele 44 sau dările umblau însoţiţi de turci şi că, la urmă, „izvodi 
ca să ia de la tot omul cîte un bou 44 ; pentru cei care n-aveau, lua de la alţii. 

Locuitorii satelor, mai ales micii proprietari — moşnenii sau răzăşii —, 
plătesc din ce în ce mai greu birurile; cînd nu mai pot plăti, din cauza secetei, 
a războiului sau a vreunei alte nenorociri, atunci sînt obligaţi să-şi vînd ă. moşia, 
ceea cc înseamnă, pînă la sfinţitul veacului al XVI-lea, însăşi libertatea lor per¬ 
sonală. Ei devin deci rumâni sau vecini. Numărul acestora creşte mereu; tot¬ 
deodată creşte şi puterea acelora care le cumpăra moşiile, adică a boierilor. 
Boierimea îşi formează proprietăţi întinse, devine bogată şi ajunge adeseori în 
conflict cu domnul. Nu e dc mirare deci că întreg veacul al XVI-lea este plin 
de mişcări ale boierilor contra domniei şi, ca o consecinţă, de tăieri de boieri 
de către domnii eare-şi apără tronul. 

Din punct dc vedere economic, constatăm, de asemenea, o scădere. Comerţul 
pc mare sc face în condiţii mai grele: Marca Neagră e toată în stăpînirea turci¬ 
lor, devine un „lac turcesc'*; ci au şi marile porturi: Cetatea Albă, Chilia, Brăila. 
Unele articole, aşa cum am arătat mai sus, sînt cumpărate de ei cu precădere 
şi pc preţuri mai joase, adeseori, decît în tîrgul liber. Comerţul oraşelor săseşti 
din Ardeal suferă şi cl; relaţiile cu Apusul sînt îngreunate, după lupta de la 
Mohâcs; volumul afacerilor scade. 

Starea culturală. în schimb, sub raport cultural, constatăm unele fapte noi, 
de o deosebită însemnătate: în acest veac al XVI-lea, se traduc în româneşte 
cărţile bisericeşti; ba chiar, la finele Iui, sub Petru Şchiopul şi Mihai Viteazul, 
limba română pătrunde şi în cancelaria domnească. Se fac, apoi, primele tipă¬ 
rituri; în sfîrşit, arta veche românească ajunge la creaţii remarcabile, atît în arhi¬ 
tectură cît şi în pictura bisericească. 

Istoriografia sau scrierea de lucrări istorice a continuat. în Moldova, 
Macarie , egumenul mănăstirii Neamţului (mai tîrziu a ajuns şi episcop de Ro¬ 
man), povesteşte faptele domnilor de la moartea lui Ştefan cel Mare pînă la 
1551, stăruind în special asupra lui Petru Rareş, pe care-1 înfăţişează într-o lumină 
foarte favorabilă. Stilul său este însă greoi şi complicat, imitat după stilul cro¬ 
nicarului bizantin Manasses. 

Astfel, de exemplu, în loc să scrie, simplu şi scurt, data 7058, el întrebuinţează 
următoarea perifrază: „în anul ce se capătă dacă numeri de şapte ori cîte o mie şi 
de cinci ori cîte cinci şi cîte cinci de cinci ori şi a opta rotaţie de la facerea lumii! 44 

Eftimie , egumenul mănăstirii Căpriana, povesteşte istoria Moldovei de la 
1542 pînă la 1554; el laudă pe Alexandru Lăpuşncanu; şi stilul său c greoi. 
Azarie , un ucenic dc-al lui Macarie, duce povestirea mai departe, de la 1551 
pînă la 1574; el c favorabil Iui Petru Şchiopul; stilul său c ceva mai limpede. 
Toate aceste trei cronici sînt scrise, bineînţeles, în limba slavă. Sub Alexandru 
Lăpuşncanu, se traduce în limba polonă, la Iaşi, de către un polon, letopiseţul 
zis de Ia Putna; traducătorul continuă povestirea şi adaugă şi unele informaţii 
asupra ţinuturilor, ostaşilor şi dregătorilor moldoveni. 

în Ţara Românească nu ni s-a păstrat vreo cronică mai veche, deşi ştim că a 
existat o asemenea cronică. Prima povestire istorică de aci c Viaţa patriarhului 
Nifon , scrisă de Gavril Protui, egumenul cel mai mare dc la Muntele Athos, în 
care aflăm multe ştiri despre domnia lui Radu cel Marc şi domniile urmaşilor 
săi, pînă la Neagoe Basarab inclusiv. La sfîrşitul veacului se alcătuiesc mai multe 
povestiri istorice asupra lui Mihai Viteazul, ale cărui fapte uimesc pe con¬ 
temporani. Este întîi o cronică oficială, care nu ni s-a păstrat însă dccît într-o 
traducere latinească (textul original a fost în limba română’), sînt apoi două 
cronici în versuri , scrise în limba greacă, de către doi admiratori ai voievodu¬ 
lui, vistierul Stavrinos şi Gheorghe Palamed\ poema lui Stavrinos a fost şi rezu¬ 
mată în ruseşte, ceea ce dovedeşte interesul lumii slave pentru Mihai. în sfîrşit, 
s-a alcătuit o cronică boierească, a fraţilor Buzeşti, colaboratorii eroicului 
domn, povestind evenimentele din anii 1593-1600. Ea nu ni s-a păstrat însă 
ca o cronică separată, ci intercalată în cronica munteană intitulată Istoria Ţârii 
Româneşti de cîndau descălecat românii , scrisă de Stoica Ludcscu (vezi şi mai 

jos, p. 214). 

* 

In afară de lucrările istorice, s-au mai scris, în limba slavă, şi altele, de alt 
caracter. Cea mai însemnată dintre ele este lucrarea intitulată învăţăturile lui 
Io Neagoe Voievod către iubitul său fiu Teodosie\ ca cuprinde o seric de sfaturi 
în legătură cu domnia. După unii cercetători, autorul învăţăturilor n-ar fi însă 
Neagoe Basarab, ci un călugăr admirator al acestuia, care a trăit în a doua jumă¬ 
tate a secolului al XVI-lea sau la începutul secolului al XVII-Ica. 

Traducerile în româneşte ale textelor bisericeşti s-au făcut sub influenţa pro¬ 
pagandei luterane şi, apoi, calvine. Unii cred că ele ar fi chiar mai vechi, din 
veacul al XV-lea, făcute sub influenţa husitismului, dar lucrul nu e sigur. S-au 
tradus întîi textele care se întrebuinţau mai mult, adică Evanghelia , Psaltirea 
şi Faptele apostolilor. Fiecare din aceste cărţi sfinte ni s-a păstrat în cîte două 
traduceri; ele se găsesc în manuscrisele numite Psaltirea Scheiană (de la propri¬ 
etarul lai: Sturdza-Scheianu!), Psaltirea Voroneţeană (fiindcă s-a găsit la mănăs¬ 
tirea Voroneţ!), Codicele Voroneţean etc. 

Limba acestor vechi traduceri este greoaie, deoarece traducătorii erau robiţi 
de litera textului slav pe care-I aveau în faţă şi de topica lui. Ea are, de aceea, 
unele întorsături nefireşti în limba noastră, dar normale în cea slavă. Cîteodată, 
tradueîndu-se literal, cuvînt cu cuvînt, şi scăpîndu-se din vedere înţelesul gene¬ 
ral al frazei, unii termeni slavi care aveau două sensuri, sînt redaţi în româneşte 

cu sensul greşit, nu cu cel care se potrivea în fraza respectivă. Aşa, bunăoară, 
cuvîntul slavon greul caic înseamnă şi cetate şi grindină e tradus, în Psaltire , 
prin cetate, deşi trebuia tocmai celălalt înţeles. Găsim, în schimb, o serie de 
cuvinte de origine latină care astăzi nu se mai întrebuinţează sau al căror înţe¬ 
les s-a schimbat. Astfel, de pildă, gintu (din gens) în loc de neam, op (din opus) 
în loc de treabă , deşider (din desidero) în loc de doresc , mărit (din maritus) în 
loc de ginere, te moare (din ternar) în loc de frică etc. Se întrebuinţau, apoi, mai 
mult decît astăzi, prepoziţiile de şi a pentru a forma genitive şi dative; întîl- 
nim expresiile: „ casa de Domnul" şi Je închini a Dumnezeu străin". Genitivul 
şi dativul numelor proprii se formau adesea cu articolul pus înainte; pe lîngă 
forma Ju Petru", mai găsim şi „ei Ane" La acuzativ lipseşte prepoziţia pe înainte 
de nume de fiinţe şi de pronume, de exemplu: „ văd tine", „Ion bate Petru". 
Verbele, la perfectul simplu, prezintă forme mult mai apropiate de cele latine; 
se spunea astfel „eu dedai" ( dedi ), „eu feciu “ ifeci), „eu răspunşu", în loc de 
dădui. Jac ui, răspunsei. Apare, de asemenea, vechiul condiţional: ,je eu cînta- 
ru" (cantavero) şi „se eu c întare" (cantaverim), în care se are înţelesul lui si 
latin. în sfîrşit, o particularitate însemnată a limbii vechilor texte româneşti este 
rotacismul adică prefacerea lui n intcrvocalic în r: se spunea, prin urmare, „bire" 
în Ioc de bine, „vire" în loc de vine; erau şi forme cu n şi r în acelaşi timp, ca, 
de pildă, „în re mă" în loc de inimă. 

Tiparul a ajuns la noi la începutul veacului al XVI-lea. El a fost adus de un 
călugăr Mac ane, care învăţase meşteşugul la Veneţia şi care, înainte de a veni 
la noi, stătuse eîtva timp la mănăstirea Obod, lîngă Cetinie, capitala Muntenegrului, 
unde tipărise patru cărţi. Ncmaiputînd lucra acolo, ci veni în Ţara Românească, 
Ia curtea lui Radu cel Marc, care îl primi bine. Tipări aci, în 1508, un Liturghiei', 
apoi, peste doi ani, un Octoifi , iar peste alţi doi ani, în timpul lui Neagoe 
Basarab, o Evanghelie: cîtcşitrclc în limba slavă. După acestea, urmează o între¬ 
rupere, pînă la 1545, cînd un alt tipograf, Dimitrie Liubavici, scoate şi el un 
Molitvenic , urmat, peste scurt timp, de un Apostol , ambele tot în limba slavă. 

Cel mai de scamă tipograf al nostru, în veacul al XVI-lea, este însă dia¬ 
conul Coresi. El a lucrat timp de aproape trei decenii, începînd din 1557, cînd 
publică la Braşov un Octoih mic, şi pînă în 1583 cînd, împreună cu un tovarăş 
al său, scoate un Evangheliar. Dar meritul lui cel mai mare este că a tipărit 
cărţi bisericeşti în româneşte, că a dat putinţă sa se facă slujba în biserică în 
româneşte. Mai înainte, apăruse, la Sibiu, în 1544, un Catechism luteran, tot 
în româneşte, din care nu ni s-a păstrat însă nici un exemplar; Coresi scoate o 
serie întreagă de cărţi bisericeşti în româneşte: Evanghelia (1561), Psaltirea 
(1570), Liturghierul (1570), Cazania (1581) etc. în afară de acestea, a tipărit 
multe cărţi şi în slavoneştc. Tipăriturile lui Coresi s-au răspîndit nu numai în 
Ardeal, dar şi dincoace, peste munţi. în cele româneşti găsim începutul limbii 
noastre literare. 

Motivul pentru care Coresi a tipărit cărţile bisericeşti în româneşte apare limpede 

în „epilogul“ Psaltirei din 1570: „Cu mila lui Dumnezeu, eu diaconul Coresi, deaca 

văzui că mai toate limbile au cuvîntul lui Dumnezeu în limba lor, numai noi românii 
n-avâmu şi Hristos zice: cine citeşte sâ înţeleagă..." deaceea „îneeputu-se-au a se 
scrie aceste sfente Psaltiri" 

Coresi a fost ajutat în activitatea sa tipografică dc către primarul Braşovu¬ 
lui, sasul Hans Bcnkner, care era şi fabricant de hîrtic; acesta urmărea, pe dc 
o parte, cîştigarea românilor pentru protestantism, pe de alta parte, un benefi¬ 
ciu material. Şi calvinii au încercat să ne atragă spre confesiunea lor; în acest 
scop, au ajutat şi ei la tipărirea de cărţi româneşti cum a fost Palia de la Orâştie 
(1582), care cuprinde primele două cărţi ale Bibliei : Geneza şi Exodul. Nici 
unii, nici alţii n-au reuşit însă. 

Din prefaţa Paliei aflam că traducerea „cu mare muncă. den limbă j idovească 
şi grecească şi sîrbească" s-a făcut di îndemnul şi prin silinţa tui Tonlaş Mihaiu , 
ales piscopul rumânilor în Ardeal" şi a unui grup alcătuit din Jlerce Ştefan , 
propoveduitorul Evangheliei lui 1 Is. în oraşu Cavîran Sebeşului (Caransebeş!), 
Zacan Efrem dascălul de dăscălie a Sebeşului... Peştisc! Moisi propoveduitorul 
Evangheliei în oraşul Logojului şi... Achirie protopopul varmegiei 1 leniedoariei..." 
De tipar au avut grijă Şerban diacul „meşter mare a tiparelor" şi Marien diacul. Ei 
îndeamnă pe „fraţii români" să citească aceste cărţi ale Bibliei. „că veţi afla întru 
iale mărgăritariu scump şi vistieriu nesfîrşit, cunoaşte-veţi folosul buneaţilor şi plata 
păcatelor de Ia Dumnezeu..." 

Contemporan cu Coresi este diacul Loriul . El litere; ă lot în Ardeal, la 
Braşov şi la Alba lulia. Se cunosc pînă acum patru tipărituri de ale lui — două 
Evanghelii , o Psaltire şi un Octoih — apărute în intervalul 1567-1580; toate 
sînt în limba slavă. 

m. 

In Moldova n-a existat tipar în veacul al XVI-lea; primele cărţi vor apărea abia 
sub Vasile Lupu. Constatăm însă o fabrică de hîrtie în timpul lui Petru Şchiopul. 

Arta are o dezvoltare remarcabilă în veacul al XVI-lea. Se construiesc bi¬ 
serici şi mănăstiri frumoase, unele strălucite chiar, cum c biserica dc Ia Curtea 
de Ai^eş, ctitoria lui Neagoe. în această vreme se încheagă în Ţara Românească 
primul stil muntean în ce priveşte arhitectura bisericească. Lăcaşurile nu sînt 
prea mari; zidurile ne înfăţişează rînduri de cărămizi aparente altemînd cu rîn- 
duri de tencuială; o turlă se înalţă deasupra naosului, în timp cc pronaosul e 
sau fără turlă, sau cu doua turle mici, ca la Dealul şi la biserica Iui Neagoe de 
Ia Argeş. în Moldova, linia zveltă a lăcaşurilor bisericeşti se menţine, ba chiar 
se accentuează. Intre naos şi pronaos se adaugă o nouă încăpere: aceea a mor¬ 
mintelor ctitoriceşti , întîlnită pentru prima oară Ia biserica cea mare a mănăstirii 
Neamţului, ridicată de Ştefan în 1497; la unele lăcaşuri, găsim şi o vesmîntărie , 
aşezată deasupra încăperii mormintelor. Alte elemente noi sînt pridvorul , 
închis sau deschis, şi banca de piatră care, legată de soclu, dă ocol bisericii 
sau merge numai pe o porţiune a ei. Dar inovaţia cea mai interesantă e acoperirea 
cu picturi a pereţilor exteriori , obţinîndu-se efecte foarte frumoase. Astfel, de 
pildăiy sînt împodobite bisericile de la Voronef şi de la Suceviţa , care fac şi astăzi 
admiraţia tuturor. 

„Io Mi hail Voievod, din mila lui Dumnezeu, 
domn al Ţârii Româneşti, al Ardealului şi a (oala 
Ţara Moldovei. 

(Titlul lui Mihai Viteazul în hrisoavele sale 

din vara anului 1600) 

Tot mai puternic străluceşte chipul lui Mihai Viteazul, tot mai vie şi mai 
luminoasă este amintirea faptei lui. Cu cît se adaugă informaţia documentară, 
cu cît cunoaştem mai bine lupta, biruinţa şi căderea acestui marc căpitan, neîn¬ 
fricat luptător pentru credinţă şi ctitor veşnic al ţării de azi, cu atît sporeşte în 
sufletul nostru admiraţia. Alături de Ştefan cel Marc, Mihai Viteazul este în¬ 
truchiparea eroismului, este izvor de putere, de încredere şi de mîndric pentru 
poporul românesc. 

Viaţa lui e una din cele mai impresionante din cîtc s-au desfăşurat pe pămîn- 
tul strămoşilor. Mihai Viteazul a cunoscut din plin şi bucuriile şi durerile vieţii; 
a cunoscut dulceaţa biruinţei şi amărăciunea înfringerii; a stâpînit cît nici unul 
dintre voievozii noştri, pentru ca, într-o clipă, să piardă totul; a văzut pe cei 
trufaşi închinîndu-i-se şi a căzut prin trădarea lor. Contemporanii, prieteni sau 
duşmani, au simţit că au în faţă o personalitate excepţională; unii l-au ridicat 
în slăvi, alţii l-au urît cu patimă, cu toţii însă au rămas impresionaţi de această 
apariţie unică. 

Originea lui Mihai. Cariera sa ca boier. în actele oficiale, Mihai Viteazul 
este numit fiul Iui Pătraşcu cel Bun ; unii istorici, de atunci şi de astăzi, se îndo¬ 
iesc însă de această filiaţie. Pe mamă-sa o chema Teodora şi era soră cu Iane 
Epirotul\ acesta ajunsese, graţie însuşirilor lui, la cea mai înaltă dregătorie din 
Ţara Românească, la bănia Olteniei, fiind, în acelaşi timp, şi capichihaici sau 
reprezentant al domnului Ia Constantinopol. 

în tinereţe, Mihai s-a îndeletnicit cu negustoria: ne-o spun mai multe mărtu¬ 
rii contemporane, între altele, un document intern descoperit în ultimul timp. 
Ştia turceşte şi greceşte; avea un scris frumos, energic; iscălitura lui se recunoaşte 
dintr-o mie. 

Cariera boierească şi-a început-o pe Iîngă unchiu-său Iane. A fost. Ia început, 
ban mic sau bănişor în judeţul Mehedinţi; a ajuns, apoi, stolnic, postelnic, 
mare agă — ceea ce însemna păzitorul oraşului de reşedinţă şi comandantul 
armatei de lefegii sau mercenari —, a ajuns, în sfîrşit, ban al Olteniei. Ca bo¬ 
ier, a strîns o avere însemnată, la care s-a adăugat şi averea soţiei sale Stanca. 
în 1593, Mihai era nu numai cel dintîi dintre dregători, dar şi unul dintre cei 
mai bogaţi. 

A 

In acest an, fiind prigonit de către domnul de pe atunci al Munteniei, Ale - 
xandru cel Rău , Mihai fuge în Ardeal şi, de acolo, la Constanţinopol unde, cu 
ajutorul unchiului său Ianc, izbuteşte să fie numit domn. 

O cronică internă, ea şi o cronică ungurească, din Ardeal, povestesc că Ale¬ 
xandru cel Râu ar fi vrut chiar să-l omoare, sub cuvînt „că iaste fecior de domn“. 
Mihai ar fi fost condamnat la moarte şi dus în faţa călăului: acesta însă, înspâi- 
mîntat, ar fi zvîiîit sabia şi ar fi fugit. Cîtă valoare prezintă aceste ştiri, nu se 
poate spune în mod precis. 

începutul domniei. Răscoala împotriva turcilor. Numit în septembrie 
1593, Mihai ajunge. în cursul lunii octombrie, în ţară. Aci el găseşte o situaţie 
din cele mai grele: datorii mari către cămătarii din Constantinopol, la care se 
împrumutaseră domnii dinaintea lui şi chiar el însuşi; o bună parte dintre aceşti 
cămătari veniţi în Bucureşti, ba u ii dintre turci aşezaţi chiar în ţară , unde înce- 

A 

puseră a-şi face case şi geamii. In primul an de domnie, pînă să-şi consolideze 
situaţia, Mihai stătu liniştit; îndată ce se simţi stăpîn pe tron şi înconjurat de 
o boierime numeroasă, puternică şi vitează, el se hotărî să scuture jugul turcesc. 
Momentul era prielnic: tocmai atunci se punea la cale, în Europa, o ligă sfîn- 
tâ pentru a duce războiul cu necredincioşii. Papa îndemna pe toţi creştinii să-şi 
unească forţele împotriva lor; concentrarea urma să se facă în jurul împăratu¬ 
lui Austriei, Rudolf al Il-lca, la a cărui curte comandau iezuiţii. La această ligă 
aderaseră principele Transilvaniei, Sigismund Băthory , şi domnul Moldovei, 
Aron vodă , căruia boierii i-au zis Tiranul. Mihai, fără să aştepte să i se facă pro¬ 
puneri, se oferi el — fapt esenţial şi care-l caracterizează de la început—să par¬ 
ticipe la lupta contra turcilor. Se încheie astfel o înţelegere atît.cu Băthory, cît şi 
cu Aron: mişcarea trebuia să înceapă în aceeaşi zi şi la Bucureşti şi la laşi. Aşa 
se şi întîmplă. în ziua de 13 noiembrie 1594, Mihai chemă pe creditorii turci 
la vistierie, chipurile pentru a-i socoti. Cînd toata lumea fu adunată, începu într-a- 
devăr socoteala, dar o socoteală sîngeroasă. Tunurile izbiră în mulţime, casa 
luă foc, ostaşii domneşti desăvîrşirâ prăpădul. Un detaşament de două mii de 
turci, care staţiona în Bucureşti, spre a supraveghea pe domn, fu şi el sfarîmat; 
apoi fu atacată cetatea Giurgiului; aceasta putu, însă, rezista. Lupte avură loc 
şi în alte părţi: la Cetatea de Floci, la Hîrşova, la Silistra: pretutindeni turcii 
fură învinşi. O oaste mai însemnată, sub conducerea a doi-paşi, care aduceau 
cu ci pe noul domn al Ţării Româneşti, pe Bogdan , fu sfărâmată pe malul drept 
al Dunării, aproape de Rusciuc; mai înainte fuseseră bătuţi în trei locuri (la sa¬ 
tele Putineiul, Stăneşti şi Şerpăteşti, jud. Vlaşca) tătarii, care trebuiau să spriji¬ 
ne oastea turcească. Pe de altă parte, banul Mihalcea , unul dintre devotaţii lui 
Mihai, bătea o a doua oaste turcească lîngă Silistra; ca aducea pe înlocuitorul 
lui Aron Vodă, pe Ştefan Surdul. încurajaţi de aceste succese, ostaşii munteni 
fac incursiuni pc tot malul drept al Dunării, ajungînd pînă la Balcani; ţăranii 
bulgari se răscoală şi ei; oraşul Sofia este atacat de o ceatămai însemnată de 
răsculaţi. 

Campania din 1595. Lupta de la Călugăreni. Era evident că turcii nu 
puteau tolera o asemenea situaţie; răscoala ţărilor româneşti însemna o între¬ 
ită lovitură: de ordin politic, militar şi economic. Ea constituia, mai întîi, un 
exemplu şi un îndemn pentru toţi creştinii din Balcani — bulgarii începuseră 
chiar să se mişte —, însemna apoi o extindere considerabilă a frontului dc luptă, 
era, în sfîrşit, şi o perturbare serioasă în aprovizionarea cu materii prime a impe¬ 
riului în general şi a Constantinopolului în special. Prada, mai ales în vite, luată 
de răsculaţi, era aşa de mare, îneît un orăşean din Braşov a putut cumpăra „50 
de boi, 47 de vaci şi 44 de viţei de un an“ numai cu 1 00 Ici. Sultanul hotărî aşadar 
o mare expediţie de represiune, de nimicire a hainului care produsese o tul¬ 
burare aşa de adîncă. Mihai îşi dădea scama de primejdie; pentru a-şi asigura 
ajutorul de care avea nevoie, încheie deci în 1595, prin boierii săi trimişi la Alba 
Iulia, un act cu Sigismund Bâthory, recunoscîndu-i, în schimb, suzeranitatea; 
prin acelaşi act, se hotăra ca toate bisericile româneşti din Ardeal să asculte 
de mitropolitul din Tîrgovişte, ceea ce era un cîştig însemnat pentru neamul 
nostru. 

Armata turcească, sub comanda Iui Sincm-paşa , izbuti să treacă Dunărea la 
începutul lui august 1595. Mihai, a cărui armată — inclusiv detaşamentul ar¬ 
delean comandat de Albert Kirâly — era mult inferioară ca număr, se retrase 
puţin şi ocupă o poziţie strategică la satul Călugăreni , pc drumul ce ducea dc 
la Giurgiu la Bucureşti. în spatele poziţiei alese de domn, erau mici înălţimi 
acoperite de păduri, formînd un adăpost natural; în faţă, valea mlăştinoasă a 
NeajIovului; drumul ducea peste rîu pe un pod de lemn şi continua apoi între 
înălţimi, aşa îneît armata turcească nu putea înainta decît sub formă de coloană, 
cu un front redus. 

A 

Lupta avu Ioc în ziua de 13/23 august. încă înainte dc revărsatul zorilor, 
avangarda Iui Mihai atacă, ajungînd pînă la corturile duşmanului. Urmă un atac 
puternic al ienicerilor; aceştia izbutesc să respingă pe ai noştri, trec peste Neaj- 
lov şi capturează unsprezece tunuri. Mihai se retrage puţin, în perfectă ordine, 
cu armata dispusă în forma de unghi, cu vîrful spre duşman; apoi, în momentul 
cînd ajunge în dreptul unde se afla detaşamentul lui Kirâly, care pînă atunci nu 
intervenise în lupta — se pare că nu voise să intervină —, dă un contraatac 
fulgerător, care determină soarta bătăliei. Pentru a încuraja pe ai săi, voievo¬ 
dul însuşi, invocînd numele lui Iisus, se azvîrle cu securea în mînă asupra duş¬ 
manului. Unul din paşii turceşti, ieşindu-i înainte, are capul despicat dintr-o 
lovitură, un altul e izbit în piept. Boierii, văzînd pilda domnului, se azvîrlă şi 
ei „pre capete asupra turcilor 4 *, îi taie şi-i îneacă în mlaştina. Pe de alta parte, 
tunurile Iui Kirâly izbesc din flanc, iar un detaşament de două sute de ardeleni 
şi două sute de cazaci, lefegii, sub comanda căpitanului Cocea, atacă din spate. 
Turcii sînt cuprinşi de panica şi încep o retragere dezordonată. La podul de 
peste Neaj Iov, îmbulzeala era aşa de mare, îneît însuşi Sinan este azvîrlit în 
mlaştină, şi cu siguranţă ar fi pierit acolo, dacă un veteran din Rumelia, recu- 
noscîndu-1, nu l-ar fi luat în spate şi l-ar fi scăpat. Sînt ucişi patru paşi, şapte 

sangcaci şi trei mii de ostaşi. „Şi am cîştigat— povesteşte însuşi Mihai — cinci 
tunuri şi un steag verde al prorocului lor Mohamed, foarte preţuit de dînşii şi 
foarte respectat/ 1 Bineînţeles, cele unsprezece tunuri pierdute în timpul atacu¬ 
lui ienicerilor, fuseseră reluate. 

Noaptea care se lăsa aduse încetarea bătăliei. Biruinţa rămăsese de partea noas¬ 
tră. Dar pentru ca să se bucure de roadele ei, ar fi trebuit ca Mihai să poată con¬ 
tinua urmărirea, ca odinioară Ştefan după lupta de la Vaslui, să poată zvîrli pe 
duşman în Dunăre. Din nefericire, aceasta nu era cu putinţă. Turcii fuseseră 
bătuţi, dar nu distruşi; superioritatea lor numerică era încă zdrobitoare. Pe de 
altă parte, armata însăşi a lui Mihai era obosită, după o luptă care durase mai 
bine de şaisprezece ceasuri. Iar unii dintre boieri — izvoarele vorbesc de Dan 
vistierul şi Mirăslău logofătul — erau nemulţumiţi şi, după un păcătos obicei, 
gata să trădeze. Ţinînd scama de toate aceste elemente, hotărî domnul retragerea 
la munte, spre a aştepta acolo ajutorul zăbavnicului Sigismund. In urma lui, 
turcii ocupară ţara. fâcînd în Bucureşti o „palancă", adică o redută de pămînt, 
în jurul mănăstirii Radu Vodă, fortificînd Tîrgoviştea şi aşezînd prin sate „su- 
başi‘\ adică primari. Se părea că Muntenia va fi prefăcută în paşalîc. 

Sigismund Bâthory trecu peste Carpaţi abia pe la începutul lui octombrie; 
armata sa se uni cu aceea a lui Mihai, şi campania reîncepu. Fu asediată şi luată 
întîi Tîrgoviştea; veni apoi rîndul Bucureştilor, care căzură şi ei. Sinan, văzînd 
acestea, se grăbi să treacă Dunărea îndărăt; o parte a armatei lui mai era însă 
pe malul nostru, cînd Mihai năvăli asupra ei. Podul, bombardat puternic, fu rupt, 
şi o sumă dintre turci pieriră înecaţi sau de sabie. Mai bine de opt mii de robi 
fură eliberaţi. în sfîrşit, cetatea Giurgiului, asediată, căzu, în ziua de 20 octombrie. 
Expediţia de pedepsire, ordonată de sultan, se isprăvi deci în chip ruşinos; 
Sinan-paşa fu destituit din funcţia de mare vizir; un cronicar turc, povestind 
evenimentele, califică retragerea armatei acestuia ca „dezastruoasă". Prada 
luată de creştini era enormă: ea se evalua la mai bine de doua milioane aur; o 
mărturie contemporană spune: „nu numai comandanţii oştirii ardelene au de¬ 
venit bogaţi, dar şi ostaşul cel mai mic avea măcar patru cai, afară de alte spolii". 

Ţara avusese mult de suferit însă de pe urma războiului: multe sate şi oraşe 
fuseseră arse: Bucureştii erau o ruină, recoltele fuseseră distruse, oamenii 
fugiseră care încotro. Mihai luă măsuri de refacere; între altele, făcu un nou 
recensămînt fiscal şi hotărî ca rumânii sau vecinii, adică ţăranii neliberi, să ră- 
mînă pe moşiile pe care se aşezaseră după retragerea turcilor, să nu mai poată fi, 
cu alte cuvinte, reclamaţi de foştii lor stăpîni. Acesta e rostul vestitei „legături" a 
lui Mihai Viteazul, în care unii istorici au văzut, în mod greşit, o legare a ţăranilor 
de pămînt, un act de asuprire. 

în anul următor, 1596, armatele muntene trecură pe ţărmul drept al Dunării 
şi prădară în diferite locuri: la Babadag, la Vidin, la Plevna, care fu arsă; ele 
ajunseră, sub comanda lui Baba Novac, alt general vestit al lui Mihai, chiar pînă 
la Sofia. Brăila fusese reluată îndată după retragerea lui Sinan. Domnul însuşi 
atacă Tumul şi cetatea din faţă, a Nicopolei; comandantul turc de aci se rugă 

dc pace prin daruri strălucite şi fagăduiala de a mijloci pc lingă sultan o împă¬ 
care. Mihai, văzînd că liga sfîntă n-avusese succese militare, dimpotrivă, ar¬ 
matele ei fuseseră grav bătute în Ungaria, chiar în toamna anului 1595, văzînd, 
pe de altă parte, că Sigismund Bâthory nu era omul capabil să facă un efort con¬ 
tinuu, ci-şi schimba repede părerile şi hotărîrilc, primi propunerea paşei; el ar 
fi fost mai bucuros să continue lupta împotriva necredincioşilor, dar pentru aceas¬ 
ta îi trebuia un sprijin puternic, cel puţin în bani, din partea împăratului Rudolf; 
cum acest sprijin nu exista în acel moment , deoarece tiu sc încheiase un tratat 
formal, Mihai făcu pace cu turcii, care fură bucuroşi să nu mai aibă dc luptat 
împotriva lui. La începutul anului 1597, se ştia că sultanul i-a trimis steag dc 
domnie, împreună cu daruri, şi că „întreaga Ţară Romanească sc găseşte în pace 
bună“. De această pace Mihai se folosi spre a pregăti însă şi a desăvîrşi înţelegerea 
cu imperialii care sâ-i îngăduie a relua apoi, cu mai multe mijloace, lupta. 

Tratatul cu imperialii. Noi lupte cu turcii. După mai multe solii, dintr-o 
parte şi dintr-alta, Mihai încheie, în iunie 1598, la mănăstirea Dealului, un tratat 
cu împăratul Rudolf. Acesta sc obliga să-i dea lui Mihai plata pentru 5 000 de 
soldaţi şi, eventual, încă pentru atîţia, precum şi armament: „tunuri, praf, gloan¬ 
ţe şi alte unelte de război" Domnul Ţării Româneşti, rccunoscînd suzeranita¬ 
tea împăratului, însă „fără plata vreunui tribul sau vreunei dări", se obliga, în 
schimb, să lupte „pentru depărtarea turcilor şi a altor duşmani dc la Transilvania, 
Ţara Românească şi părţile Ungariei". Libertatea credinţei era asigurată, accca 
a comerţului de asemenea. Mihai va primi un castel în Ungaria sau în Tran¬ 
silvania, cu venituri suficiente pentru a trăi, potrivit rangului, în cazul cînd ar 
trebui să-şi părăsească ţara. La curtea împărătească, sc preţuiau în mod deosebit 
meritele domnului muntean; arhiducele Maximilian, fratele împăratului Rudolf, 
îi aducea laude, spunînd că el „a fost zidul şi apărarea acestor ţări" 

Curînd după aceasta, reîncepură ostilităţile cu turcii. Malul drept al Dunării 
fu prădat şi ars, iar paşii de Silistra şi de Vidin bătuţi. într-una din luptele din 
preajma Vidinului, Mihai trecu printr-o mare primejdie: era să fie străpuns de 
suliţa unui turc; săriră însă fraţii Buzeşti, Preda şi Stroe, şi tăind capul turcului 
şi pe tovarăşii acestuia, scăpară pc domn. în timpul acestei campanii, 16 000 
de ţărani sîrbi şi bulgari fură strămutaţi pe malul nostru. 

Cucerirea Ardealului. în acelaşi an, 1598, se întîmplau în Ardeal mari 
schimbări. Sigismund Bâthoiy, nemaiputînd suporta, sc vede, permanenta în¬ 
cordare pe care o impuneau împrejurările, se hotărî, la începutul lui aprilie, să 
părăsească tronul, cedîndu-1 lui Rudolf şi primind de la acesta, în schimb, două 
ducate în Silezia. După puţină vreme însă — cîteva luni —, dîndu-şi seamă 
de marea greşeală pe care o făcuse — ce se potriveau sărăcăcioasele ducate 
sileziene cu frumosul Ardeal! —, se întoarce pc furiş. Dieta îl proclamă din 
nou principe, iar comisarii trimişi de Rudolf să guverneze ţara în numele său, 
fură arestaţi. Nu trecură însă alte cîteva luni, şi Sigismund, dovedind încă o 

dată cît era de schimbăcios şi de uşuratic — bine spunea despre el Mihai Vi¬ 
teazul că „nu ştie nici ce face, nici ce vrea“ —, părăsi pentru a doua oară tronul, 
facînd să fie ales, în locu-i, vărul său, cardinalul Andrei Bâthory (martie 1599). 
Acesta era, însă, în strînse legături cu polonii şi, după îndemnul lor, voia să 
reia legăturile cu turcii, închinîndu-se sultanului. Ceea ce ar fi însemnat, însă, 
ca Mihai să fie înconjurat din toate părţile de duşmani. Evident, el nu putea 
îngădui o asemenea situaţie care l-ar fi dus, în mod sigur, la pierderea dom¬ 
niei; dc altfel, noul principe al Transilvaniei îi şi trimisese vorbă în sensul 
acesta, să cedeze tronul. Dc aceea, Mihai propuse împăratului Rudolf să-l ata¬ 
ce pe Andrei Bâthory şi să-l gonească de pe tron. Cînd sosi răspunsul afirma¬ 
tiv. domnul sc afla în tabără, la Ploieşti; planul era ca Ardealul să fie atacat şi 
dinspre apus, de către generalul imperial George Basta. Cum acesta întîrzia 
însă, şi cum vremea trecea — se apropia iama —, Mihai sc hotărî să pornească 
singur. Ideea cuceririi Ardealului fusese a lui, iar nu sugerată de imperiali; înfăp¬ 
tuirea acestei idei îi aparţine, de asemenea, exclusiv. Mişcările de trupe fuse¬ 
seră calculate dinainte, şi ele sc făcură cu atîta precizie, îneît campania din 1599 
poate servi ca model de acţiune militară. Un corp de oaste, mai mare, coman¬ 
dat dc domnul însuşi, trecu munţii prin pasul Buzăului, la 5 octombrie; i se adău¬ 
gară secuii, pc care Bathorcştii îi nemulţumiseră, luîndu-le vechile lor privilegii, 
şi cu toţii împreună ajunseră, mergînd spre apus, la satul TîlmaciUy spre sud-est 
de Sibiu. Aci sc făcu joncţiunea cu cel de al doilea corp de oaste muntean, co¬ 
mandat dc fraţii Buzeşti şi de Baba Novac. în ziua de 18/28 octombrie 1599, 
lîngâ satul Şelimbăr ( Şelimberg ), care fusese ocupat de ai noştri, se dădu lupta. 
Avură loc mai multe atacuri şi contraatacuri; la un moment dat se părea că biru¬ 
inţa va rămîne dc partea cardinalului. Atunci, întocmai ca la Călugăreni, Mihai 
interveni personal; îmbărbătîndu-şi trupele, cerîndu-le să-şi facă datoria, el se 

aruncă la atac „cu cea mai mare 
vitejie şi îndrăzneală", aşa ne spune 
o mărturie contemporană. Trupele 
lui Bâthory fură cuprinse de pani¬ 
că; el însuşi, însoţit numai de cîţi- 
va nemeşi sau boieri ardeleni, fugi 
cu gîndul să treacă în Moldova. 
Sibiul se supune numaideeît; peste 
trei zile, adică ia 21 octombrie 
(1 noiembrie stil nou), Mihai intră 
în Alba Iulia. 

Lupta de la Şelimbăr. 1. Tabăra lui Andrei 
Bâthory. 2. Locul de unde a asistat An¬ 
drei Bâthory la desfăşurarea luptei. 
3-7. Corpurile de trupă ale lui Andrei 
Bâthory. 8-11. Corpurile de trupă ale lui 
Mihai Viteazul. 8. Baba Novac, 11. Mihai 
Viteazul. (R.R.) 

Descrierea alaiului e făcută de un martor ocular: voievodul, călai e pe un cal roib, 
purta o tunică albă şi, pe deasupra, o manta de aceeaşi culoare, avînd brodaţi, cu 
fir. mai mulţi şoimi. Pe cap avea bine cunoscuta cuşmă, al cărei surguei, cu pene 
de cocor, era prins printr-o copcă de aur; sabia, bătută în rubine şi împodobită cu 
aur. atîma în stînga; ciorapii erau de mătase albă, cizmele de sâflian galben. Opt 
slujitori, frumos îmbrăcaţi, duceau de frîu opt cai minunaţi, cu şei le bogat împodobite, 
veneau apoi trimbiţaşii şi, după aceştia, lăutarii, zicînd din vioare. De o parte şi de 
alta a voievodului, plecate spre pămînt, erau purtate steagurile luate de la Andrei 
Bâthory. 

La porţile oraşului, Mihai primi cheile trimise de episcopul Naprăgy; curînd 
după aceea, i se aduse, în 22 de care, vistieria cardinalului, preţuind peste 
200 000 de florini. S-au găsit, între altele, vase de argint masiv, aşa dc grele, 
că unul nu putea fi ridicat de doi oameni. Nobilii unguri i se închinară; oraşele 
şi cetăţile, afară de cîteva Ia graniţa de nord-vest a Ardealului, în care apucaseră 
a intra ostaşii lui Basta, făcură la fel: ţara era la picioarele învingătorului. 

între timp, Andrei Bâthory, urmărit de secui, fu ajuns în coliba unui păstor 
din munţi şi ucis cu lovituri de topor. Capul său purtînd două răni, fu adus la 
Alba lulia şi înfăţişat lui Mihai; acesta porunci să se aducă şi trupul şi-i făcu o 
înmormîntare frumoasă, mergînd el însuşi cu luminarea aprinsă în mînă, după 
coşciug. 

Cucerirea Moldovei. Deşi Aron Tiranul făcea parte din coaliţia care lupta 
împotriva turcilor şi deşi dăduse dovadă de sentimentele sale, pornind răscoala 
în aceeaşi zi ca şi Mihai şi atacînd cetăţile de la Dunăre — Ismailul a şi fost 
luat — şi de peste Dunăre, din Dobrogea, totuşi Sigismund Bâthory, bănuin- 
du-1 de necredinţă, făcu să fie prins de către Răzvan , comandantul gărzii ungureşti 
de la curte, şi adus în Ardeal. în locul lui, ajunse pe tron chiar cel care-1 prinse¬ 
se, adică Răzvan; el luă numele de Ştefan vodă. Acesta era supus cu totul prin¬ 
cipelui ardelean, ceea ce supără însă pe poloni, care aveau vechi pretenţii dc 
suzeranitate asupra Moldovei. De aceea, ei dădură mijloace militare boierului 
Ieremia Moghilă (Movilă), reprezentant al unei puternice familii şi refugiat peste 
Nistru, ca să ocupe domnia. Oastea polonă, comandată dc hatmanul Zamoyski, 
instală pe Ieremia în Iaşi; cînd Răzvan se întoarse din Ţara Românească, unde 
se dusese, împreună cu Sigismund Bâthory, să dea ajutor Iui Mihai, după Călu- 
găreni, el fu învins într-o luptă la satul Areni şi pierdu nu numai tronul, dar şi 
viaţa. Ieremia Moghilă, supus prea plecat polonilor şi plătind regulat tributul 
turcilor, era însă duşman lui Mihai Viteazul; încercase chiar — fapt foarte 
grav — sâ-I omoare „cu otravă sau prin trădare". îndepărtarea acestui înverşunat 
adversar se impunea: o cereau nu numai siguranţa personală a lui Mihai, dar şi 
planul însuşi de luptă împotriva turcilor, plan care cuprindea, în tabăra creştină, 
şi Moldova. De aceea, Mihai se hotărî să gonească pe Ieremia. în primăvara anu¬ 
lui 1600, Ia 4/14 mai, ostaşii săi, intrînd pe la Oituz, coborau valea Trotuşului; un 
alt detaşament pătrundea prin nord, pe Ia Cîmpulung, în timp ce al treilea tre¬ 
cea Milcovul, venind din Ţara Românească. Polonii lui Ieremia fură bătuţi; 

cetatea Neamţului şi Suceava se supuscră, mai mult de spaimă dccît de luptă, 
apărătorii înfricoşîndu-sc că au de înfruntat pe Mihai. Icrcmia se retrase la Hotin, 
iar de acolo, după puţin timp, fugi peste Nistru. Campania durase mai puţin de 
trei săptămîni; învingătorul de la Şelimbăr stăpînca acum şi cea de a treia ţară 
românească. La Iaşi, fu instalat un consiliu alcătuit din patru boieri; se numi, 
de asemenea, un nou mitropolit şi noi episcopi în locul celor fugiţi. Mihai, întors 
la Alba îulia, se găsea acum în culmea puterii. Cuvîntul său era ascultat de la 
Nistru pînă în Banat şi din Maramureş pînă la Dunăre. în hrisoavele sale, el 
se intitula: „Io Mihail Voievod, din mila lui Dumnezeu, domn al Ţării Româneşti, 
al Ardealului şi a toată Ţara Moldovei'*; noua sa pecete avea o legendă aproape 
identică. Dicta, întrunită la Alba Iulia, după reîntoarcerea domnului, hotărî, la 
cererea expresă a acestuia, să ia măsuri pentru îmbunătăţirea stării iobagilor 
şi a preoţilor români. 

Iată pasajele respective din procesele-verbale de şedinţă ale Dietei:,,pofteşti Măria 
ta, stăpînul nostru milostiv, ca satele lăzuite, satele ungureşti şi săseşti să îngăduie 
satelor româneşti, ce sînt hotamice cu ele, păşunat liber în locurile şi în hotarul necul¬ 
tivat", drept aceea, se hotărăşte „din respect faţă de Măria la. a toate satele lă¬ 
zuite, atît ungureşti cît şi săseşti, să dea satului românesc precum si satele româneşti 
altor sate româneşti păşunat liber pentru cai, boi, porci şi junei, afară de oi“ De 
asemenea, faţă de „a doua dorinţă a Măriei tale, ca persoanele preoţilor români să 
nu fie silite la munca cea de obşte" — subînţeles: a iobagilor! . hotărăşte „ca preo¬ 
ţii români să fie scutiţi pretutindeni, în persoana lor, de astfel de slujbe" Aşadar — 
spun membrii dietei — „am respectat şi în această privinţă dorinţa Măriei tale" 

Mihai nu uita aşadar pc cci de un sînge cu cl din Ardeal. Şi dacă ar fi avut 
mai mult răgaz, desigur că ar fi făcut şi altele. Din nefericire, însă, evenimen¬ 
tele se precipitară. 

Căderea lui Mihai. Mirăslău. Nobilii unguri, învăţaţi să poruncească, 
sufereau cu greu stăpînirea domnului „valah* 4 ; o considerau ca o înjosire a lor. 
Sc adăuga apoi şi nemulţumirea produsă de necontenitele rcchiziţii şi contribuţii, 
precum şi deprădăciunile soldaţilor neplătiţi. într-adevăr, împăratul Rudolfnu 
mai trimitea banii necesari, aşa cum se legase prin tratat; erau discuţii şi în cc 
priveşte stăpînirea Ardealului, pe care Mihai voia să-l păstreze pentru el, cu 
drept de moştenire; pe dosul actului dat de domn comisarilor imperiali, voievo¬ 
dul scrisese cu mîna sa: „Şi hotarul Ardealului, pohta ce-am pohtit, Moldova, 
Ţara Românească 44 . Rudolf nu voia să admită însă acest punct de vedere. Ati¬ 
tudinea împăratului încuraja pe nobilii unguri la rezistenţă; ei se strînserâ la 
Turda, proclamară răscoala şi izbutiră să atragă de partea lor şi pe generalul 
Basta. Mihai îi aşteptă într-o poziţie bine întărită, la satul Mirăslău , între Turda 
şi Alba Iulia. Basta, a cărui armată era mai numeroasă, se prefăcu a se retrage, 
pentru a aduce pe domn în cîmp liber. Acesta căzu în cursa ce i se întindea şi 
deodată se văzu atacat puternic, de front, de cuirasierii germani. Cavaleria noas¬ 
tră nu putu rezista, tunurile fură pierdute, în urma unei mişcări de învăluire prin 
flancul stîng, o parte dintre lefegiii cazaci trădară chiar, trecînd Ia duşman. Mihai, 

al cărui moral era zdruncinat — în tabăra adversarului se aflau nu numai neme¬ 
şii răsculaţi, dar chiar şi oamenii împăratului Rudolf, comisarii pe care aces¬ 
ta îi trimisese în Ardeal —, nu mai putu restabili, ca odinioară la Călugărcni 
şi la Şclimbăr, situaţia. Văzînd lupta pierdută şi oastea risipită, el trecu Mureşul 
cu calul, înot, însoţit de trei cazaci şi purtînd asupra lui steagul cel mare al oştirii, 
coborî apoi spic Sibiu, iar de aci, cu oştile ce-i veniseră din Muntenia, pomi 
spre Făgăraş şi Braşov. 

La 20 septembrie 1600, învingătorii de la Mirăslău intrau în Alba Iulia, ucideau 
pe toţi italienii, grecii, sîrbii şi românii din oraş, dărâmau biserica românească 
zidită cu trei ani mai înainte şi, părîndu-li-se că atîta nu era, se vede, de ajuns, dez¬ 
gropau oasele lui Aron vodă. înmormîntat acolo, şi le aruncau afară. „O aşa neome¬ 
nie — spline Mihai în memoriul trimis peste cîteva luni ducelui de Toscana — n-a 
fost făcută nici de pagini. 

în acest timp, polonii intraseră în Moldova, respinseseră pe boierii lăsaţi la 
Iaşi, instalaseră din nou pc Icrcmia Moghilă şi porniseră să aşeze în Ţara Ro¬ 
mânească pc fratele acestuia, pc Simion Moghilă. Mihai trebuia să-şi apere acum 
însuşi tronul său. Cu annata pc care şi-o alcătuise din nou, trecu el munţii îndărăt, 
tot pc la Buzău, şi încercă să oprească pe poloni. Soarta războiului îi fu însă 
şi de data aceasta potrivnică: după o primă înfrîngere, la Bucov , lîngă Ploieşti, 
urmă o a doua, Ia Curtea de Argeş. Buzcştii, care-1 slujisem cu credinţă pînă acum, 
îl părăsiră, trccînd dc partea lui Simion; exemplul lor fu urmat de alţii. Părăsit 
de boieri, părăsit dc noroc, cu familia zălog în Ardeal, viteazul domn luă calea 
pribegiei. Trecu, împreună cu puţina oştire ce-i mai rămăsese, prin Deva — 
unde din cetate se trase cu tunul asupră-i —, apoi prin Beiuş, prin Oradea, prin 
Debreţin, Tokay, Caso via — unde dădu drumul ultimilor ostaşi —, prin Bratislava 
şi ajunse, în sfîrşit, la Vicna. Primit bine aci, el fu invitat apoi la Praga, unde 
se afla împăratul Rudolf; acesta avea nevoie acum de serviciile lui Mihai, de¬ 
oarece nemeşii din Ardeal, după Mirăslău, se întorseseră şi împotriva lui Basta, 
îl siliseră să părăsească ţara şi proclamaseră principe iar pe nehotărîtul Sigismund 
Bâthory. 


Gorăslău. Moartea lui Mihai. Pentru recucerirea Ardealului, Rudolf dădu 
mijloacele băneşti necesare lui Mihai; armata acestuia avea sa colaboreze cu 
aceea a lui Basta. Bâthory fu, într-adevăr, bătut la Gorăslâu, pe valea Someşului, 
între Satu Mare şi Cluj (3 august 1601), de către cele două armate reunite şi silit 
să fugă spre Moldova; întreaga sa artilerie, 45 de tunuri, 110 steaguri şi mulţi 
prizonieri căzură în mîinilc învingătorilor. Lui Mihai îi revenea partea cea mai 
mare a victoriei — aripa comandată de el dăduse atacul principal —, şi aceas¬ 
ta provocă invidia lui Basta. Generalul imperial ar fi vrut, apoi, ca el să rămînă 
conducător al Ardealului recucerit, ceea ce domnul muntean nu putea admite. 
Mai ales că, între timp, îi sosise şi vestea bună a izgonirii din Muntenia a lui 
Simion Moghilă dc către boierii Buzeşti. De aceea, Basta, sigur de aprobarea 
tacită a curţii de la Praga, căreia îi convenea mai mult o stăpînire directă asupra 

Ardealulai, hotărî să suprime pe viteazul său concurent. în zorii zilei cînd Mi- 
hai trebuia să-şi despartă armata de a sa şi să plece spre Făgăraş, unde-i era fa¬ 
milia, la 9/19 august 1601, el trimise un detaşament de trei sute de germani şi 
valoni să aresteze pe Mihai, iar dacă se opune, să-I ucidă. Aşa se şi întîmplă. 
Intrînd în cortul domnului, comandantul detaşamentului îi spuse „Eşti prins! 44 
Mihai rosti un singur cuvînt: „Ba! 44 şi dădu să pună mî a pe sabie. In aceeaşi 
clipă, însă, un valon îl împuşcă, un at doilea îi străpunse pieptul, alţii îl loviră 
cu halebardele. „Şi căzu trupul lui cel frumos ca un copac iu -- ne spune croni¬ 
ca Ţării Româneşti —, pentru că nu ştiuse, nici sc prilej isc sabia lui cca iute 
în mîna lui cea vitează/ 4 Ucigaşii îi tăiară capul, acesta fu luat dc comisul Radu 
Florescu şi adus la mănăstirea Dealului, unde şi astăzi odihneşte, iar impui erou¬ 
lui fu îngropat pe cîmpia Turzii. „Şi rămaseră creştinii şi mai vîrtos Ţara 
Românească săraci de dînsul... Căci era ajutor creşti ilor - adaugă cronica — 
şi sta tare ca un viteaz bun pentru ei, cît făcuse pre turci dc tremura dc frica lui/* 
Mihai Viteazul a dat deosebită atenţie vieţii religioase. în timpul lui s-a ţinut 
un sinod la Tîrgovişte, în 1596, unde s-au discutat măsurile cc trebuie luate pen¬ 
tru o mai bună organizare a gospodăriei mănăstirilor şi a vieţii călugărilor. El 
este apoi ctitorul a două mănăstiri: mănăstirea Sf. Nicolac, numită astăzi Mihai 
Vodă , căreia i-a dăruit patrusprezece sate, şi mănăstirea Clococioc , din judeţul 
Olt, lîngă Slatina. în Ardeal, în cursul scurtei sale stăpîniri, a ridicat trei biserici, 
una la Ocna Sibiului , alta în satul Luşărdea , în judeţul Someşului, cea de a 
treia în marginea de miazăzi a cetăţii Făgăraşului. Mihai n-a fost numai un 
mare conducător de oşti, dar şi un domn drcptcredincios, punîndu-şi sabia în 
slujba credinţei, apărînd biserica şi pe slujitorii ci şi înzcslrînd lăcaşurile Dom¬ 
nului. Alături de Mircea cel Bătrîn, de lancu de Hunedoara şi dc Ştefan, el este 
al patnitea mare luptător pentru creştinătate pc care l-a dat neamul nostru. 
„Ceea ce am făcut — scrie Mihai în iulie 1595 polonilor —, toate le-am făcut 
pentru credinţa creştinească, văzînd eu ce se întîmplă în fiecare zi cu bieţii creş¬ 
tini. M-am apucat să ridic această mare greutate cu această ţară săracă a noas¬ 
tră ca săfac un scut al întregii lumi creştine Sînt cuvinte simbolice, pornite 
din inimă şi luminînd puternic întreaga acţiune a eroului. 

„Mateiu vodă, domn muntenesc, om fericii 
peste toate domniile acei ţâri, nemmdru, blîtid, 
dirept om de ţeară, harnic la războaie, aşa ne - 
înfrînt şi nespăimat, cit poţi să-l asemeni cu 
mari şi vestiţi oşteni ai lumei ." 

(Letopiseţul lui Miron Costin) 

Urmaşii lui Miliai Viteazul. Dintre urmaşii lui Mihai Viteazul cel mai de 
seamă a fosl Radu Serbau (1602-1611). El a urmat politica dc alianţă cu 
creştinii a marelui său înaintaş şi a dovedit vitejie pe cîmpul dc luptă. A tre¬ 
buit să poarte război mai întîi cu tătarii, care veneau să aşeze pe tron pe Simion 
Moghild, şi i-a silit să se retragă, după luptele de la Ogretin şi Teiuşani (13/23 şi 
14/24 septembrie 1602). în acest război, a avut loc vestitul duel între boierul 
Stroc Buzcscu şi cumnatul hanului, în care cel dintîi a învins şi a ucis pe ulti¬ 
mul, fiind însă şi el rănit greu la cap, din care cauză i s-a tras moartea. 

Pe piatra de mormînt a lui Stroe, la schitul Stăneşti (Vîlcea), se vede reprezen¬ 
tat acest viteaz boier cum se luptă cu adversarul său şi cum îl împunge. Inscripţia, 
în limba română, povesteşte fapta, încheind prin următoarele cuvinte: „Şi nu fu pre 
voia cîmilor de tătari** 

Radu Şerban s-a luptat, dc asemenea, cu Moise Secuiul; unul din trădătorii 
lui Mihai Viteazul şi care sc revoltase acum împotriva împăratului Rudolf. în 
lupta dc lîngă Braşov (7/17 iulie 1603), Moise, care avea şi ajutoare de la turci 
şi tătari, c înfrînt şi îşi pierde şi viaţa; 32 de steaguri cad în mîinile noastre. 

Cronica Ţării Româneşti povesteşte astfel începutul acestei campanii: „Şi cînd 
fii la purcesul lui din Tîrgovişte, strînse preoţii bisericii de făcură bdenii (adică rugă¬ 
ciuni) şi sluşbe dumnezeieşti şi-l blagosloviră toţi, rugînd pe Dumnezeu să-l poarte 
înlr-aceastâ cale cu sănătate şi cu biruinţă asupra vrăjmaşilor. Şi cînd fu a treia zi, 
trecu munţii. Ear deacă înţelease Sekil Moşi, el începu a se lăuda, zicînd: «Ea să 
vedeţi acum acel român gros ce va să paţă, numai sa-mi întinz aripa ceastă dreap¬ 
tă, numaidecît îl voi birui».“ Lucrurile ieşiră însă altfel decît crezuse fălosul Moise. 

Ultimul război l-a purtat Radu cu Gabriel Băthory, principele Transilvaniei. 
Acesta năvălise, spre sfîrşitul lui decembrie 1610, în Ţara Românească, pe ne¬ 
aşteptate, silind pe domn să fugă în Moldova. întors cu ajutoare de la moldoveni 
şi poloni, şi avînd un tratat cu imperialii, Radu intră în Ardeal, şi tot lîngă Braşov, 
în acelaşi loc chiar în care biruise pe Moise Secuiul, sfarîmă şi pe Gabriel Bâ- 
thory (27 iunie-7 iulie 1611). Mii de unguri rămaseră pe cîmpul de luptă; vă- 
zîndu-i, a doua zi, biruitorul exclamă: „Dumnezeu din cer a dat aceasta; eu 
sînt prea slab pentru a săvîrşi u . 

Cronica Ţării Româneşti povesteşte: „Şi deaderă război mare în zioa de Sf. Petru 
şi acişi deade Dumnezeu de birui pe vrăjmaşul lui, pre BatorGabor (Gabriel Băthory!) 

şi multe trupuri fură tăiate de oastea Iui, facîndu-se de dînşii o movilă mare în lunca 
Braşovului. Ear Bator Gabor fugind, i-au căzut cuşma din cap, şi ca un dine s-au ascuns 
şi de abia au scăpat cu mare ruşine şi nu-i folosiră nimic peancle cele multe ce pur¬ 
ta, pîn-au scăpat de s-au închis la Sibiiu. că de la singur Dumnezeu au luat acea plată.“ 

Pe cînd era însă în Ardeal, turcii intră în ţară şi aşază domn pc Radu Mihnea, 
fiul Iui Mihnea Turcitul; Radu Şerban e nevoit să ia calea pribegiei; el îşi sfir- 
şeşte zilele la Viena, în 1620. Mai tîrziu, rămăşiţele sale au fost aduse la mănăs¬ 
tirea Comcmci , refăcută de el. 

Radu Mihnea era un domn învăţat; ştia mai multe limbi; iubea luxul şi fas¬ 
tul. A domnit de două ori în Muntenia şi de două ori în Moldova. Bun diplomat, 
a adus servicii mari turcilor, care îl preţuiau în chip deosebit; a ştiut să-şi cîştigc 
însă şi simpatia vecinilor creştini. în timpul ultimei sale domnii moldovene 
(1623-1626), în Ţara Românească era fiul său Alexandru Coconul (1623-1627), 
care, tînăr fiind — de aici porecla —, cîrmuia, de fapt, după sfaturile tatălui 
său. Se poate deci spune că, în acest răstimp, cele două ţări au fost într-un fel 
de unire, sub acelaşi domn. 

A avut şi o scădere stăpînirea lui Radu Mihnea; fiscalitatea excesivă, deter¬ 
minată — crede Miron Costin — de fastul şi de luxul exagerat al curţii. Chiar 
şi boierii de rangul al doilea şi al treilea trebuiau să aibă veşminte strălucite, 
altfel cădeau în dizgraţie. 

Movilcştii. în Moldova, după Ieremia Moghilă, a urmai fratele său Si/neon 
(1606-1607), iar după acesta a început lupta pentru tron între urmaşii unuia 
şi ai celuilalt, luptă care a făcut mult rău ţării. Din cauza ambiţiei sale nepoto¬ 
lite, dorind să-şi vadă toţi feciorii pe tron, văduva lui Ieremia, doamna Elisaveia , 
a provocat dezastrul casei sale. Unul dintre feciori. Constantin , a pierit, înecat 
în apa Niprului, pe cînd era dus în robie de tătari, în urma luptei nenorocite de 
la Cornul lui Sas (1612); un ginere al ei, nobilul polon Wisznieviecki , a pierit, 
se zice, otrăvit; un alt ginere, Corecki , tot nobil polon, apoi fiii ei Alexandru 
vodă şi Bogdan şi ea însăşi au ajuns robi la turci, în urma înfrângerii de la Drcie- 
şani (3 august 1616). 

Povesteşte Miron Costin lupta care s-a dat în acest loc între puţina oaste — mai 
mult poloni — a doamnei Elisaveta şi turcii şi tătarii care aduceau ca domn pe Radu 
Mihnea. Şi după ce arată cum au fost luaţi robi, adaugă amănuntul că doamna a is¬ 
prăvit în haremul unui agă, iar fiul ei Bogdan s-a turcit. înainte de a pomi din ţară, 
doamna Elisaveta şi-a tăiat părul şi l-a trimis la ctitoria soţului ei. Ia mănăstirea 
Suceviţa, unde şi astăzi se poate vedea într-o sferă de argint, sub policandru. 

Tot în această epocă a domnit în Moldova, în două rînduri, Ştefan Tomşa 
(1611-1615 şi 1621-1623) care s-a purtat aspru cu boierii, tăind, în urma unei 
răscoale, o sumă dintre ci, dar care a ocrotit sărăcimea. 

O menţiune merită şi Gaspar Graţiaţii, morlac de neam, care a ocupat tronul în 
1619-1620. Seamănă în unele privinţe cu Despot, avînd un sfîrşit asemănător. El s-a 

răsculat împotriva turcilor; l-a măcelărit pe cei din Iaşi — cum făcuse mai înainte Aron 
vodă —, dar cu tot ajutorul dat de poloni, n-a putut rezista oastci sultanului (lupta 
de la Ţuiora . 9/19 10/20 septembrie 1620) şi a fost ucis de doi boieri, pe cînd se 
îndrepta spre Ardeal. 

A 

Înrudit cu Movilcştii, Miron vodă Barnowski a domnit trei ani şi jumătate 
(ianuarie 1626—iulie 1629) şi a lăsat cea mai bună amintire. Era evlavios — a 
ridicat şi a reparat o sumă de biserici şi mănăstiri — şi iubit de ţară. Miron 
Costin ni-1 înfăţişează ca „foarte trufaş, şi la portul hainelor mîndru; eară la 
inimă foarte dirept, hlînd şi nclacom“. A avut un sfîrşit tragic, în 1633, tocmai 
cînd ţara îl alesese pentru a doua oară domn, fiind decapitat de către turci, care-I 
bănuiau că vrea să treacă de partea polonilor. Bănuiala era provocată de influen¬ 
ţa considerabilă pe care au cxcrcitat-o într-adevăr polonii asupra Moldovei în 
epoca moviIeştilor, intervenind, după cum am văzut, în repetate rînduri cu ar¬ 
mele; Barnowski a fost însă nevinovat, după cum nevinovat va fi, mai tîrziu, 
Brîncovcami. 

Pov esteşte Mmm Cosim că atunci cînd a venit delegaţia de boieri să-i ofere, pen¬ 
tru a doua oaia. tronul, un prieten polon l-ar fi sfătuit să nu primească. „Dulce este 
domnia de Moldov a", ar fi răspuns Barnowski, „Eară şi obezile turceşti încă sînt 
grele" ar fi replicat leahul. 

Cu cîteva zile înainte de execuţie, Barnowski îşi făcu, în închisoare, testamen¬ 
tul; c o pagină mişcătoare, arăiînd înălţimea de suflet şi adînca credinţă a celui care-şi 
presimţea sfîrşitul. El hotărăşte ca ocinele sale din Polonia să se vîndâ fostului pro¬ 
prietar; din banii rezultaţi, sc vor da 5 000 de zloţi bisericii din L’vov „care am 
sfîrşit-o noi cu cheltuiala noastră"; se vor isprăvi apoi lăcaşurile duinnezeeşti în¬ 
cepute şi se vor plăti toate datoriile. Averea mobilă „să se dea pe la mănăstiri şi 
biserici, pentru sufletul nostru şi al părinţilor noştri". în ce-1 priveşte, roagă ca oase¬ 
le sale sa „nu zacă în pagini", ci să fie aduse la Dragomima. 

Creşterea influenţei greceşti. în timpul primelor trei decenii ale veacului 
al XVII-lca, constatăm o creştere a influenţei greceşti în ţările noastre. Această 
influenţă era vcchc şi sc manifestase pe diferite căi. Mai întîi, pe cale biseri¬ 
cească; primii mitropoliţi ai Ţării Româneşti fuseseră greci, trimişi de patriar¬ 
hia din Constantinopol; mai tîrziu, veniseră călugări greci de la Muntele Athos; 
numărul lor a sporit atunci cînd s-a introdus obiceiul în ţările noastre să se închine 
mănăstirile dc aici către alte mănăstiri vestite din răsărit, să se pună, cu alte 
cuvinte, sub ocrotirea şi conducerea acestora. A doua cale era cea politică. Printre 
dregătorii noştri, unii au fost greci, din grecii aceia care s-au refugiat la noi în 
timp ce turcii cucereau Peninsula Balcanică şi Constantinopolul, sau din aceia 
care au locuit şi după cucerire în Constantinopol şi au ajuns, cu vremea, la o 
însemnătate deosebită. în veacul al XVI-lca, o sumă dintre domnii noştri, între 
alţii Petru Şchiopul, s-au înrudit chiar cu familiile de seamă greceşti. în sfîrşit, 
a treia cale dc influenţă era cea economică: mulţi dintre negustorii Ţărilor Ro¬ 
mâneşti, încă din veacul al XlV-lea, erau greci; ei se întîlneau mai ales în ora¬ 
şele de la Dunăre şi în capitală. în veacul al XVl-lea, sc ocupau mult cu negoţul 
dc vite, în special de oi, pentru aprovizionarea Constantinopolului. 

Mişcările împotriva grecilor. Radu Mihnca a fost unul dintre domnii care 
s-au înconjurat mai mult de greci, dîndu-lc dregătorii însemnate, aducătoare 
de venit. Această preferinţă a nemulţumit însă pe boierii de ţară. Unul dintre 
aceştia, Bărcan Stolnicul , complotă, împreună cu cîţiva tovarăşi, împotriva 
domnului; fu însă descoperit şi decapitat. A doua mişcare, mai însemnată, avu 
loc în 1617; conducător, de data aceasta, era Lupu paharnicul Mehedinţeanu. El 
izbuti să gonească din scaun pe Alexandru Iliaş , care sprijinea pe greci şi mai 
mult dccît Radu Mihnea; fură ucişi o sumă de greci, boieri, prelaţi şi negus¬ 
tori; plăti însă şi Lupu cu viaţa încercarea sa, deoarece, sub domnul următor, 
el fu prins cu vicleşug de către turci şi tras în ţeapă. Abia cea de a treia mişcare 
va reuşi: ca va avea drept urmare venirea pe tron a lui Matei Ba sar ah. Această 
a treia mişcare, pornită de boierii olteni, a început sub Lcon vodâ\ Ia început, 
răsculaţii au fost învinşi şi au trebuit să se refugieze în Ardeal, unde principele 
Ghcorghe Râkoczy I i-a primit bine şi i-a ajutat; venind cu forţe noi, ci izbutesc, 
de data aceasta, biruind într-o luptă, în marginea Bucureştilor, lîngă mănăstirea 
Plumbuita, pe noul domn Radu Iliaş , care fugi „cu marc spaimă şi cu capul 
gol' 4 (25 octombrie 1632). 

Cîteva luni mai tîrziu, în aprilie 1633, izbucnea şi în Moldova o mişcare 
împotriva domnului Alexandru Iliaş — acelaşi pe care-1 gonise din Muntenia 
Lupu Mehedinţeanu — şi a sfetnicilor săi greci. în fruntea nemulţumiţilor era 
vornicul Vasile Lupu. Domnul e nevoit să plece şi de data aceasta; tronul nu 
e ocupat însă de conducătorul răsculaţilor dccît în anul următor, 1634. 

Matei Basarab şi Vasile Lupu. Matei Basarab (1633-1654), originar din 
Oltenia, a fost un domn gospodar şi viteaz, cîrmuind cu pricepere ţara şi ştiind 
s-o apere, la nevoie, cu armele. A fost, de asemenea, un domn evlavios şi un 
sprijinitor al culturii: în vremea lui s-au ridicat multe lăcaşuri dumnezeieşti şi 
s-au tipărit o sumă de cărţi, bisericeşti şi laice. Cronica rezumă domnia Iui în 
următoarele cuvinte caracteristice: „Ţara iubea pre domn şi domnul pre ţară“ 

Vasile Lupu (1634-1653) a avut şi el însuşiri deosebite: era iubitor de cul¬ 
tură şi evlavios, dar de o mîndric şi de o ambiţie care l-au făcut să comită greşeli 
şi, în cele din urmă, să piardă tronul. Iubea, întocmai ca şi Radu Mihnea, luxul 
şi fastul; numai nasturii de la haina lui de ceremonie făceau 100 000 de galbeni, 
iar bijuteriile doamnei, peste 400 000. De aceea, Miron Costin şi spune că era 
„om cu hirea înaltă şi mai mult împărătească decît domnească 44 , aşadar nepotrivi¬ 
tă cu mijloacele Moldovei. 

Lupu voia să cuprindă şi Ţara Românească, spre a pune ca domn acolo pe fiul 
său loan , un tînăr firav, bolnăvicios. în acest scop, face el o primă expediţie în 
1637, nereuşită, fiind nevoit să se retragă în faţa lui Matei, căruia-i venise în aju¬ 
tor şi o oaste de ardeleni, trimisă de Gheorghe Râkoczy. A doua încercare are 
loc în 1639; şi de data aceasta, ea dă greş. Moldovenii sînt bătuţi rău, între satele 
Ojogeni şi Nenişori (azi satul Armăşeşti, în jud. Ialomiţa); Vasile Lupu abia 
scapă cu fuga Ia Brăila, şi de acolo trebuie să plece pe furiş, deoarece era să 
fie prins de turci. 

După această a doua înfrîngere, relaţiile se restabilesc; ca semn de pace şi 
de bunăvoinţă, fiecare din cei doi domni zideşte un lăcaş dumnezeiesc în ţara 
celuilalt. Matei înalţă mănăstirea Soveja , în ţinutul Putnei, iar Vasile reface bise¬ 
rica Stelea din Tîrgovişte. Cei zece ani care urmează sînt ani de linişte şi de 
belşug. Abia în 1649 are loc o ciocnire cu tătarii, provocată însă de moldoveni, 
care le iau acestora o parte din prada cu care se întorceau din Polonia. Drept 
răspuns, hanul trimite, în anul următor, o oaste asupra Moldovei; o dată cu ea, 
năvăliră şi cazacii. Aceştia erau o strânsură de oameni de toate naţiile, locuiau 
în Ucraina, în special în regiunea de la pragurile sau cataractele Niprului şi as- 
cultau de poloni. In 1648, din cauza prigonirilor, se răscoală însă, avînd în frunte 
pe hatmanul Bogdan Hmielniţki. Bogdan voia să-şi facă legături între vecini şi 
se gândise să căsătorească pe fiul său Timuş cu Ruxandra y frumoasa fiică a lui 
Vasile Lupii. Acesta însă nu voia să dea un răspuns lămurit, şi pe drept cuvânt: 
feciorul hatmanului era doar un barbar, faţă de rafinata domniţă moldoveană; 
ca mijloc de convingere, năvăliră cazacii împreună cu tătarii. Ţara fu arsă şi 
prădată; sc luară mulţi robi, şi Vasile Lupu trebui să consimtă la nuntă, care se 
şi făcu, în 1652, la Iaşi, cu alai mare. Hmielniţchi făgădui, în schimb, ajutor la 
nevoie. 

Această alianţă a domnului Moldovei cu cazacii nelinişti însă atît pe Matei 
Basarab, cît şi pc noul principe al Transilvaniei, Gheorghe Răkoczy al lUlea. 
Ei sc sfatuiră să-l îndepărteze deci dc pe tron şi dădură, în acest scop, ajutor de 
oaste unui boier moldovean, logofătul Gheorghe Ştefan, care rîvnea domnia. 
Vasile Lupu fu surprins nepregătit şi trebui să fugă la Hotin, iar de acolo peste 
Nistru, aşteptînd ajutor dc la ginerele său Timuş. Acesta sosi, într-adevăr, Gheor¬ 
ghe Ştefan fu respins, dar biruitorii, în loc să fie mulţumiţi cu atîta, porniră mai 

A 

departe, peste Milcov, spre a pedepsi pe Matei. In lupta care avu loc la Finta , 
vitejia bătrînului domn muntean triumfa iarăşi; deşi rănit la picior de un glonţ, 
acesta stătu în mijlocul ostaşilor săi, luptînd alături de ei şi îmbărbătîndu-i. Silit 
sâ sc retragă, cu pierderi grele, Vasile fu urmărit de Gheorghe Ştefan, care luă 
de data aceasta definitiv domnia. Timuş*îşi găsi moartea apărînd cetatea Sucevei, 
iar socrul său trebui să plece peste Nistru şi de acolo la Constantinopol, unde 
îşi isprăvi viaţa. 

Un an după lupta de la Finta, în 1654, închise ochii şi Matei Basarab. Cu 
puţin înainte dc moarte, avu el durerea să vadă o răscoală a seimenilor şi doro¬ 
banţilor, ostaşi cu plată, care făcură multe neorînduieli, cerînd sporirea soldelor, 
şi uciseră şi cîţiva boieri. Înmormîntate, mai întîi, în Biserica Domnească din 
Tîrgovişte, rămăşiţele pămînteşti ale voievodului au fost duse, mai tîrziu, la Ar - 
nota , ctitoria sa din judeţul Vîlcea. Tot Matei a zidit şi mănăstirile Căldâruşani , 
Strehaia y Dintr-un lemn (Vîlcea), Sadova (Dolj), Măxineni (Râmnicu-Sărat), 
Slobozia lui Enache Postelnicul (actuala Slobozie din Ialomiţa), precum şi bise¬ 
rici noi la mănăstirile Negru Vodă din Cîmpulung , Plătăreşti şi Plumbuita (Ilfov), 
Lăculeţe (Dâmboviţa), episcopia din Buzău şi Brebu (Prahova). A zidit apoi bi¬ 
serici în Bucureşti (a Sărindarului şi a Sfinţilor Apostoli Petru şi Pavel ), în 

Târgoviştc (două biserici cu hramul Sf. Nicoîae ), în Craiova (frumoasa Biserică 
Domnească ), în Gherghiţa (Biserica Domnească) şi Ia Drăgăneşti (Teleorman); 
tradiţia îi mai atribuie cîte un lăcaş şi la Caracal , Piteşti, Ploieşti şi Călugăreai. 

în afara hotarelor, Matei a ridicat trei biserici: una în Ardeal şi două în Bul¬ 
garia. Biserica din Ardeal se află în satul Porceşti (jud. Sibiu) şi a fost zidită în 
1653, din aprilie pînâ în septembrie; cele două din Bulgaria se găsesc pe ma¬ 
lul Dunării. Una c la Vidin, cu hramul Sf. Vineri; cea de a doua, avînd hramul 
Sfinţilor Apostoli Petru şi Pavel, se află Ia Sviştov; chipul lui Matei şi cel al 
soţiei sale, doamna Elina, se văd încă, la locul de cinste, pe peretele ctitorilor. 

Doamna Elina e ctitora bisericii din Fierăşii (Ilfov), pe care a ridicat-o di 
temelie „cu osteneala şi în parte... a... fratelui" ei Udrişte sau „loresl Năsturel" 
Tot ei i se datoreşte biserica din Negoieşti (jud. Ilfov). La mănăstirea Slătioarclc, 
doamna e înfăţişată pe tabloul ctitoricesc împreună cu Eealerina, soţia lui 
Alexandru al II-lea (1568-1577), prima ctitoră; ca a dat mănăstirii o moşie şi a 
făcut probabil reparaţii şi pictura bisericii. Numele doamnei Elina apare de alt¬ 
fel împreună cu acela al lui Matei pe multe din pisaniile mănăstirilor şi bise¬ 
ricilor ridicate de acesta. îl întîlnim astfel Ia Strehaia, la Măxincni, la Lăculeţc, 
la Plătăreşti etc. 

Nu s-a stabilit pînă acum cu precizie numărul ctitoriilor Iui Matei Basarab. 
Un contemporan, clericul sirian Paul de Alep, care a fost prin Muntenia în două 
rînduri în timpul domniei lui, dă cifra de „o sută cincizeci de mănăstiri şi bi¬ 
serici, zidite magnific din piatră" Este, evident, o exagerare. Cronica ţării, scri¬ 
să mai tîrziu, dă numai douăzeci de biserici şi mănăstiri, ceea ce c sub realitate. 
Un lucru e sigur însă: Nici unul dintre domnii Ţării Româneşti nu a ridicat ati- 
tea lăcaşuri bisericeşti ca Matei Basarab. 

Şi Vasile Lupu a fost un mare ctitor: a înălţat o sumă de lăcaşuri sfinte, mai 
puţine la număr — e adevărat — decît vecinul său, dar mai împodobite, mai 
bogate. în plus faţă de acesta, s-a interesat de aproape de conducerea centrală 
a bisericii răsăritului, aşadar de patriarhia din Constantinopol, stabilind norme 
noi de gospodărie, plâtindu-i datoriile, provocînd chiar întrunirea unui sobor 
sau sinod la Iaşi (1642), în care s-au discutat probleme dogmatice. El poate fi 
considerat deci — sub raportul bisericesc, cum era, de altfel, şi sub acela al 
fastului ca un adevărat urmaş al împăraţilor bizantini. 

în ce priveşte construcţiile, Vasile Lupu începe prin a isprăvi biserica Sfiitu¬ 
lui Ioan Botezătorul din Iaşi , ctitoria lui Miron Bamovski, pe care acesta nu 
apucase s-o facă decît pînă la înălţimea ferestrelor. Pisania ne arată că lucrarea 
era gata în noiembrie 1635. în anul următor, domnul face biserica din Şerbeşti 
(judeţul Neamţ) cu hramul „marelui mucenic Gheorghe 14 . Urmează, în 1638, 
biserica SJîntul Atanasie de la Copou\ pisania, în limba slavă, pomeneşte pe 
domn, pe „iubita doamna noastră Teodosia şi iubiţii copiii mei Ion voievod şi 
Mana şi Ruxandra"; adaugă, de asemenea, ştirea că lăcaşul s-a sfinţit „cu mîna 
preasfînţitului patriarh Chirii". 

Cea mai frumoasă dintre ctitoriile lui Vasile Lupu este, fără îndoială, mănăs¬ 
tirea Trei Ierarhi din Iaşi. Bogatul şi ambiţiosul voievod n-a cruţat mijloacele 

pentru a realiza o operă care să impresioneze — şi a impresionat, într-adevăr, atît 
pe contemporani eît şi pe urmaşi — prin trăinicia şi valoarea materialului — pia¬ 
tră şi marmură —, prin mulţimea şi varietatea podoabelor. Bine proporţiona¬ 
lă, elegantă chiar, inspirîndu-sc, atît în linia generală cît şi în diferitele detalii 
arhitectonice, din stilul caracteristic moldavo-bizantin al lăcaşurilor anterioare, 
biserica c acoperită, însă, dc sus pînă jos, de sculpturi în piatră, dispuse în şiruri 
orizontale, nici unul la fel cu celălalt. Este un exces de împodobire, deoarece 
nu se ţine seama de valoarea funcţională a diferitelor părţi ale clădirii. Nici 
profuziunea dc aur nu este în avantajul ci. Totuşi, nu se poate nega că Trei Ierarhii 
rămînc una din operele reprezentative ale arhitecturii noastre bisericeşti. 

Intre Prut şi Nistru, Vasile Lupu a ridicat două biserici: una în Orhei, alta 
„supt cetatea Chiliei “ Pisania celei dintîi nu ne dă data zidirii; deoarece însă 
ca aminteşte numele doamnei Teodosia, rezultă că lăcaşul e cel mai tîrziu din 
1639: în acest an, după 6 mai, moare prima soţie a voievodului. Pisania celei de 
a doua arată că lucrurile s-au început la 1/11 martie 1647 şi s-au isprăvit la 30 
mai (9 iunie) 1 648. Biserica dm Chilia poartă hramul s furtului Nicolae. Vasile Lu¬ 
pu c ctitor şi la Pohrata, unde a refăcut zidul împrejmuitor. Ultimul lăcaş pe 
care a apucat să-l isprăvească dc zidit, fără însă a-1 zugrăvi, este Hlincea\ aci, 
în locul ctitoriei mai vechi, a ginerelui lui Petru Şchiopul, a înălţat el o bise¬ 
rică, avînd hramul marelui mucenic Gheorghe. Zugrăveala se datoreşte lui 
Ştefăniţă Lupu. 

Tot Ştefăniţă Lupu a isprăvit şi puternica şi înfaţişătoarea biserică a mănăsti¬ 
rii Gol iei: c cea mai marc dintre ctitoriile părintelui său. Pisania, în limba sla¬ 
vă, spune: Eu, robul Domnului Dumnezeului nostru Iisus Hristos, Io Vasilie 

voievod am zidit această sfîntâ mănăstire şi, nefrind săvîrşită de mine, cu aju¬ 
torul lui Dumnezeu Io Ştefan voievod, Fiul lui Vasilie voievod, am săvîrşit-o, 
la anul 7168 (1660) mai 24“ (3 iunie stil nou). înfăţişarea acestui lăcaş se deo¬ 
sebeşte simţitor dc aceea obişnuită a bisericilor moldovene contemporane; se 
simte o dublă influenţă străină: a barocului pe de o parte, rusească pe de alta; 
aceasta din urmă se observă şi în pictură, care a fost făcută de meşteri ruşi, de 
la Moscova. 

în afara hotarelor, Vasile Lupu a rezidit, din piatră, biserica Şfînta Paraschiva 
din Liov (1644, august 15/25) şi a înzestrat-o cu o moşie din apropierea oraşului, 
cumpărată de la un polon. El e, de asemenea, ctitor la mănăstirea SJinta Lavră 
din Moreea (Peloponez), în ţinutul Kalavryta; o însemnare posterioara, gre¬ 
cească, arată că „a fost clădită acea mănăstire cu bani moldoveneşti, ai lui Vasile 
şi ai Iui Ştefan voievod şi ai lui Ioan voievod şi ai Ecaterinei doamna (cea de 
a doua soţie a Iui Lupu) şi ai altor boieri din Vlahia". 

CANTEMIREŞTII 

„...Cu voia şi cu sfatul părintelui vlădicăi şi a egumenilor şi a 
hoiarilor şi al tutuivr căpeteniilor şi a toată ţara rugîndu-mi-se, 
ne-etu rădicat domn, iar domnia mea aceasta nu o aş fipohlit... că 
de nici unile lipsă n-am fost, ci ca un domn eram la casa mea, ci 
numai pentru rugăciunea tuturor ... şi pentru ca să nu vină niscari 
striini domni asupra fârăi şi a săracilor să-i necăjească făr'de mi¬ 
lă şi să pustiiască ţara, pentru aceia am luat domnia mea jugtd aces¬ 
ta asupra domniei meale. “ 

(Scrisoarea lui Brâncovcanu din 23 noiembrie 1688 
călre egumenul mănăsti i Brâncovcni) 

Urmaşii lui Matei Basarab şi Vasile Lupu. După domniile lungi ale iui 
Matei Basarab şi Vasile Lupu, urmară, atît într-o ţară cît şi în cealaltă, o serie 
de domnii scurte şi fără prea mare însemnătate. în Muntenia, trebuie pomenit 
mai întîi Constantin Şerhan Basarab (1654—1658), zis şi Cîrnul , fiul nelegi¬ 
tim a! lui Radu Şerban şi succesorul la tron al lui Matei. Porecla lui se explică 
prin aceea că, fiind bănuit că ar umbla după domnie, fusese „însemnat* 4 la nas 
dc către Matei Basarab. în timpul lui, seimenii şi dorobanţii se răsculară din 
nou, ucigînd cincisprezece boieri şi jefuind pînă şi bisericile. Domnul făcu 
atunci apel la Ghcorghc Râkoczy al H-lea, principele Transilvaniei, carc-i era 
prieten, şi (a Ghcorghc Ştefan, domnul Moldovei. Aceştia trimiseră, într-ade- 
văr, cîte o anuală şi, în lupta de la Şoplea, răsculaţii fură sfarîmaţi de către arde¬ 
leni; urmă apoi o adevărată vînătoare a celor scăpaţi din luptă. Rezultatul final 
fu din cele mai rele pentru puterea noastră militară. Intr-adevăr, o dată desfiin¬ 
ţaţi seimenii şi dorobanţii, oastea munteană rămase cu totul slăbită, nemaiputînd 
constitui, ca în trecut, un mijloc de apărare al ţării şi al domnului ei. Daca Brân- 
coveanu ar fi avut armata lui Matei Basarab, el n-ar fi sfîrşit sub sabia călău¬ 
lui, la Constantinopol. 

Contemporan cu Constantin Şerban, e, în Moldova, Gheorghe Ştefan 
(1654-1658). Şi acesta stă în reiaţii bune cu principele Transilvaniei, Gheorghe 
Râkoczy al Il-lea. Din cauza legăturii care era între cele trei ţări româneşti, 
legătură care amintea pe aceea mai veche, din vremea lui Mihai Viteazul, turcii 
devin bănuitori. Ei se folosesc de faptul că Râkoczy întreprinde, fără voia lor, 
o expediţie în Polonia (voia să ocupe tronul acesteia!), expediţie la care trimit 
cîte un detaşament şi Gheorghe Ştefan şi Constantin Şerban, pentru a scoate 
din domnie pc aceştia doi. Râkoczy însuşi e înlocuit şi moare curînd după aceea 
(8 iunie 1660) de pe urma rănilor căpătate într-o luptă cu turcii. 

După ieşirea din domnie, atît Constantin Şerban cît şi Gheorghe Ştefan au 
pribegit multă vreme prin străini, tragînd mereu nădejde şi încercînd să-şi 
recapete domniile. Cel dintîi a ajuns chiar, pentru scurtă vreme, să stapînească 
Moldova, la începutul anului 1661; şi-a sfîrşit viaţa ia Waniowice, în Polonia, 
în 1685. Constantin Şerban a zidit biserica patriarhiei din Bucureşti, o biserică 
în satul Tinăud din Ardeal şi alte două în nordul Ungariei. Gheorghe Ştefan a 

colindat prin multe ţări; a fost în Austria, în Prusia, în Rusia — cu al cărei ţar 
încheiase, pe cînd era domn, un tratat —, chiar şi în Suedia; şi-a sfîrşit zilele 
la Stettin, în 16S8. Rămăşiţele sale pămînteşti au fost aduse în ţară şi îngropate 
la mănăstirea Caşin, ctitoria sa. 

Mihnea al IIMea, urmaşul lui Constantin Şerban Basarab. e una din figurile cele 
mai curioase şi mai interesante ale istoriei noastre; face parte din aceeaşi categorie 
cu Despot şi Gaspar Graţiani. Ca şi cel dintîi, el e străin cronica ţării îi numeşte 
„grec cămătariu“, feciorul lui Iane Surdul —, dar caută să se prezinte înrudit cu 
domnii de ţară, dîndu-se drept fiul lui Radu Mihnea. Ca şi cel dc al doilea, a trăit 
la turci, dar o dată suit pe scaun, se ridică împotriva lor şi le face război, cu acelaşi 
rezultat de altfel. Are însuşi e poet, erudit, caligraf, cunoaşte turca, araba, persa¬ 
na, greaca, latina şi româna. îşi ia ca model pe Mi hai Viteazul şi îşi schimbă, spre 
a-i semăna, numele, zicîndu-şi: „Io Mihail Radu voievod" In urma răscoalei îm¬ 
potriva turcilor, a trebuit să părăsească tronul; a murit la Sâlmar, în 1660. 

Partidele boiereşti muntene. în vremea aceasta, boierimea munteană 
ajunsese foarte puternică şi bogată; ea era împărţită în două pari ide: una a Can- 
tacuzinilor, avînd în frunte pe postelnicul Constantin Canlacuzino, boier înţelept 
şi foarte avut, fruntaşul boierimii muntene; cealaltă, a Bă Icni lor. după numele 
lui Gheorghe Băleanu, marele ban. 

Constantin Cantacuzino era ginerele lui Radu Şerban: luase în căsătorie pe fiica 
acestuia, Elena. A avut şase feciori, toţi mari dregători, unul dintre ei, Şerban, a 
ajuns chiar domn; altul, Constantin , mare stolnic, a fost cel mai învăţat boier al vre¬ 
mii sale. Una din fiicele postelnicului a ţinut în căsătorie pe Papa Brâncoveanu, tatăl 
viitorului domn. 

In urma unor intrigi şi a unor pîri nedrepte ale boierului Stroc Lcurdcanu, 
din partida Bălenilor, postelnicul Constantin Cantacuzino este ridicat dc la 
moşia sa din Prahova, dus la mănăstirea Snagov şi sugrumat (1663). După mazi¬ 
lirea lui Grigoraşcu Ghica, domnul din ordinul cănii a se făcuse această crimă 
şi care îndată după aceea se caise amar dc gestul său, soţia şi feciorii celui ucis 
începură însă o acţiune energică de reabilitare a postelnicului şi de pedepsire a 
lui Stroe Leurdeanu. Acţiunea lor e încununată, în cele din urmă, de succes; mai 
mult chiar, unul dintre feciori, şi anume Şerban, izbuteşte să ia domnia (1678). 

In răstimpul dintre 1663, cînd a fost ucis postelnicul, şi 1678, cînd s-a suit pe 
tron fiul său, s-au perindat în Ţara Românească patru domni; mai dc seamă este 
Antonie vodă din Popeşti , un bătrîn blînd şi bun; în vremea lui are loc pedepsirea 
Iui Stroe Leurdeanu şi reabilitarea memoriei postelnicului. 

Şerban Cantacuzino (1678-1688) era înalt, avea o înfăţişare impunătoare, 
maiestuoasă şi o voce foarte puternică. La început, a pedepsit şi a persecutat 
pe mai mulţi dintre membrii partidei adverse; mai tîrziu, a căutat să curme con¬ 
flictul, căsătorind pc una din fiicele sale cu nepotul lui Gheorghe Băleanu. 

Radu Popescu, cronicarul partidei Bălenilor, descrie astfel începutul domniei: 
„Mare şi întunecat nour şi plin de fulgere şi trăsnete au căzut pe Ţara Rumânească 

cu Şărban vodă, carele ca cu neşte trăsnete cu răotatia lui au spart şi au dăzrădă- 
cinat nenumărate case de boiari şi de slujitori şi de săraci şi pre mulţi au omorît 
cu multe feluri de cazne şi i-au sărăcit cu multe feliuri de pedepse 4 * 

Şerban Canlacuzino însoţeşte pe turci în campania pe care o fac aceştia îm¬ 
potriva imperialilor, asediind Vicna (1683). Fiindcă era însă cu sufletul de par¬ 
tea creştinilor, el nu pune în tunurile sale ghiulele adevărate, ci uncie care nu 
făceau stricăciuni. Mulţumită rezistenţei eroice a garnizoanei sale şi mai ales 
ajutorului pe care i-1 dă loan Sobieski, regele Poloniei, Viena rezistă asediului; 
turcii, dimpotrivă, suferă o marc înfringere; în retragere, ei părăsesc bagajele şi 
muniţiile. Această înfringere c începutul decăderii turceşti; în 1686 e cucerită 
Bucla, unde steagul cu semiluna flutura din timpul sultanului Soliman al 11-lea 
(vezi mai sus, p. 169); în anul următor, creştinii repurtează o mare biruinţă la 
Mohât\\ acolo unde fuseseră înfrînţi cu mai bine de un veac şi jumătate înainte. 

A _ 

In felul acesta armatele împăratului Leopolcl ajung la hotarul Ţării Româneşti. 
Şerban Cantacuzino se hotărăşte atunci să înceapă tratative cu creştinii, spre 
a scăpa de suzeranitatea turcească. Sc fac propuneri de o parte şi dc alta, dar 
tocmai cînd era să sc încheie actul, în care scop trimisese o numeroasă dele¬ 
gaţie la Vicna, în frunte cu unul din fraţii săi, Şerban moare. 

Domnia lui e însemnată şi prin fapte de ordin cultural. El întemeiază, la 
Bucureşti, în 1679, o şcoală dc învăţătură superioară, sau, cum se spunea atunci, 
o „academic 4 *, unde cursurile se făceau însă în greceasca veche. Tot el pune să 
se traducă în româneşte mai multe cărţi bisericeşti, dintre care cea mai însem¬ 
nată c Biblia (1688). A zidit mănăstirea Cotroceni , unde i se află şi mormîntul. 

Constantin Brâncoveanu (1688-1714) a avut una din domniile cele mai 
lungi din istoria Munteniei. Nepot al lui Şerban Cantacuzino — mamă-sa era 
sora fostului domn —, fruntaş între dregători — era vel-logofat —, stăpînind 
o avere însemnată şi mulţumit cu situaţia sa, el nu voia tronul; a fost însă îm¬ 
pins să-l primească dc către ceilalţi boieri, care-i preţuiau firea chibzuită, paş¬ 
nică şi aleasă. 

Cronica ţării ne arată cum s-au petrecut lucrurile: „Logofete — i-au spus boie¬ 
rii —, noi cu toţii pohtim să ne fii domn 1 *. Brâncoveanu zise: „Dar ce aş vrea eu cu 
domnia? De vreme ce ca un domn sînt la casa mea, nu-mi trebuieşte să fiu; ear ei 
ziseră: Ne rugăm, nu lăsa ţeara să intre alţi oameni, sau răi sau nebuni, să o strice, 
ci fii! Şi-l luară de mîni şi-l împingea de spate şi acolea fiind şi un capegiu împărătesc 
pentru trebi împărăteşti, îl dusease şi pre el la mitropolie, şi duseră caftan la cape- 
gi-başa al împăratului de l-au îmbrăcat cu caftan şi intrară în biserică de au citit 
molitvele de domnie şi au mers de i-au sărutat mîna, zicîndu-i: Mulţi ani!" 

La începutul domniei, armatele împăratului Leopold au intrat în ţara şi au 
stat cîtăva vreme, facînd tot felul de rechiziţii, cerînd hrană, furaje şi altele. 
Sosind însă tătarii, ele se retrag în Ardeal, urmărite de aceştia şi de Brâncoveanu; 
între Zămeşti şi Tohani are loc lupta (1690), în care austriacii sînt învinşi, iar 
comandantul lor, generalul Heissler, e prins. Dar nu după mult timp, relaţiile 

se restabilesc, ba chiar, în 1695, Brâncovcanu c făcut „Principe al Sfîntului Im¬ 
periu 14 . Sultanul, la rîndul lui, îl întăreşte în scaun: situaţia domnului muntean 
era din cele mai tari. 

în acelaşi an, se reiau luptele dintre austriaci şi turci, care lînecziscră în ulti¬ 
mul timp. La Zenta , în 1697, cei dintîi repurtează o victorie strălucită: urmarea fu 
pacea de la Karlovitz (1699), prin care ei capătă Ungaria şi Ardealul, turcii râmî- 
nînd, la nord de Dunăre, numai cu Banatul Timişoarei. în acelaşi an, Brânco¬ 
vcanu capătă de la sultan domnia pe viaţă. Aceasta însă nu împiedică, patru 
ani mai tîrziu (1703), sa fie chemat, în urma intrigilor duşmanilor lui, la Poartă; 
o asemenea chemare era întotdeauna cu primejdia tronului, ba chiar şi a vieţii. 
Mulţumită însă numeroaselor pungi de bani pe care ic dă, Brâncovcanu nu pate 
nimic de data aceasta; el întîlneşte, la Adrianopol, pe marele vizir, îl atrage de 
partea sa şi se întoarce din nou în scaun. Urmează apoi o epocă liniştită, de 
belşug, cea mai frumoasă epocă din domnia lui. Voievodul, înconjurat de o fami¬ 
lie numeroasă, clădeşte palate, biserici şi mănăstiri, încurajează arta, sprijină pe 
cărturari, duce o viaţă plăcută, în strălucire şi lux. 

Această vreme fericită ţine pîna în 1711, cînd izbucneşte un nou război, de 
data aceasta între turci şi ruşi. Brâncovcanu stă în rezervă, voind să vadă cine 


va birui; un boier de al său care-i era şi rudă, spătarul Toma Cantacuzino, trece 
însă cu o parte din călărime la ruşi, şi-i ajută să cucerească Brăila. împotriva aştep¬ 
tărilor, dc data aceasta, biruirâ turcii, şi ei începură să bănuiască pe domn de 
necredinţă. Se adăugară apoi intrigile duşmanilor săi — si între aceştia erau 
chiar boieri din apropierea tronului, mai mult chiar, nule de ale sale, ca stol¬ 
nicul Constantin Cantacuzino —, se adăugă, în sfirşit, faptul că Brâncovcanu 
dăduse să i se bată în Ardeal o medalie de aur cu chipul său, ceea ce putea fi 
considerat ca un semn de independenţă. (în realitate, o făcuse spre a sărbători 
împlinirea a 60 dc ani.) Toate acestea grăbiră sfirşitul bogatului domn muntean, 
a cărui uriaşă avere era şi ca o pricină de pierzare. în apropierea Paştilor, în anul 
1714, sosi la Bucureşti un trimis al sultanului. Brâncovcanu îl primi în divan, 
nebănuind nimic, cînd deodată văzu că i se pune pe umăr năframa de mătase 
neagră, semnul maziliei. Fără să încerce o împotrivire, pomi el, împreună cu 
familia şi o parte din averi, la Constantinopol. Aci fii închis la Ediculc (înseam¬ 
nă „Şapte turnuri 44 ), i se confiscară toate bunurile, pînă şi banii pe care-i avea 
depuşi la Veneţia — 400 000 lei —, şi în ziua de 15 august, cînd împlinea cci 
60 de ani, fu pornit, în picioarele goale, la locul dc osîndă. Întîi se tăie capul sfet¬ 
nicului său de încredere, Icnache Văcărcscu, apoi li sc tăiară capetele celor patru 
feciori, Constantin, Ştefan, Radu şi Matei; la urmă, după ce văzuse toată gro¬ 
zăvia, căzu şi capul lui însuşi. Trupul îi fu adus, mai tîrziu, în ţară şi îngropat 
la biserica Sf. Ghcorghc Nou din Bucureşti, zidită dc el, sub o candelă pusă de 
soţia sa Marica. 


Candela, descoperită în 1914, tocmai cînd se împlineau două sute de ani de la 
moartea domnului martir, arc următoarea inscripţie: „Această candelă, ce s-au dat la 
Sfeti Gheoighe ccl Nou, luminează unde odihnesc oasele fericitului domn Io C'ostandin 

Brâncoveanul Uasarab voievod şi iaste făcută de doamna Măriei sale Maria, carea 

şi Măria sa nadăjduiaste în Domnul iarăşi aice să i se odihnească oasele, iulie în 

12 zile 7228“ (1720). 

Ctitoriile. Constantin Brâncovcanu a fost un mare credincios. Cronica îl 
arată ca pc un domn „creştin şi pravoslavnic, cu dragoste şi cu rîvnă creştinească 
şi fierbinte 41 : nu c deloc o exagerare. Acest puternic sentiment i-a călăuzit în¬ 
treaga sa viaţă şi i-a fost sprijinul ccl mai tare în ceasul crîncen al morţii. 

Numeroasele lăcaşuri dumnezeieşti pc care le ridică, le reface, le înzestrează 
pe întreg cuprinsul ţării si în afara hotarelor ei sînt manifestări concrete ale 
credinţei sale. încă pc cînd era boier, înalţă el două biserici pe proprietăţile Iui: 
una la Potlogi , în Dîmboviţa, alta la Mogoşoaia , lingă Bucureşti. Scurt timp 
după ce sc suie pc scaun, în vara celui de al doilea an de stapînire (1690), încep 
lucrările mănăstirii Horezu (Vîlcca), punîndu-se temeliile. Acest lăcaş e cea 
mai dc scamă ctitorie a lui Brăncovcanu; construcţia lui, cu modificările aduse 
ulterior, cu zugrăvelile, cu adaosurile, cu diferitele paraclise, ţinepînăîn 1705; 
esenţialul era gata însă la 1 K 28 septembrie 1697, cînd domnul, vizitînd mănăs¬ 
tirea, o găsi „griji tâ dc lut'* fol în Vîlcca, ridică credinciosul domn o nouă bise¬ 
rică, dc piatră, în locul celei vechi, dc lemn, la mănăstirea Manuil. La Brâncoveni , 
satul său dc baştină, vechiul lăcaş este dc asemenea înlocuit printr-unul nou; aceas¬ 
ta se face în 1699. Bucureştii sc bucură, sub raportul ctitoriilor, dc o deosebită 
grijă: trei mănăstiri, Slinuri (Jheorghe Nou, Sfintul îoan Grecesc — pe locul unde 
c azi Casa dc Depuneri — şi Sfintul Sava avură bisericile, neîncăpătoare sau 
întunecoase, înlocuite prin altele, de proporţii mari şi faimos lucrate. 

împreună cu unchiul său Mi hai Cantacuzino, făcu Brâncovcanu, între 1691 
şi 1697, o puternică mănăstire la Rânmicii-Sărat . înconjurată de ziduri înalte dc 
8 metri, prevăzute la colţuri şi pc două din laturi cu turnuri pătrate sau octogo¬ 
na le, ca era şi un loc dc „apărare 44 şi „multă scăpare 44 pentru populaţia de prim¬ 
prejur. 

A 

In afara hotarelor, credinţa şi dărnicia domnului ridicară biserici noi la Făgăraş 
(1698), la Ocna Sibiului (1701), la Is/nail (1698), şi la Galata , un cartier al 
Constantinopolului (1698). 

Vrednice dc pomenire sînt şi palatele pe care le ridică Brâncoveanu în 
diferite puncte ale ţării. Făcu un asemenea palat la Potlogi y pentru fiul său 
Constantin; un al doilea, la Mogoşoaia , pentru fiul său Ştefan. Pereţii acestui 
ultim palat erau împodobiţi cu picturi rcprczentînd călătoria, din 1703, la A- 
drianopol. Curtea din Bucureşti, refăcută de Brâncoveanu, avea grădini frumoase 
şi întinse care mergeau pînă în apa Dîmboviţei. Alte curţi erau la Doiceşti, unde 
au lucrat meşterii italieni Peccna Levin, la Brâncoveni, satul lui de baştină, la 
Simbăta de Jos , în Ţara Făgăraşului şi în multe alte locuri. 

Cantemireştii. Dintre domnii care urmează pe tronul Moldovei, după 
Ghcorghe Ştefan, merită să fie pomenit Isirate Dabija (1661-1665), domn de 
ţară, podgorean din ţinutul Putnci. A lăsat o bună amintire; a fost ultimul domn 

care a bănit bani moldoveneşti, bani mărunţi de aramă, numiţi „şa!ăi“ (schilling). 
După el a venit Gheorghe Duca, al cărui neam era din Peninsula Balcanică. A 
domnit în trei rînduri şi a participat şi el la asediul Vienci. în a doua şi mai ales 
în a treia domnie a pus biruri mari şi a dezlănţuit o adevărată teroare fiscală. Fiind 
însă bine văzut de către turci, cărora lc facca daruri bogate, a primit de la aceştia 
şi hâîmâma Ucrainei ; avea curţile sale peste Nistru, şi anume la Nemirov, pe 
Bug şi la Ţigănauca , în faţa Sorocii. La doi ani după ce şi-a isprăvit, în condiţii 
jalnice, ca prizonier al polonilor, ultima domnie, a ajuns pe tron Constantin 
Cantemir (1685-1693). Acesta era de fel din ţinutul Fă Ici ului; urmase cariera 
ostăşească, slujise şi în armata polonă. 

Cronicarul Ion Neculce îi face unnătonil portret sugestiv „Acest domn Cantemir 
vodă... carte nu ştia, ci numai iscălitura învăţase de o facea. Practică bună avea la 
voroavă era sănătos, mînca bine şi bea bine. Senine multe avea pe trup, de la războaie, 
în cap şi la mîni, de pe cînd fusese slujitor’ în Ţara Leşească. La stal nu era mare; 
era gros, burduhos, rumân la faţă, buzat. Barba îi era albă ca zăpada. 

în timpul lui, fac leşii două expediţii în Moldova; în cca dc a doua arc loc 
asediul Cetăţii Neamţului, cînd armata regelui Sobicski. alvatorul Vienci, e 
ţinută pe loc zile întregi de nouă vînători (numiţi, în mod greşit, în urma nuvelei 
lui Negruzzi, plăieşi: aceştia n-au existat decît în Muntenia şi în Ardeal!). 

Amîndoi fiii lui Constantin Cantemir au ajuns la tron. Cel mai mare, Antioh , 
a domnit în două rînduri şi a lăsat o bună amintire în ţară. Lui i se datoreşte o 
reformă fiscală prin care darea anuală, stabilită potrivit averii, sc plătea în 
patru sferturi ; e deci, în această privinţă, un precursor al Iui Constantin Ma- 
vrocordat. Cronicarul Ion Neculce îi face lui Antioh Cantemir următorul portret: 
„Om mare la trup, cinstiş, chipiş, la minte aşezat, judecător drept; nu era cărtu¬ 
rar, numai nici era om prost. Minciunile şi tclpijicurile (adică vicleniile) nu Ic 
iubia; la avere nu era lacom; obiceie nouă nu primea să le facă prea peste seamă; 
era vînător şi slujitor bun, după firea tatîne-său.“ 

Cel de al doilea fiu, Dimitrie , a domnit şi el, scurt timp însă, între anii 
1710-1711. Era foarte învăţat, îşi făcuse legături strînse cu marii demnitari dc 
la Poartă, şi turcii credeau, dîndu-i tronul, că vor avea în el un domn cu totul 
devotat intereselor lor. S-a întîmplat însă tocmai dimpotrivă. Cînd Petru cel 
Mare, ţarul Rusiei, începe războiul cu turcii, în 1711, Dimitrie Cantemir, cu- 
noscînd slăbiciunea acestora din urmă, trece de partea lui. Prin convenţia în¬ 
cheiată cu acest prilej, Moldova urma să aibă vechile ei hotare de la Dunăre 
şi Marc; domnia devenea ereditară în familia lui Dimitrie Cantemir; ruşii trebu¬ 
iau să dea solda necesară pentru întreţinerea unei oşti moldovene de 10 000 
de oameni şi nu cereau tribut. Ţarul vine Ia Iaşi, şi de aci porneşte pe Prut cu 
o parte a armatei, trimiţînd o altă parte să ia Brăila. Turcii, împreună cu tătarii, 
văzînd că armata rusească e puţină la număr şi obosită, o înconjurară la St ani Ieşti 
(jud. Fălciu). După mai multe zile de încercări zadarnice de a scăpa din capcana 

în care intrase, ţarul cere pace, şi vizirul, Fiind probabil cîştigat şi cu multe pungi 
de bani, i-o acordă. Ruşii pierd mai multe cetăţi şi plătesc despăgubiri de răz¬ 
boi, iar Dimitric Cantcmir părăseşte, împreună cu ei, Moldova. El şi-a sfîrşit 
zilele în Rusia, unde ţarul îi dăduse moşii întinse şi îl făcuse consilier al său; 
tot în Rusia a scris el o bună parte din lucrările care l-au făcut cunoscut în toată 
Europa. 

CULTURA ROMÂNEASCĂ ÎN VEACUL AL XVII-LEA. 
STAREA SOCIALĂ ŞI ECONOMICĂ 


In veacul al XVI 1-lea, spiritul românesc îşi gă¬ 
seşte forme de manifestare noi, alese şi puternice. 

în istoria noastră, veacul al XVII-lea este, înainte de toate, un veac al mani¬ 
festărilor culturale. Cele politice — războaie, tratate, răscoale — au mai puţină 
importanţă şi mai puţin răsunet, deoarece, în această privinţă, noi atîmăm mai 
mult de turci, nu mai avem libertatea de dinainte. în schimb, în domeniul cul¬ 
turii, spiritul românesc, liber, scăpat de sub apăsarea influenţei slavone, îşi gă¬ 
seşte forme de manifestare noi, alese şi puternice. Acum se alcătuiesc cronicile 
noastre, în graiul ţarii , acum se fixează limba literară , acum arta, bisericească 
şi laică, înfloreşte, dînd adevărate capodopere de gust şi eleganţă. 

Pentru a înţelege manifestările acestui secol al culturii , trebuie să ţinem scamă 
de trei factori: de starea socială şi economică din ţările noastre, de influenţele 
culturale care s-au exercitat asupra noastră şi, mai ales, de personalităţile cul¬ 
turale care s-au ivit atunci la noi. 

Starea socială şi economică. în acest secol, asistăm la o creştere şi mai 
mare a puterii boierimii. Prin veniturile legate de dregătorii — numărul aces¬ 
tora se înmulţeşte 1 —, prin scutirile de dări acordate de domni şi, uneori, şi 
prin negoţul pe care-1 fac, boierii ajung din ce în ce mai bogaţi, îşi sporesc ave¬ 
rile, adică, în primul rînd, moşiile. Acum se alcătuiesc latifundiile boiereşti , 
pe care puteai să mergi ceasuri şi, cîteodatâ, zile întregi. Sînt mari dregători 
care stăpînesc zeci şi sute de sate, în afară de vii, păduri, iezere, prisăci, şi case 
şi dughene în oraşe. Iordache Ruset, un fruntaş al boierimii moldovene, avea 
nu mai puţin de 213 moşii şi diverse proprietăţi, dintre care 112 sate întregi; Mi- 
ron Costin stăpînea 70 de sate. în Ţara Românească, fraţii Buzeşti aveau un nu¬ 
măr uriaş de moşii — exact 133 de toate —, iar postelnicul Constantin Cantacuzino 
era unul din cei mai bogaţi boieri ai vremii sale. 

Dar, în timp ce dregătorii se îmbogăţeau, micii proprietari, răzeşii sau moş¬ 
nenii, sărăceau. Din pricina birurilor tot mai grele, ei trebuiau adesea să-şi vîndă 
peticele lor de moşie, care merg să sporească latifundiile boierilor. în prima jumă¬ 
tate a secolului, asemenea vînzări sînt foarte dese; o dată cu moşia, răzeşii sau 
moşnenii se vînd adeseori şi pe ei, devenind vecini sau rumâni. în acelaşi timp, 

1 Acum se înfiinţează, în Moldova, dregâtoria de sărdar (din turcescul serdar y coman¬ 
dant), în paza căruia era marginea dinspre răsărit a ţării, Ia Nistru. 

asistăm şi la fenomenul contrar: vecini sau rumâni care-şi răscumpără moşia şi 
deci şi libertatea. Acest fenomen e tot mai des în a doua jumătate a secolului. 


Iată un document din 1628. decemvrie 15, prin care mai mulţi moşneni se vînd 
rumâni: „Adecă noi, satul Pol ovinele, moşnenii satului, scris-am aceasta al nostru 
zapis să fie de marc credinţă la mîna jupan Neculai vist(ierul), ca să să ştie cum 
ne-am vîndut noi toţi, cu feciorii noştri şi cu toate ocinile noastre, de în cîinpu, den 
pădure, şi den apă, şi cu viile şi den sileştea satului şi cu tot venitul den hotar pî 
în hotar... Pentru că noi. aceşti moşneni ai satului Polovinele... fost-am toţi megiaşi 
pre ocinile noastre. Iară după aceia, cînd a fost acum în zilele domnu nostru Io Ale¬ 
xandru voievod snu pocoinago 1 Io Iliaş voievod, venit-am noi toţi la jupan Necula 
vistier de ne-am vîndut za 2 16 000 aspri vâsgotovP să-i fim rumâni şi noi şi feciorii 
noştri şi cu toate moşiile noastre cîte se vor alege de în hotar pînă în hotar. Şi am 
luat noi toţi hanii de în divanul cel mare, den naintea domnu nostru Io Alexandm 
voievod şi de înaintea acestor boiari mari ce mărturisesc aicea într-acest zapis... 
Jspisah az Stanciul, msţa dechemvrie 15, leat 7137“ (1628) 4 . 


Din punct de vedere economic, sc constată, ca şi din punct de vedere politic, 
o dependentă tot mai strînsă de turci. Comerţul oraşelor săseşti din Ardeal, ai 
căror negustori nc vindeau mărfuri venite din Apus, spre a cumpăra, în schimb, 
produse răsăritene, sosite cu corăbiile în porturile de la mare şi Dunăre, con¬ 
tinuă să scadă. în schimb, c în creştere comerţul nostru cu turcii, care sînt clienţii 
principali pentru multe din produsele ţărilor noastre, precum: mierea şi ceara, 
untul, griul, oile ctc. Preţurile pe care le plătesc ei nu corespund însă întotdeauna 
celor adevărate, fiind sub acestea , deci o pierdere pentru producătorii noştri. 

Tocmai faptul că unul din produsele ţării, griul , era căutat de turci, deci nu 
întotdeauna rentabil, explică repeziciunea cu care s-a întins cultivarea unei alte 
cereale, porumbul , pc care aceştia nu-1 întrebuinţau în alimentaţie. Introdus Ia 
noi pe Ia începutul veacului al XVlI-lea, porumbul, originar din America (Me¬ 
xic), a fost imediat adoptat de ţărănime, care cunoştea din cele mai vechi tim¬ 
puri, pc lîngă pîinca dc grîu, şi mămăliga de mei. 

Tot în veacul al XVII-lca găsim unele începuturi de industrie mai mare: Matei 
Basarab înfiinţează o fabrică de hîrtie din cîrpe , una de sticlă , reia exploatarea 
minelor de aramă din judeţul Mehedinţi şi, se pare, şi a celor de fier din Gorj. în 
Moldova sc face polasă, care se exportă, prin Danzig, în apusul Europei. 

Fiind bogaţi, unii dintre boieri au putut să-şi trimită copiii la învăţătură în 
străinătate. Tineri moldoveni, ca Grigore Ureche şi Miron Costin, au studiat 
în şcolile polone, la Bar, la Liov; unul din fiii postelnicului Constantin Can- 
tacuzino, din Ţara Românească, anume viitorul stolnic Constantin Cantacuzino, 
a mers în Italia, la Veneţia şi la Padova; alţii, ca Nicolae Milescu şi Dimitric 
Cantcmir, au învăţat la şcoala cea mare a patriarhiei din Constantinopol. Cei 


a 

1 înseamnă, în limba slavă, „fiul răposatului 44 . 

2 Idem, „pentru 44 . 

3 Idem, „toţi gata 44 adică peşin, bani număraţi. 

4 Idem, „Am scris eu Stanciul, luna dechemvrie 15, anul 7137** (1628). 

care nu puteau sau nu voiau să-şi trimită copiii peste hotare, aveau acum 
mijlocul să-i dea la şcolile înalte din ţară: Ia colegiul din laşi, înfiinţat de Vasile 
Lupu, şi la şcoala superioară de la Sfîntul Sava, înfiinţată dc Şerban Cantacuzino: 
ambele erau considerate ca adevărate focare dc cultură sau, pentru a întrebuinţa 
însăşi expresia vremii, ca „vetre de lumină" Adăugăm că, în unele tîrguri şi 
oraşe, existau şi şcoli ţinute de iezuiţi: astfel la laşi, Cotnari, Galaţi. 


Influenţele culturale. Din această înşirare a locurilor unde au învăţat 
feciorii dc boieri ai veacului al XVII-lca ne putem da scama dc influenţele cultu¬ 
rale care s-au exercitat atunci asupra noastră. Ele au fost: 1) Influenţa apuseană , 
transmisă fie direct (cazul stolnicului Constantin Cantacuzino), fie indirect, prin 
şcolile polone (cazul cronicarilor moldoveni) sau cele iezuite. 2) Influenţa gre¬ 
cească, transmisă iarăşi fie direct (şcoala cea marc a patriarhiei din Constan- 
tinopol), fie indirect, prin şcolile superioare din Bucureşti şi laşi. Trebuie să 
adăugăm însă că şi în aceste şcoli, de spirit grecesc, şi mai ales în cea din Iaşi, 
influenţa apuseană tot se făcea simţită, prin programele lor şi prin unii dintre 
profesorii lor, care învăţaseră şi în Apus. 


a t 

Personalităţile culturale. înţelegem prin această denumire atît pe cei care 
au produs operele culturale — autorii deci —, cît şi pe cei care au sprijinit miş¬ 
carea culturală, au întemeiat şcoli şi tipografii, au încurajat arta, prin urmare dom¬ 
nii şi înalţii ierarhi. Meritul acestora nu c mai mic dccîl al celor dintîi. 

a 

In secolul al XVII-lca se pot distinge două epoci mai însemnate: epoca lui 
Matei Basarab şi Vasile Lupu , pe la jumătatea acestui secol, şi epoca lui Şerban 
Cantacuzino , Constantin Brăncoveanu şi Dinii trie Cant emir, la sfirşitul lui, in- 
trînd şi în secolul următor. 

A 

In Moldova au trăit, în prima epocă, mitropolitul Varlaam şi cronicarul 
Grigore Ureche , iar în cea de a doua, mitropolitul Do sofiei, cronicarul Miron 
Cost in, învăţatul Dimilrie Cantemir. Tot moldoveni au fost şi mitropolitul Pe¬ 
tru Movilă şi spătarul Nicolae Milescu , dar activitatea lor culturală s-a desfăşurat 
mai mult în afara hotarelor, anume în Rusia. 

A 

In Muntenia, găsim, în prima epocă, pe boierul Udrişte Năsturel , iar în cea 
de a doua pe mitropolitul Antim Ivireanul şi pe cronicarii Stoica Ludescu , Ra¬ 
du Popescu şi stolnicul Constantin Cantacuzino. în Ardeal, e însemnată figu¬ 
ra mitropolitului Simion Ştefan , contemporan cu Matei Basarab. 


Scrierile religioase. Scrierile alcătuite în ţările noastre, în veacul al XVlI-Iea, 
au fost mai ales de două feluri: religioase şi istorice. Cele religioase sînt, aproa¬ 
pe toate, traduceri , pe cînd cele istorice sînt originale , au deci o însemnătate 
deosebită. 

Am văzut că traducerile textelor bisericeşti în limba română începuseră mai 
demult şi că diaconul Coresi a tipărit un număr însemnat de asemenea texte 
traduse. Introducerea oficială a slujbei româneşti în biserică s-a făcut însă, în 

A 

Muntenia şi Moldova, abia pe vremea lui Matei Basarab şi Vasile Lupu. In tim¬ 
pul acestor doi voievozi şi din porunca lor, se tipăresc cărţi bisericeşti în romă - 
neşte. Astfel, mitropolitul Varlaam publică, în 1643, Carte românească de 
învăţat ură sau Cazania sa, care e cea din t îi carte tipărită în Moldova. Pînă 
atunci nu existase în această ţară nici o tipografie. Vasile Lupu, cu ajutorul lui 
Petru Movilă , mitropolitul Kievului, aduce una şi o instalează la laşi, în cuprin¬ 
sul mănăstirii Trei-Ierarhi, ctitoria sa. Tot aici tipăreşte Varlaam şi Răspunsul 
său la catehismul calvinesc, apărut cu cîţiva ani mai înainte în Ardeal, com- 
bătînd învăţăturile acestuia. 

Petru Movilă (1596 1646) era fiul lui Simeon Moghilă (Movilă) fostul domn 
al Moldovei. A voit şi el să ocupe tronul, dar, neizbutind, s-a consacrat vieţii reli¬ 
gioase. Ajuns de lînăr — avea treizeci şi şapte de ani — mitropolit al Kievului, a 
desfăşurat o vie activitate bisericească. N-a uitat însă că era român de neam şi fiu 
de domn: a ajutat ţările noastre, trimiţînd materialul şi meşterii necesari pentru înfi¬ 
inţarea cite unei tipografii. 

In cca dc a doua epocă, apar lucrările mitropolitului Dosoftei . El traduce 
Psaltirea în versuri . avînd un model polon, şi o tipăreşte peste hotare, la Uniev , 
în 1673. Valoarea poetică a acestei lucrări e redusă; trebuie să se ţină seamă, însă, 
de faptul că c prima operă românească, de mari proporţii, în versuri. Ici-colo, 
sc întîlncştc şi cîtc o strofa reuşită, ca aceea, bine cunoscută, privind robia babilo¬ 
niană: „La apa Vavilonului, Jelind dc ţara Domnului, Acolo şezum şi plînsăm, 
La voroavă ce ne strînsăm“ 

In 1682-1686, la Iaşi, publică Dosoftei Viaţa şi petrecerea sfinţilor , în patru 
volume; ea a constituit mult timp una din lecturile preferate ale strămoşilor 
noştri. Tot acest înalt ierarh a tradus din greceşte în limba slavă o serie de cărţi 
bisericeşti. 

a 

In Ţara Românească s-au alcătuit şi tipărit, de asemenea, multe lucrări bise¬ 
riceşti. Aci existau două tipografii, înfiinţate amîndouă de Matei Basarab, cu 
ajutorul lui Petru Movilă al Kievului: una era la Cîmpulung, alta Ia mănăstirea 
Govora, care apoi a fost transportată la mănăstirea Dealului şi la Tîrgovişte. 
La Govora a apărut, în 1642, o Evanghelie învăţătoare sau Cazanie , în româ¬ 
neşte, sub privegherea lui Udrişte Năsturel , boier învăţat şi cumnat al lui Matei 
Basarab. S-au tipărit şi multe alte cărţi bisericeşti, atît în româneşte cît şi în 
slavoncşte. Relevăm, dintre ele, Imitaţia lui Hristos, tradusă din limba latină 
în cea slavă de către Udrişte Năsturel şi apărută la Dealul, în 1647. 

In epoca cea de a doua, sub Şerban Cantacuzino, această activitate conti¬ 
nuă. Acum apare vestita Biblie din 1688, Ia a cărei traducere, din greceşte, făcută 
de fraţii Radu şi Şerban Greceanu, a colaborat şi stolnicul Constantin Canta¬ 
cuzino. Această Biblie s-a răspîndit pe întreg pămîntul românesc şi e scrisă într-o 
limbă frumoasă care s-a impus ca limbă literară. Iată un fragment din prefaţă: 
„Cercetaţi scripturile, zice Domnul, că întru acestea să încheie toată cunoştinţa 
celor dumnezăieşti şi omeneşti lucruri. Acestea cuprind poruncile şi legea lui 
Dumnezău, care porunci iaste înţelepciunea, cea care face pe om adevărat om, 

precum, cu marc înţelegere şi prcaînţeleptul Solomon... dc Dumnezău 
te teme şi poruncile lui păzeşte.“ 

în timpul lui Constantin Brâncoveanu trăieşte mitropolitul Ani im Ivireanu 
(originar din Ivir, în Caucaz), care dă un impuls deosebit tipăriturilor bisericeşti. 
El e autorul unor predici sau Didahii în care critică moravurile societăţii contem¬ 
porane. Tot prin îngrijirea lui şi cu sprijinul material al domnului, se tipăresc cărţi 
cu litere georgiene la Titlis, în Georgia, şi cărţi cu litere arabe la Alcp, în Siria. 

în Ardeal, figura cea mai însemnată este aceea a mitropolitului Simion Ştefan, 
din timpul principilor Gheorghc Râkoczy I şi Gheorghc Râkoezy al 1 1-lea. Sub 
privegherea lui, se tipăreşte, în anul 1648, Noul Testament , iar în 1651, Psaltirea, 

A 

amîndouăîn româneşte. In prefaţa primei lucrări, mitropolitul arată că s-a stră¬ 
duit ca traducerea, din greceşte în româneşte, să fie astfel făcută îneît s-o înţe¬ 
leagă românii dc pretutindeni. Căci — spune el — „cuvintele trebuie să fie ca 
banii, că banii aceia sînt buni, carii îmblă în toate ţările, aşia şi cuvintele 
acealea sînt bune carele Ie înţelegu toţi“ 

Cronicarii moldoveni. în veacurile al XV-lea şi al XVl-lca, cronicile sau 
letopiseţele ţării se scriseseră în limba slavă; în veacul al XVII-lca, apar primele 
cronici în limba română. Se pare că acela care a tradus pentru înlîia oară ve¬ 
chile letopiseţe în româneşte şi a alcătuit o cronică mcrgînd pînă la Vasilc Lu- 
pu a fost Eustratie logofătul , un boier învăţat care ştia şi greceşte. Cronica lui 
nu ni s-a păstrat. De ea s-a folosit însă Grigore Ureche, vornic marc al Ţării 
de Jos, care a scris un letopiseţ povestind istoria Moldovei de la descălecat (1359) 
pînă la domnia a doua a lui Aron vodă Tiranul (1595). EI a întrebuinţat, pen¬ 
tru alcătuirea lucrării sale, şi izvoare străine. Arată, cel dintîi dintre cronicarii mol¬ 
doveni, originea romană a poporului nostru: „de la Rîm (Roma!) ne tragem şi cu 
a lor cuvinte ni-i mestecat graiul... De la rîmleni, ce le zicem latini: pîinc, ei zic 
panis; came, ei zic caro; găina, ei zic galena; al nostru, noster şi altele multe 
din limba latinească, şi de am socoti pre amănuntul, toate cuvintele le-am 
înţelege/ 4 Grigore Ureche scrie cu dragoste de ţară şi de trecutul ei; el vrea, în 
acelaşi timp, ca opera sa să aibă şi un rol educativ: urmaşii, citind faptele stră¬ 
moşilor, „să le fie de învăţătură, despre cele rele să se ferească şi să se socotească, 
iară de pre cele bune să urmeze şi să înveţe şi să se îndirepteze“ Cronica lui 
Grigore Ureche, alcătuită pe vremea lui Vasile Lupu, nu ni s-a păstrat în forma 
ei originală, ci în prelucrarea lui Simion Dascălul , care i-a făcut numeroase 
adaosuri. Un alt rînd de adaosuri, mai tîrziu, se datoresc — se pare — lui Misail 
Călugărul ; ele n-au însă valoare istorică, fiind mai toate greşite. 

Cel mai înseninat cronicar moldovean din veacul al XVII-lea este Miron 
Cost in (sau Costîn: aşa iscălea!). A învăţat şi el, ca şi Ureche, în Polonia şi a 
ocupat dregătorii însemnate, ajungînd mare logofăt, ceea ce ar însemna azi 
prim-ministru. A scris patru lucrări istorice, dintre care doua în româneşte şi două 
în limba polonă. Cele româneşti sînt: Letopiseţul Ţării Moldovei , care duce poves¬ 
tirea de Ia Aron Tiranul (1595) pînă la Eustratie Dabija (1661), şi De neamul 

Moldovenilor în caic arată pe larg originea latină a poporului şi a limbii noas¬ 
tre. Lucrările în limba polonă (una din ele e în versuri) cuprind o scurtă descriere 
a Moldovei şi a Munteniei, precum şi cîteva elemente de istorie moldove¬ 
nească. Şi Miron Costin c însufleţit de patriotism în scrierile sale; acesta nu-1 
face însă să-şi piardă obiectivitatea , care e prima datorie a istoricului. Limba 
sa este din cele mai frumoase; ea se citeşte cu multă plăcere. 

Iată, în ce priveşte spiritul său de dreptate, un pasaj caracteristic din Letopiseţ 
e vorba de războiul dintre Vasile Lupu şi Gheorghe Ştefan: „Acest război, cum au 
fost şi cum s-au tîmplat, nice unii părţi nefaţărind; că nimică nu strică credinţa aşa, 
celor ce scriu leatopiseţele, ca faţăria, cînd veghe voea unuia şi pogoară lucru cu hulă 
altuia. Noi măcar că am fi datori cu pomenire lăudată mai mult lui Ştefan vodă, de la 
carele multă milă am avut, decît lui Vasile vodă, de la carele multă urgie părinţii noştri 
au petrecut; cară direptatea socotind, nu pociu scrie într-al chip." Pentru talentul 
Iui Miron Costin de a înfăţişa plastic, sugestiv, oamenii şi împrejurările, iată acum 
un alt pasaj, în care c vorba de pîrcălabul de Soroca, Ştefan, din timpul lui Vasile 
Lupu: „Om de mirat la întregimea lui de sfaturi şi de înţălepciune, cît spre acele vremi 
abie de era pămîntean de potriva lui; cu carele şi Vasile vodă singur, osăbi de boieri, 
făceau sfaturi şi multe ceasuri voroavă, aşa era de întreg la fire. Eară la statul trupu¬ 
lui său era gîrbov, ghebos şi la cap cucuiat, cît puteai să zici că este adevărat Isop...“ 

Acest marc cronicar a avut un sfîrşit tragic: acuzat, pe nedrept, că a luat 
parte Ia un complot împotriva lui Constantin Cantemir, el a pierit sub sabia 
călăului, în decembrie 1691. Aceeaşi soartă avu şi fratele său, hatmanul Velicico. 

Unul dintre feciorii lui Miron Costin, Nicolae, a moştenit înclinarea părin¬ 
telui său pentru scrierea istoriei. El a alcătuit, pe temeiul a o sumă de izvoare, 
din ţară şi străine, un letopiseţ al Moldovei care merge pînă Ia 1601; a povestit, 
de asemenea, prima domnie a lui Nicolae Mavrocordat (1709-1710) şi dom¬ 
nia lui Dimitric Cantemir (1710-1711). Scrisul său nu se citeşte însă cu aceeaşi 
plăcere ca al tatălui său; e mai încărcat şi mai puţin natural. 

Cel mai învăţat dintre domnii noştri, Dimitrie Cantemir , a alcătuit o serie în¬ 
treagă de lucrări; cele mai multe de caracter istoric ; cîteva privesc însă şi filosofia, 
religia, politica şi arta. Prima sa lucrare istorică a scris-o în 1705: e Istoria iero - 
glifică în care înfăţişează societatea românească din vremea aceea, cu intrigi¬ 
le de Ia curtea domnilor şi de la Constantinopol. Urmează, în 1715-1716, Istoria 
creşterii şi descreşterii curţii otomane , în latineşte, lucrare care s-a bucurat de 
o largă răspîndire în întreaga Europă, fiind tradusă în mai multe limbi. Tot în 
1716, alcătuieşte el Descrierea Moldovei şi Viaţa lui Constantin Cantemir , am¬ 
bele în latineşte. Cea dintîi, scrisă în urma invitaţiei Academiei din Berlin, al că¬ 
rei membru era, ne înfăţişează Moldova de la începutul veacului al XVIlI-lea şi 
e însoţită de o hartă foarte amănunţită. Cea de a doua e biografia părintelui său. 
In 1722, Dimitrie Cantemir scrie Hronicul vechimii romano-moldo-vlahilor y ară- 
tînd unitatea şi originea romană a poporului românesc; povestirea evenimente¬ 
lor merge numai pînă la 1274. în sfîrşit, amintim Evenimentele Cantacuzinilor 
şi Brăncovenilor , lucrare publicată în ruseşte, tradusa mai tîrziu şi în nemţeşte. 

în care sc arată atitudinea politică a acestor familii şi se justifică politica filo- 
nisă a autorului. 

Dintre lucrările de alt caracter, merită sa fie relevată accca de caracter filo¬ 
sofic, intitulată Divanul sau gîlceava înţeleptului cu lumea sau giudeţul sufle- 

Al 

tului cu trupul , tipărită la laşi în 1698. Intr-un stil greoi, cu întorsături de frază 
imitînd topica latină, Cantemir vrea să demonstreze superioritatea sufletului 
asupra trupului. învăţatul domn s-a ocupat şi de cultura şi civilizaţia turcească, 
scriind în latineşte Sistema religiei mahomedane , tradusă apoi în ruseşte şi în 
bulgăreşte, compunînd un nou sistem de notaţie a muzicii turceşti şi alcătuind, 
în latineşte, o lucrare despre Starea politica a curţii otomane care, însă, din 
nefericire, s-a pierdut. Pentru ştiinţa sa vastă şi complexă, Dimitric Cantemir 
este socotit printre marii învăţaţi ai lumii. 

Asemănătoare, în multe privinţe, cu aceasta, e ştiinţa şi activitatea culturală 
a unui alt moldovean de seamă, spătarul Nicolae Milescu. Boier de frunte, el a 
fost silit, din cauza unui complot descoperit, să ia calea pribegiei, după cc mai 
întîi fusese „însemnat" la nas (de aceea i s-a zis şi „Cîmul"). S-a stabilit şi el 
în Rusia, unde a scris o serie întreagă de lucrări, cu subiecte variate. Deosebit 
de interesante şi valoroase sînt acelea privind călătoria sa în China, întreprin¬ 
să ca ambasador al ţarului. 

Cronicarii munteni. Şi în Muntenia s-au scris cronici; ele au o valoare mai 
mică decît cele moldovene, deoarece sînt părtinitoare. Astfel, logofătul Stoica 
Ludescu scrie Istoria Ţării Româneşti de cînd au descălecat rumânii , povestind 
evenimentele de la 1290 pînă la 1688; el este, însă, omul de casă al 
Cantacuzinilor, e părtinitor deci faţă de aceştia şi, dimpotrivă, pătimaş faţă de 
partida boierească adversă, a Bălenilor. în schimb, Radu Popescu, autorul unui 
alt letopiseţ, intitulat Istoriile domnilor Ţării Rumâneşti (1290-1728) este fa¬ 
vorabil Bălenilor şi duşman Cantacuzinilor. 

Am arătat mai sus (pp. 200-201) cum înfăţişează el începutul domniei lui Şerban 
Cantacuzino. Iată acum ce spune despre dările acestuia: „Pentru dăjdi, ce să zic?... 
Fără cît ştiu foarte bine că în anul dentîi au luat din ţară 2 000 de pungi de bani, iar 
al doilea 3 000, al treilia şi mai mult — cît răsuflu boierii, slujitorii, bimicii nu mai 
avea: bătuţi, căzniţi în toată vremea, îşi vindia moşiile, viile şi tot ce avia, de le 
cumpăra Şărban vodă şi ai lui; iar săracii plîngia şi plini ia tot ce le ceria, că era le¬ 
gaţi de stîlpii ce era înfipţi la puşcărie, înlăuntru şi afară, de-i bătia cumplit; pre 
boiari, pre căpitani, pre slujitori — pîn i-au sărăcit pe toţi; şi care cum scăpa, 
umplia ţările, cărei nu muriia de bătăi sau de necazuri". 

Astfel stînd lucrurile, se înţelege de la sine că judecăţile acestor cronicari 
asupra domnilor din a doua jumătate a veacului al XVII-lea sînt influenţate de 
atitudinea pe care au avut-o zişii domni faţă de cele două partide boiereşti. Tot 
părtinitor este şi Radu Grecea nu, care scrie cronica oficială a domniei lui 
Constantin Brâncoveanu, are deci numai cuvinte de laudă pentru acesta. 

Cel mai învăţat dintre cronicarii munteni a fost Stolnicul Constantin Canta- 
cicino. Cunoştea mai multe limbi, învăţase în Italia, la Padova, şi se pricepea foarte 
bine şi în chestiunile bisericeşti. El a scris Istoria Ţării Rumâneşti, arâtînd origi¬ 
nea romană a neamului nostru şi unitatea lui, cuprinzînd şi pe macedo-români. 

Iată un pasaj despre aceştia din urmă: „Sînt dară aceşti coţovlahi (cum le spun 
vecinii lor şi încă şi eînd cu dînşii am vorovit) oameni nu mai osebiţi, nici în chip, 
nici în unele obiccie, nici in tăria şi în făptura trupului, decît rumânii aceştia, şi 
limba lor rumâncaseă, ca a acestora, numai mai stricată şi mai amestecată cu de 
ceasta proastă grecească şi cu turcească 14 

Din nefericire, lucrarea n-a fost terminată: ea cuprinde numai istoria veche, 
mergînd pînă la Atila, regele hunilor Asemenea lui Dimitrie Cantemir, Stolnicul 
a alcătuit şi o hartă amănunţită a Ţării Româneşti, în limba greacă. 

Pe lîngă aceste lucrări de istorie naţională, s-au citit în ţările noastre şi lu¬ 
crări de istorie universală, care începeau cu facerea lumii (socotită ca avînd 
loc cu 5508 ani înainte de naşterea lui Hristos), cuprindeau istoria antica, apoi 
aceea a Evului Mediu şi ajungeau eu povestirea pînă la un an oarecare din epo¬ 
ca modernă. Astfel de lucrări se numeau cronografe şi se traduceau din limba 
greacă şi limba slava. Un asemenea cronograf a fost acela al lui Moxa sau Mo- 
xalic, alcătuit în Muntenia în 1620; el cuprinde şi unele ştiri asupra istoriei 
româneşti, de pildă asupra biruinţei de la Rovine a lui Mircea cel Bătrîn. 

Scrieri de altă natură. în afară de scrierile bisericeşti şi istorice, s-au mai 
alcătuit, în veacul al XVI Mea, şi scrieri de alta natură; unele din ele s-au şi ti¬ 
părit. Astfel sînt cele trei pravile: Pravila de la Govora şi îndreptarea legii , 
tipărite în timpul lui Matei Basarab, în anii 1640, respectiv 1652, şi Pravilele 
împărăteşti , tipărite la laşi, în 1646, sub Vasile Lupu. Aceste pravile cuprind o 
scrie de legiuiri şi măsuri, atît pentru mireni cît şi pentru clerici; sînt cele dintîi 
legiuiri scrise în româneşte. 

O trecere deosebită au avut la noi cărţile care arătau viitorul, întemeindu-se 
pe anumite semne. Astfel erau: Roj dan icul, care prevedea soarta omului după 
data naşterii (rojdanie, în slavoncşte) sau după zodia în care se născuse; Gro- 
movnicul , care arăta ce va fi, Iuîndu-se după fulgere, tunet (grom, în slavoneşte) 
şi alte manifestări meteorologice: mai ales agricultorii puneau mare preţ pe 
gromovnic; Trepetnicul , care făcea preziceri după diferitele mişcări ale părţilor 
trupului (dc ex.: eînd se bate ochiul, eînd tremură mîna etc.). 

Iată, de pildă, pasaje din Rojdanicul de la 1620 (scris de un preot român în comu¬ 
na Sâmpetru din Hunedoara), privitor la soarta celor născuţi în decembrie: „în luna 
indrele (de Ia Sf. Andrei, sărbătoare ce cade în decembrie!), de va naşte ficiorul, el 
va fi mijlociu în stat.,. De ar învăţa carte, el ar fi învăţătoriu tuturora; de nu va în¬ 
văţa, el va fi muncitoriu. Şi de va vrea să slujască, ave-va cinste mare de boieri şi 
de domnu său... Boli-va de cap şi de toate încheieturile. Primejdi va ave, că va ca¬ 
de despre un cal. Semnu va ave în cap; şi va ave o frica re; ci sa pazască de un cu¬ 
ţit şi de o săgeată şi de o săcure... 44 . 

Cît preţuiau înaintaşii noştri aceste cărţi, se vede şi din faptul că ele au fost 
tipărite înaintea altora, care aveau totuşi o însemnătate mult mai mare: găsim 
un gromovnic şi un trepetnic tipărite încă din 1639, în Ardeal. 

în manuscris au circulat şi o serie de romane populare, ca Alexândriia , po¬ 
vestea minunată a Iui Alexandru Machedon, viteazul lumii vechi, şi Varlaam şi 
Ioasaf, o prelucrare a legendei lui Buddha, înfaţişînd eterna luptă dintre trup şi 
suflet, dintre materie şi spirit. N-a lipsit de asemenea Viaţa şi pildele lui Esop, 
ale cărui fabule s-au răspîndit pretutindeni. 

Arta. Epoca lui Şerban Cantacuzino şi Constantin Brâncovcanu are însemnă¬ 
tate şi din punctul de vedere al artei. Acum se formează al doilea stil în arhi¬ 
tectura bisericească munteană, stilul brâncovenesc. Lăcaşurile sînt, în genere, 
armonios proporţionate, au un pridvor cu stîlpi şi chenare de piatră sculptată 
de jur-împrejurul ferestrelor şi uşilor. Motivele ornamentale ale acestor chenare 
sînt alcătuite mai cu seamă din vreji cu frunze şi flori, frumos stilizate. Aceleaşi 
motive se întîlnesc şi pe obiectele lucrate din metal: pe tăvile, tipsiile, cupele, 
candelele, ferecăturile de cărţi bisericeşti lucrate în vremea aceasta. Ele fonnează 
una din caracteristicile de seamă ale stilului brâncovenesc. Acest stil se poate 
observa foarte bine la mănăstirea Horez şi la palatul de la Mogoşoaia: în 
ambele locuri ne impresionează frumuseţea clădirilor, perfecţiunea proporţii¬ 
lor, eleganţa ornamentelor. Sfîrşitul veacului al XVll-Ica înseamnă, sub rapor¬ 
tul artei, o epocă de rafinament, nemaiatins după aceea. 

EPOCA FANARIOŢILOR. CARACTERIZARE GENERALĂ. 
DOMNII MAI ÎNSEMNAŢI. RĂZBOAIELE DINTRE 
TURCI, RUŞI ŞI AUSTRIACI 


Privilâ in general, epoca fanarioţilor este 
o epocă de decădere 

Fanarioţii. La Constantinopol, pc malul de miazăzi al Cornului de Aur — 
minunatul golf al Bosforului —, a existat şi există şi astăzi un cartier numit 
Fanar , al cărui centru îl formează patriarhia ortodoxă. J s-a dat acest nume 
de la un far sau fanar aflat acolo pentru orientarea corăbiilor. In acest cartier 
locuiau mai cu scamă grecii; se întîlneau printre ci şi urmaşi de ai vechilor familii 
bizantine, de dinainte de cucerirea Constantinopolului, precum şi alţii, de ori¬ 
gine mai nouă, dar îmbogăţiţi prin negoţ. Erau oameni pricepuţi în afaceri, cu 
multe relaţii, cunoscînd bine pe fruntaşii împărăţiei, cărora Ic furnizau tot felul 
de mărfuri, ambiţioşi, dar în acelaşi timp intriganţi şi lacomi. Din mijlocul lor 
şi-au recrutat turcii dragomanii sau tălmacii de care aveau nevoie în relaţiile 
cu celelalte state (Coranul interzice mahomedanilor să înveţe limbi străine!) şi 
pe şeful acestor tălmaci, pc marele dragoman , care ar fi egal, astăzi, cu minis¬ 
trul de externe. Grecii ocupau, aşadar, la înalta Poartă, locuri dc mare încredere, 
erau deţinători ai secretelor de stat. 

După trecerea lui Dimitrie Cantemir, în care sultanul pusese alîtea speranţe, 
la ruşi (1711), turcii se hotărăsc să nu mai încredinţeze tronul Moldovei unui 
domn de ţară, ci să-l dea unui grec pe care să-l aibă oricînd în mîna lor. Per¬ 
soana aleasă este Nicolae Mavrocordat y fiul marelui dragoman Alexandru Ma- 
vrocordat. Acelaşi lucru se întîmplă şi în Muntenia: după înlăturarea iui Ştefan 
Cantacuzino, care a pierit sugrumat la Constantinopol, împreună cu tatăl său, 
stolnicul Constantin (1716), ei numesc tot un grec, care este acelaşi Nicolae 
Mavrocordat, mutat din Moldova. Epoca fanarioţilor începe deci, atît într-o ţară 
cît şi în cealaltă, cu acest domn; ea ţine pînă în 1821, aşadar mai bine de un secol. 

Caracterizarea epocii fanarioţilor. Privită în general, epoca fanarioţilor 
este o epocă de decădere. Teritoriul ţărilor româneşti este ciuntit: se iau de către 
vecini provincii întregi ; domnii ajung nişte simpli funcţionari ai sultanului, care-i 
schimbă foarte des: fiscalitatea se accentuează; atmosfera morală e grea: intriga, 
bacşişul, mita au tot mai mare preţ; în schimb, caracterele devin din ce în ce mai 
rare. Sînt şi unele aspecte pozitive: astfel, în ordinea socială, se desfiinţează 
rumânia, cu alte cuvinte se dă libertate ţăranilor, se înfiinţează şcoli şi spitale, 
se fac apoi legiuiri noi; toate acestea nu compensează însă marile scăderi ale 
epocii fanariote care râmîne o epocă tristă a istoriei noastre. 

în răstimpul dc peste o sută de ani cît ţine ea, au fost nu mai puţin de 40 dc 
domnii în Muntenia şi 36 în Moldova, în afară de diversele ocupaţii nise şi aus- 
triacc. Media unei domnii era deci foarte scurtă. Turcii, de altfel, şi fixaseră în 
practică, încă dc mult — pare-se chiar de la sfîrşitul veacului al XVI-lea —, la 
trei ani durata unei domnii: pentru înnoirea ei, trebuia plătită o sumă importan¬ 
tă, numită mucarer Era şi un mucarer mic, care se plătea în fiecare an. Domnii 
sc schimbau dintr-o ţară în cealaltă: astfel Constantin Mavrocordat a domnit de 
şase ori în Muntenia şi de patru ori în Moldova. Aceste schimbări aveau însă 
un bine: ele uşurau apropierea dintre cele doua ţări, pregăteau unirea lor; se 
vedea din cc în ce mai limpede că e acelaşi popor, aceeaşi limbă, aceeaşi orga¬ 
nizare, aceleaşi moravuri. 

Nu c cu putinţă şi nu e nici necesar să înşirăm aici pe toţi domnii din epoca 
fanariotă; mulţi dintre ci n-au avut nici o importanţă; e de-ajuns să arătăm familii¬ 
le cărora au aparţinut ci. Unele din aceste familii erau de origine greacă; astfel, 
dc pildă, Macrocordatii — înrudiţi, totuşi, prin femei, cu fostul domn Alexandru 
Iliaş —, Momii, Sutzu , Caragea , Ipsilanti ; cîteva erau de altă origine etnică, 
dar grccizatc. ca Chica (albanezi, înrudiţi însă cu Sturzeştii!)şi Callimachi (ro¬ 
mâni, numindu-sc la început Calmăşul!); în sfîrşit, familia Racoviţă era curat 
românească. 

Nicolae Mavrocordat şi Mihai Racoviţă. Din familia Mavrocordat, mai 
însemnaţi au fost Nicolae , cel dintîi domn fanariot, atît într-o ţară cît şi în cea¬ 
laltă, şi fiul său Constantin. Nicolae era un cărturar: strînsese la mănăstirea Vă¬ 
căreşti, ctitoria sa din marginea Bucureştilor, o bibliotecă foarte frumoasă, 
cuprinzînd multe cărţi şi manuscrise rare, cumpărate cu sume mari, de pretu¬ 
tindeni. A pus, dc asemenea, să se copieze cronicile ţârii, faeîndu-se o singură 
povestire şi a însărcinat cu scrierea domniei lui, în Moldova, pe Nicolae Costin, 
iar în Muntenia, pe Radu Popescu. în timpul iui, izbucneşte un război între turci 
şi austriaci; o parte din boierimea ţării ţinînd cu aceştia din urmă, Nicolae Ma¬ 
vrocordat începe a o prigoni. Un membru al familiei Bălăceanu e decapitat 
pentru că exclamase: „Dc-ar da Dumnezeu să vină nemţii mai degrabă 14 ; un alt 
boier, Ion Brczoianu, are aceeaşi soartă, mitropolitul Antim Ivireanul, caterisit 
şi trimis în surghiun la muntele Sinai, piere pe drum, înecat de garda turcească 
ce-I însoţea, în rîul Tundja, un afluent al Măricei. în acelaşi timp, sînt decapi¬ 
taţi, la Adrianopol, spătarul Mihai Cantacuzino şi Radu Dudescu, rudele fostu¬ 
lui domn Ştefan Cantacuzino. Ceilalţi boieri, care ţineau cu austriacii, izbutesc, 
totuşi, să-i aducă pe aceştia prin surprindere în Bucureşti (noiembrie 1716), îl iau 
prizonier pe domn şi îl duc la Sibiu, unde a avut răgazul să scrie o carte Despre 
datorii în limba greacă veche. 

în Moldova, Nicolae Mavrocordat, care mai stâpînise o dată în 1709—1710, 
a inaugurat epoca fanariotă printr-o domnie de patru ani şi ceva (1711—1716). 
în timpul ei, se produce prima pierdere teritorială pe care o suferă ţările noas¬ 
tre în epoca fanariotă: e vorba de cetatea şi raiaua Hotinului. Faptul s-a petre- 

cut astfel: turcii voiau să ajute cu oaste pe regele Poloniei, Stanislas Lcszczynski, 
care trebuise să-şi părăsească ţara şi venise în Moldova prin Ardeal; în schimb, 
urmau să primească cetatea Cameniţei. Trupele porniră spre miazănoapte; nu 
se ajunse la o campanie dincolo de Nistru, din cauza forţelor însemnate ale ad¬ 
versarului; Hotinul inso fu ocupat (1713); în primăvară, se anexă cetăţii ţinu¬ 
tul înconjurător, iar în anul următor şi porţiunea din judeţul Cernăuţi de la nord 
Ia Prut. în felul acesta, o noua raia se înfiinţa pe pămîntul Moldovei (1715); 
pe lîngă pierderea teritorială, se adăugară şi pagubele produse de turcii care tre¬ 
ceau mereu prin ţară spre şi de la Hotin. 

După Nicolae Mavrocordat a urmat, în Moldova, Mi hai Racovifă (1716-1726). 
Austriacii voiră să-I prindă şi pe el, după sistemul întrebuinţat în Muntenia şi, în 
acest scop, trimiseră un detaşament sub comanda căpitanului Fcrenţ. Domnul 
avu timp însă să anunţe pe tătari, şi aceştia sfarimară, lîngă Iaşi, călancle îm¬ 
părăteşti; Ferenţ, făcut prizonier, plăti cu capul îndrăzneala sa. După biruinţă, 
Mihai Racoviţă fu nevoit să îngăduie tătarilor — drept plată — prădarea ţării 
între Şiret şi munte; pretextul era că locuitori de acolo se dăduseră cu nemţii; 
„ciambulurile", adică detaşamentele tătăreşti, trecură şi în Ardeal, pe la Vama, 
şi prădară colţul nord-estic al Iui, ferindu-se însă, după recomandarea domnului, 
de gospodăriile româneşti. 

Războiul dintre turci şi austriaci se isprăvi prin pacea de la Passamvitz (1718); 
rezultatul, în ce ne priveşte, fu că aceştia din urmă ocupară Banatul şi Oltenia , 
luară, de asemenea, şi o parte din Serbia. 

Oltenia sub austriaci. Stăpînirea austriacă a durat, în Oltenia, douăzeci şi 
unu de ani, pînă în 1739, cînd, în urma unui alt război, în care înving, de data 
aceasta, turcii, ţinutul din dreapta Oltului ne este restituit (pacea de la Belgrad). 
Această stâpînire este caracterizată printr-un regim fiscal sever şi foarte precis; 
se face un nou recensămînt, stabilindu-se că vor fi scutiţi de dări numai cei care 
pot dovedi că înaintaşii lor au fost în slujbe timp de patru generaţii, apoi cei 
recunoscuţi ca nobili de către împărat (adică familiile Bălăceanu şi Cantacuzino), 
în sfîrşit, marii dregători. Toţi ceilalţi boieri trebuie să plătească dări; de aseme¬ 
nea preoţii şi mănăstirile. Ţăranii sînt scoşi la muncă, la construirea de şosele, 
întărituri etc.; comerţul suferă, din cauza închiderii graniţei spre Muntenia şi 
spre turci. Episcopul de Rîmnic e pus sub ascultarea celui de la Belgrad şi sub 
mitropolitul sîrb de la Carlovitz. Toate aceste măsuri nemulţumesc însă pro¬ 
fund populaţia; multe sate se risipesc, locuitorii fug peste Dunăre sau Olt. De 
aceea, cînd, în urma războiului încheiat prin pacea de la Belgrad, Oltenia re¬ 
vine sub stăpînirea noastră, a fost o bucurie generală: atît ţăranii cît şi boierii 
îşi dăduseră seama că era mult mai bună stăpînirea veche, cu toate lipsurile ei, 
decît administraţia împărătească, minuţioasă şi exactă, dar foarte rigidă şi mai 
ales apăsătoare sub raportul fiscal. 

Constantin Mavrocordat şi reformele lui. Restituirea Olteniei se face în 
timpul lui Constantin Mavrocordat. Acesta moştenise de la tatăl său, Nicolae, 

înclinarea spre cultură, învăţase în şcoli superioare, cunoştea limbile italiană, 
franceză, turcă, persană, greacă modernă şi clasică, ţinea corespondenţă cu perso¬ 
nalităţile culturale de peste hotare, era, într-un cuvînt, un spirit luminat. El se 
hotărî să dea o nouă organizare ţărilor noastre şi, în acest scop, făcu, atît în 
Muntenia cît şi în Moldova, cîtc o seric de reforme. Principiile generale ale aces¬ 
tor reforme se găsesc exprimate în „constituţia 44 sa, în 13 articole, datată 7 fe¬ 
bruarie 1740, pc eînd era domn în Muntenia, şi publicată, cu laude, în Mercure 
de France , numărul din iulie 1742. Sub raportul social , el dădu libertate rumâ¬ 
nilor sau vecinilor (Muntenia — 1746, Moldova — 1749), îngăduindu-le să 
se răscumpere cu suma de 10 taleri de cap şi facînd pe boieri să consacre prin 
jurămînt, la mitropolie, această reformă; fixă, în acelaşi timp, şi numărul de 
zile pe care era obligat să-l lucreze săteanul boierului pe moşia căruia stătea. El 
dădu, de asemenea, o nouă organizare boierimii, hotărînd că e boier acela care 
are o slujbă domnească (mai înainte criteriul fusese stâpînirea pămîntului!) şi 
împărţindu-i pe categorii. Dregătorii, de la ban şi pînă la clucerul de arie, se 
numeau boieri mari sau veliţi; ceilalţi erau boieri de clasa a doua. Urmaşii ve¬ 
liţilor fură numiţi neamuri , iar ai celorlalţi mazili. Pentru fiecare din aceste cate¬ 
gorii se stabiliră apoi anumite privilegii; veliţii şi neamurile fura scutiţi de orişice 
dare, ceilalţi numai de unele din ele. Sub raportul fiscal , Constantin Mavrocordat 
desfiinţa puzderia de dări personale şi unele din cele pe avere care existau pînă 
atunci şi le înlocui printr-una singură, de 10 lei anual, plătibilă în patru sferturi. 
Cu toate acestea, greutăţile financiare ale ţării, pricinuite, între altele, şi de 
cererile tot mai mari ale turcilor, făcură ca, la urmă, să se ajungă a se lua cîte 

A 

şase şi chiar douăsprezece „sferturi 44 In sfîrşit, sub raportul administrativ, în¬ 
credinţa conducerea judeţelor unor ispravnici , desfiinţînd pe vechii pîrcălabi 
şi căpitani, fixă lefuri, pentru dregători, din vistieria ţării, şi introduse condici în 
care sc treceau toate hotărîrile date. Preoţii fură recrutaţi numai dintre ştiutorii 
de carte; sc înfiinţară şcoli şi tipografii; se făcură rînduieli edilitare. Din neferici¬ 
re, realizările n-au corespuns întotdeauna intenţiilor lui Constantin Mavrocordat; 
el rămîne, totuşi, una din figurile cele mai însemnate ale epocii fanariote, 
atrăgînd asupra lui şi atenţia cercurilor din apusul Europei. 


Grigore AL Ghica şi răpirea Bucovinei. AL Ipsilanti. Din familia Ghica, 
mai însemnat a fost Grigore Alexandru Ghica, care a plătit eu viaţa îndrăzneala 
de a protesta împotriva răpirii Bucovinei. Iată cum s-au petrecut faptele: în 1768 
izbucnise un nou război între turci şi ruşi; aceştia din urmă ocupară ţările noas¬ 
tre şi cîştigară pretutindeni biruinţe. Austriacii, însă, care nu voiau ca ruşii să 
se întindă prea mult, făcură alianţă cu turcii şi mobilizară armata. Pacea se în¬ 
cheie la Kuciuc-Kainargi, un sat în Dobrogea de miazăzi, în anul 1774. Prin 
această pace se hotăra, între altele, ca miniştrii Rusiei la Poartă să poată vorbi 
în favoarea Principatelor şi a creştinilor ortodocşi din imperiul turcesc; sc pre¬ 
vedea, de asemenea, înfiinţarea de consulate ruseşti în oraşele mai însemnate 
şi libertatea comerţului pe uscat şi pe Dunăre. După încheierea păcii, austriacii 

care, în timpul ostilităţilor, ocupaseră, prin împingerea semnelor de hotar, a 
„pajurilor împărăteşti 14 , o fîşic largă de-a lungul munţilor, atît în Muntenia cît 
şi în Moldova, în suprafaţă de cîteva mii de kilometri pătraţi, cerură, drept recom¬ 
pensă că ajutaseră pe turci, „o rectificare de frontieră în sudul Galiţiei 44 , spunînd 
că le era necesară pentru trecerea din Ardeal în Galiţia de curînd anexată. Se 
prezentă la Constantinopol o hartă falsă, se dădură bani acelor caic protestau 
şi astfel Moldova de Sus, leagănul ţării, cu vechile mănăstiri şi cu mormîntul 
lui Ştefan, fti răpit (1775), ratificîndu-se totdeodată şi încălcarea de-a lungul 
munţilor. Austriacii numiră Moldova de Sus Bucovina , cuvînt care înseamnă, 
în limba slavă, pădure de fag , avînd în vedere marele codru dc la Cozmin. Gri- 
gore Ghica, pe atunci domn al Moldovei, protestă împotriva acestui furt ne¬ 
ruşinat; ceea ce văzînd austriacii, interveniră pe lîngă turci. Aceştia, sub cuvînt 
că Ghica s-ar fi dat de partea ruşilor în timpul războiului, trimit la iaşi un capugiu, 
adică un agent executor, însoţit de cîţiva oameni, care ucid pe domn (1777). 
In aşa fel ajunseseră ţările noastre, îneît era de-ajuns un trimis al sultanului ca 
să poată lua viaţa domnului, în însăşi capitala sa, înconjurat dc atîta lume, care 
însă nu îndrăznea să mişte cînd auzea cuvîntul magic: „firman" Aceeaşi soartă 
o va avea mai tîrziu voievodul Constantin Hanger lin, căruia i se va tăia capul 
în mijlocul Bucureştilor. Un al treilea, Nicolae Mavrogheni , deşi va aduce servi¬ 
cii militare turcilor în noul război cu ruşii şi austriacii, început în 1787, va pieri 
şi cl tăiat, în tîrguşorul Biela din Bulgaria, la miazăzi de Rusciuc (1790), din 
porunca vizirului. 

Războiul din 1787 se încheie, după cîţiva ani de lupte, prin tratatele de la $iştov 
(1791) şi de la Iaşi (1792). Cel dintîi dădea austriecilor Orşova, cel de al doilea sta¬ 
bilea Nistrul ca hotar al împărăţiei ruseşti, faeîndu-ne deci vecini imediaţi ai ei; mai 
înainte, ţinutul de la răsărit de Nistru, împreună cu cetatea Oceacov, pe coasta Mării 
Negre, era al turcilor. în acest ţinut de la răsărit de Nistru şi mai ales între Nistru 
şi Bug, noi avem aşezări vechi şi numeroase. Malul stîng al Nistrului, de la Moghilău 
spre miazăzi, e plin de sate româneşti, cu nume la fel cu cele din Moldova, Muntenia 
şi Ardeal (de ex. Botuşani, Dubăsari, Sărăcia, Butur, Mălăieşti, Slobozia etc.). 
Moghilău, Balta, Ovidiopol, Ananiev au avut la origine populaţie moldovenească: 
o recunosc înşişi cercetătorii ruşi. Tiraspolul a fost zidit pe vatra satului moldove¬ 
nesc Sucleia. Şi la Oceacov, la gura Niprului, moldovenii erau cci mai numeroşi 
pe vremea lui Vasile Lupu şi a lui Dimitrie Canlemir. Ţara dintre Nistru şi Bug, 
Transnistria sau — aşa cum îi spuneau ruşii îndată după anexare, la finele veacu¬ 
lui al XVIII-lea — Moldova Nouă , este un teritoriu de veche aşezare românească. 

Contemporan cu Grigorc Ghica a fost Alexandru Ipsilanti , domnul Munteniei 
(1774-1782), unul din cei mai buni stăpînitori pe care i-au avut ţările noastre. 
El a desfăşurat o remarcabilă activitate de ordin gospodăresc, edilitar, cultural 
şi filantropic. 

Lui i sc datoreşte reorganizarea învăţămîntului muntean; o atenţie deosebită 
dă şcolii superioare din Bucureşti, pentru care clădeşte un local încăpător Ia 
mănăstirea Sf. Sava. Numărul profesorilor acestei şcoli e fixat la nouă: „doi 
de gramatică — precizează hrisovul domnesc —, doi de matematici, adică de 

aritmetică, geometrie şi astronomic şi, pe lîngă acestea, şi de istorie, unul de 
fizică, unul de teologic şi trei de limbile latină, franceză şi italiană". Cursurile 
vor dura aci în totul doisprezece ani , şcolarii începtnd de la vîrsta de şapte ani; 
vor 11 şaptezeci şi cinci dc bursieri, primind întreţinere completă şi veşminte de 
două ori pc an. 

Alexandru lpsilanti a dat ţării o nouă organizare fiscală , facînd totdeodată 
şi unele scăderi dc impozite, o nouă organizare judecătorească , sporind instanţele 
şi alcătuind un cod cai c s-a tipărit în româneşte şi în greceşte la 1780; a reorga¬ 
nizat serviciul poştelor sau al „menzilurilor" (de aci numele oraşului Mizih staţie 
de poştă!); a acordat o atenţie deosebită comerţului şi meseriilor. 

Tot lui i se datoreşte construirea unei noi curţi domneşti în Bucureşti (ruinele 
se văd şi azi, din sus dc Arsenal, între strada Militari şi strada Câzărmii!), apoi 
o orfantrofh\ adică un azil pentru orfani, tot în Bucureşti, la Mănăstirea Tuturor 
Sfinţilor. Sub raportul edilitar, merită o menţiune speciala tăierea unui mare 
canal, în dreptul salului Lunguieţi (jud. Dîmboviţa), pentru derivarea apelor 
Dîmboviţei, atunci cînd clc veneau mari şi ameninţau să înece Capitala. 

Pentru icfiinătatea şi belşugul din timpul acestei domnii, reproducem următorul 
pasaj din Hmnograful lui Dionisie Eclesiarhul: „... leflinătate era ia mărfuri şi la 
dobitoace, boii, vacile, oile, caprele cu puţin preţ, bucatele mai cu puţin preţ. Şi pen¬ 
tru ca să fie ştiut şi să fie de mirare celor ce se vor afla după noi auzînd, vom scrie 
cevaş din parte: bou de jug 10 lei, 12, 15 cel ales, vaca 6 lei cu lapte, cal, cîrlan de 
irei ani X lei. 10, cal bun de călărime 20 lei, ales 25, iar cal boieresc telegar, preţul 
cel mai mare 40 lei, oaia cu miel I leu, capra cu ied 1 zlot, carnea ocaua 1 para sau 
mult 2, vinu vadra 10 parale pe ales, ocaua de vin la circiume 2 parale, găina 2 sau 
3 parale, puiu l sau 2 parale, ouă zece de o para, gîsca 6, 7, 8 parale, curca 10 pa¬ 
rale, curcanul cel mare 15, faina de griu 1 para, cînd era mai scumpă o para şi o lăs- 
caie... era şi peştele berechet, niomnu proaspăt la Dunăre ocaua 4 parale, la tîrg, la 
scaune, ocaoa 8 parale, crapii, somnu 5 parale şi 4, ocaoa, cosacu şi alt peşte mărunt, 
era o para ocaua şi nici îl lua cineva, raci 20 de o para, icre tescuite de morun 30 
parale ocaua, de cele proaspete 20 parale ocaua, fasolea, lintea, mazărea 1-2 para 
ocaua...'* 

Răpirea Basarabiei. O altă pierdere însemnată teritorială pc care au sufe- 
ril-o ţările noastre în epoca fanarioţilor a fost aceea a Moldovei dintre Prut şi 
Nistru, numită impropriu dc către ruşi Basarabia. în 1806 începuse un nou război 
între ruşi şi turci, al cincilea în decurs de o suta de ani; soarta armelor era iarăşi 
defavorabilă armatelor sultanului. Luptele ţinură mai mulţi ani, pînă în 1812, 
cînd începură tratativele de pace. Ruşii cereau ambele ţări româneşti; cînd au¬ 
ziră însă că Napoleon Ic-a declarat război, ei se mulţumiră numai cu Moldova 
dintre Prut şi Nistru. Nici pe aceasta n-ar fi căpătat-o poate, dacă marele drago¬ 
man Panaiotache Moruzi şi cu fratele său Dimitrie, favorabili ruşilor, n-ar fi 
trădat interesele turceşti. Moruzeştii plătiră, e adevărat, cu viaţa, trădarea lor, 
dar Moldova dintre Prut şi Nistru rămase pierdută timp de 106 ani, pînă în 1918. 
Ruşii o numiră Basarabia, spre a crea o confuzie, spre a face să se creadă că 

c vorba numai de ţinutul dinspre miazăzi, lîngă gurile Dunării, care se numea 
într-adevăr Basarabia, după vechii stăpînitori ai acestor locuri. Basarabii 
munteni. 

STAREA SOCIALĂ, ECONOMICĂ ŞI CULTURALĂ A 
ROMÂNILOR ÎN EPOCA FANARIOŢILOR 

„ Oh! oh! oh! Săracă Ţara Moldovei şi Ţara Muntenească, 
cum vă pe treceţi... cu aceste supărări la aceste vremi cum¬ 
plite, şi fără de milă de stăpînii noştri, cari singuri noi 
ţi-am poftit şi ţi-am a/lat. Nu ne săturam de domnii de ţară, 
nici de măritat fetele după pămînteni; ce ziceam câ-s proşti 
şi săraci, şi aleigaţi la cei străini greci de-i apucaţi care 
de care să vă fie gineri, că-s cilibii şi bogaţi şi li daţi moşii 
şi-i puneţi în capul mesii; eacă la ce am venit !" 

(Ion Ncculce, Letopiseţul Ţării Moldovei) 


Starea socială şi economică. în epoca fanariotă se observă unele schim¬ 
bări sociale. Boierimea nu mai seamănă cu aceea din vremea lui Matei Basarab 
şi Mi hai Viteazul. Nu mai sînt boieri-ostaşi, gata, la chemarea domnului, să 
pună mina pe armă şi să apere, împreună cu oamenii lor, ţara şi legea. Armată 
naţională nu mai există, fiind înlocuită cu o simplă gardă a voievodului; meritele 
boierilor nu se mai arată aşadar pe cîmpul de bătaie, ci la curtea domnului fanari¬ 
ot, în atmosfera de politică măruntă şi de intrigi care domneşte acolo. Mişcări 
de ale boierilor împotriva elementelor străine, greceşti, ca în veacul al XVII-Iea, 
nu mai există; dimpotrivă, aceste elemente sînt primite şi îmbrăţişate; se fac 
înrudiri; mulţi greci se stabilesc la noi, strîng avere, cumpără moşii, ajung la 
cele mai înalte dregătorii. Influenţa grecească este atotputernică: limba greacă 
este limba cultă, subţire, a celor aleşi: ea se aude la curte, în biserică, în case¬ 
le boiereşti, la reşedinţele ispravnicilor de judeţe, pretutindeni unde este un post 
de comandă. 


Moda constantinopolitană biruie în îmbrăcăminte, în mîncare, în ceremonii, 
în viaţa de curte ctc. Costumul domnului şi al boierilor imită pe cele turceşti; se 
poartă acum haine largi, orientale, cu falduri, anterie lungi, calpace cu atîtmai 
înalte cu cît boierul ocupă o slujbă mai mare. Se introduc o sumă de dregători 
noi, imitînd pe cei de Ia Poartă: unul are grijă de ciubucele domnului, altul de 
cafea, altul de şerbet, un al patrulea e mai mare peste încălţămintea Măriei sale; 
un al cincilea poartă foarfecele şi briciul, şi aşa mai departe. Dregătoriile mari 
se dublează, la urmă se împătresc chiar, toţi caută să ajungă slujbaşi, deoarece 
slujba e acum criteriul nobleţei şi ea înseamnă leafă , scutelnici , adică un număr 
de ţărani care, în Ioc să plătească vistieriei dările lor, le dau boierului, apoi scuti¬ 
rea generală sau parţială de dări , în sfîrşit, putinţa de a fî aproape de curtea 
domnului, izvorul tuturor avantajelor şi onorurilor. 

Totuşi, această boierime prezintă şi unele aspecte interesante; ea e mai cul¬ 
tă, citeşte mai mult: între 1720 şi 1820 s-au tipărit în ţările noastre peste 300 
de cărţi, afară de multele care se aduceau de peste hotare. Influenţa franceză în¬ 
cepe a sc face simţită, şi ea se va accentua spre sfîrşitul epocii fanariote; încep 
să pătrundă ideile generoase, umanitare. Ca o urmare a acestei stări de spirit, şco¬ 
lile se înmulţesc; o sumă de domni fanarioţi iau măsuri pentru bunul mers al 

lor şi le creează venituri; în Bucureşti sînttrei biblioteci publice. în acelaşi timp, 
se fac spitale , în care bolnavii sînt îngrijiţi fără plată. 

La Şcoala cea Mare sau Academia din Iaşi erau, în 1766, următorii dascăli sau 
profesori: dascălul cel mare de ştiinţe, plătit cu 1 500 lei pe an; dascălul dintîi de 
limba greacă, plătit cu 600 lei; dascălul al doilea de limba greacă, 300 de lei; 
dascălul de greacă bisericească, 180 lei; dascălul de latineşte, 240 lei; dascălul de 
limba română. 1 20 lei; bibliotecarul , 120 lei. Pentru întreţinerea a douăzeci de bur¬ 
sieri, se prevăzuseră l 000 lei şi 30 de care de lemne; din prisosul de venituri şi 
din economiile făcute de epitropi trebuiau să se cumpere cărţi, „organe — adică 
instrumente matematice 14 şi diferite rechizite. 

în afară de şcolile cele mari din Iaşi şi Bucureşti, erau însă altele, mai mici, pe 
lîngă episcopii, pe lingă mănăstiri şi biserici, apoi în oraşe şi tîrguri şi chiar în multe 
sate, ca Ruşinoasa în Moldova, Conteşti (Dîmboviţa) şi Preajba (Dolj) în Muntenia. 

Iată ce se învăţa, de pildă, Ia şcoala de la mănăstirea Putna, potrivit diplomei li¬ 
berate în 1778 „tinerelului Ioan, fiul preotului Gheorghi Vasilievici Bălăşescul", care 
învăţase acolo de la vîrsta de 5 pînă la aceea de 12 ani; „ciaslovul, psaltirea, octoi- 
hul, catehismul moldovenesc şi ruseşte, alcătuirea scrisorilor moldoveneşti, psaltichia 
după melodia grecească, gramatica, geografia cea tălmăcită de episcopul Amfilohie 
după Buffier, piatra evangheliei asupra despărţirii bisericii Răsăritului dea Apusului, 
epistolia arhiepiscopului Euglienie, istoria bisericii după Evsevie şi alţi istorici, de 
la începutul creştinătăţii pînă la veacul al IX [-lea] şi pînă la soborul din Florenţa 
şi scurtata teologie platonească, toate bine şi unele şi de rost şi cu înţelegere,.. 44 

Oraşele sporesc , în genere, ca populaţie; meseriaşii sînt mai numeroşi; con¬ 
statăm şi un început de industrie mare, fabrici de postav, de sticlă, de hîrtie. 

Fabrici de postav erau, în Moldova, \&Filipenim jud. Bacău (1765), apoi la Chi- 
pereşii , în jud. iaşi (1764), iar în Ţara Românească, la Pociovalişte , lîngă Afumaţii 
din Ilfov (1768). Ni s-au păstrat cîteva privilegii domneşti privitoare la aceste fa¬ 
brici, cum e cel de la Grigore Al. Ghica, ucis de turci după răpirea Bucovinei, în 
care domnul arată că s-a întemeiat fabrica de la Chipereşti „pentru cea mai multă 
ieftinătate a lăcuitorilor ţării aceştia şi să rămîie şi un lucru de pomenire pămîntu- 
lui acestuia 41 Fabrici de sticlă erau la Hîrlău (1786) şi la Tîrgovişte (1791); fabrici 
de hîrtie (sau „harturghii“: de aici „hardughie") Ia Fundeni , în Ilfov, în timpul lui 
Scarlat vodă Ghica (1768) şi la Batiştea , în Prahova, sub Alexandru Ipsilanti (1776). 
S-au înfiinţat şi industrii de produse alimentare; de arpăcaş la Argeşti, în Ilfov, şi la 
Conteşti , în Dîmboviţa; de fidea, macaroane, arpăcaş etc., la Bucureşti , cu produse 
superioare, egale celor străine. Erau apoi fabrici de lumînări, o fabrică de ţesături 
diferite la Mărcuţa , una de farfurii etc. 

Sînt şi centre care decad, însă, în acest răstimp: astfel Tîrgul de Floci, la gura 
Ialomiţei, pe care războaiele ruso-turce îl nimicesc aproape, apoi Tîrgşorul şi 
Gherghiţa, pe care îi întrec Ploieştii; aceştia încep să se dezvolte mai ales după 
ce austriacii taie, la sfîrşitul veacului al XVIII-lea, drum de care pe valea Prahovei, 
de la Comarnic pînă la Predeal. Mai înainte drumul mergea pe sus, pe plai. 

Ţărănimea scapă de rumânie pe vremea lui Constantin Mavrocordat; ea nu 
devine însă liberă de fapt , deoarece, neavînd pămînt, trebuie să lucreze mai 

departe pe moşiile boierilor, dînd dijmă şi muncind un număr de zile pe an care 
variază între 12 şi 24. Situaţia economică a ţăranilor e grea: striviţi de impozite 
ordinare şi extraordinare, siliţi să muncească şi boierului şi domnului, căruia-i 
fac transporturile de zaherea (alimente, furaje etc.) ordonate de sultan, ei îşi iau 
adesea lumea în cap, trec peste hotare, foarte adesea peste Dunăre, unde nu au 
să asculte decît de un singur stăpîn: turcul, sau peste Nistru. Multe sate scad 
ca număr de locuitori, altele se pustiesc, devin silişti. 

înainte de reforma lui Constantin Mavrocordat, numărul birurilor era foarte 
mare: unele existau din timpul domnilor de ţară: astfel vad rari tul, care se 
plătea de podgoreni, fusese pus de Eustratie Dabija, vacantul, o dare foarte 
grea, de Constantin Brâncoveanu,ywmfl>77w/, de fratele lui Dimitrie Cantemir, 
Antioh. Mavrocordat Ie-a redus considerabil, dar, după el, birurile au început 
iar să se înmulţească. Presiunea fiscala era marc din două motive: mai întîi ce¬ 
rerile nesfirşite ale turcilor, şi apoi graba domnului de a strînge în timpul cel 
mai scurt avere, „bani albi pentru zile negre“, deoarece timpul de stăpînire era 
redus: trei ani, şi nu ştia dacă-i va împlini şi pe aceia, dacă nu va fi silit să ple¬ 
ce înainte. Aceeaşi socoteală o făceau şi dregătorii sau slujbaşii: în timpul cel mai 
scurt trebuiau să-şi scoată banii pe care-i dăduseră la numire şi, pe deasupra, un 
beneficiu cît mai mare. Se înţelege, aşadar, de ce abuzurile erau numeroase, 
de ce bacşişul şi mita înfloreau de sus pînă jos. în asemenea condiţii, demni¬ 
tatea şi caracterul erau mai curînd defecte decît însuşiri. 

A 

Starea culturală. Jn epoca fanariotă există o activitate culturală destul de 
vie; ea nu o egalează însă pe aceea a veacului al XVII-lca. în domeniul operelor 
religioase, se continuă traducerile şi tipăriturile de cărţi bisericeşti. în privinţa 
aceasta, se distinge, în Muntenia, episcopul Damaschin al Rîmnicului, care a tra¬ 
dus, în primele decenii ale veacului al XVIII-lea, o serie de texte ce au fost 
apoi imprimate, şi Chesarie , tot al Rîmnicului (1773-1780), sub care se începe 
publicarea mineielor, 12 volume. în Moldova, trebuie amintită figura mitropoli¬ 
tului Iacov Stamate, un cărturar de seamă, care ştia latineşte şi citea pe Montesquieu, 
a Iui Paisie Velicicovschi , egumenul de Neamţ, care dădu acestei mănăstiri o nouă 
strălucire, în sfîrşit a lui Vartolomeu Mazărea nu, egumenul Putnei, care înteme- 
ie aci o şcoală bună şi alcătui o lucrare despre Ştefan cel Mare. 

în ce priveşte cronicile , ele sînt, în genere, mai prejos decît acelea ale înain¬ 
taşilor. O singura excepţie: letopiseţul lui loan Neculce care e o adevărată capodo¬ 
peră. Acest cronicar continuă letopiseţul lui Miron Costin, începe aşadar 
povestirea Ia anul 1661 şi o duce pînă în 1743. îşi iubeşte cu putere ţara, plînge 
durerile ei şi e duşman neîmpăcat al grecilor. Descrierile şi portretele lui sînt 
foarte sugestive; povesteşte cele ce-a văzut el, dar se foloseşte şi de tradiţii şi 
legende, pe care le aşază la un loc, Ia începutul letopiseţului, sub titlul: O 
samă de cuvinte . Stilul său e limpede, simplu, foarte plăcut. 

Iată una din aceste tradiţii: „Gheorghe Ştefan vodă, cînd era logofăt mare, au 
fost şezînd odată în divan cu toiagul în gură; iar Iordachi Cantacuzino cel bătrîn, 

vel-vistiernic: «Ce zici în fluier dumneata, logofete?» Iară el au răspuns: «Zic în 
fluier să mi se coboare caprele de la munte, şi nu mai vin». El au răspuns în pildă, 
şi alţii nu s-au priceput, că el aştepta oştile ungureşti să vie de preste munte.“ 

Dintre cronicarii ceilalţi ai Moldovei însemnăm pc Alexandru Amiras, care 
povesteşte evenimentele începînd tot dc la 1661 şi mergînd pînă la 1729, pe 
Axinte Dricarul , care a continuat pe Nicolae Costin, scriind a doua domnie a 
lui Nicolae Mavrocordat (1711-1716), şi a întocmit un corp dc cronici mol¬ 
dovene, pe spătarul Ioan Canta , care alcătuieşte un letopiseţ, dc la a doua pînă 
la a patra domnie a lui Constantin Mavrocordat (1731 - 1769), şi pe Gheorgachi 
al doilea logofăt , care scrie o Condică ce are intru sine obiceiuri vechi şi nouă 
a prea înnălţaţilor domni (Iaşi 1762). E o carte dc ceremonial, în care se arată 
cum se procedează la instalarea domnilor, la sărbătorile cele mari, la înmormîn- 
tări etc. 

în mod greşit s-a atribuit o cronică a Moldovei care povesteşte evenimentele 
dintre anii 1661-1730 lui Nicolae Muşte, „stări diac dc divan‘ k : autorul nu c el. Nici 
cronica atribuită lui Ienache Kogălniceanu , cronică reiatînd evenimentele dintre 
1733-1779. nu se datoreşte acestuia; avem de a face, în aceste două cazuri, cu „pseu- 
do-cronicari“ 

în Ţara Românească, merită să fie amintit Mihail Cantacuzino , marc vis¬ 
tier şi mare ban, care trece de partea ruşilor în războiul încheiat prin pacea de 
la Kuciuc-ICainargi. El scrie o genealogie a familiei sale şi o istorie a Ţării 
Româneşti între 1225 şi 1774, care, tradusă în greceşte, s-a publicat mai tîrziu, 
de fraţii Tunusli, la Viena. Această istorie, cuprinzînd şi o sumă dc date geo¬ 
grafice şi statistice, a servit şi lui Dionisie Fotino la alcătuirea lucrării sale gre¬ 
ceşti Istoria vechii Dacii , în trei volume, apărută tot la Viena, în 1818. De 
asemenea în greceşte şi-a publicat învăţatul Dimitrie Philippide Istoria României , 
din care n-a ieşit însă decît primul volum (pînă la întemeierea Principatelor) 
şi Geografia României , cuprinzînd întreg pamîntul locuit de neamul nostru. 
El e primul care întrebuinţează termenul de „România“, în sens politic şi geo¬ 
grafic. Asemănător în unele privinţe cu Neculce, dar inferior lui, este Dionisie 
Eclesiarhul , de la episcopia Rîmnicului, care scrie un Cronograf al Ţării Ro¬ 
mâneşti, cuprinzînd evenimentele dintre 1764 şi 1815. 

Alături de aceste letopiseţe sau cronici apar, în epoca fanariotă, şi o serie 
de povestiri istorice în versuri. Cea mai veche e Istoria lui lordache Stavarache , 
fost capichihaia, adică reprezentant al ţărilor noastre la Constanţinopol, un 
grec foarte bogat şi puternic, pe care l-a pierdut, însă, lăcomia şi intriga. Moar¬ 
tea năprasnică a lui Grigore Ghica, domnul Moldovei, ca şi aceea a lui Nicolae 
Mavrogheni şi a lui Constantin Hangerliu din Muntenia au fost, de asemenea, 
descrise în versuri. O altă povestire avem asupra intrării ruşilor în Bucureşti 
la 1769, în timpul războiului cu turcii. Valoarea poetică a acestor cronici rimate 
este, în general, redusă. 

La sfîrşitul epocii fanariote, apar două condici de legi : aceea a lui Scarlat Cal- 
limachi în Moldova (1817) şi aceea a lui Ioan Caragea (1818), în Ţara Românească. 

La alcătuirea lor s-a ţinut scamă întru cîtva şi de „obiceiul pămîntului“, adică 
dc vechiul drept românesc, nescris. 

In domeniul literaturii, c de reţinut numele lui Ienache Văcărescu , autorul 
a mai multe poezii, dintre care cele mai cunoscute sînt Amantă turturea şi îndem¬ 
nul către urmaşii săi: „Urmaşilor mei Văcăreşti, las vouă moştenire, creşterea 
limbii româneşti ş-a patriei cinstire! 4 * 

Tot el a scris şi o gramatică a limbii româneşti, care a apărut în două ediţii, 
una la Viena, alta în ţară, la Rîmnic (1787), precum şi o istorie pe scurt a sul¬ 
tanilor dintre 1300 şi 1791. 

ROMÂNII DIN ARDEAL SUB AUSTRIACI. 
UNIREA CU ROMA ŞI URMĂRILE EL 
MIŞCAREA LUI HORIA 


„ Ţara asta e a noastră, a voastră c (ara ungurească, 
şii in scurtă vreme vă şi scoatem noi de aci. 

(Ţăranul Florca C'osma din Girbău către 
nobilul Szcnt-Pal, în toamna lui 1784) 

Românii din Ardeal sub austriaci. Unirea cu Roma. Prin pacea de la 
Carlowitz (1699), Ardealul ajunsese sub stâpînirea austriacilor; acest fapt avu 
urmări însemnate în viaţa românilor de aci. Din punctul de vedere al drepturilor 
politice, situaţia nu se schimbă; rămaseră tot trei „naţiuni** - nobilii, saşii şi secuii, 
ca şi mai înainte, avînd fiecare reprezentanţii săi în dietă. Din punct de vedere 
religios, se produse însă un fapt nou, care rupse unitatea de pînâ atunci a 
fraţilor noştri de peste munţi. Acest fapt nou fu unirea cu Roma. Habsburgii 
aveau în catolicism un aliat preţios; la rîndul lor, ci căutau să favorizeze răs- 
pîndirea lui în cuprinsul împărăţiei pe care o stăpîncau. Folosindu-se de situa¬ 
ţia grea, economică şi socială, în care se aflau preoţii români din Ardeal şi 
poporanii lor, austriacii îi îmbiară să treacă la catolicism tăgăduindu-le, în 
schimb, diferite drepturi şi avantaje. Episcopul de Alba Iul ia, Tcofil, admise în 
principiu, în 1697, acest lucru, iar urmaşul său, Atanasie AngheŢ îl înfăptui; mani¬ 
festul pentru unirea cu Roma, iscălit de 38 de protopopi, poartă data 7 octombrie 
1698. Hirotonisirea lui Atanasie ca episcop unit avu loc la Viena (25 martie 1701). 
Slujba în biserică urma să fie ca şi pînă atunci, calendarul la fel, sărbătorile 
aşijderea, preoţii aveau să se căsătorească, aşa cum făcuseră şi mai înainte. Se 
introduceau însă patru puncte noi şi anume: 1) papa de la Roma e recunoscut 
ca şef al bisericii ; 2) la Crez se adaugă: f/ioque, adică Duhul Sfînt purcede nu 
numai de Ia Tatăl, dar şi de la Fiul; 3) se admite existenţa purgatoriului , prin 
care trebuie să treacă sufletele, înainte de a intra în rai; 4) împărtăşania se face 
cu azimă (pîine nedospită). 

Mulţi preoţi nu voiră să primească însă această u ire şi aleseră un nou epis¬ 
cop ortodox, pe Ioan Ţirca. Atanasie fu afurisit de către Teodosie, mitropoli¬ 
tul din Bucureşti şi de către Dosoftei, patriarhul Ierusalimului, iar Constantin 
vodă Brâncoveanu lăudă pe cei care păstraseră vechea credinţă. 

Rezistenţa populaţiei din Ardeal împotriva unirii cu Roma a fost însufleţită 
de apariţia, în 1744, a unui călugăr, Visarion Sarai ; acesta, sîrb de origine, trecu 
prin Banat şi intră în Hunedoara. De aci, el se îndreptă spre Deva, după aceea, 
prin Sălişte, la Sibiu, vorbind ţăranilor, prin sate şi pe drum şi întărindu-i în ve¬ 
chea credinţă. Prins de autorităţi, fu dus sub escortă la Viena, de unde i se pier¬ 
du urma. Deşi prezenţa lui a fost de scurtă durată, totuşi influenţa exercitată 
asupra mulţimii s-a dovedit însemnată; din cauza aceasta, se şi institui, în 1746, 

un regim de teroare şi de prigonire contra ortodocşilor. Şi mai însemnată a fost 
acţiunea desfăşurată, peste un deceniu şi jumătate, de călugărul Sofronie , origi¬ 
nar din satul Cioara (judeţul Alba). Acesta îşi durase un mic schit în pădure, 
avînd pc lîngă el şi cîţiva copii la învăţătură. Autorităţile din Vinţ îi distruseră, 
însă, lăcaşul în 1757 şi-l siliră să fugă. El petrecu cîtva timp prin judeţul Hu¬ 
nedoara, pînă cînd fu prins şi închis în satul Bobîlna. De aci îl scăpă o ceată 
de vreo 500-600 de ţărani români, înarmaţi cu măciuci şi conduşi de proto¬ 
popul loan din Soliste (13 februarie 1760). 

Sofronie se re fug ic atunci în Zarand, unde se putea apăra. Bisericile uniţilor 
începură să fie ocupate; mişcarea se întinse şi în sudul Ardealului, şi în cîmpie, 
şi pc cursul superior al Mureşului, unde se remarcă protopopul Ion din Sadu , 
zis şi Popa Tunsu. Prins din nou, în Abrud, Sofronie e liberat pentru a doua 

A 

oară dc ţăranii slrînşi în marc număr. In cele din urmă, cetele lui atacară Blajul, 
în august 1760, silind pc episcopul unit Petru Pavel Aron să fugă la Sibiu. Cul¬ 
mi narea mişcării fu sinodul convocat de Sofronie la 14/25 februarie 1761, în 
Alba lulia; aci se aprobă o încheiere în 19 puncte, prin care se cerea, în primul 
rînd, libertate religioasă, consultarea ţării în vederea numirii unui episcop orto¬ 
dox şi eliberarea preoţilor închişi. în urma acestui fapt, curtea de la Viena care 
urmărea, prin consiliul ci dc stat, cu multa atenţie, problema confesională 
românească, se hotărî să intervină. Ea trimise în Ardeal pe generalul Buccow , 
cu forţe îndestulătoare, numindu-1 totodată şi preşedinte al comisiei instituite pen¬ 
tru cercetare şi înlăturarea certurilor religioase. Se decise să se facă o prescripţie 
generală a aderenţilor celor două confesiuni; ea avu Ioc (în mai 1761 — primele 
luni din 1762) şi c cunoscută sub numele — barbar — de „dismembraţia legii" 
Deşi nu se păstră pretutindeni deplină obiectivitate, rezultatul fu că din 152 886 
de familii româneşti, 127 712 se declarară ortodoxe şi numai 25 174 unite; dacă 
s-ar fi procedat imparţial, numărul acestora din urmă ar fi fost — după ultimele 
cercetări — numai de 11 907 adică 7,7% din populaţia totală. Aceste cifre arată 
de ce se putea vorbi la Viena, în consiliul de stat, de „eşuarea" unirii. Lui So- 
fronic i se intentă proces; sentinţa, 5 ani închisoare, nu putu fi însă executată, 
deoarece cl trecuse din timp în Muntenia, unde ajunse egumen la mănăstirea 
din Curtea de Argeş. 

Mişcarea împotriva unirii a durat multă vreme, vreo 60 de ani, şi a dat naştere 
la prigoniri. O sumă de preoţi fură închişi; ţăranul Nicolae Oprea din Sâliştc 
stătu decenii întregi în închisoare, sfîrşindu-şi acolo zilele. 

într-un sat, venise un slujbaş cu o poruncă împărătească; românii ascultară citirea 
cuviincioşi, apoi un bătrîn grăi: „Acest cojoc, care-1 am pe mine, e acum al meu. 
Dar dacă ar vrea să mi-1 ia crăiasa 1 , i-1 dau. Cu aceste slabe mîini şi picioare şi cu 
trupul meu am lucrat, zi şi noapte, ca să plătesc porţia 2 . Ele sînt ale crăiesei, şi de ar 
vrea să mi le ia, nu am ce face. Dar nu am decît un suflet, pe care eu îl păstrez pen¬ 
tru Dumnezeu din cer şi nici o putere omenească nu-1 poate îndoi." 


1 Maria Tereza, care era atunci împărăteasa Austriei. 

2 Adică darea. 



234 ROMÂNII DIN ARDEAL SUB AUSTRIACI 


Episcopul Ioan Inochentie Clain. Că avea dreptate poporul să se împo¬ 
trivească unirii, se dovedi în curînd. Mai întîi, conducătorului românilor uniţi 
nu i se dădu titlul de mitropolit , aşa cum se aşteptaseră adepţii noii confesi¬ 
uni, ci numai acela de episcop; reşedinţa lui fu mutată de la Alba lulia la Făgăraş, 
după aceea la Blaj. Apoi drepturi politice nu se acordară: rămaseră tot trei „naţi¬ 
uni 1 2 *, ca şi înainte de unire. Degeaba se zbătură conducătorii uniţilor şi în spe¬ 
cial episcopul Ioan Inochentie Micii Clain 1 (1730-1751), care prezentă cererile 
românilor curţii de la Vicna. Împărăteasa Austriei, Maria Tcrcza, trimise aces¬ 
te cereri, în fruntea cărora era recunoaşterea ca a patra „naţiune 1 dietei ardele¬ 
ne Ia Cluj; membrii dietei nici nu vrură măcar să le discute şi-şi exprimară refuzul 
lor în cuvinte jignitoare pentru noi. 


„Episcopul şi elenii unit — spun aceştia — cer nişte lucruri pe care nimenea 
nu le-a mai cenit vreodată de la străbunii noştri şi nu le va putea cere nici de la ur¬ 
maşii noştri. Cer aceea ce păgubeşte în gradul cel mai mare privilegiile şi scutinţele 
cele mai vechi dobîndite de la regi şi principi. Cer aceea ce \ atârnă sancţiunile prag¬ 
matice ale regatului... Cer ceva ce răstoarnă din temelie drepturile şi libertăţile avute 
pînă acum, în pace, din partea naţiunilor patriei. Cer ce, de fapt. clatină şi turbură 
întreg sistemul acestei ţări, păstrat pînă acum în ordine buna. alît în cele religioase, 
cît şi în cele politice şi economice. în fine, cer aceea ce clerului şi plebei valahe, 
după firea ei prea bine cunoscută, nu i se cuvine niciodată. La aceste cereri nemai¬ 
auzite şi foarte însemnate ale episcopului, nouă, stat uri lor- are am venit la această 
dietă, nu ne este iertat a răspunde, nefiind autorizaţi şi pregătiţi a ne declara într-o 
chestiune atît de importantă şi de neaşteptată/* 

în faţa acestei situaţii, Clain convocă un sinod la Blaj, în 1744, în care puse 
întrebarea dacă nu trebuie să se desfacă unirea, în cazul cînd sc continuă a nu 
se îndeplini făgăduielile date. în cele din urmă, el fu reclamat dc către oficiali¬ 
tate Ia Viena şi plecă într-acolo. Văzînd însă că va fi judecat, se duse mai departe, 
la Roma, dar nici aici nu putu face nimic şi muri departe dc ai săi, plin dc amără¬ 
ciune că nu a izbutit să Ic scoată dreptatea. 

In ce priveşte pe românii rămaşi ortodocşi în Ardeal — şi aceştia formau 
imensa majoritate, reprezentînd, în 1762, 92% din populaţie —, ei nu avură un 
episcop decît în 1761, şi acela nu era român, ci sîrb. Episcop român ortodox se 
va alege abia în 1809, în persoana lui Vasile Moga. 

O urmare bună avu totuşi unirea cu Roma, şi anume faptul că viitorii preoţi 
fură daţi la învăţătură mai înaltă, întîi în şcolile din Blaj şi apoi, cei mai răsăriţi 
dintre dînşii, la Roma. Aci, studiind limba latină şi istoria veche, ei putură să-şi 
dea seama de latinitatea limbii noastre, dc originile nobile ale poporului nostru. 
Aceste constatări sporiră puterea lor sufletească, îi făcură mîndri dc faptul că sînt 
români şi fură punctul de plecare al unei mişcări culturale de renaştere naţională. 

Situaţia economică a românilor din Ardeal rămase însă foarte grea. Iobagii 
trebuiau să muncească mai toată săptamîna pentru proprietarul pe moşia căruia 


1 în şcoală, Ioan Micu şi-a văzut numele germanizat în Klein (scris româneşte: Clain!). 

2 Adică reprezentanţilor categoriilor cu drepturi politice din Ardeal. 

stăteau, trebuiau sâ-i dea dijme şi tot felul de plocoane şi daruri; nu puteau să 
îmbrace dccît anumite haine, n-aveau dreptul să poarte arme. De o situaţie bună 
se bucurau numai scitele de grăniceri, pe care austriacii Ie înfiinţaseră la hotarul 
ţărilor româneşti şi în Banat. Aceste sate aveau moşia lor; în schimb, locuitorii, 
constituiţi în regimente grănicereşti, trebuiau să facă serviciul militar şi să 
meargă în război. în scurtă vreme, vitejia regimentelor grănicereşti ajunse cu¬ 
noscută în întreaga împărăţie. 

* 

Mişcarea lui Horia, Cloşca şi Crişan. In 1769 sc încercă o îmbunătăţire 
a soartei iobagilor; curtea de la Viena hotărî ca ei să nu muncească decît două 
zile pe săptămînă şi să aibă unele drepturi; nobilimea ardeleană rezistă însă şi 
nu vru să cedeze. Nici încercările împăratului Iosifal II-lea (1780-1790), un 
monarh luminat şi doritor de a ajuta poporul de jos, nu avură rezultatul aştep¬ 
tat, tot din cauza împotrivirii nobililor. losif veni şi în Ardeal în trei rînduri 
(1773, 17X3, 1786) şi se interesă de situaţia românilor, fagăduindu-le sprijinul 
său. Aceşti; ăzînd că starea lor nu se mai îndreaptă, încep să se mişte. Tul¬ 
burări mai mici, unele, după cum am văzut, în legătură şi cu propaganda împotri¬ 
va u irii pe care o făceau anumiţi preoţi şi călugări, avuseseră loc şi mai înainte. 
Mişcarea cea mare izbucni, însă, în toamna anului 1784, sub conducerea moţu¬ 
lui Vasilc Nicola Ursu din Albac, zis Horia , şi a tovarăşilor săi Cloşca şi Crişan. 

lată portretul lui Horia, făcut de un sas; „De talie mijlocie, mai mult uscăţiv şi 
zvelt docil dolofan; îmbrăcămintea după croi valah: ţundră valahă pînă la genunchi, 
tivită pe două margini cu postav roşu, cioareci strimţi..., cizme în picioare, iar pe 
cap căciulă neagră. Straşnic pomneitor. Precum se vede din întreaga lui înfăţişare 
şi din faptele sale de pe vremea cînd şi-a jucat rolul, era născut pe stăpînire.“ 

Ţăranii din regiunea Munţilor Apuseni se ridicară cu coase, cu topoare, cu 
cc avea fiecare şi începură să prade, să ardă şi să dărîme curţile nobililor (no¬ 
iembrie 1784). Unii dintre aceştia fură ucişi, femeile şi fetele lor botezate după 
legea ortodoxă şi silite să ia în căsătorie iobagi români. Focul se întinse, şi 
ungurii, speriaţi, făcură apel la armata austriacă, sa-i scape. Horia însă nu vroia 
să sc bată împotriva cătanelor împărăteşti. El spusese doar tovarăşilor săi că 
împăratul losif e dc partea lor: le arătase şi nişte hrisoave şi o cruce pe care i-ar 
fi dat-o acesta cînd l-a primit la Viena, în primăvara din anul mişcării. Pe de altă 
parte, se apropia iama, şi oamenii trebuiau să-şi îngrijească de gospodării. Ho¬ 
ria dădu deci drumul la ai săi şi el se retrase în codrul uriaş al Scorăgelului , 
cu gîndul să aştepte acolo primăvara, spre a vedea ce are de făcut. 

Capul lui şi al celor doi tovarăşi fusese însă pus la preţ de către autorităţi; 
se găsiră deci cîţiva trădători ticăloşi care călăuziră cătanele prin potecile co¬ 
dat lui şi căzură pe neaşteptate asupra lor. Legaţi în lanţuri, fură duşi cei trei 
la Alba Iulia şi aci începu procesul răzvrătirii. Crişan, ştiind bine care va fx 
sfîrşitul, se spînzură în închisoare cu nojiţele de la opinci. Horia şi Cloşca fură 
condamnaţi să fie traşi pe roată; o moarte crîncenă, la care trebuiră să asiste 
peste două mii cinci sute de ţărani români aduşi dinadins din sate — cîte şase 

de fiecare sat —, spre a vedea pedeapsa căpeteniilor lor (28 februarie 1785). 
Ni s-a păstrat testamentul lui Hori a, făcut în închisoare, în ajunul morţii, prin 
care, între altele, iartă pe cei care-1 vînduseră. 

Supplex libellus Valachorum. Răscoala din 1784 n-a rămas, totuşi, fără 
urmări. împăratul Iosif luă unele măsuri în favoarea iobagilor, şi nobilii, speri¬ 
aţi de cele ce văzuseră, nu îndrăzniră să se mai opună. Se înfiinţară apoi şcoli 
săteşti, mai cu seamă în Banat. Dar recunoaşterea noastră ca a patra naţiune 
în Ardeal, egal îndreptăţită cu celelalte, iar nu tolerata , cum se spunea atunci, 
nu putu fi obţinută. Românii, în frunte cu episcopii lor, făcură totuşi un demers 
solemn la curte, prezentînd cererile lor sub forma unei petiţii numite Supllex 
libellus Valachorum (martie 1791). Această petiţie cuprindea 6 puncte şi anume: 
1) Să nu Ii se mai spună românilor toleraţi; 2) Să aibă deci locul între celelal¬ 
te naţiuni pe care l-a avut înainte de 1437, cînd s-a făcut acea „Unio trium na- 
tionum“ (adică: a nobililor, saşilor şi secuilor!); 3) Clerul, nobilii şi ţărănimea 
română să se bucure, prin urmare, de aceleaşi drepturi şi avantaje ca şi cele 

trei naţiuni; 4) Numiri în funcţiuni publice şi în dictă proporţional cu numărul 

* 

locuitorilor de fiecare naţionalitate; 5) In toponimic, paralel cu numirile 
ungureşti şi germane, să se dea şi numiri româneşti; 6) Să sc îngăduie ţinerea 
unui congres naţional românesc care să-şi aleagă delegaţi spre a reprezenta po¬ 
porul românesc unde va fi nevoie. 

Petiţia românilor a fost trimisă de către împăratul Leopold al Il-lca dietei din 
Ardeal, şi aceasta, întocmai cum făcuse şi mai înainte cu cererile lui Ioan 
Inochentie Clain, a respins-o. Dreptatea era încă departe pentru poporul nostru. 

Şcoala ardeleană. Paralel cu revendicările politice, arc loc o mişcare însem¬ 
nată culturală în Ardeal, de redeşteptare naţională. Dintre tinerii trimişi Ia în¬ 
văţătură la Roma, se ridică figuri însemnate care arată în faţa lumii, cu 
argumente, latinitatea limbii noastre şi originea romană a poporului nostru. 
Aceste idei fuseseră exprimate mai înainte de cronicarii moldoveni şi munteni, 
de Grigore Ureche, Miron Costin, Dimitrie Cantemir şi stolnicul Constantin 
Cantacuzino, spre a nu pomeni decît pe cei mai însemnaţi. învăţaţii ardeleni 
Ie reiau, le dezvoltă, le dau o întreagă argumentare, istorică şi filologică, şi alcătu¬ 
iesc, pe temeiul lor, adevărate monumente culturale, în slujba redeşteptării po¬ 
porului nostru. Figurile cele mai însemnate ale acestui curent de redeşteptare sînt 
trei, ca şi în mişcarea din 1784, şi anume: Samuil Micu, Petru Maior şi Gheorghe 
Şincai. Cel dintîi, nepot al episcopului Ioan Inochentie Clain, se ocupă îndeo¬ 
sebi de studiul limbii. El scrie în latineşte o gramatică intitulată: Elemenia lin - 
gitae daco-romanae sive valachicae , apărută în 1780, în care arată originea limbii 
noastre care derivă — spune el — din latina clasică. Samuel Micu a scris şi o 
istorie a românilor, în pătai volume, care însă nu s-a publicat.'Petru Maior e 
autorul Istoriei pentru începutul românilor în Dacia (1812), în care susţine con- 

tinuitatea noastră în stînga Dunării şi că sîntem descendenţii curaţi ai romanilor, 
deoarece dacii au pierit sau au fugit din Dacia, în urma războaielor cu Traian. 
Susţine, de asemenea, că limba noastră se trage din latina populară, nu din cea 
clasică, aşa cum afirmase Samuil Micu. A mai scris şi o istorie a Bisericii ro¬ 
mânilor, atît a celor de dincoace cît şi a celor de dincolo de Dunăre, operă de 
mai mică însemnătate. Gheorghe Şincai a lucrat multă vreme la o Cronică a 
românilor şi a mai multor neamuri ; redactarea ei a durat pîna la 1808. N-a putut 
însă nici s-o isprăvească, nici s-o tipărească; cenzura oficială, cercetînd-o, spu¬ 
sese că această lucrare, prin ideile ce conţine, e „bună de foc, iar autorul ei de 
furci“, adică dc spînzurăloare 1 . S-a tipărit abia în 1853, la Iaşi. 

Ideile acestor trei mari scriitori — care, împreună cu cei doi episcopi, orto¬ 
dox şi unit, şi cu alţi fruntaşi, ca loan Molnar, sînt şi autorii petiţiei numite Supplex 
li bel Ins Va Iac hor um — au avut un adînc răsunet nu numai în Ardeal, dar şi 
dincoace, peste munţi, unde ele au contribuit la mişcarea de renaştere cultura¬ 
lă şi politică. 

Pe lîngă operele capitale ale reprezentanţilor Şcolii ardelene, mai apar şi altele, 
de o însemnătate mai mică, dar care merită totuşi să fie menţionate. Astfel e Istoria 
sfintei biserici a Scheailor Braşovului, de Radu Tempea, şi Plîngerea sfintei mănăs¬ 
tiri a Silvaşu/ui din eparhia Haţegului , alcătuită în versuri, în 1788. Ambele sînt îm¬ 
potriva uniţilor. La Braşov apare, în 1757, cea dintîi Gramatică românească ; 
alcătuită de Dimitrie Eustatievici, după un model rusesc, fără a pomeni nimic de 
romanitatea noastră, ea e închinată lui Constantin Mavrocordat. 

REDEŞTEPTAREA NAŢIONALĂ. 
TUDOR VLADIMIRESCU 


„Eu nu caut cevaşpentru mine , ci ţara îşi caută 
dreptăţile cele robite de fanarioţi. " 

(Scrisoarea lui Tudor câlre boieri, 
din 4 aprilie 1821) 

La începutul secolului al XlX-lea, are loc, în Ţările Româneşti, o mişcare 
de redeşteptare naţională. Ea se face pe cale culturală , prin şcolile româneşti 
cc se înfiinţează în principate şi prin tinerii care, studiind în Apus, se întorc 
pătrunşi de ideile generoase ale Revoluţiei Franceze, şi pe cale politică, prin 
mişcarea şi jertfa lui Tudor Vladimirescu. 

Şcoala din laşi. Gheorghe Asachi. în Iaşi, mitropolitul Veniamin Costache , 
un însemnat sprijinitor al culturii româneşti, înfiinţase, în anul 1803, un semi¬ 
nar, la Socola, pentru pregătirea viitorilor preoţi. în timpul domniei lui Scarlat 
Callimachi (1812-1819), se înfiinţează o nouă şcoală, pentru pregătirea viito¬ 
rilor ingineri hotărnici, de care se simţea pe atunci mare nevoie, atît în Moldova 
cît şi în Muntenia. Sufletul acestei noi şcoli fu Gheorghe Asachi, fiu de preot, 
care studiase ingineria în şcolile superioare din străinătate, la Liov, la Viena 
şi în Italia, dar care avea o pregătire serioasă şi în domeniul literar. El fu numit, 
la 15 noiembrie 1813, ca profesor de „ştiinţele trebuincioase unui inginer po- 
liticesc“ Pe lîngă aceste ştiinţe, Asachi predă, însă, şi cunoştinţe de istoria patriei, 
vorbi de originea poporului nostru, făcu, într-un cuvînt, o operă de educaţie 
naţională. Profesorii de la şcoala grecească din Iaşi, în localul căreia se ţineau 
şi cursurile şcolii de inginerie, nu vedeau cu ochi buni această activitate; ei 
susţineau, de altfel, că nu se pot preda ştiinţele înalte în limba română, care n-are 
termenii necesari, nu e o limbă cultă. Asachi nu se descurajă însă, şi, sprijinit 
de o parte dintre boieri, care îşi dădeau seama de folosul acţiunii lui, continuă 
cursurile, scoţînd, în 1818, după cinci ani, prima serie de absolvenţi. Printre elevi 
erau şi oameni în vîrstâ, atraşi de spiritul naţional al lecţiilor lui Asachi. 

Şcoala din Bucureşti. Gheorghe Lazăr. Un fapt asemănător se petrecu în 
Muntenia. Şi aci se deschise, în timpul lui Ioan vodă Caragea (1812-1818), o 
şcoală pentru pregătirea inginerilor hotărnici. Conducător al ei fu numit ardelea¬ 
nul Gheorghe Lazăr. Născut în satul Avrig, în 1781, acesta se pregătise la început 
pentru preoţie şi făcuse studii bune la şcolile din Sibiu, Cluj şi Viena. Neputînd 
îmbrăţişa, din cauza greutăţilor şi intrigilor, această cariera, el se făcu profe¬ 
sor la Sibiu. Dar nici aici nu putu rămîne mult timp — i se făceau mizerii pen¬ 
tru simpatia pe care o arăta faţă de francezi şi de ideile revoluţiei lor —, şi fu 

nevoit să treacă peste munţi, în Ţara Românească. Numit la 5 aprilie 1818 pro¬ 
fesor şi conducător al şcolii de inginerie nou înfiinţate, cl nu făcu însă, ca şi Asa- 
chi, numai cursuri de matematică şi geometrie, dar şi dc istoric şi filosofie, 
expimînd ideile învăţaţilor ardeleni şi inspirînd elevilor săi dragoste pentru tre¬ 
cutul neamului şi încredere în viitorul Iui. Lecţiile sc ţineau în chiliile mănăstirii 
Sf. Sava — în faţa Universităţii dc azi, unde c statuia lui Mihai Viteazul — şi 
erau ascultate, ca şi în Moldova, nu numai de tineri, dar şi de oameni în vîrstă. 

în acelaşi timp, plecau la învăţătură, peste hotare, o sumă dc fu dc boieri. 
Unii se opreau în Ardeal, Ia şcolile săseşti — multe fete au învăţat la „cloaştcrul“, 
adică la mănăstirea ursulinelor din Sibiu, vestită pc atunci , alţii sc duceau 
mai departe, în Apus. Astfel, în vara anului 1817, plecară Ia Paris tinerii Gheor- 
ghe şi Barbu Bibescu, viitorii domni (Barbu Bibcscu, fiind adoptat de ultimul 
dintre Ştirbey, luă apoi numele de familie al acestuia!). La Vicna urmară doi fii 
ai Iui Iordache Cantacuzino, şi Iancu, fiul lui Alecu Văcărcscu. Familiile Brăi- 
loiu, Jianu, Oteteleşanu, Costescu, Glogovcanu, Bcngcscu îşi trimiteau copiii Ia 
şcolile saşilor. Era o pornire puternică spre învăţătură, o dorinţă dc schimbare, 
de lucruri noi, pricinuită, între altele, şi de ideile Revoluţiei Franceze. Boierimea 
mică şi orăşenii încep să se agite, să facă planuri dc reforme, ţărănimea, strivi¬ 
tă de dări şi trăind în condiţii foarte grele, aşteaptă, ca să sc mişte, un semn şi 
un conducător. Acest conducător va fi Tudor VIadimire. 

Unul dintre boierii munteni cei mai luminaţi ai vremii, Diniat Golescu , de la 
care ne-a rămas o frumoasă descriere de călătorie, arată starea nenorocită a ţărăni¬ 
mii de atunci în felul următor: „Bi micul Ţării Româneşti, care lăcuieşte într-acel 
bogat şi frumos pămînt, este într-o sărăcie şi întru o ticăloşie atît de mare, îneît un 
străin este peste putinţă să crează această proastă stare... Pentru banii de bir, s-au 
urmat şi pedepse, ca să dea ceea ce nu are şi atîţi cîţi nu poale agonisi. O! se cutremură 
mintea omului cînd îşi va aduce aminte că... fraţii noştri au fost cîte 10 aşternuţi pe 
pămînt, cu ochii în soare, şi o bîmă mare şi grea pusă pe pîntecile lor ca, muşeîndu-i 
muştele şi ţînţarii, nici să poată a se feri!... Alţi creşti i, tot pentru dare de bani, 
au fost spînzuraţi cu capul în jos, şi alţii iarăşi închişi în coşare de vite. unde le-au 
dat fum, şi altele multe asemenea pedepse... Aceste nedrepte urmări şi nepomenite 
peste tot pămîntul i-au adus pe ticăloşii locuitori întru aşa stare, îneît intrînd cine- 
vaş într-acele locuri, unde se numesc sate, nu va vedea nici biserică, nici casă, nici 
gard împrejurul casei, nici car, nici bou, nici vacă... nici patul cu semănăturile omu¬ 
lui pentru hrana familiei... ci numai nişte odăi în pămînt ce le zic bordeie...“ 

Mişcarea şi jertfa lui Tudor. Mişcarea lui Tudor este începutul unei noi 
epoci în dezvoltarea noastră politică. Pînă la el, merseserâm, mai bine de o sută 
de ani, tot în jos; de la el înainte, păşim pe calea ridicării, ajungînd, după 
aproape altă sută de ani, la România Mare din 1918. Sîngele lui stă Ia temelia 
statului de astăzi. 

Născut în satul Vladimir din judeţul Gorj, dintr-o familie de moşneni, adică 
dc mici proprietari, Tudor a crescut în casa boierului Glogovcanu din Craiova, 
împreună cu fiul acestuia. A putut astfel să cunoască mai bine societatea vremii 
lui şi sâ-şi însuşească anumite cunoştinţe. A învăţat greceşte; ştia şi nemţeşte; 

cunoştea pravilele, adică dreptul. Era o fire hotărîtă şi dîrză, aspru cu sine în¬ 
suşi, dar simţitor la suferinţele celor mulţi. Luase parte, cu o ceată de panduri, 
ţărani înarmaţi din Oltenia, la luptele dintre turci şi ruşi, în 1806-1812, fiind de 
partea acestora din urmă; pentru priceperea şi vitejia arătată, primise atunci titlul 
de comand ir, o decoraţie şi o sabie. Văzuse şi revoluţia ţărănească izbucnită în 
vremea aceea în Serbia, iar în 1814-1815 se dusese la Viena pentru nişte tre¬ 
buri dc familie ale Glogo veni lor, pe care le isprăvi cu bine. Era deci şi om um¬ 
blat; avea .şi ceva avere, în satul Cloşani şi în tîrgul Cemeţi, unde casa lui, în 
fiinţă şi astăzi, domină locul. Era credincios: el a ridicat biserica din satul 
Prcjna — i s-a păstrat chipul pe peretele ctitorilor — şi începuse a zidi, cu puţin 
înainte dc izbucnirea mişcării, un alt lăcaş la Cloşani. 

Un contemporan, care l-a văzut şi a stat de vorbă cu el, dar nu-i era prieten, 
nici admirator, ni-1 descrie pe Tudor astfel: „Om de statură mai nalt decît de mijloc, 
talia bine proporţională, faţa blondă, mustaţa galbenă, părul castaniu, obrazul mai 
mult rotund decît oval. nici prea durduliu, nici slab, cu o mică bărbie, om nu urît; 
sta drept, ţanţoş, vorba brevă (scurtă!), răstită şi... destul de elocventă, aer de co¬ 
mandam; pe atunci cînd l-am cunoscut 1 , să fi avut 40 de ani... Netăgăduit este că 
era om dc inimă. Cine ştie ce ar fi fost într-o altă sferă, într-o altă epocă, cu spiritul 
mai cultivat, un asemenea om! Avea stofa de om mare, dar timpul, locul şi mijloacele 
i-au lipsii 

Tudor îşi da scama dc starea nenorocită a ţârii, dc mizeria în care trăia no¬ 
rodul, dc lăcomia şi lipsa dc cinste a păturii conducătoare, a slujbaşilor mai ales, 
mari şi mici, puşi pc pricopseala. îşi da seama şi aştepta un prilej să se ridice, 
să gonească pc asupritori, să facă rînduială nouă. Acest prilej se ivi la moartea 
ultimului domn fanariot din Muntenia, Alexandru Suţu (19 ianuarie 1821). îm¬ 
preună cu un fost ofiţer sîrb şi cu o ceată dc cîteva zeci dc soldaţi, plecă el din 
Bucureşti în Oltenia, şi acolo, la satul Cloşani, începu să strîngă panduri. Ţăranii 
sc adunară repede, înarmaţi fiecare cu ce avea şi aducînd în desagi şi merinde. 
Tudor dădu un manifest către ţară, spre sfîrşitul Iui ianuarie 1821, arâtînd că se 
ridică împotriva asupritorilor norodului; dădu un altul către turci, asigurîndu-i 
că nu s-a răsculat împotriva lor, şi ocupă în scurtă vreme Oltenia, pornind apoi 
asupra Bucureştilor. 

„Veniţi dar fraţilor cu toţi — spune Tudor în manifestul către ţară —, care veţi 
avea arme cu arme, iar care nu veţi avea arme, cu furci de fier şi cu lănci. Să vă fa¬ 
ceţi degrabă şi să veniţi unde veţi auzi că se află adunarea cea orînduită pentru binele 
şi folosul a toată ţara... Că ne ajunge, fraţilor, atîta vreme de cînd lacrămile noas¬ 
tre... nu s-au mai uscat." 

a 

In acest timp, izbucnise şi mişcarea de eliberare a grecilor de sub jugul tur¬ 
cesc, mişcare cunoscută sub numele de Eteria (înseamnă, pc greceşte: „societate 44 , 


1 Autorul acestui portret l-a cunoscut pe Tudor înainte de începerea mişcării sau, cum 
spune cl însuşi, „în timp de pacc“. Ultima dată l-a văzut la Goleşti, cu trei zile înainte dc 
prinderea lui de către greci, la 17 mai 1821. 

„tovărăşie' 4 ); conducătorul ei era Alexandru Ipsilanti , fost maior în armata 
rusă şi nepot de fiu al voievodului cu acelaşi nume din Muntenia. El îşi făcuse 
planul să treacă din Rusia în Moldova şi în Muntenia, să strîngă aci o armată 
mai puternică, şi apoi să păşească peste Dunăre spre a ataca pe turci. La laşi, 
Ipsilanti fu, într-adevăr, bine primit, atît de domnul Mihail Suţu, cît şi de mitro¬ 
politul Veniamin Costache\ se adunară ceva voluntari, dar, în afară de un „ba¬ 
talion sacru" alcătuit din studenţi greci, idealişti, oastea lui cuprindea elemente 
nedisciplinate, puse mai mult pe jaf decît pe luptă. Cu această oaste coborî el 
spre Milcov şi trecu în Muntenia. Tudor intrase tocmai de cîtcva zile în Bucureşti 
(16 martie 1821), în fruntea pandurilor săi, şi începuse tratative cu o parte din 
boierii care simţeau româneşte, cînd sosi şi Ipsilanti. Acesta ar fi vrut să-l atra¬ 
gă de partea sa; unii afirmă chiar că ar fi fost o înţelegere mai veche; fapt este 
însă că în întrevederea care avu loc la Colentina, între cei doi conducători de 
răscoală, Tudor refuză să sprijine pe Ipsilanti. El îşi dădea scama că foarte mulţi 
dintre asupritorii ţăranilor erau greci şi că deci, luptînd împotriva acestor asu¬ 
pritori, lupta, de fapt, împotriva grecilor. Vedea apoi că o sumă dintre boieri, în 
frunte cu episcopul Ilarion al Argeşului, trecuseră de partea lui. Mişcarea, la început 
cu caracter social, căpăta acum şi un caracter naţional. Tudor îl lăsă deci pe Ip¬ 
silanti să meargă singur pe drumul său, şi el continuă consfătuirile cu boierii, 
în vederea noii orînduiri a ţării. 

Din nefericire, însă, nu fii răgazul trebuitor spre a ajunge la un rezultat. Turcii, 
pentru a zdrobi mişcarea lui Ipsilanti, trecură cu oşti le peste Dunăre, prin mai multe 
locuri, şi înaintară spre Bucureşti. în faţa lor şi pînă ce se vor lămuri că el nu s-a 
ridicat împotriva sultanului, Tudor hotărî să se retragă în Oltenia; luă deci dru¬ 
mul Piteştilor. Pe de altă parte, Ipsilanti se retrage spre Tîrgoviştc. Refuzul lui 
Tudor de a-I sprijini fusese o puternică lovitură şi putea deveni, în cazul cînd 
turcii ar fi ajuns la o înţelegere cu acesta, o gravă ameninţare. Dc aceea Ipsilanti 
hotărî să-I suprime pe Tudor. Pe cînd acesta se afla la Goleşti, sosiră în tabăra 
Iui doi trimişi ai grecului şi atrasera de partea lor pe comandanţii cetelor de 
panduri şi amăuţi. Aceştia erau nemulţumiţi de aspra disciplină a Iui Tudor, 
care nu pregeta sa spînzure chiar pe ostaşii săi vinovaţi dc prădăciuni. Se în- 
voiră deci ca Tudor să fie luat din mijlocul lor şi dus la Tîrgovişte. Nu-şi dă¬ 
deau oare seama că îl trimit la moarte? Fără o judecată adevărată, noaptea, pe 
întuneric, în marginea oraşului, Tudor fu tăiat cu iataganele, şi trupul lui arun¬ 
cat, se pare, într-o fintînâ (26 spre 27 mai 1821). Dar pedeapsa nu întîrzie să 
vină pentru Ipsilanti şi ai săi: turcii îi sfarîmară cu totul, în lupta de la Drăgâşani ; 
singuri studenţii din „batalionul sacru" se apărară cu vitejie şi ştiură să moară 
eroic; ceilalţi eterişti fugiră în mod ruşinos, în frunte cu Ipsilanti însuşi, care 
stătuse departe de locul bătăliei. Rămăşiţele eteriştilor, conduse de aromânul 
Iordache Olimpiotul, se retraseră în Moldova; aci, ele fură nimicite, însă, în două 
noi ciocniri. Ia Iaşi şi la mănăstirea Secul; în acest din urmă loc, văzînd că nu 
mai e nici o scăpare, Iordache dădu foc prafului de puşcă din clopotniţa în care 
se retrăsese împreună cu zece tovarăşi şi pieri ca un viteaz. Eteri a fii astfel lichi- 

dată în Principate. Mai mult noroc avu în Grecia; acolo, ea dură ani de zile şi 
izbuti, în cele din urmă, cu ajutorul statelor din Apus, să asigure independenţa 
ţării. 

Felul cum s-a desfăşurat Eteria în Moldova şi suferinţele pricinuite ţării de pe 
urma acestei isprăvi, sînt arătate pe larg de vornicul Alexandru Beldiman în Trago- 
diea sau mai bine a zice.Jalnica Moldovei mtîmplare după răzvrătirea grecilor, 1821. 
E o povestire în versuri, fără mare valoare poetică, superioară însă tuturor producţiilor 
similare din epoca fanariotă (vezi mai sus, p. 230). A fost scrisă Ia începutul domni¬ 
ei lui Ioniţă Sandu Sturdza, în a doua jumătate a anului 1822, după 28 iulie st. v.; 
are 4 266 de versuri. 

Domniile pămîntene. Jertfa lui Tudor nu ramase însă zadarnică. Turcii îşi 
dădură scama că Ţările Româneşti nu mai pot suporta pe fanarioţi şi numiră 
din nou domni pămîntcni: în Muntenia, pe Grigore Ghica , iar în Moldova pe 
Ioniţă Sandu Sturdza (1822). Stăpînirea acestora a fost bună; ţările începură a 
progresa. în Muntenia se în fiinţă, în 1827, din iniţiativa lui Dinicu Golescu, o 
societate literară în care intrară chiar fraţii domnului şi o mare parte din boieri; 
în Moldova, se închiseră şcolile greceşti, considerate drept „temelia răutăţilor", 
şi sc luară măsuri împotriva călugărilor greci din mănăstiri. Prin convenţia de 
la Akennan (Cetatea-Albă!), în 1826, între ruşi şi turci, se hotărî ca durata dom¬ 
niilor să fie de şapte ani; se hotărî, de asemenea, alcătuirea unui regulament 
pentru îndreptarea stării Principatelor: e punctul de plecare al viitorului 
Regulament Organic. 


BIBLIOGRAFIE 

Şcoala din Iaşi. Ghcorghc Asachi: N. Iorga, Istoria literaturii române in veacul al 
XlX-lea , voi. I, Bucureşti, 1907, 324 p. in 8°; D. Caracostea, Izvoarele lui G. Asachi, Bucu¬ 
reşti. 1928, 86 p. in 8°; E. Lovinescu, Gheorghe Asachi, ediţie definitivă. Bucureşti, 1927, 
239 p. in 8° 

Şcoala din Bucureşti. Ghcorghc Lazăr: G. Bogdan Duica, Gheorghe Lazăr, în Acad, 
Rom. Mem. Sec(. Lit., s. 3, t. I (1924), pp. 135-297. 

Tudor Vladimirescu: N. Iorga, Scrisori inedite ale lui Tudor Vladimirescu din anii 
1814-1815, în Mem. Sec(. Ist. Acad. Rom., s. 2, t. XXXVII (1914—1915), pp. 121-160; 
N. Iorga, Izvoarele contemporane asupra mişcării lui Tudor Vladimirescu , Bucureşti, 1921, 
XVI + 423 p. in 8°; Emil Vârtosu, Tudor Vladimirescu. glose, fapte şi documente noi 
(1821), Bucureşti, 1927, 187 p. in 8°; N. Iorga, Un cugetător politic moldovean de la 
jumătatea secolului al XlX-lea: Ştefan Scarlat Dăscălescu , în Acad. Rom. Mem . Secf. Ist., 
s. 3, t. XIII (1932-1933), pp. 1-56; Emil Vârtosu, Tudor Vladimirescu, Pagini de revoltă. 
Bucureşti, 1936, 79 p. in 8°; D. Bodin, Tudor Vladimirescu, Bucureşti, 1937, 29 p. in 8°. 

Domniile pămîntene: N. Iorga, Centenarul domnilor pămînteni la Academia Română, 
în Calendarul Ligii Culturale, 1923, pp. 43-60. 




EPOCA REGULAMENTULUI ORGANIC 


„începutul, religia, obiceiurile şi cea de un fel li tubă a scilâşluilo¬ 
ri lor într-aceste două principaturi, precum şi cele deopotrivă tre¬ 
buinţe, sfnt îndestule elementari de o mai de aproape a lor unire, 
care pină acum s-au fost poprit şi s-au zăbovit numai după împre¬ 
jurări întimplătoare ... Bunele dobmdiri şi urmările folositoare 
ce ar odrăzli dintr-o apropiere a acestor două popule, nu pot fi 
supuse la nici o îndoială; începuturile dar s-au aşezat într-acest 
Regulament prin cea de un fel clădire a temeiurilor administrati¬ 
ve în amîndouă ţările ." 

(Articolul 371 al Regulamentului organic din Muntenia) 

Războiul ruso-turc din 1828 şi tratatul de la Adrianopol. Răscoala gre¬ 
cilor a durat, la ei în ţară, mai mulţi ani dc zile, şi ar fi fost înăbuşită, aşa cum 
s-a întîmplat în Principate, dacă nu interveneau puterile europene, şi în primul 
rînd Rusia. Aceasta, considerîndu-se protectoarea creştinilor din Balcani, 
declară război Turciei, în aprilie 1828. Armatele ţarului trec Prutul, ocupă Iaşii 
şi Bucureştii şi asediază Brăila, care e luată cu greu; pe ruinele ei se ridică oraşul 
cel nou, după un plan sistematic, cu străzi concentrice şi radialc. Campania 
continuă în 1829; turcii sînt bătuţi la Şumla; generalul Dicbici trece Balcanii 
şi ajunge pînă aproape de Constantinopol. Pe frontul Caucazului, ruşii repurtează, 
de asemenea, victorii; pe mare, flota turcă fusese distrusă încă de la 20 octombrie 
1827, în urma luptei de la Navarin, cu flota franco-cnglcză. Sultanul c nevoit, 
prin urmare, să ceară pace. Ea se încheie în oraşul Adrianopol , la 2/14 sep¬ 
tembrie 1829 şi are o însemnătate deosebită pentru noi. 

Prin acest tratat, ni se înapoiază mai întîi cele trei raiale (Brăila, Giurgiu 
şi Tumu), hotarul ţării fixîndu-sc pe albia sau talvcgul Dunării: cîştigul teri¬ 
torial e însemnat. Vom putea păzi hotarul prin cordoane sanitare, cu păzitori 
înarmaţi. Se suprimă, apoi, darea de zaherea , adică dc provizii în natură către 
turci, punîndu-sc, în locul ei, o sumă fixă care se adaugă tributului. Se suprimă, 
dc asemenea, procurarea de salahori pentru lucrările pe care le-ar executa 
turcii. Se hotărăşte libertatea absolută a navigaţiei şi a comerţului pe Dunăre 
şi pe Marea Neagră, deci dreptul corăbiilor dc a trece prin strîmtori: acest 
lucru va aduce o puternică înviorare comerţului şi agriculturii noastre; porturile 
Brăila şi Galaţi vor lua o mare dezvoltare. în vederea tocmai a garantării aces¬ 
tei libertăţi de navigaţie, ruşii anexează Delta Dunării şi obţin de la turci ca 
malul drept, de la Ceata V şi pînă la gura Sfîntului Gheorghe, pe o lăţime de 
două ceasuri (deci vreo 10 kilometri!), să fie nelocuit. Pînă la plata despăgubi¬ 
rilor de război de către înalta Poartă, Principatele vor râmîne sub ocupaţia ru¬ 
sească. în sfîrşit, se va alcătui, atît în Muntenia cît şi în Moldova, cîte un 
regulament privind conducerea şi administraţia ţării, în toate privinţele. 

Regulamentele organice. Ocupaţia rusească a durat pînă în anul 1834. La 
început, a fost numit guvernator al Principatelor generalul Pahlen\ acestuia i-a 


* Locul unde se desfac cele două braţe: Chilia şi Sf. Gheorghe. 

urmat, însă, curînd generalul KisselefJ,\ un om ales şi înţelegător, care s-a pur¬ 
tat bine cu noi. El a luat măsuri pentru combaterea epidemiei de ciumă şi ho¬ 
leră adusă din Asia de armata nisă şi s-a îngrijit de gospodăria ţârilor. In timpul 
lui, s-au lucrat cele două regulamente care, fiindcă priveau întreaga cîrmuire 
a ţării, hotărînd normele fundamentale ale acestei cîrmuiri, s-au mai numit şi 
organice. Pentru alcătuirea lor, s-a format cîte o comisie compusă din patru 
membri, doi numiţi de ruşi, doi aleşi de Adunarea obştească, şi un secretar. 
Comisia din Muntenia era alcătuită din banul Grigore Băleanu şi vornicul 
Gheorghc Filipcscu, numiţi de ruşi, iar logofătul Ştefan Bălăceanu şi hatma¬ 
nul Alexandru Vil ara, aleşi de Adunarea obştească; secretar era Barbu Ştirbey, 
viitorul domn. Din comisia moldoveana făceau parte vornicul Mihai Sturdza 
şi vistiernicul Constantin Paşcanu, numiţi de ruşi, şi vornicul Costache Conache 
şi vistiernicul iordachc Catargiu, aleşi de Adunare; secretar era Gheorghe Asachi. 
In 1830, regulamentele erau gata; de fapt, ar trebui să spunem regulamentul , deoa¬ 
rece ele sunt aproape identice. 

Prin acest regulament, se hotăra ca domnul să fie ales pe viaţă dintre marii 
boieri (de Ia vcl-van pînă la vel-cămâraş) de către o Adunare obştească extraor¬ 
dinară de 132 de deputaţi (în Muntenia 190), dintre care 27 reprezentau pe negus¬ 
tori şi meseriaşi, iar restul pe boieri; ţăranii nu aveau nici un reprezentant. Se 
înfiinţa o Adunare obştească, un fel de parlament, dar alcătuit tot numai din 
boieri mari şi mici, precum şi din înalţi ierarhi. Ea facea legile şi înfăţişa dom¬ 
nului, prin anaforale, adică rapoarte, nevoile şi suferinţele ţării; putea să le aducă 
la cunoştinţă, însă, şi la loc mai „înalt", adică celor două puteri: Turciei, care 
era puterea suzerană, şi Rusiei, puterea protectoare. Domnul avea dreptul să 
dizolve Adunarea obştească; pentru alegerea uneia noi, trebuia însă învoirea 
sultanului şi a ţarului. în conducerea ţării, el era ajutat de şase miniştri. Se înfiin¬ 
ţau birouri la fiecare departament şi arhive pentru păstrarea actelor. 

în privinţa ţăranilor, se hotăra suprafaţa de pămînt la care aveau aceştia drept 
pentru ogoare, de asemenea pentru păşunat şi fîneaţă; în schimb, ei trebuiau 
să lucreze proprietarilor un număr de 12 zile pe an, care însă, în realitate, ajun¬ 
geau uneori pînă la 40 şi chiar 50; aceasta, deoarece munca fixată teoretic ca 
pentru o zi nu se putea îndeplini, de fapt, decît în 2, 3 şi chiar 4 zile. Trebuiau, 
de asemenea, să facă o cărătură sau două, după distanţă, şi să dea ajutor la 
reparaţia acareturilor. 

Raportînd suprafaţa de pămînt ce se dădea ţăranului, la munca ce i se cerea, 
Regulamentul organic înseamnă, faţă de situaţia de la finele secolului al XVlIl-lea 
şi începutul celui de al XlX-lea, o înrăutăţire. Faptul se explică, pe de o parte, prin 
aceea că populaţia se înmulţea, în timp ce moşiile rămîneau aceleaşi, pe de altă 
parte, prin dorinţa proprietarilor de a-şi rezerva lor o suprafaţă arabilă cît mai mare 
şi zile de lucru cît mai multe, dată fiind rentabilitatea tot mai mare a agriculturii, 
într-adevăr, începînd de la tratatul din Adrianopol, care asigura libertatea navigaţiei 
şi a comerţului pe Dunăre şi pe Mare, grînele noastre pot fi exportate în Apus; preţul 
lor creşte, venitul proprietarilor de asemenea. 

Scutelnicii se desfiinţau, dîndu-li-se boierilor, în schimb, cîtc 24 de lei de 
fiecare; impozitul era fixat la 30 de lei de cap. Sc hotărau, de asemenea, dările 
negustorilor, meseriaşilor şi sudiţilor, aceştia din urmă erau supuşii altor state, 
aşezaţi la noi (între ei, mulţi evrei, supuşi austriaci; li se spunea, în nemţeşte, 
Unterthanen , de aci românescul tîrtan). Se înfiinţa un început de armată na - 
/ională , cuprinzînd infanterie şi cavalerie, mai tîrziu şt artilerie; în Muntenia 
erau 4 700 de ostaşi, în Moldova numai 1 554. Se adăuga, în sfîrşit, un corp 
de grăniceri care trebuia să păzească linia Dunării. 

Crearea acestui început de armată naţională provoacă entuziasm printre tineri. 

Mulţi dintre aceştia, ca Vasile Cârlova, Nicolae Bălcescu, Alexandru Cuza, Grigore 

Alexandrescu se angajează în cadrele ei, ca iuncări , adică subofiţeri. 

Regulamentul organic a fost, de fapt, o adevărată constituţie, prima consti¬ 
tuţie românească. Ea avea, e drept, un caracter aristocratic, favorizînd pătura 
boierească, cuprindea, însă, şi o sumă de dispoziţiuni fericite, gospodăreşti, care 
veneau în folosul tuturor locuitorilor ţării. Adunarea obştească era alcătuită 
dintr-un număr restrîns de membri, 42 cu toţii, boieri şi înalţi ierarhi, era totuşi 
un început de parlament. 

Dar Regulamentul organic a însemnat, în acelaşi timp, şi o adevărată pre¬ 
gătire a unirii Principatelor, prin organizarea aproape identică pe care o dădea 
celor două ţări. De altfel, într-unul din articolele Regulamentului muntean se 
şi spune: „începutul, religia, obiceiurile şi cea de un fel limbă a sălăşluitorilor 
într-aceste două Principaturi, precum şi cele deopotrivă trebuinţe, sînt îndestule 
elementuri de o mai de aproape a lor unire, care pînă acum s-au fost poprit şi 
s-au zăbovit numai după împrejurări întîmplătoare... Bunele dobîndiri şi ur¬ 
mările folositoare ce ar odrăzli dintr-o apropiere a acestor două popule, nu pot 
fi supuse la nici o îndoială; începuturile dar s-au aşezat într-acest Regulament 
prin cea de un fel clădire a temeiurilor administrative în amîndouă ţările.* 4 

Domnii regulamentari. Alexandru Ghica şi Gheorghe Bibcscu. Pe temeiul 
Regulamentului organic, domnii urmau să fie aleşi de o Adunare obştească extra¬ 
ordinară. Printr-o convenţie specială, încheiată la Petersburg în ianuarie 1834, 
se hotărî însă ca, de data aceasta, şi numai în mod excepţional, ei să fie numiţi 
de către cele două puteri. Şi astfel, în Muntenia fii numit, de către ruşi, Alexandru 
Ghica (1834-1842), iar în Moldova, de către turci, Mihail Sturdza (1834-1849). 

Alexandru Ghica era, după cum spune un istoric contemporan, un „om 
bun, însă fără curaj..., prieten al ţării, dar mai mult încă al postului său 44 . El 
luă cîteva măsuri fericite, între altele înfiinţă oraşul Alexandria (1834), dar nu 
ştiu să-şi păstreze sprijinul Adunării obşteşti. Aceasta nu voia, pe drept cuvînt, 
să primească introducerea unui nou articol în Regulament, articol cerut de ruşi, 
prin care orice modificare a zisului Regulament urma să se facă numai cu auto¬ 
rizaţia înaltei Porţi şi a Rusiei. în cele din urmă, articolul, care însemna, de 
fapt, interzicerea dreptului de a mai face legi noi, fu introdus, iar membrii Adu¬ 
nării obşteşti care protestaseră, pedepsiţi. în fruntea acestora se afla luminatul 

şi patriotul boier Ion Câmpineanu; el izbuti să plece în străinătate, unde protestă 
împotriva încălcărilor ruseşti şi făcu propagandă pentru programul său care pre¬ 
vedea: înlăturarea protectoratului rusesc, ca şi a suzeranităţii turceşti , tribu¬ 
tul răscumpărîndu-se o dată pentru totdeauna, apoi unirea tuturor românilor şi 
egalitatea claselor sociale , aşadar, un program naţionalist şi revoluţionar. La 
întoarcere, Câmpineanu fu arestat şi închis la mănăstirea Mărgineni, ceea ce 
provoacă o marc indignare în ţară. Alexandru Ghica mai luă şi alte măsuri ne¬ 
potrivite: retrase, de pildă, subvenţia Societăţii filarmonice , în care erau toţi 
cei ce simţeau româneşte, şi o acordă unei trupe germane, apoi arestă pe bulga¬ 
rii care făcuseră un complot la Brăila, cu scopul de a scutura jugul turcesc. Se 
ajunse, în felul acesta, la o stare de încordare. Mai mulţi tineri, între care şi Ni- 
colac Bălccscu, făcură un complot, în 1840, care fu însă descoperit. Obşteasca 
Adunare se plî % în cele din urmă, împotriva domnului; comisia de anchetă, 
trimisă de turci şi de ruşi, fiind cîştigată de către 'boieri, Alexandru Ghica tre¬ 
bui să părăsească scaunul. 

în locul lui fu ales Gheorghe Bibescu. Acesta făcuse studii la Paris; era bine 
intenţionat şi a luat şi el cîteva măsuri bune: a sporit armata naţională, a pus 
ordine în finanţele ţării, a înfrumuseţat oraşele (lui i se datoresc grădina Caş¬ 
ul igiu şi şoseaua Kissclcff), a ajutat pe locuitorii Bucureştilor ale căror case 
au fost distruse de un incendiu năprasnic în timpul domniei lui. Din cauza atitu¬ 
dinii supuse faţă de ruşi, atitudine care se văzu mai ales în legătură cu proiec¬ 
tul de concesionare a minelor către un anume Trandafilof, el îşi înstrăină însă 

A (< 

simpatia clementelor naţionaliste, mai ales a tineretului. înfiinţarea cenzurii, 
suprimarea colegiului de la Sf. Sava, pe care-1 înlocui printr-un colegiu francez 
şi interzicerea pentru tineri de a se mai duce la învăţătură Ia Paris contribuim şi 
ele să-i facă o atmosferă defavorabilă. Cînd izbucni revoluţia din 1848, el nu 
avu curajul nici să treacă de partea ei, nici s-o înăbuşe, ci preferă să părăsească 
tronul şi să plece peste hotare, în Transilvania. 

Mihail Sturdza (1834-1849) a stăpînit în Moldova timp de cincisprezece ani. 
Era iubitor de cultură şi bun gospodar; a luat o sumă de măsuri în folosul ţării. 
Astfel, a înfiinţat Ia Iaşi o şcoală superioară, corespunzînd liceului şi universităţii; 
ea s-a numit Academia Mihăileană şi a avut profesori aleşi, ca Ion Ghica , din 
Muntenia, unul din spiritele cele mai luminate ale vremii, apoi Eftimie Murgu 
din Banat, şi, pentru cîtcva luni numai, Mihail Kogălniceanu. Acesta trebuia să 
predea istoria naţională; cuvîntul de deschidere şi lecţiile în genere erau însă aşa 
de pătrunse de ideile naţionaliste ale vremii, ostile ruşilor, îneît consulul lor ceru 
şi obţinu suprimarea cursului. Se reorganiză seminarul de la Socola, se insti¬ 
tui un control asupra administraţiei bunurilor mănăstireşti şi bisericeşti. Pe de 
altă parte, se făcură şosele noi, se luară măsuri pentru navigaţia pe Prut şi Şi¬ 
ret, Galaţii se bucurară de o deosebită grijă. 

Din nefericire, Sturdza avea şi doua mari scăderi: era lacom de bani y deşi 
poseda o avere imensă, iar pe de altă parte, era, mai ales spre sfîrşitul domni¬ 
ei, prea plecat faţă de ruşi şi, deci, duşman tineretului naţionalist. Din cauza 

lăcomiei de bani, el a permis intrarea în ţară a o sumă de evrei care, în schimb, 
plăteau bine; a vîndut apoi, pe bani, titlurile de boierie: de unde la începutul 
domniei erau 853 de boieri, la sfîrşitul ei, numărul lor ajunge la 3 750. Această 
lăcomie, ca şi aplecarea faţă de ruşi îl făcură nepopular; mişcarea de la 1848, 
deşi înăbuşită de dînsul de la început, îi aduse, totuşi, prin urmările ei, pierderea 
domniei (1849). 

MIŞCAREA CULTURALĂ DIN ŢĂRILE ROMÂNEŞTI 

ÎNTRE 1821 ŞI 1859 


Eu privesc ca patria mea toată acea întindere de loc 
unde se vorbeşte româneşte, şi ca istorie naţională isto¬ 
ria Moldaviei întregi înainte de sjîşierea ei. a Valahiei şi 
a fraţilor din Transilvania ." 

(Mihail Kogălniceanu, Cuvînt pentru deschiderea cursului 
de istorie naţională în Academia Mihăileană) 

Caracterizare generală. Un fapt de cea mai mare însemnătate în istoria 
poporului nostru în răstimpul ce se scurge de la acţiunea lui Tudor Vladimirescu 
pînă la Unirea Principatelor (1821-1859), este mişcarea culturală. în acest răs¬ 
timp, alît în Muntenia cît şi în Moldova şi în Ardeal, se înfiinţează şcoli noi, 
apar ziare şi reviste, se tipăresc manuale didactice, publicaţii ştiinţifice, culegeri 
de documente istorice, se fac traduceri din limbi străine, se publică opere origi¬ 
nale \ se întemeiază teatrul românesc şi diferite societăţi literare şi artistice. E 
o epocă de necontenită frâmîntare şi creaţie spirituală românească, avînd o mare 
influenţă asupra mişcării politice. La rîndul ei, aceasta din urmă influenţează 
adine mişcarea literară. E, de asemenea, o întrecere, parcă, între diferitele ţări 
româneşti: o acţiune culturală într-una din ele, apariţia unei cărţi, a unei reviste, 
întemeierea unei societăţi, provoacă în curînd, în celelalte, acţiuni asemănă¬ 
toare. 

Mişcarea culturală din răstimpul 1821-1859 e însufleţită de două idei princi¬ 
pale: una e ideea naţională , a propăşirii şi a unităţii româneşti, ca limbă, ca li¬ 
teratură şi chiar ca formă politică. De aceea numele de Dacia, ţara care odinioară 
cuprindea tot pămîntul românesc, revine adesea în titlurile lucrărilor şi publicaţiilor 
vremii (Dacia literară, Magazinul istoric pentru Dacia), de aceea figura lui Mihai 
Viteazul , voievodul care realizase pentru întîia dată unitatea noastră politică, 
provoacă un interes deosebit. (Nicolae Bălcescu scrie Istoria românilor sub Mihai 
vodă Viteazul , iar Gheorghe Bibescu, după ce se suie pe tron, apare poporului 
într-un costum ca al voievodului şi face o călătorie la mănăstirea Dealului, înge¬ 
nunchind în faţa mormîntului celui ucis la Turda.) A doua idee principală care 
inspiră mişcarea culturală în răstimpul amintit e ideea democratică-liberală , a 
ridicării celor de jos, a chemării la o viaţă mai bună a mulţimii necăjite, a în¬ 
lăturării regimului aristocratic, în care o mînă de oameni, avînd totul şi bizuin- 
du-se pe sprijinul străinilor, asupresc pe ceilalţi. 

Amîndouă aceste idei îşi găsesc o expresie remarcabilă în lecţia de deschidere 
a cursului de istorie naţională, rostită de Mihail Kogălniceanu în noiembrie 1843 
Ia Academia Mihăileană din Iaşi. „Eu privesc ca patria mea — spune acest mare 
cărturar şi mare om de stat — toată acea întindere de loc unde se vorbeşte ro¬ 
mâneşte, şi ca istorie naţională, istoria Moldaviei întregi înainte de sfîşierea ei, 
a Valahiei şi a fraţilor din Transilvania." Iar sub raportul ideii liberale, demo¬ 
cratice, Kogălniceanu are acest pasaj care, referindu-se la epoca fanariotă, sc 

potrivea însă şi unei părţi însemnate din pătura conducătoare a vremii lui: „O 
aristocraţie ignorantă, sprijinită de Poartă şi dc cler, pe dc o parte ţine în lanţuri 
un popor de mai mult de două milioane de oameni, iar pe dc alta se face stavi¬ 
la chiar binelui ce unii din domnii fanarioţi vroicsc a face..izvoarele dc înavuţire 
publică se întrebuinţează numai în folosul unor familii privilegiate* 4 

Cercetînd mişcarea culturală dintre 1821 şi 1859, ne vom ocupa de: 1) şcoli; 
2) publicaţii periodice, adică ziare şi reviste; 3) traduceri din limbi străine; 4) 
opere originale, care au o deosebită însemnătate; 5) societăţi literare, ştiinţi¬ 
fice şi artistice. 

Şcolile. Şcolile începute de Gheorghe Lazăr şi Ghcorghc Asachi continuară 
şi după mişcarea iui Tudor Vladimirescu. Lazăr, care se îmbolnăvise şi îşi 
simţea sfîrşitul aproape, se întoarse, în vara Iui 1823, în satul său, la Avrig. La 
plecarea din Bucureşti, ridicat în picioare în carul care trebuia să-l ducă acasă, 
binecuvîntase ţara, de faţă fiind trei dintre elevii săi; curînd după aceea, în toam¬ 
na aceluiaşi an, la 17 septembrie, Lazăr îşi dădu sfîrşitul. Opera sa fu însă dusă 
mai departe de elevul său Ion Heliade Rădulescu. Acesta desfăşură o activita¬ 
te culturală însemnată, în diferite domenii, ca profesor, literat, editor şi ziarist; 
luă, de asemenea, parte la luptele politice, în special la revoluţia din 1848. El 
publică, în 1828, o gramatică românească şi luptă pentru introducerea literelor 
latine în locul celor chirilice. Ca profesor la şcoala dc Ia Slîntul Sa va, el preda 
gramatica, matematica şi filosofia. Din 1826 avu ca ajutor pe Eufrosin Poteca ; 
alţi profesori erau Constantin Moroiu şi Simion Marcovici. Cîtcşitrci fuseseră 
trimişi ca bursieri ai statului în Italia, la Pisa, unde statură la învăţătură vreo 
cinci ani. 

Prin Regulamentul organic se dădu o nouă organizare şcolii dc la Sfîntul Sa- 
va, înflinţîndu-se un „pensionat", adică un internat cu plată (60 de galbeni pe 
an), în care erau şi un număr de bursieri. Se înfiinţă, de asemenea, un „pensionat" 
de fete, tot în Bucureşti. Învăţâmîntul fu împărţit în mai multe grade: 1) „şcoala 
începătoare", adică primară, cu patru clase; 2) „umanioarc", corcspunzînd 
gimnaziului de astăzi, tot cu patru clase; 3) „învăţături complimentare", cores- 
punzînd cursului superior de liceu, cu trei clase; 4) „cursuri speciale", adică uni¬ 
versitare: aci se predau „legile", prin urmare dreptul, „matematica aplicată" şi 
„agricultura practică". Şcoli începătoare se înfiinţară în fiecare reşedinţă de judeţ. 

în Iaşi, la Trei Ierarhi, se deschide, la 1 ianuarie 1828, o şcoală cu două ci¬ 
cluri: primar şi secundar, urmînd ca mai tîrziu sa se adauge şi un ciclu supe¬ 
rior, universitar („de filozofie"). Director era Gheorghe Asachi. Examenele, Ia 
sfîrşitul anului, constituiau un eveniment important pentru întreg oraşul; multă 
lume venea să asiste. Mihai Sturdza dădu o atenţie deosebită învăţămîntului; 
el înfiinţă Academia Mihăileană (vezi şi capitolul precedent); dădu, de aseme¬ 
nea, burse elevilor merituoşi, dar săraci. 

în Ardeal erau şcolile din Blaj, unde se continua tradiţia marilor înaintaşi; 
ideea latinistă găsi în Timoteiu Cipariu pe cel mai vajnic apărător; el voia chiar 

să se scrie cuvintele astfel îneît să se vadă originea lor latină; aceasta era însă 
o exagerare. La Braşov unde, pe lîngă biserica Sf. Niculae din Şchei, exista 
de mult o şcoală elementară în care se învăţa „cetitul, scrisul şi cîntarile“, se 
înfiinţa, în 1834, cu ajutorul negustorilor români de aci, o şcoală comercială , 
în fruntea căreia ajunse, în 1836, un tînăr şi inimos profesor din Blaj, Gheorghe 
Baril. 

Contractul prin care Gheorghe Bariţ era angajat ca profesor, pe timp de trei ani, 
cu leafă de patru suie de fiorini de argint anual, a fost iscălit de fruntaşul negusto¬ 
rind i braşovene Rudolf Orghidan; Bariţ se obliga „să înveţe pruncii obştei cele de 
cuviinţă în limba românească, nemţească şi latinească, neavînd voie a se amesteca 
în nici un fe! în cele bisericeşti 4 * (era unit!). 

in 1850 se înfiinţa, tot la Braşov şi tot cu ajutorul negustorilor români local¬ 
nici, un gimnaziu; printre elevii primei clase era şi TiluMaiorescu. Gimnazii mai 
vechi existau la Blaj şi la Beiuş; şcoli primare începuseră a se înfiinţa în multe 
părţi; în Banat, numărul lor era însemnat. 

Însufleţiţi dc idei naţionaliste, veniră de peste munţi în Principate, pe urma 
lui Gheorghe Lazăr, şi alţi profesori. Astfel Ioan Maiorescu , tatăl lui Titu Ma- 
iorcscu, şi Florian Aaron , autorul unei Istorii a prinţipatului Ţării Româneşti 
(Bucureşti, 1835) care se aşezară în Muntenia; August Treboniu Laurian , care 
profesa în ambele Principate, stabilindu-se ia urmă la Bucureşti, şi Simion 
Bănuiţiu care ocupă, mai tîrziu, o catedră la Iaşi. Aron Pumnul , un alt elev al 
Blajului, ajunse profesor Ia Cernăuţi; printre ultimii săi ascultători a fost Mihai 
Eniinescu. 

Ziare şi reviste. Pentru a face cunoscute părerile lui, tipări Ion Heliade Radu- 
lcscu, în 1829 , primul ziar in limba română, cu titlul Curierul românesc ; după 
cîţiva ani, scoase şi un supliment literar. Curierul de ambe sexe. Moldova nu 
se lăsă mai pe jos; la mai puţin de două luni după apariţia Curierului românesc , 
în acelaşi an 1829, tipări Gheorghe Asachi Albina românească , prima gazetă 
de peste Milcov, căreia îi urmă, iarăşi după cel muntean, un suplimentTiterar, 
Alăuta românească. Generaţia următoare îşi avu şi ea periodicele ei: în Moldova, 
Mi/tail Kogălniceanu , unul din oamenii cei mai de seamă pe care i-a dat po¬ 
porul nostru, publică Dacia literară (1840) — titlul însuşi era un întreg pro¬ 
gram, — şi Arhiva românească , revistă de istorie (1840). împreună cu Ion Ghica, 
P. Balş şi Vasile Alecsandri şi avînd colaborarea şi a lui C. Negruzzi, scoase el 
o altă revistă literară Propăşirea , al cărei titlu, însă, nu plăcu cenzurii — îl gă¬ 
sea revoluţionar — şi fu suprimat (1844). Mai apoi fu suprimată şi revista însăşi, 
în Muntenia, Nicolae Bălcescu , cel mai ales dintre tinerii cărturari şi luptători 
politici, publică, împreună cu profesorul Laurian, revista istorică Magazinul 
istoric pentru Dacia (începînd din 1845). Ardealul avu ceva mai tîrziu, în 
1838, prima sa gazetă românească; ea se numea Gazeta de Transilvaniai (mai 
tîrziu Gazeta Transilvaniei) şi era scoasă de profesorul Gheorghe Bariţ, la 
Braşov; suplimentul literar se numea: Foaie pentru minte , inimă şi literatură. 

Cu un an mai înainte, în 1837, apăruse, tot la Braşov, cu cheltuiala marelui negus¬ 
tor şi filantrop Rudolf Orgiiidan, o Foaie de duminica , spre înmulţirea cei de obşte 
folositoare cunoştinţe. Această foaie, un adevărat „magazin" ilustrat, cuprinzînd 
articole traduse din limba germană, era săptămînală; în a doua parte a anului a apărut 
sub îngrijirea lui „Ioan Barac, translator al Braşovului" 

Aceste ziare şi reviste se răspîndira, pc faţă sau în ascuns, peste întreg pă- 
mîntul românesc, purtînd cu ele ideile naţionale, de propăşire şi de unire. 


Traducerile din limbi străine. Tinerii care fuseseră la învăţătură în străinăta- 
te ca şi aceia care avuseseră, în ţară, profesori străini, citind operele literare 
apărute în Apus, se gîndiră să Ic traducă în româneşte. Ni s-au păstrat o sumă 
de traduceri de acestea; multe din ele s-au tipărit; altele au rămas în manuscris. 
Majoritatea traducerilor sînt făcute din limba franceză, pe care o cunoşteau mai 
toţi cei cu carte; cîteva, din nemţeşte şi italieneşte. Se traduc piese de teatru, 
romane, poezii, lucrări istorice şi filozofice. 


Lista traducerilor din această vreme e foarte lungă; ne mărginim să indicăm cîle- 
va din ele. Dintre piesele de teatru se traduce Iieraclius a lui Comedie (1831). Mort- 
sieur de Pourceaugnac (1836) şi Lesprecieuses ridicules de Moliere, Văduva veselă 
de Goldoni (1836), Kabale und Liebe de Schiller. Dintre romane, notăm Belisaire 
de Marmontel, roman „filozofic", tradus în două rîndun, apoi Paul ei lărgime, duiosul 
roman al lui Bemardin de Saint Pierrc (1831), Telemaque , vestitul roman educativ al 
Iui Fenelon. Robinson Crusoe , romanul de aventuri, citit de tineretul de pretutindeni, 
a fost tradus Ia noi în două rînduri, pe la 1830; s-a tradus, de asemenea, în aceeaşi 
epocă, Genoveva de Brabant. N-au lipsit lucrările de caracter istoric — astfel II is- 
toirede Charles X]Idi lui Voltaire e tradusă de boierul Vasile Vâmav ••-, după cum 
n-au lipsit traducerile de versuri, făcute, între alţii, de Costache St ama fi, nepotul 
mitropolitului Iacov Stamati, şi de Heliade Rădulescu; acesta din urmă publică, în 1830, 
un volum de traduceri din Lamartine. La Braşov se traduce, de către Ioan Barac, Halima 
sau O mie şi una de nopţi, minunatele poveşti orientale; ele s-au tipărit tot cu chel¬ 
tuiala Iui Rudolf Orghidan. 


Operele marilor scriitori ai veacului al XVIII-lea, între alţii Voltaire, Jean-Jacques 
Rousseau şi Montesquieu, apoi operele romanticilor francezi din prima jumăta¬ 
te a veacului al XlX-lea pătrund astfel în societatea românească. Sc traduc, de 
asemenea, lucrări privind ţările noastre; astfel, din latineşte se traduce opera 
Descriptio Moldaviae a lui Dimitrie Cantemir şi se tipăreşte, în 1825, la mănăs¬ 
tirea Neamţului; din greceşte se traduce opera lui Dionisie Fotino, Istoria Da¬ 
ciei vechi. 

Prin aceste traduceri, limba literara cîştigă: pe de o parte, se îmbogăţeşte 
cu termeni noi, cu neologisme, pe de altă parte, devine mai mlădioasă; aceas¬ 
ta va fi spre folosul autorilor români de opere originale. 


Operele originale. Din mijlocul poporului românesc apar în această vreme, 
în tustrele ţările, scriitori care alcătuiesc opere originale. Poeţii sînt cei mai nu¬ 
meroşi. în Moldova, Vasile Alecsandri publică, sub titlurile: Doine şi Lăcră - 

mioare (1853) .şi Suvenire, Mărgări ţârele (1856), două volume de gingaşe poe¬ 
zii lirice; tot cl face cea dintîi culegere de poezii populare româneşti , atrăgînd 
atenţia asupra însemnătăţii şi frumuseţii lor (în fruntea acestor poezii popu¬ 
lare se află Mioriţa). în Muntenia, cel mai de seamă poet e Grigore Alexan- 
drescu: fabulele şi elegiile lui, precum şi o parte din poeziile istorice şi filozofice 
(de exemplu: Umbra lui Mircea la Cozia, Anul 1840) au o deosebită valoare. 
Şi Vasile Că rIova ar fi ajuns un mare poet, judecînd după puţinul care ne-a ră- 

A 

mas de la cl: a murit, foarte tînâr. In Ardeal, Andrei Mureşanu scrie vestitul 
imn Deşteaplâ-te, române! 

Teatrul original românesc începe cu piesele lui Vasile Alecsandri. Acesta 
pune pe scena întreaga societate a vremii sale, cu figurile ei aşa de deosebite: 
pe de o parte, tinerii doritori de progres, îmbrăcaţi europeneşte şi vorbind o 
limbă amestecată cu multe franţuzisme, pe de altă parte, cei bătrîni, ţinînd la 
obiceiurile vechi, la costumul şi la limba dinainte. Alături de aceştia, apar apoi 
figuri de străini: greci, evrei, vorbind româneşte pocit şi lacomi de cîştig. 

Dintre prozatori, o deosebită însemnătate arc Costache Negruzzi. Nuvelele 
sale istorice {Alexandru Lâpuşneanu, Sobieski şi plăieşii) ne înfăţişează pagini 
din trecutul Moldovei; scrise cu mult talent, ele impresionează puternic şi se 
pot număra printre creaţiile de scamă ale literaturii româneşti. Foarte simpati¬ 
că este figura învăţatului şi luminatului boier Dinicu Golescu , autorul unei de¬ 
scrieri de călătorie în Europa, în care un spirit viu de observaţie se împleteşte 
cu o iubire puternică de ţară; lucrarea a apărut la Buda, în 1826. Acelaşi senti¬ 
ment de adînc patriotism î! însufleţeşte şi pe scriitorul Alecu Russo ; opera de 
căpetenie a acestuia, Cîntarea României (1855), e un adevărat imn de slavă, 
cu accente profetice, închinat ţării şi neamului. 

De o deosebită atenţie s-au bucurat în vremea aceasta lucrările istorice. Mihail 
Kogâlniceanu, care tipărise, pe cînd era la Berlin, la studii, o scurtă Istorie a ro¬ 
mânilor în franţuzeşte (1837), publică acum Letopiseţele Moldovei , iar Nicolae 
Bale eseu, împreună cu Laur ian, pe cele muntene; ei pun astfel la dispoziţia 
publicului românesc o adevărată comoară. Bălcescu scrie şi o serie de studii 
despre vechea noastră organizare (armata, clasele sociale); opera sa de căpe¬ 
tenie, operă de ştiinţă şi de entuziasm, rămîne, însă, Românii sub Mi hai vodă 
Viteazul , pe care n-a avut răgazul s-o isprăvească; boala căpătata pe cînd se 
afla în închisoare, ca participant la complotul din 1840, l-a răpus mai înainte: 
Bălcescu a închis ochii departe de ţară, la Palermo, în vîrstă de 33 de ani. 

Iată începutul operei de căpetenie a marelui Bălcescu: „Deschid sfînta carte unde 
se află înscrisă gloria României, ca sa pun înaintea ochilor fiilor ei cîteva pagini din 
viaţa eroică a părinţilor lor. Voi arăta acele lupte uriaşe pentm libertatea şi unitatea 
naţională, cu care românii, sub povaţa celui mai vestit şi mai mare din voievozii lor, 
încheiară veacul al XVI-lea. Povestirea mea va cuprinde numai opt ani (1593-1601), 
dar anii istoriei românilor cei mai avuţi în fapte vitejeşti, în pilde minunate de jertfi¬ 
re cătră patrie. Timpuri de aducere aminte glorioasă! Timpuri de credinţă şi de jert¬ 
fire! Cînd părinţii noştri, credincioşi sublimi, îngenunchiau pe cîmpul bătăliilor, 
cerînd de la Dumnezeul armatelor laurii biruinţei sau cununa martirilor şi, astfel 

îmbărbătaţi, ei năvăleau unul împotriva a zece prin mijlocul vrăjmaşilor; şi 
Dumnezeu le da biruinţa, căci el e sprijinitorul pricinilor drepte, căci el a lăsat liber¬ 
tatea pentru popoare, şi cei ce se luptă pentru libertate se luptă pentru Dumnezeu. 

Moştenitori ai drepturilor pentru păstrarea cărora părinţii noştri au luptat atîta 
în veacurile trecute, fie ca aducerea aminte a acelor timpuri eroice să deştepte în 
noi simţămîntul datorinţei ce avem d-a păstra şi d-a mări pentru viitorime această 
preţioasă moştenire!“ 

Societăţi literare, ştiinţifice şi artistice. Am văzut mai înainte (p. 243) că 
în Muntenia se înfiinţase, încă din 1827, o societate literară din care faceau 
parte chiar fraţii domnului Grigorc Ghica şi mulţi dintre boieri. înainte dc nu¬ 
mirea Iui Alexandru Ghica, frate cu Grigorc, luă naştere o societate pentru teatru , 
care se numi Societatea filarmonică (octombrie 1833). întemeietorii ci erau 
Ioan Câmpineanu, Ion Heliade Rădulescu şi C. Aristia, care urmase cursurile 
marelui actor francez Talma. Această societate făcu o şcoală pentru tineri actori 
şi dădu mai multe reprezentaţii. Cam în aceeaşi vreme, se înfiinţa la Iaşi o socie¬ 
tate de medici şi naturalişti; iniţiatorul ei, doctorul CUuu\ participă la congre¬ 
sul naţional din Freiburg în Breisgen, în 1835, unde prezentă o comunicare, 
făcînd totodată şi propagandă în cercurile ştiinţifice apusene pentru poporul 
român. Căci toate aceste societăţi literare, ştiinţifice şi artistice aveau, în secret, 
şi scopuri de propagandă politică, urmărind biruinţa ideilor naţionale şi a re- 
formelor sociale. In curînd, prin revoluţiile din 1848, sc va da putinţa dc mani¬ 
festare făţişă a dorinţei de înnoire care stăpînea societatea românească. 

REVOLUŢIILE DE LA 1848 


„ Unicul dor al vieţii mele e să-mi văd naţiunea 
fericită, pentru care. după puteri, am lucrat 
pînă acuma. “ 

(Testamentul lui Avram Iancu, 1850) 

Ideile naţionaliste, precum şi ideile de reformă socială care se manifestaseră 
pînă acum în literatură, au avut prilejul unei aplicări politice prin revoluţiile 
din 1848. Zicem ..revoluţiile**, iar nu „revoluţia**, fiindcă, de fapt, au fost trei: 
una în Moldova, alta în Muntenia, a treia în Ardeal. Ele n-au izbucnit în acelaşi 
timp şi n-au avut acelaşi program , de aceea nici n-au reuşit, pînă în cele din 
urmă. în Moldova, mişcarea n-a fost îndreptată, la început , deloc împotriva 
Regulamentului organic, dimpotrivă, pe cînd în Muntenia desfiinţarea lui a for¬ 
mat un punct de căpetenie al răsculaţilor; în Ardeal, s-a cerut recunoaşterea 
naţiunii române ca egal îndreptăţită cu celelalte şi s-a luptat împotriva unirii 
cu Ungaria. 

încercarea de revoluţie din Moldova. în dimineaţa zilei de 27 martie, are 
loc la Iaşi, într-un hotel, o întrunire a tinerilor naţionalişti şi reformatori, la care 
iau parte însă şi alte persoane: boieri mari şi mici, negustori şi cîţiva liberi pro¬ 
fesionişti. Se redactează un memoriu în 35 de puncte care, începînd prin „sfîn- 
ta păzire a Regulamentului (organic!) în tot cuprinsul său, fără nici o 
răstălmăcire**, cuprinde, între altele: „grabnica îmbunătăţire a stării locuitorilor 
săteni 4 *, îmbunătăţirea administraţiei (justiţie, armată, finanţe), reforma şcolară, 
ridicarea cenzurii, înfiinţarea unei gărzi cetăţeneşti şi dizolvarea Adunării ob¬ 
şteşti ca una ce fusese aleasă ilegal. O delegaţie se prezintă lui Mihail Sturdza 
care, pentru moment, se preface a primi cele mai multe dintre cereri, dar, pe 
urmă, ordonă arestarea căpeteniilor mişcării. O parte dintre ei sînt surghiuniţi 
peste Dunăre, în Turcia, alţii trec în Bucovina. Printre aceştia din urmă se 
aflau Alexandru Cuza, viitorul domn, Costache Negri, Dimitrie Conta, Vasilc 
Alccsandri, Alecu Russo, Manolache Costache Epureanu, fraţii Rosetti, fraţii 
Sion, într-un cuvînt, cei mai de seamă tineri ai Moldovei. Curînd după aceea 
sosi şi Mihail FCogălniceanu, care nu fusese amestecat în mişcare, dar care avuse¬ 
se un conflict cu fiul lui Mihail Sturdza şi trebuise să părăsească ţara. Cu toţii 
sînt prieteneşte primiţi de familia Hurmuzaki, în a cărei casă, la Cernăuţi şi apoi 
la moşie, la Cemauca, ei află ospitalitatea cea mai aleasă. Aci, în urma consfă¬ 
tuirilor avute, şi cu ajutorul gazdei, scot refugiaţii Gazeta Bucovinei , în care 
Mihail Kogălniceanu publică, în august 1848, Dorinţele partidei naţionale , noul 
program al tineretului moldovean, naţionalist şi revoluţionar. Acest program, 
în 36 de puncte, se deosebeşte mult de cererile revoluţionarilor din martie; mai 

întîi, el e împotriva Regulamentului organic şi a protectoratului rusesc care „nu 
poate în nici un chip face fericirea ţării**; se cere apoi: autonomia Moldovei, 
egalitatea civilă şi politică a tuturor cetăţenilor, adunare alcătuită din reprezentan¬ 
ţii tuturor stărilor sau categoriilor sociale, garantarea libertăţii şi a domiciliului, 
instrucţie gratuită, renunţarea, din partea boierilor, la privilegii, la scutirea de con¬ 
tribuţii şi Ia robii ţigani, desfiinţarea clăcii şi — fapt foarte important — unirea 
Moldovei cu Muntenia. 

* 

Revoluţia în Muntenia. In Muntenia, revoluţia s-a bucurat, de la început, 
de mai mult succes decît în Moldova; una din cauze c că a avut concursul a o 

A 

parte din administraţie şi armată. In timpul domniei lui Gheorghc Bibcscu se 
formaseră mai multe societăţi politice, cum era aceea intitulată Dreptate-Frâţie. 
Din ele faccau parte tinerii naţionalişti, dintre care mulţi studiaseră în străină- 

A 

tatc, mai ales Ia Paris. In capitala Franţei izbucnise revoluţia la începutul anului 
1848; conducătorii ei fagăduiscră sprijin tinerilor munteni. în cazul cînd se vor 
ridica împotriva asupritorilor. 

Poetul Lamartinc, ministrul de externe al guvernului revoluţionar francez, era 
protectorul societăţii studenţilor români la Paris; Leclni-Rollin . ministrul de interne 
al aceluiaşi guvern şi remarcabil orator de mase, era un adevarat .,idoI“ al tineretu¬ 
lui român din capitala Franţei. O oarecare influenţă asupra acestui tineret a exerci¬ 
tat şi istoricul Louis Blanc , unul dintre teoreticienii socialismului, mi istm şi el, 
pentru scurt timp, în guvernul revoluţionar francez. Un prieten activ şi devotat a 
fost Paul Bataillard. 

Mişcarea izbucni, în ţară, în ziua de 9 iunie, la Izlaz, în judeţul Romanaţi, ale 
cărui autorităţi, civile şi militare, erau de partea revoluţionarilor. Se citi procla¬ 
maţia, în 22 de articole, alcătuită într-un stil grandilocvent şi mistic, dc Ion 
Heliadc Râdulcscu, în care sc prevedea, între altele: înlăturarea protectoratu¬ 
lui rusesc, egalitatea drepturilor politice, suprimarea rangurilor sociale, împropri¬ 
etărirea ţăranilor, emanciparea mănăstirilor închinate locurilor sfinte, desfiinţarea 
robiei. Nu se vorbea dc unirea principatelor. în aceeaşi zi, la Bucureşti, trei 
tineri trag cu pistolul asupra lui Gheorghe Bibescu: acesta scapă, însă, numai cu 
spaima, epoletul oprind glonţul. Peste două zile, la 11 iunie, mulţimea, condu¬ 
să dc Ion Brătianu, se stringe în jurul palatului; văzînd aceasta, Bibescu iscăleşte 
noua constituţie ce-i fusese prezentată şi numeşte un guvern din rîndul revo¬ 
luţionarilor. în faţa însă a protestului consulului rus, care părăseşte capitala, el 
se teme de urmările actului său şi, în ziua de 14 iunie, abdică, trecînd în Ardeal. 
Puterea râmîne astfel pe seama unui guvern provizoriu din care faccau parte, între 
alţii, Heliade, fraţii Ştefan şi Alexandru Golcscu, Nicolae Bălcescu, C. A. Rosetti, 
Cristian Tcll şi Ion Brătianu. Acest guvern trimite emisari în străinătate, spre a 
fi recunoscut de către statele europene. Astfel, Ion Ghica e trimis la Constan- 
tinopol, Alexandru Golcscu la Paris, Dimitrie Brătianu, frate cu Ion, la Viena, 
iar Ion Maiorescu la Frankfurt pe Main, unde tocmai se ţinea o dietă a statelor 
germane. în acelaşi timp, guvernul provizoriu ia şi cîteva măsuri interne, între 

care desfiinţarea robiei. Se formează totdeodată şi o comisie mixtă, cu dele¬ 
gaţi de ai boierilor şi ai ţăranilor care să facă propuneri pentru împroprietărire; 
necesitatea acesteia c recunoscută în principiu; nu se poate ajunge însă Ia un 
acord în cc priveşte suprafaţa ce urmează a fi expropriată şi preţul, ; după discu¬ 
ţii lungi şi infructuoase, comisia a fost dizolvată, guvernul anunţînd că va veni 
cu un proiect de lege care să soluţioneze chestiunea. Precipitarea evenimentelor 
n-a mai îngăduit-o însă. 

A 

Intr-adevăr, ruşii, care vedeau că mişcarea e îndreptată împotriva lor, inter¬ 
vin la Poartă spre a se restabili ordinea: aceasta trimite pe Suleiman-paşa, care 
e bine primii însă; guvernul provizoriu demisionează; în locul Iui se alege o locote¬ 
nentei domneasca , alcătuită din trei membri ai fostului guvern, Heliade, Nicolac 
Golescu şi Cristian Teii; era deci cam acelaşi lucru. Ruşii obţin atunci rechemarea 
lui Sulciman şi trimiterea unei alte persoane, mai energice. Acest continuu amestec 
în treburile noastre provoacă atunci la Bucureşti un gest simbolic: revoluţionarii 
ard, în dealul Mitropoliei, după ce-l purtaseră cu alai şi cu bocete prin oraş, exem¬ 
plarul oficial al Regulamentului organic precum şi pe acela al Arhondologiei, 
adică al căii ii care cuprindea numele tuturor boierilor (6 septembrie 1848). Peste 
o săptămînâ, la 13 septembrie, noul comisar al turcilor, Fuad-paşa , intră, însoţit 
dc o armată, în Bucureşti. Locotenenţa domnească e dizolvată; în locul ei, este 
numit un caimacam, Constantin Canlacuzino , din partida reacţionară; căpete¬ 
niile revoluţiei sînt arestate şi apoi surghiunite. Cu prilejul intrării trupelor 
turceşti în capitală are loc, în Dealul Spirei, o ciocnire sîngeroasa cu pompierii; 
aceştia, provocaţi fiind, se apără cu vitejie; cad morţi şi răniţi de ambele părţi, 
pînă cînd comandantul turc, dîndu-şi seama de greşeala făcută, ordonă alorsăi 
încetarea focului. 

Ruşii, pe dc altă parte, intră şi ei cu armata în ţară; la 15 septembrie e tre¬ 
cut Milcovul; la Rîmnicu-Sărat, cazacii calcă în picioarele cailor mulţimea care 
ieşise în marc număr spre a protesta; peste cîteva zile, tabăra e aşezată la Colen- 
tina, şi o jumătate a Bucureştilor e ocupată de armata ţarului, în timp ce înjumă¬ 
tăţea cealaltă poruncesc turcii. în felul acesta e înăbuşită revoluţia din Muntenia. 

Revoluţia din Ardeal. în Ardeal, mişcarea a durat mai mult şi a avut un 
caracter mai sîngeros. Ungurii, profitînd de faptul că în acest an, 1848, izbuc¬ 
nesc mai multe răscoale în cuprinsul împărăţiei ahştriace, şi anume, la Viena, în 
Italia şi în Boemia, se ridică şi ei, sub conducerea mi Ludovic Kossuth , şi pro¬ 
clamă Ungaria independentă; totdeodată hotărăsc anexarea Transilvaniei la noul 
stat maghiar. Românii nu puteau admite, evident, acest lucru; pe de altă parte, 
voiau drepturi egale cu ale celorlalte naţionalităţi din Ardeal. De aceea, ei ho¬ 
tărăsc, la rîndul lor, convocarea unei mari adunări în care să se discute toate 
problemele care-i priveau. Adunarea se ţine, într-adevăr, în ziua de 3/15 mai 1848, 
lîngă Blaj, pe o cîmpie întinsă care de atunci s-a numit Cîmpia Libertăţii ; erau 
dc faţă vreo 40 000 de oameni, veniţi din toate părţile Ardealului, în frunte cu 
preoţii şi cărturarii lor. Printre aceştia se aflau Simion Bărnuţiu , care a şi ţinut 

o cuvîntare documentată, dar în limba cultă a vremii, împestriţată cu latinisme, 
pe care n-o prea înţelegeau ţăranii, apoi tinerii Avram Ian cu, de fel din Vidra 
de Sus, şi Ion Buteanu care grăiau acestora simplu şi întrcbuinţînd comparaţii 
înţelese de toţi. 

Iancu venise, cu muntenii lui, îmbrăcat în costum naţional, cu şerpar lat şi cu 
pistoale la brîu. Era om voinic, înalt, cu părul negru; imediat a fost remarcat de 
mulţime. Avea numai 24 de ani — de altfel, toţi conducătorii mişcării au fost oa¬ 
meni tineri — şi urmase dreptul. Erau de fală şi cîţiva tineri din Principate, între 
care Alexandru Cuza şi Alecu Russo; acesta din urmă povesteşte cum vorbeau mul¬ 
ţimii Ion Buteanu şi Avram Iancu. Primul zicea: „Ungurii vreau unio 1 Ştiţi ce vrea 
să zică unio? Vrea să zică că pînă acum, ei ne-au încălecat pe păr, şi acum vrea să 
ne puie şaoa în spinare. Al doilea striga: Uitaţi-vă pe cîmp, românilor! Suntem mulţi 
ca cucuruzul brazilor, sîntem mulţi şi tari, că Dumnezeu e cu noi. 

în urma cuvîntărilor ţinute, se votează o rezoluţie în patru puncte prin care 
„naţia română se declară şi se proclamă... de sine stătătoare şi... parte între¬ 
gitoare a Transilvaniei, pe temeiul libertăţii egalc“, şi „depune jurămîntul de 
credinţă către împărat şi către patrie“. A doua zi, se dezvolta această rezoluţie , 
cerîndu-se reprezentarea proporţională în toate ramurile de conducere şi în 
administraţia ţării, libertatea presei şi a întrunirilor, şcoli de tot felul şi o uni¬ 
versitate etc. Se protestează apoi solemn împotriva unirii cu Ungaria, făcută 
fără consultarea românilor. 

Ceva mai tîrziu, Ia sfîrşitul lui iunie, se strîng şi românii din Banat, sub con¬ 
ducerea lui Eflimie Murgu , care studiase de asemenea dreptul, şi votează şi ei 
o rezoluţie în opt puncte, cerînd egala îndreptăţire. 

Evident, ungurilor nu Ie conveneau aceste mişcări, şi ci îşi închipuie că le 
pot opri prin teroare. Sînt împuşcaţi şi spînzuraţi zeci dc ţărani români şi mai 
mulţi cărturari, ceea ce are ca urmare acte asemănătoare din partea al or noştri. 
Regimentele austriace din Transilvania sînt bătute de unguri, şi aceştia ocupă 
o bună parte a ţării; numai în Munţii Apuseni ei nu pot pătrunde, deoarece aci 
stau de pază moţii; au loc mai multe lupte, la Abrud, la satul Fîntînele şi la 
Ponorul, în care ungurii sînt bătuţi şi respinşi. Avram Iancu era sufletul rezis¬ 
tenţei; el avea comanda supremă asupra tuturor cetelor de moţi; organizarea 
acestora voia să imite organizarea legiunilor romane, cu prefecţi, tribuni, centu¬ 
rioni. Doi dintre cei mai buni colaboratori ai lui Iancu, Buteanu şi Dobra, fură 
prinşi pe neaşteptate de către unguri şi executaţi; rezistenţa însă nu slăbi, şi 
pînă Ia urmă Munţii Apuseni rămaseră o cetate neînvinsă. 

Austriacii, văzînd câ nu pot răzbi singuri şi că vor fi înfrînţi, chemară în 
ajutor pe ruşi. Armatele acestora sosesc, într-adevăr, în Ardeal şi, la satul Şiria, 
în apropiere de Arad, zdrobesc pe răsculaţii unguri (august 1849). Kossuth şi 
alţi conducători fug în Turcia; o sumă sînt prinşi şi spînzuraţi. 


1 Adică unirea Transilvaniei cu Ungaria. 

Românii fuseseră credincioşi împăratului; răsplata nu fu însă la înălţimea 
sacrificiilor tăcute şi, mai ales, ea întîrzie. Se înfiinţa — ce e drept — o mitro¬ 
polie a românilor uniţi, în 1853; aceea a ortodocşilor urmă abia la finele lui 1863; 
iar înregistrarea sau „inarticularea", cum se spunea pe atunci, recunoaşterea 
adică a românilor ca naţiune a Ardealului, recunoaştere făcută prin constituţia 
dată dc împăratul Franz-Iosef la 4 martie 1848, avu loc abia în 1863, cînd se 
întruni, la Sibiu, dieta Ardealului. Mulţi dintre urmaşii celor căzuţi în lupte fură 
lăsaţi în voia soartci. Avram Iancu, dezamăgit, refuză orice răsplată pentru el; 
mai mult chiar, vine în conflict cu autorităţile împărăteşti care îl umilesc şi-l 
tratează în mod nevrednic (a fost ţinut Ia Alba Iulia în aceeaşi închisoare în care 
fuseseră închişi Iîoria, Cloşca şi Crişan). Deprimat şi bolnav, mintea Iui, în cu- 
rînd, se întunecă. Rătăceşte, cîntînd doine din fluier, încă mulţi ani, prin Munţii 
Apuseni; mormîntul lui se află la Ţebea, sub un gorun bătrîn, numit gorunul 
lui Horia. Alături c mormîntul lui Buteanu. 

Printre cei executaţi de unguri cu prilejul revoluţiei a fost şi pastorul sas Ştefan 
Ludwig Roth (1796 1849), un prieten al nostru. Acesta se făcuse vinovat de faptul 
că spusese ungurilor în faţă şi, mai mult, tipărise chiar, o sumă de ade\>ăruri dureroase 
sub raportul politic, demografic şi lingvistic. Intre altele, în broşura intitulată Der 
Sprachkampf in Siebenbiirger (Lupta pentru limbă în Transilvania ), afirmase: „A 
decreta o limbă ca limbă a ţării nu e nevoie! Căci o asemenea limbă exista! Ea nu e 
limba germană, dar nici cea maghiară, ci limba română... Toţi au această convingere! 
Cînd cineva vorbeşte de o limbă comună a ţarii, credem că nu se poate concepe alta 
decît limba română Ungurii, exasperaţi de adevărurile spuse şi de faptul că, fără 
teamă, dezvelise în faţa lumii făptura lor politica şi morală, au condamnat la moarte 
pe pastorul Ştefan Ludwig Roth şi l-au executat, la Cluj, în 1849. 

Convenţia dc la Balta Liman. Barbu Ştirbey şi Grigore Ghica. Rusia 
şi cu Turcia, după ce ocupară Principatele, încheiară Convenţia de la Balta Liman 
(pc malul Bosforului) la 1 mai 1849, hotărînd ca domnii să fie numiţi pe şapte 
ani — tot numai dc data aceasta —, iar adunările obşteşti sa se suspende, cre- 
îndu-se, în locul lor, divanuri restrînse. în Muntenia fu numit Barbu Ştirbey , 
iar în Moldova Grigore Ghica. Amîndoi erau oameni culţi, iubitori de ţară şi 
buni gospodari, în timpul lor se aduseră îmbunătăţiri învăţămîntului, armatei, 
administraţiei în genere, se mai uşură starea ţărănimii, se înfrumuseţară oraşele. 
Legăturile între cele două ţări se strîng; domnii erau în foarte bune relaţii: Grigore 
Ghica consulta adeseori pe Ştirbey pentru măsurile pe care voia să le ia. în 
timpul stăpînirii lor, izbucni războiul Crimeii, care avu urmări însemnate asupra 
ţărilor noastre. 

„ Dorinţa cea mai mare, cea mai generală, aceea 
hotărîtă de toate generaţiile trecute, aceea care este 
sufletul generaţiei actuale, aceea care, împlinită, va 
face fericirea generaţiilor viitoare, este unirea Prin¬ 
cipatelor într-un singur stai ." 

(Din propunerea de unire citită de Mihail Kogăiniccanu 

în Divanul ad-hoc al Moldovei) 

Războiul Crimeii şi Tratatul de la Paris. Războiul Crimeii, numit astfel 
după peninsula Crimeii unde s-au dat luptele, a avut drept pretext o chestie de 
ordin religios: stâpînirca lăcaşurilor de la Locurile Sfinte (Ierusalim şi Bethle- 
hem), pe care şi le disputau atît ortodocşii, sprijiniţi de ţar, cît şi catolicii, sus¬ 
ţinuţi dc franţa. Motivul adevărat era însă dorinţa Rusiei de a ajunge la 
Constantinopol şi la strîtntori, al căror acces fusese interzis flotelor sale de război 
prin tratatul dc la Londra (1841), de a sfarîma imperiul turcesc a cărui decădere 
dura dc mai mult timp şi care ajunsese să fie numit „omul bolnav". Aşa se explică 
dc ce marile puteri europene — Franţa şi Anglia mai întîi, Austria apoi —, văzînd 
intenţia Rusiei, au sărit în ajutorul Turciei. Războiul a izbucnit în anul 1853; 
armatele ţarului se grăbiră să ocupe Principatele şi să ajungă la Dunăre. Luptele 
trebuiau să se poarte în Dobrogca, unde trupele franco-cngleze şi debarcaseră; 
din cauza bolilor însă, în special a frigurilor — erau bălţi numeroase —, teatrul 
de operaţiuni fu mutat în Crimeea. Ruşii fură siliţi să se retragă din ţările noas¬ 
tre; în locul lor veniră austriacii, care încheiaseră, la 1 iunie 1854, un tratat în 
sensul acesta cu turcii. In Crimeea, s-au dat lupte sîngeroase, în jurul oraşului 
Sevastopol , în special la Alma — unde biruiră francezii —, la Balaklava şi la 
Jnkennan — unde englezii suferiră pierderi mari. Iama, foarte geroasă, aduse 
o stagnare a ostilităţilor; epidemiile secerară şi ele un mare număr de soldaţi. In 
primăvară, luptele reîncepură; armata aliaţilor spori prin contingentul trimis de 
regatul Sardiniei, care intră şi el în război. în cele din urmă, Sevastopolul cazînd 
— reduta principală, a Malakoff-ului, fusese luată cu asalt de francezi —, ruşii 
fură siliţi să facă pace. Ea s-a încheiat prin Tratatul de la Paris (30 martie 1856), 
care cuprinde următoarele puncte privitoare la noi: 1) Ni se dau trei judeţe din 
Basarabia, anume Cahul, Ismail şi Bolgrad, pentru a împiedica Rusia de a mai 
fi stăpînă pe gurile Dunării, deci de a mai aduce vreo împiedicare navigaţiei. 
2) Protectoratul rusesc e înlăturat, Principatele rămînînd numai sub suzeranita¬ 
tea Porţii, dar cu garanţia marilor puteri europene. 3) Regulamentele organice 
vor fi revizuite potrivit cu dorinţele românilor, în acest scop se va convoca, în 
fiecare Principat, cîte un divan ad-hoc, reprczentînd toate clasele societăţii. Do¬ 
rinţele acestor divanuri vor fi examinate de puterile europene, şi rezultatul fi¬ 
nal va fi exprimat printr-o Convenţie care se va încheia tot la Paris. în timpul 
consultării Divanurilor ad-hoc, Principatele vor fi conduse de cîte un caimacam, 
adică locţiitor dc domn (Barbu Ştirbey şi Grigore Ghica fuseseră numiţi pe şapte 

ani şi termenul tocmai se împlinea 1 . 4) în sfîrşit sc mai prevedea libertatea navi¬ 
gaţiei pe Dunăre şi neutralitatea Mării Negre. Prin tratatul dc la Paris, Rusia 
primi o lovitură grea. 

A 

Ideea unirii. Divanurile ad-hoc. Îndată ce se ştiu de hotăririle tratatului, 
în Principate începură pregătirile în vederea divanurilor. Curentul pentru unire 
crescuse mult în ultimul timp: lumea îşi dădea scama că numai astfel sc va pu¬ 
tea păşi temeinic pe calea progresului politic, se va putea forma un stat care 
să ajungă independent şi puternic. Ideca unităţii neamului nostru, ca origine, 
limbă, credinţă şi obiceiuri nu era de dată recentă; ca apăruse mai întîi în ope¬ 
rele cronicarilor din veacul al XVII-lea, fusese întărită apoi prin studiile învăţaţilor 
din Şcoala ardeleană. Ideea unităţii politice începuse şi ea să apară dc pe la 
sfîrşitul veacului al XVIII-lea. Tudor Vladimircscu, într-o scrisoare adresată, 
la 5 aprilie 1821, boierilor, le spune să ia legătură „cu dumnealor boierii mol¬ 
doveni, ca unii ce sîntem de un neam, dc o lege şi subt aceeaşi stăpînirc şi ocrotiţi 
de aceeaşi putere 41 în consecinţă, adăugă Tudor, „urmează să ştim cele ce se 
fac acolo, să le vestim acestea de aici ca, fiind la un gind şi intr-un glas cu 
Moldova, să putem cîştiga, deopotrivă, dreptăţile acestor Principaturi, ajutfn- 
du-ne unii pe alţii". Am arătat într-unul din capitolele precedente că Regula- 

A 

mentul organic cuprinde un articol în care sc afirmă necesitatea unirii. Încă în 
1842, tinerii din Muntenia oferiseră tronul acestei ţări lui Mihail Sturdza, dom¬ 
nul Moldovei, care nu voise să primească însă, dc teama ruşilor. Am văzut apoi 
că printre punctele partidei naţionale din Moldova, publicate dc Kogălniceanu 
în 1848, era şi unirea Principatelor: în timpul lui Barbu Şlirbcy şi Grigorc Ghica, 
ideea pătrunsese adînc în spirite; domnii înşişi, fără să ţină scamă dc interesele 
lor personale, o susţineau. Astfel, cel dintîi, într-un memoriu din 1855, trimis 
marelui vizir, spune: „Pentru a fi... interpretul credincios al opiniei publice, 
trebuie să adăogim că dorinţele unanime ale valaho-moldovcnilor cheamă uni¬ 
rea celor două Principate sub un singur cap, chiar dacă acesta ar trebui să fie 
luat în una din familiile princiare din străinătate, ceea ce ar cruţa cu adevărat 
o ţară ce a suferit atîta de încercările alegerilor şi prefacerilor. u Iar Grigore Ghica, 
într-un memoriu trimis conferinţei de pace de la Paris, la sfîrşitul războiului 
Crimeii, cere, de asemenea, în chip hotărît, unirea. Mulţumindu-i pentru acest 
gest. Divanul Moldovei declară: „Măria ta ai pregătit calea către mîntuirea ţârii 
noastre, căci ai sprijinit şi ai pledat înaintea areopagului european întrunirea 
Principatelor, principiu de mărire, de glorie şi de temeinică aşezare a acestei ţări“. 

Erau însă şi forţe care se opuneau unirii: erau statele vecine, Austria şi 
Turcia. Austria îşi dădea seama că, o dată Principatele unite, ele vor fi un ne¬ 
contenit punct de atracţie pentru românii de peste munţi, care, în cele din urmă, 
se vor uni şi ei, formînd un singur stat naţional, după cum s-a şi întîmplat. 
Turcia, pe de altă parte, simţea bine că Muntenia şi Moldova unite vor avea 

1 în timpul războiului Crimeii, ambii domni trebuiscră să părăsească tronurile lor; 
înapoiară, însă, după ce Principatele fură ocupate de austrieci. 

altă putere şi altă autoritate, nu vor mai putea fi deci tratate ca pînă atunci. Nu 
c de mirare, prin urmare, că alît Austria cît şi Turcia au făcut tot ce le-a stat în 
putinţă ca să împiedice exprimarea liberă a divanurilor ad-hoc. în Muntenia 
nu se putea interveni, deoarece aici caimacamul, Alexandru Ghica, fostul domn, 
înţelegea să-şi facă cinstit datoria, şi apoi, la Bucureşti era şi o comisie a mari¬ 
lor puteri, trimisă să supravegheze operaţiile electorale. în Moldova, însă, unde 
atît primul caimacam, Toderiţâ Balş , mort curînd după numire, cît mai ales cel 
de al doilea, Nicolae Vogoride , erau contra unirii, se făcură mari samavolnicii. 
Partizanii unirii fură arestaţi, scoşi din funcţii, foarte mulţi fură şterşi din lis¬ 
tele de alegători sau opriţi să vină la vot, aşa îneît rezultatul ieşi falsificat. 

Astfel, din 2 000 de proprietari mari ai Moldovei, au fost înscrişi numai 350; din 
peste 20 000 de proprietari mici, numai 2 264; din liberii profesionişti, numai... 11; 
din negustori şi meşteri, numai l 1 90, în loc de 11 000 cîţi erau în realitate. în total, 
pentru orăşeni şi proprietari rurali, numai 4 65S, în loc de 40 000. în ce priveşte 
pe ţărani, au fost trecuţi 167 000, dar cum ei votau prin delegaţi, numele delegaţilor 
fură lăsate în alb spre a fi completate de guvern cu cine voia, deci cu persoane ostile 
unirii. 

Protestul indignat al partizanilor unirii — aşa, de pildă, maiorul Alexandru 
Cuza, ispravnicul, adică prefectul de Covurlui, îşi dădu în mod răsunător de¬ 
misia —, precum şi intervenţia puterilor europene, în special aceea energică 
a Franţei — al cărei consul din Iaşi, Victor Place, ne apără cu căldură —, anula¬ 
ră, însă, această alegere; se făcu alta nouă, corectă, şi, de data aceasta, partiza¬ 
nii unirii ieşiră în imensă majoritate. 

împăratul Napoleon al IJl-Iea se dovedi, cu acest prilej, un mare prieten şi 
susţinător al nostm. în schimb, Anglia nu ne-a fost favorabilă, ci a sprijinit punc¬ 
tul de vedere turcesc. A trebuit ca Napoleon al IlI-Ica sa aibă o întrevedere la 
Osbornc cu regina Victoria; şi încă nu putu obţine adeziuneaa decît Ia o mică 
parte din dorinţele noastre; sc hotărî anume că va fî o unire vamală, militară 
şi judecătorească, dar cu doi domni şi două guverne separate. 

Divanurilc ad-hoc, o dată alese, ţinură mai multe şedinţe; în cea de a şaptea 
a Divanului moldovean, la 7 octombrie 1857, se formulară dorinţele noastre. 
Expunerea dc motive, citită de Mihail Kogăiniccanu, cuprinde următorul pasaj 
caracteristic: „Luînd în privire că dorinţa cea mai mare, cea mai generală, 
aceea hotărîlă de toate generaţiile trecute, aceea care este sufletul generaţiei 
actuale, aceea care, împlinită, va face fericirea generaţiilor viitoare, este unirea 
Principatelor într-un singur stat, o unire care este firească, legiuită şi neapărată, 
pentru că în Moldova şi în Valahia sîntem acelaşi popor, omogen, identic ca nici 
unul altul, pentru că avem acelaşi început, acelaşi nume, aceeaşi limbă, aceeaşi 
religie, aceeaşi istorie, aceeaşi civilizaţie, aceleaşi instituţii, aceleaşi legi şi obi¬ 
ceiuri, aceleaşi temeiuri şi aceleaşi speranţe, aceleaşi trebuinţe de îndestulat, 
aceleaşi hotare de păzit, aceleaşi dureri în trecut, acelaşi viitor de asigurat şi, 
în sfîrşit, aceeaşi misie de împlinit 4 *, pentru toate aceste motive, Divanul ad-hoc, 
cu 81 de voturi pentru şi numai 2 contra, cere: 

1) „Respectarea drepturilor Principatelor şi îndeosebi a autonomiei lor, în 

* A t 

cuprinderea vechilor lor capitulaţii încheiate cu înalta Poartă în anii 1393, 1460, 
1511 şi 1634. 

2) Unirea Principatelor într-un singur stat cu numele de România. 

3) Prinţ străin cu moştenirea tronului, ales dintr-o dinastie domnitoare a Eu¬ 
ropei şi ai cărui moştenitori să fie crescuţi în religia ţării. 

4) Neutralitatea pămîntului Principatelor. 

5) Putere legiuitoare încredinţată unei Obşteşti Adunări, în care să fie re¬ 
prezentate toate interesele naţiei. 

Toate aceste sub garanţia colectivă a puterilor care au subscris Tratatul de 
la Paris/ 1 ’ 

Convenţia de la Paris. Ţara îşi exprimase dorinţele ci; rămînca acum să 
se rostească şi puterile mari europene. Opinia publică din Apus, în special a 
Franţei, ne sprijinea; moldo-valahii erau bine cunoscuţi prin propaganda pe 
care o făcuseră exilaţii de la 1848, prin numeroasele broşuri şi lucrări pe care 
le tipăriseră aceştia şi prietenii lor din străinătate. 

Exilaţii izbutiră, într-adevăr, să-şi facă puternice legături în lumea intelectuală 
şi politică din Paris. Printre francezii care ne-au ajutat, publicînd lucrări favorabile 
nouă şi ostile duşmanilor noştri sau militînd în favoarea noastră, se cuvine să fie po¬ 
meniţi în primul rînd Jules Michelet , pe atunci în plină strălucire, şi Edgar Quinet , 
amîndoi profesori la Col lege de France, apoi Paul Ba tai!lard, FJias Regnault şi 
Thibault Lefevre. Cel dintîi era prieten cu C. A. Rosetti, cel de al doilea ţinea în căsă¬ 
torie pe o româncă, fiica lui Gh. Asachi. Bataillard a scris studiul Ies Principautes 
Danubiennes , apărut în 1850, Regnault a publicat lucrarea His foirepolilhţue el sociale 
des Principautes Danubiennes cu o notă hotărît ostilă Rusiei, iar Thibault-Lefevre s-a 
ocupat de finanţele Munteniei {Les Jinances de la Valachie, !S55). 

Printre cei care ne simpatizau era şi Cavour, marele om de stat italian; aces¬ 
ta urmărea, de altfel, acelaşi scop pentru ţara sa. în Napoleon al III-lea aveam, 
după cum am arătat, susţinătorul cel mai puternic. Totuşi, din cauza celor fixate 
Ia Osbome, soluţia dată de puterile europene fu soluţie de mijloc. Prin Convenţia 
prevăzută de tratatul de la Paris şi care se încheie în acest oraş, în ziua de 19 
august 1858 (stil nou), se hotărîra următoarele: Muntenia şi Moldova vor purta 
numele de Principatele Unite , va exista o Comisie Centrala , cu sediul la Foc¬ 
şani, care va pregăti legile; va exista, de asemenea, tot la Focşani, o Curte de Ca¬ 
saţie comuna ; armatele vor primi o organizaţie identică, spre a forma, la nevoie, 
una singură. In schimb, fiecare ţară îşi va avea domnul ei, ales dintre cetăţenii, 
în a doua generaţie, care îndeplinesc anumite condiţii: de vîrsta — minimum 
35 de ani —, de avere — minimum 3 000 de ducaţi venit anual — şi de rang 
social — să fi ocupat funcţii publice timp de zece ani sau să fi făcut parte din 
Adunare. Domnul va cîrmui cu ajutorul miniştrilor, care vor fi răspunzători; 
va exista o adunare legislativa; toţi cetăţenii vor fi egali în faţa legilor : privile¬ 
giile şi rangurile de boierie se desfiinţează. Prin această Convenţie, care devine 

noua constituţie a ţărilor noastre, Regulamenul organic încetează de a mai 
exista. 

Unirea (24 ianuarie 1859). Urma acum să se facă alegerea noilor domni. 

j* 

In Moldova erau doi candidaţi: Mihail Sturdza , fostul domn, şi fiul său Grigore , 
care servise în armata turcească sub numele de Muhlis-paşa. Partida naţională, 
adică a celor care voiau unirea, nu se fixase încă, pînă în seara zilei de 3 ianu¬ 
arie, asupra unei candidaturi; în acea seară, întrunindu-se, se pronunţă numele 
colonelului Alexandru Cuza — fusese înaintat, între timp, în grad —, a cărui 
demisie, sub Vogoride, făcuse o foarte bună impresie; el fu imediat acceptat 
de unanimitatea celor de faţă. Deputaţii care sprijiniseră pînă atunci pe Grigore 
Sturdza, văzînd că acesta e respins de la candidatură din cauza rangului pe care-1 
avusese în armata turcă, se pronunţară şi ei tot pentru Cuza. Ceea ce avu drept 
urmare şi adeziunea deputaţilor care sprijineau pe Mihail Sturdza. Astfel, co¬ 
lonelul Alexandru Cuza fu proclamat, cu unanimitate, domn al Moldovei, în 
ziua de 5/17 ianuarie 1859. 

în Muntenia se vorbea, Ia început, de Gheorghe Bibescu şi de Barbu Ştirbey; 
după alegerea din Moldova, începu să circule însă şi numele lui Cuza. Curentul 
pentru acesta din urmă crescu necontenit şi, în ziua alegerii (24 ianuarie/5 fe¬ 
bruarie), el întruni, într-un mare entuziasm, unanimitatea voturilor. Convenţia 
de la Paris hotârîsc să fie cîtc un domn în fiecare ţară; nu precizase însă că nu 
poate fi una şi aceeaşi persoană. Prin îndoita alegere a lui Cuza, înaintaşii noştri 
şti ură deci să împace textul Convenţiei cu dorinţa ţării întregi. Astfel, lupta 
pentru unire înregistră un succes hotăritor. 

„Eu voiesc să fie bine şi iul că niciodată persoana 
mea nu va fi o împiedecare la orice eveniment care 
ar permite de a consolida edificiul politic la a cărui 
aşezare am fost fericit a contribui. 

(Mesajul prin care Alexandru Cu za deschide 
sesiunea Camerei, la 4 decembrie 1865) 

începutul domniei Iui Cuza. Unirea completă. Austria protesta împotri¬ 
va actului de la 24 Ianuarie şi se gîndea chiar să ocupe ţările noastre; din ferici¬ 
re, însă, tocmai atunci izbucni războiul cu Italia şi cu aliata acesteia, Franţa, 
şi armatele ei fiind învinse, lucrul nu mai avu nici o urmare. Turcii, deşi ostili, 
trebuiră şi ei, pînă la sfîrşit, să recunoască faptul împlinit; ci adăugară totuşi 
că o fac numai pentru timpul cît va domni Cuza; aşa spuseseră şi reprezentan¬ 
ţii celorlalte cinci puteri europene, în conferinţa care se deschise la Paris, la 
26 martie (7 aprilie) 1859, îndată după unire. Dezvoltarea ultcri ară a eveni¬ 
mentelor luă însă acestei restricţiuni orice valoare. 

Domnia lui Alexandru Cuza a ţinut numai şapte ani de zile, dar a fost una 
din cele mai rodnice ale istoriei noastre. Aceasta se explică mai întîi prin firea 
domnului, prin însuşirile lui; apoi prin faptul că a găsit şi un sfetnic dc scama, 
Mihail Kogâlniccanu, care i-a înţeles gândurile şi i-a ajutat să le realizeze. Cuza 
a fost un marc patriot, punînd întotdeauna interesele şi nevoile ţârii mai presus 
dc ale sale, facînd întotdeauna abstracţie dc persoana sa. Tot ce era naţional, 
tot ce privea neamul, a găsit la el înţelegerea cea mai deplină; dc aceea c natu¬ 
ral ca el să se fi gândit şi la românii din Ardeal, şi la aceia din Basarabia, şi la 
aceia din Macedonia. 

Complet dezinteresat, ca mulţi de altfel din generaţia lui, Cuza n-a căutat 
să facă avere, cît a fost domn; chestiunile materiale nu-l preocupau; aşa se explică 
poate şi faptul că n-a dat toată atenţia laturii financiare, care e un aspect mai puţin 
luminos al domniei Iui. Chipeş, înzestrat cu un deosebit farmec personal, Cuza 
cîştiga dc la început şi făcea impresie asupra mulţimii. Avea o inteligenţă vie 
şi ştia să dea întotdeauna, într-o formă aleasă, răspunsul care trebuia. Iubea 
poporul şi a luptat pentru ridicarea Iui. A făcut foarte mult pentru ţărănime, şi 
n-a uitat nici pe orăşeni; adesea, îmbrăcat în haine străine, cutreiera tîrgul spre 
a-şi da seamă, la faţa locului, dc starea adevărată a lucrurilor şi spre a pedepsi 
pe cei care înşelau sau făceau abuzuri. De aceea a ajuns să fie foarte iubit de 
masa poporului, care simţea că are în el un apărător. 

în prima parte a domniei, Cuza a căutat şi a izbutit să întărească şi să de- 
săvîrşească unirea. Intr-adevăr, cîrmuirea, cu două guverne, cu două adunări, 
cu două capitale, era greu de dus mai departe. Mijloacele dc comunicaţie erau 
rudimentare — nu existau cai ferate, multe dintre şosele lăsau dc dorit —, apoi 
sistemul de coordonare al legilor şi măsurilor prin Comisia Centrală era greoi. 

iar domnul trebuia să-şi împartă veşnic timpul între Bucureşti şi Iaşi. De aceea 
Cu za, care fusese bine primit de către sultan, cu prilejul vizitei de curtoazie 
pe care i-o făcuse, în septembrie 1860, stărui pe lîngâ acesta să se aprobe uni¬ 
rea completă şi, în cele din urmă, izbuti s-o obţină (noiembrie 1861). Se formă 
acum un singur guvern, sub preşedinţia lui Barbu Catargiu , rămase o singură 
capitală, la Bucureşti; parlamentul, iarăşi unul singur, îşi deschise şedinţele, în 
ziua de 24 ianuarie 1862; pe actele inteme începu să se scrie „România* 4 în loc 
de „Principatele Unite 44 Unirea era acum completă şi ea va rămîne definitivă. 

Secularizarea averilor mănăstireşti. O dată unirea completă realizată, 
atenţia lui Cu za se întoarse spre problemele inteme, dintre care două erau de 
o însemnătate covîrşitoare: problema averilor mănăstirilor închinate şi proble¬ 
ma împroprietăririi ţăranilor. 

Mulţi dintre domnii şi boierii noştri închinaseră lăcaşurile ridicate sau înzes¬ 
trate de ci mănăstirilor de la locurile sfinte (Ierusalim, Muntele Athos, Alexan¬ 
dria, Antiohia ctc.). Călugării greci din acele locuri trebuiau aşadar să se îngrijească 
dc zisele lăcaşuri şi să împlinească dorinţele vechilor ctitori. De fapt, însă, ei 
se mulţumeau numai să încaseze veniturile, foarte mari, ale moşiilor; de rest, 
n-aveau grijă. Bisericile şi chiliile ajunseseră să se dărăpăneze; slujba se făcea 
adesea numai în greceşte; dorinţele vechilor ctitori nu se împlineau. De mai 
multe ori, în cursul veacului al XlX-lea, se încercaseră măsuri de îndreptare; 
călugării greci erau î să sprijiniţi dc ruşi. Astfel, prin Regulamentul organic se 
prevăzuse că mănăstirile închinate vor contribui cu un sfert din venitul lor Ia 
cheltuielile statului; măsura nu se aplică însă, deoarece călugării greci obţinură 
două păsuiri dc cîtc 10 ani sub motiv că nu pot plăti. Atît în proclamaţia de la 
Izlaz cît şi în dorinţele partidei naţionale din Moldova se prevedea secularizarea 
averilor mănăstireşti, adică luarea lor pe seama statului. Convenţia de la Paris 
hotărîsc, prin articolul 13, să se ajungă la o înţelegere între părţi; Alexandru 
Cuza, prin guvernul său condus de Mihail Kogălniccanu şi avînd ca ministru 
dc culte pe Alexandru Odobescu, dădu însă o altă soluţie problemei. El aduse 
anume în Cameră, la 13 decembrie 1863, un proiect de lege prin care se hotăra 
secularizarea averilor mănăstireşti; în mai puţin de un ceas, după cîteva cuvîn- 
tări entuziaste, proiectul fu admis, cu 97 de voturi pentru şi 3 contra. 

Prin acest act, intrau în patrimoniul statului, numai în Muntenia, 1 398 021 
pogoane de teren cultivabil, din totalul de 10 644 673, aşadar ceva mai puţin de 
a şaptea parte a suprafeţei arabile. 

Călugării greci urmau să primească o indemnizaţie de 38 de milioane lei, 
care, ulterior, în 1864, fu mărită la 93 dc milioane (sau 150 milioane piaştri tur¬ 
ceşti). Conferinţa ambasadorilor, întrunită la Constantinopol pentru a discuta 
chestia mănăstirilor închinate, sfătui pe călugării greci să accepte această ul¬ 
timă sumă, din care Costache Negri, ministrul nostru la Poartă, şi depuse un 
aconto de 6 milioane lei la o bancă otomană. Oferta noastră fiind respinsă însă, 
se ajunse Ia rezultatul că, pînă la urmă, nu mai plătirăm nimic, chestia consi- 
dcrîndu-se închisă. 

Pe lingă bunurile mănăstirilor închinate, se cxpropriară, în acelaşi timp, şi 
bunurile vechilor mănăstriri care fuseseră tot timpul conduse dc călugări ro¬ 
mâni. Era o nedreptate; s-a reparat în vremea noastră (1937-1938), dîndu-li-se 
acestor vechi mănăstiri o parte din averi îndărăt. 

Tot în domeniul religios, se vota, în 1865, legea autocefaliei bisericii române , 
prin care se hotăra că biserica noastră e de sine stătătoare, că nu mai depinde de 
patriarhia din Constantinopol. 

împroprietărirea ţăranilor. Lovitura de stat. Dar dacă, în cc priveşte secu¬ 
larizarea, lucrurile merseră uşor, nu tot aşa sc întîmplă cu cealaltă marc proble¬ 
mă, a împroprietăririi ţăranilor. Proprietarii de moşii, care aveau foarte mulţi 
reprezentanţi în Cameră, nu voiau să cedeze; pe dc altă parte, trebuia să se dea 
pămînt ţăranilor, deoarece starea lor era foarte grea. într-adevăr, în 1862 sc votase 
o lege rurală care prevedea că proprietarul e stăpîn pe moşia lui, iar ţăranul pe 
munca lui şi că pentru acordarea dc pămînt spre lucru, trebuie să sc înţeleagă 
părţile între ele; aceasta însemna însă să fie lăsaţi ţăranii cu totul la bunul plac 
al proprietarilor. Cuza refuză să sancţioneze această lege şi, în primăvara anu¬ 
lui 1864, prim-ministru fiind Mihail Kogălniceanu, se depuse în Cameră un nou 
proiect, mult mai favorabil. 

Mihail Kogălniceanu fusese acuzat în Cameră că instigă pe ţărani, prin nişte 
circulări pe care Ie trimisese; la această acuzare, iată ce răspunde el: „Declar cu 
francheţe că sînt pentru îmbunătăţirea soartei ţăranilor, că în această îmbunătăţire 
văd fundarea naţionalităţii române. Pînă cînd ţăranii nu vor fî cetăţeni, noi nu vom 
avea naţie. Da, domnilor! Am vroit să se creeze o aşa stare de lucruri, îneît cel de pe 
urmă ţăran să aibă conştiinţa datoriilor şi a drepturilor lui. Cît timp îl vom lăsa în 
poziţia în care se găseşte, asuprit, bătut, tratat ca un dobitoc, nelegat către ţară prin 
nimic, ce sprijin vom putea aştepta de la dînsul în ora pericolului? Este timpul ca, 
înaintea interesului privat, să gîndim Ia interesul cel obştesc; ca înainte de a ne ocupa 
de moşiile cele mici, să ne ocupăm de moşia cea mare. România, cum făceau pă¬ 
rinţii noştri. Chestia Orientului este plină de nouri şi de fulgere; trebuie să ne ferim 
de trăsnetul ce ne ameninţă; însă cu ce sa ne ferim? Socotim poate că şi în viitor 
trebuie să ne mărginim a primi pe cuceritorii noştri cu capetele pe tipsie şi la duce¬ 
rea lor să-i întovărăşim cu buchete de lăcrămioare? Socot că aceasta nu o mai 
voim! Ei bine, aceasta va fi, în cîtă vreme ţăranii, greul poporului, nu vor avea in¬ 
terese vitale, materiale, pentru a sări şi a-şi apăra moşia în contra năvălitorilor stră¬ 
ini. Două mii de boieri nu fac o naţie: acesta e un adevăr ce nu se poale contesta. 
Am avut îndrăzneala, în circulări le mele, a vorbi ţăranilor de drepturile lor, de demni¬ 
tatea lor de români; le-am vorbit de gloria strămoşilor lor, de timpurile lui Ştefan 
cel Mare şi ale lui Mihai Viteazul, cînd şi ţăranul simţea că are o patrie şi, alăturea 
cu boierul, se bătea pentru apărarea ei.“ 

Se prevedea prin noul proiect să se dea ţăranilor fruntaşi (avînd 4 boi) cîte 
5 falei şi jumătate 1 , celor mijlocaşi (cu 2 boi) cîte 4 falei, iar celor pălmaşi (care 


1 O falcc are 3 pogoane sau un hectar şi jumătate. 

n-avcau boi) cîte 2 falei şi jumătate. Acest proiect stîmi discuţii furtunoase; 
unii proprietari, ca, de exemplu, Constantin Suţu, au mers pîna acolo îneît ce¬ 
reau intervenţia armatei turceşti, spre a-i scăpa de o asemenea lege, considera¬ 
tă drept o „nebunie 14 Se propuse o moţiune de neîncredere, dar, în momentul 
cînd să se voteze urgenţa ci, Kogălniceanu se sui la tribună şi citi decretul de 
dizolvare a Camerei (2 mai 1864). 

Nici nu se mai putea altfel. Regimul parlamentar se dovedise a funcţiona rău 
la noi; Camera era un necontenit focar de agitaţie şi de intrigi şi un generator de 
instabilitate ministerială. In primii doi ani şi jumătate, pînă la unirea com¬ 
pletă, se schimbaseră şapte guverne în Muntenia şi opt în Moldova, iar Camerele, 
deşi alese pe şapte ani, trebuiseră să fie dizolvate în două rînduri (decembrie 
1859 şi iunie 1861). în asemenea condiţii, era foarte greu să se realizeze con¬ 
tinuitatea necesară operei de guvernare. Pe de altă parte, elementele conser¬ 
vatoare ale Camerei făceau imposibilă votarea legii rurale, de o importanţă 
covîrşitoarc. Cuza trebui deci să recurgă la măsura dizolvării şi la schimbarea 
regimului. Fusese de altfel îndemnat la aceasta nu numai de prim-ministrul în 
funcţie, de Kogălniceanu, dar şi de fostul prim-ministru, N. Creţulescu, care, 
în mai 1863, îl îndemnase să ia singur puterea. Aşa şi făcu. 

încă din februarie 1863, Costache Negri , trimisul nostru la Poartă şi, prin idea¬ 
lismul, patriotismul şi dezinteresarea sa, unul din bărbaţii cei mai de seamă pe care 
i-am avut în veacul al XlX-lea, scrisese lui Cuza: „Alteţa voastră avînd dreptul, le¬ 
galitatea şi puterea, nu veţi lăsa desigur să se producă anarhie şi dezordine prin 
faptul cîtorva ambiţioşi izolaţi, fără nici un răsunet în ţară“. 

Prin noua constituţie numită Statui , pe care domnul o dădu ţării, iniţiativa 
legilor se rezerva puterii executive, adică domnului şi guvernului. Se crea un 
senat ai cărui membri, în afară de cîţiva de drept, erau numiţi de domn; legile, 
în afară de buget, trebuiau să fie votate şi de senat. Se înfiinţau două colegii 
electorale; nu puteau fi aleşi decît cetăţenii români avînd 30 de ani împliniţi 
şi un anumit cens , adică un minimum de avere. Supus votului popular, adică 
plebiscitului , Statutul fu aprobat cu o imensă majoritate (683 928 de glasuri 
pentru, 1 397 contra şi 50 232 abţineri sau absenţi); Sultanul îl ratifică şi el, în 
urma unei noi vizite a Iui Cuza la Constantinopol. Pe temeiul noii constituţii, 
legea rurală fu promulgată la 14 august 1863 şi împroprietărirea ţăranilor se 
îndeplini. Ţăranii urmau să plătească, într-un termen de 15 ani, următoarele 
sume: 1 521 lei şi 10 parale, cei din prima categorie, adică fruntaşii, 1 148 lei 
mijlocaşii şi 816 lei pălmaşii. Această mare reformă, împreună cu secularizarea 
averilor mănăstireşti aduseră lui Cuza o popularitate cum nu mai avusese nici 
un domn mai înainte. 

Progrese culturale. Şi în direcţia culturală se făcură paşi însemnaţi înainte. 
In 1860, se întemeie universitatea din Iaşi cu patru facultăţi; în 1864, cea din 
Bucureşti, cu trei facultăţi. Tot în 1860, se înfiinţară şi şcolile de bele-arte, pre¬ 
cum şi conservatoarele de muzică şi artă dramatică. Gimnaziile din laşi şi 



270 DOMNIA LUI CUZA VODĂ 

Craiova fură transformate în licee cu 7 clase; altele noi se creară la Bucureşti („Gh. 
Lazăr"), la Iaşi („Alexandru cel Bun“) şi la Ploieşti. La Paris erau aproape 500 
de studenţi români, dintre care 82 bursieri ai statului. 

Sub raportul literar, apar acum Fabulele lui A. Donici într-o nouă ediţie, 
completă. Legende noi , o serie de poezii patriotice — reduse ca valoare poeti¬ 
că însă — ale lui Dimitrie Bolintineanu şi excelentul roman Ciocoii vechi şi 
noi al lui N. Filimon. Vasile Alecsandri şi Grigore Aiexandrcscu publică noi 
opere; Papiu llarian face să apară o importantă culegere de documente, în trei 
tomuri, intitulată Tezaur de monumente istorice ; Bogdan Pctriccicu Hasdcu şi 

A 

Alexandru Odobescu îşi încep activitatea în domeniul istoric şi arheologic. In 
pictură, se remarcă Teodor Aman; la expoziţia din 1864, prima dc Ia noi, în afară 
de tablourile lui, trebuie menţionate şi acelea ale lui Tătărăscu şi E. Ciclul eseu. 

Cuza şi românii de peste hotare. O preocupare constantă a lui Cuza au 
fost românii din afara hotarelor; pentru marele domn, unirea celor două 
Principate era numai prima fază a unui proces mai larg, la capătul căruia stătea 

A 

unirea tuturor românilor. In 1859 chiar, vru el să se folosească dc războiul ce 
izbucnise între Austria de o parte. Italia şi Franţa de cealaltă, spre a ajuta pc 

A 

fraţii noştri de peste munţi. In acest scop, încheie o convenţie — secretă, bine¬ 
înţeles — cu generalul ungur Klapka , prin care se prevedea — în cazul cînd 
ungurii, revoltîndu-se, se vor despărţi de austriaci — autonomia românilor din 
Ardeal şi cedarea Bucovinei. Planul nu se realiză însă, deoarece războiul se 
termină, iar revoluţia plănuită nu avu loc. 

A 

In 1863, izbucnind o răscoală a polonilor din Rusia, Cuza se gîndi să profi¬ 
te de această împrejurare, spre a relua Basarabia. Ni s-a păstrat cuprinsul scrisorii 
prin care el oferă împăratului Napoleon al III-lea — despre care se credea, date 
fiind precedentele cu celelalte naţionalităţi, că va ajuta pe poloni — să lupte cu 
armata sa alături de forţele franceze împotriva ruşilor. Nici acest plan nu avu 
urmare însă, deoarece Napoleon nu vru să intervină, spre a nu provoca un război 
european. O mică trupă, alcătuită din poloni emigraţi în Turcia, trecu Dunărea 
în Basarabia, cu gîndul de a înainta spre miazănoapte şi a se uni cu conaţiona¬ 
lii lor răsculaţi. Spre a nu ridica asupra noastră pe ruşi, Cuza — împotriva convin¬ 
gerilor sale — trebui s-o oprească; aceasta se făcu la Rănzeşti (jud. Cahul), după 
ce mai întîi, la Constangalia , în acelaşi judeţ, avusese Ioc o scurtă ciocnire. 

Nici aromânii, printre care se produce tocmai în vremea aceasta o mişcare 
de renaştere naţională, nu fură uitaţi. Cuza înfiinţă pentru ei o şcoală în 
Bucureşti, Ia Sfinţii Apostoli; tot în Bucureşti se tipăriră, în acelaşi timp, o serie 
de lucrări destinate lor: două gramatici — dintre care una de viitorul membru 
al Academiei, I. C. Massimu —, precum şi un abecedar; D. Bolintineanu pu¬ 
blică descrierea unei călătorii ce făcuse prin Macedonia. 

Abdicarea lui Cuza. Lovitura de stat şi legea rurală aduseră lui Cuza şi mulţi 
duşmani. Proprietarii erau nemulţumiţi; o sumă dintre conducătorii politici, în 

special muntenii, acuzau pe domn de dictatură. Se adăuga starea grea a finan¬ 
ţelor: bugetele se soldau cu deficite, lefurile se plăteau cu mari întîrzieri; la 
1 noiembrie 1865, erau rămăşiţe de impozite neîncasate în valoare de 54 mili¬ 
oane Ici, adică a (reiaparte din totalul veniturilor anuale ale statului. în sfîrşit, 
anturajul lui Cuza număra unele persoane a căror moralitate lăsa de dorit. 
Toate acestea creară o atmosferă grea; în august 1865 — în lipsa domnului, 
plecat în străinătate să-şi îngrijească sănătatea — izbucni chiar o mişcare de 
stradă în Bucureşti, cu prilejul căreia Ion Brâtianu fu arestat. Se ajunse, în cele 
din urmă, la un complot în care fu atrasă şi o parte din armată, călcîndu-şi ast¬ 
fel jurămîntul dc credinţă. în noaptea de 11/23 februarie 1866, conjuraţii intrară 
în palat — garda era alături dc ei — şi siliră pe domn să iscălească abdicarea. 
A fost aceasta o faptă urîtâ, deoarece Cuza declarase în mai multe rînduri — 
ultima oară chiar în mesajul de deschidere a Camerei, în decembrie (noiem¬ 
brie stil vechi!) 1865 — că e gata a părăsi tronul de bunăvoie, spre a da putinţă 
astfel să se aducă un principe străin. 

Iată pasajul respectiv din mesajul de deschidere a Camerei: „Fiţi convinşi că eu 
nu aş vrea o putere care nu s-ar întemeia decît pe forţă. Fie în capul ţârii, fie ală¬ 
turea cu d-voastră, eu voi fi întotdeauna cu ţara şi pentru ţară, fără altă ţintă decît 
voinţa naţională şi marile interese ale României. Eu voiesc să fie bine ştiut că 
niciodată persoana mea nu va fi o împiedicare la orice eveniment care ar permite 
de a consolida edificiul politic Ia a cărui aşezare am fost fericit a contribui. în Ale¬ 
xandru Ioan I, domn ai României, românii vor găsi totdeauna pe colonelul Cuza, 
pe acel colonel Cuza, care a proclamat, în Adunarea ad-hoc şi camera electivă a 
Moldovei, marile principii ale regeneraţiei României şi care, fiind domn al Moldovei, 
declara oficialmente înaltelor puteri garante, cînd primea coroana Valahiei, că el 
primeşte această îndoită alegere ca expresia neîndoielnică şi statornică a voinţei 
naţionale pentru unire, însă numai ca un depozit sacru." 

înfăptuitorul unirii şi autorul marilor reforme îşi petrecu restul zilelor din¬ 
colo dc hotare. Boala îi curmă zilele la 5 iulie 1873; trupul fu adus în ţara şi înmor- 
mîntat la Ruginoasa , moşia sa, în prezenţa a zeci dc mii de ţărani veniţi de 
pretutindeni să vadă pentru ultima dată pe cel ce Ie dăduse pămînt. 

Doamna Elena, admirabila soţie a Iui Cuza, a cărei viaţă e un model de abne¬ 
gaţie şi de bunătate, a trăit pînă la 1909, consacrîndu-şi timpul operelor de bine¬ 
facere. 

„Zi şi noapte m-am gîndit la fericirea României care a 
ajuns sa ocupe acuma o poziţie vrednică între statele 
europene: m-am silit ca simţămîntul religios să fie ridi¬ 
cat şi dezvoltat în toate straturile societăţii şi ca fiecare 
să împlinească datoria sa, având ca ţintă numai intere¬ 
sele statului ." 

(Din Testamentul Regelui Carol I) 

Alegerea lui Carol I. Constituţia din 1866. în urma abdicării lui Cuza, 
sc punea problema aducerii unui principe străin, spre a se împlini astfel dorin¬ 
ţa exprimată prin divanurile ad-hoc. La început, tronul fii propus contelui de 
Flandra, fratele regelui Belgiei; el nu primi însă, după sugestia împăratului Na¬ 
poleon al IlI-lea. Alegerea se opri atunci asupra lui Carol de Hohenzollern-Sig- 
marin gen, în vîrslă de 27 de ani, al doilea fiu ai principelui Carol-Anton. Familia 
noului ales era înrudită cu familia domnitoare a Prusiei; un strămoş — Frederic 
de Zollcrn, burggraful de Niimberg — luptase alături de Mircea cel Bătrîn la 
Nicopole, în 1396. Napoleon al IlI-lea se arătă favorabil acestei alegeri; de alt¬ 
fel, principele Carol sc şi înrudea, prin mama sa, Joscfma, cu împăratul Franţei. 
Anglia adoptă aceeaşi atitudine. Austria, însă, în preajma războiului ci cu 
Prusia, nu vedea cu ochi buni prezenţa unui Hohenzollem pe tronul României. 
De aceea, când, după plebiscitul de Ia noi, care prin 685 969 voturi — numai 
224 au fost contra — aprobase alegerea, principele pomi spre ţara, călătoria prin 
Austria se făcu sub un nume şi o înfăţişare schimbată şi cu paşaport elveţian. 
Ea se isprăvi cu bine în ziua de 8 mai 1866, cînd noul domn — Carol I — ajunse 
cu vaporul la Tumu-Scverin. Drumul spre Bucureşti se făcu într-un poştalion, 
cu marc iuţeală; intrarea în capitală avu loc în după-amiaza zilei de 10 mai, în 
mijlocul unei însufleţiri generale. După depunerea jurământului, principele 
Carol rosti o scurtă cuvîntarc, în care spuse: „Punînd piciorul pe acest pămînt 
sfînt, am devenit român... Vă aduc o inimă leală, intenţii curate, o voinţa ho- 
tărîtă de a face binele, un devotament neprecupeţit către noua mea patrie şi acel 
respect neclintit al legilor, pe care-1 am de la strămoşii mei. Cetăţean astăzi, mîine, 
dacă va trebui, soldat, voi împărţi cu voi soarta cea bună ca şi pe cea rea.“ Era 
o fagăduială solemnă şi un program: ele au fost împlinite pînă la capăt şi au 
asigurat propăşirea României modeme. 

Curînd după aceea se alcătui noua constituţie a României, înlocuind statu¬ 
tul lui Cuza; ea era imitată după cea belgiană, dar avea şi o serie de dispozi- 
ţiuni care ne aparţin. Era o constituţie liberală , dînd multe drepturi cetăţenilor; 
ea prevedea însă că nu pot deveni cetăţeni români decît creştinii (articolul 7). 
Legile se votează de către Cameră şi Senat; domnul le promulgă, dar poate să 
exercite şi un drept de veto. Responsabili de actele de guvemămînt sînt miniştrii 
şi numai ei; persoana domnului nu poate fi pusă în discuţie. Noua constituţie 
fii votată cu unanimitate în ziua de 29 iunie (11 iulie) 1866. 

Primii cinci ani ai noii domnii au fost anii cei mai dificili din punct de vedere 
intern. Patimile politice erau vii; ministerele, instabile, durau puţin: în acest interval, 
s-au schimbat zece guverne şi s-au făcut treizeci de remanieri. Critici le nu cruţau nici 
chiar pe domn; presa opoziţionistă avea un limbaj violent, excesiv. în 1870 fusese 
ales ca deputat de Mehedinţi — şi Camera validă demonstrativ alegerea — fostul 
domn Alexandru Cuza. Acesta avu însă patriotismul de a nu primi mandatul şi refuză 
să vie în ţară. Momentul cel mai critic a fost în ziua de 11 martie 1871. cînd, adînc 
jignit de o serie de atacuri nedrepte şi de o manifestaţie nesăbuită petrecută în ajun, 
Carol I vru să abdice; energia lui Lascăr Catargiu, care formă în aceeaşi zi un guvern 
durabil, împiedică însă acest act care putea avea consecinţe incalculabile asupra 
viitorului nostru. Cu acest prilej pronunţă Lascăr Catargiu istoricile cuvinte: „Aiasta 
nu se poate. Măria ta!“. 


Războiul pentru independenţă. Regatul. Principele Carol avusese de la 
început gîndul dc a scutura suzeranitatea turcească, de a face ţara independentă. 
Prilejul se ivi în 1877, cînd izbucni un nou război între ruşi şi turci. Creştinii 
din Peninsula Balcanică se răsculascră în anii precedenţi, dar erau în primej¬ 
die să fie striviţi de armatele turceşti. Atunci ruşii intervenim spre a-i apăra şi 
declarară război. Prevăzînd aceasta, noi încheiasem cu ci, după înţelegerea prin¬ 
cipială de la Livcidia (Crimeea), o convenţie scrisă la Bucureşti (4/16 aprilie 
1877), prin care îngăduiam trecerea trupelor lor prin ţară şi căpătăm asigurarea 
câ, la încheierea păcii, teritoriul nostru nu va suferi nici o micşorare. 


Iată cuprinsul articolului II al convenţiei: „Pentru ca nici un inconvenient sau 
pericol să nu rezulte pentru România din faptul trecerii trupelor nise pe teritoriul 
său, guvernul inajestăţii sale imperatorul tutu lor Rusii lor se obligă a menţine şi a 
face a se respecta drepturile politice ale statului român, astfel cum rezultă din legi¬ 
le interioare şi tractatele existente, precum .şi a menţine şi a apăra integritatea ac¬ 
tuală a Român ier. 


Armatele ţarului trecură, într-adevăr, peste Dunăre şi începură ostilităţile. 
Turcii ne invitaseră să luptăm alături de ci; văzînd însă că armata noastră nu 
atacă pe ruşi şi câ, mai mult, am dat acestora drum de trecere pe Ia noi, începură 
să ne bombardeze oraşele de pe malul Dunării. Drept răspuns, tunurile noas¬ 
tre traseră asupra Vidinului, iar parlamentul, în şedinţa din 9 mai 1877, proclamă 
independenţa ţării ; prim-ministru era Ion C. Brătianu . 

Armatele ţarului înaintară la început repede; în curînd, însă, ele fură oprite 
la Plevna , unde generalul turc Osman-paşa repurtă două biruinţe, şi la pasul 
Şipka, în Balcani. Principele Carol oferise, de la început, guvernului rus ajuto¬ 
rul nostru militar; acesta afirmase atunci că are trupe îndeajuns. După înfrînge- 
rile de la Plevna însă, comandantul forţelor ruseşti, marele duce Nicolae, ceru 
telegrafic, ia 19/31 iulie, sprijinul armatei româneşti. 


Cuprinsul telegramei este următorul: „Prinţului Carol al României, la locul unde 
se găseşte cartierul general român. Turcii, îngrămădind cele mai mari mase la Plevna, 
ne zdrobesc („nous abîinent 44 ). Rog a face fuziune, demonstraţie şi, dacă e posibil, 
trecerea Dunării pe care tu doreşti s-o faci. între Jiu şi Corabia această demonstra¬ 
ţie e indispensabilă pentru a facilita mişcările mele. Nicolae/ 4 

Fiindcă însă nu se precizau condiţiile colaborării armatei noastre, principele 
Carol nu dădu apelului o urmare imediată. Se produseră noi intervenţii ale mare¬ 
lui duce, şi numai după ce, într-o întrevedere cu împăratul Alexandru al II-lea, 
se oferi principelui nostru comanda supremă asupra tuturor trupelor din faţa Plev- 
nei, se hotărî trecerea Dunării. Ea avu loc în ziua de 20 august, pe un pod de 
vase, la Siliştioara, lîngă Corabia. La 27 august trupele noastre cuceresc un 
redan, iar peste alte trei zile, la 30 august, ziua de nume a împăratului, are loc un 
atac generai asupra PIcvnei, unde Osman-paşa se întărise puternic. După patru 
asalturi sîngeroasc, în cursul cărora căzură maiorul Şonfu şi căpitanul Valter 
Mârăcineanu , ostaşii noştri izbutiră să cucerească reduta Griviţa , luînd un 
steag turcesc şi trei tunuri; pe restul frontului, ruşii fură respinşi. Principele 
Carol cai c, apreciind la justa ei valoare puterea adversarului, fusese de la în¬ 
ceput împotriva unui atac general, pe care-l socotea prematur, izbuti acum să 
impună punctul său de vedere: Osman-paşa nu putea fi învins decît printr-un 
asediu în regulă. Se (acu deci acest asediu şi, într-adevăr, el aduse izbînda. După 
o încercare nereuşită de a rupe cercul care-l strângea din toate părţile, coman¬ 
dantul turc şi întreaga lui armată se predară (28 nov./10 dec. 1877). S-au mai 
dat lupte şi la Rahova — aci căzură maiorii lene şi Dimitrie Giurescu —, pre¬ 
cum şi la Smîrdan. lîngă Vidin; în amîndouă locurile, ostaşii noştri dovediră de 
asemenea vitejie. învinşi şi pe celelalte fronturi de luptă şi văzînd drumul spre 
Constantinopol deschis, turcii cerură pace. Ea se încheie la San-Stefano , o lo¬ 
calitate pe ţărmul Mării de Marmara, în februarie 1878, fără participarea noas¬ 
tră. Forma definitivă — mult schimbată în ce priveşte clauzele teritoriale — 
îi fu dată, însă, prin tratatul de la Berlin , semnat la 1/13 iulie 1878, după dis¬ 
cuţii la care luară parte reprezentanţii tuturor marilor puteri europene. Rusia, 
călcînd convenţia încheiată, ne luă cele trei judeţe din Basarabia, pe care le 
primisem prin tratatul de Ia Paris şi ne dădu în schimb Dobrogea (judeţele Tulcea 
şi Constanţa). Protestul delegaţilor noştri, Ion Brătianu şi Mihail Kogalniceanu, 
primiţi Ia o singură şedinţă, precum şi memoriul pe care-l depuseră nu putură 
schimba hotărîrea. Independenţa ţării fu recunoscută; trebuirăm însă să modi¬ 
ficăm articolul 7 din Constituţie aşa îneît, pe viitor, se deschise calea încetăţenirii 
şi necreştinilor. 

Cîştigarca independenţei cu armele, pe cîmpul de luptă, după mai bine de 
patru sute cincizeci de ani de suzeranitate turcească, însemna pentru ţara noas¬ 
tră un mare pas înainte, un mare spor de putere şi prestigiu. Acest prestigiu se 
mări în 1881 cînd, la 14/26 martie, fu proclamat regatul în ziua de 10 mai, princi¬ 
pele Carol se încoronă ca rege al României cu o coroană făcută din oţelul unuia 
din tunurile cucerite la Plevna. 

Progrese economice şi culturale. Epoca următoare războiului de inde¬ 
pendenţă a fost o epocă de progres, în multe direcţii. Sub conducerea înţeleaptă 
a regelui, care era un bun gospodar, ţara înflori şi îşi spori bogăţia. Agricultura 
luă un avînt remarcabil; începură să se introducă maşini agricole; suprafaţa 

însămînţată crescu; Bărăganul deveni un imens lan. Se înfiinţa o Bancă Naţio¬ 
nală (1880), care avu dreptul să emită hîrtie-monedă; se înfiinţară o sumă de 
instituţii de credit, mulţumită cărora proprietarii de moşii, negustorii, industria¬ 
şii putură găsi, cu o dobîndă mică, banii de care aveau nevoie. Se construi por¬ 
tul Constanţa şi măreţul pod de peste Dunăre; se spori reţeaua de căi ferate, al 
cărei început data din 1869 (Bucureşti-Giurgiu). 

Mai înainte încă, în 1857-1860, o societate engleză construise linia Constan- 
ţa-Cemavodă, în vederea exportului de grîne. Linia Suceava-Roman -Iaşi a fost 
făcută de societatea austriacă Oppenheim; o serie de alte linii principale de către 
sindicatul german Stroussberg; statul le-a răscumpărat apoi şi a completat reţeaua, 
legînd toate capitalele de judeţ — cu excepţia Tulcei — prin cale ferată. 

în ce priveşte cultura, constatăm de asemenea o înflorire deosebită. Se fă¬ 
cură numeroase şcoli, primare, secundare şi de învăţămînt superior; astfel, în 
Bucureşti, universităţii i se adăugă facultatea de teologic şi aceea de medicină, 
avînd şi studenţi străini, veniţi din ţările balcanice; se întcmcic, de asemenea, 
o şcoală superioară de comerţ şi industrie (Academia comercială). Societatea 
Academică Română, care se ocupa la început numai cu studiul limbii, litera¬ 
turii şi istoriei noastre, fu transformată în Academia Română , avînd trei secţii; 
ştiinţifică, literară şi istorică. Se înfiinţa Societatea regală de geografic, avînd 
ca scop cercetarea pămîntului nostru. O sumă de institute ştiinţifice şi de muzee 
luară naştere acum; numărul cărţilor de tot felul, al revistelor şi al ziarelor cres¬ 
cu mult. La Iaşi se înfiinţase, în 1863, o societate literară numită Junimea : condu¬ 
cătorul ei fu Titu Maiorescu , care, prin Criticile sale, dădu o direcţie nouă literaturii 
româneşti; din această societate făcură parte cei mai de seamă scriitori ai noştri: 
genialul poet Mihai Eminescu , povestitorul neîntrecut Ion Creangă şi admirabilul 
prozator Ion L. Caragiale\ o mare parte din operele lor au apărut în Convorbiri 
literare , revista Junimii. Dintre ceilalţi scriitori ai vremii, trebuie pomenii Bog~ 
dan-Petriceicu Hasdeu , filolog şi istoric de mare talent, Alexandru Odobescu , 
un bun cunoscător al trecutului nostru, un fin literat şi întemeietorul arheologiei 
române, Barbu Delavrancea , prozator şi autor dramatic, poeţii Alexandru Vlahitţă, 
Gheorghe Coşbuc, Octavian Goga şi Panait Cerna\ în afară de aceştia, au mai 
fost, însă, o sumă de alţii, ale căror opere îmbogăţesc astăzi literatura română. 

Un deosebit avînt luară studiile de caracter naţional, în legătură cu pămîn- 
tul, limba, literatura şi trecutul nostru. întemeietorul şi teoreticianul geografiei 
româneşti este S. Mehedinţi ; în domeniul filologiei, trebuie însemnat numele 
Iui Ovid Densuşianu şi cel al Iui Sextil Puşcariu y iar în acela al literaturii noas¬ 
tre vechi, numele lui Ion Bianu y bibliotecarul Academiei Române. în istoriogra¬ 
fie, după prima generaţie, avînd în fruntea ei pe Hasdeu şi AL Xenopol şi 
numărînd cercetători zeloşi ca VA. Urechiă şi Gr Tocilescu y urmă o a doua, 
din care au făcut parte D. Onciul y cercetătorul epocii vechi, slavistul Ion Bogdan , 
care a editat documentele lui Ştefan cel Mare, arheologul Vasile Pâi'van, autorul 
săpăturilor de Ia Histria şi al Geticei , şi istoricul Constantin Giurescu ale cărui 
cercetări privesc cronicile şi instituţiile noastre. 

Acestei generaţii îi aparţine şi N. lorga , a cărui activitate îmbrăţişează un 
domeniu foarte vast şi poartă pecetea unui temperament puternic. 

Din punct de vedere artistic, un Ioc de frunte ocupă pictorii , mai ales Nicolae 
Grigorescu, Andreescu şi Luchian , precum şi compozitorul George Enescu. 

Chestia ţărănească. Răscoala din 1907. Deşi producţia agricolă crescuse 
mult în ultimele decenii (între 1886 şi 1906 cu 100%!) şi deşi preţurile produ¬ 
selor sporiseră considerabil, totuşi ţărănimea se afla într-o situaţie grea, avînd 
un standard de viaţa foarte coborît. Pricina de căpetenie era lipsa de pămînt , 
repartiţia defectuoasă a proprietăţii: în timp ce 4 171 de proprietăţi mari însumau 
3 787 192 hectare, 1015 302 ţărani stăpîneau numai 3 319 695 hectare, acesto¬ 
ra din urmă rcvcnindu-lc, aşadar, circa trei hectare de cap. Proprietatea mijlocie 
(între 10-100 hectare) reprezenta 861 414 hectare 1 . Era, prin urmare, o izbitoare 
disproporţie: peste un milion de ţărani stăpîneau mai puţin pămînt decît cîtc- 
va mii de proprietari mari. Se adăuga apoi sistemul nenorocit al arendărilor : 
foarte mulţi latifundiari nu îşi lucrau direct pămîntul, ci îl dădeau pe mîna arenda¬ 
şilor, în bună parte evrei (43%!), care aveau interesul să scoată cît mai mult de 
pe moşii. Dc aici, o exploatare, adesea neomenoasă, a ţăranilor, socotindu-li-se 
ziua dc muncă la un preţ redus, luîndu-li-se, în schimb, dobînzi cămatăreşti la 
avansurile pentru hrană, spori ndu-li-se dijma (pînă la una din două!) şi, nu ara¬ 
reori, facîndu-li-sc şi măsurători nedrepte. Administraţia, cointeresată, era de 
partea arendaşilor. 

După cîţiva ani de recolte abundente (1902,1903, Î904, 1906), arenzile mo¬ 
şiilor crescură mult; crescu, în proporţie, şi exploatarea ţărănimii. Nemulţumirea 
sporind, se ajunse, în martie 1907, la o răscoală. Turburările începură în partea 
de miazănoapte a Moldovei, unde arendaşii evrei erau puternici (numai trustul 
fraţilor Fischer exploata, în 1904, moşii şi păduri în suprafaţă de 236 863 hec¬ 
tare sau 2 368 kilometri pătraţi, aproape suprafaţa unui judeţ întreg!). Din nor¬ 
dul Moldovei, focul se întinse repede şi în restul ţării, maximum de violenţă 
atingîndu-1 în judeţele Vlaşca, Teleorman, Olt şi Dolj. Multe conace fură pră¬ 
date şi incendiate; în unele locuri se ajunse şi ia omoruri. Armata trebui să in¬ 
tervină; represiunea, uneori excesivă, înăbuşi, e drept răscoala; cîteva mii de 
ţărani însă — numărul lor nu s-a putut preciza — plătiră cu viaţa încercarea 
de a-şi îmbunătăţi soarta. Măsurile de îndreptare care se luară, în cursul aceluiaşi 
an — între altele, se înfiinţă o Casă rurală , avînd de scop cumpărarea moşiilor 
de la marii proprietari şi revinderea lor ţăranilor, în loturi de cîte cinci hectare — 
nu rezolvă însă problema. Se vedea din ce în ce mai limpede că va fi necesară o 
nouă împroprietărire în masă, ca la 1864. 

Campania din 1913. în anul 1912, statele creştine din Peninsula Balcanică, 
adică Bulgaria, Serbia, Grecia şi Muntenegrul, atacă, împreună, Turcia, spre 
a dezrobi populaţiile creştine care locuiau pe pămîntul acesteia. După biruinţă. 


1 Cifrele privesc anul 1907. 

însă, atunci cînd trebuiau împărţite teritoriile cucerite, izbucnesc neînţelegeri, 
şi bulgarii se întorc cu armele împotriva foştilor lor aliaţi. Aceştia, spre a nu 
fi zdrobiţi, cerură atunci ajutorul României. Armata noastră trecu Dunărea, pe 
două poduri de vase, la 1 iulie 1913, şi înaintă grabnic spre Sofia. O altă parte 
a ei ocupă ţinutul de la miazăzi de hotarul Dobrogei, cu oraşele Silistra, Tur- 
tucaia, Bazargic şi Balcic. Ciocniri cu trupele inamice bulgare n-au fost; la Fcr- 
dinandovo, o brigadă întreagă s-a predat fără luptă. Văzînd că orice împotrivire 
c zadarnică, bulgarii cerură pace. Ea s-a încheiat la Bucureşti, la 28 iulie/10 au¬ 
gust, prim-ministru al nostru fiind Ti tu Maiorescu. Prin această pace, noi ob¬ 
ţineam ţinutul de la hotarul de miazăzi al Drobrogei (Cadrilatcnil), care fu 
împărţit în două judeţe: Durostor , după vechiul nume al cetăţii stăpînite odini¬ 
oară de Mircea cel Bătrîn, şi Caliacra. Obţineam, de asemenea, unele drepturi 
în ce priveşte organizarea şcolară şi religioasă a românilor macedoneni. 

Tratatul de la Bucureşti, prin care noi sporisem teritoriul ţării şi făcusem 
pace în Peninsula Balcanică, a fost momentul culminant al domniei regelui 
Carol I. împăratul Germaniei îi trimisese, încă din 1909, cea mai înaltă distinc¬ 
ţie militară: bastonul de mareşal; acum, după campania din Bulgaria, ţarul Ru¬ 
siei făcu acelaşi gest şi veni chiar să întîlnească pe bătrînul şi gloriosul nostru 
suveran la Constanţa (1 iunie 1914). 

Moartea regelui Carol. Curînd după aceea, regele Carol I închise ochii 
(27 septembrie/10 octombrie 1914), Domnise 48 de ani, cea mai lungă domnie 
din întreaga noastră istorie, şi izbutise să ridice România Ia un loc de cinste între 
statele europene. A avut simţul datoriei şi al onoarei în gradul cel mai înalt, 
fiind o pilda vie pentru toţi supuşii săi. A pus totdeauna mai presus de sine sta¬ 
tul , la a cărui ridicare s-a gîndit necontenit. Era credincios, şi această credinţă 
l-a ajutat în ceasurile grele, care n-au lipsit, mai ales la începutul domniei. Era 
gospodar, însuşire de seamă, dovedită în toate împrejurările vieţii lui, atît ca rege 
cît şi ca om. A fost un adevărat ctitor al României modeme. Firea aleasă a aces¬ 
tui mare rege, însuşirile lui deosebite se văd şi în testamentul său, pe care nimeni 
nu-I poate citi fără adîncă emoţie şi respect, testament prin care lasă instituţii¬ 
lor culturale şi de binefacere ale ţării o însemnată parte a averii sale (12 mili¬ 
oane lei aur). Purtat pe un afet de tun, trupul său a fost dus la Curtea de Argeş 
şi îngropat în fhimoasa biserică a lui Neagoe vodă, restaurată — împreună cu 
Trei Ierarhi — de dînsul. Alături e mormîntul reginei Elisabeta , tovarăşa vieţii 
marelui rege, încetată din viaţă în 1915. Au avut un singur copil, o fetiţă, prin¬ 
cipesa Maria , moartă în vîrstă de nici patru ani (1874). De aceea a trebuit ca, 
printr-o lege specială, moştenitor al tronului să fie proclamat, mai tîrziu (1889), 
principele Ferdinand , nepot de frate al regelui Carol. 

PÎNĂ LA RĂZBOIUL ÎNTREGIRII 


înainte de 1918, jumătate din poporul românesc şi 
mai mult dc jumătate din pamîntul românesc se aflau 
sub stâpmire străină. 

Românii din Ardeal. Mitropolitul Andrei Şaguna. Am văzut că serviciul 

pe care l-au adus românii din Ardeal împăratului Austriei în 1848, împotrivin- 
du-se ungurilor cu armele, n-a fost preţuit după cum se cuvenea. Răsplata, deşi 
făgăduită, a întîrziat; a trebuit mai bine de un deceniu şi jumătate şi multe cereri 
şi reclamaţii pînă să se facă un început de dreptate. Cel care a stăruit mai pu¬ 
ternic a fost episcopul Andrei Şaguna. Era de origine român macedonean, din¬ 
tre macedonenii stabiliţi însă de mai multe decenii în Ungaria. S-a născut în 
1808, în oraşul Miskolcz — tatăl său era negustor — şi a învăţat carte mai întîi 
la Pesta, apoi la Vîrşeţ, în Banat. Călugărindu-se la vîrsta de 25 de ani, el înain- 
tă repede, prin însuşirile sale, şi ajunse, în 1848, episcop al românilor ortodocşi 
din Ardeal. In această calitate, prezidă el adunarea de pe Cîmpia Libertăţii. Şa¬ 
guna a înaintat mai multe memorii la curtea din Viena, cerînd dreptate pentru ai 
săi şi a făcut repetate călătorii într-acolo. Văzînd însă că ea întînzie, s-a gîndit să 
întărească pe românii din Ardeal şi pe alte căi decît cele politice şi a întemeiat, 
în acest scop, împreună cu cărturarii Gheorghe Bariţ, Timotei Cipariu şi Ion Puş- 
cariu, Âsociaţiunea transilvană pentru literatura română şi cultura poporului 
român (cunoscută, de obicei, sub numele prescurtat de Aslra). Această „asocia- 
ţiune", ale cărei şedinţe încep în noiembrie 1861, avea de scop, potrivit statu¬ 
telor, „înaintarea literaturii române şi cultura poporului român în deosebitele 
ramuri, prin studii, prin elaborarea şi redarea de opuri, prin premii şi stipendii pen¬ 
tru diferitele specialităţi de ştiinţă şi arte, şi altele asemenea"; ea şi-a împlinit menirea 
şi a jucat un rol însemnat în viaţa sufletească a Ardealului, pînă la războiul de 
întregire. 

în decembrie 1863, curtea de la Viena înalţă, în sfîrşit, episcopia ortodoxă 
dc Ia Sibiu Ia rangul de „mitropolie a românilor greco-orientali din Transilvania 
şi Ungaria"; se înfiinţară, de asemenea, două episcopii, la Arad şi la Caransebeş. 
Şaguna, devenit acum mitropolit, hotărî să dea o astfel de organizare bisericii 
ardelene, încât să facă din ea centrul de rezistenţă al românilor. Lucrul era de 
trebuinţă, deoarece ungurii se aflau atunci în plină ofensivă politică. Ceea ce 
nu izbutiseră în 1848, pe calea revoluţiei, sub Kossuth, făceau acum, pe cale 
paşnică, prin dualism. Acest nume înseamnă forma nouă de cîrmuire pe care un¬ 
gurii izbutiră s-o impună Austriei în 1867, profitînd de starea de slăbiciune în 
care se afla aceasta, după înfrîngerile din 1859, în războiul cu Italia şi Franţa, şi 
din 1866, în războiul cu Prusia. Prin dualism, Ungaria devenea, de fapt, inde- 

pendcntă; atît doar că împăratul Austriei era şi rege al Ungariei şi că armata 
şi politica externă aveau aceeaşi conducere; încolo, ungurii erau deplini stăpîni 
(de aceea şi împărăţia se va numi pe viitor Austro-Ungariă). în 1865, ei votaseră 
din nou alipirea Transilvaniei la ţara lor, fără să ţină seamă de protestele ro¬ 
mânilor şi saşilor, şi voiau acum să impună tuturor naţiunilor celorlalte limba 
şi cultura maghiară. Răspunsul lui Şaguna fu Statutul organic (1868). Prin acest 
statut, atît alegerea preoţilor, protopopilor, episcopilor şi mitropolitului, cît şi 
a învăţătorilor, precum şi gospodăria bisericii, în genere, se facea de către 
întreg poporul, clerici şi laici la un loc: se crea astfel o legătură foarte strînsă 
între mulţime şi cîrmuitorii ei sufleteşti. Numărul şcolilor primare crescu; se 
înfiinţa un liceu şi o şcoală comercială Ia Braşov şi un liceu la Brad; se reor¬ 
ganiza seminarul din Sibiu, care fu numit Andreian , după numele lui Andrei 
Şaguna. Tot acestui mare ierarh i se datoreşte tipografia din Sibiu (1852) şi 
ziarul Telegraful român. După un sfert de veac de păstorie, în care timp lupta¬ 
se atît de mult pentru ridicarea poporului său, Şaguna închise ochii (1873); mor- 
mîntul său se află în satul Răşinari. 

Cîţiva ani mai tîrziu, în 1881, românii crezură că cel mai bun răspuns la 
prigonirile ungurilor, care voiau să-i maghiarizeze, este să nu participe deloc 
la viaţa politică a acestora; ci nu mai uimiseră deci deputaţi în parlamentul din 
Pesta. Păcură, în schimb, însă, în 1892, o plîngere către împărat în care îi ară¬ 
tau toate suferinţele lor şi cereau măsuri de îndreptare. Această plîngere, numită 
şi Memorandum (înseamnă, pe româneşte: „de ţinut minte“!) provoacă însă furia 
ungurilor, care, după o parodie de proces (mai 1894) aruncară pe cei ce-I 
semnaseră şi pe cei cc-1 râspîndiseră, în închisoare, sub cuvînt că sînt trădă¬ 
tori. In fruntea acestora se aflau Dr. loan Ra(iu y condamnat la 2 ani, Gheorghe 
Pop de Săseşti , care a prezidat Ia 1918 Adunarea de la Alba Iulia, condamnat 
la 1 an, şi preotul Vasile Lucaciu , condamnat la 5 ani. Textul Memorandumului, 
înaintat în plic închis şi sigilat împăratului — se refuzase audienţa delegaţiei 
venite la Vicna să-I înmîncze personal —, fu trimis, fără să fie deschis, mi¬ 
nisterului ungar, iar acesta, la rîndul său, ÎI înapoie, aşa cum îl primise, pecetluit, 
d-rului loan Raţiu, la Turda! Toate aceste fapte treziră un puternic ecou dincoace 
de munţi, unde se înfiinţase, Ia 24 ianuarie 1891, la Bucureşti, Liga pentru uni¬ 
tatea culturală a tuturor românilor (sau, mai pe scurt, Liga culturală). Avură loc 
manifestaţii impunătoare (una de 30 000 de participanţi, în vara anului 1892), 
oamenii politici dezbătură problema; din cauza situaţiei internaţionale şi a le¬ 
găturilor pe care statul român era obligat să le aibă cu Austro-Ungaria, nu se 
putu ajunge însă la acţiuni mai însemnate. 

în 1905, românii ardeleni hotărîră să reia lupta politică şi trimisera în par¬ 
lamentul maghiar o serie de deputaţi; prigoana ungurească nu încetă însă, şi 
numai războiul pentru întregirea neamului puse capăt suferinţelor fraţilor noştri. 

Românii din Moldova de Sus (Bucovina). Nici stăpînirea austriacă nu se 
arătă mai bună în Moldova de Sus. După ce puseră mîna, prin vicleşug, pe acest 

colţ de ţară. austriacii îl alipiră la Galiţia. Aceasta avu drept urmare aşezarea a 
o sumă de ruteni şi de evrei pe pămîntul moldovenesc. Mai ales partea de miază¬ 
noapte, dintre Prut şi Nistru, fu cotropită: multe sate îşi pierdură complet vechea 
populaţie românească. Austriacii luară apoi pe seama statului imensele averi 
ale mânăstrilor din Moldova de Sus şi constituiră Fondul religionar ; venitul aces¬ 
tui fond, însă, fu întrebuinţat de împărăţie după voia ei, adesea chiar împotriva 
intereselor româneşti. Episcopia de Rădăuţi, care data din vremea lui Alexandru 
cel Bun, fu strămutată la Cernăuţi. 

O redeşteptare a sentimentului naţional românesc se produse pc la jumătatea 
veacului al XlX-lea; contribuiră Ia aceasta mai ales fraţii Ifurmuzaki , în casa 
cărora aflarâ adăpost refugiaţii din Moldova, după revoluţia de la 1848; con¬ 
tribui de asemenea cărturarul de origine ardeleană Aron Pumnul , elev al Blajului. 

în 1871 a avut loc, la Putna, serbarea a patru sute de ani de la înfiinţarea 
mănăstirii. Se strinseră atunci la mormîntul lui Ştefan cel Marc români din toate 
părţile; printre ei se afla şi Mihai Eminescu; el stăruise şi lucrase mult pentru 
înfăptuirea acestei serbări, care a avut un mare răsunet. 

In 1875, austriacii întemeiară o universitate la Cernăuţi; cursurile erau însă 
în limba germană, afară de cîteva de la facultatea de teologic. în genere, ro¬ 
mânii n-au fost ajutaţi de stăpînirea austriacă; aceasta a sprijinit mai mult cele¬ 
lalte neamuri, în special pe ruteni. 

în timpul războiului din 1914-1918, fraţii noştri din Moldova de Sus avură 
mult de suferit de pe urma terorii exercitate de austriaci, care vedeau pretutindeni 
numai spioni; din fericire, sfârşitul războiului aduce încetarea stăpînirii străine. 

Românii dintre Prut şi Nistru (Basarabia). în primele trei decenii care 
urmară anexării din 1812, Moldova dintre Prut şi Nistru se bucură de oarecare 
libertate; boierimea fu numită în slujbe; în administraţie se întrebuinţa limba 
românească. Ca şi în Bucovina, se întâmpla şi aci o revărsare de populaţie străină; 
ea se aşeză în partea de miazănoapte, dar mai ales în câmpiile întinse ale 
Bugeacului, unde fură colonizate tot felul de neamuri, ruşi, bulgari, germani, 
pînă şi elveţieni. Veniră, de asemenea, în număr mare, evrei, stabilindu-se în 
târguri şi oraşe. în schimb, o parte din populaţia moldovenească fu coloniza¬ 
tă, de către guvernul rus, peste Nistru, în Ucraina, ba chiar şi mai departe, în 
Caucaz, şi unii tocmai în Extremul Orient, pe malurile fluviului Amur. 

De la 1842, începu o acţiune sistematică de rusificare a Moldovei dintre Prut 
şi Nistru; băştinaşii nu mai putură ocupa decît slujbe mărunte; şcolile, cu excepţia 
cîtorva, la Bălţi, Hotin şi Chişinâu, fură ruseşti, ba chiar şi în biserică se numiră 
preoţi ruşi, şi slujba începu a fi citită în limba nisă şi în veche slavă. încetul cu 
încetul, oraşele îşi schimbară înfăţişarea etnică, se înstrăinară; satele rămaseră 
însă tot cele vechi, şi cu toate sforţările ruşilor, la izbucnirea războiului din 1914, 
limba românească se vorbea de trei sferturi din populaţia Basarabiei. 

Din mijlocul moldovenilor dintre Prut şi Nistru, au ieşit cîţiva cărturari de 
seamă în veacul al XlX-lea; aşa a fost Costache Stamaîi, poet şi prozator, care 



ROMÂNII DfN PENINSULA BALCANICĂ 283 


s-a inspirat din poezia noastră populară şi a tradus cel dintîi în româneşte opere 
din literatura rusească (în special din Puşkin şi Lermontov); aşa a fost Alexandru 
Haşdeu şi mai ales fiul său, Bogdan Petriceicu , vestit filolog şi istoric. Merită 
să fie pomeniţi, de asemenea, Ioan Hâncu , autorul unei gramatici şi al unei cres¬ 
tomaţii româneşti (1840), precum şi /. Doncev care tipăreşte, în 1865, Cursul 
primitiv de limba românei, o carte de citire cuprinzînd, între altele, fabule de 
Donici şi poezii de Alecsandri şi Bolintineanu. E cea mai bună dintre cărţile 
de citire şi abecedarele sau „bucoavnele" — relativ numeroase — care au apă¬ 
rut în intervalul 1815-1865. 

Revoluţia care zgudui Rusia în 1905, avu urmări şi în ce priveşte Moldova 
dintre Prut şi Nistru; începură să apară iar cărţi româneşti, cu literă chirilică însă; 
se tipări şi o gazetă, Cuvint moldovenesc , în jurul căreia se strînseră cîţiva tineri 
naţionalişti; acum începe să scrie preotul Alecu Mateevici , un mare poet, mort 
de tînâr. pe front, în 1917 Cu puţin înainte de moarte, a alcătuit el o serie întreagă 
de poezii, între care Limba noastră, o adevărată capodopera, demnă de Emi- 
ncscu. 

Cuvin tul moldovenesc dură puţin însă; ruşii îl suprimară şi reîncepură per¬ 
secuţiile Din fericire, războiul din 1914 şi apoi revoluţia aduseră, şi pentru această 
parte a pămîntului românesc, izbăvirea. 

Românii din Peninsula Balcanică. în cursul Evului Mediu şi al vremurilor 
mai noi, o bună parte din românii Peninsulei Balcanice au dispărut în mijlocul 
populaţiei înconjurătoare. S-au pierdut astfel românii din partea de apus a pe¬ 
ninsulei, cu excepţia fragmentului puţin numeros al istroromânilor; s-au pierdut 
aceia din Munţii Balcani, din împrejurimile Sofiei, de pe valea Măricei, din 
Peninsula Calcidică. Grupul care s-a păstrat mai bine este grupul aromânilor sau 
românilor macedoneni, împărţiţi azi între patru ţări deosebite; Grecia, unde sînt 
cei mai mulţi, Serbia, Albania şi Bulgaria. 

De asemenea s-a păstrat şi grupul românilor timoceni , în număr de vreo 
400 000, formînd o masă compactă pe valea Timocului şi în Craina, în continui¬ 
tate directă, aşadar, cu românii din stînga Dunării. 

în timpul cînd aromânii trăiau cu toţii sub stapînirea turcească, traiul lor era 
mai uşor. Se îndeletniceau cu păstoritul şi cărăuşia; erau însă şi negustori foarte 
pricepuţi şi meşteşugari iscusiţi (mai ales în lucrul aigintului). Aveau aşezări 
bogate; oraşul Moscopole , de pildă, ajunsese vestit; se aflau aci zeci de bise¬ 
rici, şcoli, o tipografie; populaţia lui trecea de 50 000 de locuitori. 

Deşteptarea conştiinţei naţionale a aromânilor s-a produs pe vremea lui 
Cuza vodă. Unii dintre revoluţionarii de la 1848 s-au interesat de această ra¬ 
mură îndepărtată a neamului nostru; astfel, Christian Teii a fost în legătură cu 
arhimandritul Averchie , de la muntele Athos, care poate fi socotit, dintre aro¬ 
mâni, ca promotorul redeşteptării lor. Dimitrie Bolintineanu a întreprins o călă¬ 
torie prin Macedonia şi a povestit-o apoi într-o carte apărută în 1863. Peste doi 
ani se deschidea în Bucureşti, la Sfinţii Apostoli, sub conducerea filologului 

Massim, prima şcoală pentru tinerii aromâni. Primii zece elevi sosiră, sub con¬ 
ducerea lui Averchie; ci deveniră, la rîndul lor, învăţători şi profesori în şcolile 
din Macedonia, făcute cu voia guvernului turcesc. S-au întemeiat chiar şi şcoli 
mai înalte, ca, de pildă, gimnaziile din Bitolia şi Ianina şi şcoala comercială 
din Salonic. 

Prin tratatul din Bucureşti, în 1913, noi am obţinut pentru aceşti fraţi ai noştri 
dreptul de a avea şcoală şi biserică românească; el n-a fost însă pretutindeni 
respectat şi chiar astăzi nu e aplicat în unele regiuni. 

După războiul din 1914-1918, o mică parte dintre aromâni au fost aduşi aci, 
în ţară, şi colonizaţi în Cadrilater; datoria noastră c să-i aducem pc toţi şi sâ-i 
aşezăm în oraşe şi de-a lungul hotarelor, căci altfel, cu timpul, ci vor dispărea, 
cum au dispărut atîţia fraţi de ai noştri din Peninsula Balcanică. 

REGELE FERDINAND I ŞI RĂZBOIUL PENTRU 
ÎNTREGIREA NEAMULUI 


„Adunarea naţională a tuturor românilor din Tran¬ 
silvania, Banat şi Ţara Ungurească, adunaţi prin 
reprezentanţii lor îndreptăţiţi la Alba Iul ia, în ziua 
de 18 noiembrie (l decembrie) 1918, decretează uni¬ 
rea acestor români şi a tuturor teritoriilor locuite de 
dînşii cu România. “ 

(Rezoluţia Adunării Naţionale de la Alba Iulia, 

1 decembrie 1918) 

A 

Regele Ferdinand I. Războiul mondial. In momentul cînd regele Ferdinand 
s-a suit pc tron (27 sept./10 oct. 1914), Europa era în plin război. El izbucnise 
din cauza antagonismului dintre interesele economice şi politice ale marilor 
puteri, antagonism care luase, în ultimul deceniu, forme tot mai vizibile. Scîn- 
teia care a aprins focul a fost atentatul de la Sarajevo, întîmplat la 28 iunie 1914, 
în caic arhiducele Franz Ferdinand, moştenitorul tronului Austro-Ungariei, şi soţia 
au căzut ucişi de gloanţele unui tînăr sîrb. Guvernul de la Viena ceruse celui din 
Belgrad — în urma acestei crime — satisfacţie; condiţiile sale însemnau însă, 

A 

de fapt şi de drept, desfiinţarea independenţei Serbiei. In cazul cînd nu se 
îndeplineau toate aceste condiţii, armata austro-ungară urma să intervină. Ru¬ 
sia, pentru a nu lăsa să fie zdrobit statul slav din Balcani, al cărui protector 
era, mobiliza; Germania, care credea că a sosit momentul de a-şi realiza re¬ 
vendicările sale, îndemnă guvernul de la Viena să nu cedeze şi mobiliză şi ea. 
Ceea ce avu drept urmare mobilizarea Franţei, apoi a Angliei şi izbucnirea 
războiului. Se formară astfel două grupuri de puteri în luptă: de o parte Franţa, 
Anglia. Rusia (Tripla înţelegere) împreună cu Belgia — al cărei teritoriu fuse¬ 
se invadat de armatele germane — şi Serbia , de partea cealaltă Germania şi 
Austro-Ungaria (Puterile Centrale). Noi eram legaţi de acestea din urmă, încă 
din 1883, printr-un tratat secret de alianţă ce fusese determinat de primejdia 
rusească ; oamenii noştri politici, întruniţi într-un consiliu de coroană încă de 
către regele Carol I, la 3 august 1914, socotiră însă că nu e cazul să intrăm în 
luptă alături de ele. într-adevăr, nu Puterile Centrale fuseseră cele atacate, ci 
ele atacaseră. De aceea, România păstră, în primii doi ani ai războiului mondi¬ 
al, neutralitatea armată , adică, avînd oştirea concentrată, nu merse nici cu unii, 
nici cu alţii. Opinia noastră publică cerea, totuşi, sa atacăm pe unguri, pentru 
a dezrobi pe fraţii din Ardeal; alţii, mult mai puţini la număr, doreau războiul 

A 

împotriva ruşilor, spre a lua Basarabia. Intre timp. Turcia (23 noiembrie 1914) 
şi apoi Bulgaria (10 septembrie 1915) intrară în luptă alături de Germania, iar 
Italia (23 mai 1915) alături de Franţa. 

Regele Ferdinand I, în momentul cînd se suise pe tron, spusese că va fi „bun 
român* 4 , şi faptele sale au dovedit-o cu prisosinţă. El înţelese dorinţa adîncă a 
poporului care cerea să trecem Carpaţii şi o urmă; la 14/27 august 1916, noi 
declararăm război Austro-Ungariei. Şeful guvernului, Ion I. C. Brătianu, 

încheiase, cu puţin timp mai înainte, un tratat secret cu puterile Triplei înţelegeri 
prin care ni se asigura, la încheierea păcii, Ardealul, Bucovina şi Banatul întreg. 

Războiul pentru întregirea neamului. Prima parte. Ostaşii noştri trecură 
cu mare avînt peste munţi şi ocupară Făgăraşul, Braşovul, secuimea, înaintînd 
pînă dincolo deTopliţa, pînă aproape de Sighişoara şi pînă la marginea Sibiului; 
în cîteva săptămîni, a treia parte a Transilvaniei era cucerită. în schimb, însă, la 
Turtucaia o armată a noastră, rău condusă şi insuficient înarmată, fu copleşită 
de forţele superioare ale duşmanului şi distrusă. Ruşii, care făgăduisem să ne 
trimită forţe îndestulătoare pentru apărarea Dobrogei, nu-şi ţinură cuvîntul, aşa 
îneît trebuirăm să luăm, în acest scop, trupe din Transilvania. Duşmanul fu oprit 
pe linia Amzacea-Topraisar , unde ostaşii noştri luptară cu mare vitejie; el era 
să fie chiar înconjurat şi sfarîmat, deoarece generalul Alexandru Averescu tre¬ 
cuse Dunărea, în spatele lui, pe Ia Flămuula ; tocmai atunci, însă, se produse 
şi atacul trupelor germane în Transilvania. Foarte bine înarmate, cu numeroase 
mitraliere şi tunuri de toate calibrele, aceste trupe siliră pe ostaşii noştri, în urma 
unor lupte grele, să se retragă pe linia munţilor. Aci au rezistat mai bine de o 
lună, respingînd toate atacurile duşmanului; încercările lui de a ne rupe fron¬ 
tul pe valea Trotuşului, Ia Predeal, la Dragoslavelc şi pe valea Jiului dădură 
greş. Pe valea Jiului, el trebui chiar să se retragă în grabă, picrzînd 27 de tu¬ 
nuri, 55 de mitraliere, mult material de război şi 2 400 de prizonieri. Oraşul 
Tîrgu-Jiu fu apărat cu acest prilej de populaţie — bătrîni, femei, copii — pînă 
sosiră trupele noastre. 

Văzînd că nu poate răzbi prin munţi, duşmanul îşi spori atunci sforţările pe 
frontul de sud, în Dobrogea, unde, inferiori numericeşte şi ncajutaţi de ruşi, 
trebuirăm să părăsim Constanţa şi Cernavodă (podul de peste Borcca fu zvîr- 
lit în aer). Urmă apoi, la începutul lui noiembrie, un nou atac al germanilor Ia 
Jiu; de data aceasta, ci izbutiră să-şi deschidă cale şi coborîră înspre Crai ova. Pe 
de altă parte, o noua armată duşmană, sub conducerea vestitului general Mackensen , 
trecu Dunărea pe la Zimnicea. Strinşi între două focuri, noi ne retraserăm spre 
răsărit; în apropierea Bucureştilor, pe Argeş, avu loc o nouă luptă care, la în¬ 
ceput, părea că ne va aduce biruinţa — luascrăm un număr însemnat de prizo¬ 
nieri —; ca fii pierdută, însă, pînă la urmă, din cauza nepriceperii unui general, 
care a şi fost pedepsit pentru aceasta, şi capitala căzu în mîinilc duşmanului. 
Oastea noastră îşi continuă retragerea, distrugînd sondele şi dînd foc rafinării¬ 
lor de petrol; în primele zile ale lui ianuarie 1917, frontul se stabiliză în sudul 
Moldovei, pe linia Şiretului şi de-a lungul Dunării şi al braţului Sf. Gheorghe. 

în această parte dintîi a campaniei au căzut eroic lt.-colonelul Poenavu-Bor- 
dea , pe cînd străbătea cu trupele sale trecătoarea Branului, apoi generalul Pra- 
porgescu , în timpul luptelor de la Olt, şi colonelul Dragalina , în urma rănilor 
căpătate în lupta de la Jiu, cînd au fost respinşi germanii. La Turtucaia, au căzut, 
faeîndu-şi datoria, mulţi ofiţeri de-ai noştri; printre ei, căpitanul Feraru , care 
a tras cu tunurile pînă cînd duşmanul a năvălit în baterie. 

Partea a doua. Biruinţele de la Mărăşti şi Mărăşcşti. După o iama groza¬ 
vă, în care tifosul cxantcmatic se adaugă celorlalte nenorociri ale războiului, oas¬ 
tea noastră se re făcu. Misiunea militară franceză, condusă de generalul Berthelot , 
ne fu de marc ajutor în această privinţă. Primiserăm arme noi şi muniţii din 
Apus; încrederea rcnăscuse; ofiţerii şi soldaţii aşteptau ziua să dea iarăşi piept cu 
duşmanul. Ea sosi la 11/24 iulie 1917, cînd armata a doua, sub comanda ge¬ 
neralului Avcrescu, sparse frontul german, la Mărăşti , în judeţul Putna şi izbuti 
să ocupe 30 dc sate şi să ia 3 200 de prizonieri, 40 de tunuri, 52 dc mortiere 
de tranşee şi mitraliere şi un imens material de război. O dată cu această ofen¬ 
sivă, trebuia să sc producă şi a doua, pe Şiret; aci însă, trupele ruseşti, sub influen¬ 
ţa ideilor revoluţiei care izbucnise la ei în ţara cu cîteva luni înainte (martie 
1917), nu voiră să mai lupte; astfel, şi atacul nostru trebui să se oprească. Se 
produse, in schimb, un puternic contraatac german; Makensen voia să rupă fron¬ 
tul şi să ocupe repede întreaga Moldovă. Luptele cele mai crîncene avură loc la 
Mărăşcşti şi culmi ară în ziua dc 6/19 august 1917. Deşi mult mai puţini la 
număr (5 divizii faţă de cele 12 duşmane) şi deşi ruşii părăsiseră din primul mo¬ 
ment tranşeele (numai artileria lor ne-a ajutat întru cîtva), totuşi ostaşii noştri, 
conduşi cu destoinicie dc generalul Cristescu mai întîi, de generalul Eremia 
Grigorescu apoi, izbutiră să oprească puhoiul german. în acelaşi timp, duşmanul 
era respins şi Ia Oituz, după o serie întreagă de lupte grele. Biruinţele de la Mărăşti 
şi Mărăşcşti arătară din nou lumii valoarea armatei române, vitejia şi spiritul ei 
dc sacrificiu. 

Din nefericire, însă, frontul nostru era în strînsă legătură cu acela al ruşilor. 
Iar ruşii nu mai voiau să lupte; revoluţia, devenită, în octombrie 1917, sub condu¬ 
cerea lui Lenin şi Troţki, revoluţie comunistă , adusese cu ea descompunerea 
armatei; regimente întregi plecau de pe front; disciplina dispăruse; ofiţerii erau 
degradaţi sau omorîţi. în aceste condiţii, ruşii încheiara întîi un armistiţiu cu 
Puterile Centrale, iar curînd după aceea, pacea de Ia Bresl-Litovsk. Urmarea fit 
ocuparea Ucrainei, pîna Ia Odessa, de trupele germane şi austriace. înconjuraţi 
din toate părţile, neavînd nici un sprijin de nicăieri, trebuirăm şi noi să încetăm 
războiul. Prin tratatul dc la Bucureşti (condiţiile principale fuseseră stabilite 
la Buftea), semnat Ia 24 aprilie/7 mai 1918, dar pe care regele Ferdinand nu 
l-a ratificat niciodată, ni se lua Dobrogea şi o fişic de-a lungul munţilor, în 
suprafaţă dc 5 600 dc kilometri pătraţi, cuprinzînd vîrfurile dominante şi 170 
de sate cu o populaţie curat românească de 150 000 de suflete. Totdeodată, ni 
se impuneau condiţii economice foarte grele. Industria, comerţul, finanţele erau 
supuse controlului german; petrolul intra în mîna lor; şantierele de la Dunăre erau 
luate cu o chirie infimă pe 99 de ani. Statul român trebui să ia asupra sa şi emi¬ 
siunea de hîrtie-monedă în valoare de 2 miliarde 175 milioane lei aur, pe care 
o făcuseră germanii în teritoriul ocupat, bonurile de rechiziţie ale acestora (un 
miliard) precum şi despăgubirile pentru pagubele şi stricăciunile aduse per¬ 
soanelor şi bunurilor (un miliard nouă sute de milioane lei). 

Dar acest tratat nu mai avu cînd să fie aplicat, deoarece cumpăna războiu¬ 
lui, pe celelalte fronturi de luptă, se aplecă în favoarea aliaţilor noştri. Bulgarii, 
bătuţi în Macedonia de către generalul Franchet d’Esperey, cerură pace; arma¬ 
ta austro-ungară, în descompunere, părăsi frontul italian; cea germană, împinsă 
necontenit îndărăt, în Franţa, trebui să ceară şi ea încetarea ostilităţilor (29 oc¬ 
tombrie/l 1 noiembrie 1918). 

Mobilizată pentru a doua oară (28 octombrie/10 noiembrie) oastea noastră 
trecu din nou în Ardeal, în timp ce regele Ferdinand şi regina Mari a reintrau, 
în mijlocul unui entuziasm de nedescris, în Bucureştii eliberaţi. 

Unirea Basarabiei, a Bucovinei şi a Ardealului. Revoluţia rusească, pe 

lîngă tot răul pe care ni l-a făcut în timpul războiului, a avut pentru noi, însă, 
şi o parte foarte bună: a dat putinţă Moldovei dintre Prut şi Nistru să se reîntoar¬ 
că Ia sînul patrici-mume. Pe temeiul principiului ca fiecare popor să hotărască 
singur asupra soartei Iui, se constitui mai întîi o Republica moldovenească ; la 
24 ianuarie 1918, ea se proclamă „slobodă, de sine stătătoare şi ncatîrnată“, iar 
Ia 27 martie/10 aprilie 1918, Sfatul Ţării , adică adunarea deputaţilor acestui repu¬ 
blici, proclamă alipirea ei pentru totdeauna la regatul României. în fundul pră- 
pastiei în care căzusem (era tocmai vremea cînd se pregătea tratatul de la Bucureşti), 
unirea Basarabiei fii raza de lumină vestitoare a unor vremuri mai bune. 

Iată textul rezoluţiei prin care — cu 86 de voturi pentru şi 3 contra Sfatul 
Ţării hotărî unirea cu Români „în numele poporului Basarabiei, Sfatul Ţârii 
declară: Republica democratică moldovenească (Basarabia), în hotarele ci dintre 
Prut, Nistru, Marea Neagră şi vechile graniţe cu Austria, ruptă de Rusia acum o 
sută şi mai bine de ani din trupul vechei Moldove, în puterea dreptului istoric şi drep¬ 
tului de neam, pe baza principiului că noroadele singure să-şi hotărască soarta lor, 
de azi înainte şi pentru totdeauna se uneşte cu mamă-sa. România“ 

A 

întregirea neamului începu tocmai din latura unde nc aşteptasem mai puţin. 

** A 

In curînd, ea urmă însă de pretutindeni. Intr-adevăr, sfârşitul anului aduse 
prăbuşirea monarhiei austro-ungare. Pe temeiul aceluiaşi principiu pe care îl 
aplicaseră fraţii lor dintre Prut şi Nistru, moldovenii din partea de sus a ţării, 
din Bucovina, se întruniră şi proclamară, Ia rîndul lor, în ziua de 15/28 noiem¬ 
brie 1918, „unirea necondiţionată, şi pentru vecie, cu regatul României 11 Iar 
trei zile mai tîrziu, la 18 noiembrie/1 decembrie, în cetatea care văzuse pe Mihai 
Viteazul buruitor şi pe Horia tras pe roată, în Alba Iulia , se strinseră reprezentan¬ 
ţii poporului românesc din Transilvania, din Maramureş, din Crişana şi din Banat 
şi, într-un glas, hotărîră unirea, proclamînd ca rege pe Ferdinand 1. Astfel neamul 
nostru fu iarăşi întreg, la un loc; dreptatea noastră, udată cu sînge şi lacrimi, birui. 

încă la 5/18 octombrie 1918, deputatul ardelean Al. Vaida-Voievod citise în par¬ 
lamentul din Budapesta o declaraţie prin care anunţa că românii din monarhia 
habsburgică vor hotărî singuri asupra soartei lor. 

Rezoluţia de unire a Bucovinei a fost votată nu numai de reprezentanţii popu¬ 
laţiei româneşti, dar şi de aceia ai populaţiei germane şi polone. De asemenea, 

rezoluţia de unire a Ardealului votată la Alba Iulia, a fost urmată de o alta, a 
saşilor, care la Mediaş, la $ ianuarie 1919, au recunoscut şi ei marele act. Chiar 
şi populaţia germană de dincolo de hotare, din Bikiş-Ciaba (Ungaria de astăzi) 
a cerut să fie alipită României. 

CAMPANIA ÎN UNGARIA. 

ROMÂNIA DUPĂ RĂZBOIUL MONDIAL, PÎNĂ LA 
MOARTEA REGELUI FERDINAND 


Budapesta a fost ocupată, prin luptă, de ostaşii noştri, 
in ziua de 3 august 1919: singura capitală a Puteri¬ 
lor Centrale în care a intrat o armată în timpul 
războiului mondial. 

Campania din 1919. Ocuparea Budapestei. Ungurii nu se puteau mîngîia 
de pierderea ţinuturilor stăpînite atîta vreme; în disperarea lor, dăduseră guver¬ 
nul pe mina unui comunist, Bela Kun, şi acesta îşi închipuia că va putea relua 
cu armele Ardealul. Era îndemnat s-o creadă şi prin faptul că izbutise să înfringă 
unele detaşamente cehoslovace (statul vecin se afla abia 1a începutul organizării 
sale); de cc să nu poată fi respinşi şi românii? Atacă deci, la 20 iulie 1919, 
după o pregătire de artilerie intensă, armata noastră care se afla pe linia Tisei 
şi izbuti să treacă, în trei locuri, la Tokay, la Szolnok şi la Csongrâd, pe malul 
stîng. Trupele române, comandate de generalul Mărdărescu, se grupară însă, 
după un plan bine întocmit, şi în ziua de 24 iulie trecură la contraatac. Lovitura 
principală fu dată în sectorul de mijloc, la Szolnok; ea izbuti pe deplin şi trans¬ 
formă retragerea precipitată a ungurilor în panică: părăsind un important mate¬ 
rial de război, ei trecură în dezordine îndărăt peste Tisa, zvîrlind, în urma lor, 
podul în aer. Dar trupele noastre continuă urmărirea pe un nou pod, construit 
pe malul drept. Ungurii nu-şi mai pot regrupa forţele; lovite din toate părţile 
şi înconjurate, ele capitulează în ziua de 3 august: 1 245 de ofiţeri, 40 000 de 
soldaţi, 348 de tunuri, 332 de mitraliere, 52 000 de puşti şi imense cantităţi de 
muniţii şi materiale cad în mîinile noastre. în aceeaşi zi, un detaşament de 400 
de călăreţi, sub comanda colonelului Russescu, intră în Budapesta; a doua zi, 
ia 14 august 1919, grosul trupelor noastre îşi face intrarea în capitala duşmanu¬ 
lui învins. Defilarea care a avut loc atunci, pe bulevardul Andrassy şi în piaţa 
Octogonului, ne-a răscumpărat multe suferinţe şi ne-a umplut de mîndrie 
sufletele: Budapesta a fost singura capitală a puterilor centrale în care a in¬ 
trat, după luptă, o armată, în timpul războiului mondial, 

Inaintînd mai departe, spre apus, tmpele noastre ajunseră pînă la Gyor (Raab) 
şi la lacul Balaton; neocupat rămase numai colţul de sud-vest al Ungariei, unde 
amiralul Horthy începu să strîngă o mică armată spre a avea cu ce menţine, mai 
tîrziu, ordinea. 

Budapesta rămase sub stăpînirea noastră mai bine de trei luni, pînă la 16 noiem¬ 
brie 1919. Armata româna avu o atitudine plină de omenie faţă de populaţie; se 
împărţiră chiar alimente celor nevoiaşi. Iar rechiziţiile care se făcură nu com¬ 
pensară nici pe departe ceea ce ni se luase printr-o exploatare sistematică, în 
cei doi ani de ocupaţie a Munteniei şi a Dobrogei. 

lată ce scria, după trei luni de ocupaţie românească, ziarul maghiar A Tărsasâg: 
„Românii au făcut ordine, au împărţit pîine în mod gratuit, aşa încît popularitatea 
lor a crescut zi de zi... Ocupaţia românească nu a turburat viaţa Budapestei. Dim¬ 
potrivă. ei au apărat interesele populaţiei, au sprijinit comerţul şi au garantat sigu¬ 
ranţa publică/ 1 

Bela Kun, văzînd dezastrul oştirilor sale, fugise în mod ruşinos, în ajunul 
intrării trupelor noastre în Budapesta. O dată cu el se prăbuşi şi sîngcrosul re¬ 
gim bolşevic pe care-l instaurase în Ungaria; comisarii dispărură în străinătate 
sau fură măcelăriţi; teroarea, căreia îi căzuseră victime sute de nevinovaţi, în¬ 
cetă. Prin stîrpireo bolşevismului unguresc, noi aduserăm un mare serviciu păcii 
şi ordinii europene , ne împlinirăm încă o dată rolul de apărători ai civilizaţiei, 
pe care I-am avut de atîtea ori în cursul istoriei noastre şi care c una din meniri¬ 
le noastre în această parte a lumii. 

Tratatele de pace. Curînd după retragera trupelor româneşti din Budapesta, 
semnarăm şi tratatele de pace. Cel dintîi fu cu Bulgaria, 1a Neuilly (27 noiem¬ 
brie 1919): grecii căpătară Tracia, iar sîrbii mici rectificări dc frontieră; noi nu 
cerurăm nimic. Urmă apoi tratatul cu Austria, la Sainî-Germain-en-Laye , în¬ 
cheiat încă de la 10 septembrie, dar pe care noi, din cauză că ni se impuneau 
anumite clauze referitoare la minorităţi, clauze pe care Ie socoteam jignitoare şi 
care au determinat demisiile succesive ale guvernelor Ion I. C. Brătianu şi ge¬ 
neral Văitoianu, nu-I semnarăm decît la 9 decembrie, prim-ministru fiind gene¬ 
ralul Coandă. Al treilea fu tratatul cu Ungaria, semnat la Trianon , la 4 iunie 
1920; hotarele acestei ţări fură puse în concordanţă cu cele etnice, curmîndu-se 
astfel o nedreptate care dura de foarte multă vreme. Teritoriile luate de Ia Un¬ 
garia şi de Ia Austria se împărţiră între statele succesorale prin tratatul dc la 
Sevres y semnat la 10 august 1920; nouă ne revenea Bucovina, o parte a Mara¬ 
mureşului cu oraşul Sighet, dar fără vechile regiuni româneşti dc Ia nord de 
Tisa, Transilvania, o parte a Crişanei şi o parte din Banat. Linia de demarcaţie 
trecea Ia apus de Satu Mare, Oradea Mare, Salonta, Arad, lăsînd în Ungaria 
încă 50 000 de fraţi de ai noştri; la sud de Mureş, ea avea o formă mai sinu¬ 
oasă, Iasînd în Banatul sîrbesc centre importante ca Vîrşetul şi o populaţie ro¬ 
mânească de 80 000 de suflete. în sfîrşit, printr-un tratat semnat Ia 28 octombrie 
1920, prim-ministru fiind Al. Vaida-Voievod, cele patru mari puteri, Anglia, 
Franţa, Italia şi Japonia, ne recunoscură dreptul nostru asupra Basarabiei. 

încoronarea regelui Ferdinand şi a reginei Maria. Reformele interne, 
în felul acesta, după lungi suferinţe şi mari jertfe de sînge, se îndeplini unirea 
cea mare , aceea pe care o realizase, pentru o clipă, Mihai Viteazul, aceea pe 
care o visaseră Nicolae Bălcescu, Ion Cîmpineanu, Alexandru Cuza şi Ko- 
gălniceanu. Regele Ferdinand „cel leal“ şi regina Maria fură încoronaţi cu 
pompă în Alba Iulia, Ia 15 octombrie 1922, ca suverani ai tuturor românilor. 

Se împlini astfel urarea pe care, într-o cuvîntare ţinută în Bucureşti, în 1915, 
Nicolae Filipescu. pasionatul luptător pentru intrarea în război, o făcuse regelui 
Ferdinand: „Mărirea pe care ţi-o dorim, sire — spunea el atunci —, este să te 
încoronezi la Alba Iul ia ca rege al tuturor românilor sau să mori ca Mihai Viteazul 
pe cîrnpia de la Turda“ 

încă înainte dc război, în 1914, Partidul Liberal anunţase o nouă împropri¬ 
etărire a ţăranilor; în acest scop avuseseră loc şi alegeri pentru modificarea con¬ 
stituţiei; în timpul luptelor din 1917, regele Ferdinand făgădui în chip solemn 
că se va da pămînt ostaşilor care apărau cu atîta vitejie ţara. îndată ce încetară 
ostilităţile, sc aduse la îndeplinire fagăduiala regală. Prin legea agrară (1920) 
se expropric în vechiul regat o suprafaţă de 2 776 401 hectare din moşiile marii 
proprietăţi şi a instituţiilor; legi similare se făcură şi pentru Transilvania, Bu¬ 
covina şi Basarabia, în această din urmă provincie, exproprierea avînd un ca¬ 
racter mai radical (maximum de moşie lăsat marelui proprietar era de 100 
hectare, iar Ia cele arendate, 25 hectare). în total se expropriară, în întreaga 
ţară, 6 008 098 hectare, împroprietărindu-se nu numai ţăranii noştri, dar şi cei 
unguri, ruteni etc. După reformă, proprietatea mică şi mijlocie (sub 100 hectare) 
reprezintă 18 033 911 hectare adică 89,56% din suprafaţa agricolă a ţării, în 
timp cc proprietatea peste 100 hectare numai 2 100 750 hectare adică 10,44%. 
Pămîntul intră deci în mîinile ţărănimii, după cum se făgăduise. 

a 

A doua reformă fu introducerea votului universal, egal, direct şi secret. In 
noile împrejurări dc după unire, cu o burghezie care, în provinciile alipite mai 
ales, era dc origine străină, menţinerea vechiului regim cenzitar ar fi însem¬ 
nat să sc acorde o importanţă politică exagerată elementelor neromâneşti. în 
sfîrşit, în 1923, sc alcătui o nouă constituţie , care ţine seama de marile schim¬ 
bări petrecute. 

Starea culturală şi economică. Sub raportul cultural, se dădu o atenţie 
deosebită învăţămîntului. Universităţile din Cluj şi Cernăuţi fură românizate; 
se înfiinţară, apoi, o sumă de şcoli superioare, de caracter teoretic şi aplicat, 
în centrele mai însemnate din provinciile alipite. Învăţămîntul secundar şi pri¬ 
mar se dezvoltă mult, cel dintîi chiar prea mult, numărul liceelor şi gimnazii- 
lor sporind peste nevoile reale ale statului şi societăţii. Legea eforiilor şcolare, 
votată în 1918, ministru al instrucţiunii fiind S. Mehedinţi , şi legea similară 
următoare dădură şcolilor posibilitatea sa se întreţină şi prin contribuţia parti¬ 
culară. 

Ca un semn de omagiu şi de afecţiune a ţării pentru regele întregitor, se înfi¬ 
inţa, în Iaşii refugiului, însemnata fundaţie „Regele Ferdinand I“, avînd, între sco¬ 
purile sale, şi promovarea cercetărilor de cunoaştere ştiinţifică a României. 

în ce priveşte literatura, e de însemnat înflorirea deosebită a romanului cu 
Liviu Rebreanu, Ionel Teodoreanu, Cezar Petrescu şi Camil Petrescu; poezia are 
în Tudor Arghezi, Lucian Blaga, V. Voiculescu, /. Pillat şi Al Philippide repre¬ 
zentanţi de mare talent; un povestitor de seamă, ştiind să evoce minunat pămîn- 

tul şi trecutul Moldovei, rămînc Mihail Sadoveanu. Dintre revistele literare, 
Gândirea , condusă din 1926 înainte de Nichifor Crainic , este, acum, cea mai 
însemnată. 

Sub raportul economic şi financiar, primul deceniu al României întregite 
se caracterizează prin mari greutăţi, provocate, pe de o parte, de urmările răz¬ 
boiului — distrugeri de bogăţii, inflaţie şi nestabilitate monetară, slăbirea sim¬ 
ţului etic — şi ale exproprierii, pe de altă parte, de o politică economică nu 
întotdeauna bine inspirată. Treptat-treptat, însă, situaţia se îmbunătăţi; comuni¬ 
caţiile se îndreptară; bogăţia începu să sporească. 

Moartea regelui Ferdinand. După o domnie de aproape 13 ani, domnie 
fericită, în timpul căreia a avut loc cea mai însemnată faptă a istorici noastre, 
regele Ferdinand închise ochii (20 iulie 1927). Trupul său fu dus la Curtea de 
Argeş şi îngropat alături de acela al unchiului său, Carol I. Amintirea lui, amin¬ 
tirea acestui mare rege, cu credinţă tare şi cu fire blîndă, un adevărat părinte 
al patriei, va rămîne vie şi veşnică. 

Domnii Ţării Româneşti 

TIMOMIR (Tohomer) cea 1290-cea 1310. 
IOAN sau IVANCO BASARAB, CEL MA¬ 
RE, fiul lui Tihomir. cea 1310- ni. 1352; 
a Cîmpulung. 

NICOLAE ALEXANDRU. fiul marelui 
Basarab, 1352 m. 16 nov. 1364;aCîm- 
pulung. 

VLADISLAV 1 (Vlaicu vodă), fiul lui A- 
lexandru. 16 nov. 1364 cea 1377; aso¬ 
ciază la domnie pe fratele său Radu I, în 
1372; erj incert, poate la Tismana sau la 
Vodiţa. 

RADU I, Fiul lui Nieolae Alexandru, cca 
1377 cca 13K3; a Biserica domnească 
din Curtea de Argeş. 

DAN 1, fiul lui Radu 1, cca 1383 - sept., 
(înainte de 23) 1386; asociază ta domnie 
pe fratele său Mircea cel Bătrîn; «=» incert. 
MIRCEA CF.L BĂTRÎN, fiul lui Radu 1, 
23 sept. 1386 - m. 31 ian. 1418; asoci¬ 
ază la domnie pe Fiul său Mihail, în 1408; 
a m-rea Cozi a. 

VLAD 1, Filiaţie incertă, nov. 1394 - ian. 
1397, într-o parte a ţării; a necunoscut. 
MlîlAIL I, fiul lui Mircea cel Bătrîn, 31 
ian. 1418 - m. aug. 1420, în luptă; a ne¬ 
cunoscut. 

DAN AL ll-LEA, fiul lui Dan I, aug. 1420 
febr.-mart.1431 (cu scurte întreruperi 
datorate lui Radu Praznaglava); a necu¬ 
noscut. 


RADU AL ll-LEA PRAZNAGLAVA (Chelul 
sau Pleşuvul), fiul lui Mircea cel Bătrîn, 
mai-nov. 1421; vara 1423; toamna 1424 
(înainte de 10 nov.); mai 1426; ian.-primă- 
vara 1427; a necunoscut. 

ALEXANDRU I ALDEA, fiul lui Mircea 
cel Bătrîn, febr.-mart. 1431 - dec. 1436; 
o necunoscut. 

VLAD DRACUL, fiul lui Mircea cel Bă¬ 
trîn, dec. 1436 - toamna 1442; primăvara 
1443 - după 23 nov., înainte de 4 dec. 
1447; a incert, poate la Balteni, jud. Ilfov. 
MIRCEA, fiul lui Vlad Dracul, toamna 
1442 - dec. 1442; m. dec. 1447; o necu¬ 
noscut. 

BASARAB AL ll-LEA, fiul iui Dan al II-lea, 
dec. 1442 - primăvara 1443; ° necu¬ 
noscut. 

IANCU DE HUNEDOARA, 4 nov. 1447 - 
înainte de 16 dec. 1447;m. II aug. 1456, 
la Zemun (Iugoslavia); o catedrala cato¬ 
lică din Alba Iulia. 

VLADISLAV AL II-LEA, fiul lui Dan al Il-lea, 
dec. 1447 - oct. 1448. 

VLAD ŢEPEŞ, fiul lui Vlad Dracul, oct. 
1448-nov. 1448. 

VLADISLAV AL II-LEA, nov.-dec. 1448 
- 1456, după 15 apr. (înainte de 3 iul.); 
a m-rea Dea Iu. 

VLAD ŢEPEŞ, după 15 apr. (înainte de 3 
iul.) 1456 - finele lui iul. sau începutul lui 
aug. (înainte de 15) 1462. 

RADU CEL FRUMOS, fiul lui Vlad Dracul, 
finele lui iul. sau începutul lui aug. (înainte 


1 Datele însemnate cu cca (circa) sînt aproximative, uneori nici anul nu e sigur; după litera 
m. urmează data morţii, după *=>, locul unde a fost înmormîntat domnul respectiv. 

de 15) 1462 ian. 1475 (cu întreruperi); 
o probabil la m-rea Tînganu (jud. Ilfov), 
ctitoria sa. 

BASARAB CEL BÂTRÎN, zis LA IOTĂ, fiul 
lui Dan al Il-lea. nov. 1473 - dec. 1473; 
primăvara 1474; ian. 1475 nov. (înainte 
de 8) 1476. 

VLAD ŢEPEŞ, nov. (înainte de 8) 1476 - 
dec. 1476; o m-rea Snagov. 

BASARAB LAIOTA, dec. 1476-nov. 1477; 
o necunoscut. 

BASARAB CELTÎNÂR. zis ŢEPELUŞ, fiul 
lui Basarabal Il-lea.nov. 1477-sept. 1481. 
M1RCEA. fiu al lui Vlad Dracul, 1481 
(puţin timp); n necunoscut. 

VLAD CÂLUGÂRUL. fiul lui Vlad Dracul, 
sept. 1481 - nov. (înainte de 16) 1481. 
BASARAB CEL TÎNÂR. nov. (înainte de 
16) 1481 mart. - apr. 1482; m. la Glo- 
gova, ucis de boieri. 

VLAD CÂLUGÂRUL, apr. 14X2 m. sept. 
1495; o m-rea Glavacioc. 

RADU CEL MARE. fiul lui Vlad Călugărul, 

15 sept. 1495 - m. apr. 1508; o m-rea Dealu. 
M1IINEA CEL RÂU, fiul lui Vlad Ţepeş, 
apr. 1508 -oct. 1509; m. 12 mart. 1510, 
la Sibiu; a bis. saşilor din Sibiu. 
MIRCEA, fiul şi asociatul la domnie al lui 
Mihnea cel Rău, oct. (înainte de 29) 1509 
- ian. 1510; a necunoscut. 

VLAD CELTÎNÂR sau VLÂDUŢ, fiul lui 
Vlad Călugărul, febr. 1510 - m. 23 ian. 
1512, la Bucureşti; a m-rea Dealu. 
NEAGOE BASARAB, fiul lui Basarab 
cel Tînâr, 23 ian. 1512 - m. 15 sept. 1521; 
<=■ m-rea Curtea de Argeş. 

TEODOSIE, fiul Iui Neagoe Basarab, 15 
sept. 1521- dec. 1521; in. la Constantino- 
pol; ■=■ necunoscut. 

VLAD (DRAGOMIR CÂLUGÂRUL), filia¬ 
ţie necunoscută, oct. 1521 - nov. 1521; m. 
peste Dunăre, ian. 1522; a necunoscut. 
RADU DE LA AFUMAŢI, fiul lui Radu cel 
Mare, ian.-apr., iun., aug., oct. 1522 - 4 
apr. 1523. 


VLAD1SLAV AL Ill-LEA. nepotul lui Vla- 
dislav al Il-lea, apr. (după 4) 1523 nov. 
(înainte de 8) 1523. 

RADU BAD1CA, fiul lui Radu cel Mare. 
8 nov. 1523 m. ian. (după 19) 1524; 
a m-rea Dealu. 

RADU DE LA AFUMAŢI, ian. (după 19) 

1524 - iun. (înainte de 16) 1524. 
VLADISLAV AL III-LEA, 16 iun. 1524 
sept. 1524. 

RADU DE LA AFUMAŢI, sept. 1524 apr. 
(înainte de 19) 1525. 

VLADISLAV AL III-LF.A, 19 apr. 1525 
18 aug. 1525. 

RADU DE LA AFUMAŢI, aug. (după 18) 

1525 - m. 2 ian. 1529. la Cetătiua. Rîm- 
nicu Vîlcea; ^ m-rea Curtea de Argeş. 
MOISE, fiul lui Vladislav al IIl-lea. ian. 
(după 2) 1529 iun. (înainte de 4) 1530, 
m. aug. 1530. la Viişoara: •-» m-rea Bistriţa 
(jud. Vîlcea). 

VLAD ÎNECATUL, fiul lui Vladuţ, iun. 
(înainte de 4) 1530 - m. sept. (după IX) 
1532, o m-rea Dealu. 

VLAD VINTILĂ de la Slatina, fiul lui Radu 
cel Mare, sept. (după 18) 1532 m. iun. 
(după 10) 1535, lîngă Craiova; a m-rea 
Menedic (jud. Buzău). 

RADU PAIS1E (Petru de la Argeş), fiul lui 
Radu cel Mare, iun. (după 10) 1535 
mart. (înainte de 17) 1545; m. în Egipt; 
a necunoscut. 

MIRCEA CIOBANUL, fiul lui Radu cel 
Mare, ian. 1545 (intră în Bucureşti la 17 
mart. 1545)- 16 nov. 1552. 

RADU ILIE (Maidăul), 16 nov. 1552 - 
(înainte de 11) 1553. 

MIRCEA CIOBANUL, mai (înainte de 11) 
1553 - 28 febr. 1554 (în mart. pleacă din 
Bucureşti). 

PÂTRASCU CEL BUN, fiul lui Radu Paisie, 
mart. 1554 - m. 26 dec. 1557; <=> m-rea 
Dealu. 

MIRCEA CIOBANUL, ian. 1558 - m. 21 
sept. 1559; a bis. de la Curtea Veche (Bucu¬ 
reşti). 

PETRU CEL TÎNÂR, Hui lui Mircea Cio¬ 
banul. 21 sept. 1559-iun. (după 8) 1568; 
m. 19 aug. 1569, la Konieh (Asia Mică); 
o bis. Schimbării la Faţă, din Konieh. 
ALEXANDRU AL II-LEA. Hui lui Mircea 
(1509 1510) şi nepotul lui Mihnea cel 

Rău, 14 iun. 1568 (intră în Bucureşti la 3 
iul.) 30 apr. 1574. 

VINTILÂ, fiul lui Pătraseu cel Bun, înce¬ 
putul lui mai 1574; a domnit numai pa¬ 
tru zile, fiind ucis, în Bucureşti, de boieri; 
a necunoscut. 

ALEXANDRU AL II-LFA, mai 1574 -1 
sept. (după 11) 1577; a m-rea Sf. Troiţă 
din Bucureşti, numită ulterior Radu Vodă. 
MIHNEA TURCITUL, fiul lui Alexandru al 
H-lea, sept. (după 11) 1577 iul. 1583L 
PETRU CERCEL, fiul lui Pătraşcu cel Bun, 
iul. 1583 (intră în Bucureşti la 29 aug.)- 
6 apr. 1585; m. mart. sau apr. 1590, între 
Constantinopol şi Rhodos; a în mare. 
MIHNEA TURCITUL, 6 apr. 1585 - mai 
(după 19) 1591; m. oct. 1601; o necunos¬ 
cut. 

ILIAŞ, fiul lui Alexandru Lăpuşneanu, 
domn al Moldovei, mart. 1591 (n-a ajuns 
în Bucureşti). 

RADU, fiul lui Mircea Ciobanul, mart. 1591 
apr. 1591 (n-a ocupat efectiv tronul). 
ŞTEFAN SURDUL, fiul lui Ioan Vodă cel 
Viteaz, mai (după 22) 1591 - iul. (după 
15) 1592. 

ALEXANDRU CEL RĂU, fiul lui Bogdan 
Lăpuşneanu, aug. 1592 - sept. 1593. 
MIIIAI VITEAZUL, Filiaţie incertă, oficial 
fiul lui Pătraşcu cel Bun, sept. 1593 (intră 
în Bucureşti în oct.) - m. 9 aug. 1601, pe 


Cîmpia Turzii; a trupul — pe Cîmpia Tur- 
zii, capul - în m-rea Dealu. 

NICOLAE-PĂTRAŞCU, fiul lui Mihai Vi¬ 
teazul, nov. 1599 - sept. 1600. 

SIMION MOGHILĂ (MOVILĂ), boier mol¬ 
dovean, frate cu Ieremia Moghilâ, dom¬ 
nul Moldovei, nov. 1600 - iun. (înainte de 
26), 1601. 

LOCOTENENŢI DOMNEŞTI (iun., înainte 
de 26 - sept. 1601): 

RADU BUZESCU, clucer 
STOICA RÎIOŞANUL, postelnic 
RADU, postelnic 
PREDA BUZESCU, postelnic 
STROE BUZESCU, postelnic 
ANDRONIC, vistier. 

RADU MIHNEA, fiul lui Mihnea Turcitul, 
sept. 1601 - mart. 1602. 

SIMION MOGIIILĂ, nov. 1601-iul. 1602. 
RADU ŞERBAN, aug. (înainte de 3) 1602 

— dec. 1610. 

OCUPAŢIA PRINCIPELUI TRANSIL¬ 
VANIEI GABRIEL BĂTHORY, dec. 1610 

- mart. 1611. 

RADU MIHNEA, 15 ian. 1611 (la 12 mart. 
intră în Tîrgovişte) - sfîrşitul lui mai 1611. 
RADU ŞERBAN, iun. 1611 - sept. (după 
8) 16II; m. 13 mart. 1620, la Viena; <=> la 
16 mart. 1620, în catedrala Sf. Ştefan din 
Viena; reînhuinat. Ia finele lui nov. sau 
dec. 1640, Ia m-rea Comana. 

RADU MIHNEA, 12 sept. 1611 - aug. 
1616. 

GAVRIL MOGHILĂ, aug. 1616 (neconfir¬ 
mat de turci). 

ALEXANDRU ILIAŞ, fiul lui Iliaş, sept. 
1616- mai 1618. 


1 în anul 1582, octombrie, s-a introdus în Apusul şi Centrul Europei stilul nou sau calendarul 
gregorian — dc la Papa Grigore al XNI-lea, autorul reformei —, calendar pus în concordanţă cu 
anul solar; în Muntenia şi în Moldova s-a continuat, însă, cu calendarul iulian sau stilul vechi; 
dăm, de aceea, lista domnitorilor, în continuare, după acest vechi stil: spre a se obţine data cores¬ 
punzătoare a stilului nou trebuie adăugate 10 zile pentru intervalul 4 oct. 1582-28 februarie 1700; 
11 zile pentru intervalul 1 martie 1700-28 februarie 1800; 12 zile pentru intervalul 1 martie 1800 
-28 februarie 1900 şi 13 zile pentru intervalul I martie 1900- 1 octombrie 1924,cîndam intro¬ 
dus şi noi, oficial, stilul nou, ziua de 1 octombrie devenind 14 octombrie. 

GAVRIL MOGH1LÂ, mai (după 14) - iun. 
(înainte de 2) 1618 - iul. (între 22 şi 28) 
1620. 

RADU MIHNEA, aug. 1620 - aug. (după 
14) 1623. 

ALEXANDRU COCONUL, fiul lui Radu 
Mihnea. aug. (după 14) 1623 - nov. (după 
3) 1627. 

ALEXANDRU ILIAŞ, nov. (după 3) 1627 

- oct. (înainte de 15) 1629. 

LEON TOMŞA, filiaţie incertă, se da drept 
fiul lui Ştefan Tomşa, domnul Moldovei, 
oct. (înainte de 15) 1629 - 21 iul. 1632 
(cînd e ridicat din Bucureşti). 

RADU 1LIAŞ, fiul lui Alexandru Iliaş, iul. 
(după 21) 1632-sept. 1632. 

MATEI BAS ARAB, descendent din 
Craioveşti şi înrudit cu Neagoe Basarab, 
sept. 1632 (la 20 intră în Bucureşti) - ni. 
9 apr. 1654; a în bis. domnească din 
Tîrgovişte, reînhumat apoi la m-rea 
Arnota. 

CONSTANTIN ŞERBAN BASARAB, zis 
Cîmul, fiul lui Radu Şerban, 9 apr. 1654 

- febr. 1658; m. în 1685, între 30 apr. şi 
27 iun., la Waniowice, în Polonia. 
MIHAIL-RADU (MIHNEA AL 1II-LEA) se 
da drept fiu al lui Radu Mihnea, 19 ian. 
1658 (intră în Tîrgovişte la 24 febr.) - 
nov. 1659; ni. 26 mart. 1660, lîngă Satu 
Mare. 

GHEORGHE GHICA, fost domn al Moldo¬ 
vei, 20 nov. 1659 - 1 sept. 1660. 
GRIGOREGHICA, 1 sept. 1660 - nov. (du¬ 
pă 27) 1664. 

RADU LEON, fiul lui Leon Tomşa, dec. 
(înainte de 2) 1664 - 3 mart. 1669; m. 
1670, Ia Constantinopol. 

ANTONIE VODĂ DIN POPEŞTI, boier 
muntean, 3 mart. 1669 - febr. (înainte de 
12) 1672. 

GRIGORE GHICA, febr. (înainte de 12) 

1672 - nov. (a doua jumătate) 1673. 
GHEORGHE DUCA, fost domn al Mol¬ 
dovei, nov. (a doua jumătate) 1673 - nov. 
(după 22) 1678. 


ŞERBAN CANTACUZINO, nepot de fiică 
al lui Radu Şerban, nov. (după 22) 1678 
(soseşte în Bucureşti la 6 ian. 1679) - m. 
28 oct. 1688; o m-rea Cotroceni. 
CONSTANTIN BRÎNCOVEANU, nepot dc 
soră al lui Şerban Cantacuzino, 28 oct. 
1688-24 mart. 1714; ni. 15 aug. 1714,1a 
Constantinopol; o m-rea Malchi. la Ma¬ 
rea Marmara, reînhumat apoi la m-rea Sf. 
Gheorghe Nou din Bucureşti. 

ŞTEFAN CANTACUZINO. nepot de frate 
al lui Şerban Cantacuzino, 25 mart. 1714 
-25 dec. 1715; ni. 7 iun. 1716 (la Con¬ 
stantinopol). 

NICOLAE M AVROC OR DAT, strănepot de 
soră a lui Alexandru Iliaş, 25 dec. 1715 
(la 10 febr. 1716 intră în Bucureşti) 14 
nov. 1716. 

IOAN MAVROCORDAT. frate cu Nicolae, 
21 nov. 1716 m. 23 febr. 1719; o bis. 
Sf. Gheorghe Nou din Bucureşti. 
NICOLAE MAVROCORDAT. mari. 1719 
- m. 3 sept. 1730; a m-rea Văcăreşti. 
CONSTANTIN MAVROCORDAT, fiul lui 
Nicolae Mavrocordat, 3 sept. 1730 oct. 
(după 4) 1730. 

MIMAI RACOVIŢĂ, oct. (după 4) 1730 
-13 oct. 1731. 

CONSTANTIN MAVROCORDAT, 13 oct. 
1731 -5 apr. 1733. 

GRIGORE AL il-LEA GHICA, fostul domn 
al Moldovei, 5 apr. 1733 - 16 nov. 1735. 
CONSTANTIN MAVROCORDAT, 16 nov. 
1735 - sept. (puţin înainte de 5) 1741. 
MIHAIRACOVIŢÂ, sept. (puţin înainte de 
5) 1741 - iul. 1744. 

CONSTANTIN MAVROCORDAT, iul. 1744 
-apr. 1748. 

GRIGORE AL ll-LEA GHICA, apr. 1748 - 
m, 23 aug. 1752; o m-rea Pantelimon, 
lîngă Bucureşti. 

MATEI GHICA, fiul lui Grigore al II-lea 
Ghica, 24 aug. 1752 (firmanul de numire 
e din 11 sept.) - 22 iunie 1753. 
CONSTANTIN RACOVIŢĂ, fiul lui Mihai 
Racoviţă, 22 iun. 1753 - 8 febr. 1756. 

CONSTANTIN MAVROCORDAT, 9 febr. 
1756 - aug. (înainte de 3) 1758. 
SCARLAT CHICA, fiul lui Grigore al Il-lea 
Ghiea, aug. (înainte de 3) 1758 - 5 iun. 
1761. 

CONSTANTIN MAVROCORDAT, 5 iun. 
1761 9 mart. 1763. 

CONSTANTIN RACOVIŢÂ, 9 mart. 1763 
- m. 26 ian. 1764. 

ŞTEFAN RACOVIŢÂ, fiul Iui Mihai Raco- 
vită, 26 ian. 1764 18 aug. 1765 (sosirea 

firmanului de mazilire în Bucureşti). 
SCARLAT CHICA, 18 aug. 1765 - ni. 2 
dec. 1766; a bis. SF. Spiridon Nou din 
Bucureşti, 

AL LX AND RU CHICA, fiul lui Scarlat 
Ghiea, 2 dec. 1766 17 oct. 1768. 

GR1GORL AL III-LLA ALEXANDRU 
GIIIC'A, nepot de frate lui Grigore al II-lea 
Ghiea, 17 oct. 1768 5 nov. 1769. 

în timpul războiului niso-turc din 1768 - 
1774. trupele ruseşti au operat pe terito¬ 
riul Ţării Româneşti (5 nov. 1769 - 10 iul. 
1774, data tratatului de la Kuciuk Kai- 
nargi). 

MANOLE (LMANUF.L) GIANI RUSET, 
mai 1770 oct. 1771. 

ALEXANDRU IPSILANTI, de origine 
greacă, 15 sept. 1774-4 ian. 1782 (pleacă 
din Bucureşti la 12 ian.) 

NICOLAE CARAGEA. de origine greacă, 
4 ian. 1782 6 iul. 1783 (sosirea firma¬ 

nului de mazilire la Bcureşti). 

MIHAI SUŢU, înrudit prin mamă cu 
Mavrocordaţii. 6 iul. 1783 (sosirea fir¬ 
manului de numire în Bucureşti) - mart. 
(înainte de 26) 1786. 

NICOLAE MAVROGHENI, grec de origine, 
26 mart. 1786 - 8 iun. 1790; m. mijlocul 
lui sept. 1790, la Beala (Bulgaria); a reîn- 
huniat la Bmsa (Asia Mică), în bis. Sf. 
Apostoli. 

In timpul războiului ruso-austro-turc, din 
1787-1792, trupele austriece au operat pe 
teritoriul Ţării Româneşti (4 nov. 1789 - 
24 iulie 1791, data păcii de la Şiştov). 


MIHAI SUŢU, mart. 1791 - dec. (spre 
finele lunii, poate la 30) 1792. 
ALEXANDRU MORUZI, fiul lui Constan¬ 
tin Moruzi, domnul Moldovei, înrudit prin 
mamă cu Mavrocordaţii, dec. (spre finele 
lunii, poate la 30) 1792 (intră în Bucureşti 
la 15 ian.) - 17 aug. 1796. 

ALEXANDRU IPSILANTI, 17 aug. 1797 - 
28 nov. 1797 (sosirea firmanului de ma¬ 
zilire la Bucureşti). 

CONSTANTIN HANGERLIU, grec de ori¬ 
gine, 22 nov. 1797 (la 28 nov. sosirea fir¬ 
manului de numire în Bucureşti) - 30 ian. 

1799; m. febr. 1799. 

ALEXANDRU MORUZI, 30 ian. 1799 
(intră în Bucureşti la 14 mart.) - 8 oct. 
1801. 

MIHAI SUŢU, 8 oct. 1801 - 10 mai 1802. 
CAIMACAM: ALEXANDRU SUŢU, 20 ian. 

- 18 aug. 1802. 

CONSTANTIN IPSILANTI, fiul lui Alexan¬ 
dru Ipsilanti, 18 aug. 1802- 12 aug. 1806. 
ALEXANDRU SUŢU, 12 aug. 1806-1 oct. 
1806. 

CONSTANTIN IPSILANTI, 3 oct. 1806 
(intră în Bucureşti la 15 dec.) - 19 mai 

1807 şi 27 iul. 1807-16 aug. 1807, sub 
ocupaţie rusească. 

în războiul niso-turc din 1806-1812 tra¬ 
pele ruseşti au operat pe teritoriul Ţării 
Româneşti şi al Moldovei, de la 29 nov. 

1806 (intrarea oştilor ruse în Iaşi) şi pînă 
la 16 mai 1812 (data păcii de la Bucureşti), 
în acest răstimp, notăm administraţia 
generalului Prozorovski: 16 aug. 1807 - 
18 febr. 1808; o căimăcămie, 18 febr. 1808 

- 6 sept. 1808; comitetul de cinci, 6 sept. 

1808 - mart. 1809; administraţia genera¬ 
lului Engelhardt, mart. 1809 - 16 mai 
1812. 

IO AN CARAGEA, rudă cu Nicolae 
Caragea, 27 aug. 1812 - 29 sept. 1818. 
ALEXANDRU SUŢU, 4 nov. 1818 - m. 
noaptea de 18 spre 19 ian. 1821. 
SCARLAT CALLIMACHI, fiul lui Alexan¬ 
dra Callimachi, domnul Moldovei, febr. 

1821 iun. 1821 (nu ocupă efectiv tronul); 
ni. 14 oct. 1821. la Constaminopol. 
TUDOR VLADIM1RESCU, şeful revoluţiei 
din 1821. mart. 1821 - m. noaptea de 14 
spre 15 mai 1821. la Tîrgovişte. La 16 
mai 1821 trupele otomane au intrat în 
Ţara Româneasca pentru a reprima Eterni. 
Ele s-au retras la 9 iun. 1822. 

GR1GORF. AL IV-LEA GUI CA. nepot de 
frate lui Grigore al lll-lea Alexandru 
Ghiea, 30 iun! 1822 - 29 apr. 1828. 
în războiul ruso-ture, izbucnit în 1828, 
trapele ruseşti au operat pe teritoriul Ţârii 
Româneşti şi al Moldovei. S-au retras în 
apr. 1834. în acest răstimp, administraţia 
a fost condusă de generalul Palilen. între 
10 febr. 1828 (ordinul de numire) şi nov. 

1829, şi de generalul Pavel Kiseleff (nov. 

1829 - apr.~l 834). 

ALEXANDRU GHICA. frate cu Grigore al 
IV-lea Ghica. apr. 1834 7 oct. 1842. 

GHEORGHE BIBESCU, boier muntean, 20 
dec. 1842 (data alegerii lui) - 13 iun. 1848. 
GUVERNUL REVOLUŢIONAR PROVIZO¬ 
RIU, 13 iun. - 28 iul. 1848 (cu scurta inter¬ 
calare a căimăcăniiei reacţionare In 28-30 
iun.) 

LOCOTENENTA DOMNEASCA (alcătuită 
din ION HELIADE RÂDULESCU, NICO- 
LAE GOLESCU şi CFTRISTIAN TELL), 28 
iul. 1848- 13 sept. 1848. 

CĂIMĂCÂMIA LUI CONSTANTIN CAN- 
TACUZINO, 13 sept. 1848 - iun. 1849. 
BARBU ŞTIRBEI, frate cu Gheorghe Bi- 
bescu, 16 iun. 1849 - 17 oct. 1853. 
în timpul războiului Crimeii. trupele ru¬ 
seşti au operat în Ţara Românească şi 

Moldova între 17 oct. 1853 si 19 iul. 1854 

* 

(Budberg — preşedinte a! divanului, Ka- 
Jinski — vicepreşedinte); au fost urmate 
de armatele otomane conduse de Halii paşa 
şi Derviş paşa (27 iul. - aug. 1854) şi de 
cele austriece (7 aug. 1854 - 13 mart. 1856). 
BARBU ŞTIRBEI, sub ocupaţie austriacă, 
23 sept. 1854 - 13 mart. 1856; apoi sin¬ 
gur, pînă la 25 iun. 1856. 


CAIMACAMI A LUI ALEXANDRU GHICA, 
fostul domn. 17 iul. 1856 18 oct. 1858. 

CĂIMĂCÂMIA DE TREI: EMANOIL 
BALEANU, IOAN MÂNU şi IOAN AL. 
FIL1PESCU, 18 oct. 1858 24 ian. 1859. 

ALEXANDRU IOAN CUZA. ales la 24 ian. 
1859. 

Domnii Moldovei 

DRAGOŞ, eca 1352 - cca 1353; n incert. 
SAS. fiul lui Dragoş, cca 1354 eca 1358; 
■=> incert. 

BALC, fiul lui Sas, 1359; e» incert. 
BOGDAN 1, fost voievod al Maramureşu¬ 
lui, cca 1359- 1365; n Rădăuţi. 

LAŢCO, fiul lui Bogdan, cca 1365 
1373; o Rădăuţi. 

COSTEA, căsătorit, probabil, cu Musata. 
fiica sau nepoata lui Bogdan I. cca 1373 
- cca 1375; <=» incert. 

PETRU AL MUŞATEI, cca 1375 
1391: «=> probabil la m-rea Neamţ. 
ROMAN !, fiul Muşatei şi frate cu Petru, 
cca 1391 cca 1394; cn Rădăuţi 
ŞTEFAN I, frate sau nepot al lui Petru şi 
Roman 1, cca 1394 - 1399 (m., poate, în 
lupta de la Worskla, 12 aug. 1399), o Ră¬ 
dăuţi. 

* 

IUGA ZIS OLOGUL, filiaţie incertă, 1399 
aug. (după 12) - 1400 (înainte de 11 febr.); 
<=> necunoscut, 

ALEXANDRU CEL BUN, fiul lui Roman I, 
11 febr. 1400 - m. 1 ian. 1432; o m-rea 
Bistriţa din ţinutul Neamţ. 

ILJAŞ, fiul lui Alexandra ccl Bun. 1 ian. 
1432 - nov. (înainte de 3) 1433; a ne¬ 
cunoscut. 

ŞTEFAN AL II-LEA, fiul lui Alexandru cel 
Bun, nov. (înainte de 3) 1433 aug. 
(înainte de 26) 1435. 

IL1AŞ şi ŞTEFAN AL 11-LEA, împreună, 
aug. (înainte de 26) 1435 - dec. 1442. 
ŞTEFAN AL II-LEA, dec. 1442 - apr. 
(înainte de 26) 1444. 

ŞTEFAN AL ll-LEA şi PETRU AL ll-LEA, 
fiul lui Alexandru cel Bun, împreuna, 26 
apr. 1444 apr. (după 5) 1445. 

ŞTEFAN AL ll-LEA, 1445 (înainte de 15 
iul.) m. 13 iul. 1447; o m-rea Neamţ. 
PETRU AL ll-LEA şi ROMAN AL ll-LEA, 
fiul lui Ilia.ş, împreună, 13 iul. 1447 - 
sept. (după 15) 1447. 

ROMAN AL ll-LEA. sept. (după 15) 1447 
23 febr I44X; m. 2 iul. 1448, otrăvit; 
cn m-rea Bistriţa din ţinutul Neamţ. 
PETRU AL ll-LEA. 1448 (după 23 febr.) - 
mart. (înainte de 23) 1449; o necunos¬ 
cut. 

CIUBĂR, domnie şi filiaţie incertă, iarna 
144 8 1449; a necunoscut. 

ALEXÂNDREL, fiul lui lliaş, zis şi 
OLEUM ), febr. (înainte de 21) 1449 - 12 
oct 1449. 

BOGDAN AL II-LEA. fiul lui Alexandru 
cel Bun, 12 oct. 1449 - oct. (după 17) 
1451. ucis de fratele Petru Aron, la 
Răuseni; r.i Rădăuţi. 

PETRU ARON, fiu al lui Alexandru cel 
Bun, oct. (după 17) 1451 febr. (înainte 
de 24) 1452. 

ALEXANDRUL, febr. (înainte de 24) 1452 
între ian. şi 24 aug. 1454. 

PETRU ARON, 1454 aug. (înainte de 25) 
1455 febr. (înainte de 8). 
ALEXÂNDREL, 1455 febr. (înainte de 8) 
25 mai 1455; a probabil la Cetatea Albă. 
PETRU ARON. 25 mai 1455 - 14 apr. 
1457; ni. 1469; o necunoscut. 

ŞTEFAN CEL MARE, fiul lui Bogdan al 
Il-lea. 14 apr. 1457 - m. 2 iul. 1504; a m-rea 
Pulna. 

BOGDAN AL III-LEA, cel „Orb‘\ fiul lui 
Ştefan cel Mare, 2 iul. 1504 - 20 apr. 
1517; o m-rea Putna. 

ŞTEFÂNIŢÂ, fiul lui Bogdan al IlI-lea, 20 
apr. 1517 m. 14 ian. 1527; <=> m-rea 
Putna. 

PETRU RAREŞ, fiul lui Ştefan cel Mare, 
ian. (după 14) 1527- 18 sept. 1538. 


ŞTEFAN LĂCUSTĂ, fiul Iui Ştefan cel 
Mare, 18 sept. 1538 dec. 1540; «=» ne¬ 
cunoscut. 

ALEXANDRU CORNEA, fiul lui Bogdan 
al IlI-lea, dec. 1540 - febr. 1541; a ne¬ 
cunoscut. 

PETRU RAREŞ, febr. 1541 - m. 3 sept. 

1546; — m-rea Pobrata. 

ILIAŞ, fiul lui Petru Rareş, 3 sept. 1546 - 
11 iun. 1551; m. începutul lui ian. 1562, 
la Alep; a necunoscut. 

ŞTEFAN, fiul lui Petru Rareş, 11 iun. 1551 
- m. I sept. 1552, la Ţuţora; o m-rea 
Pobrata. 

IO AN JOLDEA, boier moldovean, sept. 
1552; a necunoscut. 

ALEXANDRU LÂPUŞNEANU, fiul lui 
Bogdan al IlI-lea, finele lui sept. 1552- 
18 nov. 1561. 

DESPOT VODĂ (Heraclidul), grec de ori¬ 
gine, 18 nov. 1561 -m. 6 nov. 1563; o ne¬ 
cunoscut. 

ŞTEFAN TOMŞA, boier moldovean, 8 sau 
10 aug. 1563 - mart. 1564; m. în primele 
zile din mai 1564 la L'vov; o bis. orto¬ 
doxă Sf. Maria, din L’vov. 

ALEXANDRU LÂPUŞNEANU, 24 oct. 

1563, ocupă scaunul în mart. 1564 - mart. 
(între 5 şi 6) 1568, apoi călugărit; in. 5 mai 
1568; o nvrea Slatina. 

BOGDAN LÂPUŞNEANU, fiul iui 
Alexandru Lăpuşneanu, mart. (între 5 şi 
16) 1568 - febr. 1572; m. la Moscova. 
ION VODÂ CEL VITEAZ, fiul lui Ştefaniţă, 
febr. 1572 - ni. 13 sau 14 iun. 1574 la 
Roşcani; o necunoscut. 

PETRU ŞCHIOPUL, frate cu Alexandru al 
Il-lea. domnul muntean, 13 sau 14 iun. 
1574 - 23 nov. 1577. 

IOAN POTCOAVĂ, filiaţie incertă (îşi zicea 
frate lui Ion vodă cel Viteaz), nov. (după 
23) 1577 - dec. (după 28) 1577; m. 16 iun. 
1578, la L’vov; «=> în bis. rusească di 
L’vov. 

PETRU ŞCHIOPUL, ian. 1578 - 21 nov. 
1579 (ordinul de mazilire a sosit în laşi 
la 2 dec.). 

IANCU SASUL, fiul lui Petru Rareş, 21 
nov. 1579 - sept. (după 2) 1582; m. 28 
sept, 15S2. la L’vov; <= într-un cimitir de 
Ia marginea L’vovului. 

PETRU ŞCHIOPUL, sept, (după 2) 1582 
(la 27 oct. intră în Iaşi) - 19 aug. 1591; 
m. 1 iul. 1594. în castelul Zimmerlehen 
(Tirol); ■=> într-o capelă, lîngă biserica 
Franciscanilor din Bolzano (Tirol); la 18 
dec. 1589, turcii numesc ca domn pe 
Ştefan, fiul de 5 ani al lui Petru Şchiopul; 
de fapt, a domnit tot tatăl săli. 

ARON TIRANUL („cel Cumplit 44 )* fiul lui 
Alexandru Lăpuşneanu, sept. 1591- iun. 
1592. 

ALEXANDRU CEL RĂU. iun. 1592 (n-a 
domnit efectiv, fiind transferat între timp 
în Muntenia). 

PETRU CAZACUL, fiul lui Alexandru 
Lăpuşneanu, aug. 1592 - 24 oct. 1592. 
ARON TIRANUL, 18 sept. 1592 - 24 apr. 
1595; m. iun. 1597, la Vinţul de Jos (jud. 
Alba); =* bis. lui Mihai Viteazul din Alba 
lulia. 

ŞTEFAN RĂZVAN, filiaţie necunoscută, 
24 apr. 1595 - aug. 1595; m. la Areni, 
lîngă Suceava. 

1EREMIA MOGHILÂ, aug. 1595 - mai 
(înainte de 27) 1600. 

MIMAI VITEAZUL, mai (înainte de 27) 
1600-sept. 1600. 

LOCOTENENŢI DOMNEŞTI: 

Udrea hatman, iun. 1600; 

Andronic vistier 
Sava armaş 
Negru spătar 
Marcu vodă, iul. 1600; 

Preda Buzescu. 

IEREMIA MOGHILÂ, sept. 1600 - ni. 30 
iun. 1606; =» m-rea Suceviţa. 

SIMION MOGHILÂ, 30 iun. 1606 - 14 
sept. J 607; o m-rea Suceviţa. 

MIHAIL MOGHILÂ, fiul lui Simion, 14 
sept. 1607-oct. 1607; nov. (înainte de 16) 

1608 - dec. (înainte de 9); m. 27 ian. 1608; 
° m-rea Dealu, în Muntenia. 


CONSTANTIN MOGHILÂ, fiul lui leremia, 
nov. (înainte de 27) 1607; 6 dec. 1607 
18 dec. 1611; ni. iulie 1612, înecat în 
Nipru. 

ŞTEFAN AL Il-LEA TOMŞA, boier mol¬ 
dovean, se dădea drept fiu al lui Ştefan 
Tomşa, cel din 1563; dec. (după 18) 161! 
- 20 nov. 1615. 

ALEXANDRU MOGHILÂ. fiul lui leremia 
Moghilă, 21 nov. 1615-24 iul. 1616. 
RADU MIHNEA, fost domn în Ţara Româ¬ 
nească, 24 iul. 1616- febr. (după 9) 1619. 
GASPAR GRATIANL de origine morlac 
sau maurovlah, febr. (după 9) 1620 - m. 
10 sept. 1620; o necunoscut. 
ALEXANDRU IL1 AŞ, 10 sept. 1620 oct. 
1621. 

ŞTEFAN AL II-LEA TOMŞA. oct. (înainte 
de 17) 1621 - aug. (după 4) 1623. 

RADU MIHNEA, aug. (după 4) 1623 - m. 
ian. (după 20) 1626; o m-rea Radu Vodă 
(Bucureşti). 

MIRON BARNOWSKI-MOGHILÂ, boier 
moldovean, înrudit cu Movileştii, ian. 
(după 20) 1626 - 30 aug. 1629 (mazilit de 
turci înainte de 15 iul.). 

ALEXANDRU COCONUL, iul (înainte de 
15) 1629 -29 apr. 1630; m. 26 iun. 1632, 
la Constantinopol. 

MOISE MOGHILÂ, fiul lui Simion Mo¬ 
ghilă, 29 apr. 1630 - dec. (după 5) 1631. 
ALEXANDRU ILIAŞ, dec. (după 5) 1631 
-apr. 1633. 

MIRON BARNOWSKI-MOGHILÂ, apr. 
1633 -m. 22 iun. 1633, Ia Constantinopol. 
MOISE MOGHILĂ, 25 iun. 1633 - mart. 
(înainte de 30) 1634. 

VASILE LUPU, boier moldovean, de origi¬ 
ne albaneză, mart. (înainte de 30) 1634 (la 
27 apr. — instalarea la Iaşi) - 3 apr. 1653. 
GHEORGHE ŞTEFAN, boier moldovean, 3 
apr. 1653 - 28 apr. 1653. 

VASILE LUPU, 28 apr. 1653-8 iul. 1653; 
m. finele lui mart. 1661, la Constantino¬ 
pol; ° m-rea Trei Ierarhi (Iaşi). 

OHEORGME ŞTEFAN, X iul. 1653 - 3 
mart. 165X; m. 1668 (după 11 ian.) la 
Stettin; o m-rea Caşin (jud. Bacău). 
GHEORGHE CHICA. 3 mart. 1658-2 nov. 
1650. 

CONSTANTIN ŞERB AN BASARAB, 2 nov. 
-21 nov. 1659 

STEFANIŢA LUPU, fiul lui Vasile Lupu, 
21 nov. 1659 17 ian. 1661. 

CONSTANTIN ŞERBAN BASARAB, 17 
ian. 1661 febr. (înainte de 17) 1661. 
ŞTEFÂNIŢÂ LUPU. febr. (înainte de 17) 
1661 m. 19 sept. 1661; o m-rea Trei 
Ierarhi (laşi). 

EUSTRATIE DABIJA, boier moldovean, 
sept. (după 19) 1661 - m. li sept. 1665; 
a m-rea Bîmova 

GHEORGIIE DUCA. boier moldovean, de 
origine grec, ginere al doamnei lui Eus- 
tratie Dabija. sept. (după 11) 1665 - mai 
(după 21) 1666. 

ILIAŞ ALEXANDRU, fiul lui Alexandru 
Iliaş, mai (după 21) 1666 - nov. (după 8) 
1668. 

GHEORGIIE DUCA, nov. (după 8) 1668 - 
10 aug. 1672. 

ŞTEFAN PETRICEICU, boier moldovean, 
10 aug. 1672 nov. 1673. 

DUMITRASCU CANTACUZINO, din Can- 
tacuzinii de la Constantinopol, nov. 1673. 
ŞTEFAN PETRICEICU, dec. 1673 - febr. 
(după 22) 1674. 

DUMITRASCU CANTACUZINO, febr. 
1674 - nov. (înainte de 10) 1675. 
ANTONIE RUSET, boier moldovean de 
origine greacă, 10 nov. 1675-nov. 1678. 
GHEORGIIE DUCA, nov. (după 28) 1678 

- 25 dec. 1683; m. 31 mart. 1684, la L’vov. 
ŞTEFAN PETRICEICU, 25 dec. 1683 - 
mart. 1684. 

DUMITRAŞCU CANTACUZINO, 29 ian. 
1684 (numirea) - 15 iun. 1685; m. la Con- 
stantinopol. 

CONSTANTIN CANTEMIR, 15 iun. 1685 

- m. ! 8 mart. 1693; <=» m-rea Miera, la rîul 
Milcov. 


DIMITRIE CANTEMIR, fiul Iui Constantin 
Cantemir, 19 mart. 1693 - 8 apr. 1693. 
CONST. DUCA (DUCULEŢ), fiul lui 
Gheorghe Duca, 8 apr. 1693 - 8 dec. 1695. 
ANTIOH CANTEMIR, fiul lui Constantin 
Cantemir, 8 dec. 1695 - 14 sept. 1700. 
CONSTANTIN DUCA, 14 sept. 1700-15 
iun. 1703. 

CĂÎMĂCĂN1A LUI IOAN BUHUŞ, mare 
logofăt, 15 iun. 1703 - sept. 1703. 

MIHAI RACOVIŢÂ, boier moldovean, 
sept. 1703 - 12 febr. 1705 
ANTIOH CANTEMIR, 12 febr. 1705 - 20 
iul. 1707. 

MIHAI RACOVIŢÂ, 20 iul. 1707 - 17 oct. 
1709. 

CÂ1MÂCĂM1A LUI IOAN BUHUŞ, mare 
logofăt, 17 oct. 1709-25 ian. 1710. 
NICOLAE MAVROCORDAT, strănepot de 
soră al lui Alexandru Iliaş, 6 nov. 1709 
(intră în Iaşi la 25 ian. 1710) - 23 nov. 
1710 (sosirea firmanului de mazilire î 
laşi). 

DIMITRIE CANTEMIR, 18 nov. 1710-11 
iul. 1711 (pleacă din laşi în Rusia la 16 
iul.); m. 21 aug. 1723 la Dimitrovca (Ru¬ 
sia); a în „biserica de jos” a rn-rii greceşti 
din Moscova; reînhumat la Trei Ierarhi 
(Iaşi), 1935. 

CĂIMĂCĂMIA LUI LUPUCOSTACHI vor¬ 
nic, MAXUT postelnic şi ANTIOH JORA 
hatman, 1 aug. 1711 - 9 sept. 1711. 
CĂIMĂCĂMIA LUI GHEORGHE APOS¬ 
TOL biv vel vistier, 10 sept. 1711 - 26 
sept. 1711. 

NICOLAE MAVROCORDAT, 26 sept. 1711 
(intră în Iaşi la 8 nov.) - 25 dec. 1715. 
CAIMACAM; IOAN MAVROCORDAT 
dragoman, 26 sept. - 8 nov. 1711. 

MIHAI RACOVIŢÂ, nepot de vară al lui 
Şerban Cantacuzino, 25 dec. 1715 - 25 
sept. 1726 (sosirea firmanului de mazilire 
în laşi). 

GRIGORE AL II-LEA GHICA, nepot de fiu 
al lui Grigore Ghica, fostul domn, 26 sept. 
1726 - 5 apr. 1733 (firmanul de strămutare 

în Ţara Româneasca soseşte în Iaşi la 13 
apr.; la 23 apr. domnul părăseşte laşii). 
CONSTANTIN MAVROCORDAT. 5 apr. 
1733 - 16 nov. 1735. 

GRÎGORE AL 1I-LEA GHICA. 16 nov. 1735 
- 3 sept. 1739. 

în timpul războiului austro-niso-turc din 
1736-1739, tntpele ruseşti au operat pe 
teritoriul Moldovei sub conducerea gene¬ 
ralului Munich (3 sept. - oct. 1739). 
GRÎGORE AL II-LEA G1UCA, oct. 1739 - 
13 sept. 1741 (sosirea firmanului de 
mazilire în laşi). 

CONSTANTIN MAVROCORDAT, sept. 
(înainte de 3) 1741 - 20 iul. 1743 (sosirea 
firmanului de mazilire în laşi). 

IO AN MAVROCORDAT. fiul lui Nicolae 
Mavrocordat. 20 iul. 1743 - mai 1747. 
GRÎGORE AL ll-LEA GHICA, mai i 747 
apr. 1748. # 

CONSTANTIN MAVROCORDAT, apr. 
1748 - 20 aug. 1749. 

CONSTANTIN RACOVIŢÂ, 20 aug. 1749 
-22 iun. 1753. 

MATEI GHICA, fiul lui Grigore al Il-lea 
Ghica, 22 iun. 1753 - 8 febr. 1756. 
CONSTANTIN RACOVIŢÂ, 8 febr. 1756 - 
2 mart. 1757. 

SCARLAT GHICA, fiul lui Grigore al Il-lea 
Ghica, 2 mart. 1757 - aug. (înainte de 3) 
1758. 

IO AN TEODOR CALLIMACHI, de origine 
moldoveana: Călmaşul, aug. (înainte de 3) 
1758-mai (înainte de 28) 1761, 
GRIGORE CALLIMACHI, fiul lui loan 
Teodor Caliimachi, mai (înainte de 28) 
1761 - 18 mart. 1764. 

GRIGORE AL IIJ-LEA GHICA, nepot de 
frate al lui Grigore al Il-lea Ghica, 18 
mart. 1764 - 23 ian. 1767. 

GRIGORE CALLIMACHI, 23 ian. 1767 - 
3 iun. 1769; m. 28 aug. 1769, Ia Constan- 
tinopol. 

CONSTANTIN MAVROCORDAT, 18 iun. 

1769 - m. 4 dec. 1769. 


în războiul ruso-turc din 1768 1774, tru¬ 
pele ruseşti au operat pe teritoriul Moldo¬ 
vei (27 sept. 1769 - sept. 1774). 
GRIGORE AL III-LEA ALEXANDRU 
GHICA, sept. 1774 (sosirea firmanului de 
numire la laşi. Ia 28 sept.) - m. 1 oct. 
1777; o bis. Sf. Spiridon (Iaşi). 
CONSTANTIN MORUZI. de origine grea¬ 
că, 30 sept. 1777 29 mai 1782. 

ALEXANDRU MAVROCORDAT I, zis şi 
DEL1-BE1 (Prinţul nebun), fiul lui Constan¬ 
tin Mavrocordat, 29 mai 1782 1 ian. 

1785. 

ALEXANDRU MAVROCORDAT 11, zis şi 
FIRARIS (Fugarul), fiul lui loan Mavro¬ 
cordat, 1 ian. 1785 3 dec, 1786. 

ALEXANDRU IPSILANTI, fostul domn 
muntean, dec. 1786 (intră în laşi la 15 
ian. 1787) -8 apr. 1788. 

MANOLE (EMMANUEL) GIANI-RUSET. 
mai 1788 (intră în laşi la 7 iul. 1788) 
mart. 1789. 

A. 

In războiul ruso-auslro-turc din 1787 1792, 
trupele austriece au operat pe teritoriul 
Moldovei (1787 - 24 iul. 179L dala păcii 
de la Şiştov), în paralel cu armatele ruseşti 
(oct. 1788 - 29 dec. 1792, data păcii de 
Ia Iaşi). 

ALEXANDRU MORUZI, fiul lui C. 
Moruzi, mari. 1792 - 30 dec. 1792. 
MIMAI SUŢU, 30 dec. 1792-25 apr. 1795. 
ALEXANDRU CALLIMACHI. 25 apr. 1795 
- 7 mart. 1799. 

CONSTANTIN IPSILANTI, fiul lui Alexan¬ 
dru Ipsilanti, 7 mart. 1799-28 iun. 1801. 
ALEXANDRU SUŢU, fiul lui Nicolae Şuţii. 
28 iun. 1801 - 19 sept. 1802. 
ALEXANDRU MORUZI, 19 sept. 1802 - 
12 aug. 1806. (Pînâ la intrarea în Iaşi, sînt 
caimacami logofătul Iordache Canla şi 
alţi boieri: 10 sept. 1802 -28 oct. 1802). 
SCARLAT CALLIMACHI, fiul lui Alexan¬ 
dru Caliimachi, 12 aug. 1806 - 3 oct. 
1806. 

ALEXANDRU MORUZI, 5 oct. 1806 (data 
firmanului de numire) - 7 mart. 1807. 

ALEXANDRU HANGERL1U. 7 mart. 1807 
24 iul. 1807. 

SCARLAT CALLIMACII!, 24 iul. 1807 - 
1 iun. 1810 (nu ocupă efectiv tronul). 
CAIMACAMI: IORDACIII RUSET-ROZ- 
NOVANU: 7-31 dec. 1806; mitropolitul 
VEN1AMIN COSTAC1H şi boieri: 1 ian. 
1807 26 iul. 1812. 

SCARLAT CALLIMACIII, 27 aug. 1812 - 
20 iun. 1819. 

CÂIMÂCÂMIA postelnicilor MÂNU şi 
R1ZO, 20 iun. 1819 nov. 1819. 

MIMAI SUŢU. nepot de fiu al lui Mihai 
Suţu, fostul domn, 12 iun. 1819 (data fir¬ 
manului de numire) - 29 mart. 1821. 
CÂIMÂCÂMIA mitropolitului VENIAMÎN 
COSTAC1II, 29 mart. 182! - mai 1821. 
ETER IA condusă de Alexandru Ipsilanti, 
nepotul de fiu al voievodului cu acelaşi 
nume. 

CÂIMÂCÂMIA lui ŞTEFAN VOGOR1DI, 
febr. 1821 (instalat efectiv în toamna lui 
1821) 10 iul. 1822. La 16 mai 1821 tru¬ 

pele otomane au intrat în Moldova pen¬ 
tru a reprima Eteria; ele s-au retras în iulie 
1822. 

IONIŢÂ SANDU STURZA, boier moldo¬ 
vean. 9 iun. 1822 23 apr. 1828. 

în timpul războiului ruso-turc, izbucnit în 
1828, trupele ruseşti au stat şi în Moldova, 
pînâ în apr. 1834. în acest răstimp, 
administraţia a fost condusă de generalul 
Pahlen(i febr. 1828 - nov. 1829), urmat 
de generalul Pavel Kiseleff (nov. 1829- 
apr. 1834, vicepreşedintele pentru Mol¬ 
dova. Mineiaki. apoi Mirkovici). 

MIHAI STURZA, apr. 1834 - iun. 1849. 
GRIGORE ALEXANDRU GHICA, mai 
1849 (firmanul de numire); ia tronul la 2 
oct. 1849 18 oct. 1853. 

a 

In timpul războiului Crimeii, trupele ru¬ 
seşti au intrat în Moldova la 18 oct. 1853 
şi s-au retras la 4 sept. 1854; au fost ur¬ 


mate de armatele otomane şi apoi de cele 
austriece (7 aug, 1854 - 13 mart. 1856). 
GRIGORE ALEXANDRU GHICA, 2 oct. 
1854-26 iun. 1856. 

CONSILIUL ADMINISTRATIV EXTRA¬ 
ORDINAR, 3-10 iulie 1856. 
CĂIMĂCĂM1A LUI TEODOR BALŞ, 11 
iul. 1856-m. 17 febr. 1857. 
CÂIMÂCÂMIA LUI NICOLAE VOGO- 
R1DE, 17 febr. 1857-oct. 1858. 
CÂIMÂCÂMIA DE TREI: ŞTEFAN CATAR- 
GIU (Ia 20 oct. se retrage şi este urmat de 
I. A. CANTACUZINO), VAS1LE STURZA 
şi ANASTASIE PANU, oct. 1858 -6 ian. 
1859. 

ALEXANDRU IOAN CUZA, ales la 5 ian. 
1859. 

Voievozii, vicevoicvozii, principii şi 
guvernatorii Transilvaniei 

Voievozii şi vicevoievozii: 

GELOU (GELU), „dux Blacorum** şi „dux 
ultrasilvanus“, 896. 

MENUMORUT, în Crişana, 896. 

GLAD, în Banat, 896. 

AIITUM, în Banat, 1008-1018. 

KEAN, „dux 1 * în sud-estul Transilvaniei, 

1020. 

MERCUR1US„princeps“, II03,1111-1113. 
LEUSTACHIUS (Eustachius) voivoda 1 , 
1176. 

LEGFORUS, 1199-1200, 

ETH, 1200. 

GYULA (Iula); e şi comite de Alba tran¬ 
silvană, 1201. 

BENEDICT, fiul iui Conrad, 1202-1206. 
SMARAGD, 1206. 

BENEDICT (Windelik), a doua oară, 
1208-1209. 

M1HAIL, 1209-1212. 

BERTOLD DE MERANIA (e şi arhiepis¬ 
cop de Kalocsa), 1212-1213. 


1 Prima menţiune a titlului dc „voievod 4 * al Transilvaniei. Acest titlu sc subînţelege la toţi 
cci următori. 

NICOLAE L 1213. 

GYULA (lula) a doua oară: (e şi comite de 
Szolnok), 1214. 

SIMÎON. 1215. 

1P6TH (Ipolit), 1216-1217. 

RAFAIL (Rafain, Rafoin), 1217-1218. 
NEUKA (Nevke, Leuka), 1219-1221. 
PAUL, fiul lui Petru, 1221-1222. Vice: 
BOCHA. 

MIHAIL, a doua oară, 1222. 

POUŞA (Poşa). fiul lui Soulum sau Soly- 
om, 1227-cca 1231. 

GYULA, fiul lui Eustachius, din neamul 
Râtot, 1230-1233. 

DIONISIE, fiul lui Dionisie, 1233-1234. 
ANDREI, fiul Iui Serafin, 1235. 

POUŞA (Poşa), a doua oară, 1235 - 21 
mart. 1240. 

LAURENŢIU, 1242-1252; e şi comite de 
Wolkow, 1251-1252. 

ERENY (Ernye, Imerius), din neamul 
Akos, 1261. 

ŞTEFAN, fiul regelui Bela al IV-lea, 
este „dux Transilvaniae", 1257-1258, 
1260-1270. 

LADISLAU I, din neamul Borşa; e şi 
comite de Szolnok, 3 mai 1263-1264; şi 
NICOLAE II, din neamul Geregye, 1263, 
3 iun. <1267> - 1270. 

MATEI, din neamul Csâk, 13 iun. 1270 - 
3 aug. 1272. 

NICOLAE, din neamul Geregye, a doua 
oară, sept. 1272 - 14 mai 1273. 

IOAN, 12 mai 1273-29 mai 1273. 
NICOLAE, din neamul Geregye, a trei 
oară, 7 iun. 1273 - 24 sept. 1274. 

MATEI, din neamul Csâk, a doua oară, 
1273 -27 iul. 1275. 

LADISLAU II, din neamul Borşa, ultima 
jumătate a lui 1275. 

UGRIN, din neamul Csâk, 2 dec. 1275 - 
mijlocul Iui 1276. 

MATEI, din neamul Csâk, a treia oară, 9 
aug. 1276- 13 oct. 1277; m. 1284. 
NICOLAE, fiul Iui Mauriciu din neamul 
Pok; e şi jude al curţii regale, 10 noiem¬ 
brie-dec. 1277. 


FINTA, din neamul Aba, 6 nov. 1278 - 13 
mart. 1279. 

Vice: ROBIN, fiul comitelui Hermann. 
1278. 

ŞTEFAN, fiul lui Tekes, 1280. 

ROLAND (Lorand), din neamul Borşa, 19 
mai 1282. 

Vice: NICOLAE, 1282. 

APOR (Opor), din neamul Pecz, 1283. 
ROLAND, a doua oară, 1 ian. 1284 - 13 
ian. 1285. 

ROLAND, a treia oară, 8 iun. 1288 - 11 
iul. 1293. 

Vice: LADISLAU, 8 iun. 1288 - 8 mai 
1291; locţiitorul acestuia 
COMITELE BENEDICT, 8 mai 1291 
LADISLAU, din neamul Kân, 1294 sau 
sept. 1295-1315. 

Vice: 

1. IOAN, 18 iun. 1296 

2. EHELLEUS (Clielleus, Achilieus), Hui 

* 

lui Ehelleus de Trăscău, din neamul Akos, 

9 iun. 1303 - 13 iul. 1314. 

NICOLAE, fiul lui Mauriciu, a doua oară, 
1 aug. 1315-1318. 

DOJA DE DEBREŢIN, fiul lui Andrei; e şi 
comite de Szolnok şi ,jude delegat de 
rege“ pentru comitatele Bihor, Szabolcs, 
Szolnok şi Crasna, 12 iun. 1318-25 nov. 
1321. 

Vice: 1. NICOLAE, 19 febr. 1320-1 mart. 
1320. 

2. EHELLEUS de Trascău, a doua oară, 6 
mai 1321 - 13 iul. 1321. 

TOMA DE SZECSENY, 18 apr. 1322 -27 
aug. 1342; m. 18 sept. 1354. A fost şi 
comite de Sibiu (14 ian. 1324 - 9 febr. 
1325), comite de Arad (1330), locţiitor al 
marelui vistier (1339-1341). 

Vice: 

1. MIHAI, 20 apr. 1325 - 28 apr. 1330. 

2. SIMION, 26 iul. 1333-1336. 

3. PETRU, 18 iun. 1337 - I aug. 1342. 

4. PETEU (Peto, zis Omis ex protonotar), 

10 dec. 1337- 1 aug. 1340. 

NICOLAE de Siroka, din neamul Aba, 12 
noiembrie 1342 - 15 iun. 1344. 

Vi ce: LADÎSLAU, 9 febr. 1343 - 4 iul. 
1344. 

ŞTEFAN, Fiul lui Laţe (Lackfi) de 
Kerekegyhăz, vara 1344 - 3 nov. 1350; ni. 
1353. 

Vi ce: PETRU DE OARDA sau de Iara, fiul 
lui Mihail, 13 dec. 1344, 1350. 

TOMA, fiul lui Petru, din neamul Csor, 3 
febr. 1351 9 mai 1351. 

Vi ce: EGIDIU, 30 mart. 1351 - 22 mart. 
1352. 

NICOLAE KONTII, fiul lui Laurenţiu, 6 
dec. 1351 21 mart. 1356. 

Vice: ŞTEFAN (Ravasz), 22 august 1352 
- 13 iun. 1356. 

ANDRF.I LACKFI (fiul lui Laţe) fratele lui 
Ştefan, 6 apr. 1356 27 sept. 1359; m. 

finele lui 1359. 

Vice: DOM IN IC, zis Machka, 20 iun. 1356 
3 sept. 1359. 

D10N1S1E LACKFI, fiul lui Ştefan; e şi 
comite de Szolnok, jude al curţii regale 
(1360), căpitan de Vidin, comite de Timiş, 
17 noiembrie 1359 - 30 ian. 1367. 

Vice: PETRU DE OARDA, a doua oara, 13 
dec. 1359; e şi castelan de Haţeg, l iun. 
1360, finele lui 1368 sau începutul lui 
J 369. 

NICOLAE LACKFI, fratele lui Dionisie, 
12 mart. 1367 - 17 nov. 1368; in. finele 
lui 1368 sau începutul lui 1369. 

EMER1C LACKFI, fratele lui Nicolae, 17 
febr. 1369 29 sept. 1372; m. 1375. 

Vice: IOAN LEPEŞ, 23 iun. 1369-12 aug. 
1372. 

ŞTEFAN LACKFI, fratele lui Emeric, I 
febr. 1373 -9 apr. 1376; ni. 1397. 

Vice: LADÎSLAU, fiul lui Ugrin, 1 ian. 
1373 -8 mai 1375. 

LADÎSLAU, fiul Iui Desev de Losoncz, 
din neamul Tornay, 21 iun. 1376 - 2 
decembrie 1391. 

Vice: 

L IOAN TEMEŞ, 2 nov, 1376-19 aug. 
1385. 

2. ŞTEFAN FRANK (Franch), 14 ian. 1386 
- 7 febr. 1386. 


3. IOAN TEMEŞ, a doua oară, 8 mai 1386 
-27 iun. 1389. 

4. LADÎSLAU, 8 nov. 1390 - febr. 1392. 
EMERIC BEBEK (Bubek) I, din neamul 
Âkos, 4 mart. 1392 - 15 sept. 1393. 

Vice : BARTOLOMEU, 6 oct. 1393 -9 
noiembr. 1393. 

FRANK DE SZECSliNY, fiul lui Konya, 6 
oct. 1393 - 14 sept. 1395. 

Vice: PETRU, fiul lui Gheorghe de Vereb, 
22 mart. 1394 - 26 sept. 1395. 

STIBOR DE STIBORICZ; e şi comite de 
Pojon şi domn al căii Vaag, 9 oct. 1395 - 
8 apr. 1401. 

Vice : 

1. IOAN, fiul lui Petru de Oarda, 27 ian. 
1396-11 oct. 1396. 

2. IOAN DE SWERCH (Strich), 6 dec. 1396 
-24 ian. 1401. 

NICOLAE CSÂKI şi NICOLAE MARCZA- 
LI, amîndoi fraţii, fiii lui Ştefan Csâk, 
comiţi de Szolnok şi de Timiş, juzi ai 
cumanilor 1401 - 14 mai 1403. 

Vice: MIHAIL, 21 aug. 1401 - 24 aug. 
1401. 

IOAN TAMÂSI, fiul lui Henric, şi IACOB 
LACKFI de Santău, 16 oct. 1403 - 14 dec, 
1409. 

Vice: 

1. LAURENŢIU, fiul lui Csâk, şi ŞTEFAN 
DE NĂDAB, 2 mai 1402 - 3 iul. 1403. 

2. LADÎSLAU DE NADAN şi PETRU DE 
STRIGH, 7 iun. 1404 - 6 aug. 1406. 

3. IOAN DE DĂBÎCA şi PETRU DE 
STRIGH, cca 16 nov. 1406- 13 iun. 1408. 

4. IOAN DE DĂBÎCA, 20 mart. 1408 - 
1409. 

5. IOAN DE DĂBÎCA şi IOAN GEREB 
(GREB) DE METIŞ (Mâitonfalva), 1408 
- 1409. 

STIBOR DE STIBORICZ, a doua oară, 6 
febr. 1410-10 ian. 1414. 

Vice: LADÎSLAU DE NĂDAB, 28 ian. 1410 
-30 mai 1415. 

VOIEVODATUL VACANT, 24 iul. 1414, 
10 oct. 1414. 

NICOLAE CSÂKI, a doua oară. 13 ian. 
1415 - înainte de 6 mai 1426. 
bice: LORAND l£pES. 17 oct. 1415-2 
sept. 1436; e şi comite de Tîrnava 
(Kykellev) la 23 iul. 1434. 

LADISLAU CSÂKI, fiul lui Nicolae. 22 
sept. 1426-20 nov. 1435. 

LADISLAU CSÂKI şi PETRU CSEH 
(Cheeh), 20 apr. 1436- 16 apr. 1437. 
bice: LORAND LEPES şi DUMITRU DE 
PAN (Paan), 28 ian. 1437 - 14 oct. 1437. 
PETRU CSEH, a doua oară, 1437 - 1438. 
llce: LORAND LEPES, 1437-1438. 
DESIDERIU DE LOSONCZ. 1438 - 5 mai 

1440. 

Vice: NICOLAE DE OCNA SIBIULUI, 
1439-1440. 

LADISLAU JAKCS, 13 ian. 1441. 
tfce: NICOLAE DE OCNA SIBIULUI, PE¬ 
TRU SZERECSEN şi LADISLAU BUZLAI, 

1441. 

IANCU DE HUNEDOARA: e şi comite al 
secuilor şi comite de Timiş; locţiitor şi 
căpitan general al regatului Ungariei 
(1445); ban de Severin şi căpitan al Bel¬ 
gradului (1446); guvernator al Ungariei 
(de la 1446), şi 

NICOLAE DE UJLAK: e şi ban de Maciva, 
comite al secuilor etc., voievozi amîndoi, 
7 mart. 1441 - 1446. 

GUVERNATORI': 

1. LORAND LEPES (fost vicevoievod) 
1444. 

2. LORAND LEPES şi IOAN GER£B DE 
VINGARD, 1445. 

Vice: 

I. NICOLAE DE OCNA SIBIULUI şi PAN- 
CRATIU DE DINDELEAG, 1441-1444. 2. 
GHEORGHE CSUPOR de Monoszlo, 1443. 
EMERIC BEBEK II de Pelsocz, 1446 - 
1448. 

Vice : 

I. GRIGORE BODO şi NICOLAE DE 
OCNA SIBIULUI, 1444. 


2. aceiaşi şi LADISLAU BUZLAI, 1445. 

3. NICOLAE DE OCNA SIBIULUI şi 
MARCU DE MEREPEA, 1446. 

4. MARCU DE IIEREPEA, ŞTEFAN DE 
JANOSSY şi GHEORGHE DE BALA. 1447. 
EMERIC BEBEK II şi NICOLAE DE UJLAK 
(ultimul, a doua oară), 4 apr. 1447. 
EMERIC BEBEK II şi IANCU DE HUNE¬ 
DOARA, 2 mai 1448. 

Vice: 

1. MARCU DE HEREPEA, NICOLAE ERDE- 
LYI DE SINTEREAG şi GHEORGHE DE BA¬ 
LA, 1448. 2. MARCU DE HEREPEA şi 
GHEORGHE DE BALA, 1448 1449. 
NICOLAE DE UJLAK, a treia oară, şi IOAN 
DE ROZGONY, 1450-1457 
Vice: 

1. MARCU DE HEREPEA şi MIHAIL DE 
DORMÂNHAZA, 1449-1450. 

2. MARCU DE HEREPEA şi GHEORGHE, 
fiul lui Rikalf de Tarko, 1450. 

3. GHEORGHE, fiul lui Rikalf de Tarko, 
1451-1452. 

4. GHEORGHE, fiul lui Rikalf de Tarko şi 
BRANISLAU DE SLIBO, 1452-1456. 

5. GHEORGHE, fiul lui Rikalf de Tarko şi 
ŞTEFAN KEMENY de Mănâstireni, 
1456-1458. 

SEBASTIAN şi IOAN DE ROZGONY. 
1458-1460. 

„Căpitan suprem al părţilor Transilvaniei 14 : 
IOAN GERfiB DE VINGARD, 1458-1459. 
Guvernator MIHAILSZILÂGYl, 1460-1461. 
Vice: 

1. SIGISMUND DE SÂRTVÂNY şi IOAN 
FARCAŞ DE MIERCUREA, 1459. 

2. SIGISMUND DE SÂRTVÂNY şi BENE- 
DICT GEBHARD, 1460. 

SEBASTIAN DE ROZGONY şi NICOLAE 
DE UJLAK, ultimul, a patra oară, 1460. 
SEBASTIAN DE ROZGONY şi LADISLAU 
DE KANIZSA, 1460. 

Vice : BENEDICT GEBHARD şi GHEOR¬ 
GHE SZENTIVÂNYI 1461-1462. 


1 Ţineau locul voievozilor, cînd aceştia lipseau din Transilvania; nu sînt totuna cu vicevoic- 
voziiî 

NICOLAE DE UJLAK. a cincea oară, şi 
IOAN PONGRÂCZ DE DINDELEAG, 
1462 1465. 

Vicc: NICOLAE (SENIOR) DE OCNA SIBI¬ 
ULUI, a doua oară, şi $TEFAN ERDELYI, 
1462- 1465. 

SIGISMUND şi IOAN DE SZENTGYORGY 
(„de Saneto Georgio“) şi BERTHOLD 
ELLERBACÎI, 1465 1467. 

Vicc: NICOLAE DE OCNA SIBIULUI şi 
LADISLAU DE NÂDÂŞTIA, 1465. 

IOAN PONGRÂCZ, a doua oară, şi NICO¬ 
LAE CSU POR DE MONOSZLO, 1468-1472. 
Vicc: 

1. IOAN DENESI şi LADISLAU DE 
NÂDÂŞTIA. 1466-1467 

2. IOAN REDEY şi DOMINIC BEŢIILEN, 
1468-1472. 

3. IOAN DE WARADINO, 25 iun. 1472. 
BLASIU MAGYAR, 1473-1475. 

Vicc: 

1. PETRU KIS, 1475. 

2. DOMINIC BETHLEN, a doua oară, 
1475 1477 

IOAN PONGRÂCZ, a treia oară, 1476. 
PETRU GEREB DE VINGARD, 1478-1479. 
Vicc: ANTONIE DE CIIENDOU (Kendi), 
1477 1479. 

ŞTEFAN BÂTHORI I; e şi judele curţii 
regale, 1479 1493. 

Vicc: 

1. ŞTEFAN IIORVATII, 1482. 

2. IOAN VERBOCZY, 1483-1484. 

3. LAZÂR ZSOLDOS, 1486. 

4. ŞTEFAN DE TILEAGD, 1487-1493. 
LADISLAU DE LOSONCZ şi BAR- 
TOLOMEU DRÂGFI, 1493-1495. 

Vicc: GHEORGHE DOBAI, 1495. 
BARTOLOMEU DRÂGFI, 1495-1499. 
Vice: ŞTEFAN DE TILEAGD, a doua oară, 
1495-1498. 

PETRU DE SZENTGYORGY şi DE BOZIN, 

1499 - toamna 1510. 

Vice: 

1. PETRU SIKLOSI, 1500. 

2. LEONARD BARLABÂSSY DE 1DRIFA- 
1A, 1501-1525. 


3. PAUL MAGYl (de Magh), 1502. 

4. BENEDICT DE THUR şi LADISLAU 
SCHERTINGER, 27 iun. 1505. 

5. LADISLAU SCHERTINGER, 1506-31 
mart. 1508. 

IOAN ZÂPOLYA, 1510-1526, apoi rege 
al Ungariei, 1526-1540. 

Vice: 

1. NICOLAE TUR6CZI, 1512-1516. 

2. NICOLAE HAGYMÂS DE BEREGSĂU, 
1517-1519. 

3. ŞTEFAN SZANISZL6FI BÂTHORI, 
1521-1522. 

4. ŞTEFAN TOMORI DE CSUCS, 
1523-1526. 

PETRU DE PERENY, 1526-1529. 

Vice: NICOLAE MACEDONIUS, 1527. 
ŞTEFAN BÂTHORI II, 1529-1530. 

Vice: 

1. ALEXA BETHLEN, 1530. 

2. NICOLAE DE TILEAGD, 1531. 
EMERIC CIBAK, episcop de Oradea, 
guvernator, 1533-1534. 

ŞTEFAN MAILAT, 1534-1539. 

Vice: FRANCISC KENDI, 1534. 

ŞTEFAN MAILAT şi EMERIC BALASSA, 
1539-1540. 

Voievodatul vacant, 1541-1551. 

IOAN SIGISMUND ZÂPOLYA, „rege ales 41 
al Ungariei, 1540-1551, 15 sept. 1556 (cu 
regina Isabella, mama sa); 1559 - 14 mart. 
1571. 

GHEORGHE MARTINUZZI, guvernator, 
1541 -m. 17 dec. 1551. 

ANDREI BÂTHORY, 1 apr. 1551 - 1553. 
ŞTEFAN DOB6 şi FRANCISC KENDI, vara 
1553-1556. 

ŞTEFAN BÂTHORI, 25 mai 1571 - 1575. 

Principii Transil vcutiei: 

ŞTEFAN BÂTHORY, 1575-1583; de la 14 
dec. 1575 şi rege al Poloniei - m. 12 dec. 
1586. 

CRISTOFOR BÂTHORY, fratele lui Ştefan, 
1576-m. 27 mai 1581. 



310 LISTE CRONOLOGICE 


SIGISMUND BÂTHORY. fiul lui Cristofor, 
mai 1581 - 1597. 

COMISARII împăratului Rudolf al II-lea, 

1598. 

MARIA CRISTIERNA, soţia lui Sigismund 
Bâthory. 19 apr. 1598 -22 aug. 1598. 
SIGISMUND BÂTHORY, a doua oară. 22 
aug. 1598 - mart. 1599. 

ANDREI BÂTHORY, vărul lui Sigismund, 
mart. 1599 - 28 oct. 1599; m. 31 oct. 

1599. 

MIHA1 VITEAZUL, 18/28 oct. 1599 - 
sept. 1600 (în hrisoavele sale se intit¬ 
ulează „domn al Ţării Româneşti, al 
Ardealului şi a toată Ţara Moldovei"; 
împăratul Rudolf îl considera drept „căpi¬ 
tan general şi consilier, locţiitor" al său 
în Transilvania). 

SIGISMUND BÂTHORY, a treia oară, 
1601. 

MIHAI VITEAZUL şi BASTA (general 
imperial) 1601 -9/19 aug. 1601 (moartea 
lui Mihai). 

SIGISMUND BÂTHORY, a patra oară, 3 
febr. 1601 -1602, m. 1613. 

COMISARII împăratului Rudolf al 11-lea 
şi generalul BASTA, 1602-1603. 

MOISE SZEKELY (Secuiul), mai 1603 - 
17 iul. 1603. 

COMISARII împăratului Rudolf al II-lea 
şi generalul BASTA, din nou, 1603 - apr. 

1604. 

ŞTEFAN BOCSKAI, 1604-29 dec. 1606. 
SIGISMUND RÂKOCZI 1606 - 4 mart. 
1608 (renunţă la tron); m. 5 dec. 1608. 
GABRIEL BÂTHORY, 7 mart. 1608 - 27 
oct. 1613. 

GABRIEL BETHLEN, 23 oct. 1613 - m. 
15 nov. 1629. 

CATERINA DE BRANDENBURG, 16 nov. 
1629 -28 sept. 1630. 

ŞTEFAN BETHLEN, 1630. 

GHEORGHE RÂKOCZI I, 1 dec. 1630-m. 

11 oct. 1648. 

GHEORGHE RÂKOCZI AL II-LEA, fiul 
precedentului, II oct. 1648-7 iun. 1660. 
FRANCISC RUNDEI, 1657-1658. 


ACATIU BARCSAI, 23 aug. 1658 31 

dec. 1660. 

IOAN KEMtNY, 1 ian. 1661 - m. 22 ian. 
1662. 

MIHAI APAFII, 14 sept. 1661 -m. 15 apr. 
1690. 

EMERIC TOKOLY, 8 iun. 1690 - 1691; 
m. 13 sept. 1705. 

FRANCISC RÂKOCZI AL II-LEA, 8 iul. 
1704 - 1711; m. 8 apr. 1735. 


Guvernatorii Transilvaniei : 

GHEORGHE BANFFY, conte, 7 febr. 1691 
- m. 15 nov. 1708. 

ŞTEFAN HALLER, conte, preşedintele de¬ 
putăţiei ţârii, 10 aug. 1709 m. 2 mai 
1710. 

ŞTEFAN WESSELENY1, baron, preşedin¬ 
tele deputăţiei ţării, 2 mai 1710 31 mai 

1713. 

SIGISMUND KORNIS, conte, 31 mart. 
1713 - m. 15 dec. 1731. 

ŞTEFAN WESSELENYI. preşedintele 
deputăţiei ţării, a doua oară 1731-1732 
(a doua oară). 

FRANCISC ANTON WALLIS, conte, 
preşedintele guvernului, iul. 1732 - iul. 
1734;m. 1737. 

IOAN HALLER, fiul lui Ştefan Haller, 
conte, 2 dec. 1734 - 18 oct. 1755. 
FRANCISC VENCESLAV WALLIS. văr cu 
Francisc Anton Wallis, conte, preşedin¬ 
tele guvernului, dec. 1755 - 6 iul. 1758; 
m. 1770. 

LADISLAU KEMENY, conte, preşedintele 
guvernului, 6 iul. 1758 - 7 mai 1762; m. 
8 dec. 1774. 

ADOLF BUCCOW, baron, preşedintele 
guvernului, 7 mai 1762 -m. 18 mai 1764. 
ANDREI HADIK, conte, preşedintele 
guvernului, 21 iul. 1764 - 20 oct. 1767; 
m. 12 mart. 1790. 

CAROL O’DONELL, conte, preşedintele 
guvernului, 14 dec. 1767-28 sept. 1770; 
m. 26 mart. 1771. 

MARIA-IOSIF AUERSPERG, conte, 13 ian. 
1771 “6 iul. 1774; m. 15 ian. 1806. 
SAMUILBRUKF.NTHAL. baron, preşedin¬ 
tele guvernului, 6 iul. 1774- 16 iul. 1777; 
guvernator: 16 iul. 1777 - 9 ian. 1787; 
m. 9 apr. 1803. 

GJIEORGIIF BANFFYII, conte, preşedintele 
guvernului, 9 ian. 1787 - m. 5 iul. 1822. 
IO AN JOSIKA, baron, preşedintele guver¬ 
nului, II sept. 1822 15 oct. 1834; m. 16 

mai 1843. 

FFRDINAND D’ESTF. arhiduce, preşedin¬ 
tele guvernului, 6 febr. 1835 - 30 aprilie 
1837; m. 5 nov. 1850. 

IOAN KORNIS, conte. 5 oct. 1838-m. 15 
aug. 1840 

IOSIF TFLFKI. conte, 8 ian. ! 842 - 14 nov. 
1848; m. 16 febr. 1855. 

FMFRIC MIKO, conte, preşedintele guver¬ 
nului, 14 nov 1848 22 dec. 1848. 

LUDOVIC WOllLGFMUTll, baron, 11 iul. 
1849- 24 febr. 1851; m. 18 apr. 1851. 
CAROL SC1IWARZFNBERG, principe, 29 
apr. 1851 m. 25 iun. 1858. 

FRF.DERIC L1ECIITENSTEIN, principe, 26 
iul. 1858 23 apr. 1861; m. I mai 1885. 


EMERIC MIKO, conte, preşedintele guver¬ 
nului, a doua oară, 10 dec. 1860 - 26 nov. 
1861; m. 16 sept. 1876. 

LUDOVIC FOLLIOT DE CRENNEVILLE, 
conte, preşedintele guvernului, 26 nov. 1861 

- 2 apr. 1867; m. 21 apr. 1876. 

Principatele Unite, 
apoi România 

ALEXANDRU IOAN CUZA, 24 ian. 1859 

- 11 febr. 1866; m. 3 mai 1873 Ia Heidel- 
berg; <=> Ruginoasa (jud. iaşi), reînhumat 
la bis. Trei Ierarhi (Iaşi). 
LOCOTENENTA DOMNEASCĂ (N. GO- 
LESCU, LASCĂR CATARGIU, N. HARA- 
LAMBIE), II febr. 1866 -8 apr. 1866. 
CAROL I DE HOHENZOLERN-SIGMA- 
RINGEN, 8 apr. 1866 -m. 27 sept. 1914; 
proclamat rege Ia 14 mart. 1881; a bise¬ 
rica episcopală din Curtea de Argeş. 
FERDINAND I, nepot de frate al regelui 
Carol I, 27 sept. 1914 - m. 20 iul. 1927; 
încoronat ca rege la 15 oct. 1922 la Alba 
Iulia; o biserica episcopală din Curtea de 
Argeş. 

13. Ucraina Moldovenească şi teatrul luptelor între ruşi şi turci 
pînă la 1821 /229. 

14. Pămîntul românesc între 1821-1927 /289. 

Cuvînt înainte /5. 

Prefaţă 19. 

Abrevieri bibliografice /11. 

Introducere. însemnătatea şi împărţirea istoriei romanilor 

Definiţia istoriei /I3. împărţirea istoriei universale /13. împărţirea istoriei 
românilor/15. Bibliografie /16. 

Pămîntul românesc 

Influenţa mediului geografic /17. Românii de dincolo de hotare /17. Pămîntul 
românesc /18. Pămîntul românesc în epoca istorică /2I. Bibliografie /23. 

Epoca preistorică 

împărţirile epocii preistorice /25. Preistoria Daciei /25. Bibliografie /29. 

Dacii sau geţii 

Tracii şi ilirii /31. Sciţii /32. Aşezările greceşti pe ţărmul de apus al Mării Negre. 
Influenţa lor asupra dacilor /33. Celţii /34. Istoria politică a dacilor pînă la 
Decebal /35. Buerebista /36. Primele lupte cu romanii. Dapyx. Supunerea Daciei 
Pontice /36. Bibliografie /37. 

Civilizaţia şi cultura dacilor 

înfăţişarea lor. îmbrăcămintea. îndeletnicirile/39. Organizarea socială /40. Religia 
dacilor. Vitejia lor /42. Rolul dacilor în formarea poporului român /44. Bibliogra¬ 
fie /46 

Cucerirea Dacici de către romani. Traian şi Decebal 

Cucerirea romană în sudul Dunării /47. Traian. Primul război dacic /48. AI 
doilea război dacic /49. Bibliografie /51. 

Dacia Traiană 

Hotarele şi întinderea /53. Populaţia /53. Organizarea administrativă şi militară 
/54. Drumuri, oraşe, sate /56. Părăsirea Daciei /58. Rolul romanilor în formarea 
poporului român /62. Bibliografie /63. 

Creştinarea dacoromânilor 

Creştinarea daco-romanilor /64. Bibliografie /66. 

Epoca năvălirilor. Neamurile germanice, sarmaţii, hunii şi avarii 

Neamurile germanice în Dacia/67. Sarmaţii/68. Hunii. Regele AtiIa/68. Gepizii 
şi avarii /70. Toma, toma, fratre/70. Bibliografie/71. 

Slavii şi influenţa lor asupra noastră 

însemnătatea lor în istoria românilor /73. Cultura şi civilizaţia slavilor /73. Luptele 
bizantinilor cu slavii /74. Bibliografie HI. 

Bulgarii 

Bulgarii /78. Creştinarea bulgarilor. Boris. Simeon /79. Legăturile noastre cu bul¬ 
garii /80. Bibliografie /80. 

Ungurii 

Istoria lor pînă la aşezarea în pustă /81. Ocuparea Transilvaniei şi a ţinuturilor 
din stingă Tisei /82. Continuitatea românilor în Dacia Traiană /82. Creştinarea 
ungurilor /84. Colonizarea secuilor şi a saşilor. Cavalerii teutoni /84. Bibliogra¬ 
fie /85. 

Românii din Peninsula Balcanică. Statul Asancştilor 

Efectele aşezării slavilor la sud de Dunăre /87. Răspîndirea românilor în Peninsula 
Balcanică /87. Ştiri istorice despre românii din Balcani /88. Răscoala românilor 
şi a bulgarilor. Petru şi Asan /89. Ioniţă, regele bulgarilor şi al românilor 
(1197-1207). IoanAsanal II-lea /89. Bibliografie/91. 

Ultimele năvăliri barbare: pecenegii, cumanii şi tătarii. 

Primele formaţiuni politice româneşti cunoscute 

Pecenegii şi cumanii /92. Tătarii /93. Primele formaţiuni politice româneşti /96. 
Bibliografie /98. 

întemeierea Ţării Româneşti 

încercarea lui Litovoi /99. întemeierea Ţării Româneşti /99. Războiul din 1330: 
Ţara Românească independentă /100. Bibliografie /102. 

Urmaşii lui Basarab pînă la Mircea cel Bătrîn 

Nicolae Alexandru /104. Vladislav I sau Vlaicu Vodă /105. Radu I /106. Dan I /107. 
Bibliografie /107. 

întemeierea Moldovei 

Caracterul şi data întemeierii statului moldovean /109. Alungarea tătarilor. Dragoş 
vodă şi Sas vodă /109 Românii în Moldova, înainte de întemeierea statului /110. 
întemeierea Moldovei independente. Bogdan descălecătorul /111. Bibliogra¬ 
fie/112. 

Urmaşii lui Bogdan pînă la Alexandru cel Bun. Muşatinii 

Laţco voievod /113. Muşatinii. Petru voievod /Îl3. Roman voievod /li4. Ştefan 
voievod (1394-1399) /115. Bibliografie /116. 

Mircea cel Bătrîn 

Hotarele ţării /Îl7. Luptele cu turcii /117. Lupta de laNicopole /Îl8. Noi lupte 
ale Iui Mircea cu turcii /119. Activitatea internă. Ctitoriile /120. Bibliografie /120. 

Alexandru cel Bun 

Caracterul domniei. întinderea ţării /122. Relaţiile cu vecinii /123. Alexandru 
cel Bun şi Biserica /125. Viaţa economică /126. Bibliografie /127. 

Iancu de Hunedoara 

Românii din Ardeal. Starea lor socială şi economică /128. Mişcarea din 1437. 
Unio trium nationum /128. Iancu de Hunedoara /129. Urmaşii lui Mircea cel 
Bătrîn, pînă la Vlad Ţepeş /130. Urmaşii lui Alexandru cel Bun, pînă la Ştefan 
cel Mare /131. Bibliografie/132. 

Vlad Ţepeş 

Căderea Constantinopolului şi urmările ei /134. Vlad Ţepeş /135. Luptele cu tur¬ 
cii /136. Campania din 1462 /136. Bibliografie /137. 

Ştefan cel Marc 

Consolidarea domniei. Lupta de Ia Baia /139. începutul conflictului cu turcii. 
Luptele cu muntenii /141. Lupta de Ia Vaslui /142. Lupta de la Războieni /143. 
Noi lupte cu muntenii şi cu turcii. Pierderea Chiliei şi Cetăţii Albe /144. Războiul 
cu polonii. Chestia Pocuţiei /I46. Sfîrşitul Iui Ştefan /148. Ctitoriile /148. 
Bibliografie /149. 

Vechea organizare a Ţărilor Române. Vechea noastră cultură 

Numele poporului şi al ţării /150. Domnul /15I. Dregătorii /152. Judeţele /152. 
Oraşele şi satele /153. Organizarea miliara /I54. Clasele sociale /155. Viaţa 
economică /156. Organizarea financiară /158. Organizarea bisericească /158. 
Vechea cultură. Istoriografia/159. Arta/159. Bibliografie/160. 

Ţările Române în veacul al XVI-lea 

Muntenia/161. Moldova/164. Petru Rareş/165. Alexandru Lăpuşneanu/168. Ioan 
vodă „cel Viteaz“ /169. Principatul Transilvaniei. Reforma religioasă /169. 

Bibliografie /170. 

Starea politică, socială, economică şi culturală a românilor în veacul al XVT-lca 
Starea politică /I72. Situaţia socială şi economică /172. Starea culturală /173. 
Istoriografia/173. Tiparul/175. Arta/176. Bibliografie/177. 

Mihai Viteazul 

Originea lui Mihai. Cariera sa ca boier/178. începutul domniei. Răscoala împotri¬ 
va turcilor /179. Campania din 1595. Lupta de Ia Călugareni /180. Tratatul cu impe¬ 
rialii. Noi lupte cu turcii /182. Cucerirea Ardealului /182. Cucerirea Moldovei /184. 
Căderea lui Mihai. Mirăslău /186. Gorăslău. Moartea Iui Mihai /187. Bibliogra¬ 
fie/188. 

Epoca Iui Matei Basarab şi Vasile Lupu 

Urmaşii lui Mihai Viteazul /189. Movileştii /190. Creşterea influenţei greceşti /191. 
Mişcările împotriva grecilor /192. Matei Basarab şi Vasile Lupu /192. Bibliogra¬ 
fie/l 95. 

Şcrban Cantacuzino. Constantin Brâncoveanu. Cantemireştii 

Urmaşii lui Matei Basarab şi Vasile Lupu /197. Partidele boiereşti muntene /200. 
Şerban Cantacuzino (1678-1688) /200. Constantin Brâncoveanu (1688-1714) 
/201. Ctitoriile /203. Cantemireştii/203. Bibliografie/207. 

Cultura românească în veacul al XVII-lea. Starea socială şi economică 

Starea socială şi economică /208. Influenţele culturale /210. Personalităţile cul¬ 
turale /210. Scrierile religioase /210. Cronicarii moldoveni /212. Cronicarii 
munteni/214. Scrieri de altă natură/215. Arta/216. Bibliografie/216. 

Epoca fanarioţilor. Caracterizare generală. Domnii mai însemnaţi. 

Războaiele dintre turci, ruşi şi austriaci 

Fanarioţii /218. Caracterizarea epocii fanarioţilor/218. Nicolae Mavrocordat şi 
Mihai Racoviţă /219. Oltenia sub austriaci /220. Constantin Mavrocordat şi 
reformele lui /220. Grigore AI. Ghica şi răpirea Bucovinei. Al. Ipsilanti /221. 
Răpirea Basarabiei /223. Bibliografie /224. 

Starea socială, economică şi culturală a românilor în epoca fanarioţilor 

Starea socială şi economică /225. Oraşele /227. Starea culturală /228. Bibliogra¬ 
fie/231. 

Românii din Ardeal sub austriaci. Unirea cu Roma şi urmările ci. 

Mişcarea lui Horia 

Românii din Ardeal sub austriaci. Unirea cu Roma /232. Episcopul Ioan Inochentie 
Clain /234. Mişcarea lui Horia, Cloşca şi Crişan /235. Supplex libellus Valachomm 
/236. Şcoala ardeleană /236. Bibliografie /237. 

Redeşteptarea naţională. Tudor Vladimirescu 

Şcoala din Iaşi. Gheorghe Asachi /239. Şcoala din Bucureşti. Gheorghe Lazăr /239. 
Mişcarea şi jertfa lui Tudor/240. Domniile pămîntene /243. Bibliografie /243. 

Epoca Regulamentului organic 

Războiul ruso-turc din 1828 şi tratatul de la Adrianopol /244. Regulamentele 
organice /244. Domnii regulamentari. Alexandru Ghica şi Gheorghe Bibescu 
/246. Bibliografie/248. 

Mişcarea culturală din ţările româneşti între 1821 şi 1859 

Caracterizare generală /249. Şcolile/250. Ziare şi reviste /251. Traducerile din 
limbi străine /252. Operele originale /252. Societăţi literare, ştiinţifice şi artis¬ 
tice /254. Bibliografie /254. 

Revoluţiile de Ia 1848 

încercarea de revoluţie din Moldova /255. Revoluţia din Muntenia /256. Revoluţia 
din Ardeal /257. Convenţia de Ia Balta Liman. Barbu Ştirbey şi Grigore Ghica 
/259. Bibliografie/259. 

Unirea Principatelor 

Războiul Crimeii şi Tratatul de la Paris /261. Ideea unirii. Divanurile ad-hoc 
/262. Convenţia de la Paris /264. Unirea (24 ianuarie — 1859) /265. Bibliogra¬ 
fie /265. 

Domnia lui Cuza vodă 

începutul domniei Iui Cuza. Unirea completă /266. Secularizarea averilor mănă¬ 
stireşti 1261. împroprietărirea ţăranilor. Lovitura de stat /268. Progrese cultu¬ 
rale /269. Cuza şi românii de peste hotare /270. Abdicarea lui Cuza /270. 
Bibliografie /271. 

România sub Carol I 

Alegerea Iui Carol I. Constituţia din 1866 1213. Războiul pentru independenţă. 
Regatul /274. Progrese economice şi culturale 1215. Chestia ţărănească. Răscoala 
din 1907 1211. Campania din 1913 1211. Moartea regelui Carol /278. Bibliogra¬ 
fie /278. 

Românii de sub stăpînirea străină, până la războiul întregirii 

Românii din Ardeal. Mitropolitul Andrei Şaguna /280. Românii din Moldova de 
Sus (Bucovina) /281. Românii dintre Prut şi Nistru (Basarabia) /282. Românii 
din Peninsula Balcanică /283. Bibliografie /284. 

Regele Ferdinand I şi războiul pentru întregirea neamului 

Regele Ferdinand I. Războiul mondial /285. Războiul pentru întregirea neamu¬ 
lui. Prima parte /286. Partea a doua. Biruinţele de la Mărăşti şi Mărăşeşti /287. 
Unirea Basarabiei, a Bucovinei şi a Ardealului /288. Bibliografie /290. 

Campania din Ungaria. România după războiul mondial, 
pînă la moartea regelui Fcrdinand 

Campania din 1919. Ocuparea Budapestei /291. Tratatele de pace /292. încoronarea 
regelui Ferdinand şi a reginei Maria. Reformele interne /292. Starea culturală şi 
economică /293. Moartea regelui Ferdinand /294. Bibliografie /294. 

Liste cronologice. 

Domnii Ţării Româneşti /295, Domnii Moldovei /30O. Voievozii, vicevoievozii, 
principii şi guvernatorii Transilvaniei /305. 

Lista hărţilor /312. 

în anii celui de-al doilea război mondial, reputaţia ştiinţifică a profesorului 
Constantin C. Giurescu (1901-1977) era deja solidă. Monumentala sa 


/sfor/e a românilor (patru volume apărute între 1935 şi 1942 la Editura 
Fundaţiilor Regale) îl aşeza în rîndul autorilor de mari sinteze istorice, 
precum Xenopol sau iorga. în 1943, moment dramatic pentru România, 
Constantin C, Giurescu publică la Editura Cugetarea-Georgescu Delafras 
un compendiu intitulat istoria românilor. Din cele mai vechi timpuri pînă 
la moartea regelui Ferdinand, retipării la scurt timp de încă trei ori. 
Calităţile lucrării, care i-au asigurat succesul în epocă şi care o fac 
şi azi actuală, ţin de erudiţia, talentul didactic şi spiritul sintetic ai 
profesorului Giurescu, Informaţia cuprinzătoare din care s-a selectat 
esenţialul e prezentată intr-o formă limpede şi e structurată într-o 
exemplară arhitectură a expunerii. 

Alte apariţii in sorta Istorie 
Paul Lendvai Ungurii 

Jessica Oouglas-Home A fost odată, in alte vremuri 

GuyGauthter Mrssy, regina României 

Paul D. Qutnlan Regele playdoy. Caro! al Nea de România 

